


- „ N $ A 


IDEL A ALON 


e a 


9 ai ta A tr ară 
er: a a Asa E 


Pascal 


Cugetări 


Pascal 


Cugetări 


Text integral 


Editia Brunschvicg 


Traducere de Maria şi Cezar Ivănescu 


EDITURA AION 


ISBN 973-97662-5-0 


O Toate drepturile prezentei ediții aparțin editurii AION. 
Texte etabili par Leon Brunschvicg, Edition Hachette, 1897, Paris. 


Tiparul executat sub comanda nr. 422/1998, 
la Imprimeria de Vest R.A., Oradea, 

str. Mareşal lon Antonescu nr. 105, N 
ROMÂNIA 


Studiu introductiv 


Istoria textului Cugetărilor este destul de com- 
plicată. De fapt, nici nu există vreo lucrare cu acest 
titlu semnată de Pascal. Ceea ce cititorul are acum în 
faţă este o reconstrucţie operată de editori, pe baza 
unei serii de fragmente manuscrise. Aşa stând lucru- 
rile, este absolut necesar ca înainte de cercetarea 
conţinutului cărții, să vedem în ce măsură aceasta 
este o reflectare fidelă a intențiilor lui Pascal. 

Născut la 19 iunie 1623 la Clermont, Blaise 
Pascal va fi atras foarte repede către studiul matema- 
ticilor. La numai 12 ani, el redescoperă una dintre 
teoremele lui Euclid, iar la 19 ani inventează o maşină 
aritmetică. Matematica şi ştiinţele exacte vor rămâne 
mult timp, pentru Pascal, domenii în care el va lăsa 
urma geniului său. Dar în 1646, el devine din ce în 
ce mai preocupat de chestiuni religioase. Apogeul 
convertirii sale va fi noaptea de 23 noiembrie 1654, 
când Pascal are o viziune mistică de o intensitate 
extraordinară, care îi dezvăluie o „bucurie etemă“. 
Anul următor el se va retrage la mânăstirea de la 
Port-Royal. Perioada care urmează este însă foarte 
tulbure, pensionarii de la Port-Royal fiind ținta 
persecuțiilor motivate de lupta împotriva jansenismu- 

lui. Destul de curând, Pascal se stinge, bolnav, la 
19 august 1662. 

Problema credinţei este aceea care va acapara 
gândurile lui Pascal în ultimii săi ani de viață. Pen- 
tru a-şi apăra convingerile teologice şi pentru a com- 
bate indiferența filosofilor şi lbertinilor, el concepe 
proiectul unei Apologii a religiei creştine. Nu 
cunoaştem cu precizie data exactă la care el s-a 
hotărât să scrie această operă şi nici când a început 
efectiv lucrul la ea. Este probabil că în 1658 Pascal 
dispunea deja de majoritatea materialelor, dar starea 
sănătăţii sale şi apoi moartea sa prematură l-au îm- 
piedicat să treacă dincolo de o ordonare preliminară 
a notelor sale. 

Prima ediţie a acestor documente reunite apare 
prin grija unui comitet de simpatizanți ai şcoli de la 
Port-Royal, în 1670. În 1844 apare o ediţie care 
urmăreşte mai exact manuscrisul lui Pascal decât 
ediția princeps. Acelaşi manuscris, aflat la Biblio- 
teca Naţională a Franţei, este acela utilizat de Leon 
Brunschvicg, pentru ediția sa din 1897. Aceasta este 
urmată adesea şi astăzi. Textul pe care îl prezentăm 
acum cititorului român este o traducere a celui sta- 
bilit de această ediţie. 

Ediţia Brunschvicg are meritul incontestabil de a 
prezenta însemnările lui Pascal într-o formă emina- 
mente lizibilă. Confruntat cu dezordinea inexplica- 
bilă a notelor pascaliene, Leon Brunschvicg a aban- 
donat ideea de a reproduce fidel intrările în ordinea 

din manuscris. Rezultatul este o excelentă grupare 
tematică a fragmentelor lui Pascal. 

Numai că ceea ce ediția Brunschvicg câştigă în 
claritate, pierde în fidelitate. Asamblând capitolele 
din fragmentele risipite în manuscris, editorul a 
renunţat să le mai prezinte în ordinea în care Pascal 
însuşi le-a clasat. Mai mult, manuscrisul are nume- 
roase corecturi şi pasaje care nu sunt scrise de mâna 
lui Pascal. În sfârşit, ediţia Brunschvicg este excesiv 
de generoasă, pentru că ea reține nu doar fragmen- 
tele clasate (singurele care erau destinate Apologiei) 
CI şi pe cele neclasate, care au un statut incert. Ediţia 
lui Louis Lafuma, din 1951, ține seama de aceste 
obiecții. Dar aceasta nu a reușit să înlocuiască com- 
plet ediția Brunschvicg, care rămâne în continuare o 
cale privilegiată de acces spre ansamblul gândirii 
pascalene. 


lată că textul pe care îl avem acum în faţă, rezul- 
tat dintr-un travaliu de reconstrucție, ne reclamă o 
lectură activă şi atentă pentru a-şi dezvălui înţele- 
surile. Aceasta nu este o întreprindere deloc uşoară. 
Unele dintre fragmentele pascaliene au evident doar 
rolul unor notițe destinate unei munci de prelucrare 
care nu a mai avut loc niciodată. Un exemplu bun, 
în ediţia de față, este capitolul Il, care reuneşte 
aproape exclusiv pasaje din Scripturi ce tratează 
problema profeţiilor. 

Scopul cel ma: general al lucrării este, așa cum 
spuneam, apologia creştinismului, o apologie :. unui 

creştinism centrat în jurul problemei revelației şi a 
cărei necesitate este dată în plan psihologic de inten- 
sitatea cu care Pascal trăieşte experienţa religioasă 
după convertirea şi retragerea sa la Port-Royal. Din 
acest moment, valorile credinței vor avea pentru el 
o prioritate absolută în raport cu valorile seculare. 
Stricteţea dedicaţiei religioase, pe care Pascal o 
împinge până la marginea mortificării, este legiti- 
mată de un discurs care proclamă fără încetare va- 
nitatea lumii şi a omului însuşi. 

Apologia înseamnă pentru Pascal, printre altele, 
afirmarea superiorității creştinismului în raport cu 
celelalte religii, şi în special în raport cu mahome- 
danismul şi cu iudaismul. Islamul, ca dealtfel toate 
religiile păgâne, este „lipsit de fundament“, după cum 
aflăm din capitolul IX, dedicat contrastului dintre 
creştinism şi păgânism. Ceea ce pare să conteze în 
primul rând, în respingerea islamismului, este carac- 
terul întemeietorului său, Mahomed. Comparat cu 
lisus Christos, Mahomed a fost un fals profet, nu a 
făcut miracole, iar apariția sa nu a fost prezisă de 
nimeni. Dacă diagnosticul islamismului este facil, 
nu acelaşi lucru se poate spune despre iudaism. 
Vechiul Testament este „cea mai veche“ carte din 
lume şi „cea mai autentică“. Evreu şi creştinii au 
cunoscut pe acelaşi Dumnezeu. A existat întotdeauna 
pe pământ o religie care susţinea că omul a ieşit din 
starea sa de glorie şi a căzut în păcat, îndepărtându-se 
de Dumnezeu, şi care afirma că va veni un Mesia. 
Acesta va salva sufletele oamenilor. Evreii, cel mai 

vechi popor din lume, au păstrat credința în Mesia, 
dar nu într-o formă perfectă ci, conform profeţiilor 
biblice, precum o „carte închisă“. Este acum rândul 
religiei creştine să vestească învățătura corectă des- 
pre Mântuitor. Este limpede că reconsiderarea iudais- 
mului din perspectiva acordării unui rol privilegiat 
Mântuirii şi Mântuitorului serveşte ca introducere la 
reconstruirea mesajului creştin din aceeaşi perspec- 
tivă. Acum se dovedeşte şi vulnerabilitatea filoso- 
filor, crede Pascal, care l-au reținut pe Dumnezeu, 
dar fără lisus Christos. Figura lui Christos este pusă 
în evidență şi în seria de fragmente grupate în 
capitolul XII, care tratează despre dovezile în favoa- 
rea existenţei lui lisus. O afirmaţie importantă a lui 
Pascal pare să fie aceea că tăcerea vechilor istorici 
cu privire la persoana lui Christos ține chiar de na- 
tura religiei creştine, care este aceea de a fi un adevăr 
ascuns prin multitudinea opiniilor comune. 

Pentru Pascal, acest caracter al adevăratei credinţe 
se sprijină pe o ontologie care stipulează că divi- 
nitatea nu este nici exclusă din lume, dar nu este, 
în acelaşi timp, nici „prezență manifestă“. Capito- 
ll VIII, dedicat „fundamentelor“ rehgiei creştine, 
ne oferă imaginea unei divinități care „se ascunde“. 
Natura, la rândul său, are „perfecțiuni“, pentru a arăta 
că este imaginea lui Dumnezeu, şi defecte pentru a 
arăta că ea nu este decât o imagine. Acest caracter 
paradoxal al prezenței divinități şi al operei sale 
impune o reconsiderare a manierei de a cunoaşte 
care este proprie religiei. Deşi la un moment dat 

Pascal arată că există trei mijloace ale credinței 
(rațiunea, obiceiul şi inspirația), este limpede, din 
mai multe fragmente, că el este preocupat să înte- 
meieze sistematic şi convingător credinţa într-o di- 
vinitate care scapă puterilor ordinare de cunoaştere 
ale spiritului omenesc. Această dificilă întreprindere 
pare să se bazeze pe distincția pe care Pascal o 
operează între ordinea spiritului, care presupune 
demonstrație rațională, şi ordinea inimii, care este 
maniera în care unii oameni sesizează, printr-un 
fel de persuasiune interioară, „principiile prime“. 
Cunoașterea adevărurilor religiei poate fi dobândită 
pe ambele căi, a spiritului şi a inimii, însă calea 
demonstraţiei și argumentului este inferioară şi provi- 
Zorie, pentru că nu poate asigura decât o credință 
„omenească“, insuficientă pentru mântuire. 

Mai multe consecinţe decurg evident din acest 
caracter al religiei pascaliene. Mai întâi, el ne ex- 
plică de ce unele texte scripturale sunt atât de aluzive, 
dacă nu chiar obscure. Dumnezeu a făcut în aşa fel, 
pentru a-l face pe Mesia cognoscibil numai pentru 
cei buni şi de nerecunoscut pentru cei răi, încât 
acesta a fost prezis într-o manieră indirectă. Pentru 
cei buni, a căror cunoaştere depinde de „inimă“, 
aceasta este de ajuns. In al doilea rând, religia lui 
Pascal fiind una a contrastului marcat dintre divin şi 
uman, ea lasă loc irupției divinului în sfera lucru- 
rilor omenești şi naturale, o irupţie cu neputinţă de 
cuprins şi de explicat în limitele intelectului ome- 
nesc. De aici decurge insistența lui Pascal asupra 

temei miracolelor. Alătuni de adevăr, miracolul este 
necesar pentru a-l convinge pe om în întregul său, 
trup şi suflet. 

Religia este opusă, în mod constant, în Cugetări, 
concluziilor discursului filosofic. Filosofia nu tre- 
buie să suplinească credinţa şi nici să o submineze. 
Cât priveşte filosofii combătuţi de Pascal, să obser- 
văm că el menționează foarte multe nume, dintre 
care s-ar părea că scepticii, clasici şi moderni, sunt 
cei dintâi vizați de argumentele sale. Atitudinea lui 
Pascal față de „phyrronieni“ este însă destul de am- 
bivalentă: pe de-o parte el asimilează unele teze cu 
privire la imposibilitatea unei cunoaşterii adevărate, 
lar pe de altă parte, el extrage tocmai de aici, din 
confuzia inevitabilă a simţurilor şi intelectului, 
posibilitatea unei cunoașteri superioare. La orizont 
este idealul unei „ignoranțe savante“, caracteristică 
„marilor suflete“. 

Să insistăm un moment asupra criticu filosofiei. 
O parte din temeiurile sale țin de domeniul analizei 
discursului şi reprezentării. Imaginaţia, „inamica 
raţiunii“, este o sursă fundamentală de erori. Într-un 
al doilea timp, scepticismul intră pe teritoriul reto- 
ricii: cuvintele şi combinațiile acestora au un potențial 
considerabil de a ne îndepărta de la adevăr. 

Filosofii şi oratorii, prin urmare, nu au un acces 
privilegiat la adevărunile ultime. Dimpotrivă, omul, 
fie el filosof ori doar exponentul opiniei comune, 
este expus rătăcirilor de tot felul, mai ales atunci 
când este vorba de guvernarea propriei sale vieți. 

Altfel spus, falsele pretenții de cunoaştere ale filoso- 
filor implică o rânduială greşită a lucrurilor omeneşti. 
Filosofia (şi aici Pascal are în vedere mai ales scep- 
ticismul, stoicismul şi epicureismul) caută fericirea 
acolo unde ea nu este de găsit: fie pur şi simplu în 
afara noastră, fie în noi înşine. Ceea ce filosofia nu 
ne învață însă este că regatul lui Dumnezeu este în 
noi. Pentru a-l dobândi, omul trebuie să se urască pe 
sine şi să îl iubească doar pe Dumnezeu, lucru posibil 
doar în cadrele religiei, aşa cum o vede Pascal. 
Numai că omul, conform lui Pascal, vede lucru- 
rile dintr-o perspectivă destul de diferită. Fiinţa 
omenească, aşa cum este ea prezentată în textul 
Cugetărilor, este dominată de pasiuni puternice. În 
războiul dintre rațiune şi pasiuni, cea din urmă do- 
mină. Una dintre pasiuni ocupă un loc aparte în ana- 
hza lui Pascal: amorul-propriu. Oameni se iubesc 
pe sine, iar această înclinaţie către sine este începutul 
oricărei dezordini, atât interioare cât şi sociale. Am- 
bele forme ale dezordinu sunt întreținute de dorinţele 
omeneşti, care converg spre acest amor-propriu. 
Pentru a-şi gratifica egoismul, fiecare om caută, cu 
vanitate, aprobarea şi stima celorlalți. Scepticismul 
lui Pascal lasă loc ocazional chiar pesimismului, de 
pildă atunci când îl descrie pe omul pasional ca 
fiind caracterizat de nebunie. Oamenii sunt într-atât 
de nebuni, încât ar fi o nebunie să nu fim şi noi 
nebuni, la rându-ne. Chiar şi cele mai măreţe lucruri 
din lumea omului, cum ar fi puterea regilor, se spri- 
jină tot pe aceste pasiuni adânci, contrare rațiunii. 

Este evident că teologia lui Pascal lasă loc şi unei 
critici politice. Pascal este, e adevărat, destul de 
obedient în raport cu absolutismul regal, pe care pare 
să îl socotească drept un fel de remediu al pasiunilor 
anarhice care îl animă pe om. În aceasta, gândirea sa 
işi dezvăluie o sursă neaşteptată de inspirație. Cu 
toate că nu se referă direct la acesta, este foarte 
probabil că filosoful francez cunoştea destul de bine 
teoriile lui Hobbes, care s-a refugiat în Paris între 
1642 şi 1652. Inspirat probabil de Hobbes, Pascal 
proclamă dezordinea implicată de războaiele reli- 
pioase drept cel mai mare rău cu putinţă. Dar nici 
autoritatea stabilită nu este scutită de critica sa, oricât 
de oblic ar fi aceasta formulată. În raport cu răul 
produs de conflictul intestin ce cuprinde corpul poli- 
tic, este de preferat răul produs de un „prost“ care 
domneşte în virtutea dreptului său de naştere doar 
pentru că acesta din urmă nu este nici la fel de mare 
ŞI nici la fel de sigur ca primul. Incriminările subtile 
ale lui Pascal la adresa ordinii politice a timpului cu 
care el de altfel era deja în conflict se exprimă şi ca 
o critică a „tiraniei“, despre care el afirmă că este o 
dorință de dominație „universală“. Opiniile lui Pas- 
cal asupra regalității franceze cât şi asupra autorității 
politice în general formează un adevărat sistem al 
pesimismului politic, care se exprimă cel mai adesea 
ca o evidențiere a dezordini pasiunilor pe scena 
publică. 

Ajunşi în acest punct, devine evident că argu- 
mentația lui Pascal, în Cugetări, are ca element cen- 

tral o serie de teze cu privire la statutul ontologic al 
omului. Faptul că omul este o ființă supusă erorii, 
rătăcirii, nefericirii, vanității şi nebuniei nu este o 
întâmplare; el decurge cu necesitate din natura ome- 
nescului. 

Omul este, înainte de orice, o ființă fimtă. Ca 
atare, el este o problemă pentru cunoaştere, pentru 
că nu se poate cunoaşte finitul fără a se cunoaşte 
totul, crede Pascal. Cunoaşterea finitului este parțială 
prin faptul că obiectul său este un obiect parțial, 
limitat. Infimtul: iată ce stă în contrast cu condiția 
limitată a omului. El, omul, îşi poate cunoaşte în 
felul său propria natură finită, dar despre natura 
infinitului şi a lui Dumnezeu el nu poate însă spune 
nimic temeinic în afara credinţei. lar finitul devine 
un pur neant în prezența infinitului, de unde rezultă 
direct tragedia condiţiei omeneşti, aceea de a fi un 
NIMIC, O minusculă existență contingentă, pe fondul 
imensităţii spaţiilor eterne. 

Această condiţie dramatică poate fi surprinsă prin 
cunoaştere de ființa omenească. Însă procesul prin 
care omul îşi sesizează limitele propriei sale existenţe 
este susceptibil, la Pascal, de o descriere profund 
duală. Pe de-o parte, omul, această „trestie gândi- 
toare“, îşi regăseşte prin ideea finitudinii proprii o 
demnitate care îl ridică deasupra tuturor celorlalte 
funţe şi lucruri din natură, pentru că el este singurul 
care ştie că moare, care are conştiinţa propriei dis- 
pariții. Prin gândire este restaurată valoarea condiţiei 

omeneşti: măreață, pentru că se ştie pe sine mize- 
rabilă în raport cu divinul. 

Pe de altă parte, tot reflecția asupra finitudiniui 
este aceea care amplifică dezordinea existenţei 
omeneşti, îi sporeşte mizeria. Pasajele în care Pascal 
explică acest proces sunt printre cele mai profunde 
din întreaga lucrare. La originea sa este revenirea 
gândului către sine, altfel spus, chiar tentativa omu- 
lui de a face lumină asupra propriei sale naturi. Din 
unele pasaje, se deduce că această reflecţie asupra 
sinelui poate fi chiar şi accidentală, de pildă în situația 
în care omul rămâne subit fără un obiect care să îi 
acapareze gândirea sa eratică. Oricum ar fi, ceea ce 
descoperă omul în adâncul său este o absenţă fun- 
damentală: se descoperă pe sine ca absent potențial 
din ordinea lucrurilor. Pe scurt, omul se descoperă 
pe sine ca muritor. 

Această descoperire este însoțită de o tulburare a 
spiritului. Cum omul este prin natura sa o ființă 
muritoare, această tulburare produsă de contactul cu 
vidul din propria ființă este o marcă esențială a vieții 
omeneşti, în general. Omul este aşadar o fiinţă cu- 
prinsă de „neliniște“ (inguietude). Această teorie 
despre „nelinişte“ este însă relativ comună în seco- 
lul XVII, în contextul, mai larg, al concepţiei despre 
viaţa mentală a omului ca fiind caracterizată de 
mişcarea anarhică a pasiunilor. În unele cazuri (Hob- 
bes, Locke) avem de-a face cu o reformulare în ter- 
meni fizici a acestei dinamici interioare. Pascal însă 
nu ne oferă o asemenea reconstrucție, ci se opreşte 

la un gen de psihologie abisală a reacției omului în 
fața neîmplinirii sale ontologice. lar această reacție 
este în primul rând una de eschivare în faţa abisului 
său interior. 

Eschivarea de care vorbeam se manifestă ca o 
fugă, o tentativă de îndepărtare de finitudinea ființei 
omeneşti. Mişcarea aceasta de îndepărtare are nu 
numai o componentă fizică, ci şi una mentală, expri- 
mată ca dorință de uitare a prezenței neliniştitoare a 
morții. Ceea ce rezultă este o agitație comportamen- 
tală a cărei formulă principală este căutarea „diver- 
tismentului“. Obiectul urmărit în divertisment nu este 
căutat, în primul rând, pentru valoarea sa intrinsecă, 
o valoare care, în treacăt fie spus, este adesea tri- 
vială, ci pentru calitatea sa de a ne ține departe, prin 
faptul urmăririi sale, de adăstarea gândului la sine, 
deci la perspectiva propriei morți. Dincolo de ferici- 
rea, superficială, a divertismentului, se ascunde mi- 
zeria şi nefericirea omului înspăimântat de limitele 
fiinţei sale. 

Astfel, condiția umană se deschide, în mod obiş- 
nuit, spre o experiență aparte a temporalității. Aparte, 
în sensul că ea presupune tocmai 0 evadare, men- 
tală, din cadrul timpului trăit, în favoarea celui ima- 
ginat. Prezentul ne răneşte, pentru că este momentul 
în care trebuie să fim noi înşine, să ne confruntăm 
cu angoasa finitudinii. lată de ce omul preferă să 
trăiască în viitor, adică în domeniul imaginației şi 
dorinței, al aparenței. Prin neliniște, omul este împins 
spre neființa pe care, zadarnic, încearcă să o evite. 

Chestiunea morții apare acum ca fund fundamen- 
tală în arhitectura de idei a Cugetărilor. Ea trimite în 
mod direct la problema destinului: dacă este în na- 
tura omului de a trăi marcat de prezenţa misterioasă 
a morţii, atunci cum poate fi evitată disperarea? 

Există însă speranță în sistemul de idei al lui 
Pascal. Această speranţă este construită în parte tot 
pe baza opoziției între tezele credinței şi cele ale 
filosofiei. Filosofia nu poate da un răspuns la 
redutabila întrebare cu privire la soarta sufletului. 
Filosofu care nu discută chestiunea nemuririi sufle- 
tului au elaborat doctrine false. Aceste doctrine au şi 
efecte devastatoare asupra guvernării morale a vieții, 
crede Pascal, pentru că un răspuns pozitiv ori ne- 
gativ la întrebarea cu privire la nemurirea sufletului 
induce o diferență fundamentală în morală. Cuge- 
tările sunt cu siguranță destinate lămuririi temeiurilor 
credinţei în nemurirea sufletului şi a soartei sale după 
moarte, conform dogmelor religiei creştine. 

Argumentul decisiv în favoarea afirmării adevăru- 
lui învățăturu creştine cu privire la suflet şi la des- 
tinul său pare să fie unul speculativ. Avem de-a face 
cu faimosul „pariu al lui Pascal“, prin care probabi- 
litatea — o temă în legătură cu care Pascal are, în 
matematică, contribuţii de pionierat — este discutată 
în perspectivă metafizică. Dumnezeu şi lumea de 
apoi pot exista, ori nu. Noi putem decide să ne con- 
ducem viaţa în funcție de una sau de alta dintre 
aceste două ipoteze, şi să credem că una, sau cea- 
laltă, ne poate aduce fericirea. Totul se petrece ca şi 

cum noi am pune rămăşag pe una sau pe cealaltă 
dintre aceste două posibilități. Dar o evaluare atentă 
a consecinţelor l-ar învăţa pe jucător, crede Pascal, 
că cele două variante sunt departe de a fi echivalente. 

În primul caz, al existenței lui Dumnezeu şi al 
unei lumi de apoi în care sufletul îşi primeşte răs- 
plata ori pedeapsa, avem totul de câştigat şi nimic 
de pierdut, în cazul în care am mizat pe această 
posibilitate. Cei care au mizat pe varianta opusă, au 
însă totul de pierdut în acest caz. Invers, dacă 
Dumnezeu sau lumea de apoi nu există, cei care au 
mizat pe ideea existenței lor, nu au nimic de câştigat, 
dar nici nu pierd ceva, după moarte, la fel ca şi aceia 
care au optat pentru această ipoteză. Rezultă de aici 
că este mai rațional să admitem că Dumnezeu şi 
nemurirea sufletului există, pentru că astfel avem o 
„infinitate“ de vieți fericite de câştigat şi nimic de 
pierdut. Cei care se opun acestei idei, riscă o infini- 
tate a pedepselor, contra unui câştig nul. 

Trei mențiuni cu privire la acest raționament. Mai 
întâi, statutul său final este departe de a fi extrem de 
clar în sistemul de idei al lui Pascal. Deşi el face 
obiectul unor fragmente extinse, de unde putem 
deduce importanţa sa, trebuie să nu uităm că există 
şi un fragment (908) în care este dezvăluită natura 
paradoxală şi deci incompletă a certitudini bazate 
pe probabilitate: este probabil, se întreabă Pascal, că 
probabilitatea asigură? 

In al doilea rând, argumentul lui Pascal, deși 
redactat magistral de acesta, este departe de a fi, în 

logica sa, original. În perioada în care sunt scrise 
Cugetările, ideea pariului este folosită deja de Wil- 
lam Chillingworth, în 7he Religion of Protestants a 
Safe Way to Salvation (lucrare scrisă între 1628 şi 
1638). Răspunzând obiecţiei oponentului iezuit după 
care omul nu are dreptul de a-şi supune sufletul unui 
fel de pariu, Chillingworth susține că acesta este un 
demers legitim în condițiile incertitudinii implicate 
de natura chestiunii considerate. Este rațional să ne 
lăsăm ghidaţi de probabilitate şi în probleme reli- 
pioase, cu toate că concluziile la care ajungem nu 
sunt de o certitudine perfectă. Oamenii procedează 
de altfel în acelaşi mod şi în cursul afacerilor coti- 
diene, de unde rezultă că acesta este un mod valid 
de derivare a concluziilor practice. Nu mult după 
aceea, schema cântăririi consecințelor este folosită 
de John Tillotson, în The Rule of Faith (1666), care 
remarcă şi el că deşi existența lui Dumnezeu nu este 
imediat deductibilă din simţuri şi nici nu este „„mate- 
matic demonstrabilă“, ateii totuşi greşesc atunci când 
reclamă asemenea dovezi. O asemenea certitudine 
nici nu este cerută de natura lucrului în discuţie, 
arată Tillotson. În context britanic, problema este 
ridicată mai ales de controversele purtate de 
polemiştii protestanți cu privire la infailibilitatea 
şefului bisericii (catolice, de obicei), şi mai ales cu 
întrebarea dacă există cumva o cale de salvare în 
afara bisericii oficiale, al cărei conducător reclama o 
cunoaştere exclusivă a doctrinei mântuirii. Până la 
sfârşitul secolului XVII, ideea pariului va mai apare 

la Leibniz, La Bruyrâe (Caracterele, capitolul Des 
esprits forts, cugetarea 35) şi la John Locke (Eseul 
asupra intelectului omenesc din 1691; aceeaşi 
schemă argumentativă apare însă şi mai devreme 
în opera sa, într-un manuscris despre ateism, din 
29 iuhe 1676, compus în perioada în care Locke 
traducea Eseurile de morală ale unei cunoştinţe a lui 
Pascal, Pierre Nicole). Cum Locke este probabil cel 
mai influent gânditor invocat de iluminismul secolu- 
lui XVIII, să notăm că acesta prezintă ideea pariului 
într-o manieră foarte apropiată de cea a lui Pascal: 


„...atunci când fericirea infinită este pusă pe un 
talger (al balanței) iar nefericirea infinită pe celălalt, 
şi dacă cel mai rău lucru care i se poate întâmpla 
omului pios, dacă greşeşte, este cel mai bun lucru 
care 1 se poate întâmpla omului rău, dacă acesta are 
dreptate, cine ar fi atunci nebun să îndrăznească să 
țină partea acestuia? Cine cu capul pe umeri ar alege 
să rişte o posibilitate a nefericirii infinite, dacă 
greşeşte, de vreme ce nu este nimic de câştigat în 
acel pariu? În acest timp, pe partea cealaltă, omul la 
locul lui nu riscă nimic împotriva infinitei nefericiri 
care poate fi câştigată, dacă se împlineşte alegerea 
sa. Dacă omul bun are dreptate, el va fi fericit în 
eternitate; dacă greşeşte, el nu este nefericit, pentru 
că nu ar simți nimic. Pe de altă parte, dacă cel rău 
are dreptate, el nu e fericit, iar dacă greşeşte, el este 
infinit de nefericit.“ 

Sursa din care este posibil să se fi inspirat Pascal 
s-ar putea să fi fost scrierile unui autor creştin tim- 
puriu, Arnobius din Sicca. Acesta a prezentat un ar- 
gument similar în Adversus nationes, lucrare scrisă 
probabil în jurul anului 300 şi tipărită pentru prima 
dată la Roma, în 1543: 


„Pentru că este în natura lucrurilor care urmează 
să vină să nu le putem sesiza şi înţelege decât prin 
anticipație, nu înseamnă oare că cel mai bun rațio- 
nament este acela că, dintre două posibilități la fel 
de incerte şi suspendate în îndoială şi aşteptare, noi 
să credem pe aceea care mai oferă ceva speranţă, 
decât în aceea care nu oferă deloc? În primul caz, 
nici un adevăr nu ar rezulta din faptul că ceea ce se 
presupune ca adevărat se dovedeşte van şi iluzoriu; 
dar al doilea implică cea mai mare pierdere, adică 
pierderea mântuirii dacă, atunci când va fi timpul, se 
va dovedi că nu era nici o înşelăciune (cu privire la 
Judecata de Apoi).“ 


Al treilea lucru care trebuie menţionat cu privire 
la ideea pariului este acela că Pascal ndică problema 
cunoaşterii probabile în legătură cu o serie de între- 
bări fundamentale ale teologiei şi ale filosofiei: care 
este soarta omului? Are el un suflet? Există o lume 
de apoi? Există Judecata de Apoi? Care este motivul 
pentru care un om trebuie să asculte de dictatele 
moralității şi ale relhgiei? Nu toţi autorii secolului 
XVII au menţinut însă discuţia pe teritoriul unei 

metafizici religioase. Dimpotrivă, discursul despre 
probabilitate este „secularizat“ aproape imediat după 
apariția sa. Primul pas este extinderea raționamentului 
probabilistic asupra propoziţiilor morale în general, 
lucru vizibil la John Wilkins, episcop de Chester. 
Ideile lui Wilkins au precedat o abordare destul de 
apropiată, aceea a lui David Hume. Secolul XVIII 
va îndepărta şi mai mult tratamentul probabilității de 
orizontul metafizic în care gândeşte Pascal. Mai întâi, 
raționamentul probabilistic va fi scos din domeniul 
rezervat al pronunțărilor morale şi va fi aplicat cu 
referire la chestiunile cunoaşterii în general, şi al 
cunoaşterii obiective în special. Acest lucru este 
vizibil, de pildă, în modul în care Hume tratează 
relația cauzală, la jumătatea secolului XVIII. Mai 
apoi, discuţiile despre probabilitate vor fi dezvoltate 
în cadrul nou aritmetici morale a secolului XVIII. 
La orizontul acesteia, stau scopurile reformării mo- 
rale a societăţii, dar accentul este pus acum pe ches- 
tiunea promovării metodelor ştiinţelor exacte în stu- 
diul proceselor sociale. Condorcet este, la sfârşitul 
secolului XVIII, principalul exponent al acestei 
tendințe prin care probabilitatea este acum folosită 
în ştiinţele sociale tocmai pentru că permite inserția 
metodelor studiului exact al unor entități altminteri 
rebele la noua obiectivitate care a devenit idealul 
cunoaşterii. Raționamentul probabilistic va reveni 
domeniului statisticii, adică al unei ştiinţe care va 
lua ca subiect al său marile entităţi ale vieţii statului: 
instituțiile sociale şi marile mase de populaţie care 

le dau viaţă. Probabilitatea va ieși din cercul strâmt 
al întrebărilor secrete cu privire la soartă pentru a se 
instala de atunci între lucrurile lumii. 


Motivată teologic, filosofia critică a filosofiei 
cuprinsă în Cugetări este dedicată cercetării naturii 
sufletului omenesc şi destinului acestuia. Acesta este 
marele scop în jurul căruia se construieşte anatomia 
apologiei creştinismului la Pascal. Cititorul va sesiza, 
pe bună dreptate, că gândirea modernă nu a urmat, 
în această privință, în general, intuițiile acestuia. Ea 
a izgonit adesea sufletul dintre obiectele interogațiilor 
metafizice. Este necesar deci, pentru a evalua natura 
şi profunzimea fragmentelor pascaliene, să le proiec- 
tăm, în final, pe fondul posterităţii filosofice care s-a 
edificat din a doua jumătate a secolului XVII şi ai 
cărei moştenitori suntem şi noi, în parte. 

Abandonarea întrebării privitoare la suflet este 
precedată de o discuţie înverşunată cu privire la 
natura sa. Acest lucru este extrem de evident în ilu- 
minism, când dezbaterile asupra materialității sufle- 
tului sunt la apogeu. Dar acest proces mai are şi o 
preistorie, care nu este întotdeauna sesizată în 
semnificația sa filosofică generală, ca o etapă pe calea 
reformulării radicale a limbajului interogaţiei mo- 
rale. Epicureismul, libertinismul, scepticismul, mate- 
rialismul, în cele din urmă, au triumfat asupra viziu- 
nii speculative a lui Pascal. Aproape simultan cu el, 

tot la Paris, Thomas Hobbes, va pune una dintre 
pietrele de temelie ale nou ştiinţe morale, atunci când, 
bazându-se pe ideea mortalității sufletului, va arăta 
în secţiunile teologice ale Leviathan-ului, că sancțiu- 
nile puterii omeneşti pot fi considerate drept abso- 
lute. Acesta va fi unul dintre cele mai dramatice 
gestuni prin care o lume nouă îşi va extrage valorile 
din materialul pe care imaginaţia lumi vechi î-l va 
fi prezentat. Universul moral al omului se va putea 
apropia de aici înainte de universul său natural. 
Ambele vor face obiectul aceluiaşi gen de cunoaştere, 
modelat după contururile lucrurilor. lar moralistul 
epocilor care vor veni va putea să se aplece asupra 
calculului utilității obiectelor, tocmai pentru că din- 
colo de ele nu va fi rămas foarte mult din lumea pe 
care Pascal a întrevăzut-o în intensitatea trăirilor sale. 


MARIAN-CĂTĂLIN AVRĂMESCU 


Introducere la ediția franceză 


l 


Pascal a scris Provincialele între anu 1656-1657. 
Dar, încă din anul 1654, din epoca celei de-a doua 
convertiri, el medita la o Apologie a religiei creştine. 
Într-adevăr, cu doi ani înainte, în perioada „„mon- 
denă“ a vieţii lui, el frecventa împreună cu ducele 
de Roannez şi cavalerul de Mere, o societate de 
„Jibertinaj al spiritului“, foarte la modă în acea vreme. 
Profund creştin şi cu o opțiune fermă pentru janse- 
nism, Pascal constatase cu surpriză, apoi cu durere, 
că un mare număr din aceste „cinstite fețe“, care se 
interesau cu înflăcărare de chestiunile ştiinţifice şi 
pe lângă care se bucura de un mare credit ca savant, 
erau pline de prejudecăţi şi de o indiferență absolută 
față de sentimentul religios. Cartea lor de căpătâi era 
Montaigne, devenit, pe drept sau pe nedrept, un 
model de scepticism. Argumentul cel mai puternic 
pe care-l aduceau împotriva credinţei era că aceasta 
n-ar putea fi „demonstrată“. 

Dacă plasăm în anul 1655 Conversaţia lui Pas- 
cal cu domnul de Saci despre Epictet şi Montaigne, 
vom vedea că, înainte chiar de a se stabili la Port- 

Royal, înainte chiar de a fi scris prima Provincială, 
Pascal se gândise temeinic la o dezbatere cu „„liber- 
tinii“; delimitase clar terenul pe care avea intenția să 
se aşeze pentru a-i combate, ca să spunem așa, în 
câmp închis. Din această epocă datează probabil 
anumite note foarte concise pe care ni le-a lăsat 
despre ordine, despre rațiunile inimii pe care rațiunea 
nu le cunoaşte, despre spiritul de finețe opus spiri- 
tului geometric şi poate char despre pariu. 

Dar, fără îndoială că el s-a dedicat în întregime 
pregătirii acestei mari opere abia după încheierea 
Provincialelor. Din nefericire, starea sănătății nu i-a 
permis să lucreze decât cu intermitență şi pe apu- 
cate; se ştie că ultimii ani ai vieţii sale nu au fost 
decât o lentă agonie. În scurtele clipe de răgaz pe 
care 1 le lăsa suferinţa, Pascal scria câteva rânduri în 
grabă pe prima bucăţică de hârtie care-i cădea sub 
mână, uneori neputând decât să dicteze. 

Totuşi, într-o conferință „ținută în prezenţa şi la 
rugămintea mai multor personalități de înaltă ținută 
dintre prietenii lui“, el a expus planul general al 
Apologiei sale (cf. Prefaţa lui Etienne Penier şi 
Cugetările 416 şi 430, precedate de indicația A. P. R. 
[la Port-Royal|. Conferinţa a fost ținută aproximativ 
între anii 1657 şi 1659. 

Astfel, când moştenitorii lui Pascal se treziră în 
anul 1662 în faţa notelor lăsate de cel care murise, 
n-au ezitat să recunoască în ele manuscrisul Apo/o- 
giei, după care au făcut mai întâi nişte copii prin 
cineva de la Port-Royal, obişnuit cu această scriitură 

aproape indescifrabilă. Apoi s-au întrebat ce profit 
ar putea să le aducă aceste preţioase fragmente. În 
anul 1666, ei obținură dreptul de a publica aceste 
materiale: şi totuşi lucrarea nu a apărut până în anul 
1 669; piedici de tot felul îi opriseră s-o facă. Trebuia 
oare să se mulțumească să imprime totul cu scrupu- 
lozitate, fără să elimine şi fără să schimbe nimic? 
Sau ar fi fost mai bine, după cum spunea domnul de 
Roannez, să fi reconstituit planul expus de Pascal în 
conferința sa, umplând golurile de argumentație şi 
de redactare? Sau să adopte o a treia cale neprezen- 
tând publicului decât pasajele deja definitivate de 
Pascal, printr-o alegere discretă şi printr-o corecție 
prudentă a unor cugetări nedesăvârşite? Un comitet 
dim care făceau parte Amauld, Nicole, domnul de 
Treville, domnul de Bois, domnul Filleau de la Chaise 
şi domnul de Brienne, urma să se pronunțe asupra 
acestor diverse proiecte: şi comitetul se arătă favorabil 
reconstituirii visate de domnul de Roannez. Dar sora 
lui Pascal, Gilberte Perier, s-a opus cu toată hotărârea: 
dacă n-a putut obține imprimarea exactă a întregului 
manuscris, cu siguranţă că ei îi datorăm ediția pu- 
blicată în 1670 care se mai numeşte şi astăzi „ediția 
de la Port-Royal“. Fiul ei, Etienne Perier, a scris o 
prefață în care a expus destul de exact planul Apo- 
logiei. Dar acest plan n-a fost respectat nici măcar în 
dispunerea cărții pe care o intitulară Cugetările dom- 
nului Pascal despre religie şi alte subiecte. 
Doamna Perier a scris acea Viață a lui Pascal 
care trebuia să deschidă ediția. Dar ea n-avea să fie 

publicată decât în anul 1684 în Olanda şi adăugată 
edițiilor franceze începând cu cea de a cincea (1687). 
Intr-adevăr, trebuia evitată cu grijă reaprinderea unor 
dispute teologice cărora Pacea Bisericii le pusese 
capăt în 1668. Această operă a lui Pascal, autorul 
Provincialelor, nu trebuia să mai păstreze nici o urmă 
de jansenism. Viața, care relata legăturile lui Pascal 
cu Port-Royal, putea să compromită în anul 1670 
succesul Cugetărilor. Pe această poziție, foarte abilă, 
se plasară deci primu editori, atenuând, corectând, 
suprimând... Cu atâta grijă încât Cugetările tură 
considerate, în acest prim stadiu, ca o operă de orto- 
doxie perfect catolică, iar Armauld n-a fost împie- 
dicat în nici un fel să adauge omagiile multor epis- 
COpl şi doctori în teologie. „Prietenii lui Pascal, spune 
domnul Brunschvicg, credeau cu sinceritate că fac 
un lucru bun pentru memoria domnului Pascal 
adaptând Cugetările nou situații de la Port-Royal, 
transformând o carte scrisă în înflăcărarea bătăliei 
împotriva iezuiţilor într-o operă constructivă, inspi- 
ratoare de calm şi reculegere, demnă să folosească 
drept model de credință şi carte de căpătâi pentru o 
Biserică reconciliată şi unificată.“ 

Pe de altă parte, ei au crezut nu numai că au 
dreptul, ci chiar datoria de a aduce stilului câteva 
retuşuri, de a atenua câteva lumini prea puternice, 
de a completa unele fraze prea ehptice etc. Să nu-i 
judecăm după respectul nostru actual pentru textele 
originale, nici după gustul nostru. Ei s-au gândit la 
ceea ce putea tulbura sau deruta pe contemporanii 

lor, fiind convinşi că însuşi Pascal n-ar fi păstrat, 
într-o redactare definitivă, îndrăznelile de expresie 
sau de sintaxă în care nouă ne place astăzi să regăsim 
spontaneitatea geniului său. 

Ediţia din 1670 cuprinde treizeci şi două de Ii- 
tluri. Ea începe prin pasajul împotriva ateilor, după 
care urmează semnele adevăratei religii, păcatul ori- 
ginar; regula pariului; ticăloşia omului; pasajele des- 
pre evrei, despre Moise şi lisus Christos... Începând 
cu Tițlul XXI până la Zitlul XĂVI se face analiza 
măreției şi decăderii omului, urmată de cugetările 
despre minuni, iar sub titlul de Cugezări creştine, 
Cugetări morale, Cugetări diverse se inserează o 
parte din ceea ce editorii n-au putut introduce sub 
titlurile precedente. După cum se vede, nu exista un 
plan. Era mai mult o clasificare a cugetărilor ana- 
loage, înlănțuite la întâmplare. 


Il 


Aşa s-a întocmit ediția care avea să fie oferită 
lectorilor lui Pascal între anni 1670 şi 1776. In acest 
din urmă an, Condorcet publică o nouă ediție în 
care, făcând caz de respectul lui pentru Pascal, al- 
terează la rândul lui spinitul Cugetărilor. Dacă ediția 
Port-Royal extirpase sau mascase jansenismul, Con- 
dorcet scoate bine în evidență argumentele despre 
neputinţa rațiunii, despre incertitudinea necesară re- 
ligiei, despre dificultățile de interpretare a profeţiilor 
şi minunilor... Pe scurt, această ediție marchează 

apariția, datorată unei abilități de manevrare filoso- 
fică, a unui Pascal sceptic, imagine care s-a impus 
aproape o sută de ani, mai întâi imaginaţiei debor- 
dante a romanticilor, apoi raționalismului şcolii pozi- 
tiviste. Condorcet a adăugat la ediția lui un capitol 
Remarques Sur les Pensees, conținând observaţiile 
pe care Voltaire le plubicase în anul 1734, după 
Lettres anglaises. Şi acelaşi Voltaire va tipări la 
Geneva o ediție Condorcet căreia îi va mai adăuga 
noi observații (1778). 

In anul 1779 a apărut ediţia abatelui Bossuet. 
Acesta, preocupat mai ales să dea publicului întreaga 
operă a lui Pascal, smulgând uitănii anumite lucrări 
ştiinţifice, n-a încercat să aranjeze Cugetările în 
ordinea sugerată de Prefaţa lui Etienne Perier. El 
stabileşte doar două secțiuni: Cugetări care se referă 
la filosofie, la morală şi artă şi Cugetări directe 
referitoare la religie, conţinând capitole de Cugetări 
diverse. Această ordine se va impune editorilor, 
consemnând totuşi câteva excepții (ediția Frantin, 
Dijon, 1835). 

Remaniind mereu şi comentând, nimeni de fapt 
nu s-a mai oprit asupra textului propriu-zis al Cuge- 
tărilor lui Pascal. Nici unul dintre editori nu s-a 
mai gândit la manuscrisul originar care somnola la 
Biblioteca Naţională. Abia în anul 1842, Victor 
Cousin, într-un raport citit la Academia Franceză, 
semnala cu un fel de indignare această vinovată 
indiferență, dând exemple atât de evidente de alte- 
rare a textului pascalian şi de necesitatea de a re- 

curge la manuscris că, după numai doi ani, publicul 
putu să citească, în sfârşit, în ediția Prosper Faugcre, 
textul autentic al Cugetărilor. Începând cu această 
dată (1844), i se aduc textului ameliorări de deta- 
liu, datorate unei lecturi mai atente şi mai inteli- 
gente a manuscrisului şi a copiilor. Contribuțiile deo- 
sebite aparțin domnilor E. Havet (1851), Molnier 
(1877-1879) şi G. Michaut (1896). Pe de altă parte, 
se încearcă şi dispunerea Cugetărilor urmând me- 
toda apologetică a lui Pascal: ediţia de Rocher (1873) 
este, în acest sens, încercarea cea mai interesantă care 
a precedat-o pe cea a domnului L. Brunschvicg. 

Acesta din urmă — publicând reproducerea în 
fototipie a manuscrisului lui Blaise Pascal, apoi ediția 
sa clasică de Cugetări şi opuscule, urmată de ediția 
în trei volume a Cugerărilor, tipărită la Hachette, în 
colecția Grands Ecrivains de la France — pune cu 
adevărat la punct şi pentru multă vreme, atât pro- 
blemele de text cât şi cele de plan şi comentariu; 
datorită acestor opere suntem acum siguri că putem 
citi, împlinind dorinţa domnului Cousin, „pe Pascal 
integral și numai pe el“. 


II] 


Două dificultăți s-au ivit în reconstituirea planu- 
lui schiţat de Etienne Perier în Prefaza din 1670. Din 
aceste două dificultăți cea mai serioasă nu era stabi- 
lirea etapelor succesive ale demonstraţiei apologe- 
tice. Într-adevăr, Perier şi Filleau de la Chaise ne-au 

lăsat direcțiile generale ale Apologiei; ştim foarte 
bine cărui gen de public se adresează Pascal, cum 
punea problema destinului uman, pe ce argumente 
se bizuia pentru a-i obliga pe cei mai indiferenți la 
cercetarea şi soluţionarea acestei probleme; ce dovezi 
morale istorice şi teologice ar fi vrut să folosească... 
Adevărata dificultate începe în clipa în care trebuie 
să introducem în fiecare dintre secțiunile stabilite 
cutare sau cutare fragment. Ne temem, fără îndoială, 
nu pentru cea mai mare parte din cugetări, dar pen- 
tru o bună parte din ele, că nu le-am desluşit locul 
exact. Şi de altfel, în starea în care Pascal însuşi a 
lăsat Apologia, nici el nu ştia încă atât de exact cum 
va folosi toate aceste cugetări, din care unele ar fi 
trebuit eleminate, iar altele schimbate, atât forma cât 
şi locul. Și dacă Pascal ar fi putut să-şi vadă edițiile 
Cugetărilor sale, nu s-ar fi mirat să descopere multe 
pasaje pe care el le credea mai degrabă nişte notații 
algebrice ale unor idei, obiecţii sau replici cărora el 
însuşi să nu le fi cunoscut valoarea şi locul? N-ar 
fi considerat el inutilă sau stângace publicarea anu- 
mitor fragmente neterminate sau în aparenţă contra- 
dictorii, n-ar fi protestat oare împotriva acestei 
„prezentări integrale“ a mâzgăliturilor scăpate din 
mâna lui înfierbântată? Dar cred că mai degrabă s-ar 
fi arătat teribil de emoționat de pioasa grijă cu care 
atâția critici au adunat, descifrat, clasat şi comentat 
notele lui. Dacă a murit regretând că nu şi-a putut 
desăvârşi Apologia la care meditase mai mult de 
zece ani (supus atâtor suferinţe), această carte de o 

mare bunătate creştinească, în care el, asemenea lui 
lisus, se gândea la noi în agonia lui şi prin care 
spera să-i convingă pe atâția increduli să caute şi să 
descopere credința, văzând-o acum, ar considera, fără 
îndoială, că efortul său n-a fost inutil dacă, de peste 
două sute de ani, oamenii îşi manifestă respectul şi 
admiraţia faţă de acest manuscris aproape lizibil, 
luând de fiecare dată de la capăt, cu o perseverență 
pe care nimic nu o putea descuraja, descifrarea scrii- 
turii ŞI a sensului. Ar putea oare el să vadă o intenţie 
a Providenţei în faptul că moartea l-a împiedicat să-şi 
încheie cartea? O Apologie a religiei creştine, prezen- 
tată cu acest titlu, ca o operă dogmatică şi edifica- 
toare, i-ar fi emoţionat mai puţin pe cititorii săi. Cei 
cărora Pascal le-a dedicat cartea, hbertini, liberi-cuge- 
tători, ar fi ezitat s-o deschidă sau l-ar fi ignorat cu 
bună ştiinţă. Pe de altă parte, spiritul jansenist ar fi 
fost atât de accentuat încât Apologia ar fi fost con- 
siderată de catolici ca o operă polemică, legitim 
suspectă ortodoxiei. Cugetănile, dimpotrivă, nu pot 
fi suspecte pentru nici un gen de cititor; pentru unii 
este o carte a credinţei, pentru alţii o carte în care 
sufletul unui om se dezvăluie cu mai mult firesc şi 
adevăr decât oriunde în altă parte; pentru toți este o 
capodoperă unică a limbi noastre. 

Să fim deci recunoscători, cum ar fi fost Pascal 
însuşi tuturor celor care, cu şanse diverse, au încer- 
cat să reconstituie o operă întreruptă de moarte. Şi 
mărturisind că nu vom avea niciodată o clasificare 
definitivă a Cugetărilor, să spunem că ni se pare că 

domnul Brunschvicg a realizat cu adevărat ediția 
îndelung așteptată; iată că va trebui, pentru mulți ani 
de acum încolo, dacă nu suntem supuşi unui spirit 
părtinitor şi adversativ, să ne hotărâm să adoptăm 
acest text, şi să urmăm acestă ordine. 

Pentru a stabili cele paisprezece secțiuni în care 
reuşeşte să aranjeze toate fragmentele lăsate de 
Pascal, domnul Brunschvicg s-a bazat pe următoarele 
principii: 

„Trebuie să ţinem seama de faptul că Apologia 
lui Pascal trebuia să cuprindă trei momente pe care 
fără îndoială el le-a topit şi reunit: mai întâi, urmând 
metoda pe care o denumea Arta de a plăcea şi care 
se aplica perversiunii voinţei, el se adresa interesu- 
lui omului, dorind să-l convingă că rehgia este o 
plăcere; se va adresa apoi inteligenţei lui şi, con- 
fruntând explicaţiile parțiale ale filosofului cu ade- 
vărul total pe care numai creştinismul îl putea deține, 
demonstrează că religia este una rațională; apoi, 
pentru a pătrunde întreaga ființă de adevărul creş- 
tinismului, el i-a revelat realitatea manifestându-se 
de la începuturile lumii prin legea evreilor, prin 
profeți, prin întrupare, prin minuni, realitate perpetuă, 
permanentă, actuală prin urmare şi pe care o atestă 
din nou minunea de la Sainte-Epine, „fulgerul care 
desluşeşte pe loc prezenţa foarte apropiată a unui 
Dumnezeu ascuns". 

Intr-un plan astfel reconstituit, fiecare cugetare 
ÎŞI găseşte locul ei logic; şi cutare fragment obscur 
sau chiar enigmatic, la prima vedere, poate primi un 

sens relativ: el poate fi explicat prin tot ceea ce se 
află în preajma lui. Și dacă trebuie mereu să ne rea- 
mintim de epigraful pe care editorii de la Port-Royal 
l-au plasat pe prima pagină a volumului din 1670, 
Pendent opera interrupta, acestă operă nu mai este, 
aşa cum se poate vedea pe gravura care explică sin- 
tagma latină, o movilă de pietre... Avem acum o 
construcție neterminată, fără îndoială, dar reconsti- 
tuită cu atâta artă că pare făcută de mâna unui in- 
teligent „arhitect“. 


CH. - M des Granges 


NB. Cu autorizația domnului Brunschvicg şi a 
editurii Hachette am reprodus acest text şi această 
ordine devenite clasice. Fiecare cugetare poartă cifra 
ediției din Grands Ecrivains: când cifra este prece- 
dată de un asterisc, înseamnă că fragmentul nu este 
scris de mâna lui Pascal. Cuvintele sau frazele pla- 
sate între croşete sunt cuvinte sau fraze pe care Pascal 
le-a şters. 

Notele volumului nu sunt un comentariu filo- 
sofic sau teologic: ele nu fac decât să precizeze 
anumite puncte privind bibliografia, biografia sau 
Istoria precum şi traducerea celor mai importante 
citate latine. 


35 


Viaţa domnului Pascal 
scrisă de sora lui, doamna Perier' 


Fratele meu s-a născut la Clermont, pe 19 iunie 
16232. Tatăl meu se numea Etienne Pascal, şi era 
preşedinte al Curţii de Apel, iar mama mea se nu- 
mea Antoinette Be&gon. De îndată ce fratele meu 
atinse vârsta la care 1 se putea vorbi, apărură sem- 
nele unei inteligențe cu totul ieşite din comun, prin 
observațiile pe care le făcea mereu în legătură cu 
orice, dar mai ales prin întrebările pe care le punea 
despre natura lucrurilor, întrebări care surprindeau 
pe toată lumea. Acest început, atât de plin de promi- 
siuni, nu se va dezminți niciodată, căci, pe măsură 
ce creştea, forța raționamentelor lui sporea, în aşa 
fel încât îşi depăşea mereu vârsta. 

Mama a murit în anul 1626, pe când fratele meu 
nu avea decât trei ani. Tatăl meu, rămânând singur, 
fu obligat să se aplece cu şi mai multă grijă asupra 
familiei; şi cum nu avea decât un singur fiu, cali- 
tatea lui de fiu unic şi semnele unui mare spirit pe 
care le desluşea în acest copil îi treziră o atât de 
mare afecțiune pentru el încât nu s-a putut niciodată 
decide să lase pe seama altcuiva educaţia fiului său, 
hotărând să se ocupe singur de instrucţia lui, cum a 


36 


VIAŢA DOMNULUI PASCAL 


şi făcut de altfel, fratele meu neavând niciodată alt 
profesor în afară de tatăl meu. 

În anul 1631, tatăl meu se retrase la Paris, unde 
ne aduse pe toți şi unde-și stabili reşedinţa. Fratele 
meu, care nu avea pe atunci decât opt ani, profită cel 
mai mult de pe urma acestei retrageri, privitor la 
proiectul tatălui meu de a se ocupa de educaţia lui; 
căci, fără îndoială, grija lui n-ar fi putut fi atât de 
mare în provincie, unde funcția şi lumea care-l 
frecventa în permanenţă l-ar fi împiedicat s-o facă. 
Dar cum la Paris trăia într-o libertate deplină, el 1 se 
dedică în întregime şi se bucură de toate succesele 
de care se poate bucura un tată atât de inteligent şi 
atât de iubitor pe cât era tatăl meu. Principala sa 
maximă în această educație era să ţină copilul 
mereu aplecat asupra unui lucru potrivit cu vârsta 
lui. Din acest motiv n-a vrut deloc să-l învețe latina 
până la doisprezece ani, pentru ca să-l vină mai uşor 
s-o facă. 

Între timp, n'a-l lăsa niciodată fără ocupaţie, 
vorbind cu el despre tot ceea ce putea înțelege. I-a 
explicat mai întâi ce erau limbile; i-a arătat cum au 
fost acestea sistematizate în gramatici, conținând 
anumite reguli, cum şi aceste reguli aveau excepții 
de care trebuia să se ţină seamă: aşa s-a găsit mij!o- 
cul de a face toate limbile comunicabile de la o ţară 
la alta. Această idee generală i-a limpezit mintea şi 
l-a făcut să vadă temeiul regulilor gramaticii, în aşa 
fel încât în clipa în care a trebuit să le învețe, le ştia 

deja rostul aplecându-se cu precizie asupra acelor 
lucruri care-i solicitau o mai mare străduință. 

După aceste cunoştinţe, tatăl meu îi mai oferi şi 
altele; îi vorbea adesea despre efectele extraordinare 
ale naturii, despre praful de puşcă şi despre alte 
lucruri surprinzătoare când le cercetezi. Fratelui meu 
îi plăceau foarte mult aceste conversații, dar voia să 
ştie rațiunea tuturor lucrurilor şi, cum ele nu sunt 
toate cunoscute, când tata nu i le dezvăluia sau îi 
spunea ceea ce se spune de obicei, lucruri fără 
importanță, constituind simple expediente, era foarte 
nemulțumit, căci avea întotdeauna o extraordinară 
limpezime de spirit, discernând falsul, încât se poate 
spune că dintotdeauna şi în toate lucrurile adevărul 
era unicul scop al minţii sale; nimic nu l-a putut 
mulțumi niciodată, decât cunoaşterea adevărului. 
Astfel, încă din copilărie, nu se supunea decât unui 
adevăr evident, aşa încât de câte ori nu i se prezen- 
tau temeiurile reale, le căuta singur şi când se ocupa 
de un lucru nu-l părăsea până când nu găsea acel 
ceva care-i putea satisface curiozitatea. 

Odată, aflându-ne în jurul mesei, cineva a lovit 
fără să vrea o farfune de faianţă cu un cuţit; fratele 
meu observă imediat că se auzea un sunet puternic, 
dar dacă se acoperea farfuria cu mâna, sunetul nu se 
mai auzea. Vru să ştie imediat cauza şi această 
experienţă l-a ajutat să descopere şi alte lucruri cu 
privire la sunet, consemnând o mulțime de observaţii 
într-o lucrare care fu considerată, pentru vârsta lui 
de doisprezece ani, ca fiind foarte bine gândită. 

Geniul său în geometrie” se manifestă pe când 
încă nu împlinise doisprezece ani, printr-o întâm- 
plare atât de neobişnuită că merită să ne rețină atenția 
în mod special. 

Tatăl meu era un savant în matematici şi întreținea 
legături cu toate personalitățile abilitate în această 
ştiinţă, care-l vizitau adesea; dar cum el intenționa 
să-l instruiască pe fratele meu în limbi și cum ştia că 
matematica este un lucru care dă satisfacţii depline 
spiritului, nu dorea ca fratele meu să dobândească 
asemenea cunoştinţe, de teamă că ar putea neglija 
latina şi celelalte limbi în care ar fi vrut să-l per- 
fecționeze. De aceea ascunsese toate cărțile care se 
ocupau de această ştiinţă şi se abținea să vorbească 
despre ea cu prietenii lui în prezenţa fratelui meu. 

Dar această precauţie n-a împiedicat în nici un 
fel trezirea curiozităţii fratelui meu, care-l ruga adesea 
pe tata să-l înveţe matematica. Acesta îl refuza promi- 
țându-i, ca pe o recompensă, că-l va învăţa imediat 
ce va cunoaşte foarte bine greaca şi latina. 

Fratele meu, văzând această opoziție, îl întrebă 
într-o zi ce era această știință şi cu ce se ocupa ea. 
Tata 1-a spus că, în general, ea îţi pune la dispoziţie 
mijloacele de a desena exact anumite figuri şi de a 
afla proporţiile existente între ele, interzicându-i în 
acelaşi timp să mai vorbească despre acest lucru şi 
să se mai gândească vreodată la el. Dar spiritul lui 
care nu putea fi în nici un fel mărginit, imediat ce i 
se descoperi acest mic orizont că matematica l-ar 
oferi mijloacele de a desena figuri infailibil exacte, 

începu să viseze la ele şi, în orele lui de odihnă, 
fiind singur într-un salon, unde avea obiceiul să se 
joace, se apucă să deseneze cu cărbune asemenea 
figuri pe pardoseală. Incercă să obțină un cerc per- 
fect, un triunghi cu unghiurile și laturile egale şi alte 
lucruri asemănătoare; făcând toate acestea, căuta 
proporțiile figurilor; dar cum grija tatălui meu de a-i 
ascunde aceste lucruri fusese atât de mare, el nu ştia 
nici măcar numele figurilor, fiind constrâns să-şi 
găsească singur definiții; boteză cercul rotund, linia 
bară şi aşa mai departe. După aceste definiții îşi 
construi nişte axiome şi până la urmă câteva 
demonstrații perfecte. Trecând de la una la alta, el 
împinse căutările atât de departe că ajunse să for- 
muleze a treizeci şi doua teoremă a lui Euclid”. 
Până când, într-o zi, tata, care nu bănuia nimic, 
intră în salon fără ca fratele meu să-l audă, fiind atât 
de preocupat de jocul lui; văzându-l, se sperie din 
cauza interdicție! care 1 se impuse de a se gândi la 
aceste lucruri. Dar surpriza tatălui meu fu şi mai 
mare; văzându-l înconjurat de toate acele figuri, îl 
întrebă ce face acolo şi fratele meu îi răspunse că 
studia cutare lucru care nu era decât a treizeci şi 
doua teoremă a lui Euclid. La întrebarea tatălui meu 
cum ajunsese la ea, fratele meu îi răspunse că desco- 
perise ceva care-l adusese aici şi-i mai formulă o 
teoremă, iar la următoarea întrebare răspunsul lui fu 
tot o teoremă; şi aşa, mergând pe firul apei înapoi şi 
tot explicând, numindu-le bare şi rotunduri, ajunse 
la primele definiţii şi axiome de la care plecase. 

Tata se înspăimântă de întinderea şi puterea aces- 
tu geniu şi fără să-i spună nimic se duse la domnul 
Le Pailleur“, prietenul lui foarte apropiat, un mare 
savant şi el. Când ajunse la el, intră şi rămase 
nemișcat ca un om care-şi pierduse firea, încât dom- 
nul Le Pailleur, văzându-l şi zărind chiar lacrimi în 
ochii lui, se sperie şi-l rugă să nu-i mai ascundă 
cauza necazului său. Tata îi zise: „Nu plâng de ne- 
caz, ci de bucunie. Ştiţi grija cu care l-am ferit pe 
fiul meu de cunoaşterea geometriei, de teama de a 
nu-l îndepărta de la alte studii şi uitaţi ce a făcut.“ 
Şi-i arătă tot ce găsise, putându-se spune într-un fel 
că era vorba de cineva care reinventase matematica. 

Domnul Le Pailleur nu fu mai puţin surprins 
decât tatăl meu şi-i spuse că nu i se părea drept să 
împiedice în continuare acest spirit, ascunzându-i 
asemenea cunoştinţe, că trebuia lăsat să vadă cărțile 
fără să-l oprească mai mult. 

Tatăl meu, gândindu-se că vorbele lui erau po- 
trivite, îi dădu fratelui meu elementele lui Euchd să 
le citescă în orele sale de odihnă. EI le citi şi le 
înțelese singur fără să aibă nevoie de vreo explicație 
ŞI, în timp ce le studia, inventa altele, progresând şi 
ajungând atât de departe în studiul său încât putea 
participa cu regularitate la conferințele săptămânale 
în care oamenii abilitați din Paris se adunau pentru 
a-şi prezenta operele şi pentru a le examina pe ale 
altora”. 

Fratele meu era egalul tuturor, atât în examinarea 
lucrărilor cât şi în elaborarea lor, fiind unul din cei 

care aduceau mereu lucruri noi. Se studiau adesea în 
aceste adunări teoreme trimise din Germania sau din 
alte ţări şi 1 se cerea părerea asupra tuturor mai mult 
decât celorlalți, căci lumina minții lui era atât de vie 
că 1 se întâmpla uneori să descopere greşeli pe care 
nimeni nu le-ar fi sesizat. 

Și totuşi el nu-şi dedica acestui studiu decât orele 
sale de repaus, pentru că învăţa latina, după aceleași 
reguli impuse de tatăl meu. Dar cum în această ştiinţă 
e] găsea acel adevăr pe care-l căutase atât de mult şi 
era atât de deplin satisfăcut, mintea lui nu era decât 
la studiul ei, în aşa fel încât chiar dacă s-a ocupat 
puţin de ea, la vârsta de şaisprezece ani va scrie un 
tratat despre conice care fu socotit un efort atât de 
mare al minții lui încât se spunea că de la Arhimede 
încoace nu s-a mai văzut un spirit de o asemenea 
forță. 

Toţi aceşti savanți fură de părere ca studiul să fie 
imediat tipărit, susţinând că, în afară de faptul că 
lucrarea este admirabilă, apariția ei în vremea în care 
autorul nu avea încă şaisprezece ani i-ar spori mult 
frumuseţea; dar, cum fratele meu nu era delot inte- 
resat de faima lui, nu se ocupă s-o tipărescă, ea 
rămânând nepublicată. 

În tot acest timp continua să înveţe latina şi greaca 
ŞI, pe deasupra, în timpul prânzului sau după prânz, 
tata conversa cu el despre logică, despre fizică sau 
despre alte părți ale filosofiei, acestea constituind 
singura lui învățătură, el neurmând vreodată vreun 

colegiu şi neavând niciodată un alt profesor la 
aceste materii cum n-a avut nici pentru celelalte. 

Vă puteți imagina plăcerea pe care o încerca tata 
față de progresele fratelui meu în toate aceste 
cunoştinţe, fără să-şi dea seama însă că marile şi 
permanentele eforturi ale spiritului la o vârstă atât 
de fragedă i-ar putea şubrezi sănătatea; şi, într-adevăr, 
ea începu să se altereze de îndată ce împlini vârsta 
de optsprezece ani. Dar cum durerile pe care le simțea 
atunci nu-l incomodau foarte tare, ele nu-l împiedi- 
cară să-şi continue ocupațiile sale obişnuite, în aşa 
fel încât în vremea aceea, la vârsta de nouăsprezece 
ani, inventa acea maşină aritmetică de calculat cu 
ajutorul căreia nu numai că se puteau face tot felul 
de calcule fără condei sau jetoane, dar se puteau 
face chiar dacă nu ştiai nici o regulă aritmetică, 
exactitatea calculelor fiind infailibilăt. 

Această lucrare a fost considerată o noutate în 
genul ei, prin faptul că reducea la o maşină o ştiinţă 
socotită a fi pe de-a-ntregul spirituală, descoperind 
modalitatea de a face tot felul de operaţii cu mare 
certitudine, fără să fie nevoie de raționamente. 

Această muncă îl obosi mult, nu prin gândire 
sau mişcare, pe care le făcea cu mare uşurinţă, ci din 
pricina efortului depus pentru a-i face pe muncitori 
să înțeleagă aceste lucruri, trebuindu-i doi ani ca să 
atingă perfecțiunea la care ea se află astăzi. 

Dar oboseala şi fragila lui sănătate i-au provocat 
dureri care nu-l mai părăsiră de la vârsta de 
optsprezece ani, după cum ne spunea chiar el, că de 

la această vârstă practic n-a mai trăit o zi fără dureri. 
Dar acestea nefiind de o violență egală, imediat ce-i 
dădeau răgaz, spiritul lui era mereu preocupat să 
găsească ceva nou. 

În vremea aceea, pe când avea douăzeci şi trei 
de ani, văzând experiența lui Toricelli, inventă şi 
execută la rândul lui alte experienţe pe care le-a 
numit experiențele vidului, care dovedeau limpede 
că toate efectele care fuseseră atribuite ororii de vid 
erau cauzate de greutatea aerului. 

Această ocupaţie a fost ultima în domeniul ştiin- 
țelor umane: şi cu toate că avea să inventeze ruleta 
mai târziu, faptul nu vine în contradicţie cu ceea ce 
spun eu acum, Căci o va descoperi fără să se gân- 
dească la ea şi într-o manieră care dovedeşte că nu 
fusese în vreun fel preocupat de ea, aşa cum voi 
arăta la locul cuvenit. 

Imediat după aceste experienţe” şi pe când nu 
împlinise încă douăzeci şi patru de ani, providenţa 
dumnezeiască prilejuindu-i o ocazie care-l obligă să 
citească anumite lucrăni religioase, Dumnezeu îl lu- 
mină prin aceste lecturi, făcându-l să înţeleagă per- 
fect că religia creştină ne obligă să nu trăim decât 
pentru Dumnezeu şi să nu avem alt scop decât pe el; 
şi acest adevăr i se păru atât de evident, atât de 
necesar şi atât de util încât încheie aici absolut toate 
cercetările, renunțând la toate celelalte cunoştinţe, 
pentru a se dedica numai şi numai acelui lucru pe 
care lisus Christos îl crede necesar. 

Fusese ferit până atunci, printr-o protecție deo- 
sebită a lui Dumnezeu, de toate viciile tinereții şi, 
ceea ce este mai ciudat la un spirit de o asemenea 
calitate şi forță, nu s-a dedat niciodată hbertinajului 
în privinţa religiei, mărginindu-şi curiozitatea la 
lucrurile naturale; mi-a mărturisit de multe ori că 
aceasta era încă una dintre datoriile pe care le avea 
față de tatăl nostru care, având el însuşi un mare 
respect pentru religie, îi inspirase acest respect din 
copilăne, oferindu-i drept precept că obiectul cre- 
dinței nu poate fi şi obiectul rațiunii şi cu atât mai 
puţin nu i se supune acesteia. 

Spiritul fratelui meu era atât de marcat de aceste 
maxime, repetate adesea de tatăl meu, pentru care 
avea o mare stimă şi în care vedea o mare ştiinţă 
însoțită de o puternică şi limpede rațiune, încât orice 
discurs al lhbertinilor ar fi auzit nu-i trezea nici un 
interes; şi cu toate că era foarte tânăr, îi considera ca 
pe nişte oameni care trăiau într-un principiu fals, 
anume că rațiunea umană se află deasupra tuturor 
lucrurilor, necunoscând natura credinței: astfel, acest 
spirit atât de mare, atât de cuprinzător şi plin de 
curiozitate, care căuta cu atâta grijă raţiunea şi cauza 
lucrurilor, se supunea în acelaşi timp religiei ca un 
copil. Această simpatie i-a însoțit toată viața, în aşa 
fel încât din clipa în care a hotărât să nu se mai 
ocupe de altceva decât de religie, el nu s-a gândit 
niciodată la acele probleme ciudate ale teologiei, ci 
şi-a pus toată forța spiritului în cunoaşterea şi 
perfecționarea moralei creştine căreia 1-a consacrat 

tot talentul pe care i-l dăduse Dumnezeu; nemai- 
făcând altceva toată viaţa decât să mediteze zi şi 
noapte la legea lui Dumnezeu. 

Și cu toate că n-a făcut studii speciale de scolas- 
tică, ştia hotărârile Bisericii împotriva ereziilor inven- 
tate de rafinamentele spiritului şi împotriva acestor 
căutări a luptat el cel mai mult; Dumnezeu 1-a oferit 
încă din vremea aceea prilejul de a-şi arăta zelul pe 
care-l avea pentru religie. 

El locuia pe atunci la Rouen, unde tatăl meu se 
afla în serviciul regelui şi unde a întâlnit un om care 
preda un fel de nouă filosofie care-i atrăgea pe 
curioşi!”. Fratele meu, fiind îndemnat de doi prieteni 
tineri să-i însoţească, se duse cu ei, dar fură foarte 
surprinşi de conversaţia pe care o întreţinură cu acel 
om care le debită principiile lui de filosofie, din care 
trăgea concluzii asupra credinței contrare hotărârilor 
Bisericii. 

El voia să dovedească prin raţionamentele lui că 
trupul lui lisus Christos nu se crease din sângele 
Sfintei Fecioare, ci dintr-o materne creată într-adins. 
Și multe alte lucruri de acest gen. Ei încercară să-l 
contrazică, dar acesta nu cedă deloc în ideile sale. În 
aşa fel încât, judecând între ei pericolul de a fi lăsat 
unui asemenea om libertatea de a-i instrui pe tineri 
cu astfel de idei eronate, se hotărâră mai întâi să-l 
avertizeze şi, dacă se împotrivea, să-l denunțe. 

Se întâmplă aşa că acest om nu ţinu cont de 
părerea lor şi atunci ei crezură că e de datona lor 
să-l denunțe domnului du Bellay, care îndeplinea pe 

atunci funcţia episcopală din dioceza Rouen din în- 
sărcinarea arhiepiscopului. Domnul du Bellay' tri- 
mise să se facă cercetări cu privire la acest om şi să 
he interogat; episcopul se lăsă înşelat de confesiu- 
nea echivocă pe care acesta 1-0 scrisese şi pe care o 
semnase cu mâna lui, făcând puţin caz de un aver- 
tisment de o asemenea gravitate cum era cel dat de 
cei trei tineri. 

Totuşi, imediat ce văzură confesiunea, îşi dădură 
seama de greşeală; ceea ce-i obligă să-l caute la 
Gaillon pe arhiepiscopul de Rouen care, examinând 
toate aceste lucruri, le consideră foarte importante şi 
scrise o patentă consiliului său prin care ordona 
domnului du Bellay să-l oblige pe acest domn să 
retracteze asupra tuturor punctelor de care era acuzat 
şi să nu primească nimic de la el decât prin inter- 
mediul celor care-l denunţaseră. Și lucrurile se des- 
făşurară întocmai: acesta apăru în faţa consiliului 
arhiepiscopului şi se lepădă de toate ideile sale şi am 
putea spune că a făcut-o sincer, căci nu s-a arătat 
niciodată supărat pe cei care provocaseră acest scan- 
dal, ceea ce ne face să credem că era posibil ca el 
însuşi să-şi fi dat seama că s-a înşelat în falsele 
concluzii pe care le trăgea din falsele sale principii. 
Fireşte, tinerii nu doriseră să-i facă prin aceasta nici 
un rău şi nici alt scop n-au avut decât să-l aducă 
să-şi dea singur seama şi să-l împiedice să mai se- 
ducă alți tineri care n-ar fi fost capabili să discearnă 
adevărul de fals în nişte probleme atât de subtile. 

Astfel că acest scandal se încheie cu bine, iar 
fratele meu continuă să caute din ce în ce mai mult 
mijloacele de a se face plăcut lui Dumnezeu, iar 
iubirea pentru perfecțiunea creştină spori atât de tare 
în el, pe când nu avea decât douăzeci şi patru de 
ani, încât ea cuprinse întreaga noastră casă: tatăl meu 
chiar, nefinfdu-i ruşine să se supună învățăturilor 
fiului său, se dedică unei vieţi mai sobre pe care o 
va perfecționa prin practicarea continuă a virtuților, 
până la moartea lui, care s-a petrecut creştineşte. Iar 
sora mea, ale cărei calități spirituale extraordinare îi 
aduseseră încă din copilărie o reputație de care nu se 
prea bucurau fetele de vârsta ei, fu atât de emoționată 
de discursul fratelui ei că se hotărî să renunţe la 
toate avantajele de care se bucurase până atunci 
pentru a se consacra în întregime lui Dumnezeu. 

Cum era plină de mult spirit, de îndată ce 
Dumnezeu îi cuceri inima, ea se lumină, înțelegând, 
la fel de bine ca şi fratele meu, toate lucrurile pe 
care el 1 le spunea despre sfinţenia religiei creştine; 
şi nemaiputând suporta imperfecțiunea în care trăia 
în mijlocul lumii, se călugări intrând în mănăstirea 
foarte austeră de la Port-Royal des Champs, unde a 
murit la vârsta de treizeci şi şase de ani, după ce 
îndeplinise funcţii foarte grele, stingându-se astfel la 
puțină vreme, înconjurată de o glorie pe care ceilalți 
n-o dobândesc decât după mulţi ani”. 

Fratele meu avea pe atunci douăzeci şi patru de 
ani, durerile sporeau continuu şi ajunsese că nu mai 
putea înghiți nici un fel de lichid dacă nu era încăl- 

zit, şi pe acesta picătură cu picătură; dar cum avea 
pe deasupra şi îngrozitoare dureri de cap, o fierbin- 
teală a măruntaielor şi multe alte dureri, doctorii îl 
sfătuiră să-şi golească de tot stomacul, o dată la două 
zile, timp de trei luni, încât fu obligat să ia toate 
medicamentele, aşa cum putea el, adică să le încăl- 
zească şi să le înghită picătură cu picătură. Era un 
adevărat supliciu, iar cei din preajma lui se îngrozeau 
numai privindu-l; fratele meu nu se plângea însă, pe 
toate le privea ca pe un câştig pentru el. Necunos- 
când altă ştiinţă decât pe aceea a virtuții, ştiind că 
aceasta nu se perfecționează decât prin suferință, 
aducea cu bucurie toate chinunile sale jertfă căinței 
sale; remarcând în toate lucrurile avantajele creşti- 
nismului, zicea că altădată durerile îl îndepărtau de 
studiile sale şi că îi era foarte greu să le îndure; dar 
un creştin găseşte un rost în toate şi mai ales în 
suferință; pentru că ştia că Patimile lu lisus Chris- 
tos trebuie să alcătuiască toată ştiinţa creştinului şi 
unica glorie a vieții sale. 

Continuând să ia medicamentele prescrise cărora 
li se adăugară şi altele, durerile îi mai scăzură, fără 
să se înşănătoşească de tot; aşa încât medicii fură de 
părere că trebuie să renunțe la orice ocupație inte- 
lectuală care ar fi putut avea urmări asupra sănătății 
lui şi să caute cât mai multe ocazii de a se distra, 
ocupându-se de ceva care să-i facă plăcere: într-un 
cuvânt, să-şi petreacă timpul în conversațiile obişnuite 
cu lumea: alte distracții n-ar fi fost pe placul fratelui 
meu; dar cât de greu îi venea unui om sfânt ca el să 

se hotărască să facă acest lucru! Într-adevăr făcu 
eforturi mari la început, dar era atât de constrâns din 
toate părțile, că se lăsă convins de ideea că avea 
să-şi recapete astfel sănătatea: îl făcură să înțeleagă 
că acesta era un capital pe care Dumnezeu ni l-a dat 
şi trebuie să-l păzim. 

A fost partea din viaţa lui cea mai fără rost; dacă 
e adevărat că prin slava lui Dumnezeu el fu ferit de 
VICII, la fel de adevărat e că aerul lumii nu se po- 
triveşte cu aerul Evangheliei. Dumnezeu, care cerea 
de la el perfecțiunea, nu vru să-l lase prea mult timp 
şi se folosi de sora mea ca să-l aducă înapoi, tot aşa 
cum se folosise de el pentru a o retrage pe sora mea 
din angajamentele ei lumeşti. 

De când se călugărise, fervoarea ei creştea mereu 
şi toate sentimentele ei erau pline de o sfinţenie fără 
rezerve; iată de ce, ea nu putea suporta ca acela 
căruia ea îi era datoare, după Dumnezeu, harul de 
care se bucura să nu se afle în posesia aceluiaşi har; 
şi cum fratele meu o vizita adesea, ea îi vorbi despre 
acest lucru şi-l convinse să părăsească lumea şi toate 
legăturile cu lumea, din care chiar cele mai inocente 
nu sunt decât nişte zădărnicii fără leac, nedemne de 
sfinţenia creştinismului spre care suntem chemați şi 
căruia îi este exemplu lisus Christos. 

Motivul sănătății sale, care-l convinsese mai 
înainte, i se păru atât de jalnic, că i se făcu lui însuşi 
ruşine. Lumina adevăratei înţelepciuni îl făcu să 
descopere că Mântuirea trebuie preferată oricărui 
lucru şi că însemna să raționezi fals mulțumindu-te 

cu un bine trecător al trupului când e vorba de câştigat 
veşnicia sufletului. 

Avea treizeci de ani când se hotări să părăsească 
aceste noi legături pe care le făcuse cu lumea; îşi 
schimbă locul şi, pentru a rupe definitiv cu toate 
obiceiurile de până atunci, se mută la ţară, de unde, 
întorcându-se după ce stătuse o vreme mai retras, 
mărturisi atât de ferm că vrea să părăsească lumea, 
că până la urmă lumea îl părăsi. 

În sfârşit, el acţiona întotdeauna prin principii în 
toate lucrurile, spiritul şi inima lui fund făcute aşa 
cum erau, nu putea să se poarte altfel]. Retrăgân- 
du-se îşi propuse două maxime, două maxime te- 
meinice ale adevăratei pietăți; una privea renunțarea 
la toate plăcerile, iar cealaltă renunțarea la toate 
deşertăciunile. 

A început, pentru a-şi pune în practică prima 
maximă, renunțând la slugi pe cât îi stătea în putinţă; 
îşi făcea singur patul şi lua prânzul în bucătărie, îşi 
ducea vesela şi nu se folosea de cei din jurul său 
decât în lucrurile pe care în mod absolut nu le putea 
face singur. 

Nu-i era în putință să nu se folosească de simțunile 
sale: dar când era obligat, din necesitate, să-şi satis- 
facă anumite plăceri, avea o îndemânare miraculoasă 
de a-şi muta gândul de la ele, pentru a nu se în- 
frupta. Nu l-am auzit niciodată să laude vreo bucată 
de carne şi, când aveam grijă să-i oferim bucate mai 
rafinate, dacă-l întrebam cum îi plăcuseră, răspun- 
dea simplu: „Trebuia să-mi atrageți luarea aminte, 

căci acum le-am uitat şi vă mărturisesc că nici n-am 
băgat de seamă“. Şi când cineva, după obiceiul lu- 
mesc, lăuda vreo bucată de came, lui nu-i plăcea 
deloc; numea acest lucru a fi senzual, cu toate că nu 
erau decât remarci obişnuite, dar, zicea el, era un 
semn că mănânci pentru a-ţi împlini pofta, ceea ce 
era întotdeauna rău, sau că se folosea de un limbaj 
senzual, ceea ce nu se cuvenea unui creştin, care nu 
trebuia să rostească niciodată nimic lipsit de sfințenie. 
Nu permitea să 1 se servească nici un fel de sos sau 
tocană, să 1 se dea portocală sau aguridă, nimic din 
ceea ce i-ar fi putut stârni pofta de mâncare, cu toate 
că-i plăceau, fireşte, aceste lucruri. Pusese la punct 
la începutul retragerii sale, cantitatea de hrană care-i 
trebuia pentru nevoile stomacului său şi nu întrecea 
niciodată această măsură; şi chiar dacă nu-i plăcea 
deloc, mânca ceea ce i se prescria. Când era întrebat 
de ce procedează aşa, spunea că el satisfăcea nevoile 
stomacului şi nu poftele. 

Dar mortificarea simţurilor nu se rezuma doar la 
renunțarea la tot ceea ce i-ar fi fost agreabil, fie în 
privința mâncării, fie a leacurilor. Patru am la rând 
a mâncat supe, fără să manifeste nici cel mai mic 
semn de dezgust. 

Era de ajuns să i se impună un leac şi-l lua 
fără greutate, iar când mă miram că nu-i e greață de 
anumite medicamente cu un gust foarte rău, râdea 
de mine, zicându-mi că el însuşi nu pricepe cum 
poți să te îngreţoşezi de un medicament când îl iei 
cu bună ştiinţă și după ce ai fost avertizat că era rău. 

Numai constrângerea şi surpriza puteau avea aseme- 
nea efecte. Va fi uşor de remarcat mai departe 
străduința pe care avea s-o depună în renunțarea la 
tot felul de plăceri provocate în parte şi de amorul 
propriu. 

Nu punea mai puţină stăruință în practicarea 
celeilalte maxime pe care şi-o propusese, de a renunţa 
la deşertăciune şi care e urmarea celei dintâi. Renunţă 
încetul cu încetul la tapiseriile din camera sa pentru 
că nu credea că sunt necesare; şi, de altfel, nefiind 
obligat nici de o cuviință, pentru că nu veneau să-l 
vadă decât oameni cărora el însuşi le propovăduia 
renunţarea şi care, prin urmare, nu erau surprinşi să 
vadă că el trăieşte în acelaşi fel după cum îi sfătuieşte 
pe ceilalți. Am văzut că evita vizitele zadarnice şi 
chiar nu voia să mai vadă pe nimeni. Dar cum o 
comoară e căutată pretutindeni și cum Dumnezeu nu 
îngăduie ca o lumină aprinsă întru înțelepciune să 
fie pusă sub obroc, un mare număr de oameni de 
foarte bună calitate, persoane de mare spirit pe care 
le cunoscuse mai înainte, veneau să-l viziteze în 
odăița lui şi să-i ceară sfatul; şi tot la el apelau cei 
care aveau îndoieli cu privire la credinţă şi care 
ştiau că el era un mare iluminat în acest domeniu; şi 
unii şi alții se despărțeau de el foarte mulţumiţi, 
mulți mai sunt încă în viață şi pot mărturisi şi astăzi 
că, în toate ocaziile în care îi ceruseră sfat şi lămu- 
riri, îi datorează binele pe care-l cunosc astăzi şi pe 
care-l fac. 

Cu toate că se angaja în conversații numai din 
motive creştineşti şi veghea mult pentru a nu pierde 
nimic din ceea ce se străduia să obțină în odăiţa lui, 
era întotdeauna foarte grijuliu şi temător ca nu 
cumva amorul propriu să facă din aceste conversații 
o plăcere. Regula era să nu se lase prins de plăcerea 
unor conversații, provocată de amorul propriu. Pe 
de altă parte, nu credea că ar fi putut refuza acestor 
persoane ajutorul de care aveau nevoie. lată deci 
lupta care se dădea în el. Dar spiritul de mortificare 
care este însăşi spiritul creştinesc, cel care armo- 
nizează toate lucrurile, îi veni în ajutor şi-i inspiră 
ideea de a-şi pune o centură de fier plină de cuie şi 
s-o încingă direct pe piele de fiecare dată când era 
anunțată vizita anumitor domni. Aşa făcea şi, dacă 
simțea trezindu-se în el o anumită vanitate sau că se 
lăsase prins de plăcerea conversației, se lovea cu 
coatele pentru a-şi accentua durerea înțepăturilor şi 
a-şi aduce aminte de datoria lui. Această practică 1 
se părea atât de folositoare că apela la ea chiar pen- 
tru a se feri de inactivitatea la care fusese constrâns 
în ultimii ani ai vieții. Cum nu putea în această stare 
NICI Să Scrie, nici să citească, ci doar să stea degeaba 
sau să se plimbe, fără să se gândească la nimic care 
ar fi putut avea urmări asupra sănătăţii lui, se temea, 
pe bună dreptate, ca nu cumva această lipsă de 
ocupaţie care era rădăcina răului să-l îndepărteze de 
principiile sale. De aceea stătea mereu de veghe, de 
parcă-şi făcuse de bună-voie trupul una cu acest 
duşman care, înțepându-i trupul, îi ţinea treaz spiri- 

tul în fervoarea credinței, dăndu-i astfel siguranţa că 
va ieşi biruitor. Dar totul a fost atât de tainic că n-am 
ştiut nimic şi n-am aflat decât după moartea sa de la 
o persoană de mare virtute pe care el o iubea şi 
căreia fusese obligat să-i spună, din motive care-o 
privesc numai pe ea. 

Tot timpul pe care nu-l folosea în faptele 
creştineşti pe care le-am relatat, îl dedica rugăciunii 
şi lecturilor Scripturii. Acestea erau parcă centrul 
inimii lui, în care-şi găsea bucuria şi odihna retragerii 
sale. E adevărat că avea un har deosebit în a se 
bucura de plăcerea acestor două ocupaţii, atât de 
preţioase şi atât de sfinte. Am putea spune că ele nu 
erau despărțite în lăuntrul său. Căci medita la Scrip- 
tură în timp ce se ruga. Spunea adesea că Scriptura 
sfântă nu era o ştiinţă a spiritului, ci a inimii şi că ea 
nu poate fi înțeleasă decât de cei care au o inimă 
dreaptă; ceilalți nu găseau în ea decât lucruri încâl- 
cite, vălul care acoperea Scriptura pentru ochii 
evreilor şi pentru creştinii cei răi; caritatea nu era 
numai obiectul Scripturii, ea îi era şi poarta. Mergea 
chiar mai departe şi spunea că eşti foarte dispus 
să asculți Scriptura când te urăşti pe tine însuți şi 
lubeşti viața plină de mortificări a lui lisus Christos. 
În această dispoziţie citea el Scriptura şi-şi dădea 
atâta osteneală că o ştia practic pe de rost, în aşa fel 
încât nu puteai să dai un citat greşit pentru că-ți 
spunea imediat: „Nu e din Scriptură“ sau „e de 
acolo“, precizând locul ei şi, în general, tot ceea ce 

putea să ofere o înțelegere perfectă a tuturor adevăru- 
rilor. Atât de credință cât şi de morală. 

Avea un har stilistic atât de mare că înfrumuseţa 
tot ceea ce spunea: deşi învățase unele lucruri din 
cărți, le trecea prin propriul său spirit şi ele apăreau 
cu totul altfel, de parcă ar fi ştiut să le rostească în 
aşa fel încât să poată pătrunde în mintea omului. 

Extraordinarul său har stilistic era un dar natu- 
ral; dar îşi stabilise reguli speciale de elocinţă care-i 
sporeau talentul. Nu era deloc vorba de acele cugetări 
frumoase, luminate de false străluciri şi care nu 
înseamnă nimic; niciodată cuvinte mari, puține meta- 
fore, nimic neclar, nimic aspru, nimic fără sfială, 
nimic uitat, nimic inutil. El concepea elocinţa ca pe 
un mijloc de a spune lucrurile în aşa fel încât toți cei 
care-l ascultau să înțeleagă fără greutate, cu plăcere, 
ŞI credea că această artă constă în anumite dispoziții 
care trebuie să se afle între spiritul şi inima celor 
cărora le vorbeşti pe de o parte şi gândurile şi ex- 
presiile folosite, pe de altă parte, dar ale căror 
proporții nu se organizează decât prin forma pe care 
le-o dai. lată de ce studiase mult inima şi spiritul 
omului. Le cunoştea perfect toate resorturile. Când 
se gândea la ceva, se punea în locul celui care tre- 
buia să-l înţeleagă; şi cerceta dacă toate proporțiile 
sunt bune, gândind la forma pe care trebuia să le-o 
dea şi nu era mulțumit decât dacă vedea că există un 
acord perfect între aceste proporții şi formă, pentru 
că ceea ce gândise pentru spiritul celui pe care tre- 
buia să-l vadă să se potrivească cu ceea ce acesta 

urma Să facă, în aşa fel încât să fie imposibil spiritu- 
lui acelui om să nu-şi împlinească datoria cu plăcere. 
Nu mărea ceea ce era mic şi nu micşora ceea ce era 
mare. Nu era suficient pentru el ca un lucru să pară 
frumos, el trebuia să fie propriu subiectului, să nu 
conțină nimic inutil, dar nici să nu-i lipsească ceva. 
În sfârşit, era atât de stăpân pe stilul lui că putea 
spune tot ceea ce dorea, iar discursul său avea întot- 
deauna efectul pe care şi-l propunea. Și acest fel al 
lui de a scrie naiv, precis, agreabil, puternic, firesc, 
îi era atât de caracteristic şi de specific că imediat ce 
au apărut Scrisorile unui Provincial, toată lumea şi-a 
dat seama că sunt ale lui, cu toate că încercase să 
țină secretul chiar față de ai săi. 

Era chiar în vremea în care Dumnezeu a vrut 
să-mi vindece fetița de o fistulă lacrimală de care 
suferea de trei ani şi jumătate. Fistula era atât de 
gravă că cei mai faimoşi chirurgi din Paris o credeau 
incurabilă. Dar Dumnezeu s-a gândit s-o vindece 
prin atingerea de Sfântul Spin care se află la Port- 
Royal; minunea a fost atestată de mai mulți chirurgi 
şi medici şi autorizată chiar prin decizia solemnă a 
Biserici. 

Fiica mea era şi fina fratelui meu; dar a fost mai 
emoționat din motivul că Dumnezeu era slăvit prin 
acestă minune care se întâmpla într-o vreme în care 
credința scăzuse pretutindeni în lume. Bucuria lui a 
fost atât de mare că fu pătruns cu totul de ea; şi cum 
spiritul lui nu era preocupat de un lucru la care să nu 
mediteze îndelung, cu ocazia acestei minuni spe- 


57 


PASCAL - CUGETĂRI 


ciale îi veniră în minte multe cugetări foarte impor- 
tante cu privire la minuni în general, atât la cele din 
Vechiul cât şi din Noul Testament. Dacă există minuni 
înseamnă că există ceva deasupra a ceea ce numim 
natură; concluzia este una de bun simţ. Nu trebuie 
decât să asigurăm certitudinea şi adevărul unei mi- 
nuni; Or, există reguli pentru acest lucru care ţin tot 
de bunul simţ şi regulile se află în Vechiul Testament. 
Aceste minuni sunt deci adevărate. Deci există ceva 
deasupra naturii. 

Dar aceste minuni au semne că principiul lor 
este Dumnezeu; iar cele din Noul Testament, mai 
ales, erau semnul că acela care le făcea era chiar 
acel Mesia pe care-l aşteptau oamenii. Deci aşa cum 
minunile, atât din Vechiul cât şi din Noul Testament, 
mărturisesc că există un Dumnezeu, cele din Noul 
Testament dovedesc că lisus Christos este adevăra- 
tul Mesia. 

EI desluşea toate aceste lucruri cu o admirabilă 
claritate şi, când îl auzeam vorbind şi desfăşurând 
împrejurările din Vechiul şi Noul Testament unde 
erau consemnate aceste minuni, nouă ni se părea 
totul foarte limpede. Nu se putea nega adevărul 
acestor minuni, nici concluziile pe care el le trăgea 
pentru a mărturisi prin ele despre Dumnezeu şi Mesia, 
fără să se clatine chiar cele mai comune principii pe 
care se bazează toate acele lucruri care trec drept 
indubitabile. Am adunat câte ceva din aceste cugetări, 
dar ele sunt puţine şi m-aş fi văzut obligată să insist 
asupra lor pentru a le lumina mai bine, conform cu 

tot ceea ce l-am auzit spunând, dacă unul dintre 
prieteni nu ne-ar fi oferit o dizertație despre faptele 
lui Moise, unde totul este foarte bine explicat într-o 
manieră demnă de fratele meu. 

Trimit deci la această lucrare, adăugând doar că 
este important să remarcăm aici că toate diversele 
cugetări pe care fratele meu le-a făcut despre minuni 
I-au adus multe clarificări privitoare la religie. Cum 
toate adevărurile se nasc unul din altul, era destul să 
se aplece asupra unuia, că celelalte veneau buluc 
să-l lumineze spinitul încât el însuşi se simţea depăşit, 
după cum ne spunea adesea. Și tot cu această ocazie 
s-a simţit el atât de înflăcărat împotriva ateilor că, 
văzând în luminile date de Dumnezeu mijloacele cu 
care avea să-i convingă fără putință de tăgadă, se 
aplecă asupra acestei lucrări ale cărei părți adunate 
acum ne fac să regretăm atât de mult că nu le-a 
putut aduna el însuşi şi, cu tot ce-ar mai fi putut 
adăuga, să alcătuiască o compoziție de o frumuseţe 
desăvârşită. Cu siguranţă că ar fi fost capabil s-o 
facă. Dar Dumnezeu care 1-a dat tot spiritul necesar 
pentru un asemenea proiect nu i-a dat destulă sănătate 
pentru a-l desăvârşi. 

EI ar fi dorit să ne demonstreze că religia creştină 
avea tot atâtea semne de certitudine ca şi lucrurile 
socotite în lume ca neîndoielnice. El nu ne oferea 
dovezi metafizice şi nu pentru că le-ar fi disprețuit 
când erau bine puse în evidență, dar spunea că aces- 
tea erau prea departe de raționamentul comun al 
oamenilor; că nu toată lumea era capabilă să le 

înțeleagă şi celor care ar fi putut să le înțeleagă nu 
le erau de folos decât pe moment pentru că peste o 
oră nu mai ştiau ce să spună şi se temeau că se 
înşelau. Mai spunea, de asemenea, că acest fel de 
dovezi nu ne pot conduce decât la o cunoaştere 
speculativă a lui Dumnezeu şi că a-l cunoaşte pe 
Dumnezeu în acest fel înseamnă a nu-l cunoaşte de- 
loc. Nu se folosea însă nici de raonamentele co- 
mune luate din lucrările naturii; el le respecta totuşi 
pentru că erau consfințite de Sfânta Scriptură şi 
conforme cu rațiunea, dar credea că nu erau destul 
de proporționale cu spiritul şi cu dispoziţia inimii 
celor pe care trebuia să-i convingă. Remarcase din 
experienţă că, departe de a-i convinge, nimic nu-i 
îndepărta mai mult, luându-le speranța de a mai 
descoperi adevărul, decât acest gen de raționamente 
împotriva cărora se înverşunează atât de mult că-şi 
înăspresc inima, devenind surzi la vocea naturii, şi 
că, în sfârşit, aceştia se aflau într-o orbire din care 
nu puteau ieşi decât prin lisus Christos, în afara căruia 
orice comunicare cu Dumnezeu ne este interzisă 
pentru că aşa stă scris, că nimeni nu-l va cunoaşte 
pe Tatăl decât Fiul său şi cel căruia Fiului său îi va 
face plăcere să-l dezvăluie. 

Divinitatea creştinilor nu constă numai într-un 
Dumnezeu, simplu autor al unor adevăruri geome- 
trice şi al ordinii elementelor — aceasta este partea 
păgânilor. Ea constă într-un Dumnezeu care-și exer- 
cită Providența asupra vieții şi bunurilor omului 
pentru a-i oferi o fericită înşiruire de ani — aceasta 

este partea evreilor. Dumnezeul lui Avraam, al lui 
Jacob, Dumnezeul creştinilor este un Dumnezeu al 
Iubirii şi al consolării, este un Dumnezeu care umple 
sufletul şi inima celor care-l au în ei. Este un 
Dumnezeu care-i face să-şi simtă ticăloşia lor lăun- 
trică şi infinita lui bunătate, unite în adâncul sufle- 
tului lor; care-i umple de umilinţă, de credință, de 
incredere şi de iubire; el îi face incapabili pentru alt 
scop.decât el însuşi. Dumnezeul creştinilor este un 
Dumnezeu care face sufletul să simtă că el este unicul 
său bine; că orice tihnă se află în el şi nu este altă 
bucurie decât să-l iubim; şi tot el îl face în acelaşi 
timp să urască obstacolele care-l împiedică şi-l opresc 
să-l iubescă cu toată forța lui. Amorul propriu şi 
desfrânarea care-l opresc şi pe care Dumnezeu nu le 
poate îndura şi Dumnezeu îl face să simtă că de 
acest amor propriu numai el îl poate vindeca. 

lată ce trebuie să ştie creştini despre Dumnezeu. 
Dar pentru a-l cunoaşte în acest fel, trebuie să-şi 
cunoască în acelaşi timp şi propria lor ticăloşie, 
căderea şi nevoia pe care o au de un Mediator pen- 
tru a se apropia de Dumnezeu şi pentru a se uni cu 
el. Aceste cunoștințe nu pot fi despărțite pentru că 
despărțite sunt nu numai nefolositoare, ci chiar 
vătămătoare. Cunoaşterea lui Dumnezeu fără 
cunoaşterea ticăloşiei noastre ne face trufaşi. Ticăloşia 
noastră fără cunoaşterea lui lisus Christos ne duce la 
disperare; dar cunoaşterea lui lisus Christos ne 
scuteşte de trufie şi ne vindecă de disperare; pentru 
că în el îl găsim pe Dumnezeu singurul răscum- 

părător al păcatelor noastre şi calea unică de a ne 
salva de ele. 

Il putem cunoaşte pe Dumnezeu fără să ne 
cunoaştem ticăloşia; sau ticăloşia fără să-l cunoaştem 
pe Dumnezeu; sau chiar pe Dumnezeu şi ticăloşia 
noastră fără să aflăm mijlocul de a ne elibera de 
ticăloşia care ne apasă. Dar nu-l putem cunoaşte pe 
lisus Christos fără să cunoaştem deodată şi ticăloşia 
şi pe Dumnezeu; pentru că el nu este un simplu 
Dumnezeu, ci un Dumnezeu salvator al ticăloşiilor 
noastre. 

Astfel, toți cei care-l caută pe Dumnezeu fără 
lisus Christos nu găsesc nici o lumină care să-i 
mulțumească sau care să le fie cu adevărat utilă; 
căci a reuşi să-l cunoască sau să nu-l cunoască pe 
Dumnezeu este nefolositor pentru ei, căci folosesc 
un mijloc de comunicare fără Mediator; în aşa fel 
încât e1 cad fie în ateism, fie în deism, două lucruri 
pe care relpgia le urăşte aproape în egală măsură. 

Trebuie deci să tindem doar să-l cunoaştem pe 
isus Christos pentru că numai prin el putem pretin- 
de să-l cunoaştem pe Dumnezeu într-un fel care să 
ne fie folositor. El este adevăratul Dumnezeu al 
oamenilor, al ticăloşilor, al păcătoşilor. El este cen- 
trul şi scopul a toate; cine nu-l cunoaşte, nu poate 
cunoaşte nimic, nici din ordinea naturii lumii, nici 
despre sine, pentru că nu numai că nu-l putem 
cunoaşte pe Dumnezeu decât prin lisus Christos, dar 
nu ne putem cunoaște pe noi înşine decât prin lisus 
Christos. 

Fără lisus Christos omul trăieşte fie în viciu, fie 
în ticăloşie: cu lisus Christos omul este ferit de viciu 
şi de ticăloşie; în el se află fericirea noastră, virtutea 
noastră, viaţa noastră, lumina noastră, speranța noas- 
tră, în afara lui nu e decât viciu, ticăloşie, disperare, 
iar în natura noastră şi a lui Dumnezeu nu vom vedea 
decât beznă şi greşeală. 

Tot ceea ce spun acum îi aparţine cuvânt cu 
cuvânt şi am crezut că e de datoria mea să le spun 
aici pentru că ele ne fac să vedem limpede care a 
fost spiritul lucrăru sale. lar modalitatea pe care ar 
fi ales-o ar fi fost, fără îndoială, capabilă să emo- 
țoneze inima oamenilor. 

Unul din punctele principale ale elocvenţei sale 
era nu numai să nu spună ceva din care ceilalți să nu 
înțeleagă nimic, dar să spună acele lucruri care îi 
putea interesa pe cei cărora le vorbea, pentru că era 
sigur că prin amorul lor propriu, chiar ne va face să 
reflectăm şi, pe deasupra, lucrurile din care ne 
împărtăşim fiind de două feluri (acestea on ne supără 
ori ne consolează), el credea că nu trebuie niciodată 
să superi dacă nu poți consola; a menaja totul era 
secretul elocinţei sale: astfel, în mărturiile pe care 
trebuia să le dea despre Dumnezeu şi despre religia 
creştină, nu voia să spună nimic care să nu fie pe 
înțelesul tuturor celor cărora le erau destinate şi la 
care omul să nu fie interesat să participe, fie simțind 
în el toate lucrurile asupra cărora 1 se atrage atenţia, 
bune sau rele, fie văzând limpede că nu putea să 
aleagă un bine mai mare sau mai rezonabil decât 

crezând că există un Dumnezeu de care ne putem 
bucura şi un Mediator care a venit pentru noi să ne 
mântuiască; ne poate face fericiți această viață prin 
virtuțile pe care ni le inspiră, mult mai mult decât 
ne-ar putea face lumea prin tot ceea ce ne promite, 
dându-ne asigurări că vom fi desăvârşiţi în ceruri 
dacă merităm, mergând pe căile pe care ni le-a arătat 
după exemplul lui. 

ȘI totuşi, cu toate că era convins că tot ceea ce 
avea de spus despre religie era foarte clar şi convin- 
gător, nu credea că era aşa şi pentru cei care trăiau 
în indiferență şi care, negăsind în ei înşişi luminile 
care să-i convingă, nu se osteneau să le caute în altă 
parte şi mai ales în Biserică, unde ele se găsesc din 
plin. El statornicise două adevăruri ca fiind sigure: 
Dumnezeu a lăsat semne vizibile, îndeosebi în Bise- 
rică, pentru a se face cunoscut celor care-l căutau cu 
sinceritate şi pe care el totuşi le-a acoperit în aşa fel 
încât ele să nu fie desluşite decât de cei care-l caută 
din toată inima lor. 

lată de ce, când trebuia să stea de vorbă cu ateu, 
nu începea niciodată prin a se certa cu ei, nici prin 
a stabili principiile pe care le avea de expus; voia 
înainte de toate să ştie dacă aceştia căutau adevărul 
din toată inima lor; şi atunci, urmând această cale 
alături de ei, îi ajuta, fie să găsească lumina pe care 
nu O aveau deşi o căutau sincer, fie pentru a-l pre- 
dispune s-o caute, făcând din această căutare cea 
mai importantă preocupare a lor, înainte de a începe 

să-l înveţe dacă voiau ca învățătura lui să le fie fo- 
lositoare. 

Durerile l-au împiedicat să muncească mai mult 
pentru proiectul lui. Avea aproape treizeci şi patru 
de ani când a început să se ocupe de el. S-a pregătit 
un an întreg, în răgazurile pe care 1 le dădeau cele- 
lalte griji, adunând cugetările care-i veneau în minte 
cu privire la acest domeniu; dar, exact la un an de 
zile, adică în al treizeci şi cincilea an al vieții sale şi 
după cinci ani de viață retrasă, durerile reveniră, 
copleşindu-l cu o asemenea forță încât n-a mai putut 
face nimic în cei patru ani cât a mai trăit, dacă viață 
se poate numi jalnica lingoare în care şi-a petrecut 
aceşti din urmă anl. 

Nu ne putem gândi la această operă fără o în- 
tristare foarte mare, văzând că lucrurile cele mai 
frumoase şi cele mai folositoare secolului în care 
trăim, n-au fost desăvârşite. N-aş îndrăzni să spun 
că poate nu le meritam. Oricum ar fi, Dumnezeu 
a vrut să ne arate în câteva fragmente, ca să zicem 
aşa, de ce era capabil fratele meu prin grandoarea 
spiritului şi prin talentele pe care i le dăduse. Şi 
dacă această lucrare ar putea fi desăvârşită de un 
altul, cred că Dumnezeu ar dori ca un asemenea 
mare bine să nu ne fie dat decât prin şi mai multe 
rugăciuni. 

Revenirea bolii fratelui meu începu printr-o du- 
rere de dinți care-l lhpsi complet de somn, dar cum 
ar fi putut un spirit ca al lui să stea treaz şi să nu 
gândească la nimic? Şi chiar în aceste insomnii atât 

de frecvente şi atât de obositoare, îi veniră în minte 
anumite idei despre ruletă'3; o primă idee fu urmată 
de a doua şi a doua de o a treia şi, în sfârşit, de o 
multitudine de reflecţii care se succedară una după 
alta: acestea îi descoperiră, parcă în ciuda voinței 
lui, demonstrația ruletei de care el însuşi fu surprins; 
dar, cum era multă vreme de când renunțase la toate 
aceste lucruri, nu se gândi să scrie nimic, dar măr- 
turisi totuşi unei persoane căreia el îi datora mult 
respect pentru calitatea sa şi multă recunoştinţă pen- 
tru afecțiunea pe care i-o purta. Această persoană 
crezu de cuviință că scopul acestei invenții privea 
doar slava lui Dumnezeu şi-l angajă pe fratele meu 
să scrie tot ce-i venise în minte şi să tipărească. 
Este incredibil cu ce grabă a pus el totul pe hârtie. 
Nu a făcut decât să scrie atât cât îl țineau mâinile, 
realizând-o în câteva zile; dar nu păstră nici o copie; 
dădea hârtiile pe măsură ce le scria. Mai fu impri- 
mată o lucrare de a lui pe care, tot aşa, o dădea pe 
măsură ce o scria şi astfel furniză tipografiilor ma- 
teriale pentru două cărți diferite. Nu era prea mult 
pentru mintea lui; dar trupul nu rezistă, căci fu cel 
din urmă efort care-i şubrezi de tot sănătatea şi care-l 
aduse în acea stare atât de chinuitoare, despre care 
v-am spus, că nu putea înghiți nici măcar lichide. 
Dar dacă durenile îl făcură incapabil de a mai fi 
de ajutor altora, nu fură imutile pentru el însuşi, căci 
le îndură cu atâta răbdare că-ţi venea să crezi, şi ne 
consolam cu acest gând, că Dumnezeu a vrut să-l 
facă aşa cum a vrut el să apară în fața lui Dumnezeu. 

Într-adevăr, nu se mai gândea decât la aceste lucruri 
ŞI, având mereu în vedere cele două maxime pe care 
şi le propusese, de a renunţa la toate plăcerile și la 
toate deşertăciunile, le practica acum cu şi mai multă 
fervoare, ca şi cum ar fi simțit prin povara carității 
că se apropie de acel centru în care avea să se bu- 
cure de pacea eternă. 

Dar nu ne-am putea da seama mai bine de stările 
speciale cu care şi-a îndurat înteţitele dureri din ul- 
timii patru ani de viață decât prin admurabila rugă- 
ciune pe care am învăţat-o de la el şi pe care o 
spunea în acea vreme pentru a-i cere lui Dumnezeu 
învățătura despre cum ne pot fi de folos bolile. Pen- 
tru că nu ne îndoim că avea toate aceste lucruri în 
inima Şi în spiritul lui şi, dacă nu le-a scris, cu 
siguranță le-a practicat. Putem să vă asigurăm că am 
fost martori şi, dacă nimeni n-a scris mai bine des- 
pre folosul bolilor, nimeni nu le-a practicat mai bine, 
spre deplina edificare a celor care-l vedeau. 

Cu câţva ani înainte, scrisese o scrisoare despre 
moartea tatălui meu, din care se vede convingerea 
lui că un creştin trebuie să privescă viaţa ca pe un 
sacrificiu şi că diversele întâmplări care se abat asu- 
pra noastră nu trebuie să ne impresioneze decât în 
măsura în care întrerup sau desăvârşesc aceste sacri- 
ficii. lată de ce starea de muribund la care fusese 
redus în ultimii săi ani de viață era un mijloc de a-şi 
desăvârşi sacrificiul care avea să se împlinească prin 
moartea lui; îşi trăia starea fizică de durere cu bucu- 
rie şi noi îl vedeam în fiecare zi cum îl binecuvânta 

pe Dumnezeu cu toată recunoştinţa sa. Când ne 
vorbea despre moartea de care se credea mai aproape 
decât a fost până la urmă, ne vorbea în acelaşi timp 
şi despre lisus Christos şi ne spunea că moartea este 
oribilă fără lisus Christos, dar că lângă lisus Chnis- 
tos ea este blândă, sfântă, aducând bucurie celui 
credincios; numai dacă am fi fost nevinovaţi cu 
adevărat, frica de moarte ar fi fost îndreptățită, pen- 
tru că este împotriva naturii ca cel inocent să fie 
pedepsit, şi numai atunci s-ar fi cuvenit s-o urâm, 
pentru că ar despărți un suflet sfânt de un trup sfânt, 
dar pentru că ea separa un suflet sfânt de un trup 
impur, suntem datori s-o iubim. Ar fi drept s-o urâm 
în clipa în care ar rupe pacea dintre suflet şi trup şi 
nu în ora în care ea împacă neînduplecata vrajbă 
dintre acestea. Moartea ia trupului nefericita lber- 
tate de a păcătui, ea poartă sufletul în starea prea 
fericită de a nu-l putea lăuda decât pe Dumnezeu şi 
de a fi cu el într-o unire eternă, fără să condamnăm 
lubirea pe care natura ne-a dat-o pentru viață, pentru 
că am primit-o de la Dumnezeu, ci s-o folosim în 
acelaşi scop în care el ne-a dat-o, trăind o viaţă ino- 
centă şi preafericită şi nu într-un scop contrar; căci 
lisus Christos a iubit viaţa pentru că era inocentă şi 
s-a temut de moarte pentru că ea lovea un trup drag 
lui Dumnezeu, dar că, nefund acelaşi lucru în privinţa 
vieţii noastre care este una păcătoasă, noi trebuie să 
ajungem să urâm această viață care era contrară celei 
a lui lisus Christos, să iubim moartea şi să nu ne 
temem de ea, căci ea, punând capăt astfel unei vieți 

pline de păcat şi de ticăloşie, ne redă libertatea de a 
ne duce la Iisus Christos, posibilitatea de a-l vedea 
pe Dumnezeu faţă către față, să i ne închinăm, să-l 
binecuvântăm şi să-l iubim în veşnicie fără nici o 
oprelişte. 

În virtutea aceloraşi principii iubea el atât de mult 
penitenţa; spunea că un trup păcătos trebuia pedep- 
sit şi pedepsit fără cruţare, printr-o penitență con- 
tinuă, altfel el devine rebel față de spirit și spulberă 
toate aspirațiile de mântuire; dar cum nu avem cura- 
jul să ne pedepsim pe noi înşine, trebuie să ne simțim 
recunoscători lui Dumnezeu când o face chiar cu 
mâna lui; iată de ce-l binecuvânta necontenit pentru 
suferințele pe care 1 le dăduse şi pe care le vedea ca 
pe un foc care-i ardea încetul cu încetul păcatele 
printr-un sacrificiu zilnic, pregătindu-se şi aşteptând 
împlinirea voiei lui Dumnezeu care prin moarte îi va 
desăvârşi sacrificiul. | 

A avut dintotdeauna o atât de mare iubire pentru 
sărăcie încât aceasta era continuu prezentă în mintea 
lui: în aşa fel încât de îndată ce voia să întreprindă 
ceva sau 1 se cerea un sfat, primul gând care îi venea 
din inimă spre minte era să vadă dacă sărăcia putea 
fi practicată în acel caz; dar iubirea pentru această 
virtute spori mult spre sfârşitul vieții; nu-i puteam 
aduce o mulțumire mai mare decât să-i povestesc 
despre ea şi să ascult tot ceea ce avea el să ne spună 
în privinţa ei. 

N-a refuzat niciodată să dea de pomană cuiva, 
cu toate că nu era nici el prea bogat, iar cheltuielile 

pe care era obligat să le facă din pricina bolilor sale 
îl întreceau venitul. Nu dădea niciodată decât lipsin- 
du-se pe el. Dar, dacă încercam să-i atragem atenția, 
în special când făcea o donație prea mare, se necăjea 
şi ne spunea: „Am remarcat un lucru şi anume că 
oricât de sărac ai fi, tot laşi ceva în urmă după ce 
mori“. Depăşea uneori măsura, obligat fiind apoi să 
se îndatoreze ca să poată trăi şi să ia bani cu împru- 
mut pentru că dădea săracilor tot ce avea; nu recur- 
gea la prieteni, căci una din maximele sale era să nu 
ceară niciodată nimic pentru nevoile lui, de teamă să 
nu inoportuneze pe ceilalți şi pe ai săi. 

De îndată ce afacerea trăsurilor!* fu pusă la 
punct, îmi zise că vrea să ceară o mie de livre avans 
din ceea ce 1 se cuvenea pentru a trimite banii săraci- 
lor din Blois, care se aflau pe atunci într-o mare 
suferință; şi cum i-am răspuns că afacerea nu era 
încă sigură, el îmi obiectă că nu avea nici o 
importanță pentru că, dacă cei cu care trata pier- 
deau, el le va da dim bunurile sale şi că nu mai putea 
aştepta încă un an, pentru că nevoile celor din Blois 
erau prea mari. Și totuşi, cum lucrurile nu s-au putut 
face de azi pe mâine, săracii din Blois fură ajutați 
din altă parte, iar fratele meu nu contribui decât cu 
bunăvoința lui, făcându-ne să vedem adevărul des- 
pre ceea ce ne spusese de atâtea ori că n-ar vrea să 
fie bogat, decât pentru a-i putea ajuta pe cei săraci. 
Imediat ce credea că ar putea să se îmbogăţească, 
începea să distribuie banii înainte de a fi sigur că i-a 
câştigat. 

Nu trebuie să ne mire că cel care-l cunoştea atât 
de bine pe lisus Christos iubea atât de mult săracii 
ŞI Că, discipolul lui fund, dădea şi din ce nu avea 
pentru că purta în inimă exemplul maestrului care se 
jertfise pe sine. Dar maxima pe care şi-o propusese 
de a renunța la orice deşertăciune era în el ca un 
mare temei de iubire pentru sărăcie. Unul dintre 
lucrurile pe care le examina cu cea mai mare atenție 
în vederea acestei maxime era excesul general ma- 
nifestat în dorinţa de a excela în toate şi care duce, 
mai ales când e vorba de bunurile iumeşti, la :spita 
de a avea mereu mai multe, mai frumoase şi mai 
înlesnitoare. lată de ce nu voia cu nici un chip să se 
folosească de cei mai buni muncitori: trebuia întot- 
deauna să-i găsim pe cei mai săraci şi mai oneşti şi 
să renunțăm la această excelență care nu ne era 
necesară, dojenindu-ne când încercam să-i oferim 
toate înlesnirile, cum ar fi fost să aibă toate lucrurile 
în apropierea lui, o cameră din care să nu-i lipsească 
nimic sau alte lucruri de acest fel pentru care nimeni 
nu-şi face în mod obişnuit nici un fel de scrupul. 
Dar el, întemeindu-şi ființa pe spiritul sărăciei care 
trebuie să sălăşluiască în orice creştin, credea că tot 
ce contravine acestui temei, chiar când era autorizat 
de buna-cuviinţă a lumii, constituie întotdeauna un 
exces de care ne lepădasem chiar prin botez. Uneori 
ne spunea: „Dacă inima mea ar fi fost atât de săracă 
precum mintea mea, aş fi fost mult mai fericit: căci 
aş fi fost în întregime pătruns de spiritul sărăciei, iar 

practicarea acestei virtuți este un mijloc foarte bun 
pentru mântuire“. 

Toate aceste discursuri ne făceau să ne gândim 
la noi înşine şi uneori ne îndemnau să căutăm anu- 
mite reglementări generale care să acopere toate 
nevoile: şi-i împărtășeam şi lui aceste intenții; dar 
nu găsea că e nimerit, spunând că noi nu eram 
chemați la lucruri generale, ci la cele personale, iar 
modul cel mai agreabil de a-i ajuta pe săraci este să 
fii tu însuți sărac, adică să-i ajuţi după puterile tale, 
fără să punem la cale mari proiecte care țineau şi ele 
de acea excelență pe care o blama în toate situațiile; 
atât în spirit cât şi în practică. Nu că ar fi găsit 
nepotrivit înfiinţarea unor ospicii generale, dar spu- 
nea că aceste întreprinderi mari erau rezervate anu- 
mitor persoane pe care le predestina Dumnezeu şi 
pe care le conducea vizibil spre aceste fapte; nu era 
o vocaţie comună tuturor, cum ar fi fost ajutorul 
Zilnic şi personal dat săracilor. 

Mă sfătuia să mă dedic serviciului săracilor, să-mi 
impun acest lucru ca pe o pedeapsă a vieții mele. 
Mă îndemna cu mare stăruință şi mă ruga să-mi 
îndemn Şi copiii. Când îi răspundeam că mă tem ca 
nu cumva acest lucru să mă îndepărteze de grija 
familiei mele, îmi răspundea că nu era decât o hpsă 
de bunăvoință şi că existau diferite trepte în exer- 
citarea acestor virtuți, puteam găsi timp să practic 
acest serviciu fără să dăunez ocupațiilor mele cas- 
nice, că însăşi caritatea arată spiritului calea spre 
acest lucru şi că nu avem decât s-o urmăm; ne mai 

spunea că nu e nevoie de semnele speciale ale unei 
chemări, că aceasta era vocaţia generală a tuturor 
creştinilor; era destul să le aflăm nevoile ca să ne 
străduim să le acoperim conform mijloacelor care 
ne stăteau la dispoziţie; văzând în Evanghelie că 
neîndeplinirea acestei datorii era cauza damnării 
veşnice, numai acest gând, ne spunea el, şi ar fi 
destul să ne îndemne să ne lipsim de toate, primind 
de o sută de ori mai mult dacă avem credință. Ne 
mai spunea că vizitarea săracilor era extrem de utilă 
pentru că, văzând mereu nevoile care-i apasă şi că 
adesea le lipsesc lucrurile cele mai necesare, ar tre- 
bu să avem inima împietrită pentru a nu ne lipsi de 
toate înlesnirile nefolositoare şi de bunurile deşarte. 

Acestea erau sfaturile pe care ni le dădea pentru 
a trezi în noi iubirea pentru sărăcie care ținea un loc 
atât de mare în inima sa. Nici puritatea lui nu era 
mai puțin excepţională: avea un atât de mare respect 
pentru această virtute că veghea mereu ca ea să nu 
scadă nici în el, nici în ceilalți. Este incredibil cât de 
sever era în această privință. La început eram chiar 
nedumerită, căci găsea obiecţii la aproape tot ceea 
ce-l spuneam şi se spune în lume în mod obişnuit, 
lucruri despre care credeam că sunt absolut nevi- 
novate. Dacă-i spuneam, de exemplu, că văzusem 
întâmplător o femeie foarte frumoasă, mă certa şi 
spunea că nu trebuie niciodată să rostesc asemenea 
vorbe în prezenţa slujitorilor şi a tinerilor, pentru că 
nu ştiu ce gânduri aş putea trezi în ei. Nu îndrăznesc 
să spun că nu putea accepta nici măcar mângâierile 

pe care le primeam de la copiii mei: pretindea că 
acest lucru le poate dăuna şi că tandreţea se poate 
manifesta şi în alte mii de feluri. Îmi era foarte greu 
să mă supun acestui din urmă sfat, dar am descope- 
rit mai pe urmă că avea dreptate, ca şi în toate cele- 
lalte lucruri, şi ştiu din experiență că aş fi făcut bine 
dacă m-aş fi supus. 

Toate aceste lucruri se petreceau în viaţa noastră 
obişnuită, dar cu trei luni înainte de moarte, 
Dumnezeu i-a oferit prilejul de a-și arăta zelul față 
de această virtute a purității; într-o zi, întorcându-se 
de la Saint-Sulpice, unde ascultase Sfânta Evanghe- 
lie, se apropie de el o fată în vârstă de cincisprezece 
ani care-i ceru de pomană. El se gândea necontenit 
la primejdia la care se expunea această fată: aflând 
despre ea că era de la ţară, că tatăl ei murise, iar 
mama sa fusese internată chiar în ziua aceea la 
HGOtel-Dieu, îşi dădu seama că fata rămăsese singură 
şi nu ştia ce avea să se întâmple cu ea; fiind convins 
că Dumnezeu 1-0 scosese în cale, o duse imediat la 
seminar, unde o încredință grijii unui preot căruia îi 
dădu bani, rugându-l să-i găsească un loc unde să 
fie în siguranță. Şi pentru a-i uşura sarcina, îi pro- 
mise că a doua zi va trimite o femeie să-i cumpere 
acesteia lucrurile de îmbrăcăminte şi tot ce era ne- 
cesar pentru a-i da o înfăţişare potrivită. Într-adevăr 
îi trimise o femeie care se îngriji, alături de preot, 
atât de bine de fată încât în scurt timp ea îşi re- 
dobândi înfăţişarea cuviincioasă. Acest preot nu 
cunoştea numele fratelui meu şi nici nu se îngriji să 

întrebe, preocupat de soarta fetei; dar imediat ce ea 
işi găsi locul cuvenit, începu să se gândească la acest 
pest şi să 1 se pară atât de frumos încât dori să cu- 
noască numele celui care-l făcuse; o întrebă pe fe- 
meia respectivă, dar aceasta îi răspunse că 1 se indi- 
case să nu spună nimic. „Obțineţi vă rog această 
permisiune. Vă implor! Vă promit că nu voi spune 
niciodată nimănui, dar dacă Dumnezeu va ingădui 
să moară înaintea mea, ar fi pentru mine o mare 
mângâiere să fac public acest gest; căci mi se pare 
atât de frumos şi demn de a fi cunoscut că mi-ar 
părea foarte rău să rămână în uitare.“ Dar nu obţinu 
NIMIC şi văzând că această persoană care voia să 
rămână anonimă nu era numai caritabilă, ci şi foarte 
modestă şi că, dacă avea un mare zel în a păzi pu- 
ritatea, nu avea unul mai mic pentru a-şi păstra 
umilința. 

Fratele meu dovedea o mare iubire pentru priete- 
Nil Săi şi pentru cei care credeau în Dumnezeu: şi, 
dacă se poate spune că nimeni niciodată n-a fost mai 
demn de a fi iubit, nimeni niciodată n-a ştiut să 
iubească asemenea lui şi să-şi manifeste această iu- 
bire care nu era numai un efect al temperamentului 
său, căci dacă inima lui se umplea de milă la nevoile 
prietenilor, nu se muia niciodată decât după regulile 
creştinismului pe care credinţa şi rațiunea 1 le punea 
sub ochi. Iată de ce iubirea lui nu mergea până a se 
lega de cineva şi era lipsită de orice urmă de plăcere. 

Nu iubea pe nimeni mai mult decât pe sora 
mea şi pe bună dreptate; o vedea adesea şi-i vorbea 

despre toate fără mici un ascunziş: iar el primea de 
la ea sfaturi asupra tuturor lucrurilor fără excepţie: 
căci exista o atât de mare corespondență în senti- 
mentele lor că se potriveau în toate; şi inima lor 
bătea ca una singură şi-şi găseau unul în altul mân- 
gâleri care nu pot fi înţelese decât de cei care, ştiind 
ce înseamnă să iubeşti şi să fii iubit cu credință, au 
gustat o asemenea fericire întru deplină mulţumire 
şi fără teamă că vor fi despărțiți vreodată. 

Și totuşi la moartea surorii mele care o precedă 
pe a lui cu zece luni, când a primit vestea n-a zis 
decât atât „să dea Dumnezeu să murim şi noi la fel 
de creştineşte“. Și pe urmă n-a mai pomenit decât de 
harul pe care Domnul îl pogorâse asupra surorii 
noastre în timpul vieţii şi despre împrejurările şi 
vremea morții sale; apoi înălțând inima sa la ceruri 
unde o credea că se află fericită, ne zicea într-o stare 
de extaz: „Preafericiți cei care mor şi care mor astfel 
întru Domnul“. Şi când mă vedea supărată (căci e 
adevărat că am resimțit din greu lovitura pierderii 
€1) se necăjea şi-mi spunea că nu fac bine, că nu aşa 
trebuia să gândesc despre moartea celor drepți; dim- 
potrivă, să-l lăudăm pe Dumnezeu că răsplătise atât 
de repede puţinele servicii pe care ea 1 le adusese. 

Astfel, se poate vedea cum iubea el, fără să se 
ataşeze de nimeni; şi am mai avut o dovadă, cu 
ocazia morții tatălui meu, pentru care nutrea fără 
îndoială cele mai profunde sentimente pe care tre- 
buia să le aibă un fiu recunoscător pentru un tată 
lubitor: căci am văzut în scrisoarea pe care o scri- 

sese cu ocazia morţii lui că dacă sufletul lui se tul- 
burase, rațiunea 1 s-a impus; cercetând acest eveni- 
ment în lumina credinței sufletului său s-a înduioşat 
nu plângându-l pe tatăl său pe care-l pierduse pe 
pământ, ci privindu-l în lisus Christos prin care-l 
câştipase în ceruri. 

Fratele meu distingea două feluri de iubiri, una 
sensibilă, cealaltă rațională, mărturisind că prima era 
de puţin folos în lume; spunea că nu e nici un merit 
în ea şi că oamenii oneşti nu trebuie să se bizuie 
decât pe iubirea rațională care constă în a lua parte 
la tot ceea ce se întâmplă prietenilor noştri, în orice 
fel ar vrea raţiunea să participe la ele, pe seama 
binelui, a comodității, a libertății şi char a vieții 
noastre dacă e o persoană care merită; şi o merită 
întotdeauna dacă trebuie să fie ajutat în slujirea lui 
Dumnezeu, unicul scop al iubirii creştinilor. 

„O inimă e aspră, spunea el, când cunoaşte ne- 
voile aproapelui şi se opune obligaţiei de a participa 
la ea; dar o inimă e plină de iubire când toate nevoile 
aproapelui o pătrund uşor, ca să spunem aşa, prin 
toate acele sentimente pe care rațiunea vrea să le 
avem unii pentru alții în asemenea întâlniri; să ne 
bucurăm când trebuie să ne bucurăm, să ne supărăm 
când trebuie să ne supărăm“, dar adăuga că iubirea 
nu putea fi perfectă decât dacă rațiunea era luminată 
de credinţă şi acționa prin regulile carității. lată de 
ce nu făcea mare diferenţă între caritate şi iubire, 
precum nu făcea între caritate şi prietenie; admitea 
doar că, prietenia, presupunând o legătură mai 

strânsă, iar această legătură o străduință mai spe- 
cială, ne lăsăm mai repede emoționaţi de nevoile 
prietenilor pentru că ele ne sunt mai cunoscute şi ne 
CONvVINg Mal Uşor. 

lată cum concepea el iubirea care se afla în el 
fără ataşament, fără plăcere, caritatea neavând alt 
scop decât pe Dumnezeu şi neputând să se ataşeze 
decât de el şi nu să zăbovescă asupra vreunei des- 
fătări;, pentru că ea ştie că nu e timp de pierdut şi că 
Dumnezeu care vede şi judecă tot ne va face să dăm 
seamă de tot ceea ce s-a întâmplat în viața noastră şi 
care n-a constituit un pas înainte pe calea singură 
îngăduită, acea a perfecțiunii. 

Dar nu numai că nu manifesta ataşament faţă de 
ceilalți, nu-şi dorea nici ca alții să se ataşeze de el. 
Și nu vorbesc de acele legături păcătoase sau peri- 
culoase: ar fi prea grosolan, şi oricine îşi poate da 
seama; vorbesc de prieteniile cele mai nevinovate a 
căror existență dă acea dulceaţă vieții în societate: 
acesta era unul din lucrurile pe care le supraveghea 
cu multă severitate ca să nu le provoace şi să le 
împiedice imediat ce credea că erau în pericol de a 
se naşte. Și cum eu eram departe de acea perfecțiune 
şi cum eram convinsă că nu se putea să nu am grijă 
de un frate ca el care însemna fericirea familiei mele, 
nu mă dădeam înapoi de la nici una din sarcinile pe 
care le aveam pentru a-l sluji şi a-i mărturisi prin tot 
ceea ce gândeam prietenia mea. În sfârşit, recunosc 
că eram foarte legată de el şi-mi făceam un merit din 
a-l da toate îngrijirile pe care le priveam ca pe o 

datorie; dar el nu socotea aşa şi cum nu era prea 
grijuliu, mi se părea că nu răspundea sentimentelor 
mele, iar eu nu eram deloc mulțumită și mă plângeam 
din când în când surorii mele deschizându-mi inima 
în faţa ei. Sora mea mă mângâia cum putea, amintin- 
du-mi împrejurările în care am avut nevoie de fratele 
meu, iar el mi-a venit în ajutor cu tot atâta grijă şi 
iubire şi că n-ar trebui să mă îndoiesc niciodată că 
nu mă iubea foarte mult. Dar acest mister al purtănii 
lui rezervate faţă de mine nu mi-a fost limpede decât 
în ziua morții lui, când o persoană dintre cele mai 
bine văzute prin înălțimea sa spirituală şi prin pi- 
etate, cu care fratele meu avusese multe legături în 
practicarea virtuții, mi-a spus că el a făcut-o întot- 
deauna să înțeleagă ca pe o maximă fundamentală a 
vieții sale, că nu a dat niciodată nici un prilej de a 
fi iubit cu un prea mare zel, că era o greşeală asupra 
căreia oamenii nu stăruiau cât ar fi trebuit, cu grave 
consecințe şi cu atât mai de temut cu cât părea mai 
puţin periculoasă. 

După moartea sa aveam să mai dobândim o 
dovadă a acestui principiu pe care-l statornicise de 
multă vreme în inima sa Şi, pentru ca să-i fie mereu 
sub ochi, îl scrisese cu mâna lui pe o bucăţică de 
hârtie pe care am găsit-o asupra lui şi pe care ne-am 
dat seama că o citea adesea. Iată ce scria: „E nedrept 
ca cineva să se lege de mine cu prea multă iubire, 
chiar dacă o face de bunăvoie şi plăcere. L-aş înşela 
pe cel în care aş lăsa să se nască o astfel de iubire, 
căci eu nu pot fi scopul nimănui şi nu am cum să-i 

mulțumesc. Nu sunt oare aproape de moarte? Deci 
obiectul iubirii lor va muri. Pe cât aş fi de vinovat 
dac-aş face pe cineva să creadă într-un lucru fals, 
chiar dacă aş face-o cu blândețe şi cu plăcere, aş fi 
la fel de vinovat dacă m-aş face iubit şi aş atrage 
oamenii spre mine, căci ei trebuie să-şi petreacă viaţa 
iubindu-l pe Dumnezeu sau căutându-l“. 

Aşa se instruia pe sine şi practica atât de bine 
aceste învățături că eu m-am lăsat înşelată, jude- 
când după cum se purta cu mine şi atribuindu-i o 
lhpsă de prietenie acolo unde nu era decât desăvârşirea 
carității lui. 

Dar dacă nu voia ca făpturile de astăzi care poate 
mâine nu vor mai fi, de altfel atât de puţin capabile 
de fericire, să se iubească unele pe altele, vedem că 
scopul era ca acestea să-l iubească doar pe Dum- 
nezeu: şi, într-adevăr, aceasta este porunca şi nici 
n-am putea spune altfel dacă am cerceta cu atenţie 
ȘI am vrea să urmăm adevărata lumină; iată de ce nu 
trebuie să ne mirăm că cel care era atât de luminat 
ŞI avea o inimă atât de bine organizată îşi propusese 
aceste reguli atât de severe şi le practica atât de 
serios. 

Dar nu numai în privinţa acestui prim principiu 
fundamental al moralei creştine depunea el un atât 
de mare zel în slujba lui Dumnezeu, ci în toate cele- 
lalte care decurg din el şi pe care nu suporta să le 
vadă încălcate de nimeni; lată ce-l făcea să fie atât 
de înflăcărat de partea regelui şi împotriva întregii 
lumi în timpul tulburărilor de la Paris; de atunci 

numea simple pretexte toate temeiurile care 1 se 
prezentau pentru a autoriza rebeliunea: zicea că 
într-un stat devenit republică, cum era Veneţia, era 
un mare rău să se impună un rege şi să se oprime 
libertatea popoarelor dată de Dumnezeu, dar, într-un 
stat în care este stabilită puterea regală, nu se poate 
în nici un fel încălca respectul care i se datorează 
fără ca această faptă să nu devină un fel de sacri- 
legiu, pentru că puterea pe care Dumnezeu 1-a dat-o 
era nu numai un simbol, ci chiar o participare la 
puterea lu Dumnezeu şi nu i ne putem opune fără 
să ne opunem evident lui Dumnezeu: şi pe deasupra, 
războiul civil, urmare a acestei încălcări, este cel 
mai mare rău care se poate comite împotriva carităţii 
aproapelui şi nu avea cuvinte pentru a dovedi cât de 
mare este greşeala; creştinii nu ne-au învăţat revolta, 
ci răbdarea, când părinții nu se achită cum trebuie 
de datoriile lor. Spunea de obicei că răul e la fel de 
mare ca asasinatul sau tâlhănia la drumul mare; şi că, 
în sfârşit, nu e nimic mai potrivnic firii sale şi nimic 
nu l-ar putea îndupleca s-o facă; ceea ce l-a îndem- 
nat să refuze avantajele mari care i se oferiseră pen- 
tru a lua parte la aceste dezordini. 

Acestea erau părerile lui cu privire la servicule 
pe care le datorăm regelui şi se arăta ireconciliabil 
cu cel care nu erau de aceeaşi părere. Şi ceea ce ne 
face să vedem că acest lucru nu se datora nici tem- 
peramentului său, nici unei mari iubiri în acest sens 
este faptul că trata cu multă blândeţe pe cei care-l 
ofensau personal, în aşa fel încât nu făcea nici o 

diferență între aceştia şi ceilalți şi uita atât de pro- 
fund ceea ce nu privea decât persoana sa, că trebuia 
să ne străduim să-i aducem aminte. Și dacă ne mani- 
festam mirarea, ziceau: „Nu vă mirațţi, nu e dintr-o 
virtute deosebită, ci pentru că am uitat, nu-mi mai 
amintesc“. Și totuşi avea o memorie extraordinară 
zicând adesea că nu uitase nimic din ceea ce voise 
să țină minte. Dar era adevărat că ofensele care 
nu priveau decât persoana sa nu lăsau nici o im- 
presie asupra sufletului său care nu putea fi atins 
decât de acele lucruri care se aflau într-un raport 
evident cu caritatea, restul era în afara lui, nu-l privea 
în nici un fel. 

E adevărat că n-am văzut niciodată o natură atât 
de firesc superioară ca a lui față de toate tulburările 
privind slăbiciunile umane şi corupția naturală; nu 
numai faţă de tot ceea ce-i putea răni pe ceilalți, 
stârnind cele mai mari vrăjmăşii. Avea fireşte un 
suflet mare, dar fără ambiţii, nedorind nici să fie 
mare, nici să fie puternic, nici onorat de lume şi 
privindu-le pe toate mai mult ca pe o deşertăciune 
decât ca pe un prilej de fericire. Nu dorea decât 
binele pentru a-l împărtăşi şi altora, iar plăcerea şi-o 
afla în rațiune, în ordine, în dreptate şi, în sfârşit în 
tot ceea ce era capabil să hrănească sufletul, mai 
puţin în lucrurile sensibile. 

Fratele meu avea şi el defectele lui. Dar aveam 
toată libertatea să-i atragem atenţia şi se supunea 
păreri prietenilor săi când aceasta era îndreptățită 
ŞI, dacă nu era, o aborda întotdeauna cu blândeţe. 

Extrema vioiciune a spiritului său îl făcea uneori 
nerăbdător şi nu-l puteai mulţumi decât foarte greu, 
dar de îndată ce-i atrăgeai atenţia sau îşi dădea 
seama singur că supărase pe cineva prin acestă nerăb- 
dare a spiritului său, îşi corecta imediat greşeala 
printr-un comportament atât de cinstit, încât n-a pier- 
dut niciodată prietenia nimănui. 

Amorul propriu al celorlalți nu era incomodat de 
al său, şi chiar s-ar putea spune că nu avea deloc, 
nevorbind niciodată despre el însuşi, despre nimic 
din ceea ce venea în atingere cu el. Şi se ştie că 
dorea ca un om cinstit să evite să se numească pe 
sine sau chiar să se folosească de cuvinte ca eu sau 
pe mine; ceea ce obişnuia să spună asupra acestui 
subiect era că pietatea creştină aneantiza eul uman, 
lar civilitatea umană îl ascundea sau îl suprima; 
concepea acest lucru ca pe o regulă şi o practica 
întocmai. 

Nu se arăta stânjenit nici de defectele altora: dar 
când se angaja să vorbească despre ele, vorbea fără 
ascunzişuri; tot aşa cum nu ştia să se facă plăcut 
prin flatări, era incapabil să nu spună adevărul când 
era obligat s-o facă; cei care nu-l cunoşteau se ară- 
tau surprinşi mai întâi, auzindu-l vorbind, pentru că 
li se părea că-i trata de sus, cu un fel de autoritate; 
dar era vorba de acelaşi principiu al vioiciunii spi- 
ritului său şi nu trebuia să se afle prea mult timp în 
compania lui ca să-şi dea seama că, până şi în această 
manieră a lui de a vorbi era ceva plăcut şi până la 

urmă erau tot atât de mulţumiţi de felul lui de a 
vorbi ca şi de lucrurile pe care le spunea. 

În rest, avea oroare de minciună şi cele mai mici 
înşelătorii îi erau de neîndurat; în aşa fel încât dacă 
spiritul său era penetrant şi precis, dacă inima era 
dreaptă şi neînduplecată plăcerilor, conduita era sin- 
ceră şi plină de fidelitate. 

Am găsit o hârtie scrisă de el în care se caracte- 
riza singur, pentru că având sub ochi mereu calea 
care duce la Dumnezeu, să nu păşească niciodată 
alăturea; iată ce scria pe această bucată de hârtie: 
„Iubesc sărăcia pentru că o iubea şi lisus Christos; 
îmi plac bunurile pentru că ele sunt de ajutor săraci- 
lor. Păstrez credință întregii lumi. Nu mă răzbun 
împotriva celor care-mi fac rău, ci le doresc o con- 
duită asemenea cu a mea în care nu primesc nici 
răul, dar nici binele de la oameni. Încerc întotdeauna 
să fiu sincer, autentic şi credincios tuturor oame- 
nilor, iar iubirea mea se îndreaptă spre cei de care 
Dumnezeu m-a legat mai strâns; şi cu toate că tră- 
lesc sub ochii oamenilor, toate faptele mele sunt în- 
dreptate către Dumnezeu, care trebuie să le judece şi 
căruia 1 le-am consacrat. Acestea sunt sentimentele 
mele şi-l binecuvântez în fiecare zi pe Mântuitorul 
meu care le-a pus în mine și care dintr-un om plin 
de slăbiciuni şi ticăloşit de desfrânare, de ambiții, de 
orgoliu, a făcut un om scutit de toate aceste rele, prin 
forța măreției sale şi căruia toată slava i-o datorez, 
el neavând de la mine decât ticăloşie şi greşeală.“ 

Am mai putea adăuga multe lucruri la acest 
portret dacă am vrea să-l desăvârşim; dar lăsând 
altora mai capabili decât noi grija de a completa 
ultimele tuşe care nu aparțin decât maeştrilor, voi 
adăuga doar că acest om atât de mare în toate era 
simplu ca un copil în privinţa pietății. Cei care-l 
vedeau erau surprinşi. Nu numai că nu se arăta 
mofturos sau ipocrit, dar aşa cum ştia să se înalțe 
prin pătrunderea celor mai mari virtuți, ştia să se şi 
coboare în practica obişnuită care edifica pietatea. 
Orice lucru era mare în inima lui când slujea slavei 
lui Dumnezeu şi el îl practica asemenea unui copil. 
Plăcerea lui cea mare, mai ales în ultimii ani ai vieții, 
când nu mai putea face nimic, era să viziteze bise- 
ricile în care se aflau relicve sau alte lucruri sacre. 
Afla despre ele dintr-un almanah spiritual în care 
erau consemnate toate locurile unde se aflau aceste 
lucruri sfinte; dar o făcea cu atâta devotament şi 
simplitate că cei care-l vedeau se arătau surprinşi: 
între altele, o persoană foarte virtuoasă şi luminată 
dădea o explicație prin aceste frumoase cuvinte: 
„Harul lui Dumnezeu se face cunoscut spiritelor 
mari prin lucruri MICI, iar în spiritele obişnuite prin 
cele mari“. 

Avea o deosebită dragoste pentru slujba religioasă 
(adică pentru rugăciunile Breviarului) şi se străduia 
să le recite cât îi stătea în putință: dar era fermecat 
mai ales de acele rugăciuni compuse din Psalmul 
118 în care se găsesc atâtea lucruri admirabile; şi se 
umplea de bucurie de fiecare dată când îl recitea. 

Când vorbea cu prietenii lui despre frumuseţea Psa/- 
mului, cădea în extaz şi-i fermeca pe toți cei cu care 
stătea de vorbă. 1 se trimitea în fiecare lună un bilet 
de la Port-Royal, cum se face în multe locuri, iar el 
îl citea cu mult respect, repetând în fiecare zi maxima 
conținută în el. Aşa se purta în toate împrejurările 
legate de pietate şi cu cele care-l puteau lumina. 

Părintele de la Saint-Etienne!?, care l-a văzut bol- 
nav, admira această simplitate şi zicea mereu: „E ca 
un copil, umil şi supus ca un copil“; în ajunul morţii 
sale, un preot care era un om de mare ştiinţă şi de 
mare virtute, venind să-l vadă şi stând de vorbă o 
oră cu el, ieşi şi-mi spuse: „Mângâiați-vă, dacă 
Dumnezeu îl cheamă, nu aveți decât să aduceţi laude 
harului care 1 l-a dat. Moare cu simplitatea unui copil. 
Un lucru incomparabil pentru un spirit ca al lui; aş 
vrea din tot sufletul meu să fiu în locul lui, nimic nu 
mi se pare mai frumos.“ 

Ultima fază a bolu a început printr-o ciudată 
greață care-l cuprinse cu două luni înainte de moarte. 
În casă cu el locuia un om cu familia sa şi toată 
gospodăria, dar care nu era destinat să-i facă vreun 
serviciu; dar el o socotea ca pe un dar al providenţei 
lui Dumnezeu, de care se îngrijea foarte mult. Unul 
dintre copii acestui om se îmbolnăvi de variolă şi 
existau deci doi bolnavi în casă; el şi fratele meu. 
Era absolută nevoie ca eu să fiu lângă fratele meu şi 
cum lui îi era teamă ca eu să nu mă îmbolnăvesc la 
rândul meu de vaniolă şi s-o transmit şi copiilor mei, 

se hotărî mai întâi ca acest copil să fie mutat, dar 
caritatea fratelui meu hotări altfel; părăsi el casa şi 
se mută la mine. Era deja foarte bolnav, dar zicea că 
e mai puţin periculos pentru el decât ar fi pentru 
acest copil să fie transportat; aşa că fu el transportat 
şi nu copilul şi se mută într-adevăr la noi'. 

Acest gest de caritate fusese precedat de iertarea 
unei jigniri, într-o afacere foarte delicată, comisă de 
o persoană care îi era foarte obligată. Fratele meu se 
achită nu numai fără nici cel mai mic resentiment, ci 
chiar cu o blândeţe însoțită de toată bună cuviința 
necesară pentru a câştiga o persoană. ȘI, fără în- 
doială că se datorează unei Providenţe speciale a lui 
Dumnezeu că, în acest ultim timp, când era atât de 
aproape de a apărea în fața lui Dumnezeu, a avut 
ocazia să pună în aplicare aceste două fapte de ca- 
ritate care sunt semnele predestinării în Evanghelie, 
pentru ca, murind, să vadă necontenit în aceste două 
acte de caritate mărturia că Dumnezeu îi ierta greşelile 
ŞI-l dăruia regatul promis, dându-i atât prilejul de a 
ierta greșelile altora cât şi de a ajuta pe cineva în 
nevoie cu atâta uşurinţă. 

Dar vom vedea că Dumnezeu i-a pregătit o 
moarte cu adevărat predestinată prin fapte care nu 
sunt nici ele mai puțin consolatoare. La trei zile după 
ce se mută la noi, o colică foarte dureroasă îl dobori, 
neîngăduindu-i nici o clipă de somn; dar cum avea 
multă forță de spirit şi un mare curaj, se ridica în 
fiecare zi, luându-și singur medicamentele, fără să 

ceară nimănui nici cel mai mic serviciu. Medicii 
care-l consultau considerau boala gravă, dar cum nu 
avea febră, nu crezură că pericolul ar putea fi atât de 
mare; dar fratele meu, care nu voia să lase nimic la 
voia întâmplării, în a patra zi după declanșarea colicii 
şi chiar înainte de a fi obligat să stea la pat, ceru să 
vină preotul de la Saint-Etienne şi se mărturisi, fără 
să 1a împărtăşania. Preotul continua să vină din când 
în când, iar fratele meu, cu obișnuita lui vigilenţă, 
nu pierdea nici o ocazie să se mărturisescă, fără să 
ne mai spună nimic, de teama de a nu ne speria. 
Câteva zile se simţi mai bine şi profită de acest ră- 
gaz pentru a-şi întocmi testamentul!” în care săracii 
nu fură uitaţi; se arătă foarte mâhnit că nu putea să 
le dea mai mult. Îmi spunea că dacă domnul Perier 
ar fi fost la Paris şi dacă ar fi consimţit, el ar fi 
dispus ca toată averea lui să fie dată săracilor. 

În sfârşit, toată inima şi mintea lui erau la cei 
săraci Şi îmi spunea uneori: „Cum s-a întâmplat că 
n-am făcut nimic pentru săraci, cu toate că i-am 
Iubit întotdeauna atât de mult?“ Și cum eu i-am răs- 
puns: „Nu ai avut nici dumneata prea mult“ — mi-a 
ZIS: „Dar atunci ar fi trebuit să le dau timpul meu şi 
grija mea; uite ce n-am reușit să fac. Și dacă medicii 
spun adevărul şi dă Dumnezeu să mă vindec de 
această boală, sunt hotărât să nu mă mai ocup de 
nimic decât să-i slujesc pe cei săraci“. Cu acest sen- 
timent îl luă Dumnezeu de lângă noi. Răbdarea lui 
nu era mai mică decât caritatea şi cei care se aflau 

în jurul lui se minunau zicând că niciodată nu mai 
văzuseră ceva asemănător. Dacă-i spuneam uneori 
că ne era milă de el, ne mărturisea că-şi îndura cu 
uşurinţă starea; că se temea chiar că ar putea să se 
vindece şi, dacă-l întrebam de ce, spunea: „Pentru 
că eu ştiu pericolul sănătății şi avantajele bolii“. Şi 
cum nu puteam să nu-l plângem când îl doborau 
durerile, ne spunea; „Nu mă plângeţi, boala este 
starea firească a creştinilor pentru că sunt aşa cum 
trebuie să fie, adică în suferinţă, lipsiţi de toate acele 
bunuri şi plăceri ale simţurilor, scutiți de toate pa- 
timile, fără ambiţii, fără avariție, în aşteptarea con- 
tinuă a morții. Nu aşa trebuie să-şi trăiască creştinii 
viaţa? Și nu e o mare fericire să te afli din nevoie 
într-o stare în care ar trebui să fii obligat să te afli?“ 
ȘI, într-adevăr, se vedea că-şi iubea starea, cum puţine 
persoane ar fi capabile s-o facă; nu avea altceva de 
făcut decât să se supună umil şi împăcat. lată de ce 
nu ne cerea decât să ne rugăm şi să-i mulțumim lui 
Dumnezeu că-i făcuse acest dar. E adevărat că, după 
ce îl ascultam, nu mai puteam spune nimic, simţin- 
du-ne însufleţiți de aceleaşi sentimente, de dorința 
de a suferi şi de a crede că aceasta este starea în care 
ar trebui să se afle întotdeauna creştinii. 

Îşi dorea cu ardoare împărtăşania, dar doctorii se 
împotriveau pentru că nu-l credeau chiar atât de 
bolnav pentru a primi împărtăşania obştescului sfârşit, 
şi nu credeau nici că ar fi trebuit s-o facă noaptea, 
pe nemâncate, fără să fie absolută nevoie. Dar colica 

nu-l părăsea şi ei îi prescriseră să bea ape care-i mai 
uşurară durerile pentru câteva zile. În a şasea zi însă 
simți o mare amețeală şi cumplite dureri de cap. Și 
deşi medicii nu fură tulburați nici de această stare, 
punând-o pe seama vaporilor apelor, el continua să 
se mărturisească şi să ceară cu o insistenţă incredi- 
bilă împărtăşania şi ca în numele lui Dumnezeu să 
se găsească un mijloc de a înlătura toate acele pie- 
dici de care aminteam mereu; şi era atât de insistent 
că o persoană din preajma lui îl dojeni că nu face 
bine, că trebuie să se încreadă în părerile prietenilor 
săl şi că, neavând deloc febră, să se gândească sin- 
gur dacă era drept să i se aducă sfânta împărtăşanie 
acasă, când de fapt el se simţea oricum mai bine, şi 
dacă nu era mai înțelept să aştepte să primească 
împărtăşania la Biserică, unde avea speranţe că va 
putea fi curând în stare să ajungă. El îi răspunse: „Ei 
nu-mi cunosc răul şi cred că se înşeală; durerea mea 
de cap este un lucru prea neobişnuit“. Și totuşi văzând 
că toată lumea se împotrivea dorinţei lui, nu mai 
îndrăzni să spună nimic. Dar mă rugă următorul 
lucru: „Pentru că nu vreți să-mi faceţi această favoare, 
aş vrea s-o înlocuiesc cu o binefacere şi neputând intra 
în comuniune cu ceea ce se află sus, aş vrea să intru 
în comuniune cu ceea ce se află jos; iată de ce m-am 
gândit să-mi aduceţi lângă mine un bolnav căruia să 
1 se dea aceleaşi îngrijiri ca şi mie, căci îmi este greu 
şi ruşine să fiu atât de bine îngrijit în timp ce o 
mulțime de săraci, cărora le e mult mai rău decât 

mie, sunt lipsiți de aceste lucruri atât de necesare; să 
1 se aducă un infirmier şi să nu se facă nici o diferență 
între noi. Acest lucru îmi va uşura ideea că mie 
nu-mi lipseşte nimic, idee pe care n-o pot îndura 
dacă nu mi se aduce şi mângâierea de a şti că se află 
aici lângă mine un sărac la fel de bine tratat ca şi 
mine: cereți vă rog un asemenea bolnav preotului.“ 

Am trimis imediat pe cineva la preot, dar acesta 
îmi răspunse că nu avea pe nimeni în stare să fie 
transportat, dar că-i va oferi imediat ce se va face 
bine un mijloc de a-şi exercita caritatea, aducân- 
du-i un bătrân pe care să-l îngrijească până la sfâr- 
şitul vieţii. 

Când văzu că nu poate avea un sărac în casă 
alături de el, mă rugă să-l duc la incurabili'* pentru 
că avea o mare dorință să moară lângă cei săraci. 
I-am spus că doctorii nu sunt de părere c-ar putea fi 
transportat în starea în care era. Acest răspuns îl 
supără nespus şi mă făcu să promit cel puțin că dacă 
durerile îi vor da un pic de răgaz, îi voi da această 
satisfacție. 

Dar n-am mai fost nevoită să fac acest gest; 
durerea de cap se înteți atât de mult că, prăbuşit de 
durere, mă rugă să chem un consult pentru ca ime- 
diat după aceea, îngrijorat să nu fie prea mare oste- 
neala, să-mi spună: „Mă tem că e prea multă grijă 
din partea mea în această dorință“; dar eu mi-am 
îndeplinit imediat misiunea: doctorii îi prescriseră să 
bea lăptişor, asigurându-ne încă o dată că nu era nici 

un pericol, că nu era decât o migrenă provocată de 
vaporii apelor. Și totuşi, orice ar fi spus, el nu-i mai 
credea. Îmi ceru să aduc un preot care să petreacă 
noaptea cu el; eu însumi mi-am dat seama că e foarte 
rău şi, fără să mai spun nimic, am dat poruncă să se 
prepătească lumânările şi tot ceea ce era necesar 
pentru împărtăşania de a doua zi. 

Aceste pregătiri se dovediră a nu fi inutile, căci 
pe la miezul nopţii, el fu cuprins de o convulsie atât 
de violentă că, după ce se calmă, am crezut că murise. 
Și ne era foarte neplăcut să-l vedem murind fără 
împărtăşanie după ce ne ceruse cu atâta insistență 
această favoare. Dar Dumnezeu care voia să răs- 
plătească o dorinţă atât de fiebinte şi atât de dreaptă 
opri ca prin minune convulsia, redându-i întreaga 
judecată ca şi cum ar fi fost perfect sănătos; în aşa 
fel încât, intrând în cameră o dată cu odoarele Dom- 
nului Dumnezeului nostru, preotul exclamă: „lată-l 
pe cel pe care atât de mult l-ai dorit“; aceste cuvinte 
îl treziră cu totul, iar preotul se apropie să-i dea 
împărtăşania; el făcu un efort ridicându-se în capul 
oaselor pentru a o primi cu mai mult respect: preotul 
îl întrebă, după obicei, despre principalele taine ale 
credinței, iar el îi răspunse cu devoțiune: „Da, părinte, 
cred în toate acestea şi din toată inima mea“. EI 
primi sfânta împărtăşanie şi ultimul mir cu o aseme- 
nea duioşie că vărsă câteva lacrimi. Răspunse la toate 
întrebările, mulţumi în încheiere preotului. şi când 
primi cuminecătura, zise; „Fie ca Domnul să nu se 

fiec 


lepede niciodată de mine!“ Acestea au fost ultimele 
sale cuvinte. Căci după ce-şi încheie actul de 
grație, convulsule îl copleşiră din nou şi nu-l mai 
părăsiră, nemaiingăduindu-i nici o clipă de liber- 
tate pentru spirit, durând până la moartea sa care 
se petrecu douăzeci şi patru de ore mai târziu, 
adică pe 19 august 1662, la ora unu de dimineaţă și 
vârsta lui era atunci de treizeci şi nouă de ani şi 
nouă luni.! 


Note 


' Accastă Viaţă a lui Pascal fusese pregătită pentru ediția 
numită Port-Royal (1670). Dar cum le era teamă că anumite 
pasaje ar putea provoca polemici cu privire la jansenismul lui 
Pascal, primii editori au amânat pentru mai târziu publicarea ei. 
Ea a apărut întâi în Olanda, în 1684, după o copie destul de 
inexactă. Chiar în acelaşi an, Pierre Bayle, în Nouveles de la 
republiques des leltres (dec. 1684), judeca astfel această 
biografie: „O sută de volume de predici nu valorează cât o 
asemenca viață, fiind mult mai puţin capabile să-i dezarmeze 
pe necredincioşi. Nu ne mai pot spune acum că numai spiritele 
comune pot fi pioase, căci au văzut pietatea manifestându-se la 
unul din cei mai mari geometri, la unul din cei mai subtili 
mctafizicieni care au existat vreodată... E bine să fie dat 
publicității cxemplul unci asemenea virtuţi pentru a împiedica 
obstacularea spiritului Evangheliei de către spiritul lumii." 

Textul pe care-l oferim e mai cuprinzător decât cel din 
1684, şi versiunea lui exactă a fost publicată de domnul Gazier 
în Revue d'histoire litteraire, din octombrie 1898. Este textul 
descoperit de Brunschvicg la Mazarine printre manuscrisele 
oferite de Faugere. 

Sora lui Pascal, Gilberte, s-a căsătorit cu domnul Pericr în 
anul 1641. Născută în anul 1620, ea a murit în anul 1687. 
Amintirea a doi dintre cei cinci copii al ei este inseparabil 
legată de Pascal şi de Cugelrările sale: Fiul ei Etienne care 
a scris atât de judicioasa Prefafă a primei cdiții şi fiica cei 
Margucrite, vindecată prin minunea Sfântului Spin, moartă 
în 1733. 


2 Actul de botez al lui Blaisc Pascal datează din 27 iunie 
1623, parohia Saint-Pierre de Clermont-Ferrand. 

* Geniu are aici sensul de predispoziţie naturală; ceea ce 
justifică prepoziția a (ingenium ad...). 


* Suma unghiurilor unui triunghi este egal cu două drepte.“ 


* Brunschvicg corectează puţin neverosimilul acestei rein- 
ventări a gcometriei de către un copil de doisprezece ani 
prin acest citat extras din Historiettes de Tallemant des Reaux 
(188-189). „Preşedintele Pascal ne-a lăsat un fiu care a dovedit 
din fragedă copilărie înclinația pe care o avea pentru matema- 
tică; tatăl său îi interzisese să se ocupe de ea până când nu va 
fi învăţat bine latina şi greaca. Acest copil de doisprezece, trei- 
sprezece ani, citindu-l pe Euclide pe ascuns, ajunsese să facă 
deja demonstraţii; tatăl său dădu peste câteva din ele; îl cheamă 
la el şi-i spuse: « Ce înseamnă acest lucru? » Băiatul, tremu- 
rând, i-a răspuns că nu făcea decât să se joace în zilele lui de 
vacanţă. « — Tu înţelegi bine această demonstraţie? — Da, tata. 
— Şi de unde ai învăţat-o? — Din Euclid, ale cărui prime zece 
cărți le-am citit. — Şi când le-ai citit? — Pe prima într-o seară, 
după cină, pe altele într-un timp mai scurt, după caz. » Băgaţi 
de seamă că i-au trebuit zece luni ca să le înțeleagă.“ 


* Domnul Le Pailleur, făcând parte din casa mareşalei de 
Themine, nu era un savant de profesie. Dar contemporanii lui 
l-au citat adesea ca pe un amator foarte avizat față de iluştrii 
matematicieni şi fizicieni ai timpului său, Roberval, Mersenne, 
Carcavi etc. (Cf. Brunschvice, I, 115). 


” Părintele Marsenne îi primea la el pe Descartes, Hobbes, 
Roberval, Fermat, Desarques. Aceste adunări se vor desfăşura 
mai târziu la Montmort şi Thevenot. 


* În anul 1650, Pascal oferi una din maşinile lui aritmetice 
reginei Cristina de Suedia. Exemplarul care se afla la Conser- 
vatorul de Arte şi Meserii din Paris nu pare să fie decât o 
imitație a „pascalinei“ (Cf. Brunschvicg, I, p. 293 şi tomul II, 
p. 22-34). 

* Doamna Perier pare să spună că activitatea ştiinţifică a 
lui Pascal a încetat prin covertirea sa la jansenism în 1646; e 
sigur însă că, dimpotrivă, Pascal nu s-a ocupat de știință decât 
între anii 1647 şi 1654. 


'% Este vorba de Jacques Forton, fratele Saint-Ange, capu- 
cin (Cf. B. Pascal Cugetări, tomul I, p. 350). 


'! Camus, episcop de Bellay (1582-1652). Doamna Pârier 
scrie din greşcală du Bellay. Arhiepiscop de Rouen era pe 
atunci Francois de Harley. 


'2 Jacqueline Pascal, născută în anul 1625, a fost un fel de 
copil minune. De la vârsta de opt ani scria versuri şi adesea 
improviza cu simplitate şi îndemânare. 

În 1638, aflând că regina născuse un moștenitor pentru 
casa de Franța, Jacqueline compuse un sonet pe care-l recită 
chiar în prezenţa reginei. 

În februarie 1639, în vârstă de paisprezece ani, jucă într-o 
comedie la Port-Royal în fața lui Richelieu; după spectacolul în 
care-i încântase pe toți, ea ceru grațierea tatălui său căzut în 
acea vreme în dizgrație. În acelaşi an ea câştigă un premiu de 
poczie la Palinods din Rouen, cu stanțe despre Sfânta Fecioară, 
iar marele Corneille improviza versuri adresate Preşedin- 
telui acestui concurs pentru a-i mulțumi că i-a oferit premiul 
Jacquelinei. 

In 1647, Jacqueline îşi anunţă hotărârea de a se călugări. 
Tatăl ei n-a vrut niciodată să consimtă; dar după moartea 
lui, Blaise Pascal fu cel care s-a opus mult timp călugăririi 
surorii lui. 

Până la urmă, ea intră la Port-Royal în 1652, sub numele 
de sora Euphemie, unde muri pe 4 octombrie 1661. (A se citi 
Jacqueline Pascal de Victor Cousin). 


'* Despre rulelă, cf. Strowski, Pascal, III, 327. 


'* Despre afacerea trăsurilor, v. scrisoarea trimisă de 
doamna Perier lui Arnauld de Pomponne, la 21 martie 1662 
(B. X., p. 269). 

5 Preotul de la Saint-Etienne-du-Mont era P. Beurrier. 


* Domnul şi doamna Perier locuiau pe rue des Fausses- 
Saint Victor, Pascal, în apropiere de Porte Saint-Michel. 


'7 A se citi Testamentul lui Pascal şi documentele refe- 
ritoare la boala sa în B., tomul 10, p. 295. 


'$ Spitalul Incurabililor, rue de Sevres, fusese inaugurat în 
1635 de cardinalul de Rochefoucauld. 


'9 Pascal a fost înhumat în biserica Saint-Etienne-du-Mont. 


Convorbire cu domnul de Saci 
despre Epictet şi Montaigne' 


..„În acele vremuri, venise şi domnul Pascal să 
locuiască la Port-Royal des Champs. Nu voi conteni 
să vorbesc despre acest om, pe care nu numai Franţa, 
ci chiar întreaga Europă l-a admirat. Spiritul său viu, 
în permanenţă treaz, era de o întindere, de o elevație, 
de o fermitate, de o capacitate de pătrundere şi de o 
claritate dincolo de orice închipuire... Omul acesta 
admirabil, fiind atins de harul lui Dumnezeu, şi-a 
pus spiritul său elevat în slujba Ii lisus Christos, iar 
marea şi nobila lui inimă a îmbrățişat cu umilință 
penitența. El venise la Paris pentru a se pune la 
dispoziţia domnului Singlin?”, hotărât să împlinească 
tot ceea ce acesta îi va recomanda. Domnul Singlin 
crezu, văzându-l geniul, că ar face bine să-l trimită 
la Port-Royal des Champs, unde domnul Arnauld 
i-ar putea oferi colanul pentru înaltele ştiinţe, iar 
domnul de Saci l-ar învăţa să le disprețuiască. EI se 
instală deci la Port-Royal. Cinstit fiind, domnul de 
Saci n-a putut refuza să-l primească, mai ales că 
fusese rugat şi de domnul Singlin; dar lumina sfântă 
pe care o găsea în Scriptură şi în Părinții Bisericii îl 

făcură să spere că strălucirea lui Pascal nu-l va orbi, 
deşi acesta reușea să încânte şi să farmece pe toată 
lumea. I| se păru că tot ceea ce spunea era foarte 
adevărat. Plăcut impresionat, el recunoscu forţa dis- 
cursurilor sale; dar mărturisi că nu era nici o noutate 
în aceste discursuri. Toate lucrurile măreţe pe care i 
le spunea domnul Pascal el le descoperise în Sfântul 
Augustin şi, dând dreptate tuturor, spunea: „Domnul 
Pascal este cu atât mai demn de stimă cu cât, neci- 
tind scrierile Părinților Bisericii, a descoperit sin- 
gur, prin puterea de pătrundere a spiritului său, ade- 
vărurile rostite de aceştia. Pentru el erau adevăruri 
surprinzătoare pentru că nu le întâlnise niciodată, 
dar noi suntem obişnuiţi să le găsim pretutindeni în 
cărțile noastre.“ Astfel, acest înțelept ecleziast, fund 
deci de părere că cei vechi nu erau mai puţin luminați 
decât contemporanii, își păstră această părere şi-l 
aprecie mult pe domnul Pascal pentru faptul că se 
întâlnise în toate ideile sale cu Sfântul Augustin. 
Stând de vorbă cu oamenii, domnul de Saci avea 
deosebita grijă de a-şi adapta conversațiile la preo- 
cupările celor cu care vorbea. Dacă se întâlnea, de 
exemplu, cu domnul Champaigne”, vorbea cu el 
despre pictură. Dacă se întâlnea cu domnul Hamonf, 
se întrețineau despre medicină. Cu chirurgul din 
partea locului vorbea despre chirurgie. Cei care cul- 
tivau livezi, vii sau seminţe îi atrăgeau luarea-aminte 
asupra a ceea ce trebuia să observe. Folosea totul 
pentru a aduce vorba despre Dumnezeu şi pentru a-i 
face şi pe ceilalți să vorbească despre Dumnezeu. 

Crezu deci de datoria lui să abordeze domeniul în 
care domnul Pascal era cel mai priceput, vorbindu-i 
despre lecturile sale filosofice, de care acesta era 
foarte preocupat. Deschise acest subiect chiar de la 
primele lor convorbiri. Domnul Pascal îi spuse că 
Epictet” şi Montaigne sunt autorii cărților sale pre- 
ferate, şi-aduse mari elogii celor două spirite. Dom- 
nul de Saci, care crezuse întotdeauna că-i citise prea 
puțin, îl rugă pe domnul Pascal să-i vorbească 
amănunţit despre cer doi autori. 

„Epictet, îi zise acesta, a fost unul dintre oamenii 
de lume care au cunoscut cel mai bine datoriile 
omului. El dorea, înainte de toate, ca omul să-l 
privească pe Dumnezeu ca pe cel mai important ţel; 
să fie convins că Dumnezeu e drept în toate, să 1 se 
supună lui din adâncul inimii, şi să-l urmeze de bună- 
voie în toate, crezând că în Dumnezeu este marea 
înţelepciune; numai aşa va opri el izvorul plângeri- 
lor şi al cârtirii şi-şi va pregăti inima să îndure toate 
întâmplănile, chiar pe cele mai dureroase.“ Nu spuneți 
niciodată, zicea el: Am pierdut aceasta; spuneți mai 
degrabă: L-am dat inapoi. Fiul meu a murit, l-am 
dat inapoi. Soţia mea a murit, am dat-o inapoi. Şi 
tot aşa despre averi şi despre orice. Dar cel care mi 
le-a luat e un om rău, veți spune. De ce să vă supăraţi 
dacă cel care vi le-a împrumutat a venit să vi le 
ceară înapoi? Cât timp se află în folosul vostru, 
îngrijiţi-vă de toate ca şi cum ar fi ale altuia, aseme- 
nea unui călător poposit într-un han... N-ar trebui, 
spunea acesta, să doreşti ca lucrurile să se facă după 

voinţa ta, ci să se facă aşa cum trebuie să se facă. 
Aminteşte-ţi că eşti aici un actor, îţi joci personajul 
pe care a vrut stăpânul să ţi-l dea. Vei fi pe scenă 
atât cât îi va plăcea lui să fii. Poţi fi sărac sau bogat, 
după rânduiala lui. Îţi revine sarcina să joci bine 
personajul pe care ţi l-a atribuit. Dar de ales nu poți 
alege. Gândeşte-te zilnic la moarte şi la relele cele 
mai de neîndurat, şi niciodată nu vei gândi nimic 
josnic şi nu vei dori nimic peste măsură. 

A arătat în fel şi chip cum trebuie să procedeze 
omul. Voia ca el să fie umil, să-şi ţină ascunse 
hotărârile lui cele bune, mai ales la început, şi să le 
săvârşească în taină. Nimic nu-i va dăuna mai mult 
decât să le trâmbițeze dinainte. Nu ostenea repetând 
că toată cercetarea şi dorinţa omului trebuie să fie 
îndreptate spre recunoașterea voinţei lui Dumnezeu 
ŞI împlinirea el. 

„lată, domnule, zise domnul Pascal domnului de 
Saci, luminile acestui mare spirit care a cunoscut 
atât de bine datoria omului. Îndrăznesc chiar să spun 
că ar fi meritat să 1 ne închinăm dacă şi-ar fi cunos- 
cut la fel de bine şi neputinţa, pentru că ar trebui să 
fii Dumnezeu pentru a-i învăța pe oameni şi una şi 
alta. Astfel, pentru că era pământ şi cenuşă, după ce 
a înţeles ce trebuie să facă, iată-l cum se pierde în 
prezumția a ceea ce ar putea să facă. El spune că 
Dumnezeu a dat fiecărui om mijloacele de a se 
achita de toate datoriile sale; că aceste mijloace sunt 
întotdeauna în puterea noastră; nu trebuie să căutăm 
fericirea decât prin lucrurile care sunt în puterea 

noastră, pentru că Dumnezeu ni le-a dat în acest 
scop; să vedem ce este liber în noi; bunurile, viaţa 
şi gloria nu sunt în putera noastră, căci ele nu duc la 
Dumnezeu; dar spiritul nu poate fi obligat să creadă 
ceea ce ştie că este fals, nici să iubescă cea ce ştie 
că-l face nefericit; aceste două puteri sunt deci pe 
deplin lhbere şi prin ele putem deveni perfecţi; omul 
poate prin puterea lui să-l cunoască deplin pe Dum- 
nezeu, să-l iubească, să-l asculte, să se vindece de 
toate păcatele, să dobândească toate virtuțile, să 
devină sfânt şi ucenic al lui Dumnezeu. Aceste prin- 
Cipii, de o diabolică trufie, îl conduc la alte erori 
precum: sufletul este parte din substanţa divină; 
moartea şi durerea nu sunt rele, te poţi sinucide când 
eşti atât de torturat încât poți crede că Dumnezeu te 
cheamă la el etc.“ 

„În privinţa lui Montaigne, despre care vreţi, 
domnule, să vă vorbesc, acesta, fiind născut într-un 
stat creştin, a făcut profesiune de credinţă catolică, 
Şi nu e nimic deosebit în acest lucru. Dar, cum a vrut 
să-şi întemeieze o morală fondată pe o rațiune fără 
luminile credinţei, el şi-a făunit principiile în această 
supoziție; considerând că omul a pierdut starea de 
grație, discursul lui merge în acest sens. Pune toate 
lucrurile sub semnul îndoielii universale, atât de 
generalizate că această îndoială se îndoieşte chiar de 
sine, iar omul ajunge să se îndoiască de faptul că se 
îndoieşte, în aşa fel încât incertitudinea se învârte în 
jurul ei însăşi, într-un cerc perpetuu şi fără odihnă; 
potrivnic atât celor care spun că totul este nesigur, 

cât şi celor care nu cred că totul este nesigur, el nu 
vrea să ne dea nici o certitudine despre nimic. In 
îndoiala de sine şi în ignoranţa care se ignoră se află 
esența doctrinei sale pe care n-a putut s-o exprime 
prin nici un termen pozitiv. Dacă ar fi afirmat că se 
îndoieşte, s-ar fi trădat, asigurându-se cel puțin că 
se îndoiește: fiind deci categoric împotriva intenției 
sale, nu s-a putut exprima decât printr-o interogație: 
astfel că, nevrând să spună nu ştiu, se întreabă ce 
ştiu oare?, sintagma devenind chiar deviza sa, aşezată 
pe talerele balanței care, cântărind contrariile, se vor 
afla întotdeauna într-un echihbru perfect; el rămâne 
deci un pyrrhonian pur“. Pe acest principiu se înte- 
meiază discursurile sale şi toate Eseurile; singurul 
despre care pretinde că e de nezdruncinat, cu toate 
că nu lasă întotdeauna să se vadă limpede intenția 
lui. Distruge fără milă tot ceea ce ar putea trece 
printre oameni drept absolută certitudine, nu pentru 
a stabili contrariul cu o certitudine căruia el însuşi îi 
este duşman, ci pentru a dovedi doar că aparențele 
fiind egale şi de o parte şi de alta, omul nu ştie în 
ce ar trebui să creadă. 

În acest spirit, el îşi bate joc de toate certitudi- 
nile. De exemplu, el combate pe cei care s-au gândit 
să introducă în Franţa, drept remediu împotriva pro- 
ceselor, o mulțime de legi pretins drepte; ca şi cum 
s-ar putea tă:a rădăcina îndoielilor din care se nasc 
procesele şi ar exista diguri care să oprească torentul 
incertitudinilor, stăvilind ipotezele! Aici, când spune 
că e acelaşi lucru dacă ar supune cauza sa pr'mului 

trecător sau unui judecător înarmat cu nenumărate 
ordonanţe, el nu pretinde c-ar trebui să se schimbe 
ordinea de stat; nu e chiar atât de ambițios, şi nici nu 
crede că părerea lui ar fi cea bună. O face numai 
pentru a demonstra vanitatea opiniilor înrădăcinate, 
arătând că excluderea legilor ar diminua diferendele, 
mai degrabă decât multitudinea lor care nu face decât 
să le sporească, pentru că neînțelegerile cresc pe 
măsură ce sperăm să le înlăturăm; aceste neînțelegeri 
se înmulțesc prin comentarii şi cel mai sigur mijloc 
pentru a desluşi sensul unui discurs este să nu-l 
analizăm şi să-l luăm aşa cum ne apare el prima 
oară; din clipa în care începem să-l cercetăm, clari- 
tatea lui dispare pe loc. Judecă astfel la întâmplare, 
faptele oamenilor şi evenimentele istoriei, când 
într-un sens, când într-altul, urmându-şi liber prima 
percepție, fără să-şi supună gândirea regulilor rațiuni, 
ale cărei măsuri sunt false; fericit să dovedească prin 
propriul lui exemplu contradicţiile aceluiași spirit. 
Dus de libertatea geniului său, nu ia partea nici unei 
dispute, având întotdeauna, printr-un exemplu sau 
altul, un mijloc la îndemână pentru a demonstra slă- 
biciunea tuturor opiniilor; fiind implicat atât de mult 
în îndoiala universală, el îşi găseşte temeiul atât în 
victorie cât şi în înfrângere.“ 

„De pe această poziție, oricât de precară, oricât 
de lhpsită de temei, el a combătut cu o invincibilă 
fermitate pe ereticii timpului său care pretindeau 
că ar fi singurii deținători ai adevărului Scripturii; 
şi tot de pe această poziţie fulgeră cu vigoare im- 

pietatea onbilă a celor care susțineau că Dumnezeu 
nu există. 

EI îi atacă în mod deosebit în Apologia lui Rai- 
mond de Sebonde şi, văzându-i lepădându-se de bu- 
năvoie de orice har şi lăsându-se în voia gândirii lor 
comune, fără credință, îi întreabă cine le-a îngăduit 
să judece ființa suverană care este infinită chiar prin 
definiție, ei care nu cunosc nimic despre natura lucru- 
rilor! Le cere să-şi expună principiile pe care se 
sprijină Şi-i obligă să le declare. Examinează tot ceea 
ce gândirea lor poate produce şi pătrunde atât de 
profund în ea încât, prin talentul lui excepțional, 
demonstrează vanitatea tuturor celor care trec drept 
cei mai luminaţi şi mai siguri pe ei. El întreabă dacă 
sufletul ştie ceva, dacă se cunoaşte pe sine, dacă este 
substanță sau întâmplare, trup sau spirit; ce este 
fiecare din aceste lucruri în parte şi dacă există ceva 
în afara lor; dacă-şi cunoaşte propriul trup, dacă ştie 
ce este materia şi dacă poate discerne trupurile în 
nesfârşita lor varietate; cum poate raționa dacă este 
materie şi cum se poate uni cu un trup individual, 
trăindu-şi pasiunile, dacă este spiritual? Când a în- 
ceput să existe? O dată cu trupul sau înaintea lui? Se 
sfârşeşte o dată cu el sau nu; dacă nu se înşeală 
niciodată; dacă ştie când rătăceşte, dat fiind că esenţa 
erorii constă tocmai în faptul că nu ştie acest lucru; 
şi dacă nu cumva în obscurele lui zbateri, nu crede 
la fel de ferm că doi şi cu trei fac şase pe cât crede 
apoi că fac cinci; dacă animalele raționează, vorbesc, 
gândesc şi cine poate decide ce este timpul, ce este 

spaţiul sau întinderea, ce este mişcarea, ce este uni- 
tatea, lucruri care ne înconjoară, absolut inexplica- 
bile; ce este sănătatea, moartea, viața, boala, binele, 
răul, dreptatea, păcatul, despre care vorbim tot tim- 
pul; dacă se află în noi principiul adevărului; şi dacă 
ceea ce credem şi numim axiome sau noţiuni Co- 
mune tuturor oamenilor sunt conforme cu adevărul 
esențial. Dar, pentru că nu ştim decât prin credință 
că o funță absolută în bunătatea ei ni le-a dat drept 
adevărate, creându-ne să aflăm adevărul, cum am 
putea, fără această lummă, să aflăm dacă, născuți 
din întâmplare, aceste noțiuni nu sunt incerte sau 
dacă, născuţi de o ființă falsă şi rea, nu ni le-a ofenit 
false pentru a ne seduce, dovedindu-ne că Dumnezeu 
şi adevărul sunt inseparabili; şi dacă unul nu este, 
dacă e cert sau incert, celălalt e oblhgatoriu la fel? 
Cine ştie dacă simţul comun pe care îl luăm în mod 
obişnuit drept judecător al adevărului a fost destinat 
acestei funcţii de cel care l-a creat? Mai mult, cine 
ştie ce este adevărul şi cum putem fi siguri că-l 
deținem fără să-l cunoaştem? Cine ştie ce este o 
ființă? Pentru că e imposibil s-o definim, pentru că 
nu €e nimic mai general şi că ar trebui mai întîi, 
pentru a o explica, să ne folosim chiar de ființă, 
zicând: E cutare sau cutare lucru? Și pentru că nu 
ştim ce este sufletul, trupul, timpul, spațiul, mișcarea, 
adevărul, binele, nici chiar fiinţa, şi nici nu ne putem 
explica ideea pe care o avem despre acestea, cum să 
dobândim certitudinea că e aceeaşi pentru toți oame- 
NI, dat fiind că nu avem alt semn decât uniformi- 

tatea consecinţelor care nu este întotdeauna şi sem- 
nul uniformității principiilor? Căci ele pot fi diferite 
conducând totuşi la aceleaşi concluzii, fiecare ştiind 
că adesea adevărul este rezultatul unui fals. 

In sfârşit, el examinează profund toate ştiinţele, 
geometria căreia se străduieşte să-i arate incertitu- 
dinile în axiomele şi termenii pe care aceasta nu-i 
defineşte, cum ar fi întinderea, mişcarea etc., fizica 
şi medicina pe care le critică în multe feluri; istoria, 
politica morala, jurisprudenţa şi restul. În aşa fel 
încât, fără revelație, am putea crede, după el, că viața 
este un vis din care nu ne trezim decât în moarte şi 
în timpul căreia deţinem tot atât de puţin principiile 
adevărului ca şi în visul natural. Astfel, el atacă atât 
de puternic şi atât de înverşunat raţiunea lhpsită de 
credință încât, fâcându-ne să ne îndoim că ea este 
rațională, să ne întrebăm dacă animalele sunt sau nu 
sunt raționale, mai mult sau mai puţin decât omul, el 
o coboară de pe înaltele ei poziţii pe care şi le-a 
atribuit şi o pune de bunăvoie în rândul animalelor, 
fără să-i îngâduie să iasă din acest ordin până când 
nu va fi instruită chiar de creatorul ei, despre rangul 
pe care nu şi-l cunoaşte, ameninţând-o, dacă crâc- 
neşte, aşezând-o în urma tuturor, ceea ce i se pare la 
fel de uşor ca şi contrariul; neacordându-i decât 
puterea de a acționa pentru a-şi recunoaşte slăbiciu- 
nea cu o umilinţă sinceră, în loc să se înalțe printr-o 
imbecilă vanitate.“ 

Domnul de Saci crezu că se află în altă ţară, că 
ascultă o altă limbă şi rosti în sinea lui cuvintele 

Sfântului Augustin: „O, Dumnezeu al adevărului! 
Cei care cunosc asemenea subtilități de gândire sunt 
oare pentru aceasta mai plăcuți înaintea feței tale?“ 
Il] plângea pe filosoful care se înţepa şi se rănea în 
spinii de el singur făuriții, cum spunea Sfântul Au- 
gustin când era în această stare. După ce-l ascultă cu 
răbdare pe domnul Pascal, îi spuse: „Vă sunt înda- 
torat, domnule; sunt sigur că, oricât de îndelung aş 
fi zăbovit asupra lui Montaigne, tot nu l-aş fi cu- 
noscut atât cât l-am cunoscut din convorbirea cu 
dumneavoastră. Acest om ar trebui să dorească să 
nu fie cunoscut decât prin relatările pe care le faceţi 
despre scrierile lui; şi ar putea spune o dată cu Sfân- 
tul Augustin: ibi me vides, attende. Cred că acest om 
avea spirit: dar nu ştiu dacă nu-i atribuiți chiar mai 
mult decât avea, prin felul cum alcătuiți această justă 
înlănțuire a principiilor sale. Puteţi bănui: că, petrecân- 
du-mi viaţa aşa cum am petrecut-o, nu prea am fost 
îndemnat să-l citesc pe acest autor, ale cărui lucrări 
nu conţin nimic din ceea ce noi trebuie să căutăm, 
după regula Sfântului Augustin, pentru că ideile lui 
nu vin din umilință şi pietate creştină, pentru că 
răstoarnă fundamentele oricărei cunoașteri şi, drept 
urmare, Chiar ale religiei. Acest sfânt învățat a 
reproşat filosofilor de altădată, pe care-i numea aca- 
demicieni, că voiau să pună totul sub semnul între- 
bării. Dar ce nevoie avea Montaigne să-şi învese- 
lească spiritul reînnoind o doctrină care trece, pe 
bună dreptate, printre creştini, drept o nebunie? Dar 
dacă îl poate scuza pe Montaigne că exclude credinţa 

din tot ceea ce spune, noi, care avem credinţă, tre- 
buie să excludem tot ceea ce spune Montaigne. Nu 
blamez spiritul acestui autor care este un mare dar 
de la Dumnezeu, dar ar fi trebuit să-l folosească mai 
bine şi să-l închine lui Dumnezeu nu diavolului. La 
ce serveşte un bun când i se dă o întrebuințare atât 
de rea? 

„Dumneavoastră sunteți fericit, domnule, aflân- 
du-vă deasupra acestor învăţaţi copleșiți de nebunia 
ştiinţei, dar cu inima golită de adevăr. Dumnezeu a 
dăruit inimii voastre alte plăceri şi alte înclinații decât 
cele pe care le descoperiți în Montaigne. El v-a amin- 
tit acea plăcere periculoasă, a jucunditate pestifera, 
spune Sfântul Augustin, care aducea slavă lui Dum- 
nezeu pentru faptul că-i iertase păcatele comise din 
prea multa aplecare spre vanități de acest fel. Sfân- 
tul Augustin este la fel de credibil în aceste lucruri 
cum era altădată în sentimentele lui. Și cum spuneţi 
despre Montaigne că prin această îndoială uniwver- 
sală îi combătea pe eretici, din pricina aceleiaşi în- 
doieli aparţinând academicienilor, Sfântul Augustin 
a părăsit erezia maniheenilor. De îndată ce şi-a făcut 
loc lângă Dumnezeu, el a renunţat la această vani- 
tate pe care o numeşte sacrilegiu. El a recunoscut 
înțelepciunea Apostolului Pavel care ne-a avertizat 
să nu ne lăsăm seduşi de aceste discursuri. El mărtu- 
riseşte că există în toate acestea o plăcere care ne-ar 
putea sminti. Uneori crezi că lucrurile sunt adevărate 
numai pentru că sunt spuse elocvent. Sunt mân- 
căruri otrăvitoare servite în farfurii frumoase, dar 

acestea, în loc să hrănească inima, o golesc. Semănăm 
atunci cu acei oameni care dorm şi care cred că 
mănâncă în vis: aceste bucate îi lasă la fel de 
flămânzi pe cât erau.“ 

Domnul de Saci i-a spus domnului Pascal mai 
multe lucruri asemănătoare: la care domnul Pascal 
răspunse că, dacă acesta îl lăuda pentru cât de pro- 
fund îl cunoştea pe Montaigne şi cât de bine îl pre- 
zenta, fără să-l măgulească, putea să-i spună, la rân- 
dul lui, că domnia sa îl cunoştea mult mai adânc pe 
Sfântul Augustin şi că ştia mult mai bine să vor- 
bească despre el, deşi în defavoarea bietului Mon- 
taigne. Domnul Pascal păru extrem de edificat de 
consistenţa a tot ceea ce domnul de Saci îi prezentase. 
ȘI, totuşi, fiindu-i mintea încă foarte plină de autorul 
lui, nu se putu stăpâni să nu adauge: 

„Vă mărturisesc domnule, că văd cu plăcere în 
acest autor trufaşa rațiune atât de irezistibil rănită cu 
propriile sale arme şi această revoltă atât de sân- 
geroasă a omului împotriva omului care, din slava 
pe care o împărtăşea cu Dumnezeu, înălțat prin 
reflecțiile slabei sale rațiuni, îl aruncă în condiţia 
animalelor. L-aş fi iubit din toată inima pe ministrul 
unei asemenea uriaşe răzbunări dacă, fund umilul 
discipol al Bisericii, prin credință, ar fi urmat regu- 
lile moralei, îndreptându-i pe aceşti oameni atât de 
umiliți, spre binele lor, să nu mai mânie prin noi 
păcate pe Dumnezeu care singur îi putea salva de 
cei care-i convinseseră că el nu poate fi cunoscut.“ 

„Dar el acţionează, dimpotrivă, ca un păgân. Din 
acest principiu, că tot ce e în afara credinței se află 
în incertitudine și ținând cont de cât de mulți caută 
adevărul şi binele fără să-şi găsească liniştea, el 
conchide că trebuie să lăsăm altora această grijă, să 
ne acordăm un răgaz, trecând uşor peste aceste su- 
biecte, de teamă să nu ne afundăm, insistând prea 
tare, să luăm adevărul şi binele aşa cum se arată la 
prima vedere, fără să le constrângem, pentru că sunt 
atât de fragile că e destul să strângem puțin şi ele ne 
scapă printre degete, lăsându-ne cu mâinile goale. 
lată de ce el urmează raportul simţurilor şi noțiunilor 
comune, pentru că i-ar trebui multă putere ca să le 
dezmintă şi nu e sigur dacă va câştiga, neştiind unde 
se află adevărul. Astfel, el se fereşte de durere şi 
moarte, pentru că instinctul îl îndeamnă, dar nici nu 
vrea să li se împotrivească din aceleaşi rațiuni, fără 
să conchidă însă că ele ar fi adevăratele rele, neîn- 
crezându-se prea mult în aceste mişcări fireşti ale 
spaimei, dat fiind că le simte pe cele ale plăcerii, 
acuzate că ar fi rele, cu toate că natura, spune el, 
zice contrariul. Astfel, ne mărturiseşte el, nu am nimic 
extravagant în purtarea mea. Făptuiesc şi eu ca şi 
ceilalți şi tot ce fac ei în naivitatea credinței lor că 
urmează binele fac şi eu, dar dintr-un alt principiu, 
acela conform căruia adevărurile fund aceleaşi şi de 
o parte şi de cealaltă, exemplul şi comoditatea alcă- 
tuiesc un echilibru care mă seduce.“ 

„El urmează deci moravurile țării sale pentru că 
obiceiul l-a învins. El îşi călăreşte calul ca un om 

care n-ar fi filosof, pentru că animalul îl îndură, fără 
să creadă însă că ar avea vreun drept, neştiind dacă 
nu cumva calul n-ar avea el pe acela de a se folosi 
de el. Încearcă să se înfrâneze pentru a nu ceda 
anumitor VICIIi; şi rămâne chiar credincios în căs- 
nicie din cauza necazurilor care ar urma dezordi- 
nilor, regula acțiunii sale fiind comoditatea şi liniştea. 
El respinge deci acea virtute potrivit căreia stoicul 
trebuia întotdeauna să afişeze o privire sălbatică, un 
aer sever cu părul zburlit şi fruntea ridată şi asudată, 
stând mereu într-o poziție dificilă şi mereu tensio- 
nat, departe de oameni, într-o mohorâtă tăcere, sin- 
gur pe vârful unei stânci: fantomă, zicea el, în stare 
să sperie copiii, ostenind continuu, căutând odihna 
şi negăsind-o niciodată. Ştiinţa lui e naivă, familiară, 
plăcută, şăgalnică şi, ca să spunem aşa, nebunatică. 
Ea urmează ceea ce o.farmecă şi trece cu ușurință 
peste întâmplări mai bune sau mai rele, zăbovind în 
paşnica lenevie, de unde arată omului, care-şi caută 
fericirea cu atâta greutate, că ea nu poate fi găsită 
decât aici şi că ignoranţa şi lipsa de curiozitate sunt 
două urechi pentru un cap bine clădit, cum spunea 
el însuşi.“ 

„Nu pot să vă ascund, adăugă domnul Pascal, 
că, citindu-l pe acest autor şi comparându-l cu Epic- 
tet, am descoperit că ei erau cu siguranță doi apără- 
tori ale celor două celebre secte ale lumii necredin- 
cloase, singurele, între oamenii lepădați de lumina 
religiei, ale căror opinii sunt într-un fel legate şi 
consecvente, căci ce ar putea să facă decât să ur- 

meze unul sau altul din aceste sisteme. Primul: 
există un Dumnezeu, el l-a creat deci pe om. L-a 
făcut pentru el însuşi. L-a creat aşa cum trebuie să 
fie pentru a fi drept şi fericit. Omul poate deci 
cunoaşte adevărul şi are posibilitatea să se ridice 
până la Dumnezeu care e binele lui: suprem. Al doilea 
sistem: omul nu se poate ridica până la Dumnezeu. 
Înclinaţiile sale contrazic legea. El este dispus să 
caute fericirea în bunurile vizibile şi chiar în cele 
ruşinoase. Totul ar putea fi deci nesigur, şi adevărul 
este la fel, ceea ce pare a ne reduce la a nu avea 
nici-o regulă fixă pentru moravuri, nici certitudine 
în ştiinţe. Am avut o deosebită plăcere să remarc 
diversele lor raționamente, prin care şi unii Și alții au 
perceput o sămânță din adevărul pe care au încercat 
să-l cunoască. Căci dacă e plăcut să observi dorinţa 
naturii de a-l imita pe Dumnezeu în toate operele ei, 
în care se văd anumite trăsături, ele fiind imagini ale 
lui Dumnezeu, cu atât mai drept e să recunoaştem în 
producţiile spiritului eforturile pe care le face pentru 
a ajunge la adevăr, chiar ocolindu-l, şi să observăm 
cât reuşeşte şi cât se rătăceşte, cum am încercat să 
fac în acest studiu!“ 

„E adevărat, domnule, că m-aţi făcut să văd la 
un mod admirabil cât de puțină nevoie au creştinii 
de aceste lecturi filosofice. Dar nu voi conteni să vă 
spun, cu permisiunea dumneavoastră, ceea ce gân- 
desc, gata totuşi să renunţ la toate luminile care nu 
vin de la Dumnezeu, singurul de la care putem primi 
adevărul. Mie mi se pare că izvorul erorilor stoicilor 

pe de o parte şi a epicureicilor pe de alta, este de a 
nu fi ştiut că starea omului de acum diferă de aceea 
din epoca creării sale, în aşa fel încât stoicul, re- 
marcând câteva urme ale măreției lui şi ignorând 
degradarea sa, tratează natura ca pe una sănătoasă, 
fără nevoia de a o ameliora, ceea ce-l duce în punctul 
cel mai de sus al orgoliului; în timp ce epicureul 
simțind ticăloşia prezentă şi ignorând demnitatea lui 
dintâi, tratează natura ca pe o infirmă irecuperabilă, 
ceea ce-l aruncă în brațele disperării de a nu mai 
găsi adevăratul bine şi de aici eşuând într-o extremă 
laşitate. Aceste două stări trebuie să le cunoaştem 
dimpreună, pentru a le vedea în tot adevărul lor, 
fiindcă, dacă le abordăm separat, conduc obligatoriu 
la unul din cele două vicii, la orgoliu sau la lene, 
VICII în care se scufundă infailibil toți oamenii lipsiţi 
de har, pentru că, dacă, din laşitate, nu stăruiesc în 
dezordine, se salvează prin vanitate. Aşa rămân ei 
întotdeauna sclavii spiritului răului, căruia, aşa cum 
observa Sfântul Augustin, | se închină în nenumă- 
rate felun.“ 

„Din aceste lumini imperfecte se întâmplă că 
unul, cunoscând neputinţa şi nu datoria, se afundă în 
laşitate, iar ceilalți, cunoscându-şi datoria, dar nu şi 
neputința, se ridică plini de orgoliu: de unde rezultă 
că, prin reunirea lor, s-ar putea dobândi o morală 
perfectă. Dar în locul acestei păci, din reunirea lor, 
nu rezultă decât războiul şi distrugerea generală. Căci 
unul, stabilind certitudinea, iar celălalt îndoiala. unul 
măreția omului, iar celălalt slăbiciunea, nu se vor 

putea reuni şi nici împăca; în aşa fel încât, neputând 
să subziste singuri din pricina defectelor, nici să se 
unească din pricina opoziţiei lor, s-au risipit şi s-au 
anulat lăsând loc adevărului Evangheliei. Ea este 
cea care împacă contrariile printr-o artă divină. Unind 
ceea ce este adevărat şi respingând tot ceea ce este 
fals, ea ne învaţă o înțelepciune cu adevărat celestă 
în care se reconciliază principiile opuse, incompa- 
tibile în doctrinele umane. Motivul este că aceşti 
înţelepţi au plasat contrariile în același subiect, căci 
unul atribuia forță, iar celălalt slăbiciune aceleiaşi 
naturi, ceea ce nu e compatibil. În schimb, credința 
ne învaţă să le punem în subiecte diferite, tot ceea ce 
este infirm aparține naturii şi tot ceea ce este puter- 
nic aparține harului. lată uimitoarea şi noua uniune 
pe care numai Dumnezeu o poate propovădui, pe 
care numai el o poate realiza şi care nu este decât o 
imagine şi un efect ale unirii inefabile a celor două 
naturi în singura persoană a unui Om-Dumnezeu.“ 

„Vă cer iertare că mă hazardez în fața dumnea- 
voastră în teologie, în loc să rămân în filosofie. Dar 
subiectul meu m-a condus pe nesimţite şi e greu să 
n-o facem, despre orice adevăr ar vorbi, pentru că 
teologia este începutul tuturor adevărurilor. Ceea ce 
este aici absolut evident, pentru că ea cuprinde atât 
de vizibil toate adevărurile acestor opinii. Aşa că nu 
văd cum vreunul din ei ar fi putut refuza s-o ur- 
meze. Căci dacă sunt plini de ideea măreției omului, 
ce ar fi putut imagina care să nu cedeze promisiu- 
nilor Evangheliei şi care nu este altceva decât înda- 

toratul preţ al morții unui Dumnezeu? Și dacă le 
place să vadă infirmitatea naturii, ideea lor nu ega- 
lează pe aceea a veritabile: slăbiciuni a păcatului 
căruia această moarte i-a fost leacul. Astfel, amân- 
doi găsesc aici mai mult decât ceea ce au visat: ad- 
mirabil este faptul că se regăsesc aici uniţi, ei care 
nu s-ar fi putut alia pe o treaptă inferioară.“ 
Domnul de Saci nu se putu stăpâni să nu mărturi- 
sească domnului Pascal că era surprins de felul cum 
prezenta lucrurile. Şi, mărturisind, în acelaşi timp, 
că nu toată lumea cunoştea cum cunoştea el secretul 
unor reflecţii atât de înțelepte şi elevate asupra aces- 
tor lecturi, i-a mai spus că 1 se părea că seamănă cu 
acei doctori abili care pregătesc otrăvurile, ştiind să 
extragă din ele cele mai bune leacuri. El adăugă că, 
deşi vede bine, prin tot ceea ce i-a spus, că aceste 
lecturi i-au fost utile, nu crede totuşi că ele ar fi 
folositoare multor oameni, al căror spirit nu ar avea 
aceeaşi înălțime pentru a-i citi şi judeca pe acești 
autori şi pentru a extrage perlele din bălegarul de 
unde se înalță un fum negru care ar putea întuneca 
şovăitoarea credință creştină a celor care-i citesc. 
lată de ce, el sfătuieşte aceste persoane să nu se 
expună cu uşurinţă acestor lecturi, de teama de a nu 
se pierde alături de aceşti filosofi şi de a deveni 
pradă demonilor şi hrană viermilor, cum spune Scrip- 
tura, şi cum li s-a întâmplat acestor filosofi. 
„Pentru folosul acestor lecturi, zice domnul Pas- 
cal, am să vă spun ceea ce gândesc. Găsesc în Epic- 
tet acea artă incomparabilă care tulbură liniştea ce- 

lor care o caută în lucrurile exterioare, pentru a-i 
obliga să se recunoască drept adevărați sclavi şi Jalni- 
ci orbi; că este imposibil ca ei să găsească altceva 
decât eroarea şi durerea de care fug, dacă nu se 
închină fără rezervă lui Dumnezeu. Montaigne este 
incomparabil când e vorba să ruşineze orgoliul celor 
care, fără credință, se mândresc că dețin adevărata 
justiție; pentru a-i dezgusta pe cei care le adoptă 
opiniile şi care cred, independent de existenţa şi 
perfecțiunea lui Dumnezeu, că descoperă în ştiinţă 
adevăruri de neclintit; pentru a convinge atât de te- 
meinic rațiunea de puţina ei lumină şi de rătăcirile 
el, încât să-i fie foarte greu după aceea să se mai 
lase ispitită să respingă tainele numai pentru că 1 se 
pare a găsi în ele lucruri de neacceptat; mintea este 
atât de slabă aici că se fereşte să judece dacă întru- 
parea sau taina euharistiei sunt posibile: probleme 
de care omul de rând este adesea atât de preocupat. 

Dar dacă Epictet combate lenea, în schimb în- 
deamnă la trufie, în aşa fel încât poate fi primejdios 
pentru cei care nu sunt convinşi de corupția oricărei 
justiții care nu vine din credință. lar Montaigne e 
periculos pentru toți cei care au o cât de mică 
înclinație spre impietate sau vicii. lată de ce aceste 
lecturi trebuie recomandate cu multă grijă, discreție 
şi ținând cont de condiţia şi moravurile celor pe care 
îi îndrumăm. Mi se pare totuşi că, reunindu-le, ele ar 
fi mai puţin primejdioase pentru că una se opune 
celeilalte. Nu pot oferi un exemplu de virtute, dar 
pot tulbura pe cei vicioşi: omul, aflându-se între 

contrarii, unul alungând trufia, celălalt lenea, nu poate 
stărui în nici unul din aceste vicii, chiar dacă nu le 
poate evita pe toate.“ 

Astfel s-au pus de acord cele două persoane în- 
zestrate cu un spirit atât de plăcut în privința lecturii 
celor doi filosofi, întâlnindu-se în acelaşi punct, chiar 
dacă l-au atins pe căi diferite. Domnul de Saci a 
ajuns dintr-o dată prin clara viziune a creştinismului, 
lar domnul Pascal, după multe ocoluri, legat fiind de 
pricipiile celor doi filosofi. 

... Domnul de Saci şi întregul Port-Royal se 
lăsară cu toții copleşiți de bucuria de a conversa cu 
domnul Pascal şi de a sta în preajma lui... Admirau 
la el forța atotputernică a harului care, printr-o în- 
durare aproape fără pereche impusese o profundă 
umilinţă acestui spirit atât de elevat prin el însuși. 


Note 


1 Această convorbire a fost publicată pentru prima oară de 
părintele Desmolets, de la Oratoriu, în al cincilea volum din 
opera sa Memoires de liiterature et d 'histoire, în anul 1728. El 
a preluat textul din memoriile, pe atunci inedite ale lui Fon- 
taine, secretarul domnului de Saci, memorii care au fost oferite 
publicului în anul 1736. În afară de acest text, mai există patru 
copii manuscrise, reprezentând toate variante. Domnul Bedier, 
comparând toate textele tipărite şi cele manuscrise, a reuşit să 
stabilească un text definitiv (Revue d'histoire litteraire, 1902, 
şi Etudes critiques, 1903). 


* Domnul de Singlin (1607-1664), confesorul călugăriţe- 
lor de la Port-Royal. Pe el l-a ales Pascal drept duhovnic după 
convertirea sa definitivă din anul 1654. 


3 Philippe de Champaigne (1602-1664), unul din cei mai 
mari pictori francezi din secolul al XVII-lea. Una din fiicele 
sale a fost călugăriță la Port-Royal; el a pictat-o într-un tablou 
de al său (aflat la Luvru), împreună cu maica Agnes. Lui i se 
datorează mai multe portrete ale unor personalităţii de la 
Port-Royal, între care şi cel al domnului de Saci. 


* Domnul Hamon (1618-1687), medic la Port-Royal. Lui 
1 se datorează un număr de epitafuri latine păstrate în necro- 
logul de la Port-Royal. Racine îi purta multă afecţiune, dorind 
să fie îngropat la picioarele sale. 


” Epictet, filozof grec din primul secol după lisus Christos, 
mai întîi sclav, apoi eliberat, a trăit la Roma, devenind unul din 
cei mai cunoscuţi reprezentanți ai stoicismului. Operele sale 
cunoscute sub titlul de Manual! şi Convorbirile lui Epictet, au 
fost redactate de discipolul său Arrianus. 

* Pyrrhon -— pictor, filosof, adept al lui Democrit, consi- 
derat întemeietorul doctrinei sceptice (c. 360-270 î.Chr., Ehda 
Pelopones). Nu ne-a lăsat nimic scris, învăţătura lui este cu- 
noscută prin discipolul său, Timon din Phius. 


Prefață' 
la ediţia Port-Royal 
(1670) 


Cu privire la modul în care au fost scrise şi 
adunate aceste Cugetări; ce a provocat întârzierea 
tipăririi; scopul urmărit de domnul Pascal în această 
lucrare; cum şi-a petrecut el ultimii ani din viaţă. 


Domnul Pascal a părăsit de foarte tânăr studiul 
matematicii, fizicii şi al altor ştiinţe profane, în care 
făcuse atât de mari progrese, că nu există, cu sigu- 
ranţă, decât foarte puţine persoane care să fi pătruns 
atât de profund ca el în materiile particulare pe care 
le-a tratat, pentru a începe, în jurul vârstei de treizeci 
de ani, să se dedice unor lucruri mai serioase şi mai 
elevate, ocupându-se atât cât i-a permis sănătatea, 
numai cu studiul Scripturu, al Părinților Bisericii şi 
al moralei creştine. 

ȘI, cu toate că n-a excelat mai puţin în acest fel 
de ştiinţe decât în altele, cum s-a văzut după lu- 
crările pe care le-a tipărit, considerate aproape 
desăvârşite în genul lor, putem totuşi spune că, dacă 
Dumnezeu i-ar fi permis să zăbovească mai îndelung 
asupra celei pe care şi-o propusese privind religia şi 

căreia voia să-şi dedice întreaga viață, această operă 
ar fi depăşit tot ce scrisese până atunci. 

Cred că nu va exista nimeni care să nu se lase 
convins cu uşurinţă după ce va vedea puţinul pe 
care-l prezentăm acum, oricât de imperfect ar părea, 
şi după ce va cunoaşte îndeosebi modalitatea lui de 
lucru şi toată istoria acestei culegeri. lată ce s-a în- 
tâmplat. 

Domnul Pascal a conceput proiectul acestei lu- 
crări cu câţiva ani înainte de moartea sa; nu trebuie 
să ne mirăm Că ani îndelungaţi el n-a pus nimic pe 
hârtie; avea obiceiul să gândească îndelung la anu- 
mite lucruri şi să le dispună în mintea lui înainte de 
a le face cunoscute, pentru a hotări şi examina cu 
grijă pe cele care trebuiau scrise întâi şi pe cele care 
aveau să vină la urmă: ordinea pe care trebuia s-o 
acorde tuturor, pentru a obține efectul dorit. Și cum 
avea o memorie excelentă, am putea spune chiar 
prodigioasă, încât ne asigura de multe ori că nu uita 
niciodată nimic din ceea ce-şi fixase bine în minte, 
când se ocupa un timp de un anumit subiect, nu se 
temea că gândurile care-i veneau i-ar putea scăpa 
vreodată; iată de ce amâna adesea să le scrie, fie că 
nu avea răgaz, fie că sănătatea, aproape întotdeauna 
tânjitoare şi şubredă, n-a fost atât de trainică pentru 
a-i permite să lucreze consecvent. 

Din această cauză s-a pierdut, la moartea sa, cea 
mai mare parte din ceea ce concepuse cu privire la 
proiectul său. Căci nu scrisese aproape nimic despre 
principile rațiunii pe care voia să se sprijine în opera 

sa, despre fundamentele pe care pretindea să-şi înte- 
meieze opera şi despre ordinea pe care ar fi vrut s-o 
urmeze, ceea ce ar fi fost cu siguranţă foarte impor- 
tant. Totul era atât de profund gravat în spiritul şi 
memoria lui că, neglijând să scrie când poate ar fi 
putut s-o facă, se trezi, când ar fi vrut, fără nici un 
fel de putere de a mai munci. 

EI întâlni totuşi o ocazie, acum zece, doisprezece 
ani, care-l obligă, nu să scrie ceea ce avea în minte 
cu privire la acest subiect, ci s-o spună cu voce tare. 
O făcu deci în prezenţa şi la rugămintea mai multor 
persoane foarte importante dintre prietenii lui. El le 
dezvoltă în puţine cuvinte planul întregii sale lu- 
crări; le înfățişă subiectul şi materialul; le declară pe 
scurt raţiunile şi principiile sale şi le explică ordinea 
lucrurilor pe care voia să le trateze. Și aceste per- 
soane, care erau atât de capabile cât era necesar să 
fie pentru a judeca acest fel de lucruri, au mărturisit 
că nu auziseră niciodată un lucru mai frumos, mai 
plin de forță, mai emoţionant şi mai convingător; că 
fuseseră de-a dreptul fermecați; şi că ceea ce vă- 
zuseră din acest proiect şi din această intenție, într-un 
discurs de două, trei ore, făcut pe loc, nici premedi- 
tat, nici şlefuit, îi făcu să-şi imagineze ce ar fi în- 
semnat acest proiect dacă ar fi fost executat şi 
perfecționat de o persoană a cărui forță şi capacitate 
o cunoşteau, de o persoană obişnuită să trudească la 
opera sa, niciodată mulțumit cu primele reflecții, 
oricât de bune ar fi părut altora, refăcând adesea de 

opt până la zece ori fragmente pe care alți le apre- 
ciaseră drept admirabile chiar de la început. 

După ce-i făcu să înţeleagă care sunt mărtuniile 
cele mai impresionante pentru spiritul oamenilor şi 
mai capabile să-i convingă, el le arătă că religia 
creştină are tot atâtea semne de certitudine şi de 
evidenţă ca toate lucrurile care trec în lumea aceasta 
drept indubitabile. 

Pentru a-şi atinge acest scop, el a început prin a-l 
zugrăvi pe om, neuitând nimic din ceea ce l-ar fi 
putut face cunoscut pe dinăuntru şi pe dinafară, până 
la cele mai secrete mişcări ale inimii lui. Făcu apel 
apoi la exemplul unui om care, trăind până atunci 
într-o ignoranță generală, indiferent față de toate 
lucrurile şi mai ales indiferent față de sine însuşi, 
vine la urmă să se aşeze în tabloul descris de el, 
căutând să afle cine este. Acesta va fi surprins să 
descopere o infinitate de lucruri la care nu se gân- 
dise niciodată; şi va remarca, uimit şi plin de admi- 
rație, tot ceea ce domnul Pascal îl va face să simtă 
din măreția şi decăderea, din puterea şi slăbiciunea 
lui, din puţina lumină care i-a mai rămas şi din în- 
tunericul care-l înconjoară din toate părțile; şi, în 
sfârşit, din toate contradicţiile uluitoare conţinute în 
firea sa. Şi nu va mai putea rămâne atunci indife- 
rent, cu toată puţina lui rațiune; oricât de insensibil 
ar fi fost până atunci, va dori să afle cine este, de 
unde vine şi încotro se îndreaptă. 

Domnul Pascal, aducând omul în dispoziţia 
de a căuta şi de a se instrui cu privire la o chestiune 

atât de importantă, îl va îndruma în primul rând către 
filosofi; şi, după ce-i va prezenta tot ceea ce marii 
filosofi din toate sectele au spus despre om, îi va 
atrage atenţia câte defecte, câtă slăbiciune, câte 
contradicții și lucruri false se află în tot ceea ce au 
gândit filosofu despre el, încât nu-i va fi greu aces- 
tui om să se convingă că nu în acest domeniu tre- 
buie să stăruiască. 

Îl va face apoi să parcurgă întregul univers şi 
toate vârstele pentru a-i prezenta mulțimea de religii 
întâlnite aici. Dar trebuie să-l tacă mai întâi să vadă, 
prin rațiuni puternice şi convingătoare, că toate 
aceste religii sunt pline doar de vanitate, nebunie, 
erori, rătăciri şi deşănţare, în aşa fel încât el să nu 
poată găsi nimic satisfăcător în ele. 

In sfârşit, va trebui să-l îndemne să-şi arunce 
ochii asupra poporului evreu şi să observe acele 
circumstanțe atât de extraordinare încât atenția lui să 
se fixeze cu uşurinţă. După ce-i va spune tot ceea ce 
acest popor are mai ciudat, îl va face să stăruiască în 
mod deosebit la cartea unică, după care acest popor 
se conduce, cuprinzând, la un loc, istoria, legea şi 
religia. Abia va deschide cartea şi va afla că lumea 
este creația lui Dumnezeu şi că acest Dumnezeu l-a 
creat pe om după chipul şi asemănarea lui, înzestrân- 
du-l cu toate darurile trupului şi ale sufletului cuve- 
nite stării sale. Cu toate că nimic nu-l poate convinge 
încă de acest adevăr, lui nu va înceta să-i placă, 
rațiune suficientă pentru a-l face să descopere mai 
multă credibilitate în presupunerea că Dumnezeu este 

creatorul oamenilor şi a tot ceea ce există în univers 
decât în tot ceea ce chiar aceşti oameni şi-au ima- 
ginat cu propria lor rațiune. Ceea ce-l va face să 
zăbovească în acest loc şi să vadă, prin descrierea 
care 1 s-a făcut despre om, că acesta e foarte departe 
de a avea toate acele daruri pe care le-a avut când a 
ieşit din mâinile creatorului. Dar nu va sta prea mult 
timp la îndoială pentru că, pe măsură ce va continua 
să citească această carte, el va descoperi că, după ce 
Dumnezeu l-a creat pe om într-o stare de inocenţă, 
înzestrându-l cu atâtea haruri, primul lucru pe care 
acesta l-a făcut a fost să se revolte împotriva crea- 
torului său şi să folosească toate darurile primite 
pentru a-l batjocori. 

Domnul Pascal îl va face atunci să înțeleagă că 
acest păcat, fiind cel mai mare dintre toate păcatele 
din toate vremurile, el a fost pedepsit nu numai în 
acest dintâi om care, alungat fiind din starea lui, 
căzu imediat în ticăloşie, slăbiciune, greşeală şi or- 
bire, ci în toți descendenții lui, cărora chiar acest om 
le-a transmis şi le va transmite de-a lungul timpu- 
rilor decăderea lui. 

Va trebui apoi să-l facă să parcurgă acele pasaje 
ale cărții, în care el să descopere acest adevăr. Să-i 
atragă atenţia că nu se va mai vorbi despre om decât 
în raport cu această stare de slăbiciune şi de dezor- 
dine: că se spune adesea în ea că orice trup este 
pervertit, că oamenii s-au lăsat în voia simţurilor şi 
că au încă de la naştere o înclinaţie către rău. Şi să-i 
mai dezvăluie că această primă cădere constituie 

Izvorul nu numai a ceea ce este mai de neînțeles 
în natura omului, dar şi al unei infinite serii de 
efecte aflate în afara lui şi a căror cauză nu-i este 
cunoscută. În sfârşit, i se va înfăţişa omul, aşa cum 
se află el zugrăvit în această carte, ca să nu-i pară 
prea diferit de prima imagine care i s-a prezentat 
despre el. 

Nu e destul să i se dezvăluie acestui om deplina 
lui stare de ticăloşie: domnul Pascal îl va învăţa că 
va găsi în aceeaşi carte şi consolarea. Și, într-adevăr, 
el trebuie să observe că se spune aici că remediul se 
află în mâinile lui Dumnezeu; că la el trebuie să 
recurgem pentru a dobândi forțele care ne lipsesc; 
că el se va lăsa înduplecat, că va trimite chiar un 
eliberator oamenilor, care va împlini pentru ei şi le 
va vindeca neputința. 

După care, îi va explica un mare număr de 
reflecții foarte speciale despre cartea acestui popor 
ŞI-I va atrage atenţia că ea este singura care vorbeşte 
cu demnitate despre Fiinţa supremă, dând o idee 
despre adevărata religie. EI va fi făcut să înțeleagă 
criteriile cele mai sensibile care se aplică învățăturilor 
pe care această carte le propăvăduieşte. O atenţie 
deosebită trebuie acordată aceleia care afirmă că 
esența cultului său constă în iubirea faţă de Dumne- 
zeul adorat; aceasta este o trăsătură foarte specială şi 
o distinge de toate religiile a căror falsitate, prin 
lipsa acestui criteriu, apare atât de esențială. 

Cu toate că domnul Pascal, după ce l-a condus 
atât de departe pe acest om, propunându-şi să-l con- 

vingă pe nesimţite, nu i-a spus încă nimic care să-l 
încredinţeze de adevărurile pe care i le-a dezvăluit, 
el i-a creat dispoziţia de a le primi cu plăcere, fă- 
cându-l să-şi dea seama că trebuie să se lase convins 
ŞI să dorească din toată inima ca ele să fie temeinice, 
bine fundamentate, pentru că va găsi în ele tot atâtea 
mijloace pentru liniştea şi pentru desluşirea îndoie- 
llor lui. 

Aceasta este starea în care ar trebui să se afle 
orice om rezonabil dacă a pătruns bine înlănțuirea 
lucrurilor înfăţişate de domnul Pascal; există un te- 
mei să credem că după toate acestea, el se va înclina 
cu uşurinţă în faţa mărturiilor prezentate pentru a i 
se confirma certitudinea și evidenţa tuturor acestor 
adevăruri importante despre care i s-a vorbit, adevă- 
ruri alcătuind fundamentul religiei creştine cu pri- 
vire la care-şi propusese să-l convingă. 

Pentru a spune în câteva cuvinte ceva despre 
aceste mărturii, după ce-i va arăta în general că 
adevărurile în cauză sunt conținute într-o carte de a 
cărei certitudine nici un om de bun simț nu s-ar 
putea îndoi, se va opri în principal la cartea lui Moise, 
unde acestea sunt deosebit de frecvente, pentru a-l 
face să vadă, printr-un mare număr de circumstanţe 
indubitabile, că era imposibil ca Moise să fi scris 
lucruri mincinoase sau că poporul căruia 1 le-a tran- 
smis să se fi lăsat înşelat, chiar dacă Moise ar fi fost 
capabil de viclenie. 

E] îi va mai vorbi de toate marile minuni relatate 
în această carte; şi, cum acestea sunt de o profundă 

consecvență cu religia propovăduită, el va dovedi că 
nu e posibil să nu fie adevărate, nu numai prin au- 
toritatea cărții care le conține, ci şi prin toate îm- 
prejurările care le susțin şi care le fac demne de 
crezare. 

Îl va face să mai vadă cât de simbolică este legea 
lui Moise: tot ceea ce li s-a întâmplat evreilor n-a 
fost decât figurarea adevărurilor desăvârşite o dată 
cu venirea lui Mesia, iar vălul care acoperea aceste 
simboluri fund ridicat, îi va fi uşor să vadă realiza- 
rea şi desăvârşirea lor în cei care l-au primit pe lisus 
Christos. 

Domnul Pascal s-a străduit apoi să dovedească 
adevărul religiei prin profeții; asupra acestui subiect, 
el a stăruit mai mult decât asupra altora. Cum se 
ocupase mult de această chestiune şi cum avea o 
viziune proprie asupra ei, el le va explica într-o 
manieră extrem de inteligibilă: le va descifra sensul 
şi urmările cu o uimitoare uşurinţă, reuşind să le 
reliefeze în toată lumina şi forţa lor. 

Se va opri apoi la apostoli; şi pentru a face evi- 
dent adevărul credinţei lor, răspândite de ei pretutin- 
deni, după ce va stabili că ei nu puteau fi acuzați de 
minciună decât bănuind că erau vicleni sau că ei 
înşişi fuseseră înșelaţi, va demonstra cu claritate că 
nici una, nici cealaltă dintre supoziţii nu era posibilă. 

În sfârşit, neuitând nimic din ceea ce putea servi 
adevărului istoric evanghelic, va face superbe ob- 
servaţii chiar asupra Evangheliei, despre stilul evan- 
gheliştilor şi despre persoane, dintre care despre 

apostoli şi scrierile lor în mod special, despre numărul 
uimitor de minuni, despre martiri şi sfinţi; într-un 
cuvânt despre toate căile prin care religia creştină 
s-a stabilit pe deplin, şi chiar dacă nu a avut răgazul, 
într-un simplu discurs, să trateze pe îndelete un su- 
biect atât de vast, cum proiecta s-o facă în opera sa, 
a spus totuşi destul pentru a-i convinge că toate aces- 
tea nu puteau fi opera oamenilor şi că numai 
Dumnezeu a putut conduce desfăşurarea atâtor efecte 
diferite, toate concurând în mărturisirea de netăgă- 
duit a unei religii pe care el însuşi a întemeiat-o 
printre oameni. 

Iată, în substanță, pricipalele lucruri despre care 
el s-a străduit să vorbească în discursul său pe care 
nu l-a prezentat celor care-l ascultau decât ca pe un 
rezumat al unei vaste opere la care medita, şi numai 
prin intermediul unuia dintre cei prezenţi am reuşit 
să aflăm, de puțină vreme, ceea ce v-am relatat. 

Se va vedea printre fragmentele pe care le ofe- 
rim marelui public ceva din acest mare proiect al 
domnului Pascal, dar se va vedea foarte puţin. Și 
chiar lucrurile pe care le vom descoperi sunt atât de 
imperfecte, de o întindere atât de mică şi atât de 
puțin prelucrate că nu pot da decât o idee aproxima- 
tivă despre maniera în care ar fi vrut el să le trateze. 


În rest, nu trebuie să ne mirăm dacă, în puţinul 
pe care-l oferim, n-am păstrat ordinea şi rânduiala 
sa în distribuția materialului. Cum nu există nici 
o rânduială, e inutil să păstrăm o anumită ordine; 

ne-am mulțumit să le dispunem în maniera pe care 
am crezut-o cea mai proprie şi mai convenabilă 
pentru materialul pe care-l avem. Sperăm că vor fi 
puține persoane care, după ce vor înţelege bine scopul 
domnului Pascal, să nu suplinească ele însele lipsa 
acestei ordini şi, cercetând cu atenție diversele ma- 
teriale cuprinse în aceste fragmente, să nu înțeleagă 
unde ar trebui ele să se afle, urmând ideea celui care 
le-a scris. 

Dacă măcar am avea scris acel lung discurs, în 
maniera în care a fost el rostit, ne-am putea consola 
de pierderea acestei opere şi am putea spune că avem 
cel puțin, chiar imperfect, un model. Dar Dumnezeu 
n-a îngăduit să ne rămână nimic; la puţin timp după 
aceea, s-a îmbolnăvit de o apatie şi o slăbiciune care 
au durat patru ani din viaţa sa şi, cu toate că nu erau 
evidente şi nu-l obligau să stea la pat sau închis în 
casă, îl necăjeau mult, făcându-l incapabil să se ocupe 
de ceva; cea mai mare grijă şi preocupare ale celor 
din preajma lui erau să-l distragă de la scris şi chiar 
de la a vorbi despre ceva care ar fi cerut cât de cât 
o strădanie sau o constrângere a spiritului, nesoli- 
citându-l decât pentru lucruri neînsemnate şi neo- 
bositoare. 

Și totuşi în aceşti patru ani de apatie şi boală a 
scris el tot ce ne-a rămas din această operă la care 
medita şi tot ceea ce putem oferi astăzi publicului. 
Căci, deşi aştepta ca sănătatea lui să se restabilească 
pentru a-şi relua în întregime munca sau pentru a 
scrie lucrurile pe care le gândise şi le ordonase în 

minte, când apăreau noi reflecţii, noi viziuni, noi 
idei sau uneori chiar numai 0 întorsătură de frază 
sau câteva expresii despre care credea c-ar putea 
folosi într-o zi proiectului său, cum nu era în stare 
să lucreze cu aceeaşi energie ca în vremea când era 
sănătos, nici să le rețină în mintea şi spiritul său, îi 
plăcea să mai aştearnă câte ceva pe hârtie pentru a 
nu uita; lua atunci prima bucăţică de hârtie pe care 
o găsea la îndemână şi transcria în puţine cuvinte o 
reflecţie, uneori chiar numai în jumătăți de cuvinte: 
nu scria decât pentru el; iată de ce se mulțumea să 
treacă cu uşurinţă peste ele pentru a nu-şi obosi 
mintea şi să scrie numai lucrurile care îi erau absolut 
necesare pentru a-i aminti de viziunile şi ideile care-i 
veniseră. 

Aşa s-au scris majoritatea fragmentelor pe care 
le vom găsi în această culegere; să nu ne mirăm deci 
dacă unele sunt imperfecte, prea scurte sau prea puţin 
explicate, dacă vom găsi chiar expresii improprii sau 
lipsite de eleganță. Se întâmpla totuşi câteodată ca, 
ținând pana în mână, să nu se poată stăpâni, urmân- 
du-şi înclinația, aprofundându-şi gândirea şi extin- 
zând-o, chiar dacă nu cu forţa şi aplicaţia spiritului 
pe care le-ar fi avut dacă ar fi fost pe deplin sănătos. 
Vom descoperi astfel unele cugetări mai întinse şi 
mai bine scrise, capitole mai consecvente şi mai bine 
exprimate decât altele. 

lată în ce fel au fost scrise aceste cugetări. ŞI 
cred că nimănui nu-i va fi greu să-şi dea seama după 
aceste slabe începuturi şi nesemnificative încercări 

ale unei persoane bolnave, scrise numai pentru el, 
destinate doar unei rememorări a reflecţiilor pe care 
se temea că le va uita, acestea rămânând nerevăzute 
şi neretuşate, cum ar fi arătat opera întreagă, dacă 
domnul Pascal şi-ar fi recăpătat sănătatea şi le-ar fi 
desăvârşit, el care ştia să pună lucrurile într-o lu- 
mină atât de frumoasă şi într-o ordine perfectă, dând 
o expresie atât de specială, atât de nobilă şi înălță- 
toare tuturor spuselor sale, el care-şi propusese să 
ostenească la această lucrare mai mult decât a făcut-o 
pentru toate celelalte, dorind să-şi folosească toată 
forța sa de spirit și tot talentul pe care Dumnezeu i 
le-a dat şi mărturisind adesea că i-ar fi trebuit zece 
ani pentru a o desăvârşi. 

Cum se cunoştea proiectul domnului Pascal de a 
scrie despre religie, am avut o mare grijă, după 
moartea sa, să adunăm toate notele sale privind 
acest domeniu. Le-am descoperit adunate în diverse 
vrafuri, dar în dezordine, fără şir, pentru că, aşa cum 
am mai remarcat, nu reprezentau decât o primă ex- 
presie a cugetărilor sale pe care le scria pe bucățele 
de hârtie, pe măsură ce-i veneau în minte. Totul era 
atât de imperfect şi prost scris că ne-a fost foarte 
greu să le descifrăm. 

Primul lucru pe care l-am făcut a fost să le tran- 
scriem aşa cum erau, în aceeaşi confuzie în care 
le-am găsit. Dar, când le-am văzut copiate şi ne-a 
venit mai uşor să le citim şi să le examinăm decât în 
original, ni s-au părut atât de informe, de dezlânate 
şi majoritatea atât de puțin explicate, că mult timp 

nu ne-am gândit să le tipărim, chiar dacă multe 
persoane de foarte mare consideraţie ne-o cereau cu 
insistenţă şi solicitări imperioase; ştiam că nu puteam 
să satisfacem aşteptările şi să fim la înălțimea ideii 
pe care lumea o avea cu privire la această operă, 
despre care se vorbise deja, tipărind aceste lucruri în 
starea în care se aflau. 

Dar până la urmă, am fost obligați să cedăm 
nerăbdării şi dorinţei manifestate de toți cei care voiau 
să le vadă tipărite. Și am cedat cu atât mai uşor cu 
cât suntem convişi că cei care le vor citi vor fi atât 
de echitabili pentru a discerne între o schiță şi o 
operă desăvârşită şi a judeca opera după un frag- 
ment, oricât de imperfect ar fi el. Aşa ne-am hotărât 
să le dăm publicității. Dar cum existau mai multe 
modalități de a o face ne-a trebuit un timp până să 
ne hotărâm pe care s-o adoptăm până la urmă. 

Prima modalitate care ne-a venit în minte, şi cea 
mai uşoară, fără îndoială, era de a le tipări imediat 
în starea în care le găsisem. Dar ne-am dat seama 
curând că, făcând astfel, ar fi însemnat să pierdem 
efectul pe care-l speram, pentru că reflecțiile mai 
închegate, mai consecvente, mai clare şi mai extinse 
erau amestecate şi parcă absorbite de atâtea altele 
imperfecte, obscure, numai pe jumătate lucrate şi 
unele aproape ininteligibile oricui în afară de cel 
care le scrisese; eram îndreptățiţi să credem că unele 
veneau împotriva altora şi până la urmă acest volum 
îngroşat inutil cu atâtea reflecții imperfecte va fi 

considerat o îngrămădire confuză fără ordine, dez- 
lânată, neputând folosi la nimic. 

Mai există o modalitate de a oferi aceste scrieri 
publicului, acela de a lucra asupra lor, de a descifra 
cugetările obscure, de a desăvârşi pe cele imperfecte 
şi, abordând aceste fragmente în linia proiectului 
domnului Pascal, să subliniem într-un fel lucrarea 
pe care ar fi vrut s-o facă el însuşi. Această cale ar 
fi fost desigur cea mai indicată, dar şi foarte greu de 
îndeplinit. Am zăbovit totuşi asupra ei un timp şi 
chiar am început să lucrăm. Dar ne-am hotărât să 
renunțăm la ea, cum am făcut şi pentru prima, 
fiindcă ne-am dat seama că era aproape imposibil 
să pătrundem în gândirea şi scopul unui autor, şi 
mai ales ale unui autor mort, şi că n-am fi oferit 
până la urmă lucrarea domnului Pascal, ci una cu 
totul diferită. 

Astfel, pentru a evita inconvenientele prezentate 
de o modalitate ca şi de cealaltă în publicarea aces- 
tor scrieri, am ales una intermediară, cea pe care am 
urmat-o aici. Am reţinut din marele număr de cugetări 
cele care păreau mai limpezi şi mai lucrate; le-am 
oferit ca atare, fără să adăugăm sau să schimbăm 
ceva, în afară de faptul că în loc să fie dezordonate, 
fără legătură şi risipite peste tot, le-am pus într-o 
anumită ordine, aşezându-le sub acelaşi titlu pe cele 
care tratau acelaşi subiect; le-am suprimat pe cele 
care erau prea obscure sau nedesăvârşite. 

Nu pentru că ele n-ar fi conţinut şi lucruri foarte 
frumoase şi că n-ar fi fost capabile să ofere mari 

viziuni celor care le vor înțelege bine. Dar cum am 
renunţat să le lucrăm pentru a le desluşi şi a le 
desăvârşi, ele ar fi fost absolut inutile în starea în 
care se aflau. Şi ca să dăm o idee, voi relata aici un 
exemplu după care vor putea fi judecate toate cele- 
lalte pe care le-am retras. lată cum arăta una dintre 
cugetări şi în ce stare am găsit-o printre celelalte 
fragmente: Un meşter care vorbeşte despre bogăție; 
un procuror care vorbeşte despre război, despre 
regalitate etc. Dar bogatul vorbeşte bine despre 
avere, regele cu răceală despre o mare donație pe 
care a făcut-o, iar Dumnezeu vorbeşte bine despre 
Dumnezeu. 

Există în acest fragment un gând foarte frumos, 
dar pe care puţine persoane l-ar fi putut desluşi, 
pentru că explicația lui este imperfectă, obscură, doar 
rezumată: în aşa fel încât, dacă n-am fi auzit-o adesea 
rostită chiar de el, ne-ar fi fost greu s-o recunoaştem 
într-o expresie atât de confuză şi încâlcită. lată 
explicaţia ei: 

El făcuse numeroase observaţii foarte speciale 
despre stilul Bibliei şi îndeosebi despre cel al Evan- 
gheliei, descoperind frumuseți pe care poate nimeni 
nu le remarcase mai înainte. El admira, printre al- 
tele, naivitatea, simplitatea şi, ca să spunem aşa, 
răceala cu care se pare că vorbeşte lisus Christos 
despre lucrurile cele mai mărețe şi mai înălțătoare 
cum sunt, de exemplu, împărăţia lui Dumnezeu, 
slava de care se vor bucura sfinții în cer, chinurile 
infernului, fără să zăbovească asupra lor, cum vor 

face Părinții Bisericii mai târziu şi toți cei care au 
scris despre aceste lucruri. Și susținea că adevărata 
cauză se află în faptul că aceste lucruri, care sunt 
într-adevăr mari şi înălțătoare în ochii noştri, nu sunt 
la fel şi pentru lisus Christos şi de aceea nu trebuie 
să ni se pară ciudat că acesta vorbeşte fără uimire şi 
fără admirație, aşa cum vom vedea, păstrând pro- 
porțiile, un general de armată vorbind simplu, fără 
emoție, despre asediul unui loc important şi despre 
câştigarea unei mari bătălii, sau un rege vorbind 
despre o donație de cincisprezece sau douăzeci de 
milioane, dar cu privire la care o persoană oarecare 
sau un meşter ar vorbi cu mari exagerări. 

Aceasta este cugetarea conținută, închisă în 
puţinele cuvinte care compun acest fragment; 
observaţia, adăugată la o mare cantitate de alte 
observații asemănătoare, ar putea folosi, fără îndoială, 
în mintea persoanelor rezonabile, de bună-credinţă, 
drept mărturie a divinității lui lisus Christos. 

Cred că acest exemplu este suficient, nu numai 
pentru a judeca toate celelalte fragmente pe care 
le-am retras, dar şi pentru a dovedi puțina aplicaţie 
şi neglijenţa, ca să spun aşa, cu care au fost scrise, 
ceea ce ar trebui să ne convingă că domnul Pascal, 
aşa cum am mai spus, nu le-a notat decât pentru el, 
fără vreun gând că ele ar putea să apară în această 
stare. Ceea ce ne face să sperăm că lumea va fi 
înclinată să scuze defectele pe care le-ar mai putea 
întâlni. 

Chiar dacă se mai găsesc în această culegere 
câteva cugetări mai obscure, mă gândesc că acela 
care va dori să se aplece asupra lor le va înţelege cu 
uşurinţă totuşi, fund de acord că nu sunt cele mai 
puțin frumoase, şi că am făcut mai bine oferindu-le 
aşa cum sunt decât să le fi explicat printr-un mare 
număr de cuvinte care n-ar fi făcut decât să le înce- 
tinească ritmul şi să le slăbească forța, hpsindu-le de 
acea mare frumuseţe care constă în a spune multe 
lucruri în puține cuvinte. 

Putem găsi un exemplu într-un fragment din 
capitolul: Mărturii despre Iisus Christos prin profeții, 
conceput în aceşti termeni: Profeții amestecă pro- 
fețiile particulare cu cele despre Mesia, pentru ca 
profeţiile despre Mesia să nu rămână fără mărturii, 
iar profețiile particulare fără roade. El dezvăluie în 
acest fragment raţiunea pentru care profeții, care nu 
se gândeau decât la Mesia şi care n-ar fi trebuit, se 
pare, să profeţească decât despre el şi despre ceea ce 
era legat de el, au prezis adesea şi lucruri particulare, 
indiferente şi inutile scopului lor. Domnul Pascal ne 
spune că făceau aceasta pentru că, prezicerile parti- 
culare împlinindu-se de la o zi la alta sub ochii tutu- 
TOI, aşa cum fuseseră prevestite, ei erau recunoscuţi 
incontestabil ca profeți, astfel că lumea nu se putea 
îndoi de adevărul şi certitudinea tuturor lucrurilor pe 
care le profeţeau despre Mesia. În aşa fel încât, prin 
acest mijloc, profețiile despre Mesia îşi găseau te- 
meiul şi autoritatea în aceste profeții particulare, 
certificate şi împlinite; ele, folosind atunci pentru a 

dovedi şi a autoriza pe cele despre Mesia, nu erau 
deci inutile şi nevrednice. Acesta este sensul frag- 
mentului extins şi dezvoltat. Dar există, fără îndoială, 
persoane care se vor bucura mai mult să descopere 
singure un sens în obscuritatea cuvintelor decât să le 
primească astfel desluşite şi explicate. 

ȘI ar mai trebui, mi se pare, legat de toate aces- 
tea, să le spun unor persoane care s-ar putea aştepta 
să păsească aici dovezi și demonstrații geometrice 
ale existenței lui Dumnezeu, ale nemuririi sufletului 
şi ale multor alte articole despre credinţa creştină şi 
să le avertizez că nu acesta era scopul domnului 
Pascal. Nu voia să dovedească toate adevărurile re- 
ligiei prin asemenea demonstraţii întemeiate pe prin- 
cipii evidente, capabile să învingă opoziția celui mai 
îndârjit, nici prin raționamente metafizice care adesea 
mai mult rătăcesc spiritul decât îl conving, nici prin 
locurile comune extrase din diverse efecte ale na- 
turii; ci prin mărturii morale care se adresează mai 
mult inimii decât spiritului. Adică, el ar fi vrut mai 
mult să atingă şi să deschidă inimile decât să con- 
vingă şi să înduplece spiritul, ştiind că patimile şi 
legăturile vicioase, vătămând inima şi voinţa, sunt 
cele mai mari obstacole şi cele mai importante im- 
pedimente existente în calea credinței; dacă reuşim 
să îndepărtăm aceste obstacole, nu e greu să aducem 
spiritului lumina Şi rațiunea care-l pot îndupleca. 

Ne vom convinge de toate acestea citind scrie- 
rile domnului Pascal. Dar însuşi domnul Pascal s-a 
explicat într-unul din fragmentele găsite printre al- 

tele şi pe care nu le-am reţinut pentru această 
culegere. lată ce spune în acest fragment: Nu voi 
incerca aici să dovedesc prin rațiuni naturale 
existența lui Dumnezeu, a Trinității sau a nemuririi 
sufletului, şi nici un fel de lucruri de acest gen: nu 
numai pentru că nu m-aş simţi în stare să descopăr 
în natură ceva care să-i convingă pe ateii inverşunați, 
dar şi pentru că această cunoaştere fără lisus 
Christos este inutilă şi sterilă. Când un om va 
ințelege că proporțiile numerelor sunt adevăruri 
imateriale, eterne şi dependente de un prim adevăr 
in care Subzistă şi pe care-l numim Dumnezeu, nu-l 
văd prea departe pe calea salvării lui. 

Ne vom mira poate să descoperim în această 
culegere o atât de mare diversitate de cugetări, şi 
unele chiar foarte departe de subiectul pe care dom- 
nul Pascal s-a străduit să-l trateze. Dar trebuie să 
ținem cont de faptul că scopul său era mult mai 
amplu şi mai întins decât ne închipuim şi că el nu 
s-a mulțumit doar să respingă raționamentele ateilor 
şi ale celor care combăteau anumite adevăruri ale 
credinței creştine. Marea iubire şi considerația pe 
care le nutrea pentru religie nu numai că nu putea 
îngădui ca ea să fie distrusă şi desfiinţată, dar nici 
măcar să fie vătămată sau rănită în vreun fel. Aşa 
încât voia să declare război tuturor celor care atacau 
adevărul sau sfințenia; adică, nu numai ateilor, 
necredincioşilor şi ereticilor care refuzau să-şi su- 
pună falsa lor gândire credinței şi să recunoască 
adevărurile propovăduite de ea, ci chiar creștinilor şi 

catolicilor care, aflându-se în sânul Bisericii, nu trăiau 
totuşi urmând puritatea maximelor Evangheliei pro- 
puse drept model și conform cărora ar trebui să ne 
reglăm şi să ne acomodăm toate acţiunile. 

Acesta era scopul, iar acest scop era destul de 
vast pentru a putea cuprinde majoritatea lucrurilor 
prezentate în această culegere. S-ar putea să 
descoperiţi unele care nu au nici o legătură şi care, 
într-adevăr, nu-i erau destinate, cum sunt majoritatea 
celor din capitolul Diverse cugetări, din care am 
găsit multe între hârtiile domnului Pascal şi care ni 
sau părut potrivite să le adăugăm altora; pentru că 
nu oferim această carte pur şi simplu ca pe o carte 
împotriva ateilor sau în favoarea religiei, ci ca şi o 
culegere de Cugetări ale domnului Pascal despre 
religie şi alte subiecte. 

Cred că nu mi-a mai rămas, pentru a încheia 
această prefață, decât să spun ceva despre autor după 
ce am vorbit despre opera sa. Cred că nu numai că 
ar fi foarte potrivit, dar ceea ce am proiectat să scriu 
ar putea fi foarte util pentru a afla cum a dobândit 
domnul Pascal considerația şi sentimentele sale față 
de religie, îndemnându-l să conceapă proiectul aces- 
te! opere. 

Am relatat pe scurt în prefața la Traites de 
l'equilibre des liqueurs et de la pesanteur de lair 
cum şi-a petrecut tinerețea şi marele progres pe care 
l-a făcut într-un timp foarte scurt în toate ştiinţele 
umane şi profane cărora a vrut să se dedice şi îndeo- 
sebi în geometrie şi matematici; maniera ciudată şi 

surprinzătoare în care le-a învăţat, între unsprezece 
şi doisprezece ani, lucrările mici pe care le scria 
uneori Şi care depășeau cu mult forța şi posibilitatea 
unei persoane de vârsta lui; efectul uimitor şi prodi- 
gios al imaginaţiei şi spiritului său care transpare 
din maşina sa aritmetică şi pe care a inventat-o între 
nouăsprezece şi douăzeci de ani; şi, în sfârşit, minu- 
natele experiențe în domeniul vidului, făcute în 
prezenţa unor persoane dintre cele mai considerabile 
din oraşul Rouen, unde a locuit un timp, pe când 
domnul preşedinte Pascal, tatăl său, se afla aici în 
slujba regelui, ca intendent de justiție. Nu voi mai 
repeta nimic din toate acestea aici, mulțumindu-mă 
numai să prezint în câteva cuvinte cum a disprețuit 
el aceste lucruri şi în ce spirit şi-a petrecut el ultimii 
săi ani de viață; când a dat dovadă de tot atâta măreție 
şi fermitate a virtuții câtă forță, întindere şi admira- 
bilă pătrundere a spiritului vădise odinioară. 

A fost ferit în tinereţea lui, prin deosebita protecție 
a lui Dumnezeu, de vicuile la care se dedau majori- 
tatea tinerilor şi, ceea ce este extraordinar la un spirit 
atât de curios ca al lui, n-a dat dovadă de libertinaj 
în privinţa religiei, limitându-şi curiozitatea la lucru- 
rile naturale. Și a mărturisit în mai multe rânduri că 
el adăuga acestă obligaţie la toate celelalte pe care le 
avea față de tatăl său care, el însuşi având un mare 
respect față de religie, 1-0 inspirase încă din cea mai 
fragedă copilărie, dându-i drept maximă că tot ceea 
ce este obiect de credință nu poate ţine de rațiune şi 
cu atât mai puțin să i se supună. 

Aceste învățături care i-au fost adesea reiterate 
de către un tată pentru care avea o profundă stimă şi 
în care vedea o mare ştiinţă însoțită de o gândire 
puternică, de neclintit, au lăsat o asemenea impresie 
asupra spiritului său încât, oricâte discursuri ar fi 
auzit de la lhbertini, nu l-ar fi tulburat; şi cu toate că 
era foarte tânăr, îi privea ca pe nişte oameni stăpâniți 
de un principiu fals constând în ideea că rațiunea 
umană se află deasupra oricărui lucru, aceştia ne- 
cunoscând natura credinței. 

In sfârşit, după ce şi-a petrecut tinereţea în 
ocupații şi plăceri care păreau destul de inocente în 
ochii lumii, Dumnezeu l-a dăruit cu atâta har încât 
l-a făcut să înţeleagă că religia creştină ne obligă să 
nu trăim pentru noi şi să nu avem alt scop în afara 
el. Și acest adevăr îi păru atât de evident, atât de util 
şi necesar încât hotărî. să se retragă şi să se desfacă 
încetul cu încetul de toate legăturile sale cu lumea 
pentru a i se putea dedica în întregime. 

Această dorinţă de a se retrage şi de a trăi o viață 
mai creştină şi mai ordonată se ivise pe când era 
încă foarte tânăr; şi atunci se hotări să părăsească cu 
totul studiul ştiinţelor profane pentru a nu se dedica 
decât celor care puteau să contribuie la salvarea lui 
şi a celorlalți. Dar bolile care-l hărţuiau fără încetare 
îl îndepărtară pentru un timp de la scopul său, îm- 
piedicându-l să-l pună în aplicare înainte de treizeci 
de anl. 

Abia atunci începu să lucreze pe deplin şi pentru 
a o face mai uşor şi pentru a rupe brusc cu toate 

habitudinile, îşi schimbă locul, retrăgându-se la țară” 
unde rămase câtva timp; la întoarcere se arătă atât 
de doritor să părăsească lumea că până la urmă lumea 
îl părăsi. Îşi stabili regulile vieţii sale retrase pe două 
maxime principale, acelea de a renunţa la orice 
plăcere şi la tot ce i se părea deşertăciune. Aceste 
maxime le avea tot timpul sub ochi, încercând să le 
perfecționeze şi să le pătrundă din ce în ce mai mult. 

Această străduință continuă de a urma cele două 
maxime îl înzestrase cu o mare răbdare față de tot 
răul bolilor sale, de suferinţele care nu l-au iertat o 
clipă în toată viaţa sa; respectându-le, a fost obligat 
să practice flagelări foarte aspre şi foarte severe 
asupra lui însuşi şi să refuze orice ar fi putut fi 
agreabil simțurilor; să primească fără greutate, fără 
dezgust, şi chiar cu bucurie, când trebuia, tot ceea ce 
putea să displacă acestor simţuri, fie că era vorba 
despre veşminte, hrană, mobilier, fie despre orice alt 
lucru; ele îi dădeau o iubire atât de mare şi atâta 
înflăcărare pentru sărăcie încât ea era mereu prezentă 
în mintea lui, iar, când voia să întreprindă ceva, 
primul gând care-i venea în minte era să vadă dacă 
sărăcia putea fi practicată în acea împrejurare; avea 
atâta tandreţe, atâta afecţiune pentru cei săraci încât 
nu putea refuza niciodată să dea de pomană şi 
uneori darurile lui erau destul de consistente, chiar 
dacă le făcea din strictul lui necesar; nu îngăduia 
grija pentru tot felul de înlesniri, nesuferind acea 
curioasă căutare şi fantezia celor care voiau să ex- 
celeze în toate, cum ar fi să se folosească de cei mai 

buni meşteri, să aibă ce-i mai bun şi mai bine făcut 
şi multe alte lucruri obținute fără scrupule, pentru că 
lumea nu considera că ar fi în ele vreun rău, dar el 
nu judeca la fel; şi toate aceste maxime l-au îndem- 
nat la acțiuni remarcabile şi creştineşti pe care nu le 
mai pomenesc aici de teama de a nu mă lungi, iar 
scopul meu nu este să refac o viață, ci doar să dau 
o idee despre pietatea şi virtutea domnului Pascal 
celor care nu l-au cunoscut; cât priveşte pe cei care 
l-au văzut şi care l-au frecventat cât de cât în ultimii 
ani al vieţii sale, nu cred că aş mai putea să-i învăţ 
ceva, convins fiind că vor considera, dimpotrivă, că 
aş fi putut spune multe alte lucruri pe care acum le 
trec sub tăcere. 


Note 


' Etienne Perier, fiul Gilbertei şi nepotul lui Pascal, au- 
torul acestei Prefeţe, care deschide ediţia Port-Royal (1670). 
Ea reprezintă documentul esențial pentru reconstituirea planu- 
lui Cugetărilor. Familia Perier o va întroduce în locul Discur- 
sului compus de Filleau de la Chaise, imprimat abia în 1672. 
(Cf. Scrisoarea doamnei Perier, adresată domnului Vallant, pe 
Il aprilie 1670.) 


2 La țară, adică la Port-Royal. Aluzia este discretă şi se 
simte întreaga prudență pe care o impunea situația primilor 
editori ai Cugetărilor. 

Cuvântul traducătorilor 


Oferim cititorilor, tradusă pentru prima oară în 
limba română, ediția completă a Cugetărilor lui 
Blaise Pascal. Am folosit ediția Brunschvicg pentru 
că este prima ediţie care recuperează în integrali- 
tatea sa textul cugetărilor pascaliene. 

Traducerea de față nu este în nici un fel o ediţie 
filologică, ci mai degrabă una a sensului, intenţionând 
să dăm o anumită coerență „fragmentarismului“ 
pascalian. Această coerenţă, dacă s-a obținut, se 
datorează unei viziuni de ansamblu asupra cugetă- 
rilor, în sensul că le-am socotit „fragmente“ ale unui 
mare poem, ale acelui poem perfect spre care nă- 
zuiesc toți marii poeţi ai lumi şi din care rămân 
până la urmă doar poemele. Ca şi Francesco d' Assisi, 
şi Blaise Pascal se afla într-o permanentă stare crea- 
toare. Suferinţa trupului ca o combustie internă ali- 
mentează spiritul, suferința trupului asumată ca o 
asceză, iluminând pe cel rămas singur în confrunta- 
rea. cu imensitatea universului, aşteptând moartea, 
având ca sprijin doar credinţa şi însemnul divin că 
e singurul care ştie că va muri, învingând prin chiar 
această ştiinţă moartea „pre moarte călcând“. 

Notele aparțin editorului Ch. M. des Granges, 
care a reprodus, într-o ediție apărută la Librairie 
Garnier Freres în anul 1930, textul ediției Brun- 
schvicg. Aceste note au fost completate cu traducerea 
textelor latine. Volumul de față reproduce pentru 
prima oară în limba română textul integral al Vieșii 
domnului Pascal, scris de sora sa, Gilberte Perier, 
precum şi prefața lui Etienne Perier la prima ediție 
a Cugetărilor, cea de la Port-Royal. 

Sperând ca măcar pe alocuri să ne fi apropiat de 
forţa de sugestie poetică a textului lui Pascal, măr- 
turisim doar izbânda de a fi restabilit un limbaj 
adecvat unui text de secol XVII şi, de asemenea, de 
a fi repus în drepturi sintagmele şi cuvintele proprii 
limbii române, mai ales cele de provenienţă biblică: 
minunile (şi nu miracolele) lui Lsus Christos, măr- 
turiile (Şi nu probele) tainele (Şi nu misterele), 
ticăloşia (şi nu mizeria) omului fără Dumnezeu etc. 

Dificultăţile traducerii, câte au fost, nu ţin în mod 
special de „enigmele“ textului, cât de opțiunea pen- 
tru un sens sau o conotaţie din multele posibile, 
opțiunea putând atunci fi socotită „interpretare“ sau 
poate intuiție... 

Pentru citatele din Biblie am folosit Biblia sau 
Dumnezeiasca Scriptură în traducerea preoților 
profesori Vasile Radu şi Gala Galaction, apărută în 
anul 1939, la Fundația pentru Literatură şi Artă 
Carol al II-lea. 

Memorial! 
ij 


Anul de grație 1654 


Luni, 23 noiembrie, ziua sfântului Clement, papă 
şi martir, precum şi a altor martirizați. 

Ajunul sfântului Crysogon, martir, şi al altor 
martiri. 

De la ora zece şi jumătate seara până la ora 
douăsprezece şi jumătate în miez de noapte. 

Foc. 

„Dumnezeul lui Avraam, Dumnezeul lui Isaac, 
Dumnezeul lui Iacob“ 

nu al filosofilor şi al savanților. 

Încredinţare. Încredinţare. Iubire. Bucurie. Pace. 

Dumnezeu al lui lisus Christos 

Deum meum et deum vestrum 

„Dumnezeul tău va fi Dumnezeul meu.“ 

Lepădarea de lume şi de toate, în afară de 
Dumnezeu. 

Pe El nu-L vom găsi decât pe calea arătată de 
Evanghelie. 

Măreţia sufletului uman. 

„O, drept părinte, lumea pe tine nu te-a cunos- 
cut, ci eu te-am cunoscut.“ 

Bucurie, bucurie, bucurie, lacrimi de bucurie. 

lar eu m-am lepădat: 

Dereliquerunt me fontem aquae vivae. 

„Dumnezeul meu, te vei lepăda de mine vreo- 
dată?“ 

De tine-n veci să nu mai fiu despărțit. 

lar viaţa veşnică aceasta este ca să te cunoască 
pe tine, singurul, adevăratul Dumnezeu, şi pe lisus 
Christos pe care l-ai trimis. 

lisus Christos 
lisus Christos 

M-am lepădat de el; l-am alungat, l-am tăgăduit; 
l-am răstignit. 

De el în veci să nu mai fiu despărțit. 

Și El nu e de găsit decât pe calea arătată de 
Evanghelie: 

Intreagă şi mângâietoare renunțare. 

Supunere totală lu lisus Christos şi duhovnicu- 
lui meu. 

Bucurie veşnică pentru o zi de trudă pe pământ. 

Non obliviscar sermones tues. Amen. 


1 50 


Note 


' Memorial. „La câteva zile după moartea lui Pascal, scrie 
Părintele Guerrier (un călugăr benedictin căruia Marguerite 
Perier i-a înmânat prima copie a manuscrisului Cugetărilor), 
un servitor din casă descoperi din întâmplare în dublura vestei 
ilustrului defunct ceva care părea mai gros decât restul; des- 
cosând căptuşeala pentru a vedea ce se afla acolo, descoperi o 
bucată de pergament îndoit, scris de mâna domnului Pascal, iar 
în interior o hârtie scrisă de aceeaşi mână; una era copia fidelă 
a celeilalte. Aceste obiecte fură imediat înmânate doamnei Perier, 
care le arătă mai multor prieteni apropiați. Toţi căzură de acord 
că nu era nici o îndoială că pergamentul, scris atât de îngrijit, 
cu trăsături atât de ferme, era un fel de memorial pe care Pascal 
îl păstra cu mare atenţie pentru a-i aduce întotdeauna aminte de 
un anumit lucru pe care voia să-l aibă mereu sub ochi şi în 
minte: de aproape opt ani, îl cosea şi-l descosea de fiecare dată 
când îşi schimba hainele.“* Avem deci în acest document nota- 
rea directă a unor impresii trăite de Pascal în chinurile sufle- 
tului său (Cf. Scrisoarea Jacqueline: din 25 ianuarie 1655). 

Secţiunea întâi 


Cugetări despre spirit şi despre stil 


*]. — Diferenţa între spiritul geometric şi Spiri- 
tul de fineţe. — În spiritul geometric, principiile sunt 
palpabile, dar nu la îndemâna uzului comun; aşa 
încât, din lipsa obişnuinței, abia dacă le băgăm în 
seamă: dar, dacă le-am acorda măcar puțină atenție, 
am vedea principiile luminându-se deplin; şi ar tre- 
bui să avem un spirit lipsit de subtilitate pentru a 
judeca greşit nişte principii atât de evidente încât e 
aproape imposibil ca înţelesul lor să ne scape. 

Dar, în spiritul de finețe, principiile sunt la în- 
demâna oricui, sub ochii tuturor. Nu e nevoie de nici 
o stâlcire a minții, nici măcar de vreo străduință 
deosebită, ci doar de o vedere bună, dat una cu 
adevărat bună: principiile sunt atât de limpezi şi atât 
de multe că este aproape imposibil să ne scape. Or, 
omisiunea unui principiu aduce după sine eroarea, 
astfel, e nevoie de o privire clară pentru a vedea 
toate principiile şi de un spirit subtil pentru a judeca 
corect principiile cunoscute. 

Toţi geometrii ar deține deci şi un spirit de 
fineţe dacă ar avea o vedere bună, căci ei nu judecă 

incorect principiile pe care le cunosc; iar spirit de 
fineţe ar putea avea şi geometrii dacă şi-ar apleca 
privirea asupra unor principii neobişnuite pentru 
geometrie. 

Ceea ce face deci ca anumite spirite de finețe să 
nu fie înzestrate şi cu spirit geometric este neputința 
lor de a se ocupa de principiile de geometrie; iar 
ceea ce face ca geometrii să nu fie şi nişte spirite 
fine este incapacitatea lor de a vedea ceea ce se află 
chiar sub ochii lor; obişnuiţi fiind cu principiile de 
geometrie clare şi elementare, obişnuiţi să nu emită 
judecăţi decât după ce au văzut bine şi au mânuit 
principiile, în lucrurile de fineţe se rătăcesc pentru 
că aici principiile nu se lasă uşor manevrate. Pe 
acestea le vedem greu, mai degrabă le simţim decât 
le vedem; şi mai greu e să-i facem să le simtă pe cei 
care nu le percep ei înşişi: lucruri delicate şi nu- 
meroase pentru care ne trebuie un simţ foarte subtil 
şi clar pentru a le sesiza şi a le judeca drept şi la 
obiect, conform acestui simţământ, fără să le putem 
adesea demonstra printr-un ordin, ca în geometric; 
pentru că despre ele nu avem, cum are aceasta, nişte 
principii, şi dacă ne-am angaja într-o asemenea în- 
treprindere, nu le-am da de capăt niciodată. Lucru- 
rile trebuie văzute cu o singură privire şi nu printr-un 
raționament progresiv, cel puțin până la un anumit 
nivel. De aceea se întâmplă atât de rar ca geometrii 
să aibă spirit de fineţe, iar spiritele de fineţe să fie 
geometri. Din pricină că geometrii ar vrea să trateze 
geometric anumite lucruri de fineţe, acoperindu-se 

de ridicol, dorind să înceapă cu definiţii şi să conti- 
nue cu principii şi nu aceasta este calea în acest fel 
de raționament. Și nu pentru că mintea n-ar putea 
să-l urmeze; dar o face tacit, firesc şi fără artă, expre- 
sia aparținând tuturor oamenilor, pe când puterea de 
simţire nu o au decât puţini. 

Spiritele de finețe, dimpotrivă, obişnuite fiind să 
judece dintr-o singură privire, sunt atât de uimite — 
când l se prezintă propoziții din care ele nu înțeleg 
NIMIC, pentru că, spre a le pătrunde, ar trebui să 
treacă prin definiții şi principii atât de sterile şi pe 
care nu sunt obişnuite să le vadă astfel în detaliu —, 
încât se descurajează şi le resping. 

Numai spiritele lhpsite de subtilitate nu sunt nicio- 
dată nici geometrice, nici fine. 

Geometrii care nu sunt decât geometri au o jude- 
cată corectă dacă li se exprimă toate lucrurile prin 
definiții şi principii: altfel, sunt falşi şi insuportabil, 
căci nu judecă drept decât principiile foarte clare. 

Spiritele fine care nu sunt decât atât nu au răb- 
dare să coboare până la principiile prime ale lucru- 
rilor speculative şi de imaginaţie pe care nu le-au 
văzut în lume, fiind în afara simțului comun. 

*2. — Diverse feluri de bun-simţ; cele care sunt 
într-o anumită ordine a lucrurilor, şi nu în altele, 
unde nu-şi găsesc locul. 

Unii trag, consecinţe valabile din puţine principii 
şi atunci se poate vorbi de o probitate a simțului. 

Alţii trag consecinţe valabile din lucruri în care 
se află multe principii. 

De exemplu, unii înţeleg bine efectele apei în 
care se află puţine principii, dar consecinţele sunt 
atât de greu de surprins că e nevoie de o extremă 
probitate pentru a putea să ajungi la ele. 

Cei dintâi nu au nevoie să fie mari geometri 
numai pentru atât, pentru că geometria înțelege un 
mare număr de principii şi poate exista un spirit a 
cărui natură să poată pătrunde puţine principii în 
adâncimea lor şi să nu poată pătrunde absolut deloc 
lucrurile care conțin multe principii. 

Există deci două feluri de spirite: unul care 
pătrunde puternic şi adânc consecinţele principiilor 
şi acesta este spiritul de probitate; celălalt înțelege 
un mare număr de principii fără să le confunde şi 
acesta este spiritul geometric. Unul are forță şi pro- 
bitate, celălalt amplitudine. Şi unul poate exista foarte 
bine fără celălalt, spiritul putând fi puternic şi în- 
gust, dar şi amplu şi slab. 

3. — Cei obişnuiţi să judece prin sentiment nu 
înțeleg nimic din lucrurile raţiunii, căci vor să pă- 
trundă totul cu o singură privire şi nu au deprinderea 
de a căuta principiile. Alții, dimpotrivă, obişnuiţi să 
gândească prin principii, nu înțeleg nimic din lucru- 
rile sentimentului, căutând şi aici principii şi nereu- 
şind să cuprindă nimic cu o singură privire. 

4. — Geometrie, fineţe. — Adevărata elocință râde 
de elocință, adevărata morală râde de morală; adică 
morala judecății râde de morala spiritului — care nu 
are reguli. 

Judecata aparține sentimentului, aşa cum ştiinţele 
aparțin spiritului. Fineţea este partea judecății, geo- 
metria este partea spiritului. 

A râde de filosofie înseamnă cu adevărat a 
filosofa. 

*5, — Cei care judecă o operă fără să țină seama 
de vreo regulă sunt, faţă de ceilalți, asemenea celor 
care nu au ceas față de cei care au. Unul spune: „Au 
trecut deja două ore“. Celălalt răspunde: „Nu au trecut 
decât trei sferturi de oră“. Eu mă uit la ceas şi-i spun 
unuia dintre ei: „Pentru dumneata timpul trece greu“; 
iar celuilalt: „N-ai simțit timpul, căci a trecut o oră 
şi jumătate“. Și râd de cel care-mi.spune că mie mi 
se pare timpul lung şi că judec după fantezia mea: 
el nu ştie că eu judec după ceas. 

*6. — Cum slăbeşte spiritul, poate slăbi şi senti- 
mentul. 

Spiritul şi sentimentul se dezvoltă prin conver- 
sație. Şi tot prin conversaţie spiritul şi sentimentul 
pot obosi. După cum sunt bune sau rele, pot instrui 
sau pot obosi, conversațiile folositoare le dezvoltă, 
cele nefolositoare le tocesc. Este deci important să 
ştim să alegem ca să le cultivăm şi nu să le slăbim 
şi nu putem face această alegere decât dacă acestea 
sunt bine constituite şi nu şubrede. Acesta este cer- 
cul, fericit cel ce poate ieşi din el. 

*7. — Pe măsură ce avem mai mult spirit, găsim 
din ce în ce mai mulți oameni originali. Oamenii 
comuni nu desluşesc diferenţele între oameni. 

8. — Sunt mulți oameni care ascultă liturghia cum 
ar asculta vecernia. 

*9. — Când vrem să corectăm pe cineva cu folos, 
pentru a-i arăta că se înşeală, trebuie să observăm 
din ce unghi abordează acesta lucrul său, căci în 
mod obişnuit din unghiul acela lucrul este adevărat, 
şi să-i vădim lui acest adevăr, descoperindu-i un- 
ghiul din care acesta vede greșit. Va fi mulțumit 
când va vedea că nu s-a înşelat, ci doar i s-a întâm- 
plat.să nu poată vedea bine din toate unghiurile. Nu 
ne supărăm că nu putem vedea din mai multe părți 
deodată, dar ne supărăm dacă ne dăm seama că ne-am 
înşelat. Şi acest lucru vine din aceea că în mod firesc 
omul nu poate să vadă totul şi că tot firesc este ca 
el să nu se înşele privind dintr-un punct de vedere; 
cât de adevărate se dovedesc temerile simțurilor. 

*10. — Raţiunile pe care le descoperim singuri 
ne conving de obicei mai lesne decât cele apărute în 
mintea celorlalți. 

1]. — Toate distracțiile sunt periculoase pentru 
viaţa creştină; dar dintre toate acelea pe care lumea 
le-a inventat, nimic nu e mai de temut decât teatrul. 
O reprezentare atât de naturală şi delicată a patimi- 
lor le răscoleşte şi le sădeşte pe acestea în inima 
noastră, cu deosebire patima iubirii. Și mai ales când 
e prezentată drept castă şi cinstită. Căci, cu cât pare 
mai inocentă sufletelor nevinovate, cu atât e mai 
capabilă să le tulbure; violența ei mângâie amorul 
propriu în care se naşte dorința de a provoca aceleaşi 
efecte care se văd pe scenă, atât de bine jucate. Şi ne 

simțim conștiința curată, bizuindu-ne pe cinstea sen- 
timentelor pe care le vedem, îndepărtând din su- 
fletele pure teama, acestea imaginându-şi că nu pot 
răni puritatea iubind cu o dragoste care pare atât de 
înțeleaptă. 

Astfel, plecăm de la teatru cu inima plină de 
toată frumuseţea şi farmecul iubirii, atât de convinşi, 
cu sufletul şi mintea, de inocenţa lor că suntem gata 
să primim cele dintâi emoţii sau să încercăm să le 
sădim în inima cuiva pentru a ne bucura de aceleaşi 
plăceri şi sacrificii pe care teatrul ni le-a zugrăvit 
atât de bine. 

12. — Scaramouche care nu se gândeşte decât la 
un singur lucrul. 

Doctorul atât de plin de dorinţa de a vorbi că 
mai vorbeşte un sfert de oră după ce a spus totul. 

13. — Ne place să privim rătăcirea, pasiunea 
Cleobulinei, pentru că ea le ignoră. Dacă nu s-ar 
înşela nu ne-ar plăcea.? 

*14. — Când un discurs firesc zugrăveşte o pasi- 
une sau un efect, descoperim şi în noi înşine adevărul 
pe care îl auzim, dar, neştiind că el se află acolo, 
suntem gata să-l iubim pe cel care ne-a făcut să-l 
simțim; căci nu dintre-ale lui ni-l împărtășește, ci 
dintre-ale noastre. Binele pe care ni-l face ne în- 
deamnă să-l iubim, în afară de faptul că inima este 
înclinată să-l îndrăgească tocmai pentru această co- 
muniune a înțelegerii. 

15. — Elocinţa care convinge prin blândețe nu 
prin constrângere, ca tiran Şi rege. 

15 bis. — Elocinţa este arta de a spune lucru- 
rile în felul următor: |. Cei care ascultă să înțeleagă 
ușor şi cu plăcere; 2. Să fie interesați, în așa fel încât 
amorul lor propriu să-i îndemne de bună voie să se 
gândească la ceea ce ascultă. 

Fa constă deci în corespondenţa care trebuie sta- 
bilită între mintea şi inima celor cărora li se vorbeşte, 
pe de o parte, pe de altă parte, intre gândirea şi 
expresia de care se foloseşte cel care vorbește. Ceea 
ce presupune o cercetare profundă a inimii omului 
pentru a-i cunoaşte toate resorturile, găsind astfel 
proporțiile corecte pentru discursul pe care vrem să-l 
potrivim acestor resorturi. Trebuie să ne punem în 
locul celor care ne ascultă şi să încercăm mai întâi 
asupra propriei noastre inimi turnura pe care o vom 
da discursului pentru a vedea dacă una e făcută pentru 
cealaltă şi să ne asigurăm că auditoriul va fi aproape 
obligat să 1 se supună. Trebuie să ne mărginim, pe 
cât posibil, la simplitatea naturală, să nu facem mare 
ceea ce este mic, nici mic ceea ce este mare. Nu e 
de ajuns ca un lucru să fie frumos, el trebuie să fie 
propriu subiectului, să nu aibă nimic în plus, dar 
NICI să nu-i lipsească nimic. 

17. — Râurile sunt drumuri mergătoare, ele ne 
duc unde vrem să ajungem. 

*]86. — Când nu se cunoaşte adevărul unui lucru 
e bine să existe o eroare comună în care să se fixeze 
mintea oamenilor, cum ar fi, de exemplu, luna, că- 
reia 1 se atribuie schimbarea anotimpurilor, înmulţirea 
bolilor etc., căci boala cea mai răspândită a omului 

este curiozitatea iscoditoare în faţa lucrurilor pe care 
nu le cunoaşte; mai bine pentru el să se afle în eroare 
decât bolnav de această curiozitate inutilă. 

18 bis. — Modalitatea de a scrie a lui Epictet, 
Montaigne şi Salomon de Tultie“ este cea mai la 
îndemână, ea se insinuează uşor, se fixează în me- 
morie Şi lucrările lor sunt cel mai adesea citate pen- 
tru că sunt alcătuite din reflecţii născute din conver- 
sații obişnuite despre viață; cum se întâmplă când, 
vorbind despre eroarea comună răspândită în lume 
că luna ar fi cauza unor lucruri, se va găsi întot- 
deauna cineva să amintească că Salomon de Tultie 
zicea că dacă nu cunoşti adevărul unui lucru e 
mai bine să existe o eroare comună etc., care este 
reflecția altcuiva. 

*19. — Ultimul lucru pe care-l aflăm când alcă- 
tuim 0 lucrare este cu ce ar fi trebuit să începem. 

*20. — Ordine. — De ce să-mi împart morala în 
patru capitole mai degrabă decât în şase? De ce să 
stabilesc virtutea de patru feluri, de două sau de un 
singur fel? De ce să ne mărginim la abstine et sus- 
tine” mai degrabă decât la „urmează natura“, sau 
ocupă-te de ale tale, fără nedreptate, ca Platon, sau 
de altceva? — Dar iată, veți spune, totul se poate 
închide într-un cuvânt. — Da, dar este inutil dacă 
nu-l explici, iar când încerci să-l explici, de îndată 
ce desfaci un precept care le închide pe toate cele- 
lalte, se iveşte confuzia pe care tocmai vrem s-o 
evităm. Astfel, dacă preceptele sunt închise în unul 
singur, sunt ascunse şi inutile, ca într-un cufăr, şi nu 

se arată niciodată decât în confuzia lor naturală. 
Natura le-a stabilit pe toate fără să le închidă pe 
unele în altele. 

2 |. — Natura a aşezat adevărurile fiecare în sinea 
lui, doar arta noastră le-a închis unele în altele, ceea 
ce nu e firesc: fiecare îşi are rostul lui. 

*22. — Să nu mi se spună că nu e nimic nou în 
ceea ce afirm; dispunerea materialului e nouă; când 
se joacă paume, mingea este aceeaşi, dar unul o 
plasează mai bine. 

Mi-ar place să mi se spună că m-am folosit de 
cuvinte perimate. Ca şi cum aceleaşi reflecții nu pot 
forma un alt corp al discursului printr-o dispoziţie 
diferită, ca şi cum aceleaşi cuvinte nu pot alcătui 
alte reflecții prin dispunerea lor diferită. 

23. — Cuvintele diferit aranjate dau un sens diferit 
şi sensurile altfel aranjate produc efecte diferite. 

*24. — Limbaj. — Nu trebuie să ne abatem mintea 
în altă parte, decât pentru a o lăsa să se odihnească, 
dar numai cârid se cuvine, când e potrivit s-o facem, 
căci cel care-şi odihneşte mintea când nu trebuie o 
oboseşte; şi cel care oboseşte lasă totul baltă; în- 
tr-atât răutatea desfrânării se complace în a acționa 
împotriva a ceea ce ar trebui să se obțină de la noi, 
fără să ni se ofere şi plăcerea, preţul pentru care dăm 
tot ceea ce ni se cere. 

*25. — Elocinţa. — Avem nevoie de lucruri agrea- 
bile şi reale; dar agreabilul trebuie el însuşi prins de 
adevăr. 

26. — Elocinţa este zugrăvirea gândului şi astfel 
cei care, după ce au pictat, mai adaugă, obțin un 
tablou în loc de portret. 

*27. — Miscellan. Limbaj .— Cei care construiesc 
antiteze forțând cuvintele sunt asemenea celor care 
fac ferestre false pentru simetrie: scopul lor nu este 
să vorbească bine, ci să potrivească figurile de stil. 

28. — Simetria, în ceea ce poţi cuprinde cu o 
singură privire, întemeiată pe faptul că altminteri nu 
se poate, şi întemeiată, de asemenea, pe simetria 
chipului uman; de aici dorința unei simetrii în lăţime 
şi nu în înălțime sau în profunzime. 

29. — Ascultând un discurs într-un stil firesc, 
suntem uimiți şi fermecați, căci ne aşteptam să ve- 
dem un autor şi descoperim un om. Tot aşa cei care 
sunt înzestrați cu bun gust, când citesc o carte, 
sperând să găsească în ea un om, sunt surprinşi să 
descopere un autor: plus Poetice quam humane locu- 
tus es”. Onorează natura cei care o învaţă că ea poate 
vorbi despre orice, chiar şi despre teologie. 

30. — A se vedea discursurile 2, 4, şi 5 ale Jan- 
senistului; lucruri inalte şi serioase. 

Urăsc în aceeaşi măsură bufonul şi imbecilul; nu 
mi-aş face prieten nici dintr-unul, nici din celălalt. 

Unii nu pleacă decât urechea, pentru că inima 
le lipseşte: regula este buna-credință. Poet nu om 
universal. 

După al optulea discurs, credeam că am răspuns 
destul. Frumusețea prin omisiune, prin judecată. 

3]. — Toate falsele frumuseți pe care le blamăm 
la Cicero au un mare număr de admiratori. 

*32. — Există un anumit model de grație şi fru- 
musețe care provine din raportul între natura noas- 
tră, puternică sau slabă, aşa cum este, şi lucrul care 
ne place. 

Tot ceea ce este construit urmând acest model ne 
încântă: casă, cântec, discurs, vers, proză, femeie, 
păsări, râuri, copaci încăperi, haine etc. Tot ceea ce 
nu urmează acest model displace celor înzestrați cu 
bun-gust. 

Și cum există un raport perfect între un cântec și 
o casă făurite după un model adecvat, pentru că 
acestea seamănă acelui model unic, chiar dacă, 
fiecăruia în genul său, există şi un raport perfect 
între lucrurile făcute după un model prost. Nu pen- 
tru că modelul prost ar fi şi el unic, există o infini- 
tate de modele proaste; dar fiecare sonet prost, de 
exemplu, după orice model prost ar fi făcut, seamănă 
perfect cu o femeie îmbrăcată după un model prost. 

Nimic nu ne face să înțelegem mai bine cât de 
ridicol poate fi un sonet nereuşit, decât cercetându-i 
natura şi modelul şi imaginându-ne o femeie sau o 
casă făcute după acel model. 

*33. — Frumusețea poetică. — Aşa cum spunem 
frumuseţe poetică, am putea spune frumuseţe geo- 
metrică sau frumusețe medicală; dar nu spunem: 
pentru că ştim care este obiectul geometriei şi că el 
constă în a face demonstraţii şi care este obiectul 
medicinei, acela de a vindeca; dar nu ştim în ce 

constă grația care este obiectul poeziei. Nu ştim ce 
este acel model natural care ar trebui urmat; şi, în 
hpsa acestei ştiinţe, s-au inventat nişte termeni bi- 
Zari: „secol de aur, minune a zilelor noastre, fatal“ 
etc; şi acest jargon se numeşte frumuseţe poetică. 

Dar cel care şi-ar putea imagina o femeie con- 
form acestui model, care constă în a spune lucruri 
de nimic în vorbe mari, va avea în fața ochilor o 
frumoasă domnişoară plină de oglinjoare şi brățări, 
care-i va stârni râsul pentru că el ştie mult mai bine 
în ce constă farmecul unei femei decât cel al unui 
vers. Doar cei care nu se pricep o vor admira astfel 
împodobită; în multe locuri, la ţară, ar putea fi luată 
drept regină; iată de ce le spunem noi acestor sonete 
făcute după un asemenea model, reginele cătunului. 

*34. — Nu treci drept cunoscător al versului între 
oameni, dacă nu ai renume de poet, de matematician etc. 

Dar oamenii universali nu au nevoie de însemne 
speciale şi nu fac nici o diferență între meseria de 
poet şi aceea de brodereasă. 

Oamenilor un:versali nu li se spune nici poeți, 
NICI geometri etc., căci ei sunt toate la un loc şi le 
pot judeca pe toate. Nu-i poți ghici. Vor vorbi când 
vor intra despre ceea ce se vorbea înainte de sosirea 
lor. Nu se desluşeşte în ei o calitate mai mult decât 
alta, în afară de situaţiile în care trebuie să se folo- 
sească de una anume, dar să nu uităm, acestora nu 
| se va spune că vorbesc bine când nu se dezbat 
probleme de limbaj, li se spune doar atunci când 
vine vorba despre această chestiune. 

Este deci o minciună să lauzi pe cineva imediat 
ce a intrat că e foarte priceput la poezie: dar e de 
prost-gust să nu recurgi la un cunoscător când e 
vorba să supui judecății câteva versuri. 

35. — N-ar trebui nici să se spună: „Acesta este 
matematician“ nici acesta este „predicator“, nici 
„elocvent“, ci „om universal“. Această calitate uni- 
versală este singura care-mi place. Când, văzând un 
om, îți aduci aminte de cartea lui, este semn de prost- 
gust; aş vrea să nu se vădească nici o calitate decât 
dacă se întâmplă să se ivească ocazia de a folosi una 
din ele (Ne quid nimis)", de teamă ca nu cumva una 
din calități să le întreacă pe celelalte, şi să fie pore- 
clit după ea; să nu ne gândim că vorbeşte bine decât 
dacă vine vorba despre calitatea de a vorbi bine, dar 
atunci să facem remarca necesară. 

36. — Omul e plin de nevoi; el nu-i iubeşte decât 
pe cei care ştiu să i le împlinească pe toate. „E un 
bun matematician“, se va spune — dar pe mine nu 
mă interesează matematica; el m-ar putea lua drept 
o teoremă. — „E un bun războinic.“ — M-ar confunda 
cu un oraş asediat. Am nevoie de un om universal 
care să se poată acomoda nevoilor mele generale. 

37. — (Pentru că nu poți fi universal şi să ştii tot 
ceea ce se poate şti, trebuie să ştu câte puţin din 
toate. E mai bine să ştim câte puţin din toate decât 
să ştim totul despre un lucru; universalitatea e cea 
mai plăcută; dacă le-am putea avea pe amândouă ar 
fi şi mai bine, dar dacă trebuie să alegem, s-o ale- 

gem pe cea dintâi, căci lumea simte şi face astfel, iar 
lumea este adesea bun judecător.) 

38. — Poet nu om universal. 

*39 — Dacă trăznetul ar cădea prin văi etc., poeţi- 
lor şi celor care nu reflectează decât la acest gen de 
lucruri, le-ar hpsi argumentele. 

*40. — Exemplele la care apelăm pentru a demon- 
stra anumite lucruri, dacă vrem ca ele să fie exem- 
plificatoare, vom apela la alte lucruri folosindu-le 
drept exemple; dar cum avem întotdeauna credința 
că ceea ce vrem să dovedim este mai dificil, trebuie 
să găsim exemplele cele mai clare care să ne ajute 
în demonstrație. 

Astfel, când vrem să demonstrăm un lucru ge- 
neral, trebuie să dăm mai întâi regula particulară a 
unui caz; dar când vrem să demonstrăm un caz 
particular, trebuie să începem cu regula (generală). 
Căci întotdeauna acel lucru pe care vrem să-l demon- 
străm ni se va părea obscur, şi clar doar cel pe care-l 
folosim drept argument; când ne propunem să 
demonstrăm un lucru mai întâi ne imaginăm că este 
greu de desluşit şi că, dimpotrivă, cel prin care vrem 
să-l demonstrăm este limpede, şi astfel îl vom putea 
înțelege mai uşor. 

*41. — Epigramele lui Marţial. — Omului îi place 
răutatea: dar nu împotriva chiorilor sau a celor 
nefericiți, ci împotriva celor fericiți şi trufaşi. Gân- 
dind altfel, ne-am înşela. 

Desfrânarea este izvorul tuturor tulburărilor noas- 
tre, şi umanitatea etc. 

Trebuie să le fim pe plac celor care au senti- 
mente umane şi tandre. 

Epigrama cu cei doi chiori nu are nici o valoare, 
căci ea nu-i consolează şi nu face decât să ofere 
prilejul unui spor de glorie pentru autor. Tot ceea ce 
nu este decât pentru autor nu are valoare. Ambitiosa 
recidet ornamenta.! 

42. — Ne place să-i spunem regelui Prințe, pen- 
tru că astfel îi mai scădem din măreție. 

43. — Anumiți autori, vorbind despre operele lor, 
spun „Cartea mea, comentariul meu, istoria mea etc.“ 
Miros a megieşi proprietarii care rostesc toată ziua 
bună ziua „casa mea“. Ar fi mai bine să se spună 
cartea noastră, comentariul nostru, istoria noastră etc., 
dat fiind că, de obicei, multe din lucrurile pe care 
acestea le conţin sunt ale altora. 

44. — Vreţi să se vorbească de bine despre voi, 
nu vă lăudaţi singuri. 

*45. — Limbile sunt cifruri în care nu literele se 
schimbă în alte litere, ci cuvintele în alte cuvinte, în 
aşa fel că până la urmă o limbă necunoscută devine 
descifrabilă. 

*46. — Cei pricepuţi la glume ascund un carac- 
ter urât. 

*47. — Sunt unii care vorbesc bine, dar nu ştiu să 
scrie bine. Aflându-se într-un loc, asistența îi încăl- 
zeşte, dobândind mai mult spirit decât dacă ar fi 
lipsiţi de această căldură. 

*48. — Când într-un discurs dăm peste cuvinte 
care se repetă şi pe care le vedem totuşi că sunt 

atât de potrivite că am strica discursul dacă le-am 
schimba, trebuie să le lăsăm la locul lor, făcând din 
ele marca discursului; numai invidia este oarbă şi nu 
ştie că această repetiție nu e o greşeală; căci nu există 
reguli generale. 

*49. — A masca natura, a o măslui. Nu rege, 
papă, episcop, — ci august monarh etc.; nu Paris —, 
Cl capitala regatului. Sunt locuri unde Parisului tre- 
buie să 1 se spună Paris şi alte locuri unde i se poate 
spune capitala regatului. 

50. — Sensul se schimbă conform cuvintelor care-l 
exprimă. Sensurile primesc de la cuvinte demnitatea, 
în loc să le-o ofere. Trebuie să căutăm exemple... 

51. — Pyrrhonian pentru încăpățânat. 

52. — Nimeni nu spune „curtezan“ decât cei care 
nu sunt; „pedant“ cel care nu e pedant; „provincial“ 
cel care nu e provincial, şi pun pariu că editorul a 
introdus cuvântul în Lettres au Provincial. 

53. — Căruţa vărsată sau răsturnată, după inten- 
ție. A risipi sau a vărsa, după intenție (Pledoarie a 
domnului le M(aître)" despre franciscanul de nevoie.) 

54. — Miscell. Fel de a vorbi: „Îmi dorisem să 
mă dedic acestui lucru.“ 

55. — Virtutea deschizătoare a cheii, virtutea atăr- 
nătoare a unui cârlig. 

56. — Dezvăluire: „Împărtăşesc neplăcerea dum- 
neavoastră““ domnul cardinal nu voia deloc să fie 
dezvăluit. „Spiritul meu e plin de nelinişte.“ „Sunt 
plin de nelinişte“, e mai bine. 

5]. — Am fost stânjenit de aceste complimente: 
„V-am făcut multă supărare; mi-e teamă că vă plic- 
tisesc; mi-e teamă să nu fie prea lung“. Ori te laşi 
dus de ele, ori te înfuril. 

58. — Sunteţi într-o proastă dispoziție: „Scuza- 
ți-mă, vă rog“. Fără această scuză nu mi-aş fi dat 
seama că e vorba de o jignire. „Reverenţă vorbită...“ 
Nimic nu e mai de prost-gust decât scuza lor. 

59. — „A stinge flacăra răzvrătirii“: e deja mult 
prea mult. „Neliniştea geniului său“: două cuvinte 
prea îndrăznețe. 


Note 


! Scaramouche, actor italian, pe numele său adevărat Tibe- 
rio Fioreli, a dat reprezentații la Petit-Bourbon, între anii 1653 
şi 1659. În comedia dell'arte, el juca rolul tradițional al Doc- 
torului. Pascal l-a văzut probabil în anul 1653 şi a păstrat în 
această notă amintirea unei trăsături de caracter. 


* Cleobuline, regina Corintului, personaj care figurează în 
celebrul roman al domnişoarei de Scudery, Artamene ou le 
Grand Cyrus. Ea nutreşte o pasiune inconștientă pentru unul 
din supuşi, pe care-l iubeşte „fără să se gândească la faptul că-l 
iubeşte“. Contemporanii, pentru care Le Grand Cyrus era un 


roman cu cheie, vedeau în Cleobuline portretul reginei Cristina 
de Suedia. 


* Salomon de Tultie este anagrama pentru Louis de Mon- 
talte, pseudonimul lui Pascal ca autor al Provincialelor. Se crede 
că el voia să-şi semneze cu acest nume Apologia. În anul 1658, 
el îşi publicase lucrările ştiinţifice sub numele de Amos Det- 
tonville, altă anagramă pentru Louis de Montalte. 


* Abstine et sustine, deviza filosofilor stoici: Stăpâneşte-te 
ŞI îndură. 


* Tu vorbeşti mai mult ca poet decât ca om (Petronius). 
* Nimic prea mult. 


' EL va suprima ornamentele trufaşe“ (Horaţiu, Epistola 
către Pisoni). 


* Antoine Le Maistre, autor al unei culegeri Plaidoyers el 
Harangues. 

Ticăloşia omului fără Dumnezeu 


00. — Prima parte: Ticăloşia omului fără Dum- 
nezeu. 

Partea a doua: Fericirea omului care-l are pe 
Dumnezeu. 

Altfel: 

Prima parte: Natura este pervertită (de chiar natura 
însăşi). 

Partea a doua: Există vindecare (prin Scriptură). 

6]. — Ordine. — Aş fi început acest discurs des- 
pre ordine în felul următor: arătând vanitatea oricăror 
condiţii, vanitatea vieții obişnuite şi apoi vanitatea 
vieților filosofice, pyrrhoniană, stoică, dar ordinea 
n-ar putea fi respectată. Mă pricep cât de cât la ea şi 
ştiu cât de puţini oameni o pot înțelege. Nici o ştiinţă 
umană n-o poate urma. Nici Sfântul Toma n-a ur- 
mat-o. Matematica poate păstra o ordine, dar în 
adâncul ei aceasta este inutilă. 

02. — Prefaţa primei părți. — Să vorbesc despre 
cei care au tratat despre cunoaşterea în sine: despre 
diviziunile lui Charron', care întristează şi plictisesc; 
despre confuzia lui Montaigne care a simțit bine lipsa 

[unei drepte] metode, defect pe care l-a evitat, sărind 
de la un subiect la altul, încercând să păstreze 
aparențele. 

Ce idee prostească i-a venit să se descrie pe sine! 
ȘI nu întâmplător sau împotriva maximelor sale, cum 
se întâmplă tuturor; ci chiar prin propriile lui ma- 
x1me şi făcând din aceasta un scop principal. A spune 
prostii din întâmplare şi din slăbiciune este un rău 
obişnuit, dar a-ţi face un scop din a le spune e de 
negândit, mai ales asemenea prostii, precum cele pe 
care le spune... 

*63 — Montaigne. Defectele lui Montaigne sunt 
mari. Cuvinte lascive, fără nici o valoare, în ciuda a 
ceea ce susține domnişoara de Gournay”. Credul, 
oameni fără ochi. Ignorant, Cvadratura cercului, 
Lumea mai mare. Eseurile sale despre uciderea vo- 
luntară, despre moarte. Inspiră un fel de uşurinţă a 
mântuirii, fără teamă, fără căință. Cartea lui nefiind 
alcătuită pentru a îndemna la pietate, nu era obligat 
să fie pios în ea, dar noi suntem mereu obligați să nu 
ne îndepărtăm de pietate. Am putea ierta sentimen- 
tele sale un pic prea libere şi voluptoase, în câteva 
ocazii ale vieţii; dar nu-i putem ierta gândurile păgâne 
despre moarte; căci renunţi la orice pietate doar dacă 
nu vrei să mori creştineşte: dar din toată cartea lui se 
vede că nu vrea decât să moară în laşitate şi indolenţă. 

04. — Nu în Montaigne, ci în mine găsesc tot 
ceea ce văd în el. 

*65. — Ceea ce are Montaigne bun nu poate fi 
sesizat decât foarte greu. Ceea ce are rău, în afară de 

moravuri, putea fi corectat imediat dacă ar fi fost 
avertizat că povestea prea mult şi că vorbea prea des 
despre sine. 

06. — Trebuie să ne cunoaştem pe noi înşine; 
dacă acest lucru nu ne foloseşte la descoperirea ade- 
vărului, măcar ne este de trebuinţă în călăuzirea vieții 
noastre, căci nu e o cale mai dreaptă pentru ea. 

*67. — Deşertăciunea ştiinţelor. — Ştiinţa lucru- 
rilor exterioare nu mă poate consola de necunoașterea 
moralei în vremuri de amărăciune; dar ştiinţa mora- 
vurilor mă va consola întotdeauna de ignorarea ştiin- 
țelor exterioare. 

*68. — Oamenii nu pot fi învăţaţi să fie oameni 
universali, îi poți însă învăţa tot restul: dar se fălesc 
întotdeauna că sunt nişte oameni universali, şi nicio- 
dată că ar şti din toate câte ceva. Ei se laudă că ştiu 
singurul lucru pe care nu-l pot învăța vreodată. 

69. — Două infinituri, calea de mijloc. — Când 
citeşti prea repede sau prea încet nu înţelegi nimic. 

70. — Natura ne-a... [Natura ne-a aşezat atât de 
bine la mijloc că dacă schimbăm o parte a balanței, 
o schimbăm şi pe cealaltă: Je faisons, zGa trekei-. 
Ceea ce mă face să cred că există resorturi în capul 
nostru dispuse în aşa fel încât atingându-se unul se 
declanşează şi contrariul. ] 

7]. — Prea mult vin, prea puţin vin; nu-i mai 
dați, nu poate descoperi în el adevărul, daţi-i prea 
mult şi tot nu-l va găsi. 

*72. — Disproporția omului. — [lată unde ne duc 
cunoştinţele despre natură. Dacă acestea nu sunt 

veritabile, în om nu există adevărul; dacă sunt, omul 
găseşte în ele un mare subiect de umilință, obligân- 
du-l să se micşoreze într-un fel sau altul. Dar pentru 
că el nu poate trăi fără să creadă în ele, îi doresc ca 
înainte de a începe o cercetare minuțioasă a naturii, 
s-o observe cu seriozitate, cu zăbavă, să se privească 
pe sine şi să afle proporția în care există...] Omul să 
contemple deci întreaga natură în toată grandoarea 
şi prestanța sa: să-şi îndepărteze privirile de la lu- 
crurile care-l înconjoară. Să privească strălucitoarea 
lumină ca o lampă eternă luminând universul; pă- 
mântul să 1 se pară ca un punct faţă de acest uriaş 
cerc pe care astrul îl descrie şi să se minuneze că 
acest uriaş cerc nu e decât un punct extrem de ne- 
însemnat faţă de cel pe care astrele rotitoare îl par- 
curg pe cer. 

Dacă vederea se opreşte aici, imaginaţia să treacă 
dincolo, dar ea va obosi mai repede să conceapă 
decât natura s-o hrănescă. Toată lumea aceasta vizi- 
bilă nu este decât o fulgerare imperceptibilă în vastul 
sân al naturii. Nici o idee n-ar putea-o aproxima. În 
zadar ne vom spori puterea gândului, dincolo de 
spaţiile imaginabile, nu vom obține decât nişte firavi 
atomi faţă de realitatea lucrurilor. Totul este o sferă 
infinită al cărei centru se află pretutindeni iar 
circumferința nicăieri. În sfârşit, acest tot reprezintă 
mărturia cea mai sensibilă a atotputerniciei lui 
Dumnezeu, încât imaginația noastră se rătăceşte în 
încercarea de a-l gândi. 

Omul, întorcându-se spre el însuşi, să observe ce 
este el față cu tot ceea ce există; să se privească pe 
sine ca pe un rătăcit în acest canton mărginaş al 
naturii; şi din acest locşor al universului, în care a 
fost instalat, să înveţe a judeca pământul, regatele, 
orăşelele şi pe sine însuşi la adevărată lu: valoare. 
Ce este un om în infinit? 

Dar pentru a-i prezenta o altă minune, la fel de 
incredibilă, îl rog să cerceteze, în ceea ce cunoaşte, 
elementele cele mai fragile. O muşiţă îi dezvăluie, în 
minusculul ei trup, părți incomparabil mai mici, 
picioruşe cu încheieturi, vene în aceste picioruşe, 
sânge în aceste vene, umori în sânge, picături în 
umori Şi vapori în aceste picături; divizând mai de- 
parte aceste ultime lucruri, îşi va epuiza forțele în 
încercarea de a le gândi. Și scopul ultim la care el 
poate ajunge este tot cel al discursului nostru. Va 
crede poate că ceea ce a descoperit este infimul 
extrem a naturii. Și-l voi face din nou să privească 
în abisuri. Îi voi zugrăvi nu numai universul vizibil, 
Cl Chiar toată imensitatea naturii pe care o putem 
concepe, în incinta acestei imagini reduse care este 
atomul. Să vadă în el un infinit de universuri, fiecare 
cu cercul lui, cu planetele şi pământul său, în aceeaşi 
proporție cu lumea vizibilă; iar pe acest pământ va 
Zări animale şi chiar o muşiţă, în care va regăsi tot 
ceea ce i-au arătat şi cele dintâi. Şi descoperind mereu 
în toate acelaşi lucru infinit, continuă să se piardă 
printre aceste minuni uluitoare, atât în micime cât şi 
în vastitate. Cine n-ar admira trupul nostru care 

adineaori nu era perceptibil în univers, imperceptibil 
universului însuşi în sânul acestui tot, ca să apară 
acum un colos, o lume sau mai degrabă un tot faţă 
de neantul la care nu putem ajunge? 

Cine se va măsura în acest fel se va înspăimânta 
de sine şi simțindu-se susținut, în masa pe care i-a 
dat-o natura, între cele două abisuni, al infinitului şi 
al neantului, se va cutremura de admiraţie şi va fi 
mai înclinat să le contemple în tăcere decât să le 
cerceteze cu trufie. 

Căci, până la urmă, ce este omul în natură? Un 
nimic în raport cu infinitul, un tot în raport cu nimi- 
cul, aşezat la mijloc, între nimic şi tot. Infinit de 
departe de înţelegerea extremelor, scopul lucrurilor 
şi principiul lor sunt pentru el în mod absolut as- 
cunse, într-un secret impenetrabil, egal de neputin- 
clos în a vedea nimicul din care a ieşit şi infinitul în 
care e cufundat. 

Ce va face el, în afară de a percepe |puţina] 
aparenţă pe calea de mijloc a lucrurilor, într-o eternă 
disperare de a nu le descoperi niciodată principiul şi 
scopul? Toate lucrurile au ieşit din nimic şi sunt 
sortite infinitului. Cine să urmeze aceste uluitoare 
demersuri? Numai Autorul lor le poate cunoaşte. Și 
în afară de el, nimeni nu le va cunoaşte. 

Pentru că nu au contemplat aceste infinituri, 
oamenii au cutezat semeţi în cercetarea naturii, ca şi 
cum ar exista într-o anumită proporție faţă de ea. 
Lucru ciudat că au vrut să înţeleagă principiile lu- 
crurilor şi de aici să reuşească să cunoască tot, 

printr-o prezumție la fel de mare ca şi obiectul cer- 
cetării lor. E în afara oricărei îndoieli că nu poţi 
concepe un asemenea scop fără o trufie sau fără o 
capacitate infinită precum aceea a naturii. 

Când eşti un învăţat, înţelegi că natura a înscris 
imaginea ei şi a Autorului ei, în toate lucrurile, aces- 
tea ținând toate de dubla ei infinitate. Astfel, vedem 
că toate ştiinţele sunt infinite în întinderea propriilor 
cercetări: cine se mai îndoieşte că geometria are de 
explorat o infinitate de infinite teoreme despre 
proporții. Acestea sunt infinite în multitudinea şi 
subtilitatea principiilor lor: căci cine nu vede că cele 
propuse drept ultimele nu se susțin de la sine şi că 
ele se sprijină pe acelea care, având pe altele drept 
sprijin, nu se îndură niciodată să fie ultimele? Dar 
spunem că sunt ultimele care apar rațiunii noastre, 
tot aşa cum procedăm în lucrurile materiale în care 
numim punct indivizibil pe cel dincolo de care 
simțurile noastre nu mai zăresc nimic, cu toate că 
acesta este prin natura sa divizibil la infinit. 

Dintre aceste infinituri ale ştiinţei, cel al mărimilor 
este cel mai sensibil şi iată de ce sunt puţine per- 
soane care ar putea pretinde că ele cunosc totul: 
„Vreau să vorbesc despre toate“, spunea Democrit. 

Dar infinitul în micime este mult mai puţin vizi- 
bil. Filosofii au pretins adeseori că au ajuns la el şi 
aici toți s-au impiedicat. De unde s-au născut şi 
obişnuitele titluri: Despre principiile lucrurilor: 
Despre principiile filosofiei, şi altele asemenea, la 
fel de fastuoase, într-adevăr, chiar dacă nu la un 

mod evident, precum unul care-ţi sare în ochi, De 
omni Scibili. 

În mod firesc, omul se crede mai capabil de a 
atinge centrul lucrurilor decât de a-i cuprinde 
circumferința. Intinderea vizibilă a lumu ne depăşeşte, 
evident; dar cum noi suntem cei care depăşesc lu- 
crurile mici, ne credem mai capabili să le stăpânim 
şi totuşi nu-ți trebuie mai puțină ştiinţă ca să ajungi 
la nimic decât îţi trebuie pentru a ajunge la tot. 
Această ştiinţă ar trebui să fie infinită şi pentru unul 
şi pentru celălalt; mi se pare că cel care ar reuși să 
cunoască principule ultime ale lucrurilor ar putea 
ajunge să cunoască şi infinitul. Unul depinde de 
celălalt şi unul conduce la celălalt. Extremitățile se 
ating şi se unesc în Dumnezeu şi numai în Dumnezeu. 

Să ne cunoaştem dimensiunile, suntem ceva, dar 
nu suntem totul. Pentru acel ceva care suntem, 
cunoaşterea primelor principii născute din nimic nu 
ni se dezvăluie, iar puţinul care suntem din tot ne 
împiedică să vedem infinitul. 

Inteligența noastră deține, în ordinea lucrurilor 
inteligibile, acelaşi loc ca şi trupul nostru în întin- 
derea naturii. 

Mărginiţi în toate, această stare de mărginire se 
află în toate virtuțile noastre. Simţurile noastre nu 
percep nimic din extreme: prea mult zgomot ne 
asurzeşte; prea multă lumină ne orbeşte; distanța prea 
mare şi proximitatea ne împiedică să vedem; când e 
prea lung, dar şi când e prea scurt, un discurs îşi 
pierde din claritate: prea multe adevăruri ne copleşesc 

(cunosc pe unii care nu pot înțelege cum dacă din 
zero scazi patru, rămâne tot zero), primele principii 
sunt prea evidente pentru noi; prea multă plăcere ne 
stânjeneşte; prea multă armonie displace în muzică 
şi prea multe binefaceri irită: vrem să avem cu ce ne 
plăti datoriile: Beneficia eo usque laeta sunt dum 
videntur exsolvi posse: ubi multum antevenere, pro 
gratia odium redditur”. Nu simţim nici frigul ex- 
trem, nici căldura extremă. Calitățile excesive ne sunt 
potrivnice nu le putem percepe; de la un punct în- 
colo nu le mai simțim, doar le îndurăm, prea multă 
tinereţe şi prea multă bătrânețe împiedică spiritul, ca 
şi prea multă sau prea puţina instrucţie; în sfârşit, 
lucrurile extreme sunt pentru noi ca şi cum n-ar fi, 
lar noi nu existăm în raport cu ele; fie că ne scapă, 
fie că le scăpăm noi lor. 

Aceasta este adevărata noastră stare. Cea care ne 
face incapabili să ştim cu certitudine totul, dar şi să 
ienorăm totul. Navigăm într-un mediu vast, nesigur 
şi plutitor, împinşi dintr-un loc în altul. Orice țărm 
pe care credem că l-am putea atinge, pentru a do- 
bândi siguranță, se clatină, se îndepărtează şi dacă-l 
urmăm nu-l putem apuca, lunecă, pierind într-o 
eternă fugă. Pentru noi nimic nu stă pe loc. Aceasta 
este starea noastră naturală şi totuşi cea mai contrară 
predispozițiilor noastre; ardem de dorinţa de a găsi 
un loc tare sub picioare şi o temelie statornică pen- 
tru a înălța un turn ridicat la infinit. Dar temeliile 
noastre crapă, iar pământul se deschide până în stră- 
funduri. 

Căutăm deci un punct de siguranţă şi statornicie. 
Rațiunea noastră este deci decepţionată de inconstanţa 
lucrurilor vizibile: nimic nu poate fixa finitul între 
două infinituri care-l cuprind, dar îl şi expulzează. 

Acestea fiind bine înţelese, eu cred că ar trebui 
să stăm liniștiți, fiecare în locul în care natura l-a 
plasat. Acest mediu care ne-a fost lăsat moştenire, 
fiind întotdeauna departe de extreme, ce importanță 
are dacă omul manifestă ceva mai multă înțelegere 
pentru lucruri? Nu este el la fel de infinit de departe 
de capăt, iar durata vieții noastre nu este ea egal de 
infinit [depărtată] de eternitate, chiar dacă ar dura 
zece ani în plus? 

În raport cu aceste infinituri, toate finiturile sunt 
epale: şi nu văd de ce ne-am apleca inteligenţa mai 
mult asupra unuia decât asupra celuilalt. Chiar numai 
comparaţia între noi şi infinit e de ajuns să ne facă 


să suferim. | | | | 
Dacă omul s-ar studia pe sine mai întâi, el ar 


vedea cât de incapabil este să treacă dincolo de el 
însuşi. Cum s-ar putea ca o parte să cunoască totul? 
— Dar va aspira să poată cunoaşte cel puţin părțile 
acelea cu care se poate măsura? Dar părțile lumii 
posedă toate un asemenea raport şi o asemenea 
înlănţuire că eu cred că e imposibil să cunoaştem 
una fără cealaltă şi fără întreg. 

Omul, de exemplu, are legătură cu tot ceea ce 
cunoaşte. El are nevoie de un loc care să-l conțină, 
de-timp pentru a dura, de mişcare pentru a trăi, de 

elemente pentru a-l alcătui, de căldură, de hrană, de 
aer pentru a respira; el vede lumina, simte corpurile, 
în sfârşit totul se află sub semnul alianței cu el. Ar 
trebui deci, pentru a-l cunoaşte pe om, să aflăm de 
ce are nevoie de aer pentru a trăi, iar pentru a cunoşte 
aerul, ar trebui să aflăm în ce raport stă el cu viaţa 
omului etc. Flacăra nu arde fără aer, deci, pentru a 
cunoaşte flacăra trebuie să cunoaştem şi aerul. Deci 
toate lucrurile fiind cauzate şi cauzante, ajutătoare şi 
ajutate, mediate şi imediate, şi totul ținându-se prin- 
tr-o legătură naturală şi insesizabilă care leagă ce-i 
mai îndepărtat şi ce-i mai diferit, cred că este im- 
posibil să cunoaştem părțile fără să cunoaştem în- 
tregul şi nici întregul fără să cunoaştem părțile. [Eter- 
nitatea lucrurilor în ea însăşi sau în Dumnezeu ar 
trebui să uimească mica noastră durată. Imobilitatea 
fixă şi constantă a naturii, în comparaţie cu schim- 
barea continuă care se petrece în noi, trebuie să aibă 
acelaşi efect.] 

Și ceea ce încoronează neputinţa noastră de a 
cunoaşte lucrurile este faptul că ele sunt simple în 
ele însele, iar noi suntem alcătuiți din două naturi 
opuse şi de gen diferit, din suflet şi trup. Este im- 
posibil ca partea care raţionează în noi să fie altceva 
decât spirit; şi când se pretinde că am fi doar corpo- 
rali, acest lucru ne exclude şi mai mult de la cunoaş- 
terea lucrurilor, nefiind nimic mai de neconceput 
decât să se spună că materia se cunoaşte pe sine. Nu 
ne este în putere să ne dumirim cum s-ar putea 
cunoaşte. 

Și astfel, dacă suntem doar materie, nu putem 
cunoaşte nimic, dar dacă suntem spirit şi materie, nu 
putem ajunge la o cunoaştere perfectă a lucrurilor 
simple, spirituale sau corporale. 

De aici vine faptul că toți filosofii confundă ideile 
despre lucruri şi vorbesc de lucruri corporale la un 
mod spiritual şi despre cele spirituale la un mod 
corporal. Căci cutează să spună că trupul tinde înspre 
Jos, că aspiră spre centru, că se fereşte de distrugere, 
că se teme de vid, că are înclinații, simpatii, anti- 
patii, toate lucruri care aparțin spiritului. Vorbind 
despre spirit, îl consideră ca având un loc, ca fiind 
în mişcare dintr-un loc în altul, lucruri care nu aparțin 
decât trupului. 

În loc de a primi ideile acestor lucruri pure, noi 
le împodobim cu calitățile noastre şi contaminăm cu 
fiinţa noastră compusă lucrurile simple pe care le 
contemplăm. 

Cine n-ar crede, văzându-ne compunând toate 
lucrurile din spirit şi trup, că acest amestec ne-ar fi 
chiar foarte de înţeles? Şi totuşi este lucrul pe care-l 
înţelegem cel mai puţin. Omul este pentru el însuşi 
cel mai minunat scop al naturii, căci nu poate con- 
cepe ce este trupul şi mai puţin chiar ce este spiritul 
şi aproape deloc că un lucru oarecare cum este cor- 
pul poate fi unit cu spiritul. Aceasta este culmea 
dificultăților sale de înțelegere şi totuşi aceasta este 
propria lui ființă: Modus quo corporibus adhaerent 
spiritus comprehendi ab hominibus non potest et hoc 
tamen homo est. 

În sfârşit, pentru a desăvârşi dovada slăbiciunii 
noastre, voi încheia cu aceste două consideraţii... 

73. — Dar, poate că acest subiect depăşeşte 
posibilitatea rațiunii noastre. Să-i examinăm deci in- 
vențiile în lucrurile aflate în puterea ei. Dacă există 
ceva spre care interesul propriu a făcut-o să se aplece 
cu multă seriozitate, acesta este cercetarea binelui ei 
suprem. Să vedem deci în ce cred aceste suflete 
puternice şi clarvăzătoare că l-ar putea găsi şi dacă 
sunt în acord. 

Unul spune că binele suprem este în virtute, 
celălalt în voluptate, unul în ştiinţele naturale, celălalt 
în adevăr; felix qui potuit rerum cognoscere causas€, 
altul într-o ignoranță totală, altul în indolență, altul 
în rezistenţa la aparențe, altul în a nu admira nimic, 
nihil mirare propre res una quae possit facere et 
servare beatum”, iar adevărații pyrrhonieni în ata- 
raxie, îndoială şi permanentă lepădare; alții, mai 
înţelepţi, cred că au găsit ceva mai bun. lată-ne 
răsplătiți! 

A se transpune după legile de sub titlul următor. 

Dacă frumoasa filosofie n-a dobândit nimic si- 
gur după o trudă atât de îndelungată şi încordată, să 
vedem poate că măcar sufletul va reuşi să se cunoască 
pe sine. Să-i ascultăm pe învățații lumii cu privire la 
acest subiect. Ce au crezut ei despre substanţa su- 
fletului 394. Au fost mai norocoşi în localizarea lui? 
395. Ce au aflat despre originea, durata şi dispariția 
lui? 399. 

Să fie oare sufletul un subiect prea nobil pentru 
slabele lumini ale rațiunii? Să-l coborâm deci la 
materie, să vedem dacă el ştie din ce este făcut pro- 
priul său corp pe care-l însufleţeşte şi pe celelalte pe 
care le contemplă şi le mişcă în voie. Ce au aflat 
aceşti mari dogmatici care ştiu totul? /Farum sen- 
tentiarum 393. 

Ar fi de ajuns dacă rațiunea ar fi rezonabilă şi ea 
este când mărturiseşte că n-a găsit nimic cert; dar că 
nu şi-a pierdut speranța |dimpotrivă, e mai înflăcărată 
ca niciodată în căutarea ei, sigură că are în ea forțele 
necesare pentru a dobândi această certitudine. Să ne 
desăvârşim deci rațiunea, să-i cercetăm puterile prin 
efectele acestora şi să le recunoaştem chiar prin ele; 
să vedem dacă are puterea necesară şi cele câteva 
puncte de sprijin capabile să sesizeze adevărul. ] 

74. — O scrisoare despre nebunia ştiinţei umane 
şi a filosofiei. Această scrisoare înainte de diver- 
lismenl. 

Felix qui potuit... Nihil admirari. 

Două sute optzeci de feluri de bine suprem în 
Montaigne. 

75. — Partea întâi, |, 2, cap. l, Secţiunea a IV-a. 

| Conjectură. Nu va fi greu să mai coborâm o 
treaptă şi s-o facem acum să pară ridicolă. Căci pentru 
a începe chiar cu ea însăşi], ce e mai absurd decât 
să spunem: corpurile neînsuflețite au pasiuni, temeri, 
orori? Că aceste corpuri insensibile, fără viaţă şi chiar 
imposibil s-o aibă — ar putea trăi pasiuni, care pre- 
supun un suflet cel puțin senzitiv pentru a le resimți? 

Mai mult, că obiectul acestei orori ar fi vidul. Ce ar 
fi în vidul de care ar trebui să se teamă atât de tare? 
Ce e mai grosolan şi mai ridicol? Și asta nu e totul: 
acestea au în ele însele un principiu de mişcare pentru 
a evita vidul; au braţe, picioare, mușchi, nervi? 

76. — A scrie împotriva celor care aprofundează 
prea mult ştiinţele. Descartes. 

77]. — Nu-l pot ierta pe Descartes; el a vrut prin 
toată filosofia sa să se lepede de Dumnezeu: dar nu 
s-a putut stăpâni să nu-i acorde rolul de a da lumii 
un bobârnac pentru a o pune în mișcare; după care, 
lumea nu a mai avut trebuință de Dumnezeu. 

78. — Descartes inutil şi nesigur. 

79. — (Descartes. — Trebuie să spunem în linii 
mari: „A făcut-o dând lumii chip şi mişcare“, căci e 
adevărat. Dar când e să demonstreze cum şi în ce 
fel, devine ridicol. Căci este inutil, nesigur şi penibil. 
Și dacă ar fi adevărat, n-am mai crede că filosofia 
merită măcar o oră de osteneală.] 

*80. — De ce un om şchiop nu ne irită pe când 
un spirit şchiop ne irită? Din cauză că un şchiop 
recunoaşte că noi nu suntem şchiopi pe când un 
spirit schiop ne acuză pe noi că avem un spirit 
şchiop. Dacă n-ar fi aşa ni s-ar face milă, nu ne-am 
înfuria. 

Epictet întreabă foarte energic: „De ce nu ne 
supărăm când ni se spune că ne doare capul şi ne 
supărăm când ni se spune că gândim prost sau că 
alegem prost“. Din cauză că suntem siguri că nu ne 
doare capul şi că nu suntem şchiopi, dar nu suntem 

la fel de siguri că am ales adevărul. În aşa fel încât, 
nefiind siguri, din pricină că noi privim din punctul 
nostru de vedere, pe când un altul priveşte din punctul 
lui de vedere cu totul potrivnic, suntem surprinşi şi 
devenim neîncrezători, cu atât mai mult o mie de 
oameni râd de alegerea noastră; ar trebui să prefe- 
răm rațiunile noastre față de ale altora, dar e un 
lucru de cutezanţă şi dificil. Or, această contradicție 
nu există cu privire la un şchiop. 

*8 1. — Spiritul crede în mod firesc şi voința iubeşte 
in mod firesc; în aşa fel încât în lipsa unor obiecte 
adevărate, acestea se vor ataşa de obiecte false. 

82. — Imaginaţia. — Aceasta este partea cea mai 
înşelătoare din om, maestra eroarei şi a falsului, şi 
cu atât mai vicleană cu cât nu este întotdeauna; căci 
ea ar fi regula infailibilă a adevărului dacă ar fi re- 
gula infailibilă a minciunii. Dar fund cel mai adesea 
falsă, ea nu face niciodată dovada calității sale, 
marcând la fel şi adevărul şi minciuna. 

Nu vorbesc de nebuni, vorbesc de cei înţelepţi; 
printre ei se află cei a căror imaginaţie are marele 
dar de a-i convinge pe oameni. Degeaba protestează 
rațiunea, ea nu poate da preț lucrurilor. 

Această superbă putere, duşmana raţiunii, căreia 
îi place să domine şi să controleze raţiunea, pentru 
a-şi arăta forța în toate lucrurile creează omului a 
doua sa natură. Ea îşi are fericiţii şi nefericiţii ei, 
sănătoşii şi bolnavii ei, bogaţii şi săracii ei: ea poate 
naşte credinţa, îndoiala, ea poate nega rațiunea, ea 
poate suspenda simţurile şi tot ea le poate spori; ea 

ÎŞI are nebunii şi înțelepţii ei: şi nimic nu ne mâhneşte 
mai mult decât să vedem că ea oferă celor care o 
posedă o satisfacţie mai deplină decât rațiunea. Cei 
abili în imaginație se fac plăcuți între ei cu totul 
altfel decât cei prudenţi prin rațiune. li privesc pe 
oameni de sus; discută cu îndrăzneală şi încredere; 
ceilalți cu teamă şi neîncredere: şi veselia de pe 
chipul lor le oferă adesea un avantaj asupra opiniei 
celor care-i ascultă, înțelepții imaginativi fiind 
favorizați în faţa judecătorilor de acelaşi gen. Ea 
nu-i poate face înţelepţi pe nebuni, dar îi face 
fericiţi; spre deosebire de rațiune, care-i face pe 
prietenii ei nefericiți, una acoperindu-i de glorie, 
cealaltă de ruşine. 

Cine împarte faima? Cine oferă respect şi 
venerație persoanelor, operelor, legilor, celor mari, 
dacă nu facultatea lor imaginativă. Cât de neînsem- 
nate sunt bogățiile lumii fără participarea ei! 

Să nu-mi spuneți că acest magistrat, a cărui 
bătrânețe venerabilă impune respectul întregului 
popor, se conduce numai după o rațiune pură şi 
sublimă şi că el nu judecă lucrurile decât în natura 
lor, fără să facă apel la acele inutile detalii care nu 
stârnesc decât imaginaţia celor slabi? Îl vedeţi în- 
cepându-şi discursul în care depune tot zelul lui plin 
de fervoare, sporind soliditatea rațiunii prin înflăcă- 
rarea carității. lată-l gata să se facă ascultat, cu un 
respect exemplar. Dar să vină şi un predicator 
căruia natura 1-a dat o voce răguşită şi un chip mai 
ciudat, sau care e prost bărbierit şi poate din întâm- 

plare, chiar murdar, orice mari adevăruri ar anunţa, 
pariez că toată gravitatea senatorului nostru se va 
duce de râpă. 

Cel mai mare filosof al lumii, aflat pe o scândură 
destul de lată, dacă are dedesubt o prăpastie, chiar 
dacă raţiunea îl va convinge că se află în siguranță, 
se va lăsa copleşit de imaginaţia care o va lua înaintea 
rațiunii. Mulți dintre ei nici nu se pot gândi fără să 
pălească şi să se umple de sudori. 

Nu vreau să pomenesc toate efectele imaginaţiei. 

Cine nu ştie că vederea pisicilor, a şoarecilor sau 
scrâşnetul cărbunelui etc. poate scoate din sărite? 
Tonul vocii impune celor înţelepţi şi schimbă un 
discurs într-un poem de forță. 

Afecțiunea sau ura schimbă faţa justiției. Și cât 
de mult un avocat plătit dinainte se convinge de 
dreptatea cauzei pe care o pledează! De câte ori un 
gest îndrăzneţ îl face să apară cel mai bun în ochii 
judecătorilor, înşelați de această aparență! Hazlie 
rațiune pe care vântul o poartă în toate părțile! 

Voi reaminti aproape toate acţiunile oamenilor 
care nu pornesc decât la impulsurile ei. Rațiunea a 
fost obligată să cedeze, iar cel înțelept îşi stabileşte 
principiile pe care imaginația oamenilor le-a iniro- 
dus cutezător pretutindeni. 

[Cel care nu vrea să urmeze decât rațiunea va fi 
luat drept nebun de mulţimea oamenilor comuni. 
Trebuie să judecăm conform judecății celei mai mari 
părți a lumii. Trebuie, pentru că lumii îi place să 
ostenească în fiecare zi pentru lăudatele comori ale 

imaginaţiei şi, când somnul ne prinde din pricina 
oboselii rațiunii noastre, trebuie, fără răgaz, să ne 
trezim brusc pentru a o lua la goană după himerele 
acestei stăpâne a lumii şi să ne lăsăm impresionați 
de ea. lată unul din principiile de eroare, dar nu este 
singurul. | 

Magistraţii noştri cunosc bine acest secret. Ro- 
bele lor roşii, herminele în care se înveşmântă ca 
nişte pisici îmblănite, palatele în care se ţin proce- 
sele, însemnele heraldice, tot acest aparat împărătesc 
era foarte necesar; iar dacă doctorii n-ar avea pele- 
rine şi pantofi roşii, iar magistraţii bonete pătrate şi 
robe largi acoperindu-i din patru părți, niciodată n-ar 
putea să-i înşele pe oamenii care nu pot rezista la 
acestă înfăţişare atât de strălucitoare. Dacă ar stă- 
pâni adevărata justiție și dacă medicii ar cunoaşte 
adevărata artă de a vindeca, n-ar avea trebuință de 
bonetele lor pătrate. Măreţia acestor meserii ar fi 
destul de venerabile prin ele însele; dar, neposedând 
decât ştiinţe imaginare, ei sunt obligați să se folo- 
sească de toate aceste inutile obiecte care stârnesc 
imaginația celor cu care au de a face; şi astfel, îşi 
atrag, respectul lor. Numai războinici nu se deghi- 
zează pentru că, într-adevăr, ceea ce este esențial în 
ei se stabileşte prin forță, la ceilalți prin strâmbături. 

Regii noştri n-au apelat la aceste artificiu. Ei nu 
se maschează cu veşminte nemaipomenite pentru a-şi 
dovedi calitatea; dar se arată însoțiți de gărzi, de 
halebardieri. Aceste trupe armate, care nu au mâini 
şi forță decât pentru regii lor, trompeții şi toboşarii 

care merg înaintea lor şi legiunile care-i înconjoară, 
îl fac să tremure chiar pe cei mai tari. Ei nu au 
numai veşmintele, ei au şi forța de partea lor. Ar 
trebui să avem o rațiune foarte curată pentru a-l privi 
ca pe un om oarecare pe Marele Sultan, înconjurat, 
în superbul său serai, de patruzeci de mii de ieniceri. 

Nu putem să vedem un avocat cu pelerină şi 
bonetă fără să ne facem o impresie foarte bună des- 
pre virtuțile lui. 

Imaginaţia dispune de toate; ea face frumusețea, 
dreptatea, fericirea, care sunt totul în lume. Aş dori 
din toată inima să văd acea carte italiană căreia nu-i 
cunosc decât titlul De//a opinione regina del mondo. 
Subscriu la ea fără s-o fi citit, în afară de lucrurile 
rele care s-ar afla în ea. 

lată deci efectele acestei facultăți înşelătoare care 
pare să ne fie dată într-adins pentru a ne duce în 
eroare. Dar mai sunt şi alte principii. 

Impresiile vechi nu sunt singurele în stare să ne 
amăgească; farmecul noutăţii are aceeaşi putere asu- 
pra noastră. De aici se nasc toate disputele între 
oameni care-şi reproşează fie că se conduc după 
impresiile din copilărie, fie că aleargă cutezători după 
noutăți. Cine ține calea cea dreaptă? Să apere, să 
dovedească! Nu există principiu, oricât de firesc ar 
fi, chiar din copilărie, care să nu provoace o falsă 
impresie, fie de instrucție, fie de simțire. 

„Pentru că, în copilărie ați crezut că un cufăr e 
gol când nu vedeaţi nimic în el, v-aţi convins de 
posibilitatea vidului. O iluzie a simţurilor voastre, 

întărită de obişnuinţa pe care ştiinţa ar trebui s-o 
corecteze“. Alții spun dimpotrivă: „Pentru că vi s-a 
spus la şcoală că vidul nu există, bunul-simţ a fost 
vătămat, căci el înțelegea atât de bine vidul înainte 
de a 1 se transmite această falsă impresie care tre- 
buie corectată, apelând la firea noastră dintâi“. Cine 
v-a înşelat deci: simțul sau educația? 

Dar mai avem şi un alt principiu al erorii: bolile. 
Ele ne atacă puterea de judecată şi simţul. Și bolile 
grave le alterează mai adânc, deşi nu mă îndoiesc 
că şi cele mai puţin grave îşi au şi ele efectul lor 
proporțional. 

Propriul nostru interes este un instrument minu- 
nat care ne poate deschide ochii asupra unor lucruri 
plăcute. Nu-i este permis nici celui mai drept om din 
lume să-și judece singur propria lui cauză. Cunosc 
pe unii care, pentru a nu cădea în acest păcat al 
trufiei, au fost cei mai nedrepţi din lume chiar în 
cauzele drepte: mijlocul cel mai sigur de a pierde un 
proces îndreptățit era să-l recomanzi prin rudele lui 
apropiate. 

Dreptatea şi adevărul sunt două puncte atât de 
subtile că instrumentele noastre sunt prea tocite pen- 
tru a le putea sesiza exact; dacă se întâmplă să 
reuşească, ele se ştirbesc, bâjbâind roată-mprejur, 
sprijinindu-se mai mult pe fals decât pe adevăr. 

[Omul este deci atât de fericit alcătuit că nu are 
nici un principiu al adevărului, având în schimb 
excelente principii ale falsului. Să vedem acum 

câte... Dar cea mai puternică sursă de erori este 
războiul între simțuri şi rațiune.] 

83. — Să începem de aici capitolul puterilor 
amăgitoare. Omul nu este decât supusul erorii natu- 
rale şi ireparabile, dacă e lhpsit de har. Nimic nu-i 
arată adevărul. Totul îl amăgeşte; cele două principii 
ale adevărului, rațiunea şi simţurile, în afară de faptul 
că amândurora le lipseşte sinceritatea, se înşeală re- 
ciproc. Simţurile amăgesc rațiunea prin false aparenţe 
şi chiar această iluzie pe care o dau rațiunii o pri- 
mesc de la ea la rândul lor. Ea se răzbună. Patimile 
sufletului tulbură simțurile, dându-i impresii false. 
Ele mint şi se înşeală pe întrecute. 

Și, pe deasupra acele erori care pot fi întâmplă- 
toare sau pot proveni din lipsa inteligenţei, cu virtuțile 
el eterogene... 

*84. — Imaginaţia sporeşte lucrurile mărunte, 
umplându-ne sufletul cu ele printr-o apreciere fan- 
tastică; iar printr-o insolență cutezătoare, ea micşo- 
rează lucrurile mari, pe măsura ei, cum face când 
vorbeşte despre Dumnezeu. 

*85. — Lucrurile care ne stăpânesc cel mai mult, 
cum ar fi să ascundem puținul avut, nu înseamnă 
aproape nimic. E doar neantul pe care imaginaţia 
noastră-l sporeşte făcându-l cât muntele. O altă în- 
torsătură a imaginaţiei ne face să descoperim acest 
lucru cu uşurinţă. 

86. — [Fantezia mea mă face să urăsc un cron- 
cănitor, precum şi unul care leorpăie mâncând. Fan- 
tezia are o mare greutate. Ce câştig avem de la ea? 

S-o urmăm numai din pricină că e firească? Nu, 
trebuie să-i rezistăm...) 

87. — Ouasi quidquam infelicius sit homine cui 
Sua figmenta dominatur. (Pliniu) 

88. — Copiii care se sperie de propria lor faţă 
mânjită nu sunt decât nişte copii; dar în nici un fel 
slăbiciunea copilănei nu devine tărie o dată cu vâr- 
sta. Doar fantezia se schimbă. Tot ceea ce se 
perfecționează prin progres piere prin progres. Tot 
cea ce a fost slab nu poate fi niciodată puternic. 
Degeaba spunem: a crescut, s-a schimbat; el este 
mereu acelaşi. 

89. — Obişnuinţa este natura noastră. Cine se 
obişnuieşte cu credinţa, crede, nu se poate stăpâni să 
nu se teamă de infern şi nu mai poate crede în alt- 
ceva. Cine se obişnuieşte să creadă că regele este 
înfricoşător... etc. Cine se îndoieşte deci că sufletul 
nostru, fiind obişnuit a vedea numărul, spaţiul, 
mişcarea, nu crede decât în ele? 

90. — OQuod crebro videt non miratur, etiamsi cur 
fiat nescit; quod ante non viderit, id si evenerilt, 
ostentum esse censet. (Cicero) 

Nae iste magno conatu magnas nugas dixerit! 

91. — Spongia solis!! — Când vedem acelaşi efect 
producându-se mereu, conchidem că e o necesitate 
firească, cum ar fi că mâine va fi o altă zi etc. Dar 
adesea natura ne dezminte şi nu se supune propriilor 
el reguli. 

*92. — Ce sunt principiile noastre naturale dacă 
nu principiile obişnuinţei noastre. În copii le aflăm 

pe cele primite de la părinţii lor, ca simţul vânătorii 
la animale, cum se vede din experienţă. Un obicei 
diferit ne va da alte principii naturale, şi dacă pe 
unele nu le putem înlătura din obicei, există şi obi- 
ceiuri împotriva naturii, de neînlăturat nici prin natură 
ŞI nici printr-un alt obicei. Depinde de dispoziție. 

*93. — Părinţii se tem c-ar putea pierde iubirea 
naturală a copiilor lor, dar ce e această natură 
ameninţată să se piardă? Obiceiul este o a doua natură 
care ar distruge-o pe prima? Dar ce este natura? De 
ce obiceiul nu este natural? Mi-e foarte teamă că 
această natură să nu fie ea însăşi decât un prim obi- 
cei, lar obiceiul o a doua natură. 

94. — Natura omului este numai natură, omne 
animal. 

Nu există nimic care să nu devină natural şi tot 
ceea ce este natural e supus pierzanie. 

95. — Memoria, bucuria sunt sentimente, şi chiar 
propozițiile geometrice devin sentimente; pentru că, 
prin rațiune, sentimentele devin naturale, iar senti- 
mentele naturale se şterg prin rațiune. 

96. — Când ne folosim de false rațiuni pentru a 
dovedi efectele naturii, nu mai vrem să le primim pe 
cele adevărate când ele ni se dezvăluie. Exemplul pe 
care-l putem da este circulaţia sângelui, pentru a 
descoperi pricina pentru care se umflă vena deasu- 
pra ligaturii. 

*97. — Lucrul cel mai important în viață este 
alegerea unei meserii: întâmplarea decide. Obiceiul 
face să apară zidarii, soldații, țiglarii. „Este un bun 

meşter țiglar“, se spune; și despre soldați: se spune 
„Sunt nebuni“; alții, dimpotrivă: nimic nu e mai măreț 
decât un război, restul oamenilor nu sunt buni de 
nimic. Tot auzind în copilărie lăudându-se unele 
meserii și disprețuindu-se altele, omul alege: căci 
firesc este să respingem nebunia şi să alegem 
adevărul; aceste cuvinte ne emoţionează: păcatul 
apare când e vorba să le aplicăm. Atât de mare este 
forța obiceiului că, dacă natura n-a făcut decât să-i 
creeze pe oameni, condițiile au fost create de obi- 
ceiuri. Fireşte, natura nu este chiar atât de uniformă. 
Obiceiul o uniformizează pentru că o constrânge: 
uneori natura e mai puternică decât obiceiul şi omul 
se orientează din instinct, în ciuda oricărui obicei, 
bun sau rău. 

98. — Prejudecata induce eroarea — E un lucru de 
plâns să vezi toți oamenii vorbind despre mijloace şi 
pe nimeni despre scop. Fiecare se gândeşte cum se va 
elibera din condiţia sa, dar în privința condiției şi a 
patriei, nu alegem, pe acestea ni le dă destinul. 

E un lucru de plâns să vezi atâţia turci, eretici, 
necredincioşi, urmându-şi părinţii, doar pentru fap- 
tul că | s-a spus că fiecare dintre ei e cel mai bun; 
lată ce determină condiția fiecăruia; de lăcătuş, de 
soldat etc. 

lată de ce sălbaticii nu pot face nimic în Provence. 

*09. — Există o diferență universală şi esențială 
între acțiunile voinței şi toate celelalte. 

Voința este unul din principalele organe ale cre- 
dibilității; şi nu pentru că ea ar crea-o, ci pentru că 


196 


TICĂLOŞIA OMULUI FĂRĂ DUMNEZEU 


lucrurile sunt adevărate sau false după chipul cum 
sunt privite. Voința care se complace mai degrabă în 
cele false decât în celelalte, îndepărtează mintea de 
la cercetarea acelor calități pe care nu-i place să le 
vadă. Spiritul, mergând mână în mână cu voinţa, se 
opreşte la acel chip al lucrului care-i place ei; astfel, 
el judecă prin ceea ce vede. 

100. — Amorul propriu. — Natura acestui amor 
propriu şi a eului uman este să nu se iubească decât 
pe sine şi să nu se ia în considerare decât pe sine. 
Dar ce va face? Nu va putea împiedica acel obiect 
pe care-l iubeşte să fie plin de defecte şi de !osnicii: 
îl vrea mare şi el este mic. Vrea să fie fericit şi se 
vede nefericit; ar vrea să fie perfect şi se vede plin 
de imperfecţiuni; vrea să fie obiectul iubirii şi al 
respectului oamenilor şi vede că defectele lui nu-i 
aduc decât aversiunea şi disprețul lor. Această în- 
curcătură în care se află provoacă în el cea mai 
nedreaptă şi mai criminală pasiune pe care ne-am 
putea-o imagina. Căci el concepe o ură de moarte 
împotriva acestui adevăr care-l copleşeşte şi-l con- 
vinge de defectele sale. Ar dori să-l nimicească şi, 
neputându-l distruge în sinea lui, îl distruge pe cât 
poate, în cunoaşterea lui şi în cunoaşterea celorlalți. 
Adică, depune toate eforturile din lume pentru a-şi 
ascunde defectele, atât față de ceilalți cât şi faţă de 
sine şi nu suportă să-i fie arătate şi nici să-l fie 
dezvăluite de alții. 

Este fără îndoială foarte rău să fim plini de de- 
fecte; dar şi mai rău este să fim plini de ele şi să nu 

vrem să le recunoaştem, pentru că acest lucru în- 
seamnă să-i adăugăm pe cel al unei iluzii voite. Nu 
vrem ca ceilalți să ne înşele; şi nici nu ni se pare 
dreaptă dorinţa lor de a-i stima mai mult decât merită: 
nu e deci drept nici din partea noastră să-i înşelăm 
Şi să cerem să ne respecte mai mult decât merităm. 

Astfel, când ei descoperă numai viciile şi im- 
perfecțiunile noastre pe care le avem cu adevărat, 
este vizibil că ei nu ne fac o nedreptate, pentru că nu 
e1 sunt în cauză, dimpotrivă, ne fac un bine, ajutân- 
du-ne să ne eliberăm de un rău: necunoaşterea 
imperfecţiunilor noastre. Nu trebuie să ne supărăm 
că le cunosc şi că ne dispreţuiesc: e drept ca ei să 
ştie cum suntem şi să ne dispreţuiască dacă suntem 
de disprețuit. 

lată sentimentele de care trebuie să dea dovadă 
o inimă plină de echitate şi adevăr. Ce trebuie să 
spunem despre a noastră când o vedem într-o dis- 
poziție cu totul contrară? Nu-i aşa că urâm adevărul 
ŞI pe cei care ni-l spun şi că ne-ar place să se înşele 
cu privire la noi şi să fim considerați altfel decât 
suntem cu adevărat? 

lată o dovadă care-mi provoacă oroare. Religia 
catolică nu obligă la divulgarea păcatelor, indiferent, 
faţă de oricine: ea acceptă să ne ascundem unii faţă 
de ceilalți, cu excepția unuia singur, căruia ea ne 
comandă să-i dezvăluim toată inima, arătând-o aşa 
cum este. Nu există decât un singur om pe care ea 
ne poruncește să nu-l mințim; obhgându-l şi pe el la 
un secret inviolabil care face ca această cunoaştere 

să fie în el ca şi cum n-ar fi. Se poate imagina ceva 
mai blând şi mai milostiv? Și totuşi decăderea omu- 
lui este atât de mare că şi această lege i se pare prea 
aspră; şi de aceea s-a revoltat împotriva Bisericii o 
mare parte a Europei. 

Cât de nedreaptă şi nesăbuită este inima omului, 
părându-i-se un lucru rău obligaţia de a face față de 
un singur om ceea ce ar trebui făcut față de toţi 
oamenii! Sau ni se pare drept să-i înşelăm? 

Aversiunea faţă de adevăr are intensităţi diferite; 
dar putem spune că ea există în noi, în toţi, într-o 
anumită măsură, pentru că este inseparabilă de amorul 
propriu. Delicateţea rău înțeleasă îi obligă pe cei 
nevoiţi să corijeze pe ceilalți să aleagă atâtea căi 
ocolite şi să îndulcească adevărul pentru a evita să-i 
tulbure. Aceștia sunt obligați să ne diminueze de- 
fectele, să se prefacă a ni le scuza, să le amestece cu 
laude şi cu dovezi de stimă şi de afecţiune. 

În ciuda acestor prevederi, leacul este întotdeauna 
amar pentru amorul propriu. la din el cât poate mai 
puțin, întotdeauna cu dezgust şi adesea cu o secretă 
mânie împotriva celor care-l oferă. 

De aceea se întâmplă că, dacă cineva are vreun 
interes să fie iubit de noi, se fereşte să ne facă un 
serviciu pe care-l ştie dezagreabil; ne tratează aşa 
cum vrem să fim tratați: urâm adevărul, ei ni-l as- 
cund; ne place să ne lăsăm înşelaţi, ei ne înşală. 

Cu cât urcăm mai sus pe treapta demnităților, cu 
atât ne îndepărtăm mai mult de adevăr pentru că 
oamenii se tem să-i rănească pe cei a căror afecțiune 

le este utilă şi a căror aversiune este periculoasă. Un 
prinţ va fi de poveste în toată Europa, numai el sin- 
gur nu va şti nimic: a spune adevărul este folositor 
pentru cel căruia 1 se spune, dar dezavantajos pentru 
cel care-l spun pentru că se fac urâţi. Or, cei care 
trăiesc alături de prinți îşi iubesc mai mult interesele 
lor decât pe cele ale prințului pe care-l slujesc: şi 
astfel ei se feresc să-i facă lui un bine pentru a nu-şi 
face lor rău în acelaşi timp. 

Această nefericire e mai mare şi mai obişnuită în 
rândurile înalților demnitari, dar nici cei mai mici 
nu sunt scutiţi de ea, pentru că există întotdeauna 
un interes să te faci iubit de oameni. Astfel, viața 
umană nu este decât o perpetuă iluzie: nu facem 
decât să ne înşelăm şi să ne flatăm între noi. Unirea 
între oameni se întemeiază pe această reciprocă 
înşelătorie: şi puţine prietenii ar rezista dacă fiecare 
ar şti ce spune prietenul lui despre el, chiar dacă 
acesta vorbeşte sincer şi fără patimă. 

Omul nu este decât mască, minciună, ipocrizie şi 
în sine şi pentru ceilalți. Nu vrea să i se spună 
adevărul. Și evită să-l spună celorlalți; şi toate aceste 
dispoziții atât de departe de dreptate şi rațiune îşi au 
rădăcinile naturale în inima lui. 

101. — Vreau să subliniez faptul că, dacă toți 
oamenii ar şti ce se spune despre ei, n-ar mai fi 
rămas decât câțiva prieteni pe lumea asta. Dovadă, 
certurile pe care le provoacă relatările indiscrete care 
se fac uneori. [Aş spune chiar mai mult, toți oamenii 

*102. — Există vicii care nu ne stăpânesc decât 
pentru că sunt legate de altele; dacă le-am reteza 
trunchiul, ar cădea precum crengile. 

*103. — Exemplul castităţii lui Alexandru n-a 
făcut atâția abstinenți câți beţivi a făcut prin acel dar 
al beţiei pe care-l avea'?. Nu e o ruşine să nu fii atât 
de virtuos ca el. Dar nici să credem că viciile noas- 
tre nu sunt comune când le împărtăşim cu cei mari 
şi să nu bagăm de seamă că prin aceste vicii şi cei 
mari devin oameni de rând. Eşti legat de aceştia prin 
acelaşi fir de care şi ei sunt legaţi de popor: căci 
oricât de sus ar fi aşezaţi, ei sunt, într-un anumit fel, 
legați de oamenii cei mai mărunți. Ei nu calcă prin 
aer, şi nici nu sunt despărțiți de societatea noastră. 
Nu, nu; dacă sunt mai mari decât noi, numai capul 
lor e mai sus, dar picioarele lor calcă pe pământ ca 
şi ale noastre. Ei se află toţi la același nivel şi se 
sprijină pe acelaşi pământ, ŞI, prin această extremi- 
tate ei sunt la fel de jos ca noi, cei mărunți, aseme- 
nea copiilor sau animalelor. 

104. — Când patima noastră ne îndeamnă să facem 
ceva, uităm datoria: când îți place să citeşti, citeşti, 
chiar dacă ar trebui să faci altceva. Dar pentru a nu 
uita de datorie, să ne propunem întotdeauna să facem 
ceva ce nu ne place: şi atunci, scuzându-ne că avem 
altceva de făcut, ne-aducem prin acest mijloc aminte 
de datoria pe care o avem de îndeplinit. 

*105. — E foarte greu să propunem un lucru jude- 
căţii altuia fără să dăunăm propriei lui judecăți prin 
felul cum o prezentăm! Dacă cineva spune: „Mi se 

pare frumos; mi se pare greu de înțeles“, sau altceva 
asemănător, el antrenează şi imaginaţia în această 
judecată sau, dimpotrivă, o contrariază. E mai bine 
să nu spunem Nimic; şi atunci acela va judeca după 
ceea ce i se arată sau după ceea ce i se arată atunci 
şi după ceea ce alte circumstanţe, al căror autor nu 
suntem noi, au adăugat. Dar măcăr nu noi vom 
adăuga nimic de la noi. Dacă nu cumva tăcerea îşi 
va avea efectul ei, după întorsătura şi interpretarea 
pe care le va da acestei tăceri sau după cum va 
conjectura mimica, expresia feței sau tonul vocii, 
dacă va fi un bun fizionomist; e uşor deci să abați 
o judecată din calea ei firească sau, mai degrabă, 
sunt atât de puţine judecăți solide, de neclintit. 

*106. — Cunoscând pasiunea care-l stăpâneşte 
pe fiecare, ne putem face plăcuţi; şi totuşi fiecare îşi 
are fanteziile lui, uneori chiar împotriva binelui său, 
ŞI crezând chiar că-i e bine; e o ciudățenie care pune 
în încurcătură pe ceilalți. 

*107. — Lustravit lampade terras.'*— Timpul şi 
dispoziția mea sunt foarte puţin legate între ele. Am 
în mine însumi ceţurile şi zilele frumoase. Chiar sta- 
rea bună sau proastă a treburilor mele nu contează 
prea mult. Uneori mă ridic eu însumi împotriva 
destinului; gloria de a-l stăpâni îmi dă o mare bucu- 
rie; în loc să mă prefac dezgustat de atâta noroc. 

*108 — Chiar dacă anumiţi oameni nu par a avea 
vreun interes în ceea ce spun, nu înseamnă neapărat 
că e1 nu mint: căci există oameni care mint numai de 
dragul de a minţi. 

* 109. — Când eşti sănătos, te gândeşti ce ai face 
dacă a-i fi bolnav; când eşti, îţi iei leacurile cu mare 
plăcere şi răul trece. Nu mai avem plăcerile şi 
dorinţele distracţiilor şi ale plimbărilor ca în vremea 
când eram sănătoşi, acestea sunt incompatibile cu 
nevoințele bolii. Numai temerile pe care ni le facem 
singuri, şi nu natura, ne tulbură, pentru că ele adaugă 
stării în care suntem patimile unei stări în care nu 
ne aflăm. 

109. bis — Natura ne face întotdeauna nefericiți 
în toate stările, numai dorințele noastre închipuie o 
stare de fericire pentru că adaugă stării în care ne 
aflăm plăcerile stării în care nu ne aflăm; şi când 
reuşim să realizăm acele plăceri, nu vom fi mai 
fericiți pentru că vom avea alte dorinţe conforme cu 
această nouă stare. 

Trebuie să particularizăm această propoziţie 
generală. 

* 110. — Sentimentul falsității plăcerilor prezente 
şi deşertăciunea neştiută a plăcerilor absente pro- 
voacă nestatornicia. 

11l. — Nestatornicie. — Atingând un om, ni 
se poate părea că atingem o orgă obişnuită. Ei sunt 
cu adevărat asemenea orgilor, dar unor orgi mai 
ciudate, mai schimbătoare, mai deosebite una de alta, 
cu tuburi care nu urmează treptele fireşti; cei care nu 
ştiu să cânte decât la orgile obişnuite nu vor scoate 
din celelalte nici un acord. Trebuie să le cunoaştem 
[clapele]. 

*]112. — Nestatornicie. — Lucrurile au diverse 
calități şi sufletul diverse înclinații: căci nimic nu 
este simplu din ceea ce se oferă sufletului, iar su- 
fletul nimănui nu se arată a fi simplu. De aici vine 
şi faptul că putem râde sau plânge de acelaşi lucru. 

113 — Nestatornicie şi ciudățenie. — A nu trăi 
decât din munca mâinilor tale şi a domni în acelaşi 
timp peste cel mai puternic stat din lume sunt două 
lucruri foarte potrivnice. Dar le aflăm unite în per- 
soana sultanului Turciei. 

114. — Diversitatea este atât de amplă precum 
tonurile vocii, mersul, tusea, ştersul nasului, stră- 
nutul... Distingem dintre fructe strugurii; şi între 
struguri, muscatul, şi varietatea Condrieu şi De- 
sargues!f, şi apoi butaşul. Credeţi că asta este totul? 
A produs el doi ciorchini la fel? Și are un ciorchine 
două boabe la fel? etc. 

N-aş putea nici eu însumi judeca un lucru de 
două ori la fel. Eu nu pot să-mi judec opera la care 
lucrez; trebuie să fac precum pictorii, să mă distanțez, 
dar nu prea mult. Cât? Ghiciţi? 

115. — Diversitate.— Teologia este o ştiinţă, dar 
câte ştiinţe nu sunt pe lume? Un om este un ansam- 
blu; dar dacă l-am face fărâme, va fi el capul, inima, 
venele, fiecare venă, fiecare porţiune de venă, sân- 
gele, fiecare umoare a sângelui? 

Un oraş, un sat, văzut de departe este un oraş 
sau un sat; pe măsură ce ne apropiem, vedem case, 
copaci, acoperișuri, frunze, ierburi, furnici, picioruşe 

de furnici şi aşa mai departe. Și totul conţinut în 
numele de sat. 

116. — Cugetări. — Totul este unul, totul este 
divers. Câte naturi în natura omului! Ce multe vocații! 
Prin ce întâmplare fiecare se orientează după ceea 
ce a auzit că e respectat. Un toc bine croit!?. 

117. — oc de pantofar. — Oh! ce bine e croit! 
lată un muncitor îndemânatic! Ce curajos e acest 
soldat! lată sursa înclinațiilor noastre şi a alegerii 
condiţiilor. „Ce mult bea cutare, ce puţin bea cu- 
tare!“ Iată ce-i face pe oameni să treacă drept sobri, 
bețivani, soldați, poltroni etc. 

118. — Talentul principal este cel care le călăuzeşte 
pe toate celelalte. 

119. — Natura se imită; o sămânță aruncată în 
pământ roditor se înmulțeşte: un principiu sădit în- 
tr-un spirit adevărat se înmulţeşte; numerele imită 
spațiul deşi sunt de o natură atât de diferită. 

Totul este creat şi condus de un singur stăpân; 
rădăcina, ramurile, roadele; principiile şi consecințele. 

120. — Natura diversifică şi imită, artificialul imită 
ŞI diversifică. 

121. — Natura ia mereu de la început aceleaşi 
lucruri, anii, zilele, orele, spațiile; şi, la fel, numerele 
aşezate cap la cap îşi urmează unele altora. Aşa se 
naşte un spaţiu al infinitului şi al eternului. Şi nu 
pentru că ar exista ceva infinit şi etern, dar aceste 
entități închise se multiplică la infinit. Astfel, se pare 
că doar numărul care le multiplică este infinit. 

*122. — Timpul vindecă durerile şi vrajba, pen- 
tru că schimbă; nu mai suntem aceleaşi persoane. 
Nici cel jignit, nici cel care a jignit nu mai sunt 
aceiaşi. Asemenea unui popor răsculat, revăzut după 
două generații. Sunt tot francezi, dar nu mai sunt 
acelaşi. 

123. — Unul nu mai iubeşte persoana pe care a 
lubit-o acum zece ani. Cred şi eu! Ea nu mai este 
aceeaşi;. dar nici el. El era tânăr şi ea de asemenea; 
ea este cu totul alta. El ar mai iubi-o poate, dar 
numai aşa cum a fost cândva. 

124. — Nu numai că privim lucrurile din alte 
unghiuri, dar chiar cu alți ochi: n-avem cum să le 
găsim aceleaşi. 

125. — Contradicţii. — Omul este în mod firesc 
credul, incredul, timid, cutezător. 

126. Descrierea omului: dependenţă, dorință de 
independenţă, nevoie. 

127. — Condiția omului: nestatorniie, plictis, 
nelinişte. 

128. — Nimic nu e mai supărător decât să părăseşti 
ocupațiile de care te-ai legat. Un om trăieşte cu 
plăcere în familia lui: e de ajuns să vadă o femeie 
care-i place, să se bucure în jocuri cinci sau şase 
zile; iată-l cât e de supărat că trebuie să se întoarcă 
la obligaţiile lui dintâi. Şi e acesta un lucru atât de 
obişnuit. 

129. — Natura noastră este mişcarea; repausul 
total este moartea. 

130. — Tulburare. — Când se plânge un soldat 
sau un plugar de greul lor, să fie lăsați să nu facă 
NIMIC. 

131. — Plictis.— Nimic nu e mai greu de îndurat 
pentru un om decât să nu facă nimic, să nu aibă 
pasiuni, 0 ocupație, distracţii, sarcini. El îşi simte 
atunci neantul, abandonul, insuficienţa, dependența, 
neputința, vidul. Nu va face decât să scoată fără 
încetare din adâncul sufletului său plictiseala, tris- 
tețea, amărăciunea, ciuda, disperarea. 

*132. — Cezar era prea bătrân, mi se pare, pentru 
a se mai distra cucerind lumea. Acestă distracţie era 
bine de lăsat pe seama lui Augustus sau Alexandru. 
Aceştia erau oameni tineri, greu de oprit. Dar Cezar 
era mai copt la minte. 

133. — Două chipuri asemănătoare, care fiecare 
în parte nu provoacă râsul, îl pot provoca împreună, 
prin asemănarea lor. 

] 34. — Ce vanitate şi în pictură atrăgând admirația 
prin reunirea unor lucruri ale căror originale nu stâr- 
nesc nici un fel de interes. 

*]135. — Ne place mai mult bătălia, decât victo- 
ria: ne place să vedem animalele luptându-se, dar nu 
pe învingător îndârjindu-se împotriva învinsului. Ce 
dorim mai mult decât victoria? Și imediat ce o 
obținem, ne îmbătăm de ea. Aşa se întâmplă şi în joc 
ŞI în căutarea adevărului. Ne place să vedem în dis- 
pute confruntarea opiniilor, dar deloc să contemplăm 
adevărul descoperit; pentru a-l remarca trebuie să-l 
vedem născându-se din dispută. La fel se întâmplă 

cu pasiunile; ne face plăcere să vedem două pasiuni 
contrare ciocnindu-se; dar când una e mai puternică 
nu mai e nevoie decât de brutalitate. Nu căutăm 
niciodată lucrurile, ci căutarea lor: În teatru, scenele 
care nu ne trezesc temeri nu au Nici O valoare, dar 
nici mizeria fără speranță, iubirile prea violente sau 
severitatea fără măsură. 

*136. — Puţine lucruri ne consolează pentru că 
foarte puţine ne mâhnesc. 

137. — Fără să examinăm toate ocupațiile indi- 
viduale, e de ajuns să le consemnăm ca pe nişte 
divertismente. 

138. — Oamenii pot fi ţiglari'€ sau de orice mese- 
rie, dar nu la ei acasă. 

*139. — Divertisment — Când mi se întâmplă 
uneori să mă gândesc la vânzoleala oamenilor, la 
pericolele şi necazurile cărora se expun, la Curte, în 
război, de unde se nasc atâtea certuri, patimi, acțiuni 
hazardate, şi adesea ticăloase etc., descopăr că toată 
nefericirea oamenilor vine dintr-un singur lucru, acela 
că nu ştiu să rămână singuri într-o odaie. Un om 
care are destulă avere pentru a putea trăi, dacă ar şti 
să-şi facă o plăcere din a sta la casa lui, nu s-ar mai 
vântura pe mări şi n-ar mai asedia oraşe. Nu şi-ar 
cumpăra atât de scump o slujbă în armată dacă nui 
s-ar părea insuportabil să rămână în oraşul lui. Nu 
căutăm conversaţia şi distracțiile în jocuri decât dacă 
nu ne face plăcere să stăm în odaia noastră. 

Dar, dacă mă gândesc bine, descriind cauza tu- 
turor nefericirilor noastre, am vrut să descopăr şi 


208 


TICĂLOŞIA OMULUI FĂRĂ DUMNEZEU 


rațiunea ei şi am aflat că există cu adevărat una bine 
întemeiată; ea constă în nefericirea firească a condiției 
noastre de oameni slabi şi muritori, condiţie atât de 
ticăloşită încât, dacă socotim şi cântărim, ne dăm 
seama că nimic nu ne mai poate mângâia. 

Orice condiție ne-am putea imagina, dacă am 
aduna toate bunurile care ne-ar putea aparține, din- 
tre toate regalitatea rămâne cel mai mare rang din 
lume. Și totuşi, imaginându-ne un rege bucurându-se 
de toate desfătările pe care şi le poate îngădui, dacă-l 
lipsim pe acest rege de distracţii şi-l lăsăm să gân- 
dească şi să reflecteze la condiţia lui, el va desco- 
peri, fără îndoială, lucrurile care-l amenință, revol- 
tele care se pot isca şi, până la urmă, moartea și 
bolile care sunt inevitabile, în aşa fel încât, lăsat fără 
putință de a petrece, iată-l nefericit, chiar mai nefericit 
decât cel mai umil dintre slujitorii săi care se pot 
deda jocului şi petrecerilor. 

lată de ce sunt atât de căutate jocurile şi 
conversaţia cu femeile, războiul şi marile funcții. Nu 
pentru că în ele s-ar găsi cu adevărat fericirea, nici 
să vă închipuiţi că banii, câştigul la joc sau partidele 
de vânătoare le-ar aduce o stare de extaz: nu ni le-am 
dori dacă le-am obţine uşor. Nu căutăm ceea ce se 
obține fără efort, paşnic, lăsându-ne timp să ne gân- 
dim la nefericita noastră condiție; nu căutăm nici 
pericolele războiului sau grija funcțiilor, ci acea 
hărțuială care ne distrage şi ne împiedică să ne gân- 
dim la noi. 

De aici se trage şi faptul că oamenilor le place 
atât de mult zgomotul şi vânzoleala; de aceea închi- 
soarea este un supliciu atât de oribil, iar plăcerea 
singurătăţii pare un lucru de neînțeles. De aici vine 
marea fericire a condiției regilor, din faptul că toți 
încearcă fără încetare să-i înveselească şi să le pro- 
cure tot felul de plăceri. 

Regele este înconjurat de oameni care nu se gân- 
desc tot timpul decât cum să-l distreze şi să-l împie- 
dice să se gândească la el însuşi, pentru că, oricât de 
rege ar fi, dacă se gândeşte, devine nefericit. 

lată tot ce au putut inventa oamenii pentru a fi 
fericiţi. Şi cei care fac pe filosofii în privinţa aces- 
tor lucruri, afirmând că lumea este lipsită de minte 
dacă poate petrece o zi întreagă alergând după un 
iepure pe care l-ar fi putut cumpăra pur şi simplu, 
nu cunosc nimic despre natura noastră; pentru că, 
dacă ei ar fi cumpărat iepurele cu pricina, acest lu- 
cru nu i-ar fi împiedicat să se gândească la moarte 
şi la ticăloşia stării lor, dar vânarea lui, care-i dis- 
trage — o poate face. 

Sfatul care i se dădea lui Pyrrhus, să se bucure 
de odihna pe care o căutase cu atâta oboseală, fu 
întâmpinat cu multe împotriviri. 

A-1 spune unui om să trăiască în pace înseamnă 
a-l spune să trăiască fericit; înseamnă a-l sfătui să-şi 
creeze o stare de tihnă care i-ar îngădui să gân- 
dească în voie, fără să găsească vreun motiv de 
supărare; înseamnă a-l sfătui... Dar acest lucru ar 
mai însemna să nu-i înțelegem deloc natura. 

Astfel, oamenii care-şi cunosc în mod firesc starea 
nu evită nimic mai mult decât tihna; nu ocolesc nimic 
când este vorba să caute emoțiile. Şi asta nu pentru 
că n-ar avea instinctul care i-ar putea face să cunoască 
adevărata beatitudine... Deşertăciunea, plăcerea de 
a se arăta celorlalți. 

[Astfel, punctul de vedere din care sunt blamați 
nu e cel bun; greşeala lor nu e că doresc să se afle 
în tumult, măcar de l-ar căuta numai ca distracţie; 
rău e că ei îl caută ca şi cum stăpânirea acelor lu- 
cruri pe care le caută ar trebui cu adevărat să-i facă 
fericiți şi aici trebuie acuzată căutarea lor drept 
deşertăciunea: aşa încât şi cei blamați şi cei care 
blamează nu cunosc adevărata natură a omului.] 

Și astfel când li se aminteşte că ceea ce caută cu 
atâta ardoare nu i-ar putea mulţumi, dacă ar răs- 
punde, cum ar trebui s-o facă, dacă ar gândi pro- 
fund, că nu caută decât o ocupaţie violentă şi îm- 
pătimită care să-i distragă de la a se gândi la ei înşişi 
ŞI că de aceea îşi propun un scop atrăgător care să-i 
vrăjească şi să-i pasioneze, ei şi-ar lăsa adversarii 
fără replică; dar nu răspund 'astfel pentru că nu se 
cunosc pe ei înşişi. Ei nu ştiu că ceea ce caută este 
vânătoarea nu prada. 

[Dansul: trebuie să ne gândim bine la mişcarea 
piciorului. — Gentilomul crede sincer că vânătoarea 
este o mare plăcere regală: hăitaşul nu simte aşa.] 

Ei îşi imaginează că, dacă ar obţine cutare slujbă, 
se vor odihni la urmă cu plăcere şi nu simt natura 


21] 


PASCAL - CUGETĂRI 


nesătulă a lăcomiei lor. Ei cred sincer că odihna este 
ceea ce caută, dar ei nu caută decât tumultul. 

Ei au un instinct secret care-i îndeamnă să caute 
distracţia şi ocupațiile în afara casei lor, instinct născut 
din resentimentul nesfârşitei lor abjecţii; dar ei mai 
au un instinct secret, păstrat din măreția primei lor 
naturi şi care-i învaţă că fericirea nu se află decât în 
repaos şi nu în tumult;, din aceste două instincte 
contrarii, înlăuntrul lor se conturează un proiect, 
ascuns în adâncul sufletului lor, care-i îndeamnă 
să-şi caute odihna în mişcare şi să-şi închipuie că 
vor dobândi fericirea pe care n-o găsesc, atingând 
limanul odihnei, numai învingând obstacolele pe care 
şi le propun. 

Aşa ne trece viaţa. Căutăm tihna, luptând împo- 
triva piedicilor, iar dacă le-am depăşit, liniştea de- 
vine nesuferită; căci atunci, ori ne gândim la ticăloşia 
în care ne aflăm, ori la cea care ne ameninţă. Și 
chiar dacă am fi la adăpost din toate părțile, plicti- 
sul, cu autoritatea lui caracteristică, izvorât din adân- 
cul inimii, unde-şi are rădăcinile fireşti, ne va umple 
spiritul de venin. 

Astfel, omul e atât de nefericit că el s-ar plictisi 
chiar şi fără nici un motiv, prin starea naturală a 
alcătuirii lui, şi e atât de vanitos, având o mie de 
motive de plictis, că un fleac, cum ar fi biliardul sau 
bătutul mingii, ar fi de ajuns să-l distreze. 

— Dar, veţi întreba, ce urmăreşte el? Unul 
urmăreşte să se laude mâine între prieteni că a jucat 
mai bine decât celălalt. Unu asudă într-un cabinet 

pentru a dovedi savanților că ei au soluţia unei ches- 
tiuni de algebră pe care aceştia nu o rezolvaseră 
până atunci, alții, şi sunt mulți, se expun pericolelor 
pentru a se lăuda apoi că ei au cucerit un oraş, şi 
destul de prosteşte, după părerea mea: alţii se întrec 
în a remarca aceste lucruri, nu pentru a deveni mai 
înţelepţi, ci doar să arate că ei le ştiu pe toate şi 
aceştia sunt cei mai proști din tot grupul pentru că 
se prostesc cu bună-ştiință, în timp ce despre alţii 
putem crede că n-ar mai fi dacă ar avea aceste cu- 
noştinţe. Un om îşi petrece viaţa jucând în fiecare zi 
câte puțin. Daţi-i în fiecare dimineaţă banii pe care 
el i-ar putea câştiga, cu obligaţia de a nu mai juca; 
îl veți face nefericit. Se va spune poate că acesta 
caută distracţia, nu câştigul. Lăsați-l să joace fără 
bani, nu se va mai entuziasma şi foarte repede va 
renunţa. Deci nu caută doar distracţia: o distracţie 
mohorâtă, fără patimă, l-ar plictisi. Trebuie să se 
înflăcăreze şi să se iluzioneze singur, imaginându-şi 
că va fi fericit dacă va câştiga ceea ce 1 s-ar fi oferit 
cu condiţia să nu mai joace, pentru că lui îi trebuie 
un subiect pentru care să se pasioneze, să-şi aţâțe 
dorința, mânia, teama faţă de ceea ce şi-a propus, 
asemenea acelor copii care se sperie de fețele pe 
care şi le-au mânjit singuri. 

Cum s-a întâmplat că acest om care şi-a pierdut 
de puţină vreme fiul unic şi care chiar azi dimineaţă 
era copleşit de procese şi scandaluri, acum nici nu 
se mai gândeşte la ele? Nu vă miraţi: e foarte 
ocupat să descopere pe unde va trece mistrețul pe 


213 


PASCAL - CUGETĂRI 


care câinii îl hăituiesc cu atâta ardoare de vreo şase 
ore. Nici nu-i trebuie mai mult. Un om, oricât ar fi 
el de plin de tristețe, dacă-l puteți îndupleca să ia 
parte la vreo petrecere, iată-l fericit în acel moment; 
şi omul, oricât de fericit ar fi, dacă nu petrece şi nu 
e ocupat cu vreo distracție sau pasiune, care să nu 
lase plictiseala să-l copleşească, va fi curând amărât 
şi nefericit; fără petrecere nu e bucurie; petrecerea 
nu îngăduie tristețea. lată ce aduce fericirea marilor 
demnitari: persoanele din jurul lor care îi distrează şi 
puterea lor de a se menţine în această stare. 

Luaţi aminte. Ce înseamnă a fi supraintendent, 
cancelar, preşedinte dacă nu posibilitatea de-a primi 
în fiecare dimineață un mare număr de oameni care 
vin din toate părțile pentru a nu le lăsa nici o oră pe 
ZI în care aceştia ar putea să se gândească la ei înşişi? 
Și când cad în dizgrație şi sunt trimişi la casele lor 
de la ţară, unde nu le lipsesc nici bunurile, nici ser- 
vitorii care să le vină în ajutor, ei se simt nefericiți 
şi abandonaţi pentru că nu mai există nimeni care 
să-l împiedice să se gândească la ei înşişi. 

140. — [Acest om atât de supărat de pierderea 
soției şi a unicului fiu, amestecat într-un mare scan- 
dal care-l înnebuneşte, cum se face că în acest mo- 
ment nu mai e trist şi-l vedem eliberat de toate gân- 
durile chinuitoare şi neliniştitoare. Să nu ne mirăm: 
1 s-a dat o minge şi trebuie s-o arunce tovarăşului 
său. El este ocupat s-o prindă la căderea de pe aco- 
periş, pentru a câştiga o partidă; cum credeţi că se 
va gândi la treburile lui, având acum altceva de făcut? 

lată o grijă demnă să ocupe acest suflet mare, fe- 
rindu-l de orice alt gând al spiritului său. Acest om, 
născut pentru a cunoaşte Universul, pentru a judeca 
toate lucrurile, pentru a domni peste un stat, iată-l 
ocupat, plin de grijă să prindă un iepure! Și dacă nu 
se va cobori până acolo şi va vrea mereu să fie 
îngândurat, ar fi un mare prost pentru că va voi să 
se ridice deasupra celorlalți şi, până la urmă, nu-i şi 
el decât tot un om, adică în stare de mult şi de puţin, 
de tot şi de nimic; el nu e nici înger, nici fiară, el 
este un om.] 

141. — Oamenii se ocupă să urmărească un iepure 
sau o minge: chiar regii se bucură de asemenea 
plăceri. 

*]142. — Divertisment — Demnitatea regală nu e 
prin ea însăşi destul de mare pentru cel care o posedă 
ca să-l facă fericit numai văzându-se ce este? Și de 
acest gând ar trebui să fie lipsit pentru a fi la rând 
cu ceilalţi? Îmi dau seama ce-l face pe un om să fie 
fericit: distragerea de la nimicniciile domestice pen- 
tru a-şi umple mintea cu grija dansului. Dar se întâm- 
plă oare la fel şi unui rege? Ar fi el mai fericit dacă 
s-ar deda acestor zadarnice petreceri, decât contem- 
plându-şi măreția stării sale? Ce privelişte mai feri- 
cită ar putea oferi el spiritului său? Nu i se face oare 
o nedreptate acestei bucurii, ocupându-i sufletul cu 
gândul cum să-şi ajusteze paşii în cadenţa unei arii 
sau cum să plaseze abil o minge, în loc să fie lăsat 
să-şi contemple în linişte gloria majestăţii sale care-l 
aureolează? Să se facă proba: să fie lasat un rege 

singur, fără nici o desfătare pentru simțuri, fără grijă 
pentru spirit, fără companie, să se gândească numai 
la el în toată voia lui; şi se va vedea că un rege fără 
distracții este un nefericit; de aceea se evită aceste 
lucruri şi niciodată nu lipsesc din jurul regilor un 
mare număr de persoane care va face să succeadă 
distracției interesele şi care ține cont de toate răga- 
zurile pentru a-i furniza plăceri şi jocuri ca să nu 
rămână un loc gol; adică, ei sunt întotdeauna însoţiţi 
de persoane foarte grijulii să nu-i lase singuri şi în 
stare să se pândească la sine, ştiind bine că va fi 
nefericit, oricât de rege ar fi, dacă s-ar gândi. 

“Nu vorbesc acum despre regii creştini în cali- 
tatea lor de creştini, ci pur şi simplu de regi. 

*143. — Divertisment. — Oamenii sunt încărcați 
încă din copilărie cu grija onorurilor, a bunurilor, a 
prietenilor şi chiar cu bunurile şi cu onoarea priete- 
nilor. Sunt copleşiți de treburi, să înveţe limbi, să 
facă exerciții; sunt făcuți să înțeleagă că nu vor fi 
fericiţi dacă sănătatea, onoarea şi averea lor şi aceea 
a prietenilor nu va fi în bunăstare; destul un singur 
lucru să lipsească şi nefericirea e gata. Li se dau 
astfel sarcini şi treburi care-i hărțuiesc din zori. — 
lată, veți spune, o ciudată manieră de a-i face fericiți! 
Ce s-ar putea găsi mai mult pentru a-i face nefericiţi! 
Cum adică, ce s-ar putea găsi? N-ar trebui decât să 
li se ia toate grijile; atunci ei s-ar vedea pe ei, s-ar 
gândi la ceea ce sunt, de unde vin, încotro se în- 
dreaptă: aşa se face că ei sunt mereu ocupați şi 
îndepărtați de aceste gânduri. Şi, dacă după ce li 

ir 


s-au pregătit atâtea ocupaţii, tot le mai rămâne un 
răgaz, sunt sfătuiți să se distreze, să joace, pentru a 
fi ocupați. 

Cât de goală şi plină de mârşăvii este inima 
omului! 

*144. — Mi-am petrecut mult timp cu studiul 
ştiinţelor abstracte: şi puţinele legături pe care le-am 
putut stabili m-au dezgustat. Când am început stu- 
diul omului, am văzut că ştiinţele abstracte nu sunt 
proprii oamenilor; şi că eu m-am îndepărtat mai 
mult de condiţia mea, pătrunzând în ele, decât cei 
care le-au ignorat. l-am iertat pe ceilalți că ştiu atât 
de puțin. Dar am crezut că-mi voi găsi mai mulți 
adepți în studiul omului, adevăratul studiu, cel care-i 
este propriu. M-am înşelat: au fost chiar mai puțini 
decât în studiul geometriei. Numai lipsa ştiinţei în 
studierea omului ne îndreaptă spre alte cercetări; dar 
se poate ca această ştiinţă să nu-i fie încă dat omului 
s-o stăpânească şi că ar fi.mai fericit dacă nu s-ar 
cunoaşte pe sine? 

145. — Nu putem gândi decât la un singur lucru 
o dată, nu la două lucruri în acelaşi timp: de aceea 
ne preocupă lumea şi nu Dumnezeu. 

*146. — Omul este vizibil făcut să gândească; 
aceasta este demnitatea şi profesia lui; iar datoria lui 
e să gândească aşa cum trebuie. Ordinea gândirii 
este să înceapă cu sine, să continue cu autorul său, 
şi scopul acestuia. 

Or la ce se gândeşte lumea? Niciodată la aceste 
lucruri; doar la dans, la muzică, la cântec, să facă 

versuri, să alerge după femei, să se bată etc., să de- 
vină rege, fără să ştie ce este un rege şi ce este un om. 

*147. — Nu ne mulțumim Cu viaţa pe care o 
avem în noi şi în propria noastră ființă; vrem să 
creăm pentru ceilalți iluzia unei vieți imaginare, şi în 
acest scop ne străduim să părem altfel decât suntem. 
Trudim neîncetat la înfrumusețarea şi conservarea 
fiinţei noastre imaginare și o neglijăm pe cea reală. 
ȘI dacă avem fie linişte, fie generozitate, fie fideli- 
tate, ne grăbim să le facem cunoscute, pentru a lega 
aceste virtuţi de cealaltă ființă a noastră, lipsindu-ne 
de ele pentru a le adăuga celei imaginare; suntem 
cu dragă inima poltroni pentru a dobândi reputația 
că suntem curajoşi. Un mare semn al neantului pro- 
priei noastre ființe este aceea de a nu fi mulțumită 
decât însoţind viaţa ei reală de una imaginară şi de 
a schimba adesea pe una pentru cealaltă! Căci cel 
care n-ar fi gata să moară pentru onoarea lui ar fi 
un infam. 

* 148. — Suntem atât de făloşi că am vrea să ne 
cunoască tot pământul şi chiar cei care vor veni după 
ce noi nu vom mal fi şi suntem atât de plini de 
vanitate că stima a cinci, şase oameni care ne încon- 
joară ne distrează şi ne mulţumeşte. 

*]149. Nu ne interesează să dobîndim respectul 
oraşelor prin care nu facem decât să trecem. Dar ne 
străduim să-l obţinem când rămânem în ele. Cât timp 
ne-ar trebui? Un timp proporţional cu durata vieții 
noastre neînsemnate şi firave. 

* 150. — Deşertăciunea este atât de bine înrădăci- 
nată în inima omului că un soldat, o ordonanță, un 
bucătar, un hamal se laudă şi vor să aibă admiratori; 
chiar şi filosofii şi-o doresc; cei care scriu împotriva 
acestor lucruri vor să aibă gloria de a fi citiți; iar eu 
care scriu acestea, am şi eu poate dorința aceasta; şi 
poate cei care vor citi... 

151. — Gloria. — Admiraţia strică totul şi chiar 
din copilărie: Bine ai spus! Bine ai făcut! Cât e de 
înțelept! etc. 

Copiii de la Port-Royal!”, cărora nu li se inculcă 
deloc acest impuls al dorinței şi al gloriei, cad în 
indiferență. 

152. —- Orgoliu. — Curiozitatea nu e decât vani- 
tate. Cel mai adesea nu vrem să aflăm decât pentru 
a putea vorbi. Altfel, n-am călători pe mare, dacă ar 
fi să nu povestim nimic, numai din plăcerea de a 
vedea, fără speranța de a putea împărtăşi vreodată 
ceea ce am văzut. 

*]53. — Dorința de a fi respectat de cei în mijlo- 
cul cărora ne aflăm. — Orgolul ne ţine legați atât de 
firesc, de nimicnicia, de greşelile noastre etc. Ne-am 
pierde viaţa de bunăvoie numai să se vorbească 
despre noi. 

Deşertăciune: joc, vânătoare, vizită, teatru, o falsă 
perpetuare a numelui. 

] 54. — [Nu am prieteni care să vă fie de folos.] 

]5S5.— Un adevărat prieten este un lucru atât de 
folositor chiar şi pentru seniorii cei mari, pentru ca 
aceştia să-i vorbească de bine, să-i susțină în absenţa 

lor, că ei ar trebui să facă totul pentru a-i avea. Dar 
să aleagă bine: căci dacă se vor strădui pentru nişte 
proşti, nu-i vor fi de nici un folos, oricât bine ar 
spune despre ei; şi se poate întâmpla ca aceştia, 
fiind foarte slabi şi neavând autoritate, să ajungă 
să-i bârfească. 

| 56. — Ferox gens, nullam esse vitam sine armis 
rati.'* Unii iubesc mai mult moartea decât pacea; 
alții iubesc mai mult moartea decât războiul. 

Orice înclinație poate fi preferată vieţii, deşi iu- 
birea pentru ea pare atât de puternică şi firească. 

157. — Contradicţie: disprețul pentru ființa noas- 
tră; moartea pentru nimic, ura împotriva ființei 
noastre. 

*158. — Meserii. — Dulceaţa gloriei e atât de 
mare că, de orice obiect am lega-o, chiar de moarte, 
ne este dragă. 

*]59. — Faptele bune ascunse sunt cele mai 
demne de respect. Când văd câte unele trecute în 
Istorie îmi plac foarte mult. Dar asta înseamnă că ele 
nu au putut fi foarte bine ascunse, pentru că până la 
urmă tot au fost cunoscute; şi, cu toate că s-a făcut 
totul pentru ca ele să rămână ascunse, puținul care 
a reuşit să transpară le strică, lucrul cel mai frumos 
fiind această dorință ca ele să rămână secrete. 

160. — Strănutul absoarbe toate funcţiile sufle- 
tului, la fel ca şi amorul; dar nu are aceleaşi urmări 
împotriva măreției omului, pentru că strănutul e in- 
voluntar. Şi chiar când îl dobândeşte, îl dobândeşte 
împotriva voinţei lui; deci acest lucru nu se face în 

vederea lucrului în sine, ci pentru un alt scop; şi 
astfel, el nu este semn de slăbiciune la om, ci de 
supunere față de această acțiune. 

Nu e o ruşine pentru om să se lase copleşit de 
durere, dar e o ruşine pentru el să se lase copleşit de 
plăcere. Și asta nu pentru că durerea ne vine din altă 
parte, iar plăcerea o căutăm noi; căci putem căuta şi 
durerea şi să cădem sub greutatea ei, fără ca aceasta 
să fie neapărat semn de slăbiciune. De unde se trage 
oare ideea că e o glorie să te prăbuşeşti de durere şi 
ruşinos să te laşi copleşit de plăcere? Pentru că 
durerea nu ne ispiteşte, nu ne atrage; noi o alegem 
şi ne lăsăm stăpâniţi de ea, în aşa fel încât, de fapt, 
până la urmă, tot noi suntem stăpânii ei; numai că 
omul cedează în faţa lui însuşi; în plăcere însă omul 
cedează plăcerii. Or numai puterea şi stăpânirea de 
sine oferă gloria, iar servitutea nu aduce decât ruşine. 

161. — Deșertăciune. — Mi se pare admirabil 
că un lucru atât de vizibil precum deşertăciunea 
lumii este un lucru atât de puţin cunoscut că pare 
ciudat şi surprinzător să spunem că e o prostie să 
cauţi măririle. 

Cine vrea să cunoască deplin vanitatea omului 
nu are decât să cerceteze cauzele şi efectele iubirii. 
Cauza e un nu ştiu ce (Corneille), iar efectele sunt 
catastrofale. Acest nu ştiu ce, atât de puţin lucru că 
abia dacă-l sesizăm, mişcă pământul, prinții, armatele 
şi lumea întreagă. 

Nasul Cleopatrei: dacă ar fi fost mai scurt, faţa 
pământului ar fi fost cu totul alta. 

163. — Deşertăciune.— Cauza şi efectele iubirii: 
Cleopatra. 

164. — Cine nu vede deşertăciunea lumii este 
însuşi plin de deşertăciune. Dar cine n-o vede, în 
afară de tinerii care sunt înconjurați de zgomot, petrec 
Și se gândesc la viitor? Luaţi-le distracțiile şi-i veți 
vedea uscându-se de plictiseală. Îşi vor simţi neantul 
fără să-l cunoască; căci e o mare nefericire să înduri 
tristețea de îndată ce eşti obligat să te cercetezi pe 
tine şi să nu mai al Nici 0 distracţie. 

165. — Cugetări. — In omnibus requiem quae- 
sivi.!” Dacă starea noastră ar fi una fericită, n-ar tre- 
bui să evităm să ne gândim la ea pentru a fi fericiţi. 

*166. — Divertisment. — Moartea se îndură mai 
uşor când nu ne gândim la ea, decât gândul perma- 
nent al morţii când nu suntem în pericol. 

167. — Ticăloşia vieţii umane a născut toate aces- 
tea; oamenii cum şi-au văzut starea au căutat 
distracţia. 

*168. — Divertisment.— Oamenii neputând să se 
vindece de moarte, de ticăloşie, de ignoranță, au 
hotărât, pentru a fi fericiţi, să nu se mai gândească 
la ele. 

169. — ... În ciuda tuturor acestor păcate, el vrea 
să fie fericit şi nu vrea decât să fie fericit şi nu poate 
să nu vrea; dar cum să facă? Ar trebui să devină 
nemuritor, dar, neputând, s-a hotărât să nu se mai 
gândească. 

*170. — Divertisment. Dacă omul era fericit, el 
ar fi cu atât mai mult cu cât s-ar deda mai puţin 

petrecerii, asemenea sfinților şi lui Dumnezeu. — Da, 
dar nu înseamnă că eşti fericit dacă te poți bucura de 
petreceri? — Nu, căci distracţia vine din altă parte şi 
din afară; şi astfel omul devine dependent şi, de aici, 
supus tulburărilor prin mii de feluri care aduc ine- 
vitabil supărările. 

171. — Ticăloşie — Singurul lucru care ne con- 
solează de ticăloşia noastră este distracţia şi totuşi 
aceasta este cea mai mare ticăloşie a noastră; căci ea 
ne împiedică să ne gândim la noi şi ne pierde pe 
nesimţite. Fără ea, ne-am plictisi şi acest plictis ne-ar 
împinge să căutăm un mijloc eficient de a scăpa de 
ea. Dar petrecerea ne înveseleşte şi ne petrece pe 
nesimţite spre moarte. 

*172. — Nu ne interesăm niciodată de timpul 
prezent. Anticipăm viitorul ca fund prea lent, de parcă 
am dori mereu să-l grăbim sau ne amintim de trecut 
pentru a-l opri părându-ni-se că trece prea repede; 
atât de imprudenţi suntem că rătăcim în timpuri care 
nu sunt ale noastre şi nu ne gândim deloc la cel în 
care trăim noi; atât de vanitoşi, că ne gândim la 
vremurile care nu mai sunt, scăpând singurul timp, 
cel care există. Şi aceasta din pricină că prezentul, 
de obicei, ne răneşte. Îl ascundem ochilor noştri, 
căci ne mâhneşte; iar dacă este agreabil, ne pare rău 
să-l vedem îndepărtându-se. Încercăm să-l susţinem 
prin viitor şi credem că putem dispune de lucrurile 
care nu sunt în puterea noastră pentru un timp în 
care nu suntem siguri că vom ajunge. 

Fiecare să-şi cerceteze gândurile. Le vor găsi pe 
toate întoarse spre trecut sau viitor. Nu ne gândim 
aproape deloc la prezent şi, dacă ne gândim, nu o 
facem decât pentru ca, prin lumina lui, să dispunem 
de viitor. Prezentul nu este niciodată scopul nostru: 
trecutul şi prezentul sunt mijloacele noastre; numai 
viitorul este scopul nostru. Astfel nu trăim niciodată, 
ci doar sperăm să trăim, şi hotărând să fim fericiţi, 
inevitabil, nu suntem niciodată. 

173. — Unii spun că eclipsele prevestesc nefericiri 
pentru că suntem obişnuiţi cu nefericirile, şi tocmai 
pentru că răul se întâmplă mai des, ei îl ghicesc mai 
des; în schimb, dacă ar prevesti fericirea ar rămâne 
adesea de minciună. Ei nu prezic fericirea decât în 
rare conjuncții ale cerului, de aceea li se întâmplă 
rar să nu ghicească. 

*174. — Ticăloşie — Solomon şi lov au cunoscut 
şi au vorbit cel mai bine despre ticăloşia umană. Cel 
mal fericit şi cel mai nenorocit: unul cunoştea zădăr- 
nicia plăcerilor din experienţă, celălalt realitatea prin 
suferință. 

175. — Ne cunoaştem atât de puţin pe noi înşine 
că mulți cred că vor muri deşi sunt sănătoşi şi mulţi 
cred că sunt sănătoşi când sunt foarte aproape de 
moarte, nesimțind febra care se pregăteşte sau abce- 
sul gată să izbucnescă. 

*176. — Cronwell a răvăşit întreaga creştinătate: 
familia regală ar fi fost pe veci pierdută, iar a sa 
pentru totdeauna puternică, fără acel fir de nisip care 

1 s-a oprit pe uretră. Și Roma tremura de frica lui; 
dar pietricica s-a aşezat acolo, el a murit, familia 
lui a scăpat, pacea s-a restabilit şi regele a revenit 
pe tron. 

*177. — (Trei stăpâni.) Cine ar fi fost prietenul a 
trei regi, al regelui Angliei, al regelui Poloniei şi al 
reginei Suediei, s-ar fi temut vreodată să rămână 
fără pensie şi adăpost pe lume?!? 

178. — Macrobius: nevinovaţi ucişi de Irod. 

179. — Când Augustus a aflat că printre copiii 
sub doi ani pe care Irod îi ucisese s-ar fi aflat şi 
propiul său fiu, acesta a spus că era mai bine să fi 
fost purcelul lui Irod decât fiul lui Irod. Macrobius, 
cartea a II-a, Sat., cap. IV?. 

* 180. — Cei mari ŞI cei mici sunt supuşi aceloraşi 
întâmplări aceloraşi supărări şi chiar aceloraşi pa- 
timi: numai că unul se află pe partea de sus a roții, 
altul în mijlocul ei, şi de aceea mai puţin agitați de 
aceeaşi mişcare a roții. 

*181. — Suntem atât de nefericiți că nu ne putem 
bucura de nici un lucru decât cu condiţia să ne su- 
părăm dacă el nu reuşeşte; ceea ce s-ar putea întâm- 
pla, şi se întâmplă în fiecare clipă. Cine va găsi 
secretul de a se bucura de un bine fără să se supere 
de contrariul lui va găsi dezlegarea: aceasta este 
mişcarea perpetuă. 

82. — Cei care, în afaceri supărătoare, îşi păs- 
trează speranţa şi se bucură de întâmplările fericite 
fără să se supere de cele nefericite sunt suspectați că 

ar câştiga pierzând afacerea; dar de fapt se arată 
încântați să găsească pretexte de speranță pentru a 
dovedi că sunt interesaţi în această afacere şi să 
ascundă prin prefăcută bucurie motivele pe care le 
au să creadă că afacerea e pierdută. 

*1 63. — Alergăm fără încetare spre prăpastie după 
ce am aşezat ceva în fața noastră pentru a ne îm- 
piedica să o vedem. 


Note 


' Charron, autor al lucrărilor: 7raite de la Sagesse şi Traite 
des trois Verites. 


* Domnişoara de Gournay a publicat în anul 1595 ediţia 
definitivă a Eseurilor lui Montaigne; în Prefafă, îl justifica pe 
Montaigne în privinţa acestui punct. 


3 Je fessons în această expresie populară, subiectul este la 
singular şi verbul la plural; în 7a Zoa 7rekei se găseşte aplicația 
unei reguli proprii sintaxei greceşti: subiectul la un plural neu- 
tru cu verbul la singular. Pascal semnalează cele două construcţii 
ca dovadă a unei legi a oscilației şi a unui joc de contraponderi 
în creierul nostru. 


* Binefacerile sunt plăcute atât timp cât le putem răs- 
plăti: altfel, recunoştinţa va fi înlocuită de ură. (Tacitus, 
Anale, IV, 18.) 


5 „Modul în care spiritul se uneşte cu trupul nu poate fi 
înțeles de om, şi totuşi acesta este omul“. (Sfântul Augustin, De 
Civ. Dei, XXI, 10.) 


* Fericit cel care a putut descoperi cauza lucrurilor. (Vir- 
giliu, Georgicele, II, 489.) 


' A nu ne mira de nimic e singurul lucru care ne-ar putea 
aduce şi păstra fericirea. (Horaţiu, Epistole Î, VI, 1.) 


* „De parcă ar exista un om mai nefericit decât cel stăpânit 
de imaginaţia sa.“ (Pliniu, II, 7.) 


? Un eveniment frecvent nu miră pe nimeni, Chiar dacă 
nu 1 se cunoaște cauza; un eveniment nemaiîntâlnit până trece 
drept un miracol.“ (Cicero, De Divin., Il, 49.) 

1 lată-l făcând eforturi uriaşe pentru a spune enorme 
prostii.“ (Terențiu, /leaut., IV, |, 8.) 


'! Spongia Solis. Petele din soare. Aceste pete avertizează 
că Soarele s-ar putea stinge, dezminţind astfel încrederea pe 
care obişnuința ne-a dat-o în lumina lui. 

În ediția Garnier-Flammarion din 1976, Dominique 
Descotes traduce „Spongia Solis“ prin „leuretele Soarelui“ — 
numele unei pictre fosforescente, descoperite în 1604. 
Proprietăţile acestei pictre tulburaseră concepțiile epocii despre 
lumină şi căldură (nutr.). 


'2 După victorie, Alexandru s-a arătat generos şi plin de 
spirit cavaleresc faţă de familia lui Darius: pe de altă parte însă 
beat fiind, într-un acces de mânie, l-a ucis pe prietenul Clitus. 


Trimitere la un pasaj din Odyssea. „Gândurile omului se 
schimbă o dată cu razele soareiui... 


1 Geometrul Desargues avea o fermă la Condricu (Rh6ne). 


5 Pascal nu foloseşte acest exemplu la întâmplare. Sc ştie 
că anumiţi solitari de la Port-Royal îşi unpuneau munci ma- 
nuale, confecţionând pantofi pentru călugărițe. Sainte-Beuve 
relatează răspunsul canonicului Boileau, fratele satiricului, dat 
unui iezuit care pretindea că Pascal confecţionase şi el pantofi: 
„Eu nu ştiu dacă el a făcut pantofi; dar trebuie să fiți de acord, 
părinte stareţ, că v-a încălțat de minune“. 


'* Această cugetare, care pare la prima vedere enigmatică, 
se explică pe de o parte prin fragmentul 97, care trebuie recitit, 
şi prin fragmentul următor. 


7 Copiii de la Port-Royal. Aluzie la elevii care frecventau 
acele Petites-Ecoles de la Port-Royal, instituite de abatele de 
Saint Cyran . Ele au funcţionat la Paris, la Granges de Port- 
Royal, la Chesnay, în apropieree de Versailles, la Saint-Jcan- 
des-Trous, între anni 1632 şi 1661. (Cf. Racine, /istoire de 
Port-Royal ed, Gazier, 1908.) 

'* Popor feroce care crede că nu există viaţă fără război. 
(Tit-Livius, XXXIV, 17.) 


'9 În orice lucru am căutat tihna — Ecleziastul. 


* Cromwel a murit în anul 1658; fiul său, Richard, i-a 
succedat în postul de Protector. In anul 1660, fiul lu: Carol |, 
Carol al II-lea, a fost rechemat de Monk pe tronul Angliei. 


”! Prietenul acestor trei suverani nu s-ar fi putut bizui pe 
ei, pentru că regele Carol I a fost decapitat în anul 1649, regele 
poloniei, loan Cazimir a fost detronat în anul 1656, iar Cristina 
de Suedia a abdicat în anul 1654. 


2 Macrobius (secolul al V-lea după Christos) a trăit la 
curtea împăratului Teodosie. El ne-a transmis o mulţime de 
anecdote şi bârfe în Saturnaliile sale. 


Secţiunea a Ill-a 


Despre necesitatea pariului 


] 84. — Scrisoarea care să ne ducă spre cercetarea 
lui Dumnezeu. 

Apoi să-l căutăm la filosofi, la pyrrhonieni şi 
dogmatici care-i luminează pe cel care-i cercetează. 

1] 85. — Scopul lui Dumnezeu, care hotărăşte toate 
lucrurile cu blândeţe, este să sădească religia în spi- 
rit prin rațiune şi în inimă prin har. Dar a voi s-o 
impui spiritului şi inimii prin foiţă şi ameninţări în- 
seamnă nu a impune religia, ci teroarea, ferrorem 
potius quam religionem:. 

186. — Ne si terrerentur et non docerentur, imp- 
roba quasi dominatio videretur (Aug., Ep. 48 sau 49 
— tomul IV: Contra mendacium ad Consentium). 

*187. — Ordinea — Oamenii dispreţuiesc religia; 
el o urăsc fiindu-le frică să nu fie adevărată. Pentru 
a-l vindeca, trebuie să începem prin a le arăta că 
religia nu este deloc potrivnică rațiunii; venerabilă, 
ea trebuie mai întâi respectată, apoi s-o facem plăcută, 
în aşa fel încât ei să dorească ca ea să fie adevărată 
şi până la urmă să dovedim că e adevărată. 

Venerabilă, pentru că ea îl cunoaşte bine pe 
om; plăcută pentru că ea este promisiunea adevăra- 
tului bine. 

188. — Trebuie, în orice dialog şi discurs, să spu- 
nem celor care s-ar arăta nemulțumiți: „De ce vă 
plângeți?“ 

189. — Să începem prin a-i plânge pe increduli; ei 
sunt, prin starea lor, destul de nefericiți. Nu mai tre- 
buie să-i mustrăm decât numai în cazul în care s-ar 
dovedi că e de folos. Dar mustrarea le-ar face rău. 

190. — Să-i plângem pe ateii care-l caută, nu sunt 
ei oare atât de nefericiți? Să-i blamăm însă pe cei 
care se laudă cu ateismul lor. 

191. — Și acesta va râde de cel care crede? Cine 
ar trebui să râdă de cine? Şi totuşi cel care crede nu 
va râde de celălalt, ci îi va fi milă. 

192. — Să-l mustrăm pe Miton că nu se tulbură, 
oricum îl va mustra Dumnezeu. 

193. — Ouid fiet hominibus qui minima contem- 
nunt majora non credunt? 

*194. — ... Să înveţe mai întâi ce este religia pe 
care vor s-o combată, înainte de a o combate. Dacă 
această religie s-ar lăuda că are o viziune limpede 
despre Dumnezeu, c-o stăpâneşte fără ascunzişuri, 
fără văluri, ea ar putea fi combătută, zicându-se că 
nu există în lume nimic care s-o dovedească foarte 
clar. Dar pentru că ea spune, dimpotrivă, că oamenii 
trăiesc în beznă, departe de Dumnezeu, că el se 
ascunde vederii lor, că acesta este chiar numele care 
1 se atribuie în Scripturi, Deus absconditus, şi, în 

sfârşit, pentru că ea se străduieşte să dovedească 
două lucruri: că Dumnezeu a stabilit semne vizibile 
în Biserică pentru a se face cunoscut celor care-l 
caută cu sinceritate, dar că el le-a şi ascuns în acelaşi 
timp pentru a nu putea fi perceput decât de cei care-l 
caută din toată inima, la ce le-ar putea folosi, în 
nepăsarea de care dau dovadă în căutarea adevăru- 
lui, să susțină sus şi tare că nimic din acest adevăr 
nu li se arată, când întunericul chiar în care se află 
şi pe care-l pun pe seama Bisericii nu face decât să 
întărească una din cele două afirmaţii, susținute de 
ea, fără s-o vatăme pe cealaltă, şi care, departe de a 
o ruina, îi confirmă doctrina? 

Ar trebui, pentru a o combate, ca ei să susțină 
sus şi tare că au făcut toate eforturile pentru a o 
căuta pretutindeni, şi chiar în ceea ce Biserica 
propovăduieşte drept învăţătură, dar fără nici un 
rezultat. Dacă ar spune acest lucru, ei ar combate 
într-adevăr una din afirmaţiile ei de mai sus. Dar eu 
sper să arăt aici că nici o persoană rezonabilă n-ar 
putea susține acest lucru şi aş îndrăzni chiar să spun 
că nici o persoană nu a făcut-o până acum. Se ştie 
cum acționează de regulă cei care gândesc astfel. Ei 
cred că au făcut mari eforturi ca să se instruiască 
dacă au dedicat câteva ore lecturii câtorva pagini din 
Scriptură şi le-au pus ecleziaştilor câteva întrebări 
privind adevărurile credinţei. După care se laudă că 
au cercetat, dar fără nici un succes, cărţile şi oame- 
nii. Dar, cu adevărat, le voi spune ceea ce le-am mai 
spus şi altădată, că această nepăsare nu este de supor- 

tat. Pentru că aici nu este vorba de interesul super- 
ficial al unui străin, ca să spunem aşa; e vorba de 
noi înşine şi de întreaga noastră ființă. 

Nemurirea sufletului este un lucru care ne im- 
plică atât de puternic, care ne atinge atât de adânc, 
că trebuie să ne fi pierdut ultimul fir de simţire pentru 
a ne arăta nepăsători să aflăm ce este această nemu- 
rire a sufletului. Toate acțiunile şi gândurile noastre 
o lau pe căi atât de diferite, după cum sperăm la 
bunurile veşnice sau nu, că este imposibil să faci 
vreun demers de bun-simţț şi judecată altfel decât 
abordându-l din acest punct de vedere, care este şi 
scopul nostru ultim. 

Astfel, interesul şi datoria noastră cea mai im- 
portantă este să ne luminăm în privința acestui su- 
biect de care depinde tot comportamentul nostru. Şi 
iată de ce, între cei care nu sunt convinşi, eu găsesc 
că e o mare diferenţă de la cei care ostenesc cu toate 
forţele să se instruiască la cei care trăiesc nepăsători, 
fără nici un gând pentru credinţă. Nu pot decât să-i 
compătimesc pe cei care suferă sincer de această 
îndoială, simţind-o ca pe o mare nefericire şi care nu 
cruță nimic pentru a scăpa de ea, făcând din căutare 
cea mai serioasă şi mai importantă preocupare a lor. 

Dar pe cei care-şi petrec viața fără să se gân- 
dească la acest ultim scop al vieţii şi care numai din 
motivul că nu găsesc în ei înşişi lumina care să-i 
convingă, nici nu încearcă măcar s-o caute şi să 
cerceteze profund dacă această credință este dintre 
cele pe care poporul le primeşte dintr-o simplă nai- 

vitate sau dintre cele care, deşi neînțelese în sinea 
lor, au totuşi un temei foarte solid, de neclintit, pe 
aceştia eu îi judec cu totul altfel. 

Această nepăsare într-o problemă în care este 
vorba despre ei înşişi, de eternitatea lor, de întreaga 
lor ființă, mă supără mai mult decât mă înduioşează; 
sunt uimit şi înspăimântat; pentru mine este un lucru 
monstruos. Și nu spun acestea dintr-un zel pios al 
unei devoţiuni spirituale. Înţeleg, dimpotrivă, că acest 
sentiment ar trebui să-l avem dintr-un principiu de 
interes uman şi de interes personal: şi nu trebuie să 
vedem pentru aceasta decât ceea ce văd chiar per- 
soanele cele mai puţin luminate. 

Nu e nevoie să avem un suflet foarte elevat pentru 
a înţelege că nu există o mulțumire adevărată şi 
profundă, că toate plăcerile noastre sunt deşarte, răul 
nostru este fără capăt şi că, în sfârşit, moartea care 
ne ameninţă în fiecare clipă ne va pune inevitabil, în 
câţiva ani, în fața oribilei fatalități de a fi eterni sau 
NIMICIȚI Şi nefericiţi. 

Nimic nu este mai adevărat, nici mai înfricoşător. 
Putem face cât vrem pe vitejii: cea mai frumoasă 
viaţă din lume tot are un sfârşit. Să ne gândim adânc 
la aceste lucruri şi să spunem apoi dacă nu este de 
netăgăduit că nu există bine în această viaţă decât în 
speranţa altei vieţi, că nu suntem fericiți decât pe 
măsură ce ne apropiem de ea şi că, aşa cum nu va 
mai exista nefericire pentru cei care au lucrat întru 
eternitate, nu va fi nici umbră de bucurie pentru cei 
cărora le lipseşte cu totul lumina. 

Această îndoială constituie, cu siguranță, o mare 
nenorocire; şi când ne aflăm sub imperiul ei, datoria 
noastră este să căutăm; altfel, cel care se îndoieşte, 
dar nu caută, este în acelaşi timp şi nefericit şi ne- 
drept. Dacă acesta este liniştit şi mulțumit, dacă-şi 
face din această îndoială o profesiune de credinţă, 
un titlu de glorie şi chiar această stare îi provoacă 
bucuria şi trufia, nu am cuvinte pentru a califica o 
asemenea extravagantă creatură. 

De unde se pot naşte asemenea sentimente? Ce 
prilej de bucurie ar putea fi în a nu aştepta decât un 
chin veşnic, fără scăpare? Ce prilej de trufie ar putea 
fi în a se vedea în beznele de nepătruns şi cum poate 
să-l treacă prin minte unui om raţional un asemenea 
gând? 

„Nu ştiu cine m-a adus pe lume, nici ce este 
lumea sau eu însumi; mă aflu într-o totală ignoranță 
cu privire la aceste lucruri; nu ştiu ce este corpul 
meu, simţurile mele, sufletul şi această parte din mine 
care gândeşte ceea ce spun eu acum, care judecă 
despre tot şi despre ea însăşi şi nu se cunoaşte mai 
mult decât restul. 

Văd aceste îngrozitoare spaţii ale universului care 
mă închid, sunt legat de un colţ al acestei vaste întin- 
deri, fără să ştiu de ce mă aflu într-un loc mai de- 
grabă decât în altul şi nici de ce puţinul timp care 
mi-a fost dat să-l trăiesc mi-a fost acordat acum şi 
nu altădată, de-a lungul veşniciei care m-a precedat 
şi a celei care-mi va urma. Nu văd decât infinituri, 
din toate părțile, care mă închid precum un atom, 

precum o umbră care nu durează decât o clipă fără 
întoarcere. Tot ceea ce ştiu este că va trebui curând 
să mor: şi ceea ce cunosc cel mai puţin este chiar 
această moarte pe care nu o pot ocoli. 

Cum nu ştiu de unde vin, nu ştiu încotro mă 
îndrept; ştiu doar atât că părăsind această lume, voi 
ajunge pentru totdeauna ori în neant, ori în mâinile 
unui Dumnezeu supărat, fără să ştiu pe care din aceste 
două condiții va trebui s-o împărtăşesc în eternitate. 
lată starea mea, plină de slăbiciune şi nesiguranță. Şi 
din toate acestea, am conchis că trebuie să-mi petrec 
zilele vieții mele fără să mă mai gândesc la ceea ce 
mi se va întâmpla. Poate voi găsi puţină lumină în 
îndoielile mele: dar nu vreau să mă ostenesc prea 
mult şi nu voi face nici un gest pentru a căuta această 
lumină. Apoi, dispreţuindu-i pe cei care se ostenesc 
în aceste griji, voi întâmpina, fără presimţiri şi teamă, 
un asemenea mare eveniment, lăsându-mă uşor con- 
dus spre moarte, în nesiguranța eternității condiţiei 
mele viitoare.“ 

— Cine şi-ar dori să aibă de prieten un om care 
ar vorbi în felul acesta? Cine îl va alege dintre ceilalți 
pentru a-i împărtăşi preocupările lui? Cine îi va cere 
ajutorul într-o nenorocire? Și cărui fel de viaţă l-am 
putea destina? 

Intr-adevăr, este o glorie pentru religie să-i aibă 
drept duşmani pe asemenea nesăbuiţi: iar înverşu- 
narea lor nu numai că nu o primejduieşte, ci, dim- 
potrivă, îi slujeşte în confirmarea adevărurilor ei. 
Căci credința creştină nu are de dovedit decât două 

lucruri: decăderea firii şi răscumpărarea prin lisus 
Christos. Or eu susțin că dacă ei nu ne sunt utili în 
demonstrarea adevărului mântuirii prin sfințenia 
moravurilor lor, ne sunt de folos la un mod admira- 
bil pentru a dovedi prin ei decăderea firii, prin 
simțăminte atât de denaturate. 

Nimic nu este mai important pentru un om decât 
starea sa. Nimic nu este mai de temut pentru el decât 
veşnicia. Şi astfel, faptul că există oameni care-şi 
pot pierde nepăsători fiinţa, nesocotind pericolul unei 
veşnice nefericiri, nu mi se pare deloc firesc. Căci 
față de celelalte lucruri se comportă cu totul altfel; 
se tem de cele mai neînsemnate lucruri, le prevăd, le 
simt; şi acelaşi om care poate petrece zile şi nopţi 
turbat şi disperat că a pierdut o funcţie sau pentru 
vreo ofensă imaginară adusă onoarei sale este tot 
acela care va pierde totul prin moarte fără să se 
neliniştească şi fără să se tulbure. Este un lucru 
monstruos să vezi în aceeaşi inimă şi în acelaşi timp 
atâta sensibilitate față de lucrurile mărunte şi tot atâta 
insensibilitate faţă de lucrurile mari; este o vrajă” de 
neînțeles şi o stare de aţipire supranaturală datorate 
unei forțe atotputernice care-o cauzează. 

Trebuie să existe o ciudată răsturnare în firea 
omului pentru a-şi face un titlu de mândrie din această 
stare în care pare incredibil că s-ar putea afla măcar 
o singură persoană. Și totuşi, experiența m-a făcut 
să întâlnesc nenumărate asemenea persoane; ar putea 
să ne surprindă dacă n-am şti că majoritatea dintre 
ei se prefac şi nu sunt cu adevărat aşa. Sunt oameni 

care au auzit zicându-se că a-ţi da astfel de aere ar 
ține de bunele maniere pe care le imită socotindu-le 
ca pe o eliberare de un jug. Dar nu va fi greu să-i 
facem să înţeleagă cât de tare se iluzionează încer- 
când să ne câştige astfel respectul. Nu acesta este 
mijlocul de a-l dobândi şi am spus acest lucru chiar 
persoanelor de lume care au o judecată sănătoasă şi 
care ştiu că singura cale de a reuşi este să treci drept 
cinstit, fidel, chibzuit şi capabil de a fi de folos unui 
prieten, pentru că oamenii nu iubesc, fireşte, decât 
pe cei care le pot fi utili. Or, ce folos am putea avea 
de la un om despre care auzim că a scuturat jugul, 
că nu crede într-un Dumnezeu care veghează asupra 
lui, care se consideră singurul stăpân al purtării lui 
şi nu dă socoteală decât sieşi? Crede el că ne va 
dobândi încrederea, că vom aştepta de la el conso- 
lare, sfaturi şi ajutor în toate împrejurările rele ale 
vieţii? Ar putea pretinde el să ne bucurăm auzindu-l 
spunând că sufletul nostru nu e decât vânt şi fum şi 
spunând-o chiar pe un ton de mândrie şi mulţumire? 
Este acesta un lucru pe care să-l spui cu bucurie? Şi 
nu unul, dimpotrivă, pe care să-l spui cu mâhnire, ca 
pe cel mai trist lucru din lume? 

Dacă s-ar gândi cu seriozitate, ar vedea că a 
apucat pe o cale greşită, potrivnică bunului-simţ, 
potrivnică unei firi cinstite şi foarte departe în orice 
fel de acel aer voios pe care-l arborează; că, mai 
degrabă, ar fi în stare să-i redreseze decât să-i corupă 
pe cei care ar avea vreo intenție să-i urmeze. ȘI, 
într-adevăr, faceţi-l să-şi dea seama de sentimentele 

lui şi de motivele pe care le are de a se îndoi de 
religie şi vă va răspunde cu vorbe slabe, nesocotite, 
convingându-vă de contrariu. Este tocmai ceea ce 
spunea într-o zi o persoană unui asemenea om: 
„Dacă veţi continua să vorbiţi astfel, cu siguranță că 
mă veți face să mă convertesc“. Și avea dreptate, 
căci cine nu este oripilat să se vadă împărtăşind sen- 
timentele unor persoane atât de demne de dispreț? 

Astfel, cei care doar se prefac a împărtăși aseme- 
nea sentimente sunt, probabil, foarte nefericiţi, dacă-şi 
contrariază starea lor firească pentru a deveni cei 
mai neobrăzați dintre oameni. Dacă sunt supăraţi în 
adâncul inimii lor că nu se bucură de mai multă 
lumină, să nu se ascundă: mărturisirea nu are nimic 
ruşinos în ea. Nu e ruşine decât să nu ai ruşine. 
Nimic nu evidenţiază mai mult o slăbiciune a spi- 
ritului decât ignoranţa cu privire la nefericirea unui 
om fără Dumnezeu. Nici un semn nu e mai distinct 
pentru răutatea inimii decât lipsa dorinţei de a 
cunoaște adevărul promisiunilor eterne. Nimic nu e 
mai fals decât un act de bravură împotriva lui 
Dumnezeu. Să lase deci aceste împietăți celor care 
s-au născut sub acest semn rău pentru a fi capabil să 
le comită. Să fie măcar cinstiți dacă nu pot fi buni 
creştini şi să-şi dea seama că nu există decât două 
feluri de oameni care se pot numi rezonabili: cei 
care-l slujesc pe Dumnezeu din toată inima lor pen- 
tru că îl cunosc sau cei care-l caută din toată inima 
lor pentru că nu-l cunosc. 

Cât despre cei care trăiesc fără să-l cunoască şi 
fără să-l caute, aceştia se judecă pe ei înşişi atât de 
puțin demni de a-și avea singuri de grijă încât nu 
sunt demni de grija celorlalți şi e nevoie de toată 
mila religiei creştine pe care ei o disprețuiesc pentru 
a nu-l nesocoti într-atât încât să-i lepădăm în nebu- 
nia lor. Dar, pentru că această religie ne obligă să-i 
considerăm, atât timp cât sunt în viață, drept capa- 
bili de a primi harul care să-i lumineze şi să credem 
că ei se pot umple de credinţă într-un timp mai scurt 
decât noi şi că, dimpotrivă, am putea noi cădea în 
orbirea lor, trebuie să facem pentru ei ceea ce am 
dori să ni se facă nouă dacă am fi în locul lor şi să-i 
îndemnăm să le fie milă de ei înşişi şi să facă măcar 
câțiva paşi încercând să afle lumina. Să dăruiască 
citirii acestor rânduri câteva ore din viaţa lor pe care 
oricum le risipesc inutil: oricâtă aversiune le-ar 
stârni această carte, vor descoperi poate ceva şi orl- 
cum nu vor pierde mult citind-o. Dar pentru cei care 
o vor întâmpina cu o sinceritate perfectă şi o ade- 
vărată dorință de a descoperi adevărul, sper să fie 
mulțumiți şi convinşi de mărturiile religiei noastre 
divine pe care le-am adunat aici şi pe care le-am 
expus în această ordine... 

*195. — Înainte de a aborda mărturiile în spri- 
jinul religiei creştine, consider necesar să vorbesc 
despre nedreptatea oamenilor care trăiesc nesoco- 
tind căutarea adevărului unui lucru care este atât de 
important pentru ei şi care-i priveşte de atât de 
aproape. 

Dintre toate rătăcirile, aceasta este fără îndoială 
cea care mărturiseşte cel mai mult despre nebunia şi 
orbirea lor şi în care este uşor să-i recunoşti numai 
cu simțul comun şi cu simțămintele firești. 

Căci este de netăgăduit că timpul vieţii nu du- 
rează decât o clipă, că starea morții este eternă, de 
orice natură ar fi ea, şi astfel toate faptele şi gân- 
durile noastre trebuie să aleagă căi diferite, după 
condiția acestei eternităţi, că este imposibil să facem 
un demers de bun-simţ şi de judecată altfel decât 
țintind acel punct care este scopul nostru ultim. 

Nimic nu e mai evident decât acest lucru şi ast- 
fel, conform principiilor rațiunii, conduita oamenilor 
devine nesocotită când nu aleg cealaltă cale. Să ne 
gândim la cei care trăiesc fără să le pese de acest 
ultim scop al vieţii; la cei care se lasă dominați de 
înclinațiile şi plăcerile lor, fără minte şi fără nelinişte, 
de parcă ar putea nimici eternitatea, negândindu-se 
la ea, fericiţi să se bucure doar de clipă. 

Și totuşi eternitatea există, iar moartea, care o 
deschide şi care-i ameninţă în tot momentul, îi va 
pune într-un timp scurt în faţa oribilei fatalități de a 
fi eterni sau de a fi spulberaţi şi nefericiţi, fără ca ei 
să ştie care din aceste eternității le-a fost pregătită 
pentru totdeauna. 

lată o îndoială cu teribile consecințe. Ei se află 
în primejdia unei nefericiri eterne; şi, între altele, ca 
şi cum lucrul ar fi lipsit de importanță, ei nu se 
ostenesc să examineze dacă aceste opinii sunt dintre 
cele pe care poporul le primeşte cu o uşurinţă prea 

naivă sau dintre cele care, obscure fiind în sinea lor, 
au un temei solid, deşi ascuns. Astfel, ei nu ştiu dacă 
un lucru e adevărat sau fals, nici dacă există forță 
sau slăbiciune în mărturii. Ei le au sub ochii lor, dar 
refuză să le privească. Și aflându-se în această stare 
de ignoranță, ei fac tot ce pot pentru a cădea în 
nefericirea de a aştepta să treacă proba morții, fund 
chiar mulţumiţi de această stare şi făcându-şi un titlu 
de glorie din ea. Ne putem gândi cu seriozitate la 
importanța acestei probleme, fără să fim oripilați de 
o conduită atât de extravagantă? 

Această statornicie în ignoranță este un lucru 
monstruos ale cărui bizarerii şi stupiditate trebuie să 
le facem evidente celor care-şi petrec viaţa în ea, 
descriindu-le-o, pentru a-i ruşina la vederea nebu- 
niei lor. Căci iată cum gândesc oamenii când aleg să 
trăiască în ignoranță, fără să ştie cine sunt şi fără să 
caute lumina. „Nu ştiu“, spun el. 

196. — Oamenii sunt lipsiţi de inimă; nu-ți poți 
face din ei prieteni. 

A se da acest nume „omului universal“. 

197. — A fi insensibili, disprețuind lucrurile in- 
teresante, şi a deveni insensibili față de ceea ce ne 
interesează cel mai mult. 

198. — Sensibilitatea omului faţă de lucrurile mă- 
runte şi insensibilitatea față de cele importante dove- 
desc o ciudată răsturnare. 

*199. — Să ne imaginăm un număr de oameni în 
lanţuri, şi toți condamnaţi la moarte, fiecare fiind 
sugrumat pe rând în faţa celorlalți; cei lăsați la urmă 

îşi văd propria lor condiţie în aceea a semenilor lor, 
privindu-se unii pe alţii, îndurerați, fără speranţă şi 
aşteptându-şi rândul. Aceasta este imaginea condiției 
umane. 

*200. — Un om aflat într-o închisoare, neştiind 
dacă fusese arestat pe nedrept, şi neavând la dispoziție 
decât o oră pentru a afla, această oră fiindu-i su- 
ficientă, dacă ştia că e pe nedrept, pentru a obține 
revocarea, este împotriva firii ca el să folosească 
acea oră jucând pichet şi nu informându-se dacă nu 
cumva fusese arestat pe nedrept. Tot la fel de ne- 
firesc este ca omul etc. Aici mâna lui Dumnezeu se 
face grea. 

Astfel, nu numai zelul celor care-l caută mărtu- 
riseşte despre existența lui Dumnezeu, ci şi orbirea 
celor care nu-l caută. 

201. — Toate cârtelile unora sau ale altora nu se 
îndreaptă decât împotriva lor înşişi şi nu împotriva 
religiei. Tot ce spun necredincioşii... 

202. — [Pe cei care sunt mâhniţi că nu au credință 
e limpede că Dumnezeu nu-i luminează, dar pentru 
ceilalți se vede că este un Dumnezeu care-i orbeşte.] 

203. — Fascinatio nugacitatis". — Pentru ca pa- 
tima să nu ne vatăme, să trăim ca şi cum n-am avea 
decât opt zile de trăit. 

204. — Dacă omul ar trebui să-şi dea opt zile din 
viață sa ar fi ca şi cum ar trebui să-şi dea o sută 
de ani. 

*205. — Când mă gândesc la scurta durată a vieții 
mele, absorbit de eternitatea care m-a precedat şi de 

cea care mă urmează, cufundat în infinita imensitate 
a spaţiilor pe care nu le cunosc şi nu mă cunosc, mă 
îngrozesc şi sunt uimit să văd că sunt aici mai de- 
grabă decât acolo, şi mă întreb de ce acum şi nu 
atunci. Cine m-a adus? Din porunca şi dorinţa cui 
mi-a fost destinat acest timp şi acest loc mie? Me- 
moria hospitis unius diei praetereuntis." 

206. — Tăcerea eternă a acestor spații infinite mă 


înspăimântă. 
207. — Câte regate ne ignoră! 
208. — De ce e mărginită cunoaşterea mea? 


Înălțimea? Durata stabilită la o sută de ani şi nu la 
o mie? Ce raţiuni a avut natura de a mi-o da astfel, 
Şi de a alege acest număr mai degrabă decât un altul? 
Intr-o infinitate de numere, nu există nici un motiv 
să alegi mai mult pe unul decât pe altul, nici unul 
nefiind mai ispititor decât celălalt. 

209. — Iubit şi flatat de stăpânul tău, eşti mai 
puţin sclav? Tu ai bunul bunurilor, sclavule. Stăpânul 
tău te măguleşte, curând te va bate. 

*210. — Ultimul act e sângeros; oricât de fru- 
moasă ar fi comedia în rest; ni se aruncă pământ în 
cap şi cu asta se încheie totul pentru totdeauna. 

*211. — Ne place să petrecem în mijlocul seme- 
nilor; ticăloşi dacă suntem, neputincioşi, aceştia nu 
ne vor ajuta: omul moare singur. Ar trebui deci să se 
poarte ca şi cum ar fi singur, şi totuşi, construieşte 
case superbe etc. Omul să caute adevărul fără să 
ezite, căci dacă-l refuză mărturiseşte că iubeşte mai 
mult stima oamenilor decât căutarea adevărului. 

*212. — Trecerea. — E oribil să simţi strecurân- 
du-se printre degete tot ceea ce al. 

*213. — Între noi şi infern sau cer nu e decât 
viaţa între două hotare, cel mai fragil lucru din lume. 

214. — Nedreptate. — Să se mai adauge şi trufia 
ticăloşiei, iată extrema nedreptate. 

215. -- Să ne temem de moarte când nu suntem 
în pericol şi nu când suntem ameninţaţi de ea; căci 
trebuie să fim oameni. 

216. — Moartea inopinată este singura de temut, 
iată de ce confesorii locuiesc în casele celor mari. 

*217. — Un moştenitor primeşte actele casei sale. 
Va spune el: „Dacă sunt false?“ şi nu se va apuca să 
le examineze? 

*218. — Închisoare. — Mi se pare just să nu se 
aprofundeze opinia lui Copernic: dar aceasta...! 
Pentru orice viață este important să ştie dacă sufletul 
este muritor sau nemuritor. 

*219. — Este indubitabil că sufletul este ori mu- 
rilor ori nemuritor, ceea ce trebuie să producă mari 
diferențe de morală. Și totuşi filosofii şi-au consti- 
tuit morala independent de acest lucru: ei au stabilit 
că trebuie să trăiască clipa. 

Platon, pentru înclinația spre creştinism. 

220. — Falsitatea filosofilor care nu discută des- 
pre nemurirea sufletului. Falsitatea dilemei lor în 
Montaigne. 

*221. — Ateii trebuie să vorbească limpede: nu 
se înțelege prea bine cum ar putea sufletul să fie 
material. 

222. — Ateii. — Ce motiv au să spună că nimeni 
nu poate învia? Ce e mai greu, să te naşti sau să 
învii, ceea ce n-a fost niciodată să fie, sau ceea ce a 
fost să mai fie? E mai greu să vii în fiinţă decât să 
revii în fiinţă? Obişnuinţa ne face s-o simţim pe una 
cu uşurinţă, iar pe cealaltă imposibilă; vulgar mod 
de a judeca! 

De ce n-ar putea naşte o fecioară? O găină nu 
face ouă fără cocoş? Cum le distingem unele de 
altele din exterior? Și cine spune că găina nu poate 
să formeze un germene la fel de bine ca un cocoş? 

*223. — Ce au de cârtit împotriva naşterii din 
Fecioară? Ce e mai dificil? Să creezi un om, un 
animal, sau să-l reproduci? Şi dacă n-ar fi văzut 
niciodată vreo specie de animale, ar putea ei ghici 
dacă acestea se pot reproduce fără să se însoțească? 

224. — Cât de mult urăsc aceste prostii, să nu 
crezi în Euharistie etc.! Dacă Evanghelia este ade- 
vărată, dacă lisus Christos este Dumnezeu, unde văd 
ei dificultatea? 

225. — Ateismul înseamnă forță de spirit, dar 
numai până la un anumit nivel. 

226. — Necredincioşii care-şi fac o profesiune de 
credință din a urma raţiunea trebuie să fie foarte 
stăpâni pe rațiunea lor. Ce spun ei, de fapt? Nu vedeți, 
ne spun ei, oamenii murind ca şi animalele şi pe 
turci la fel precum creştinii? Ei au ceremoniile lor, 
profeţii lor, învățații lor, preoții lor ca şi noi etc. 
(Este acest lucru potrivnic Evangheliei, nu spune şi 
ea acelaşi lucru?) 

Dacă nu vă preocupați deloc să aflați adevărul, 
acest gen de lucruri vă sunt suficiente pentru a trăi 
împăcați. Dar dacă vreţi din toată inima să-l cunoaş- 
teți, ele nu vă ajung: priviţi în detaliu. Ar fi destule 
doar pentru o problemă de filosofie, dar aici, unde 
este vorba de tot... Şi totuşi, gândind cu atâta 
uşurinţă, lumea continuă să se distreze etc. Să vă 
informaţi despre această religie, chiar dacă ea nu-şi 
va dezvălui ascunzişurile, poate până la urmă vă va 
lumina. 

2271. — Ordine prin dialog. — „Ce trebuie să 
fac? Nu văd pretutindeni decât întuneric. Să cred 
că sunt nimic? Să cred că sunt Dumnezeu? Toate 
aceste lucruri se schimbă şi-şi urmează.“ Vă înşelaţi, 
există... 

228. — Obiecţia ateilor: „Dar nu avem nici o 
lumină“. 

*229. — lată ce văd şi mă tulbură. Privesc în 
toate părțile şi nu văd peste tot decât întuneric. Natura 
nu-mi oferă nimic care să nu fie subiect de îndoială 
şi de nelinişte. Dacă nu văd nimic care să-mi arate 
Divinitatea, mă voi hotări s-o neg; dacă aş vedea 
peste tot semnele unui Creator, m-aş odihni paşnic 
în credinţă; dar, văzând mai multe care-l neagă în 
loc să-l confirme, sunt într-o stare de plâns în care 
mi-am dorit de o sută de ori, dacă există un Dum- 
nezeu care o susține, ea (natura) să mi-o arate fără 
echivoc; iar dacă semnele pe care mi le arată sunt 
înşelătoare, ea să le distrugă imediat; să spună totul 
sau nimic, pentru ca eu să pot hotărî calea pe care 

o voi apuca. În starea în care sunt, neştiind ce sunt 
ŞI ce trebuie să fac, nu-mi cunosc nici condiţia, nici 
datoria. Inima mea aspiră cu toată fiinţa mea să 
cunoască adevăratul bine, pentru a-l urma: nimic n-ar 
fi prea scump pentru a câştiga eternitatea. 

Îi invidiez pe cei pe care-i văd trăind nepăsători 
în credință, folosind un dar pe care eu, dacă l-aş 
avea, l-aş folosi cu totul altfel. 

230. — Oricât de neînțeles ar fi Dumnezeu, şi 
oricât de înţeles; sufletul să fie cu trupul sau să nu-l 
avem: lumea să fie creată sau să nu fie etc., să fie un 
păcat originar sau să nu fie. 

231. — Credeţi că este imposibil ca Dumnezeu să 
fie infinit şi neimpărțit? — Da. — Vreau deci să vă fac 
să vedeți un lucru infinit şi neîmpărțit. Un punct 
mişcându-se pretutindeni cu o viteză infinită; căci el 
se află în acelaşi timp în toate locurile şi întreg în 
fiecare loc. 

Acest efect al naturii, care vi se părea imposibil 
altădată, trebuie să vă convingă că mai sunt şi altele 
pe care nu le cunoaşteţi încă. Nu trageţi concluzia 
din ucenicia voastră că nu v-a mai rămas nimic de 
învăţat; ci că v-au rămas nesfârşit de multe de aflat. 

232. — Mişcarea infinită, punct care umple totul, 
clipă de repaus: infinit, fără cantitate, indivizibil şi 
infinit. 

233. — Infinit. Nimic. — Sufletul nostru e aruncat 
în trup unde găseşte numărul, timpul, dimensiunile. 
El raţionează cu acestea şi le numeşte natură, nece- 
sitate, şi nu poate să creadă în altceva. 

Unitatea adăugată infinitului nu-l sporeşte cu 
NIMIC, NICI măcar cu cât s-ar adăuga un picior la o 
măsură infinită. Finitul dispare în prezenţa infinitu- 
lui devenind un pur neant. Tot aşa și spiritul nostru 
în faţa lui Dumnezeu şi dreptatea noastră în fața 
dreptății divine. Nu există o disproporție mai mare 
între dreptatea noastră şi cea a lui Dumnezeu decât 
între unitate şi infinit. Trebuie ca dreptatea lui 
Dumnezeu să fie nesfârşită ca şi milostivirea lui. Or 
judecata celor respinşi este mai puţin dură şi ar tre- 
bui să uimească mai puţin decât milostivirea pentru 
cel aleşi. 

Știm că există un infinit şi-i ignorăm natura. Cum 
ştim că este fals ca numerele să fie finite, este deci 
adevărat că există un infinit în număr. Dar nu ştim 
ce este: este fals că el ar fi par, e fals că ar fi impar; 
căci adăugându-i unitatea, el nu-şi schimbă natura; 
şi totuşi e un număr şi orice număr este par sau 
impar (e adevărat că acest lucru se referă la orice 
număr finit). Tot aşa putem spune că există un Dum- 
nezeu fără să ştim ce este. 

Să nu existe un adevăr substanțial numai pentru 
faptul că vedem lucruri adevărate, dar ele nu sunt 
adevărul însuşi? 

Cunoaştem deci existenţa şi natura finitului, pen- 
tru că suntem finiți şi de aceeaşi mărime cu el. 
Cunoaştem existența infinitului, dar nu-i cunoaştem 
natura pentru că el are mărime ca şi noi, dar nue 
mărginit ca noi. Dar nu cunoaştem nici existenţa, 
nici natura lui Dumnezeu pentru că nu are mărime, 

nici margini. Numai prin credință îi putem cunoaşte 
existenţa, iar prin har îi vom cunoaşte natura. Or, am 
arătat de multe ori că poţi cunoaşte un lucru fără să-i 
cunoşti natura. 

Să vorbim acum după luminile cele naturale. 

Dacă există Dumnezeu, el este infinit de neînțeles 
pentru că neavând nici părți, nici margini, el nu se 
află în nici un fel de raport cu noi. Suntem deci 
incapabili să ştim ce este, nici dacă este. Acestea 
fiind date, cine va îndrăzni să rezolve problema? Nu 
noi, căci nu suntem în nici un raport cu el. 

Cine va juca deci pe creştini că nu pot da un 
temei credinței lor, aceia care profesează o religie de 
care nu pot da seamă? Aceştia din urmă declară, 
expunând-o lumii, că e o prostie, stultitiam, Şi apoi 
vă plângeți că nu vă aduc mărturii! Dacă ea ar putea 
fi dovedită, ei nu şi-ar mai ține cuvântul: sunt lipsiți 
de probe, dar nu de bun simţ. — „Da, dar dacă acest 
lucru îi scuză pe cei care o oferă ca atare, aceştia 
scăpând de blamul de a vorbi despre ea fără temei, 
nu-i scuză pe cei care o primesc.“ — Să examinăm 
deci acest punct şi să spunem: „Dumnezeu este sau 
nu este“. Dar de ce parte ne vom aşeza? Rațiunea nu 
poate hotărî nimic; există un haos infinit care ne 
desparte. Se joacă un joc la marginea unei asemenea 
distanţe infinite, în care vom câştiga faţa sau rever- 
sul. Pe ce veți miza? Prin rațiune, nu puteți miza nici 
pe una, nici pe alta; prin rațiune, nu veți putea res- 
pinge pe nici una. Nu-i condamnaţi deci de falsitate 
pe cel care au ales, căci nu ştiţi nimic. — „Nu, îi vom 

condamna nu pentru că au făcut această alegere, ci 
pentru că au făcut una; căci şi cel care a ales faţa şi 
cel care a ales reversul fac aceeaşi greşeală, sunt 
amândoi în eroare; drept ar fi să nu parieze.“ — Da, 
dar trebuie să pariem. Nu e după voia noastră; suntem 
în aceeaşi barcă. Deci pentru ce veţi paria? Să ve- 
dem. Pentru că trebuie să alegeţi, să vedem ce vă 
interesează, cel puţin. Aveţi două lucruri de pierdut: 
adevărul şi binele şi două lucruri pe care să le 
angajați: rațiunea şi voința, cunoaşterea şi fericirea; 
natura voastră are două lucruri de evitat: eroarea şi 
ticăloşia. Rațiunea nu va fi nici într-un fel atinsă, 
alegând pe una sau pe cealaltă, pentru că eşti obligat 
să alegi. lată un punct lămurit. Dar fericirea? Să 
cântărim acum pierderea şi câştigul, afirmând că 
Dumnezeu există. Să discutăm aceste două cazuri: 
dacă e să câştigaţi, câştigaţi totul, dacă pierdeţi, nu 
pierdeţi nimic. 

Pariați deci că există fără să ezitaţi. — „E admi- 
rabil. Da, trebuie să pariem. Dar dacă miza e prea 
mare?“ — Să vedem. Pentru că este vorba de un 
asemenea risc de câştig şi de pierdere, chiar dacă 
n-aţi avea de câştigat decât două vieți pentru una, şi 
tot ar trebui să pariaţi; şi dacă vor fi trei de câştigat, 
ar trebui să jucaţi (pentru că sunteți obligați să jucaţi) 
şi ar fi o imprudenţă când eşti obligat să joci, să nu 
mizezi propria-ți viață pentru a câştiga trei la un joc, 
unde e vorba de un asemenea risc de pierdere şi 
câştig. Dar e vorba de o eternitate de viață şi de 
fericire şi chiar de-ar fi o infinitate de riscuri, din 

care n-aţi avea decât o singură şansă, şi tot ar trebui 
să pariaţi pe una pentru a obține două; şi ar fi să 
acționaţi prosteşte, obligați fund să jucaţi, să refuzați 
să mizaţi o viaţă pentru trei, la un joc unde din 
infinitatea de riscuri, numai 0 şansă e pentru voi, 
dacă e vorba să câştigaţi în schimb o infinitate de 
vieți infinit de fericite... Pentru că e vorba de o 
infinitate de vieți infinit de fericite de câştigat, de o 
şansă de câştig față de un număr finit de riscuri de 
a pierde şi oricum ceea ce mizați este finit. Ceea ce 
înlătură orice îndoială; dacă e să câştigăm ceea ce 
este infinit şi pentru aceasta numărul riscurilor de a 
pierde este finit față de şansa de a câştiga, nu mai 
staţi la îndoială, oferiţi totul. Și astfel, obligați fiind 
să jucăm, trebuie să renunțăm la rațiunea care ne 
îndeamnă să ne păstrăm viaţa; mai degrabă să mizăm 
pe ea pentru a câştiga infinitul apropiindu-se de noi 
cu paşi la fel de repezi ca şi neantul. 

Căci nu foloseşte la nimic să spui că e nesigur 
câştigul şi sigur doar riscul şi că infinita distanță 
care se află între certitudinea a ceea ce primejduieşti 
şi incertitudinea cu privire la ceea ce vei câştiga 
egalează binele finit, pe care-l primejduim fireşte, 
cu infinitul care este incert... Dar nu-i aşa; orice 
jucător riscă o certitudine pentru a câştiga cu incer- 
titudine: şi totuşi riscă cert finitul pentru a câştiga un 
incert infinit, fără a păcătui împotriva rațiunii. Nu 
există o distanţă infinită între certitudinea a ceea ce 
rişti şi incertitudinea câştigului: e fals. Există, într-a- 
devăr, o infinită distanţă între certitudinea câştigului 

şi certitudinea pierderii. Dar incertitudinea câșştigului 
este proporțională cu certitudinea a ceea ce primej- 
duieşti, conform cu proporția şanselor de câştig şi a 
riscului de pierdere. Și de aici vine faptul că, dacă 
există tot atâta risc de o parte şi de cealaltă, partida 
se joacă de la egal la egal şi atunci certitudinea a 
ceea ce primejduieşti este egală cu incertitudinea 
câştigului. N-are importanţă că ea se află infinit de 
departe. Şi astfel, miza noastră se bucură de o forță 
infinită când riscăm finitul la un joc unde sunt tot 
atâtea şanse de câştig cât şi riscuri de pierdere, dar 
şi infinitul de câştigat. Și totul este cât se poate de 
evident şi dacă oamenii sunt capabili de vreun adevăr, 
acesta este unul din ele. „Sunt încredinţat, vă măr- 
turisesc. Dar există oare vreun mijloc de a vedea 
dedesubtul jocului?“ — Da, Scriptura şi tot restul etc. 
— „Da, dar am mâinile legate şi gura mută; mă obligă 
să pariez şi nu sunt liber, nu mi se dă răgaz şi sunt 
aşa făcut că nu pot crede. Ce vreți să fac?“ 

— E adevărat. Dar învăţaţi-vă cel puţin neputința 
să creadă pentru că rațiunea vă îndeamnă şi totuşi 
nu puteți. Lucraţi deci să vă convingeți nu prin 
sporirea mărturiilor despre Dumnezeu, ci prin di- 
minuarea patimilor noastre. Aţi merge spre credință 
şi nu ştiţi drumul; vreți să vă vindecaţi de necredință 
şi cereţi leacul; întrebaţi-i pe cei care erau legați ca 
ŞI VOI şi care vor să parieze acum tot binele lor; sunt 
oameni care au găsit drumul şi pe care ar fi bine să-i 
urmați ca să vă tămăduiți de răul de care vreţi să 
scăpați. Urmaţi felul cum au început şi ei; prefăcân- 

du-se, luând apă sfințită, ascultând liturghia. La un 
mod firesc, veţi ajunge la credinţă şi vă veţi smeri*— 
„Dar este exact lucrul de care mă tem“. — De ce? Ce 
aveţi de pierdut? 

Dar pentru a vă arăta că acolo veți ajunge, vă 
spun că acest lucru va diminua patimile care vă sunt 
marile obstacole. 

Sfârşitul acestui discurs. — Or, ce rău aţi îndura 
dacă ați apuca pe această cale? Veţi fi cinstiți, fideli 
umili, recunoscători, binefăcători, prieteni sinceri, 
adevăraţi. Într-adevăr, nu vă veți mai tăvăli în plăceri 
duhnitoare, în trufie, în desfătări: dar nu mai aveți 
plăceri de alt fel? Vă spun că veți câştiga chiar din 
această viaţă; şi că prin fiecare pas pe care-l veţi face 
pe acest drum certitudinea câştigului va creşte şi atât 
de evidentă va fi nimicnicia a ceea ce riscaţi că veți 
recunoaşte până la urmă că aţi pariat pe un lucru 
sigur, infinit, pentru care n-aţi dat nimic în schimb. 

— Oh! Discursul mă încântă, mă farmecă etc. 

— Dacă discursul vă place şi vi se pare convin- 
gător, să ştiţi că vine de la un om care a îngenuncheat 
pentru a se ruga acestei Fiinţe infinite şi indivizibile 
căreia el îşi supunea toată ființa, pentru a i se în- 
china; supuneți-i şi voi fiinţa voastră pentru binele 
vostru şi pentru slava sa; şi iată forța care se pune 
de acord cu nimicnicia. 

*234 — Dacă n-ar trebui să lucrăm decât pentru 
ceea ce este sigur, n-ar trebui să facem nimic pentru 
religie; căci nu e sigură; dar câte lucruri nesigure 
facem, călătoriile pe mare, războaiele! Zic deci că 

n-ar trebui să facem nimic, Căci nimic nu €e sigur; nu 
există mai multă certitudine în religie decât în convin- 
gerea că vom vedea ziua de mâine; căci nu e sigur 
că o vom vedea, dar este cu siguranţă posibil să n-o 
mai vedem. Dar nu se poate spune acelaşi lucru 
despre religie. Nu e sigur că este: dar cine va în- 
drăzni să spună că e cu siguranță posibil ca ea să nu 
existe? Or, când lucrezi pentru ziua de mâine, acțio- 
nezi cu rațiune: căci lucrezi pentru ceva nesigur, prin 
regula părților care s-a demonstrat. 

Sfântul Augustin a văzut că omul lucrează întru 
nesiguranță pe mare, în bătălii etc; dar n-a văzut 
regula opțiunilor care demonstrează că suntem da- 
tori s-o facem. Montaigne a văzut că un spirit şchiop 
ne ofensează şi că obiceiul poate totul; dar n-a văzut 
temeiul acestui efect. 

Toate aceste persoane au văzut efectele, dar nu 
au văzut cauzele; ei sunt în privinţa celor care au 
descoperit cauzele asemeneă celor care nu au decât 
ochi față de cei care au şi spirit; căci efectele sunt 
sensibile, iar cauzele vizibile doar pentru spirit. Şi 
cu toate că efectele se văd prin spirit, acest spirit 
este, față de spiritul care vede şi cauzele, asemenea 
simțurilor corporale față de spirit. 

235. — Rem viderunt, causam non viderunt?. 

*236. — Prin opţiune, trebuie să începeţi să căutați 
adevărul, căci dacă muriţi fără să aduceți slava prin- 
cipiului cel adevărat, sunteți pierduţi. — „Dar, spu- 
neți-mi, dacă ar fi voit să-i aduc slava nu mi-ar fi 
lăsat semne ale voinței sale“? — Chiar aşa a făcut; 

dar voi nu le băgaţi de seamă. Căutaţi-le deci, merită 
osteneala. 

*237. — Optiuni -— În lume trebuie să trăim alt- 
fel, după aceste diverse supoziţii: |. Că vom exista 
mereu; 2. Că e sigur că nu vom fi aici pentru mult 
timp şi nesigur dacă vom mai fi peste o clipă. Această 
ultimă supoziţie este a noastră. 

238. — Voi ce-mi promiteţi, în sfârşit (căci zece 
ani, atâta îmi este partea), dacă nu zece ani de amor 
propriu, încercând să mă fac plăcut fără să reuşesc, 
în afară de chinurile sigure? 

*239. — Obiecţie — Cei care speră în mântuirea 
lor sunt fericiți, dar au ca o contrapondere frica de 
infern. 

Răspuns. — Cine are temei să se teamă mai mult 
de infern? Cel care nu ştie că există un infern şi este 
cu certitudine condamnat, dacă infernul există; sau 
cel care deţine o anumită convingere că există un 
infern şi trăieşte cu speranţa să fie salvat, dacă 
acesta există? 

*240. — „Am părăsi imediat desfătările, spun ei, 
dac-am avea credință“. — Și eu vă spun: Veţi avea 
curând credinţă dacă vă veţi lepăda de plăceri. Voi 
trebuie să începeţi. Dacă aş putea v-aş da credinţa, 
dar nu pot s-o fac şi nu pot proba adevărul despre 
ceea ce spuneţi. Dar părăsiţi desfătările şi veţi avea 
mărturia că ceea ce spun eu e adevărat. 

*241. — Ordine — Mi-ar fi mult mai teamă să mă 
înşel şi să descopăr că religia creştină e adevărată, 
decât să mă înşel crezând-o adevărată. 

Note 


' Scrisoare... Această indicație care revine în multe frag- 
mente probează faptul că Pascal ar fi introdus în opera sa texte 
redactate sub formă de scrisori. Ne este îngăduit să credem că 
succesul Provincialelor l-a îndemnat pe Pascal să folosească în 
Apologia sa un procedeu pe care-l exploatase cu atâta abilitate 
şi pe care-l stăpânea magistral. 


2 Teroarea mai degrabă decât religia. 


3 „Dacă ar fi guvernaţi prin teroare, fără să fie mai întâi 
învăţaţi, cât de tiranică | s-ar părea stăpânirea“ (Sfântul 
Augustin). 


* „Ce să facem cu acei oameni care dispreţuiesc lucrurile 
MICI şi nu cred în cele mari?“ 


 Vrajă, în sensul etimologic al cuvântului, cum ar fi cel 
din expresia palatul vrăjit. Pascal vrea să spună că omul despre 
care vorbeşte este victima unei anumite incantaţii magice care 


îl împiedică să vadă sau chiar să dorească adevărul. 
* Fascinaţia nimicului.“ (Înţelepciunea lui Solomon, IV, 2.) 


! „Speranţa necredinciosului e ca puful zburând în văzduh, 
ca spuma mării bătută de furtună, ca fumul risipit de vânt şi ca 
Amintirea unui hangiu despre ziua care a trecut“. (Înţelepciunea 
lui Solomon, V, 15.) 


* Abetir. (verbul s'abetir: „a se prosti“, „a se cretiniza“, 
n.tr.). — Iată cum explică domnul Brunschvicg acestă expresie 
care l-a frapat pe Victor Cousin: ,„„S 'abetir“, înseamnă a renunţa 
la credințele pe care „instrucția“ şi obişnuinţa le-au impus cu 

forța unei necesități naturale, dar care, prin rațiune, se dove- 
desc neputincioase şi inutile; s 'abetir înseamnă reîntoarcerea la 
copilărie pentru a se atinge adevărurile superioare, inaccesibile 
puţinei inteligențe a pretinşilor savanţi. „Nimic nu e mai con- 
form rațiunii decât această dezavuare a raţiunii“: discursul lui 
Pascal este discursul unui credincios nu al unui sceptic. 


? „Ei au văzut lucrul nu cauza.“ După părerea lui Brun- 
schvicg, fraza latină aparține chiar lui Pascal. 


Secţiunea a IV-a 


Mijloacele credinței 


*242. — Prefaţa părții a doua: Să vorbesc des- 
pre cei care au tratat acest subiect. 

Mă uimeşte îndrăzneala cu care aceste persoane 
se apucă să vorbescă despre Dumnezeu. Adresându-şi 
discursurile necredincioşilor, prima lor preocupare 
este să probeze Divinitatea prin operele naturii. Nu 
m-aş mira de gestul lor dacă şi-ar adresa discursurile 
credincioşilor, căci e sigur că cei care au credinţa 
vie în inima lor văd neîncetat că tot ceea ce există 
este opera acelui Dumnezeu pe care îl slăvesc. Dar 
cei în care acestă lumină s-a stins şi în inima cărora 
ea trebuie reaprinsă, aceste persoane, lepădate de 
credință şi de har, care, căutând cu toată lumina care 
este în ei tot ce ar putea descoperi în natură care să-i 
ajute să dobândească această cunoaştere, nu găsesc 
decât lucruri obscure, greu de desluşit; a spune 
necredincioşilor că nu au decât să observe cel mai 
mărunt dintre lucrurile care-i înconjoară şi-l vor vedea 
clar pe Dumnezeu şi a le oferi drept exemplu pentru 
acest mare şi important subiect mersul lunii şi al 
planetelor şi a pretinde că le-am făcut dovada 


259 


PASCAL - CUGETĂRI 


printr-un asemenea discurs, înseamnă a-i face să 
creadă că mărturiile religiei noastre sunt foarte slabe: 
ŞI ştiu prin rațiune şi experiență că nimic nu e mai 
potrivit pentru a-i face să ne disprețuiască. 

Scriptura care cunoaşte cel mai bine lucrurile lui 
Dumnezeu nu procedează aşa. Ea ne spune, dimpo- 
trivă, că Dumnezeu este un Dumnezeu ascuns şi că, 
de la pervertirea naturii, el i-a lăsat într-o orbire din 
care nu pot ieşi decât prin lisus Christos, în afara 
căruia orice comunicare cu Dumnezeu este impo- 
sibilă: Nemo novit Patrem nisi Filius, et cui, voluerit 
Filius revelare!. 

Acelaşi lucru îl găsim şi în Scriptură când ne 
face să băgăm de seamă, în atâtea locuri, că cei 
care-l caută pe Dumnezeu îl vor găsi. Despre lumina 
lui nu se vorbeşte ca despre „lumina zilei în plină 
amiază“. Nu se spune deloc că cei care caută lumina 
în plină amiază sau apa în mare chiar o vor găsi. Se 
înţelege că evidenţa lui Dumnezeu nu este de acest 
fel în natură, Şi tot ea ne spune într-un loc: Vere tu 
es Deus absconditus?. 

243. — Este un lucru de admirat că niciodată un 
autor canonic nu s-a folosit de natură pentru a do- 
vedi existența lui Dumnezeu. Toţi încearcă să ne 
convingă pur şi simplu. David, Solomon etc. nu au 
spus niciodată; „Nu există vid, deci există Dumne- 
zeu“. Erau probabil mult mai înţelepţi decât cei mai 
înţelepţi dintre cei care au venit după ei şi care s-au 
folosit toți de aceşti înaintaşi. lată un lucru foarte 
important. 

244. — Dar nu spuneți chiar voi că cerul şi păsările 
sunt mărturia existenței lui Dumnezeu? — Nu. — Și 
nu acelaşi lucru spune şi religia voastră? — Nu, chiar 
dacă e adevărat, într-un sens, pentru câteva suflete 
cărora Dumnezeu le-a dat lumina, pentru cei mai 
mulți este fals. 

*245. — Există trei mijloace de a dobândi credinţa: 
rațiunea, tradiția şi harul. Religia creştină, singura 
care se bucură de rațiune, nu-şi recunoaşte drept fu 
adevărați pe cei care cred, dar sunt lipsiți de har. Şi 
aceasta nu pentru că ea exclude rațiunea .şi tradiția, 
dimpotrivă, dar trebuie să-ți deschizi mintea în faţa 
mărturiilor, să le confirmi prin tradiţie şi să te supui, 
prin umilința harului, care numai el poate să dea 
adevăratul şi mântuitorul efect: We evacuetur crux 
Christi ?. 

246. — Ordine — După scrisoarea „să-l căutăm pe 
Dumnezeu“ să scriem scrisoarea despre „înlăturarea 
obstacolelor“, care conţine discursul despre „maşină“, 
pregătirea maşinii, căutarea prin rațiune. 

247. — Ordine. — O scrisoare de exhortație adre- 
sată unui prieten pentru a-l îndemna să caute. — Și 
va răspunde: „Dar la ce-mi va folosi să caut? Tot 
nu-mi apare nimic“. Să-i răspund: „Nu dispera“ — 
lar el îmi va răspunde că va fi fericit să găsească 
puțină lumină; dar, chiar în virtutea acestei religii, şi 
când ar crede, tot nu-i va folosi la nimic şi atunci 
mai bine nu mai caută. — La acestea îi răspund: 
Maşina. 

———— A ———— A — 


248. — Scrisoarea care să sublinieze utilitatea 
mărturiilor prin maşină. — Credinţa este altceva decât 
mărturia: una este umană, cealaltă este un dar al lui 
Dumnezeu. Justus ex fide vivit*: această credinţă 
Dumnezeu însuşi o aşază în inimă, iar mărturia este 
adesea un instrument al ei, fides ex auditu, dar cre- 
dinţa este în inimă și spune nu scio, ci credo”. 

*249. — A-ţi pune speranţele în lucruri formale 
înseamnă a fi superstițios, dar e o trufie să nu vrei 
să te supul lor. 

250. — Semnele exterioare trebuie să fie în acord 
cu interiorul nostru pentru a-l dobândi pe Dumnezeu. 
Adică să ne aşezăm în genunchi, să ne rugăm cu 
buzele etc., pentru ca omul orgolios care n-a vrut să 
se supună lui Dumnezeu să fie acum supus făpturi. 
A aştepta ajutor de la aceste semne exterioare în- 
seamnă a fi superstiţios, a nu dori să te uneşti cu 
interiorul înseamnă a fi trufaş. 

*251. — Celelalte religii, cum ar fi cele păgâne, 
sunt mai populare, căci sunt alcătuite numai din 
semne exterioare; dar ele nu sunt pentru oameni 
învăţaţi. O religie pur intelectuală ar fi mai pe mă- 
sura celor învăţaţi, dar n-ar fi de folos poporului. 
Numai religia creştină este pe măsura tuturor, fiind 
alcătuită din semne exterioare în acord cu credinţa 
interioară. Ea ridică poporul spre interior şi-i obligă 
pe trufaşi să se supună semnelor exterioare; şi nu 
există perfecțiune fără amândouă, pentru că poporul 
trebuie să înțeleagă spiritul celor scrise, iar învățații 
să-şi supună spiritul celor scrise. 

*252. — ... Căci nu trebuie să ne înşelăm: noi 
suntem automat şi spirit în acelaşi timp şi de aici 
vine faptul că nu numai demonstraţia este instru- 
mentul prin care reuşim să convingem. Cât de puţine 
lucruri sunt demonstrate! Mărturiile nu conving decât 
spiritul. Prin tradiţie, mărturiile noastre devin cele 
mai puternice şi mai demne de crezare: ea înclină 
automatul care antrenează spiritul fără să-şi dea 
seama. Cine a demonstrat vreodată că mâine va fi o 
altă zi şi că vom muri? Și ce poate fi mai evident? 
Numai tradiția ne-a convins; ea face posibilă existența 
atâtor creştini, turci, păgâni, din ea se nasc mese- 
riile, soldații etc. (credința se primește în botezul 
creştinilor mai mult decât în cel al turcilor). În sfârşit, 
trebuie să recurgem la tradiție ce îndată ce spiritul a 
văzut unde se află adevărul, pentru a ne adăpa din 
ea şi a ne umple de o credinţă care ne scapă în 
fiecare clipă; să avem mereu toate mărturiile în fața 
ochilor ar fi prea complicat: trebuie să ne dobândim 
o credință mai puţin împovărătoare, una obişnuită 
care, fără constrângere, fără artă, fără argumente, ne 
îndeamnă să credem şi înduplecă toate puterile noas- 
tre spre această credință, în aşa fel încât sufletul 
nostru s-o primească firesc. Când nu crezi decât prin 
forța convingerii, iar automatul este înclinat să creadă 
contrariul, nu e destul. Trebuie deci să convingem 
întru credință cele două atribute: spiritul, prin te- 
meiuri, pe care e suficient să le vadă o singură dată 
în viață; şi automatul, prin tradiţie, neîngăduindu-i 
să încline spre contrar. Inclina cor meum, Deus". 

Rațiunea acționează cu lentoare, cu atâtea viziuni, 
asupra atâtor principii care trebuie să fie mereu 
prezente, altfel în fiecare clipă ea poate să slăbească 
sau să se rătăcească în lipsa tuturor principiilor pre- 
zente deodată. Sentimentul nu acţionează astfel; el 
se manifestă într-o clipă şi este mereu gata să 
acționeze. Trebuie deci să ne întemeiem credința pe 
sentiment; altfel, ea va fi întotdeauna şovăielnică. 

*253. — Două excese: a exclude rațiunea şi a nu 
admite decât rațiunea. 

254.— Nu sunt rare ocaziile în care lumea ar tre- 
bui mustrată pentru prea multă supunere. E un viciu 
firesc, ca incredulitatea, şi la fel de primejdios: 
superstiția. 

255. — Pietatea se deosebeşte de superstiție. 

A împinge pietatea până la superstiție înseamnă 
a o distruge. Ereticii ne reproşază această supunere 
superstițioasă, dar ceea ce ei ne reproşază... 

Impietatea de a nu crede în Euharistie pentru 
faptul că nu se vede. 

Superstiţia de a crede în precepte. Credinţa etc. 

256. — Există puţini creştini adevărați chiar în 
credință. Sunt mulţi care cred, dar numai în super- 
stiție. Sunt mulți care nu cred, din libertinaj. Sunt 
puțini cei care nu fac parte din nici una din aceste 
categorii. 

Nu mă refer la cei care trăiesc în adevărata pie- 
tate a moravurilor şi nici la toți cei care cred dintr-un 
sentiment al inimii. 

*257. — Nu există decât trei feluri de persoane: 
unele care-l slujesc pe Dumnezeu, pentru că l-au 
găsit: alţii care se străduiesc să-l caute pentru că nu 
l-au găsit; ceilalți sunt cei care nu-l caută pentru că 
nu l-au găsit. Primii sunt raționali şi fericiți, ultimii 
sunt nebuni şi nefericiți, cei din mijloc sunt nefericiți, 
dar rezonabili. 

258. — Unus gquisque sibi Deum fingit. 

Dezgustul. 

259. — Lumea obişnuită are puterea să nu se 
gândescă la ceea ce nu vrea să se gândească; „Nu vă 
gândiţi la vorbele lui Mesia“, zicea evreul fiilor săi. 
Adesea şi ai noştri fac la fel. Astfel se conservă 
falsele religii şi pentru mulți oameni chiar cea 
adevărată. 

Dar sunt şi din cei care nu se pot stăpâni să nu 
se pândească şi se gândesc cu atât mai mult cu cât 
| se interzice. Aceştia se leapădă de falsele religii, şi 
chiar de cea adevărată, dacă nu găsesc temeiuri solide. 

260. — Ei se ascund în mulțime şi cheamă numă- 
rul în ajutor. Tumult. 

Autoritate. — Nu tot ce auziți trebuie să devină 
temei de crezământ: să nu credeți nimic dacă nu 
dobândiţi starea în care să fiți de parcă n-aţi fi auzit 
NIMIC. 

Acordul cu voi înşivă şi vocea permanentă a 
rațiunii, a voastră, nu a altora, trebuie să vă ducă 
spre credință. 

Credinţa e atât de importantă! O sută de contra- 
dicții pot fi adevărate. 

Dacă antichitatea ar fi temeiul credinţei, care era 
temeiul celor vechi? Dacă ar fi pierit şi consimță- 
mântul general şi oamenii? 

Falsa umilință, orgoliu. 

Ridicaţi vălul. Vă străduiţi în zadar; veţi crede, 
veți nega şi vă veți îndoi, orice aţi face. Să nu avem 
oare o regulă? Considerăm că animalele fac bine 
ceea ce fac. Să nu fie o regulă după care să-i Ju- 
decăm şi pe oameni? 

A nega, a crede şi a se îndoi înseamnă pentru uni 
om ceea ce înseamnă alergatul pentru un cal. 

Pedeapsa pentru cei care păcătuiesc, greşeală. 

261. — Cei care nu.iubesc adevărul se folosesc 
de pretextul contestaţiei, de numărul mare al celor 
care-l neagă. Şi astfel greșeala lor vine din aceea că 
ei nu iubesc adevărul sau caritatea; dar nu pot fi 
iertați pentru asta. 

*2602. — Superstiţie, — şi desfrânare. 

Scrupule, — Dorinţe rele. 

Teamă rea: 

Teama care vine nu din credinţa în Dumnezeu, 
ci din îndoiala dacă există sau nu. Teama cea bună 
vine din credinţă — teama cea rea vine din îndoială. 
Teama bună unită cu speranţa, pentru că ea naşte 
credința şi pentru că omul speră în Dumnezeul în 
care crede; — Teama cea rea, unită cu disperarea, 
pentru că ne temem de Dumnezeu în care nu cre- 
dem. Unii se tem să nu-l piardă — alții se tem să-l 
găsească. 

*263. — „O minune, se spune, mi-ar întări cre- 
dința““. Se spune aşa tocmai pentru că minunea nu se 
vede. Luminile naturale, văzute de departe, par să 
ne mărginească vederea; dar când ajungem în acel 
loc, putem vedea mult mai departe. Nimic nu opreşte 
volubilitatea spiritului. Nu există, se spune, regulă 
care să nu aibă o excepţie, nici adevăr oricât de 
general să nu aibă o latură în care acesta să lipsească. 
E de ajuns ca el să nu fie absolut universal pentru a 
ne oferi prilejul de a-i aplica excepţia şi de a spune: 
„Nu e intotdeauna adevărat: deci sunt şi cazuri în 
care nu e adevărat“. Nu ne mai rămâne decât să 
demonstrăm că acest caz este adevărat; şi ar trebui 
să fim foarte stângaci sau foarte nefericiți să nu 
găsim puțină lumină. 

264. — Nu ne săturăm niciodată să mâncăm şi să 
dormim în fiecare zi, pentru că foamea revine ca şi 
somnul; fără ele ne-am plictisi. Tot la fel, dacă nu ne 
e foame de lucrurile spirituale, ne plictisim. Foamea 
de dreptate: a opta fericire. 

*265. — Credinţa vorbeşte bine despre ceea ce 
simțurile ascund, dar nu împotriva a ceea ce văd 
acestea. Credinţa este deasupra, nu împotrivă. 

266. — Câte lunete ne-au descoperit astre care nu 
existau pentru filosofii dinaintea noastră. Se critică 
deschis sfânta Scriptură cu privire la numărul de 
stele, spunându-se: „Nu există decât o mie douăzeci 
şi două, am aflat“. 

Există ierburi pe pământ; le vedem. - De pe 
lună nu se văd. — Şi peste ierburi peri şi în aceşti 

peri, animăluţe! Dar după aceea nimic: — O, îngâm- 
fatule! — Mixturile sunt compuse din elemente; dar 
elementele, nu. — O, îngâmfatule, iată un lucru de- 
licat. Nu trebuie să spunem că există ceea ce nu se 
vede. Trebuie deci să spunem ca ceilalți, dar să nu 
gândim ca el. 

*267. — Ultimul demers al rațiunii este să re- 
cunoască existența unei infinități de lucruri care o 
depăşesc: ea e slabă dacă nu ajunge să recunoască 
acest lucru. 

Dacă lucrurile naturale o depăşesc, ce să mai 
spunem de cele supranaturale. 

*268. — Supunere. — Trebuie să ştii să te îndoieşti 
la vreme, să te arăţi sigur la vreme şi să te supui 
la vreme. Cine nu procedează astfel nu înţelege 
forța rațiunii. Există unii care nu vor să țină cont de 
aceste trei principii, fie arătându-se siguri, ca şi cum 
totul ar fi fost demonstrat, lipsiţi fund de ştiinţa 
demonstrației, fie îndoindu-se de toate, neştiind când 
trebuie să se supună, sau supunându-se la toate, lipsiți 
de ştiinţa de a judeca. 

269. — Supunerea şi folosirea rațiunii, acesta este 
adevăratul creştinism. 

*270. — Sfântul Augustin: rațiunea nu s-ar su- 
pune niciodată dacă n-ar considera că sunt împrejurări 
în care trebuie să se supună. Este deci drept să se 
supună când consideră ea că trebuie să se supună. 

271. — Înţelepciunea ne trimite la copilărie: isi 
l'efficiamini Sicut parvuli €. 

*272. — Nimic nu e mai conform cu rațiunea 
decât această dezavuare a rațiunii. 

*273. — Dacă am supune totul rațiunii, religia 
noastră n-ar avea nimic misterios şi supranatural. 
Dacă am nesocoti principiile rațiunii, religia noastră 
ar fi absurdă şi ridicolă. 

*274. — Orice raționament al nostru se reduce 
când cedăm sentimentului. Dar fantezia este asemă- 
nătoare şi contrară în acelaşi timp sentimentului, în 
aşa fel încât nu putem distinge între aceste două 
contrarii. Unul spune că sentimentul meu este fante- 
zie, celălalt că fantezia lui este sentiment. Ar trebui 
să existe o regulă. Ni se oferă rațiunea, dar ea este 
manevrabilă în toate sensurile; şi astfel nu mai găsim 
NICI unul. 

*275. — Oamenii confundă adesea imaginaţia cu 
inima; Şi cred că s-au convertit imediat ce s-au gân- 
dit să se convertească. 

276. — Domnul de Roanez spunea: ,„ Luminile 
rațiunii îmi vin după aceea, dar mai întâi un lucru 
îmi place sau mă tulbură fără să ştiu de ce şi mă 
tulbură chiar prin acea rațiune pe care o voi desco- 
peri după aceea“. Dar eu cred că nu era tulburat de 
acele rațiuni pe care avea să le descopere mai apoi, 
ci că nu găsea acele rațiuni pe care avea să le desco- 
pere mai apoi, tocmai pentru că-l tulburau. 

*277. — Inima îşi are rațiunile sale pe care rațiunea 
nu le cunoaşte: se vede dintr-o mulţime de lucruri. 
Spun că inima iubeşte fiinţa universală la un mod 
firesc şi se iubeşte pe sine tot la un mod firesc, după 

cât o ţin puterile, dar se îndârjeşte împotriva uneia 
sau alteia, la alegere. Aţi respins una şi ați păstrat-o 
pe cealaltă: vă iubiți pe voi înşivă din rațiune? 

*278. — Inima îl simte pe Dumnezeu şi nu ra- 
țiunea. lată ce este credința: Dumnezeu vădit inimii 
nu rațiunii. 

279. — Credinţa este un dar de la Dumnezeu: nu 
credeți ceea ce se spune că este un dar al rațiunii. 
Celelalte religii nu spun acest lucru despre credința 
lor: ele nu se bazează decât pe rațiune pentru a ajunge 
la credinţă, care nu duce totuşi spre ea. 

280. — Ce distanţă este între a-l cunoaşte pe Dum- 
nezeu şi a-l iubi! 

281. — Inimă, instinct, principii. 

*282. — Cunoaştem adevărul nu numai prin ra- 
iune, ci şi prin inimă: prin inimă cunoaştem primele 
principii şi în zadar raţiunea încearcă să le combată. 
Pyrrhonienii care nu aveau decât acest scop se stră- 
duiau zadarnic. Ştim că nu visăm; oricât de neputin- 
cioşi am fi s-o dovedim prin rațiune, această neputinţă 
nu demonstrează decât slăbiciunea rațiunii noastre, 
dar nu şi nesiguranța tuturor cunoştinţelor noastre, 
cum pretind ei. Căci cunoaşterea primelor principii, 
cum ar fi spațiul, timpul, mişcarea, numărul, este la 
fel de sigură ca oricare principiu pe care ni-l oferă 
raţiunea. Pe această cunoaştere a inimii şi a instinctu- 
lui trebuie să se sprijine rațiunea şi să-şi întemeieze 
discursul. (Inima simte că există trei dimensiuni în 
spațiu şi că numerele sunt infinite; iar rațiunea de- 
monstrează apoi că nu există două numere pătrate 

din care unul să fie dublul celuilalt. Principiile se 
simt, propozițiile se demonstrează; şi totul cu certi- 
tudine, deşi pe căi diferite.) Şi este la fel de inutil şi 
de ridicol ca rațiunea să ceară inimii dovezi despre 
primele principii, dorind să adere la ele, cât ar fi de 
ridicol pentru inimă să ceară rațiunii un sentiment 
despre toate aserțiunile pe care le demonstrează, 
dorind şi ea să se împărtăşească din ele. 

Această neputinţă nu ne poate sluji decât la umi- 
lirea rațiunii care ar vrea să judece totul, dar nu şi la 
combaterea certitudini, ca şi cum numai rațiunea ar 
fi capabilă să ne instruiască. Să dea Dumnezeu să nu 
simțim niciodată nevoia decât de a cunoaşte totul 
prin instinct şi sentiment! Dar natura ne-a refuzat 
acest dar; nu ne-a dat decât foarte puţine cunoştinţe 
în acest fel; celelalte nu pot fi dobândite decât prin 
rațiune. 

lată de ce, cei cărora Dumnezeu le-a dat religia 
prin sentimentul inimii sunt mult mai fericiţi şi mai 
convinşi. Dar cei cărora nu li s-a dat, nu le-o putem 
oferi decât prin raţionament, aşteptând ca Dumne- 
zeu să le-o dea prin sentimentul inimii, fără de care 
credința nu e decât omenească şi inutilă pentru 
mântuire. 

*283. — Ordine. Împotriva obiecţiei că Scriptura 
nu are o ordine. — Inima îşi are ordinea ei; spiritul 
pe a sa, din principiu şi prin demonstraţie. Inima are 
o alta. Nu dovedim că trebuie să fim iubiți expunând 
metodic cauzele iubirii; ar fi ridicol. 

lisus Christos, Apostolul Pavel lucrau în ordinea 
carității, nu a spiritului. Căci ei voiau să înflăcăreze 
nu să instruiască. La fel şi Sfântul Augustin. Această 
ordine constă în principal în dezvoltarea fiecărui 
punct, raportat întotdeauna la scop, pentru a nu-l 
pierde din vedere niciodată. 

*284. — Nu vă miraţi văzând persoane simple 
crezând fără să raționeze. Dumnezeu le-a dat iubire 
pentru el şi ura împotriva lor înşişi. Inima lor se 
înduplecă spre credință. Nu vom crede niciodată cu 
o credință utilă şi întemeiată dacă Dumnezeu nu ne 
înduplecă inima, dar vom crede imediat ce el ne va 
îndupleca inima. David ştia bine acest lucru când 
spunea: Înclina cor meum, Deus in [testimonia tua]?. 

*285. — Religia e pe măsura tuturor spiritelor. 
Unii se opresc doar la întemeierea ei şi această re- 
ligie este de aşa natură că numai această întemeiere 
este destul pentru a-i dovedi adevărul. Alți ajung 
până la apostoli. Cei mai învățați până la începu- 
turile lumii. Îngerii o văd şi mai bine şi mai de 
departe. 

*286. — Cei care cred fără să fi citit Testamentele 
au o dispoziţie interioară de mare sfinţenie şi tot 
ceea ce aud zicându-se despre religia noastră este 
conform cu lăuntrul lor. Ei simt că Dumnezeu i-a 
făcut şi nu vor să-l iubească decât pe el, urându-se 
doar pe ei înşişi, simțind că forța nu se află în ei; că 
sunt incapabili să meargă în întâmpinarea lui 
Dumnezeu şi că, dacă Dumnezeu nu vine la ei, ei nu 
pot comunica în nici un fel cu el. Şi aud spunându-se 

în religia noastră că nu trebuie să-l iubim decât pe 
Dumnezeu şi să nu ne urâm decât pe noi; dar, că, 
fuind toţi pervertiți şi nedemni în faţa lui Dumnezeu, 
Dumnezeu s-a făcut om pentru a se uni cu noi. Nici 
nu trebuie mai mult pentru a-i convinge pe oamenii 
care au această înclinație în inima lor ştiindu-şi da- 
toria şi neputința. 

*287. — Cei pe care-i considerăm creştini, dar 
care nu cunosc profețiile şi mărturiile judecă la fel 
de bine ca şi cei care au aceste cunoştinţe. Ci judecă 
prin inimă, cum ceilalți judecă prin spirit. Dumnezeu 
însuşi îi înduplecă spre credință, de aceea credinţa 
lor e atât de profundă. 

Mărturisesc că un asemenea creştin, care crede 
fără mărturii, nu va avea argumente pentru a convinge 
un necredincios care va spune acelaşi lucru despre 
sine; dar cei care cunosc mărturiile religiei vor dovedi 
că acest credincios este un veritabil hăruit de 
Dumnezeu, chiar dacă el nu o poate dovedi singur. 

Căci dacă Dumnezeu spune în profeţiile sale (care 
sunt neîndoielnic profeții) că, sub domnia lui lisus 
Christos, el îşi va umple popoarele de duhul său şi 
că fuu, fucele şi copiii Bisericii vor profetiza, netăgă- 
duit că duhul lui Dumnezeu este peste aceştia şi nu 
peste ceilalți. 

*288. — În loc să vă plângeţi de faptul că Dumne- 
zeu se ascunde, slăviţi-l pentru câte vi s-au desco- 
perit; şi să-l mai slăviți că nu s-a descoperit în faţa 
acelor învățați trufaşi, nedemni de a cunoaşte un 
Dumnezeu atât de sfânt. 

Cunosc două feluri de persoane: unii au inima 
umilită şi care iubesc smerenia pe orice treaptă a 
spiritului s-ar afla, fie în sus, fie în jos; şi cei care au 
destul spirit pentru a vedea adevărul, oricât de multe 
lucruri le-ar sta împotrivă. 

289. — Mărturie. — 1. Religia creştină, prin te- 
meiul ei, prin ea însăşi atât de temeinic aşezată, atât 
de blândă, fiind atât de contrară naturii. 2. Sfinţenia, 
înălțarea şi umilinţa unui suflet creştin. 3. Minunile 
sfintei Scripturi. 4. lisus Christos, îndeosebi. 5. Apos- 
tolii, îndeosebi. 6. Moise şi profeţii, îndeosebi. 7. Po- 
porul evreu. 8. Profeţiile. 9. Perpetuitatea: nici o 
religie nu are perpetuitate. 10. Doctrina care e te- 
meiul a toate. 1l. Sfințenia acestei legi. 12. Prin 
conduita lumii. 

Este de netăgăduit că, după toate acestea, omul 
nu trebuie să refuze, judecând ce este viaţa şi ce este 
această religie, chemarea de a o urma când inima lui 
se umple de această chemare şi nimeni nu poate găsi 
vreun motiv să-i ia în râs pe cei care o urmează. 

290. — Mărturiile religiei. — Morala, Învățătura, 
Minunile, Profeţiile, Simbolurile. 

++. ŞI nimeni nu cunoaşte pe Fiul, fără numai: Tatăl, nici 
pe tatăl nu-l cunoaşte nimeni, fără numai fiul şi căruia va voi 
fiul să-l descopere.“ (Matei, 1l, 27.) 


2 Cu adevărat eşti un Dumnezeu nevăzut.“ (Matei, 11, 25.) 
3 


„... ca să nu rămână stearpă crucea lui Christos.“ (Sf Ap. 
Pavel, Epistola către Corinteni, |, l, 17.) 


* Cel drept trăieşte din credinţă. „— Credinţa vine din 
înțelegere.“ (4p. Pavel, Epistola către Romani.) 


> „Credinţa de a fi înțeles“ (Sf Ap. Pavel, Epistola Către 
Romani, 10, 17.) 


* „Apleacă inima mea, Dumnezeul meu...“ (Psalmul 19, 36.) 
? ... Tot el scoate un deşert chip de idol... (Înel., 15, 8.) 


5 ... De nu vă veţi întoarce ca să fiți ca pruncii, nu veţi 
intra în împărăţia cerurilor. (Matei, 18, 3.) 


? „Pleacă inima mea spre descoperirile tale...“ (Psalmul, 
119, 36.) 

Secţiunea a V-a 


Dreptatea şi temeiul efectelor 


291. — În scrisoarea Despre nedreptate se poate 
relata gluma fraților întâi născuți, cărora le revine 
totul. „Prietene, te-ai născut de partea aceea a mun- 
telui; este deci drept ca fratele dumitale întâi-născut 
să primească totul“. 

„De ce vrei să mă ucizi?“ 

292. — EI locuieşte dincolo de apă. 

293. — „De ce vrei să mă ucizi?“ — „EI, de ce! 
nu locuieşti dincolo de apă? Prietene, dacă ai locui 
pe această parte a apei, eu aş fi un asasin şi ar fi 
nedrept să te ucid: dar pentru că locuieşti dincolo de 
apă, eu sunt un erou şi fapta mea e dreaptă“. 

*204. — ... Pe ce va întemeia el administrarea 
lumii pe care vrea s-o conducă? După capriciul fie- 
cărui individ în parte? Ce confuzie! După dreptate? 
Dar nu o cunoaşte. 

Fireşte, dacă ar cunoaşte-o, n-ar fi stabilit această 
maximă, cea mai generală dintre toate cele care cir- 
culă printre oameni, ca fiecare să-şi urmeze mora- 
vurile ţării lui; dar numai strălucirea unei veritabile 
echități ar fi supus toate popoarele, iar legislatorii 

n-ar fi luat drept model, în locul acestei dreptăți per- 
manente, fanteziile și capriciile perşilor sau ale ger- 
manilor. Am fi văzut-o cultivată de toate statele lu- 
mii ŞI în toate timpurile, în loc să nu vedem nicio- 
dată nimic, fie drept, fie nedrept, care să nu-şi 
schimbe calitatea schimbându-și climatul. Trei grade 
ma! sus, spre Pol, răstoarnă întreaga jurisprudenţă; 
un meridian decide adevărul: în câțiva ani de 
stăpânire, legile fundamentale se schimbă; dreptul 
îşi are epocile sale, intrarea lui Saturn în Leu mar- 
chează originea unei crime. Ridicolă justiție pe care 
o mărgineşte un râu! Adevăr dincolo de Pirinei, 
eroare dincoace de ei! 

Unii mărturisesc că dreptatea nu se află în aceste 
obiceiuri, că ea rezidă în legile naturale, cunoscute 
în toate ţările. Fireşte, ei ar putea susține cu îndârjire 
această idee, dacă, în temeritatea hazardului care a 
răspândit legile umane, am fi întâlnit măcar una care 
să fie universală; dar, ca o ironie, capriciul omului 
s-a diversificat atât de mult că nu mai există nici 
una: furtul, incestul, uciderea copiilor şi a părinților, 
toate şi-au avut locul lor printre faptele virtuoase. 
Există ceva mai de râs decât faptul că un om poate 
să aibă dreptul de a mă ucide numai pentru că locui- 
esc dincolo de apă, iar prințul lui se ceartă cu al 
meu, Chiar dacă eu nu am nimic de împărțit cu el? 
Există, fără îndoială, legi naturale; dar această 
măreață rațiune pervertită a pervertit totul: Nihil am- 
plius nostrum est; quod nostrum dicimus, artis est. 

Ex senatus consultis et plebiscitis crimina exercen- 
tur. Ut olim vitiis, sic nunc legibus laboramus!. 
Din această confuzie apare faptul că unul zice că 
esenţa Justiției este autoritatea legislatorului, celălalt 
dispoziția suveranului, altul tradiția prezentă; dar cel 
mai sigur este următorul lucru: nimic, urmând nu- 
mai raţiunea, nu e drept în sine, totul se clatină cu 
timpul. Tradiția stabileşte echitatea, din singurul 
motiv că este primită de la înaintaşi. Acesta este 
temeiul mistic al autorităţii sale. Cine încearcă s-o 
readucă la principiul său, o distruge. Nimic nu e mai 
fals decât aceste legi care nasc mereu erorile; cine li 
se supune crezând că sunt drepte, ascultă de justiția 
pe care şi-o imaginează, dar nu de esenţa legii: ea 
este pur şi simplu redusă la sine; ea este doar o lege 
şi nimic altceva. Cine va vrea să-i studieze motivația 
o va găsi atât de slabă şi de superficială că, dacă nu 
e obişnuit să contemple minunile imaginaţiei umane, 
se va mira că un secol întreg i-a putut oferi atâta 
strălucire şi respect. Arta răzvrătirii, a tulburării state- 
lor constă în şubrezirea tradițiilor stabilite, în cerce- 
tarea izvoarelor, pentru a le pune în evidenţă lipsa 
de autoritate şi de dreptate. „Trebuie, se spune, să 
recurgem la legile fundamentale şi primitive ale statu- 
lui pe care o tradiție nedreaptă le-a înlocuit. Acesta 
e un joc dinainte pierdut: nimic nu va fi drept, o dată 
pus în această balanţă. Şi totuşi poporul pleacă ure- 
chea la astfel de discursuri. De îndată ce devine 
conştient de acest lucru, poporul scutură jugul, iar 
cei mari profită pentru a-l ruina pe el şi pe acei 

curioşi examinatori ai unor tradiții primite. Dar, 
printr-un defect contrar, unii oameni cred că sunt 
îndreptățiți să facă tot ceea ce nu e conform cu o 
tradiție. lată de ce, cei mai înţelepţi dintre legislatori 
spuneau că, pentru binele lor, oamenii trebuie adesea 
înşelați. Și un altul, bun politician: Cum veritatem 
qua leberetur ienoret, expedit quod fallatur?. Ei nu 
trebuie să simtă că adevărul a fost uzurpat: un adevăr 
care a fost introdus odinioară fără motiv şi care a 
devenit mai apoi rezonabil: trebuie să-i facem pe 
oameni să privească acest adevăr ca fiind autentic, 
etern, să-i ascundem începuturile, altfel îl vom vedea 
dispărând foarte repede. 

*295. — Al meu, al tău. — „Câinele acesta este 
al meu, ziceau copiii; acesta este locul meu sub 
soare.“ lată începutul şi imaginea uzurpării pe întreg 
pământul. 

296. — Când se pune problema să se judece dacă 
trebuie să se pornească un război şi să fie ucişi atâția 
oameni, când e vorba să condamni atâţia spanioli la 
moarte, judecă un singur om şi acela interesat: ar 
trebui s-o facă o persoană neimplicată. 

297. — Veri juris” — nu avem: dacă am fi avut, 
n-am fi adoptat drept regulă a dreptății moravurile 
altei țări. . 

De aceea, neputându-l găsi pe cel drept, l-au 
descoperit pe cel mai puternic etc. 

298. — Dreptatea, forță. — E drept ca ceea ce este 
drept să fie urmat şi e necesar ca cel mai puternic să 
fie urmat. Dreptatea fără forță este neputincioasă, 

forța fără dreptate este tiranie. Dreptatea lipsită de 
forță va fi în permanenţă contestată pentru că răii 
vor exista mereu; forța fără dreptate este de con- 
damnat. Trebuie deci ca forţa şi dreptatea să stea 
alături şi pentru aceasta să facem în aşa fel încât 
ceea ce e drept să fie puternic sau ceea ce este pu- 
ternic să fie drept. 

Dreptatea este întotdeauna supusă contestaţiilor, 
forţa se recunoaşte fără împotrivire. Astfel, nu s-a 
putut da forță dreptății pentru că forţa a contestat 
dreptatea şi a zis că este nedreaptă şi că numai ea, 
forța, este dreaptă. Și astfel, neputând da forță 
dreptății, s-a dat dreptate celui puternic. 

299. — Legile universale ale ţării sunt cele care 
se aplică unor cazuri obişnuite; restul legilor sunt 
pentru excepţii. De unde vine acest lucru? Din forța 
pe care acestea o deţin. Datorită acestui fapt, regii 
care au forța de partea lor, nu se supun majorităţii 
legilor în exerciţiu. 

Fără îndoială, egalitatea bunurilor ar fi un lucru 
drept. Dar, neputându-l obliga pe om să se supună 
legilor drepte, el a fost încredinţat că e drept să asculte 
de forţă, şi neputându-se întări dreptatea s-a îndrep- 
tățit forța, pentru ca forța şi dreptatea să fie de aceași 
parte pentru a instaura pacea, supremul bine. 

300. — „Când o forță înarmată îşi păzeşte bunul, 
bunul acela e bine păzit.“ 

De ce se conformează omul majorității? Au mai 
multă rațiune dacă sunt mai mulți? Nu, ci pentru că 
au mai multă forță. 

De ce se conformează omul legilor vechi şi 
vechilor hotărâri? Sunt ele mai sănătoase? Nu, dar 
nu există altele şi pe deasupra ne scutesc de di- 
versitate. 

*302. — ... Acesta este efectul forței, nu al tradi- 
ției: căci cei care sunt capabili să inventeze sunt rari; 
cei mai mulți la număr nu vor decât să imite şi re- 
fuză gloria pe care inventatorii o caută prin invențiile 
lor; şi dacă se încăpăţânează s-o obțină, dispreţuind 
pe cei care nu inventează, ceilalți le vor da porecle 
hazlii şi lovituri de baston. Să nu se laude deci cu 
astfel de subtilități şi să fie mulțumiți în sinea lor. 

303. — Forţa este regina lumii şi nu opinia majo- 
rității. — Dar opinia majorităţii uzează de forță. Forţa 
impune opinia. Moliciunea este frumoasă, după păre- 
rea noastră. De ce? Pentru că cel ce vrea să danseze 
pe sârmă va fi singur; dar eu voi pune la cale o 
cabală mai puternică împreună cu oamenii care vor 
spune că nu se cuvine. 

304. — Legăturile de respect ale unora față de 
ceilalți sunt în general legături de necesitate; căci 
acest respect are diferite trepte, toți oamenii voind 
să domine, dar neputând; numai unii dintre ei pot. 

Să ne imaginăm că aceste legături de respect 
încep să se formeze. Este neîndoielnic că partida cea 
mai puternică se va bate până când va îndepărta pe 
cea mai slabă, devenind până la urmă o partidă 
dominantă. Dar când aceasta s-a stabilit, stăpânii, 
care nu vor ca războiul să continue, poruncesc că 
puterea care se află în mâna celor mai tari să treacă 

în alte mâini, după voia lor; unii o supun alegerilor 
poporului, alții succesiunii de sânge etc. 

Aici începe imaginaţia să-şi joace rolul. Până 
acum puterea se exercita prin forță: aici forţa se 
menţine prin imaginație într-un anumit grup, în Franța 
al gentilomilor, în Elveţia al oamenilor de rând etc. 

Aceste legături deci de respect faţă de cutare sau 
cutare sunt legături ale imaginaţiei. 

305. — Elveţienilor nu le place să li se spună 
gentilomi, şi pentru a fi demni de înalte slujbe, ei 
trebuie să dovedească mai întâi originea lor de rând. 

306. — Cât de reale şi necesare sunt ducatele, 
regatele şi magistraturile, din pricină că forţa reglează 
totul, pretutindeni şi întotdeauna. Dar pentru că nu 
este decât un capriciu care-l face pe unul sau pe 
altul să fie puternic, fenomenul nu este constant, 
supus fiind schimbării etc. 

307. — Cancelarul e grav şi împopoţonat, căci 
poziția lui e falsă; dar nu şi regele: el are forță, nu 
are nevoie de imaginaţie. Judecătorii, doctorii etc. 
nu au decât imaginaţie. 

308. — Obiceiul de a-i vedea pe regi însoţiţi de 
gărzi, de toboşari, de ofițeri şi de toate acele lucruri 
care înclină maşina spre respect şi teroare, face ca 
uneori, când sunt singuri, fără însoțitori, chipul lor 
să impună supuşilor acelaşi respect şi teroare, căci 
în mintea lor, ei nu separă persoana regelui de suita 
lui pe care o vede atât de des însoţindu-l. Și lumea 
care nu ştie că efectul vine din acest obicei crede că 
vine dintr-o forţă naturală; de unde s-a născut 

aserțiunea: „Forţa Divinităţii este imprimată pe chipul 
lui etc.“ 

309. — Dreptatea. — Cum moda face plăcerea, ea 
face şi dreptatea. 

310. -- Rege şi tiran. — Mi-au trecut prin cap 
câteva idei. 

Voi fi atent la fiecare călătorie. 

Măreţia aşezământului, respect pentru aşezământ. 

Plăcerea celor mari este să se arate fericiți. 

Esenţa bogăției este să fie dăruită, din gene- 
rozitate. 

Trebuie să cercetăm esenţa fiecărui lucru. Esenţa 
puterii este să protejeze. 

Când forța atacă prestanța, când un simplu sol- 
dat smulge toca unui preşedinte şi o aruncă pe 
ferestră“. 

311. — Imperiul întemeiat pe opinia majorității şi 
pe imaginaţie durează câtva timp şi e blând şi bi- 
nevoitor; imperiul bazat pe forță durează întotdeauna. 
Astfel, opinia majorității este regina lumii, iar forța 
e tiranul el. 

312. — Drept este ceea ce s-a statornicit: astfel, 
toate legile vor fi obligatoriu considerate ca fiind 
drepte, fără să mai fie examinate, deoarece aşa 
s-a decis. 

313. — Părerile sănătoase ale poporului. — Din- 
tre toate relele, răul cel mai mare sunt războaiele 
civile. Ele izbucnesc cu siguranță dacă se recom- 
pensează meritele, pentru că toţi vor zice că şi ei 
merită. Răul de temut de la un prost care accede la 


283 


PASCAL -- CUGETĂRI 


PN E N N E N O OI O 


putere prin dreptul de naştere nu este nici atât de 
mare, nici atât de neclintit. 

314. — Dumnezeu a creat totul pentru sine; a dat 
putere răului şi binelui pentru sine. 

O puteți aplica lui Dumnezeu sau vouă înşivă. 
Dacă o aplicaţi lui Dumnezeu, Evanghelia este re- 
gula. Dacă e pentru voi, veţi ține locul lui Dumnezeu. 
Și aşa cum Dumnezeu e înconjurat de oameni plini 
de caritate, care-i cer toate bunurile carităţii care 
sunt în puterea sa, tot aşa şi... să ştiţi deci şi să 
cunoaşteţi că nu sunteți decât nişte regi ai desfrânării 
şi mergeţi pe calea desfrânării. 

315. — Temeiul efectelor. — lată un lucru de mi- 
rare: nu vor ca eu să onorez un om îmbrăcat în 
brocarturi şi urmat de şapte, opt lachei. Și o să-mi 
dea şi câteva curele pe spinare dacă nu-l salut. 
Această haină este o forță. E la fel cu un cal cu 
hamuri scumpe față de un altul! Montaigne e de tot 
hazul cum nu vede diferenţa şi se miră când zăreşte 
una şi se întreabă care e motivul. „Într-adevăr, zice 
el, de unde vine etc.“. 

316. — Părerile sănătoase ale poporului. — A fi 
bine îmbrăcat nu e un lucru prea serios; căci înseamnă 
să arăţi că o mulțime de oameni lucrează pentru 
tine; să arăţi prin pieptănătură că ai un valet de ca- 
meră, un negustor de parfumuri etc., plastron, fir, 
pasmanterie... etc. Or, nu e vorba de o simplă super- 
ficialitate, nici de o îmbrăcăminte fără importanţă, 
când ai Ja dispoziţie mai multe braţe. Cu cât te slujesc 

mai mulţi, cu atât eşti mai puternic: A fi bine îmbră- 
cat înseamnă a-ți arăta forța. 

317. — Respectul este: „Ridicaţi-vă“. În aparenţă, 
fără nici un rost, dar foarte just: căci se va răspunde: 
„Mă ridic dacă e nevoie, fiindcă o fac oricum chiar 
dacă nu slujeşte la nimic“. Respectul este întru dis- 
tincția celor mari: or, dacă respectul ar însemna să 
stai într-un fotoliu, toată lumea ar fi respectată; şi 
n-am mai distinge nimic: dar, stând în picoare, lumea 
va putea foarte bine face deosebire. 

318. — EI are patru lachei. 

*319. — Ce bine face cel care îi distinge pe oa- 
meni după exterior mai degrabă decât după calităţile 
interioare! Cine va trece întâi dintre noi doi? Cine 
va ceda locul celuilalt? Cel mai puţin înţelept? Dar 
eu sunt la fel de înţelept ca şi el; şi atunci va trebui 
să ne batem. El are patru lachei, şi eu nu am decât 
unul: se văd de la o poştă; se pot număra; eu trebuie 
să cedez, aş fi un prost dacă m-aș împotrivi. Şi ajun- 
gem să facem pace, cel mai mare dintre bunuri. 

320. — Lucrurile cele mai smintite din lume devin 
cele mai rezonabile din cauza smintelii oamenilor. 
Ce e mai nesăbuit decât să alegi pentru guvernarea 
unui stat pe primul fiu al reginei? Nu alegem nicio- 
dată la cârma corăbiei pe călătorul cu cel mai înalt 
rang de nobleţe. Această lege e ridicolă şi nedreaptă; 
dar pentru că ei sunt şi vor fi întotdeauna ridicoli și 
nedrepţi, ea devine rezonabilă şi dreaptă, căci cine 
va decide? Cel mai virtuos şi mai înţelept? lată-ne 

bătându-ne fără răgaz, fiecare pretinzând că el e mai 
virtuos şi mai înțelept! Să ataşăm deci aceste calități 
de ceva incontestabil. Și acesta este fiul cel mai mare 
a regelui; e clar, şi nu mai încape nici o discuţie. 
Rațiunea n-ar putea proceda mai bine, căci războiul 
civil este cel mai mare dintre rele. 

321. — Copu uimiţi să-şi vădă camarazii copleșiți 
de onoruri. 

*322. — Nobleţea este un mare avantaj, căci, de 
la optsprezece ani, ea-l face pe om cunoscut şi 
respectat cum un altul n-ar fi dobândit decât la 
cincizeci de ani. Sunt treizeci de ani câştigaţi fără 
osteneală. 

*323. — Ce este eul? 

Un om stând la fereastră să se uite după trecă- 
tori, dacă eu mă nimeresc pe acolo, pot spune că el 
stă acolo să mă vadă pe mine? Nu, pentru că nu se 
gândeşte la mine în mod deosebit; dar cineva care 
iubeşte o persoană pentru frumusețea ei, o iubeşte 
cu adevărat? Nu, căci variola care-i va ucide fru- 
musețea, dar nu va ucide şi persoana, îl va face să 
n-o mai iubească. 

Dar dacă sunt iubit pentru judecata mea, pentru 
memoria mea, mă iubeşte pe mine? Nu, căci eu pot 
pierde aceste calităţi, fără să mă pierd pe mine. Unde 
este deci acest eu, dacă nu e nici în trup, nici în 
suflet? Dar cum să iubeşti un trup sau un suflet 
altfel decât pentru calitățile lui, care nu alcătuiesc 
totuşi eul, pentru că sunt trecătoare? lubim substanţa 

sufletului unei persoane, un suflet abstract, şi câteva 
calități pe care le are? Asta nu se poate şi n-ar fi 
drept. Nu iubeşti deci niciodată pe nimeni, iubeşti 
doar calităţile unei persoane. 

Să nu se râdă deci de cei care primesc onorurile 
pentru funcții şi servicii, căci nu iubim pe nimeni 
decât pentru calități împrumutate. 

*324. — Poporul are opinii foarte sănătoase, de 
exemplu: 

1. Alege distracţia şi vânătoarea mai degrabă 
decât poezia. Aşa-zişii savanți îşi bat joc şi exultă, 
exemplificând prin această alegere nebunia lumii: 
dar, pentru un motiv pe care ei nu-l înțeleg, poporul 
are dreptate. 

2. EI distinge omul după exterior, cum ar fi ran- 
gul şi averea. Unu exultă arătând cât e de nesăbuit, 
dar mi separe foarte rezonabil (canibalii râd de un 
copil rege); 

3. Oamenii din popor se supără când primesc o 
palmă sau îşi doresc foarte mult gloria. Dar acest 
lucru este foarte de dorit, din cauza altor bunuri 
esenţiale care i se adaugă; un om care a primit o 
palmă fără să se revolte este copleşit de înjurii şi 
obligat să răspundă. 

4. Să muncească pentru ceva nesigur; călătoreşte 
pe mare, trece peste o scândură. 

*325. — Montaigne nu are dreptate: tradiția nu 
trebuie urmată decât pentru că e tradiție, şi nu pen- 
tru că este rezonabilă şi dreaptă. Poporul o urmează 
din pricină că el o crede dreaptă. Altfel n-ar urma-o, 

cât ar Îi ca de tradiţie; căci el nu vrea să se supună 
decât raţiunii și dreptății. Altfel, tradiţia ar trece drept 
tiranie; dar imperiul raţiunii şi al dreptății nu este 
mai tiranic decât cel al desfătărilor; acestea sunt 
principiile naturale ale omului. 

Este bine deci să ne supunem legilor şi tradițiilor 
pentru că ele sunt legi; să ştim că n-a rămas nici una 
adevărată şi dreaptă de adăugat, că nu ştim care ar 
fi acestea, şi că trebuie să le urmăm pe cele primite: 
astfel, nu le vom părăsi niciodată. Dar poporul nu e 
sensibil la o astfel de învățătură. Și, cum el crede că 
adevărul poate fi descoperit, că el se află în legi şi 
tradiţii, el crede în ele, iar vechimea lor este dovada 
autenticității lor (şi nu a autorități lor fără adevăr). 
Și astfel, el se supune; dar el se revoltă de îndată 
ce-l arătăm că ele nu valorează nimic. Ceea ce se 
poate spune despre toate, privindu-le dintr-un anu- 
mit unghi. 

326. — Nedreptate. — Este periculos să spui po- 
porului că legile nu sunt drepte pentru că el nu li se 
supune decât pentru faptul că le crede drepte. lată de 
ce trebuie să i se spună în acelaşi timp că trebuie să 
asculte de ele pentru că sunt legi. Tot aşa cum tre- 
buie să asculte de superiori pentru că sunt superiori. 
Prin aceste lucruri orice revoltă poate fi evitată, dacă-i 
putem face să înţeleagă acest lucru şi că ele repre- 
zintă în fapt definiția dreptății. 

*32 7. — Lumea judecă bine lucrurile, căci se află 
într-o ignoranță naturală care este adevărata fire a 

omului. Științele au două extremități care se ating. 
Prima este pura ignoranță naturală în care se află toți 
oamenii la naştere. Celălalt capăt este cel pe care-l 
ating marile suflete, după ce au aflat toate ştiinţele 
lumii, ajungând să descopere că nu ştiu nimic, întâl- 
nind astfel ignoranţa de la care au pornit, dar aceasta 
este o ignoranță savantă care se cunoaşte pe sine; cei 
aflați între aceste două puncte, ieşiţi din ignoranța 
naturală dar neajungând la cealaltă, au acel aer al 
unei ştiinţe suficiente care le dă prilejul să facă pe 
înțelepții. Ei tulbură lumea, şi judecă totul prost. 
Poporul şi înțelepții pun în mişcare lumea, pe ceilalți 
poporul îi dispreţuieşte şi ei îl dispreţuiesc la rândul 
lor. Aceştia judecă totul strâmb, dar lumea îi judecă 
cum se cuvine. 

328. — Temeiul efectelor. — Răsturnare perma- 
nentă de la pentru la contra. 

Am demonstrat deci că omul e inconsistent prin 
considerația pe care o acordă lucrurilor care nu sunt 
esenţiale; şi toate aceste opinii au fost spulberate. 
Am demonstrat apoi că toate aceste opinii sunt foarte 
sănătoase şi că toate aceste deşertăciuni fiind bine 
întemeiate, poporul nu e chiar atât de inconştient pe 
cât se spune; şi astfel am distrus opinia care o dis- 
truge pe cea a poporului. 

Dar acum trebuie să spulberăm şi această din 
urmă aserțiune şi să demonstrăm că e adevărat că 
poporul este superficial chiar dacă opiniile lui sunt 
sănătoase; pentru că el nesesizând unde se află 

adevărul, îl aşează acolo unde nu se află, opiniile 
lui fiind astfel întotdeauna profund false şi foarte 
şubrede. 

329. — Temeiul efectelor. — Slăbiciunea omului 
este cauza atâtor frumuseți pe care le iveşte lumea, 
precum ar fi arta de a cânta la vioară. 

Asta nu este un rău decât din pricina slăbiciunii 
noastre. 

330. — Puterea regilor este întemeiată pe rațiunea 
şi pe nebunia poporului, şi mai mult pe nebunie. Cel 
mai mare şi mai important lucru din lume are drept 
temei slăbiciunea, dar acest fundament este uimitor 
de ferm. Căci nimic nu e mai sigur decât acest lucru, 
că poporul ar fi slab. Ceea ce se întemeiază pe o 
rațiune sănătoasă e foarte şubred, cum ar fi respectul 
pentru înțelepciune. 

*33]. — Nu ni-i putem închipui pe Platon şi 
Aristotel, decât îmbrăcaţi în lungi robe de savanți. 
Ei erau nişte oameni cumsecade şi, asemenea 
celorlalți, râdeau cu prietenii lor. Și când se distrau 
scriind Legile şi Politica, ei o făceau jucându-se. 
Este partea cea mai puţin filosofică şi mai puţin 
serioasă a vieții lor, căci a fi filosof înseamnă a trăi 
simplu şi liniştit. Când au scris despre politică, au 
făcut-o de parcă ar fi pus ordine într-un spital de 
nebuni; şi dacă se prefăceau a-l considera un lucru 
foarte important, ei ştiau că nebunii cărora li se 
adresau credeau toți că sunt regi şi împărați. Ei in- 
trau în principiul lor pentru că le moderau nebunia, 
micşorând răul, pe cât le stătea în putinţă. 

*332. — Tirania constă în dorința de dominație, 
dorință universală depăşind ordinea de drept. 

Diverse grupuri, ale celor puternici, ale celor 
frumoşi, ale celor cuminţi sau pioşi, fiecare în sânul 
grupului său, nu în altă parte: uneori se întâlnesc şi 
atunci cel puternic şi cel frumos se bat prosteşte, 
fiecare vrând să fie stăpânul celuilalt, neînţelegând 
că puterea lor e de un gen diferit. Greşeala lor este 
că ar vrea să stăpânească totul. Nimeni nu poate s-o 
facă, nici măcar forța; ea nu are nici o putere în 
regatul savanților, ea nu stăpâneşte decât acțiunile 
exterioare. 

Tirania. — ... Aceste discursuri sunt false şi tira- 
nice: „Eu sunt frumos, trebuie deci să vă temeţi de 
mine. Sunt puternic deci trebuie să mă iubiţi. Sunt...“ 

Tirania înseamnă să vrei să obţii pe o cale ceea 
ce se dobândeşte pe alta. Anumitor virtuți li se cuvin 
anumite merite: iubirii 1 se cuvine plăcerea, temerii 
1 se cuvine forța; încrederea se cuvine ştiinţe. 
Acestea sunt datoriile care li se cuvin, ar fi nedrept 
să le ocolim, pe cât de nedrept ar fi să le cerem alte 
virtuţi. Este deci fals şi tiranic să spui: „Nu e pu- 
ternic, deci nu-l voi stima: nu este învăţat, deci nu 
mă voi teme de el. 

*333, — N-aţi văzut niciodată oameni care, plân- 
gându-se că nu-i băgați în seamă, vă dau exemple 
de oameni de condiție care-i respectă? Acestora eu 
le-aş răspunde: „Arăta-ţi-mi meritul cu care i-ați fer- 
mecat pe aceştia şi eu vă voi respecta asemenea lor.“ 

*334.— Temeiul efectelor. — Desfrânarea şi pu- 
terea sunt sursele faptelor noastre; desfrânarea dă 
naştere acţiunilor voluntare: puterea acţiunilor in- 
voluntare. 

*335. — Temeiul efectelor. — Este deci adevărat 
când se spune că toată lumea trăieşte în iluzie. Chiar 
dacă opiniile poporului sunt sănătoase, ele nu sunt 
în capul lui, căci poporul crede că adevărul se află 
acolo unde nu se află de fapt. Adevărul se află în 
părerile lui, dar nu atât pe cât îşi imaginează. Astfel, 
este adevărat că trebuie onoraţi gentilomii, dar nu 
pentru că naşterea este un avantaj efectiv etc. 

336. — Teomeiul efectelor. — Îţi trebuie o gândire 
ascunsă şi să judeci totul prin ea, vorbind totuşi ca 
poporul. 

*337. — Temeiul efectelor. — Gradaţie. Poporul 
onorează persoanele de viță aleasă; cei mai puţin 
înţelepţi îi dispreţuiesc zicând că naşterea nu este 
avantajul nimănui, el se datorează întâmplării. Cei 
mai înţelepţi îi onorează, nu prin gândirea poporu- 
lui, ci prin gândirea lor ascunsă. Bigoţii care au mai 
mult zel decât ştiinţă îi dispreţuiesc, neținând seama 
de respectul pe care îl acordă acestor înţelepţi, căci 
ei judecă prin noua lumină pe care le-o dă pietatea. 
Dar creştinii adevăraţi îi onorează printr-o lumină 
superioară. Astfel se succed opiniile de la pentru 
până la contra, după câtă lumină avem. 

338. Adevăraţii creştini se supun şi nebuniei: nu 
pentru că ar respecta nebunia, ci ordinea lui Dum- 

nezeu care, pentru a-i pedepsi pe oameni i-a aservit 
acestor nebunii: Omnis creatura subjectă est vani- 
tati. Liberabitur?. Astfel explică sfântul Toma epis- 
tola sfântului Iacob privind preferința pentru cei 
bogaţi, că, dacă ea nu ţine seama de poruncile lui 
Dumnezeu, ei vor rătăci calea credinţei.€ 


Note 


' Există trei citate: — primul e din Cicero (De Fin., V, 21): 
„Nu există nimic care să fie al nostru; ceea ce numim al nostru 
este opera unei convenţii“. — Al doilea e din Seneca (Scri- 
sori, 95): „In temeiul unor senatus-consultes şi al unor ple- 
biscite se comit crimele“. — Al treilea e din Tacitus (Ann,, 
III, 25): „Odinioară sufeream din pricina viciilor noastre, astăzi 
suferim din pricina legilor“. 


2 Pentru că nu cunoaşte adevărul care-l va elibera, merită 
să fie înşelat (Sf. Augustin, De. Civ. Dei IV, 27). 


3 Pascal împrumută aceste două cuvinte dintr-un citat al 
lui Montaigne (III, 1). Fraza aparține lui Cicero (De Off, III, 
17) şi înseamnă: „Nu deţinem un model solid şi pozitiv al 
adevărului drept şi al unei justiții pure; nu avem despre ele 
decât umbra şi câteva imagini“. 


+ În Satyre Menippee, seniorul de Rieux, reprezentant al 
nobilimii, se exprimă astfel: „Nu există bonetă pătrată sau perniță 
pe care să nu-mi vină s-o arunc...“ Este o ameninţare a forţei 
brutale împotriva reprezentanţilor justiției. 


> „Căci supusă este făptura deşertăciunii“ (Eclesiastul, 3, 
19). „Dar făptura însăşi se va izbăvi“ (Sf. Ap. Pavel, Epistola 
către Romani, 8, 21). 


* Trimitere la Epistola Sfântului Apostol Iacob, 2, 8-9: 
Dacă, într-adevăr, împliniți legea împărătească, potrivit Scrip- 
turii: „Să iubeşti pe aproapele tău ca pe tine însuţi“, bine faceți. 

lar de vă uitaţi la faţa omului, faceți păcat și legca vă 
osândeşte ca pe nişte călcători de lege. 

Secţiunea a Vl-a 

*339. — Pot foarte bine concepe un om fără mâini, 
fără picioare, chiar fără cap (fiindcă numai experiența 
ne învaţă că e mai necesar capul decât picioarele). 
Dar nu pot concepe un om fără gândire. Ar fi o 
piatră sau o brută. 

340. — Efectele maşinii aritmetice o apropie de 
gândire mai mult decât o pot face animalele, dar 
nu putem spune despre ea că are voinţă, cum au 
animalele. 

341. — Istoria ştiucii şi a broaştei relatată de 
Liancourt!: acestea fac mereu acelaşi lucru şi nicio- 
dată altceva, vreun lucru care ar aparține spiritului. 

342. — Dacă un animal ar face prin gândire ceea 
ce face prin instinct, şi dacă ar vorbi prin inteligenţă, 
cum face prin instinct când, în timpul vânătorii, îşi 
avertizează camarazii că prada a fost găsită sau pier- 
dută, ele ar vorbi şi despre ceea ce le doare mai tare 
şi-ar spune, de exemplu: „Rupeţi această sfoară care 
mă răneşte şi la care nu pot ajunge“. 

343. — Papagalul îşi spală mereu ciocul deşi e 
curat. 

344. — Instinct şi rațiune, însemnele a două naturi. 

345. — Rațiunea ne comandă mult mai imperios 
decât un stăpân. Căci neascultând de unul, eşti 
nefericit, dar neascultând de celălalt eşti un prost. 

346. — Gândirea dă măreție omului. 

*347 — Omul nu este decât o trestie, cea mai 
fragilă din natură: dar este o trestie gânditoare. Nu 
e nevoie ca universul întreg să se înverşuneze împo- 
triva lui pentru a-l zdrobi. Un abur, o picătură de apă 
sunt de ajuns pentru a-l ucide. Dar chiar dacă univer- 
sul întreg l-ar zdrobi, omul tot ar fi mai nobil decât 
cel care-l ucide pentru că el ştie că moare şi e 
conştient de avantajul pe care universul îl are față de 
el, din faptul că acesta nu ştie nimic. 

Toată demnitatea noastră stă în gândire. De la ea 
trebuie să ne reclamăm şi nu de la spațiu sau de la 
durată, pe care nu le-am putea umple. Să lucrăm 
deci pentru gândirea noastră: acesta este principiul 
moralei. 

348. — Trestie gânditoare — Demnitatea trebuie 
să ne-o căutăm nu în spațiu, ci în ordinea gândirii 
noastre. Nu vom avea nici un folos prin stăpânirea 
pământului: prin spaţiu, universul mă cuprinde şi 
mă înghite ca pe un punct, prin gândire eu îl înţeleg. 

349. — Imaterialitatea sufletului — Filosofii care 
şi-au domolit patimile, prin ce materie ar fi putut 
s-o facă? 

*350.— Stoicii.— Ei au conchis că se poate întot- 
deauna ceea ce nu se poate numai uneori Şi pentru 
că dorinţa de glorie îi îndeamnă pe cei avuţi să facă 

bine, ei cred că toți ar putea să-l facă. Acestea sunt 
acele stări febrile pe care sănătatea nu le poate urma. 

Din faptul că există creştini, Epictet conchide că 
oricine ar putea să fie. 

*35 ]. — Marile eforturi spirituale pe care le atinge 
sufletul uneori şi în care nu se poate menţine; el 
doar se înalță, nu ca pe un tron, pentru totdeauna, ci 
numai pentru o clipă. 

*352. — Nu eforturile deosebite măsoară virtutea 
unui om, Ci condiția lui obişnuită. 

*353. — Nu admir o virtute excesivă, cum ar fi 
valoarea, dacă nu văd şi un exces de virtute opusă, 
cum era, de exemplu, Epaminonda, în fiinţa căruia 
valoarea se unea cu bunătatea. Astfel, ar însemna nu 
să urcăm, ci să coborâm. Nu ne putem arăta măreţia 
aşezându-ne la o extremă, ci unind cele două ex- 
treme şi umplând mijlocul, dar poate că nu e vorba 
decât de o bruscă mișcare a sufletului, de la un capăt 
la altul al acestor extreme şi că el nu se află întot- 
deauna într-un punct anume, precum vătraiul în foc. 
Să fie aşa, dar acest lucru vorbeşte despre agilitatea 
sufletului dacă nu despre amploarea lui. 

354. — Natura omului nu avansează continuu, ea 
are o mişcare înainte-înapoi specifică ei. 

Febra are înfrigurări şi fierbințeli, dar şi înfri- 
gurarea demonstrează intensitatea temperaturii ca şi 
fierbinţeala. 

Lucrurile se petrec la fel, din secol în secol, şi cu 
invențiile oamenilor. Şi tot la fel cu bunătatea şi 
răutatea lumii: Plerumgue gratae principibus vices”. 


297 


PASCAL - CUGETĂRI 


*355. — Elocvenţa continuă plictiseşte. 

ȘI prinții Şi regii se amuză câteodată. Nu stau 
mereu aburcați pe tronurile lor; s-ar plictisi; măreția 
trebuie uneori părăsită pentru a putea fi simțită. 
Continuitatea dezgustă în toate; frigul este agreabil 
când te poți încălzi. 

Natura acționează prin progres, ifus et redi- 
tus”. Ea avansează, se întoarce, merge mai departe, 
apoi înaintează de două ori mai încet, apoi mai re- 
pede ca niciodată. 

La fel se întâmplă şi cu fluxul mării şi drumul 
soarelui. 

356. — Hrana pentru corp, puţin câte puțin. Multă 
mâncare puţină substanţă. 

357. — Când vrei să urmăreşti virtuțile până la 
capăt, şi de o parte şi de celaltă, descoperi vicii care 
se insinuează pe nesimţite, pe căi neştiute, în partea 
infinitului mic; pe partea infinitului mare, viciile sunt 
nenumărate, ne pierdem în vicii şi nu se mai văd 
virtuțile. Acelaşi lucru se întâmplă uneori chiar 
perfecțiunii. 

*358. — Omul nu este nici înger, nici bestie, dar 
nefericirea vine din faptul că, vrând să facă pe înge- 
rul, face pe bestia. 

359. — Nu ne menţinem în virtute prin propriile 
noastre forțe, ci prin contraponderea a două vicii 
opuse, ca şi cum am rămâne în picioare între două 
vânturi potrivnice: îndepărtați unul din aceste vicii 
şi vom cădea în celălalt. 

*360. — Ceea ce stoicii ne propun este atât de 
dificil şi zadarnic! 

Stoicii spun: „Ioţi cei care nu sunt la cel mai 
înalt nivel de înţelepciune sunt la fel de nebuni şi 
VICIOŞI ca şi cei care sunt numai de două degete 
în apă“. 

361.— Supremul bine. Disputa în privința supre- 
mului bine. — Ut sis contentus temetipso et ex te 
nascentibus bonis *. — Există o contradicţie, căci îl 
sfătuiră până la urmă să se sinucidă. Oh! Ce viaţă 
fericită de care te lepezi ca de ciumă! 

362. — Ex senatus-consultis et plebiscitis... 

A se căuta asemenea pasaje. 

3603. — Ex senatus-consultis et plebiscitis scelera 
exercentur. 

Nihil tam absurde dici potest quod non dicatur 
ab aliquo philosophorum. Divin. 

Qui busdam destinatis sententiis consecrati quae 
non probant coguntur defendere. Cic. 

Ut omnium rerum Sic literarum quoque intem- 
perantia laboramus. Senec. 

Id maxime quemque decet, quod est cujusque 
suum maxime. Sen. 588. 

Hos natura modos primum dedit. Georg. 

Paucis opus est litteris ad bonam mentem. 

Si quando turpe non sit, tamen non est non turpe 
Quum id a multitudine laudetur. 

Mihi sic usus est, tibi ut opus est facto, fac.” Ter. 

364. — Rarum est enim ut Satis se quisque ve- 
reatur. 

I0ot circa unum caput tumultuantes deos. 

Nihil turpius quam cognitioni assentionem prae- 
currere. Cic. 

Nec me pudet ut istos fateri nescire quid nesciam. 

Melius non incipiel." 

*365. — Cugetare — Intreaga demnitate a omului 
constă în gândire. 

Gândirea este deci un lucru admirabil şi incom- 
parabil prin natura sa. Ar trebui să aibă ciudate de- 
fecte pentru a fi dispreţuită; dar are atâtea că nimic 
nu e mai ridicol decât ea. Cât e de măreață prin 
natura ei! Cât de jalnică prin defecte! 

Dar ce fel de cugetare este aceasta? O prostie! 

366. — Spiritul acestui suveran judecător al lumii 
nu este atât de independent ca să nu fie supus tul- 
burării la prima zarvă care se face în preajma lui. Nu 
e nevoie de bubuitura unui tun pentru a-l împiedica 
să gândească: nu e nevoie decât de zgomotul unei 
giruete sau al unui scripete. Nu vă miraţi că nu 
gândeşte bine astăzi: o muscă îi bâzâie pe la ureche; 
e destul pentru a-l face incapabil să dea un sfat bun. 
Dacă vreți ca el să găsească adevărul, alungați ani- 
malul care-i ține gândirea în loc şi-i tulbură puter- 
nica inteligență care guvernează oraşe şi regate. Iată 
un zeu deosebit de hazliu! O ridicolosissimo eroe!! 

367. — Puterea muştelor: câştigă bătălii, ne îm- 
piedică sufletul să acționeze, ne mănâncă trupul. 

368. — Când se spune despre căldură că nu e 
decât mişcarea câtorva globule, iar lumina acel co- 
natus recedendi€ pe care-l simţim, suntem uimiţi. 

Cum! Plăcerea să nu fie decât acest dans al spirite- 
lor? Concepusem o cu totul altă idee despre acest 
lucru! Şi acele sentimente care ni se par atât de 
departe de celelalte încât şi noi spunem că sunt 
aceleaşi cu cele cu care le comparăm! Sentimentul 
focului, acea căldură care ne afectează cu totul 
altfel decât pipăitul, auzul şi lumina, totul ni se 
pare atât de misterios şi totuşi e grosolan ca o lovi- 
tură de piatră. 

E adevărat că micimea spiritelor care intră în 
pori ating alți nervi, dar şi aceştia sunt tot nişte nervi 
atinşi. 

369. — Memoria este necesară pentru toate 
operațiile rațiunii. 

370. — [Întâmplarea dă naştere gândurilor şi tot 
întâmplarea le face pierdute: nu există nici o metodă 
de a le păstra sau dobândi. Gând scăpat, voiam să-l 
scriu; în locul lui, scriu că mi-a scăpat.] 

371. — [Când eram mic îmi ascundeam cartea: şi 
pentru că mi se întâmpla câteodată să... crezând că 
mi-a fost ascunsă, să devin bănuitor...] 

*372. — Scriindu-mi gândul, uneori îmi scapă; 
ceea ce îmi aminteşte de slăbiciunea mea de care uit 
mereu; ceea ce mă învaţă tot atât cât şi gândul meu 
uitat, căci nu doresc decât să-mi cunosc cât mai bine 
neantul. 

373. — Pyrrhonism. — Voi scrie aici gândurile 
fără ordine, dar poate nu într-o confuzie lipsită de 
scop: aceasta este veritabila ordine care-mi va marca 
obiectul chiar prin dezordine. I-aş acorda prea mare 

onoare subiectului meu dacă l-aş trata în ordine 
pentru că vreau să arăt că el este incapabil de ordine. 

*374. — Ceea ce mă uimeşte cel mai mult este să 
văd că lumea nu se miră de slăbiciunea ei. Se acţio- 
nează cu seriozitate, fiecare îşi urmează condiția; nu 
pentru că este cu adevărat bine s-o urmeze, ci pentru 
că aşa e moda, ca şi cum fiecare ar ști cu siguranță 
unde se află adevărul şi dreptatea. In fiecare clipă 
omul se simte decepţionat; şi, printr-o ridicolă 
umilință, el crede că e greşeala lui şi nu a abilității 
cu care se laudă întotdeauna că o stăpânește. Dar e 
bine că sunt atâția oameni în lume care nu sunt 
pyrrhonieni, întru gloria pyrrhonismului, pentru a 
demonstra că omul e capabil de opinii dintre cele 
mai năstruşnice, fiind în stare să creadă că nu se află 
în această slăbiciune naturală şi inevitabilă, ci, dim- 
potrivă, că s-ar afla în starea lui de înţelepciune 
naturală. 

Nimic nu întăreşte atât de mult pyrrhonismul 
decât cei care nu sunt deloc pyrrhonieni: dacă ar fi 
toţi, ei n-ar avea dreptate. 

*375. — [Mi-am petrecut mult timp din viaţa mea 
crezând că există dreptate: şi nu mă înşelam; căci ea 
există în măsura în care Dumnezeu a vrut să ni-o 
reveleze; dar nu judecam astfel şi aici mă înşelam, 
căci credeam că dreptatea noastră era esenţial dreaptă 
şi că trebuia s-o cunosc şi să judec prin ea. Dar 
m-am trezit de atâtea on alături de judecata cea 
dreaptă că, până la urmă, am început să nu mai am 
încredere în mine şi apoi nici în ceilalți. Am văzut 


302 


FILOSOFII 


toate țările şi oamenii schimbându-se şi astfel, după 
multe schimbări de judecată, atingând veritabila 
dreptate, am aflat că natura noastră nu e decât o 
continuă schimbare şi de atunci nu m-am mai 
schimbat şi, dacă m-aş fi schimbat, aş fi confirmat 
teoria mea. 

Pyrrhonianul Arcesilas” care redevine dogmatic.] 

376. — Această sectă se întăreşte mai mult prin 
duşmanii ei decât prin adepți: căci slăbiciunea omu- 
lui este mai evidentă în cei care n-o cunosc decât în 
cel care 0 cunosc. 

*377. — Discursul de umilinţă este un subiect de 
orgoliu pentru oamenii trufaşi şi de umilință pentru 
cei umili. Discursurile pyrrhonismului sunt prilej de 
afirmare a afirmativilor: puţini vorbesc cu umilință 
despre umilință; puţini caşti despre castitate, puțini 
despre pyrrhonism, îndoindu-se. Nu suntem decât 
minciună, duplicitate, contradicţie şi ne ascundem şi 
ne deghizăm față de noi înşine. 

*378. — Pyrrhonism. — Spiritul extrem este acuzat 
de nebunie ca şi extrema lipsă de spirit. Numai 
mediocritatea e bună. Majoritatea a stabilit acest lucru 
ŞI ea nu iartă pe nimeni care ar vrea să scape într-un 
fel sau altul. Nu mă voi încăpăţâna, consimt să rămân 
în ea şi refuz să fiu la capătul de jos, nu pentru că 
e Jos, ci pentru că e capăt; aş refuza să mă aflu şi la 
cel de sus. A părăsi calea de mijloc înseamnă a părăsi 
umanitatea. Măreţia sufletului uman constă tocmai 
în faptul de a şti să se mențină; chiar dacă măreția 
lui ar fi tocmai s-o părăsească, el tot n-o face. 

379. — Nu e bine să fii prea liber. Nu e bine să 
al chiar tot ce-ţi trebuie. 

Toate maximele bune circulă prin lume, numai 
că nu sunt aplicate; de exemplu: 

Nimeni nu se îndoieşte că trebuie să-şi expună 
viaţa pentru binele public, dar nu pentru religie. 

E adevărat că trebuie să existe inegalitate între 
oameni; dar fund de acord asupra acestui lucru, iată 
poarta deschizându-se nu numai celei mai puternice 
dominații, dar şi celei mai profunde tiranil. 

E necesar să dăm puţin răgaz spiritului, dar ast- 
fel deschidem poarta marilor revărsări: să-i marcăm 
limitele. — În lucruri nu există limite: legile vor să le 
impună, spiritul nu le suportă. 

381. — Când eşti prea tânăr, nu judeci bine; când 
eşti prea bătrân, la fel: dacă nu gândim destul, dacă 
gândim prea mult, ne încăpățânăm, ne înşelăm. Dacă 
ne admirăm în continuu opera după ce-am încheiat-o, 
nu o mai înțelegem. La fel se întâmplă şi cu tablou- 
rile privite de prea aproape sau de prea departe; nu 
există decât un punct indivizibil care este cel 
adevărat; celelalte sunt prea aproape, prea departe, 
prea sus sau prea jos. Perspectiva îl fixează în arta 
picturii. Dar în adevăr şi în morală cine îl va fixa? 

*382. — Când totul se mişcă la fel, nimic nu se 
mişcă în aparență, ca într-o corabie. Când toţi se 
îndepărtează de mal, nimic nu pare să se mişte. Cel 
care stă pe loc remarcă îndepărtarea celorlalți, el 
fund punctul fix. 

383. — Cei care viețuiesc în dezordine spun celor 
care trăiesc în ordine că ei sunt cei care se îndepăr- 
tează de natură, crezând că numai el 0 urmează; 
asemenea celor care se află pe o corabie şi cred că 
cei de pe mal se îndepărtează. Limbajul este acelaşi 
pentru toate. Ne trebuie un punct fix pentru a Ju- 
deca. Portul este punctul fix al celor de pe corabie, 
dar unde vom găsi un port pentru morală? 

*384. — Contradicția este un semn rău pentru 
adevăr: multe lucruri sigure sunt contradictorii. Multe 
lucruri false nu conţin nici o contradicție. Contradicția 
nu este semnul falsității, după cum nici lipsa ei nu 
este semnul adevărului. 

385. — Pyrrhonism. — Fiecare lucru este aici 
adevărat şi fals în parte. Adevărul esenţial nu este 
aşa; el este pur şi în întregime adevărat. Amestecul 
îl dezonorează şi-l distruge. Nimic nu este adevăr 
pur şi, astfel, nimic nu este adevărat, adică nimic nu 
este adevăr pur. Se va spune că omuciderea este un 
rău: da, căci ştim bine ce este răul şi viclenia. Dar 
cine ne va spune ce este binele? Castitatea? Nu, 
pentru că s-ar sfârşi lumea. Căsătoria? Nu: abstinența 
valorează mai mult. Să nu ucizi? Nu, pentru că dezor- 
dinile ar fi teribile, iar cei răi i-ar distruge pe cei 
buni. Să ucizi? Nu, pentru că astfel distrugi natura. 
Nici adevărul, nici binele nu-l deținem decât parțial, 
într-un amestec de rău şi fals. 

*386. — Dacă visăm în toate nopțile acelaşi lu- 
cru, el ne va afecta tot atât de mult ca şi obiectele pe 
care le vedem în fiecare zi. Şi dacă un meşter ar fi 

sigur că visează în toate nopțile, douăsprezece ore la 
rând, că e rege, cred că va fi aproape la fel de fericit 
ca un rege care ar visa în fiecare noapte, douăsprezece 
ore la rând, că e un simplu meşter. 

Dacă am visa în fiecare noapte că suntem urmăriți 
de duşmani şi tulburați de fantome chinuitoare, chiar 
dacă ne-am petrece zilele în diverse ocupații, cum ar 
fi călătorule, am suferi tot atât de mult ca şi cum ar 
fi adevărat, fiindu-ne teamă să mai adormim, cum 
ne-am teme şi la trezire ca nu cumva nenorocirile să 
ni se întâmple aievea. ŞI, într-adevăr, visul ne face 
la fel de mult rău ca şi cum s-ar petrece în realitate. 

Dar pentru că visele sunt foarte diferite, şi chiar 
unul singur se poate diversifica, ceea ce vedem în 
vis ne afectează mult mai puţin decât ceea ce vedem 
în stare de veghe, din pricina continuității care nu e 
totuşi atât de continuă şi egală ca să nu se schimbe, 
dar o face mai puțin brusc, mult mai rar, cum se 
întâmplă în călătorie; şi atunci îţi spui: „Mi se pare 
că visez“; căci viaţa e un vis mai puţin schimbător. 

387. — [Se poate întâmpla să existe demonstrații 
adevărate: dar nu e sigur. Acest lucru nu arată alt- 
ceva decât că nu e sigur că totul e nesigur, spre 
gloria pyrrhonismului.] 

388. — Bunul simţ. — Ei sunt constrânşi să spună: 
„Nu sunteţi de bună credinţă; noi nu dormim etc.“. 
Ce mult îmi place să văd trufaşa rațiune umilită şi 
rugătoare! Căci nu acesta este limbajul unui om 
căruia 1 se dispută dreptul său şi care-l apără cu 
arma în mână. El nu se amuză zicând că nu se 

acționează de bună credință, ci el pedepseşte această 
rea credinţă prin forță. 

389. — Eclesiastul arată că omul fără Dumnezeu 
nu ştie nimic, pândit fiind de inevitabila nenorocire. 
E o mare nefericire să vrei şi să nu poţi. Or, el vrea 
să fie fericit şi sigur de un adevăr; şi totuşi nu poate 
NICI să ştie, nici să-şi dorească să ştie. Nu poate nici 
măcar să se îndoiască. 

390. — Dumnezeule! Ce discurs imbecil! „„Dum- 
nezeu a făcut lumea pentru a o pedepsi? Va con- 
damna el atâția oameni slabi? etc“. Pyrrhonismul 
este leacul acestui rău şi el va distruge această 
deşărtăciune. 

391. — Conversaţie. — Vorbe mari: religia, eu o neg. 

Conversaţie. — Pyrrhonismul e de folos religiei. 

*392. — Împotriva pyrrhonismului. — |... Este deci 
un lucru ciudat că nu se pot defini aceste lucruri fără 
să le întunecăm, vorbind despre ele în deplină 
siguranță.] Să presupunem că toţi le concep în același 
fel; dar presupunem degeaba, căci nu avem cum s-o 
dovedim. Văd că se aplică aceleaşi cuvinte în aceleaşi 
cazuri şi că de fiecare dată când doi oameni văd un 
corp străin schimbându-și locul, ei exprimă amândoi 
aceeaşi viziune despre acelaşi obiect, zicând şi unul 
şi celălalt că acesta s-a mişcat: şi din această confor- 
mitate de aplicație rezultă un puternic exemplu de 
conformitate de idei: dar nu e convingător, într-o 
deplină convingere, deşi sunt mulți gata să parieze 
pe un răspuns afirmativ, pentru că se ştie că tragem 
adesea aceleaşi consecinţe din presupuneri diferite. 


307 


PASCAL - CUGETĂRI 


E de ajuns pentru a încurca cel puţin materia: nu 
pentru că s-ar stinge în mod absolut lumina naturală 
a acestor lucruri; academicienii ar fi garantat; dar 
acest lucru o întuneca, şi-i tulbură pe dogmatici, spre 
gloria cabalei pyrrhoniene, care constă tocmai în 
această ambiguitate ambiguă și într-o anumită ob- 
scuritate îndoielnică cărora îndoiala noastră nu le 
poate refuza toată lumina, dar nici înțelepciunea 
noastră naturală nu le poate risipi toate umbrele. 

*393. — E amuzant să constatăm că există oa- 
men! în lume care, renunțând la legile lui Dumnezeu 
şi ale naturii, şi-au făcut ei legi cărora li se supun cu 
exactitate, cum ar fi adepţii lui Mahomed, hoţii, 
eretici etc. Dar şi logicienii. Se pare că neruşinarea 
lor e fără margini, fără bariere, văzând că au încălcat 
legi atât de sfinte şi atât de drepte. 

394. — Toate principiile lor sunt adevărate; ale 
pyrrhonienilor, stoicilor, ateilor etc. Dar concluziile 
sunt false pentru că principiile opuse sunt şi ele 
adevărate. 

*395. — Instinct. Raţiune.— Există o neputinţă 
de a dovedi, neînvinsă de nici un dogmatism. 
Există o idee despre adevăr, neînvinsă de nici un 
pyrrhonism. 

396. — Două lucruri îl învaţă pe om cu privire la 
natura sa: instinctul şi experiența. 

*397. — Măreţia omului este formidabilă prin 
faptul că el îşi recunoşte ticăloşia. Un copac nu poate 
s-o facă. 

398. — Chiar toate ticăloşiile la un loc îi pro- 
bează măreția. Sunt ticăloşiile unui mare senior, 
ticăloşiuile unui rege fără ţară. 

*399. — Nu există ticăloşie fără sentimentul ei; o 
casă ruinată nu e netrebnică. Numai omul e netreb- 
nic. Ego vir videns!?. 

*400. — Măreţia omului .— Avem o idee atât de 
măreaţă despre sufletul omului că nu suportăm ca el 
să fie disprețuit şi să nu fie respectat de un alt suflet; 
şi toată fericirea oamenilor constă în acest respect. 

*401. — Glorie.— Animalele nu se admiră. Un cal 
nu-şi admiră deloc însoțitorul; nu că n-ar fi între ei 
o întrecere la alergat, dar e fără consecințe; căci, în 
grajd, cel mai greoi şi mai puţin zvelt nu-şi cedează 
ovăzul celuilalt, cum ar vrea oamenii să li se facă 
lor. Virtutea cailor îşi ajunge sieşi. 

402. — Măreţia omului chiar în desfrânare; pen- 
tru că a ştiut să-şi construiască din ea o regulă ad- 
mirabilă şi o imagine a carității. 

403. — Măreţie. — Temeiurile efectelor marchează 
măreţia omului, pentru că şi-a extras din desfrânare 
o impecabilă ordine. 

*404. — Cea mai mare josnicie a omului este 
dorința gloriei, dar tot ea este şi marca excelenței 
sale, căci oricâte bogății ar avea pe pământ, oricâtă 
sănătate şi uşurinţă de a trăi, tot nu e mulțumit dacă 
nu are respectul oamenilor. El respectă atât de mult 
rațiunea umană, că orice avantaj ar avea pe pământ, 
dacă poziția lui nu e avantajoasă în rațiunea umană, 
tot nu e mulțumit. E cel mai frumos loc din lume şi 

NIMIC nu-l poate întoarce din această dorinţă, cali- 
tatea cea mai durabilă a inimii omului. 

lar cei care-l dispreţuiesc pe om şi-l pun în rând 
cu animalele vor să fie admiraţi şi puşi în lumină, 
contrazicându-se pe ei înşişi prin propriul lor senti- 
ment; natura lor, care e mai puternică decât orice, 
convingându-i de măreția omului mai mult decât îi 
convinge rațiunea de josnicia lui. 

*405. — Contradicţie — Orgoliul răscumpărând 
toate ticăloşiile. Fie că le ascunde, fie că le dezvă- 
luie, se mândreşte că le cunoaşte. 

406. — Orgoliul răscumpără şi acoperă toate tică- 
loşiile. lată un monstru ciudat şi o rătăcire dintre 
cele mai evidente. lată-l căzut din locul său şi cău- 
tându-l cu obstinație. Aşa fac toți oamenii. Să ve- 
dem cine-l va găsi. 

407. — Când răutatea are rațiunea de partea sa, 
ea se umple de mândrie şi-şi etalează rațiunea cu tot 
fastul. Când austeritatea şi alegerea severă nu reuşesc 
să dobândească adevăratul bine, trebuind să renunțe 
urmându-şi natura, raţiunea e foarte mândră de 
această renunțare. 

408. — Răul este la îndemână şi există o infini- 
tate de rele: binele e aproape unic: dar un anume 
gen de rău este foarte greu de atins, aproape la fel 
de greu ca şi ceea ce numim bine şi adesea el trece 
drept bine, acest rău deosebit. E nevoie de o înălțime 
a sufletului la fel de extraordinară pentru a-l atinge, 
de câtă e nevoie pentru atingerea binelui. 

*409. — Măreţia omului. — Măreţia omului e atât 
de evidentă că ea îşi trage rădăcinile chiar din ne- 
trebnicia lui, căci ceea ce este natură la animale, 
numim ticăloşie la oameni: dar recunoaştem că natura 
lui fiind astăzi aceeaşi cu a animalelor, el şi-a per- 
vertit natura lui cea bună care-i era proprie altădată. 

Cine e nefericit că nu e rege decât un rege de- 
posedat? Era Paulus Emilius nefericit că nu mai era 
consul? Dimpotrivă, toată lumea credea că era feri- 
cit că fusese, pentru că nu era condiţia lui să fie 
consul mereu. Dar îl credea pe Perseu atât de ne- 
fericit că nu mai era rege, condiția lui fiind dintot- 
deauna cea de rege, încât 1 se părea ciudat că el mai 
suportă viaţa!!. Cine e nefericit că nu are decât o 
gură? Și cine n-ar fi nefericit neavând decât un ochi? 
Nu ne-am gândit niciodată să fim nefericiți că nu 
avem trei: dar nu ne-am putea consola dacă nu i-am 
avea deloc. 

410. — Perseu, rege al Macedoniei, Paulus Emi- 
lius. — 1 se reproşa lui Perseu că nu se sinucide. 

411. — În ciuda evidenţei tuturor ticăloşiilor noas- 
tre, care ne întristează, care ne strâng de gât, există 
în noi un instinct pe care nu-l putem reprima şi care 
ne înalță. 

*412. — Războiul intern al omului între rațiune şi 
patimile sale. Dacă n-ar avea decât raţiunea, fără 
patimi... Dacă n-ar avea decât patimile, fără 
rațiune... Dar avându-le pe amândouă, nu poate 
scăpa de război, nu poate trăi în pace cu una decât 

aflându-se în război cu cealaltă; astfel apare el mereu 
sfâşiat şi potrivnic lui însuşi. 

*413. — Acest război intern al rațiunii împotriva 
patimilor a făcut ca cei care au dorit pacea să se 
împartă în două secte. Unii au vrut să renunţe la 
patimi şi să devină zei, alții au voit să renunțe la 
rațiune şi să devină brute. (Des Barreaux!?) Dar n-au 
putut, nici unii, nici ceilalţi; şi raţiunea acuza mereu 
josnicia şi nedreptatea patimilor, tulburând odihna 
celor care li se abandonează, iar patimile sunt mereu 
vii în cei care ar vrea să se lepede de ele. 

414. — Oamenii sunt atât de imperios nebuni că 
ar însemna să fii nebun, printr-o altă întorsătură a 
nebuniei, să nu fu nebun. 

415. — Natura omului poate fi abordată în două 
feluri: ţinând cont de scopul său şi atunci el este 
mare şi incomparabil; ținând cont de multitudinea 
lui, cum ar fi să judecăm natura calului şi a câinelui, 
după număr, după felul cum aleargă şi după acel er 
animum arcendi” şi atunci, omul este abject şi vi- 
clean. lată două căi după care omul e judecat diferit 
ŞI care au dus la atâtea dispute aprinse între filosofi. 

Căci unul neagă supoziţia celuilalt; unul spune: 
„Nu s-a născut în acest scop; căci toate acțiunile sale 
sunt nepotrivite acestui scop“; celălalt zice: „El se 
îndepărtează de scopul său când se dedă unor acţiuni 
josnice“. 

416. — A. P R.'*-— Măreţie şi decădere. — Decă- 
derea se deduce din măreție şi măreția din decădere; 
unii au dedus decăderea cu atât mai mult cu cât au 

folosit-o drept mărturie a măreției, alții au dedus 
măreția, şi tot ceea ce unii au putut spune pentru a-i 
demonstra măreția n-a folosit decât ca argument 
celorlalți pentru a-i deduce ticăloşia, pentru că omul 
e cu atât mai netrebnic cu cât cade mai de sus; ceilalți, 
dimpotrivă. Ei s-au repezit unii la alții, într-un cerc 
fără sfârşit; fund sigur că în măsura în care oamenii 
se lasă cunoscuţi, se descoperă în ei şi măreția şi 
josnicia. Intr-un cuvânt, omul ştie că este ticălos, 
pentru că este, dar e şi măreț pentru că o ştie. 

*417. — Această duplicitate a omului este atât de 
vizibilă că i-a făcut pe unii să creadă că are două 
suflete. Un subiect simplu alcătuit li se pare incapa- 
bil de atât de multă şi schimbătoare varietate, de la 
prezumția nemăsurată la oribila tristețe a inimii. 

*418. — Este periculos să 1 se arate omului cât de 
mult se aseamănă animalelor, fără să i se arate şi 
măreția lui. Şi este şi mai periculos să i se arate prea 
mult măreția fără să 1 se facă evidentă şi josnicia. Şi 
e de tot periculos să nu ştie nimic nici despre una, 
nici despre alta; dar este foarte folositor să 1 se vor- 
bească şi despre una şi despre cealaltă. 

Nu trebuie să creadă că este egalul animalelor, 
dar nici al îngerilor, nici să-i ignore pe unii sau pe 
ceilalți, ci să-i cunoască atât pe unii cât şi pe ceilalți. 

419. — Nu aş suferi dacă aş şti că se odihneşte în 
unul sau în celălalt, fiind fără loc şi fără odihnă... 

*420 — Dacă se laudă, îl cobor; dacă se coboară, 
îl laud; şi-l contrazic, până când înţelege că este un 
monstru de neînțeles. 

421. — Îi mustru egal şi pe cei care se apucă să-l 
laude pe om şi pe cei care se apucă să râdă de el, 
nu-i aprob decât pe cei care caută ostenind. 

422. — E bine să fii obosit şi sătul de inutila 
căutare a adevăratului bine, pentru a întinde braţele 
Eberatorului. 

*423. — Contrarietăţi. — După ce am arătat decă- 
derea şi măreția omului. — Omul să-şi cunoască deci 
prețul. Să se iubească pe sine căci există în el o 
natură capabilă de bine; dar să nu-şi iubească jos- 
niciile care sunt în el. Să se dispreţuiască pentru că 
această natură capabilă de bine e nefolosită; dar să 
nu-şi dispreţuiască această capacitate naturală. Să se 
urască şi să iubească: există în el capacitatea de a 
cunoaşte adevărul şi de a fi fericit: dar adevărul lui 
nu este statornic sau satisfăcător. 

Vreau deci să-l aduc pe om să dorească să-l 
găsească, să fie gata şi lepădat de patimile lui, pen- 
tru a urma adevărul acolo unde-l va găsi, ştiind cât 
s-a întunecat cunoaşterea sa din pricina patimilor 
sale; aş vrea ca el să urască în sine desfrânarea care-l 
determină, pentru a nu-l orbi în alegerea lui şi a nu-l 
opri după ce va fi ales. 

*424. — Toate aceste contrarietăți, care par să mă 
fi depărtat cel mai mult de cunoaşterea religiei sunt 
aceleaşi care m-au condus mai degrabă spre cea 
adevărată. 

' Ducele de Liancourt era un prieten credincios al celor de 
la Port-Royal. Conflictele lui cu autorităţile eclesiastice au 
prilejuit scrierea Provincialelor. — Nu se ştie nimic despre această 
anecdotă cu ştiuca şi broasca, de care pomeneşte Pascal. Brun- 
schvicg crede că ea este destinată să apere „spiritul animalelor“ 
împotriva partizanilor automatismului; Pascal se raliază, de alt- 
fel în acest punct părerii lui Descartes (Discours de la Me- 
thode, partea a V-a). 


2 Schimbările plac aproape întotdeauna celor mari“ 
(Horaţiu, Ode, III, 29, 13). În loc de principibus, textul lui 
Horaţiu spune divitibus. Pascal împrumută aproape întotdeauna 
citatele profane din Montaigne; şi acesta citează adesea in- 
exact, fie că o face din memorie, fie că textele la care apelează 
sunt greşite. 


3 Dus şi întors. 


* Pentru ca să fii mulţumit cu tine însuţi şi bunurile pe 
care ți le dobândeşti singur.“ (Seneca, Scrisori, 70.) 


5 În virtutea acestor senatus-consultes și a plebiscitelor se 
comit crimele. (Seneca, Scrisori, 95.) 

Nu există nici o absurditate care să nu fi fost susținută de 
filozofi. (Cicero, De Divinatione, II, 58.) 

Consacraţi opiniilor lor definitive, ei sunt obligaţi să apere 
şi ceea ce dezaprobă. (Cicero, Tusculanes, II, 2.) 

Totul ne copleşșeşte, chiar excesul de învăţătură. (Seneca, 
Scrisori, 106.) 

Ceea ce-i convine cel mai mult fiecăruia este ceea ce i se 
potriveşte firii lui.(Cicero, De Officiis, |, XXXI.) 

Cel dintâi lucru pe care-l face natura este să pună limite. 
(Virgiliu, Georgicele, II, 20.) 

Nu este nevoie de prea multă învățătură pentru a atinge 
înțelepciunea (Seneca, Scrisori, 106.) 

Chiar dacă nu este un lucru de ruşine, el este totuşi, fie şi 
numai pentru că-l aprobă mulțimea. (Cicero, De Finibus, II, 15.) 

Eu fac aşa, tu faci ce vrei (Terenţiu, FHeautontimorumenos, 
|, 1, 28.) 


* Se întâmplă rar ca omul să se respecte îndeajuns pe sine. 
(Quintilianus, X, 7.) 

Atâţia zei învârtindu-se în jurul unui singur cap. (Seneca, 
Suasoriae, |, 4.) 

Nimic nu e mai ruşinos decât să afirmi ceva înainte de a 
şti. (Cicero, Academice, 1, 45.) 

Și nu mi-e ruşine să mărturisesc că nu stiu ceea ce nu ştiu. 
(Cicero, Tusculanes, I, 25.) 

li va fi mai uşor să nu înceapă decât să se oprească. 
(Seneca, Scrisori, 72.) 


1 Oh! Ridicolul erou! 


5 E desemnat Descartes. Conatus recedendi înscamnă „forța 
centrifugă de care sunt animate toate corpurile care se mişcă în 
cerc pentru a păstra distanţa față de corpurile în jurul cărora se 
învârtesc“. (Descartes, Princip., III, 54.) 


? Arcesilas. Fondatorul noii Academii (secolul al III-lea 
înainte de Christos). După Cicero, Arcesilas, care introdusesc 
pyrrhonismul în doctrina lui Platon, oferea iniţiaţilor din 
Școala sa o învățătură dogmatică. 


9 „Eu omul care am văzut...“ (Plângerile lui Ieremia, III, 1.) 


'! Perseu, rege al Macedoniei, a fost învins, după un război 
îincrâncenat, de Paulus Emilius, în anul 166, înainte de Chris- 
tos. Abandonat de soldați şi chiar de fiii săi, el s-a predat pre- 
torului Octavius care l-a adus la Roma pentru a figura în trium- 
ful lui Paulus Emilius; a murit în închisoare de foame sau de 
nesomn. 

' Des Barreaux (1602-1673) a fost cel mai cunoscut epi- 
cureic din secolul al XVII-lca. Ateu şi desfrânat, se întorcea la 
credinţă de câte ori se simțea bolnav. Lui i se atribuie unul din 
cele mai frumoase sonete religioase din literatura noastră care 
începe astfel: Mare eşti Doamne şi judecățile tale sunt drepte! ... 
ŞI se termină cu aceste două versuri: 


Dar unde vei găsi Doamne un loc să-ți abați mânia 
Și el să nu mustească de sângele lui lisus Christos? 


Voltaire îi contestă paternitatea acestui sonet pe care îl 
atribuie abatelui de Lavau. — A se citi într-o scrisoare a 
domnişoarei Geofirin, din 7 iunie 1767, povestea „omletei cu 
slănină“ a lui Des Barreaux. 


'5 Animum arcendi. „„ Acesta este instinctul de a hăitui, ex- 
plică domnul Brunschvicg, instinctul câinelui de pază.“ 


+ Aceste litere A.P.R. indică un fragment care, asemenea 
celui cu numărul 430, făcea parte din notele pregătite de Pascal 
pentru conferinţa pe care o va ţine la Port-Royal în 1658 şi 
în Care îşi va expune planul Apologiei sale. (Cf. Prefaţa lui 
Etienne Penier.) 


Secţiunea a VIl-a 


Morala şi Învățătura 


*425. — Partea a Il-a. Omul fără credință nu 
poate cunoaşte adevăratul bine, nici dreptatea. — 
Toţi oamenii încearcă să fie fericiţi, fără excepţie; 
orice mijloace ar întrebuința, toți tind spre acest scop. 
Ceea ce-i face pe unii să plece la război, iar pe alții 
să nu meargă, este aceeaşi dorinţă de fericire, prezentă 
în amândoi, însoțită însă de vederi diferite. Voința 
nu face niciodată nici cel mai mic demers decât spre 
acest scop. Acesta este motivul tuturor acțiunilor 
oamenilor, chiar şi al celor care se vor spânzura. 

Și totuşi de un număr atât de mare de ani, nicio- 
dată, nimeni, fără credinţă, nu a ajuns în acest punct, 
spre care țintim cu toţii. Toţi se plâng: prinți, sluji- 
tori, nobili şi oameni de rând, tineri şi bătrâni, puter- 
NICI şi slabi, savanți şi ignoranţi, sănătoşi şi bolnavi, 
din toate țările, din toate timpurile, de toate vârstele 
şi de toate condiţiile. 

O încercare atât de îndelungată, atât de continuă 
şi uniformă, ar trebui să ne convingă de neputința 
noastră de a ajunge doar prin eforturile noastre, dar 
exemplul nu ne este de ajutor. Nu e niciodată perfect 

asemănător ca să nu fie o cât de delicată diferenţă. 
Și de aceea aşteptăm întotdeauna ca speranţa noastră 
să nu fie decepționată în această ocazie cum a fost 
în alta. Şi astfel, prezentul nu ne mulţumeşte nicio- 
dată, experiența ne înşală şi, din nefericire în nefe- 
ricire, ne petrece până la moarte care este împlinirea 
veşnică. 

Cine ne impune această aviditate şi această 
neputinţă dacă nu faptul că odinioară omul a fost cu 
adevărat fericit, iar acum nu i-a mai rămas decât 
semnul şi urma goală pe care încearcă inutil s-o 
umple cu tot ce-l înconjoară, căutând în lucruri ab- 
sente ajutorul pe care nu-l mai găseşte în cele 
prezente, pentru că abisul infinit şi imuabil nu poate 
fi umplut decât cu un lucru infinit şi imuabil, adică 
chiar cu Dumnezeu? 

Numai el este adevăratul lui bine; şi de când l-a 
părăsit, lucru ciudat, nimic în natură nu mai e capa- 
bil să-i țină locul: astrele, cerul, pământul, elemen- 
tele, plantele, varza, mazărea, animalele, insectele, 
vițeii, şerpii, febra,. ciuma, războiul, foametea, vi- 
ciile, adulterul, incestul. Și de când a pierdut adevă- 
ratul bine, totul i se poate părea bine, până la dis- 
trugerea proprie, chiar dacă e potrivnic lui Dumnezeu, 
rațiunii ŞI naturii la un loc. 

Unii îl caută în autoritate; alții în curiozități şi 
ştiinţe, alții în voluptate. Alţii, care nu erau nici ei 
mai aproape, e adevărat, au considerat că e necesar 
ca binele universal, pe care toți oamenii îl doresc, să 
nu fie în lucrurile particulare care nu pot fi posedate 

decât de un singur om şi care, fiind împărţite, îl 
necăjesc cel mai mult pe proprietar prin lipsa acelei 
părți pe care nu o are şi care nu-l lasă să se bucure 
NICI de ceea ce-i aparţine. Aceştia au înţeles că ade- 
văratul bine trebuie să fie în aşa fel orânduit ca toţi 
să-l stăpânească deodată, fără ca el să fie micşorat 
sau să stârnească invidie; şi nimeni să nu fie lipsit de 
el împotriva voinţei lui. În temeiul faptului că această 
dorinţă, fiind naturală, există obligatoriu în toți, 
neaflându-se om care să nu o aibă, ei conchid... 

426. — Adevărata natură fund pierdută, totul poate 
să țină loc de natură: tot aşa cum veritabilul bine 
fiind pierdut, totul poate deveni un veritabil bine. 

*427. — Omul nu ştie la ce nivel să se aşeze. El 
e vizibil rătăcit şi căzut din locul lui, incapabil să-l 
mai regăsească. Îl caută pretutindeni neliniştit şi fără 
rezultat, într-o beznă de nepătruns. 

428. — Dacă e un semn de slăbiciune încercarea 
de a dovedi existența lui Dumnezeu prin natură, 
apropiaţi-vă de Scriptură; dacă este un semn de 
forță cunoaşterea acestor contradicții, bizuiţi-vă pe 
Scriptură. 

429. — Omul poate cobori până la a se supune 
animalelor, până la a se închina lor. 

*430. — A. P. R. — (Început, după ce voi fi expli- 
cat neînțelesul.) — Măreţia omului şi decăderea lui 
sunt atât de vizibile încât e necesar ca adevărata 
religie să ne înveţe că există în om atât un mare 
principiu de măreție cât şi un principiu al decăderii. 

Ea ar trebui să ne desluşească temeiul unor aseme- 
nea contradicții. 

Pentru ca omul să fie fericit, trebuie să 1 se arate 
că există un Dumnezeu pe care e obligat să-l iu- 
bească; că adevărata noastră fericire este să viețuim 
întru el, iar unica nefericire e să fim despărțiți de el; 
avem nevoie de o religie care să recunoască beznele 
din noi care ne împiedică să-l cunoaştem şi să-l iubim 
pe Dumnezeu, altfel, datoria noastră fiind să-l 1u- 
bim, iar neînfrânarea îndepărtându-ne de el, suntem 
plini de nedreptate. Ea trebuie să dea seama de 
aceste împotriviri ale noastre faţă de Dumnezeu şi 
față de propriul nostru bine. Ea trebuie să ne înveţe 
şi leacul împotriva acestor neputinţe şi modul în care 
putem obține aceste leacuri. Să se examineze toate 
religiile lumii şi să se vadă dacă există vreuna în 
afară de creştinism care ar putea s-o facă. 

Filosofii ne propun drept orice bine, binele care 
se află în noi. Este acesta adevăratul bine? Au găsit 
ei leacul pentru răul nostru? L-au lecuit pe om de 
trufie făcându-l egalul lui Dumnezeu? Cei care 
ne-au pus în rând cu animalele, mahomedanii care 
ne oferă plăcerile pământului drept orice bine, chiar 
în eternitate, au adus ei vreun remediu neînfrânării 
noastre? Care religie ne va învăţa să ne vindecăm de 
trufie şi neînfrânare? Care religie ne va învăţa binele 
nostru, datoriile noastre, slăbiciunile care ne înde- 
părtează de ele; cauza acestor slăbiciuni, leacurile 
care le pot vindeca şi mijlocul de a obţine aceste 
leacuri? 


32] 


PASCAL - CUGETĂRI 


Nici o religie n-a putut s-o facă. Să vedem ce va 
face înțelepciunea lui Dumnezeu: 

„Nu aşteptaţi, spune ea, nici adevăr, nici conso- 
lare de la oameni. Eu sunt cea care v-am creat şi 
numai cu vă pot învăţa cine sunteți. Dar acum nu 
mai sunteți în starea în care eu v-am făcut. L-am 
făcut pe om sfânt, inocent, perfect. L-am dăruit cu 
inteligență şi lumină; i-am trimis toată slava şi minu- 
nile mele. Ochiul omului vedea pe atunci maiestatea 
lui Dumnezeu. Nu vieţuia în bezna care-l orbea, nu 
era muritor şi ticăloşit. Dar n-a putut susține atâta 
glorie fără să cadă în trufie. A vrut să devină centrul 
lui însuşi şi să se lipsească de ajutorul meu. S-a 
sustras stăpânirii mele; şi, pentru că spera să-mi 
devină egal prin dorința de a-şi găsi fericirea în el 
însuşi, l-am lăsat în voia lui; şi, răsculând făpturile 
care îi erau supuse, am făcut din acestea duşmanii 
lui: în aşa fel încât omul a devenit astăzi asemenea 
animalelor şi atât de departe de mine că abia i-a mai 
rămas o picătură de lumină de la cel care l-a creat; 
într-atât toate cunoştinţele sale s-au stins şi s-au tul- 
burat! Simțurile, eliberate de rațiune, şi adesea stă- 
pânele rațiunii, l-au vânturat în căutarea plăcerilor. 
Toate făpturile îl supără sau îl ispitesc, stăpânind 
asupra lui, supunându-l prin forță sau fermecându-l 
cu dulceaţa lor, ceea ce înseamnă o stăpânire şi mai 
teribilă şi mai imperioasă“. 

„lată în ce stare au ajuns oameni de astăzi. Le 
mai rămâne un instinct neputincios al fericirii primei 

lor naturi, dar sunt cufundați în ticăloşiile orbirii şi 
desfrânării lor care au devenit a două lor natură.“ 

„Din acest principiu pe care vreau să vi-l lămuresc 
puteți cunoaşte cauza atâtor contradicții care i-au 
uimit pe oameni şi care i-au făcut să împărtăşească 
o atât de mare diversitate de sentimente. Observaţi 
acum toate aspirațiile de măreție şi glorie pe care 
încercările atâtor nenorociri nu le pot stinge şi vedeţi 
dacă nu cumva temeiul acestor aspirații nu se află 
într-o altă natură.“ 

A. P.R. pentru mâine (Prosopopea). — „În za- 
dar, 0, voi, oameni, căutaţi în voi înşivă leacul ne- 
norocirilor voastre. Toată înțelepciunea voastră nu 
ajunge decât pentru a învăţa că nu în voi înşivă veţi 
găsi adevărul şi binele. Filosofii vi le-au promis, dar 
nu au putut face nimic. Ei nu ştiu nici care este 
adevăratul vostru bine, nici care este adevărata voas- 
tră stare. Cum v-ar putea oferi leacuri pentru relele 
voastre pe care ei înşişi nu le cunosc? Bolile voastre 
cele mai rele sunt trufia care vă îndepărtează de 
Dumnezeu şi desfrânarea care vă leagă de pământ; 
filosofii n-au făcut altceva decât să întrețină una din 
aceste boli. Dacă vi l-au dat pe Dumnezeu drept 
scop n-au făcut-o decât pentru a vă învăța trufia: 
v-au făcut să credeți că-i sunteţi asemenea lui prin 
natura voastră. Şi cei care au văzut deşertăciunea 
acestei 1dei v-au aruncat în alt abis, făcându-vă să 
credeți că natura voastră este asemenea cu aceea a 
animalelor şi v-au îndemnat să vă căutați binele în 
desfrânare care este partea animalelor. Nu acesta este 

remediul pentru a vă vindeca de nedreptățile voastre 
pe care aceşti înţelepţi nu le-au cunoscut. Numai eu 
pot să vă fac să înţelegeți cine sunteţi, față de...“ 

Adam. lisus Christos. 

Dacă sunteți uniți cu Dumnezeu, sunteți prin har 
nu prin natură. Dacă sunteți decăzuţi, sunteți prin 
căință, nu prin natură. 

Astfel, această dublă capacitate... 

Nu mai sunteți în starea creației voastre. 

Aceste două stări fiind evidente, nu se poate să 
nu le recunoaşteți. Urmăriți-vă aspiraţiile, obser- 
vați-vă pe voi înşivă şi vedeţi dacă nu veţi desco- 
peri caracterele vii ale celor două naturi. Cum să 
existe atâtea contradicții într-un subiect simplu în 
alcătuirea lui? 

— De neînțeles? — Tot ceea ce este de neînțeles 
rămâne mereu de neînțeles. Numărul infinit. Spațiul 
infinit egal cu cel finit. 

— E de necrezut că Dumnezeu se poate uni cu 
noi? — Această judecată nu vine decât din viziunea 
decăderii noastre. Dar dacă o simțiţi la modul sincer, 
urmați-o tot atât de departe ca mine, şi recunoaşteți, 
într-adevăr, că sunteţi foarte jos, că sunteţi prin voi 
înşivă incapabili să aflați dacă marea lui milostivire 
nu vă poate face demni de el. Căci aş vrea să aflu 
de unde acest animal, care se recunoaşte atât de 
slab, are dreptul să măsoare milostivirea lui Dumne- 
zeu ŞI să-i pună limitele pe care fantezia sa 1 le suge- 
rează. El ştie tot atât de puţin ce este Dumnezeu pe 
cât nu ştie ce este el însuşi; şi, tulburat de viziunea 

propriei lui stări, îndrăzneşte să spună că Dumnezeu 
nu-l poate face demn să comunice cu el. 

Dar vreau să-l întreb dacă Dumnezeu cere alt- 
ceva de la el decât, cunoscându-l, să-l iubească; şi 
de ce crede că Dumnezeu n-ar putea să se lase cu- 
noscut şi iubit şi de el, fiind în mod firesc capabil de 
iubire şi cunoaştere, cu siguranță că el ştie măcar 
cine este şi iubeşte ceva. Deci, dacă omul vede ceva 
în bezna în care se află şi dacă găseşte ceva demn 
de iubire printre lucrurile pământului, de ce, dacă 
Dumnezeu îi dă o rază din esenţa lui, n-ar fi capabil 
să-l cunoască şi să-l iubească în aşa fel încât lui 
Dumnezeu să-i placă să intre în comunicare cu el? 
Există deci o trufie insuportabilă în acest fel de 
raționamente, chiar dacă ele par întemeiate pe o falsă 
umilință, nici sinceră, nici rezonabilă, dacă nu 
mărturiseşte că, neştiind despre noi cine suntem, nu 
o putem afla decât de la Dumnezeu. 

„Nu încerc să vă supun credinţa fără rațiune şi 
nu pretind să vă stăpânesc prin tiranie. Nu pretind 
nici măcar că v-aş oferi rațiunea tuturor lucrurilor. 
Și pentru a pune de acord aceste contradicții, vreau 
să vă fac să vedeți clar, prin mărturii temeinice, sem- 
nele divine în mine, care vă vor convinge cine sunt, 
obținând autoritatea prin minuni şi mărturii pe care 
nu le veți putea refuza; şi apoi să credeți fără şovăială 
în învățătura mea dacă nu veți găsi alt temei s-o 
refuzați, cum ar fi faptul că nu puteți şti prin voi 
înşivă dacă aceste lucruri sunt sau nu.“ 

„Dumnezeu a vrut să-i răscumpere pe oameni şi 
să ofere mântuirea celor care o căutau. Dar oamenii 
s-au arătat atât de nedemni că e drept ca Dumnezeu 
să refuze. unora, din pricina înăspririi lor, ceea ce 
acordă altora printr-o milostivire care acelora nu li 
se cuvine. Dacă ar fi vrut să înfrângă încăpăţânarea 
celor mai îndârjiți, el ar fi putut s-o facă, decoperin- 
du-se atât de evident lor că ei nu s-ar mai fi îndoit 
de adevărurile esenței lui, aşa cum va apărea în ziua 
din urmă, cu o asemenea izbucnire de fulgere şi cu 
o asemenea tulburare a naturii că morții vor învia şi 
orbii îl vor vedea.“ 

„Nu în acest fel a voit el să se arate pe tronul lui 
de mângâiere; pentru că atâția oameni s-au dovedit 
nedemni de îngăduinţa lui, el a vrut să-i lepede lipsin- 
du-i de binele pe care nu-l vor. Nu era deci drept ca 
el să se arate într-o manieră vizibil divină şi absolut 
capabil să-i convingă pe toți oamenii; dar n-ar fi fost 
drept nici să vină atât de ascuns încât să nu poată fi 
recunoscut de cei care-l caută cu sinceritate. El a 
dorit să fie perfect recunoscut de aceştia; şi astfel, 
vrând să se arate direct celor care-l caută din toată 
inima şi să rămână ascuns celor care îl alungau cu 
toată inima, el şi-a acomodat maniera de a se arăta, 
în sensul că a dat semne vizibile celor care-l căutau, 
dar nu şi celor care nu-l căutau.“ 

„Există destulă lumină pentru cei care vor să 
vadă şi destul întuneric pentru cei care au o aplecare 
potrivnică.“ 

+43]. — Nimeni altcineva n-a ştiut că omul este 
creatura prin excelență. Unii care cunoşteau bine 
realitatea acestei excelențe au luat drept laşitate şi 
ingratitudine sentimentele umile pe care oamenii le 
au în mod natural despre ei înşişi. Ceilalţi, care ştiau 
bine cât de eficientă este ticăloşia lor, au tratat drept 
ridicole aceste sentimente de măreție care sunt la fel 
de naturale omului. 

Ridicaţi ochu spre Dumnezeu, spun unii; vedeţi 
pe cel căruia îi semănați şi care v-a creat ca să vă 
închinați lui. Puteţi deveni asemenea lui; înțelep- 
ciunea vă va face egalul lui dacă veți vrea să-l urmaţi. 
„Ridicaţi capul, oameni liberi“, spune Epictet. Iar 
alții spun: Intoarce ochii spre pământ, vierme 
slăbănog, şi priveşte animalele al căror tovarăş eşti. 

Ce va deveni deci omul? Va fi el egalul lui 
Dumnezeu sau al animalelor? Ce îngrozitoare dis- 
tanță! Cine suntem deci? Nu vedem prin toate aces- 
tea că omul este rătăcit, căzut din locul lui, pe care-l 
caută neliniştit şi nu-l poate regăsi? Şi cine îl va 
călăuzi? Cei mai mari oameni nu au putut. 

432. — Pyrrhonismul este adevărat. Căci, la urma 
urmei, oamenii, înainte de lisus Christos, nu ştiau 
unde sunt, nici dacă erau mari sau micI. Şi cel 
care au spus una sau alta nu ştiau nici ei nimic des- 
pre acestea, bâjbâind, la întâmplare, fără să gân- 
dească; şi mai ales se rătăceau excluzând-o pe una 
sau pe alta. 

Ouod ergo ignorantes quaeritis, religio annun- 
tiat vobis!. 

*433. — După ce am înțeles întreaga natură a 
omului.— Pentru ca o religie să fie adevărată, ea tre- 
buie să ne cunoască natura. Ea trebuie să cunoasă 
măreția şi decăderea, precum şi temeiul uneia şi al 
celeilalte. Cine le-a cunoscut, decât religia creştină? 

*434. — Cele mai importante argumente ale pyr- 
rhonienilor (las deoparte pe cele neînsemnate) sunt: 
nu avem nici 0 certitudine cu privire la adevărul 
acestor principii, în afara credinței şi a revelației, 
dacă nu le simţim natural în noi. Or, acest sentiment 
natural nu este o probă convingătoare a adevărului 
lor pentru că nu există certitudine, în afara credinţei, 
dacă omul a fost creat de un Dumnezeu bun, de un 
demon rău sau la întâmplare; ne îndoim că aceste 
principii ne-au fost date ca adevărate, false sau in- 
certe, după originile noastre. Tot aşa cum nimeni nu 
are siguranţa, în afara credinţei, dacă veghează sau 
doarme, dat fiind că în timpul somnului credem că 
suntem în stare de veghe la fel de ferm ca şi cum am 
fi, credem că vedem spații, chipuri, mişcări; simţim 
timpul curgând, îl măsurăm; şi acţionăm ca în stare 
de veghe; în aşa fel încât, — jumătate din viață pe- 
trecând-o în somn, după propria noastră mărturisire, 
în care, orice ne apare, nu avem idee dacă e adevărat, 
toate sentimentele noastre fiind nişte iluzii, — cine 
ştie dacă această jumătate de viață pe care o petre- 
cem în stare de veghe nu este un alt somn, un pic 
diferit de primul, din care ne trezim când credem că 
dormim? 


328 


MORALA ŞI ÎNVĂȚĂTURA 


[Și cine se îndoieşte că, dacă am visa mai mult 
şi dacă din întâmplare, visurile s-ar pune de acord, 
ceea ce se întâmplă destul de des, chiar când ve- 
ghem în singurătate, lucrurile nu ni s-ar părea răstur- 
nate? În sfârşit, pentru că visăm adesea că visăm, 
adăugăm vise după vise, viaţa nu este ea însăşi decât 
un vis pe care se altoiesc altele, din care ne trezim 
prin moarte şi în timpul căreia avem tot atât de puţine 
cunoştinţe despre principiul adevărului şi al binelui 
ca şi în timpul somnului natural. Aceste diverse 
gânduri care ne tulbură nefiind decât iluzii poate, 
asemenea curgerii timpului şi deşartelor fantezii ale 
visurilor. ] 

Iată principile puternice de o parte şi de cealaltă. 

Le las la o parte pe cele mai neînsemnate, pre- 
cum discursul pe care-l țin pyrrhonienii împotriva 
influenţei cutumei, educației, moravurilor, țărilor şi 
a altor lucruri asemănătoare care, deşi îi antrenează 
pe cei mai mulți dintre oamenii comuni, pe cei care 
nu se întemeiază decât pe aceste şubrede fundamente, 
pot fi răsturnate la cel mai mic suflu al pyrrhonie- 
nilor. Putem să le cercetăm cărțile dacă nu suntem 
destul de convinşi; vom desluşi foarte repede, poate 
chiar prea repede. 

Mă opresc la unicul argument puternic al dog- 
maticilor care constă în faptul că, vorbind de bună- 
credință şi cu sinceritate, nu ne putem îndoi de prin- 
cipiile naturale. Împotriva cărora pyrrhonienii opun 
incertitudinea originilor noastre care o închid pe aceea 

a naturii noastre; la care dogmaticii sunt gata să 
răspundă de când durează lumea. 

lată războiul deschis între oameni: fiecare tre- 
buie să-şi aleagă tabăra, situându-se fie de partea 
pyrrhonienilor fie de partea dogmaticilor. Căci cel 
care vrea să fie neutru va fi pyrrhonian prin excelență; 
această neutralitate este esenţa cabalei (pyrrhoniene): 
cine nu e împotrivă e obligatoriu cu ei (de unde 
transpare avantajul lor). Ei nu sunt nici măcar de 
partea lor înşişi; ei sunt neutri, indiferenți, nehotărâți 
în toate, fără excepție. 

Ce va face omul în această situaţie? Se va îndoi 
de toate? Se va îndoi că veghează; dacă e pişcat, 
dacă e ars? Se va îndoi că se îndoieşte? Se va îndoi 
că există? Nu poate ajunge până aici; şi pun rămăşag 
că nu a existat niciodată un pyrrhonian perfect. Na- 
tura sprijină rațiunea neputincioasă şi o împiedică să 
bată câmpii până într-atât. 

Se va spune oare, dimpotrivă, că omul stăpâneşte 
adevărul cu certitudine, el, cel pe care oricât l-ai 
îndemna, nu-ți poate arăta nici o mărturie şi e obli- 
gat să dea înapoi? 

Ce este deci această himeră numită om? Ce nou- 
tate, ce monstru, ce haos, ce subiect de contradicţie, 
ce minune! Judecător al tuturor lucrurilor, vierme im- 
becil al pământului, trezorierul adevărului, cloaca de 
incertitudine şi eroare: slava şi scârna universului. 

Cine va desluşi această complexitate? Natura 
încurcă ițele pyrrhonienilor, rațiunea pe cele ale dog- 
maticilor. Ce se va întâmpla, oameni buni, care vă 

căutați veritabila condiție prin rațiunea voastră na- 
turală? Nu puteți ocoli nici una din aceste secte, nici 
să rămâneţi numai în una din ele. 

Află, deci, trufaşule, ce paradox eşti chiar pentru 
tine însuţi! Umileşte-ţi rațiunea neputincioasă; taci, 
natură imbecilă; află că omul îl depăşeşte infinit 
pe om şi înțelege de la stăpânul vostru adevărata 
voastră condiție pe care o ignorați. Ascultă-l pe 
Dumnezeu. 

Căci în sfârşit, dacă omul n-ar fi fost pervetrtit, 
el s-ar fi bucurat cu siguranţă în inocenţa lui şi de 
adevăr şi de fericire; şi dacă omul ar fi fost dintot- 
deauna pervertit, el n-ar fi avut nici o idee, nici despre 
adevăr, nici despre fericire. Dar, nefericiți cum sun- 
tem, chiar dacă nu este nici un gram de măreție în 
condiția noastră, ideea de fericire o avem, dar nu o 
putem atinge; simțim imaginea adevărului şi nu 
posedăm decât minciuna: incapabili să nu ştim ab- 
solut nimic şi să ştim ceva cu certitudine; e atât de 
evident că am fost cândva la un anumit nivel de 
perfecțiune din care am căzut, din nefericire! 

Lucru de mirare, totuşi, că misterul cel mai de- 
parte de cunoaşterea noastră, cel al transmisiei păca- 
tului, este un lucru fără de care noi nu putem do- 
bândi nici o cunoaştere despre noi înşine! Căci, fără 
îndoială, nu există nimic care să ne tulbure mai tare 
rațiunea decât să ni se spună că păcatul primului om 
I-a făcut vinovaţi pe toți cei care, fiind atât de de- 
parte de această întâmplare, par incapabili să parti- 
cipe la el. Această transmisie ni se pare nu numai 

imposibilă, ci chiar foarte nedreaptă; căci ce este 
mai potrivnic regulilor jalnicei noastre justiții decât 
să condamnăm în veşnicie un copil fără vină pentru 
un păcat, la care pare să fi participat atât de puţin, 
comis cu şase mii de ani înainte de naşterea sa? 
Fireşte, nimic nu ne tulbură mai profund decât această 
învățătură; şi totuşi, fără acest mister, noi suntem de 
neînțeles chiar pentru noi înşine. Nodul condiţiei 
noastre îşi are răsucirile şi ascunzişurile în acest abis, 
în aşa fel încât omul este mai de neînțeles fără acest 
mister decât este acest mister de neînțeles pentru 
om. [De unde se pare că Dumnezeu, dorind să ne 
evidenţieze dificultatea ființei noastre inteligibile faţă 
de noi înşine, a ascuns nodul atât de sus, mai bine 
spus, atât de jos, că suntem incapabili să ajungem la 
el; în aşa fel încât nu prin trufaşele agitații ale rațiunii 
noastre, ci prin simpla supunere a rațiunii, ne-am 
putea cu adevărat cunoaşte.] 

| Aceste temeiuri, solid clădite pe autoritatea in- 
violabilă a religiei ne fac să aflăm că există două 
adevăruri la fel-de ferme: primul, că omul în starea 
creației sau în cea de graţie este deasupra naturii, 
asemenea lui Dumnezeu şi participând la divinitate; 
celălalt, că, pervertit şi păcătos, el a decăzut din prima 
lui stare şi a devenit asemenea animalelor. ] 

| Aceste două propoziţii sunt la fel de ferme şi de 
sigure. Scriptura ne-o spune deschis când citim în 
câteva locuri: Deliciae meae esse cum filiis homi- 
num. Effundam Spiritum meum Super omnem carnem. 
Dii estis etc., iar în alte locuri citim: Omnis caro 

foenum. Homo assimilatus est jumentis insipienti- 
bus, et Similis factus est illis. Dixi in corde meo de 
filiis hominum. — Ecles., 3] 

[De unde apare clar că omul, prin har, devine 
asemenea lui Dumnezeu, participând la divinitatea 
sa, şi că, fără har, el este asemenea animalelor. ] 

435. — Fără aceste divine cunoştinţe, ce ar fi 
putut face omul decât fie să se înalțe în sentimentul 
interior care i-a rămas din măreţia lui trecută, fie să 
se prăbuşească la vederea slăbiciunii lui de acum? 
Căci, neputând vedea adevărul întreg, nu poate ajunge 
la o virtute perfectă. Unii consideră natura neperver- 
tită, şi s-au refugiat în orgoliu sau lene, cele două 
izvoare ale viciilor; pentru că ei nu pot decât on să 
1 se abandoneze ori să scape prin orgoliu. Chiar dacă 
excelența omului le este cunoscută, ei nu-i cunosc 
pervertirea; sau evită lenea, dar devin orgolioşi; şi 
dacă recunosc infirmitatea naturii, nu-i cunosc dem- 
nitatea: în aşa fel încât, chiar dacă pot evita vani- 
tatea, se îmbolnăvesc de disperare. De aici s-au născut 
diversele secte: stoicii şi epicurienii; dogmaticii şi 
academicienii etc. 

Numai religia creştină a putut vindeca aceste două 
VICII, nu alungându-l pe unul prin celălalt, prin în- 
țelepciunea pământului, ci alungându-le pe toate prin 
simplitatea Evangheliei. Căci ea îi învaţă pe cei drepți 
— pe care-i ridică până la împărtăşirea cu divinitatea 
— că în această sublimă stare chiar, ei mai poartă 
încă în ei acele forțe ale pervertirii care-i pot face 
toată viaţa supuşi greşelii, ticăloşiei, morţii, păcatu- 

lui; şi tot ea strigă celor mai necredincioşi că sunt 
demni să primească harul Mântuitorului. Astfel, 
făcându-i să tremure pe cei pe care-l justifică, îi con- 
solează pe cei pe care-i condamnă, temperând cu 
atâta dreptate teama prin speranţă, prin această dublă 
capacitate comună tuturor, a harului şi a păcatului, 
că ea coboară infinit mai mult decât ar putea-o face 
rațiunea, dar fără să ducă la disperare, şi înalță in- 
finit mai mult decât orgoliul naturii, fără să depă- 
şească măsura, evidențiind prin aceasta că numai 
religia, singura scutită de greşeală şi de viciu, îi poate 
învăţa pe oameni şi îi poate îndrepta. 

Cine ar putea refuza acestor celeste lumini 
credința şi închinarea? Nu e mai clar decât lumina 
zilei că simțim în noi trăsăturile de neşters ale 
întâietăţii noastre? Şi nu e adevărat că simţim în 
fiecare clipă efectele deplorabilei noastre condiţii? 
Ce ne scoate deci din acest haos şi din această con- 
fuzie monstruoasă dacă nu adevărul acestor două 
stări, cu o voce atât de puternică încât e imposibil 
să-l rezistăm. 

*436. — Slăbiciune. — Toate preocupările oame- 
nilor sunt îndreptate spre dobândirea binelui: dar nu 
vor avea nici un mijloc prin care să dovedească că-l 
dețin pe drept pentru că nu au la îndemână decât 
fantezia omului, dar nu şi forța de a-l stăpâni în 
deplină siguranţă. Acelaşi lucru se întâmplă şi științei 
pe care boala o poate învinge. Suntem incapabili să 
găsim adevărul şi binele. 

*437. — Dorim adevărul şi nu găsim decât incer- 
titudinea. 

Căutăm fericirea şi nu găsim decât ticăloşia şi 
moartea. 

Suntem incapabili să nu dorim adevărul şi binele, 
dar nu suntem capabili nici de certitudine, nici de 
fericire. Această dorință ne-a fost lăsată atât pentru 
a ne pedepsi cât şi pentru a ne face să simțim de 
unde am căzut. 

*438. — Dacă omul nu e făcut pentru Dumnezeu, 
de ce nu e fericit decât întru Dumnezeu? Dacă omul 
e făcut pentru Dumnezeu de ce îi este el atât de 
potrivnic lui Dumnezeu? 

439. — Natura e pervertită. —- Omul nu acționează 
prin rațiunea care-i alcătuieşte fiinţa. 

440. — Pervertirea rațiunii prin atâtea diverse şi 
extravagante moravuri. A trebuit să vină adevărul 
pentru ca omul să nu mai trăiască numai în sine. 

*441. — În ceea ce mă priveşte, mărturisesc că, 
imediat ce religia creştină ne descoperă acest princi- 
piu că natura oamenilor este pervertită şi căzută din 
faţa lui Dumnezeu, ea ne deschide ochii să vedem 
pretutindeni semnul acestui adevăr; căci natura a lăsat 
pretutindeni semnele unui Dumnezeu pierdut, şi în 
om ŞI în afara omului, şi ale unei naturi pervertite. 

*442. — Adevărata natură a omului, adevăratul 
bine, adevărata virtute şi adevărata religie sunt lu- 
cruri de care cunoaşterea este inseparabilă. 

443. — Măreţie, decădere. — Pe măsură ce avem 
mai multă lumină se descoperă mai multă măreție şi 

mai multă ticăloşie în om. Simțul comun al oame- 
nilor — la cei care sunt mai învăţaţi, filosofii — tul- 
bură simțul comun al oamenilor; creştinii îi tulbură 
pe filosofi. 

Cine se miră deci că religia are o cunoaştere 
adâncă despre ceea ce omul poate descoperi cu atât 
mai mult cu cât are mai multă înțelepciune? 

444. — Ceea ce oamenii prin marea lor înţe- 
lepciune nu reuşesc să cunoască, religia îi învață 
pe copii. 

*445. — Păcatul originar este o nebunie pentru 
oameni, Şi ne e prezentat ca atare. Nu-mi veți reproşa 
deci lipsa de rațiune a acestei învățături tocmai pen- 
tru că eu v-am spus că e fără rațiune. Dar nebunia 
el e mai înțeleaptă decât toată înțelepciunea lumii 
sapientius est hominibus. Căci fără aceasta, ce se va 
spune că este omul? Toată starea lui depinde de acest 
punct imperceptibil. Şi cum să-şi dea el seama prin 
rațiune, când e un lucru potrivnic rațiunii şi când, 
rațiunea departe de a-l inventa prin mijloacele sale, 
se depărtează din preajma lui? 

446. — Despre păcatul originar. Ampla tradiție a 
păcatului originar după evrei”. 

După cuvântul Facerii, 8, 21. Plăsmuirile inimii 
omului sunt rele din tinerețea lui. 

R. Moise Haddarschan: Această dospeală rea se 
află în om încă din clipa procreăru sale. 

Massechet Succa: Această dospeală rea are şapte 
nume în Scriptură; rău, prepuţ, neruşinat, duşman, 

scandal, inimă de piatră, acvilon; toate semnifică 
răutatea ascunsă şi impregnată în inima omului. 

Misdrach Tillim spune acelaşi lucru că Dumne- 
zeu va elibera natura bună a omului de natura lui 
cea rea. 

Această răutate se reînnoieşte în fiecare zi împo- 
triva omului, cum scrie Psalmul 37: „Nelegiuitul 
urzeşte planuri împotriva celui drept şi scrâşneşte 
din dinți. Dar Domnul îşi bate joc de el, căci vede 
cum vine Şi ziua lui“. Răutatea ispiteşte inima omu- 
lui în această viaţă şi-l pedepseşte într-o alta. Toate 
se păsesc în Talmud. 

Misdrach Tillim despre Psalmul 4: „Cutremu- 
rați-vă şi nu păcătuiți“. Cutremuraţi-vă şi îngroziți 
neînfrânarea, căci ea nu vă va duce în păcat. Și despre 
Psalmul 36: „Nelegiuitul a zis în inima sa: Teama 
de Dumnezeu să nu fie înaintea ochilor mei“; adică 
răutatea firească a omului a zis aceasta nelegiuitului. 

Misdrach el Kohelet. — „Mai bun e copilul sărac 
şi înţelept decât regele bătrân şi nebun care nu ştie 
să prevadă viitorul“. Copilul este virtutea, regele este 
răutatea omului. Și ea se numeşte rege pentru că 
toate membrele o ascultă şi e bătrână pentru că se 
află în inima omului din copilărie până la bătrânețe. 
Și nebună pentru că ea îl conduce pe om pe calea 
pierzaniei pe care el nu o poate presimți. 

Aceleşi lucru şi în Misdrach Tillim. 

Bereschit Rabba despre Psalmul 35: „Doamne, 
toate oasele mele te vor binecuvânta, tu care izbăveşti 
pe unul mai nenorocit de unul mai tare decât el, şi 

pe cel care-l jefuieşte“; există un tiran mai mare 
decât dospeala cea rea? — Şi Proverbe, 25: „De 
flămânzeşte vrăjmaşul tău dă-i să mănânce pâine“; 
adică dacă dospeala cea rea este flămândă dă-i din 
pâinea înțelepciunii despre care s-a vorbit în Pro- 
verbe 9; dacă îi e sete dă-i apa despre care a vorbit 
Isaia, 45. 

Misdrach Tillim zice acelaşi lucru; Scriptura în 
acest loc, vorbind despre duşmanul nostru, înțelege 
dospeala cea rea; dându-i această pâine şi această 
apă, adunând cărbuni încinşi pe capul lui. 

Misdrach el Kohelet despre Eclesiast 9: „Un mare 
rege a asediat un oraş mic“. Acest mare rege este 
dospeala cea rea, marile întărituri cu care el îl încon- 
joară sunt ispitele, dar s-a găsit un om sărac şi înţelept 
care l-a eliberat, adică virtutea. 

Psalmul 41: „Fericit cel ce ia aminte la cel sărac“. 

Și Psalmul 83: „Duh ce trece şi nu se mai în- 
toarce“; de unde unii au prins prilejul de a cârti 
împotriva nemuririi sufletului, dar sensul e că acest 
spirit e dospeala cea mai rea, care-l însoţeşte pe om 
toată viața, până la moarte, dar nu va mai învia cu 
el o dată. 

Și despre Psalmul 103, acelaşi lucru. 

Și despre Psalmul 16. 

Principiile Rabinilor: doi Mesia. 

447. — Se va spune că oamenii au cunoscut pă- 
catul originar, numai pentru că li s-a zis că dreptatea 
este partea pământului? — Nemo ante obitum beatus 

est; cu alte cuvinte, ei ar fi ştiut că, după moarte, 
începe beatitudinea eternă şi esențială? 

448. — [Miton] vede bine că natura e pervertită 
şi că oamenii sunt potrivnici cinstei; dar el nu ştie de 
ce ei nu se pot înălța. 

449. — Ordine. — După „pervertire“, să spunem: 
e drept ca toți cei care sunt în această stare s-o ştie; 
ŞI cei cărora le place şi cei cărora nu le place; dar nu 
e drept ca toți să vadă mântuirea“. 

*450. — Dacă nu ne cunoaştem trufia, ambiția, 
desfrânarea, slăbiciunea, ticăloşia şi nedreptatea, 
suntem cu adevărat orbi. Şi dacă ştim, să nu dorim 
să ne eliberăm, atunci ce să spunem despre om? 

Cum să nu avem deci respect pentru o religie 
care cunoaşte atât de bine defectele omului şi dorința 
pentru adevărul unei religii care promite atât de 
doritele leacuri? 

451. — Toţi oamenii se urăsc firesc între el. S-au 
folosit cât au putut de desfrânare pentru a o pune în 
slujba binelui public: dar asta nu e decât înşelătorie 
şi o falsă imagine a carității, pentru că de fapt nu e 
decât ură. 

*452. — A-1 plânge pe nefericiţi înseamnă a fi 
împotriva desfrânării. E uşor să facem uz de o aseme- 
nea mărturie de prietenie, făurindu-ne reputația de 
milostivi, fără să dăm nimic în schimb. 

453. — S-au întemeiat pe desfrânare admirabile 
reguli de constrângere, de morală şi de dreptate; dar 
în adâncuri, în adâncurile viclene ale omului, acest 
fiomentum malum nu este decât ascuns: nu e învins. 

454. — Nedreptate. — N-au avut un alt mijloc de 
a-şi satisface desfrânarea fără să facă rău altora. 

455. — Să ne urâm eul, dumneata, Miton, îl as- 
cunzi, nu renunți la el numai pentru atâta pricină. Deci 
ar trebui să te urâm. — Deloc, căci acționând cum 
acţionăm, îndatoritori față de toată lumea, nu avem 
motiv să ne urâm. — E adevărat, dacă nu urâm în acest 
eu decât neplăcerea care ne vine de acolo. Dar dacă-l 
urăsc pentru că este nedrept, pentru că vrea să fie în 
centrul tuturor lucrurilor, îl voi uri mereu. 

Intr-un cuvânt, eul are două calități: este nedrept 
în sine, pentru că vrea să fie centrul a toate; inco- 
mod pentru ceilalți pe care vrea să-i aservească; 
pentru că fiecare eu îi este duşman şi ar vrea să fie 
tiranul tuturor celorlalți. L-aţi făcut să se lepede de 
caracterul incomod, dar nu şi de nedreptate; şi astfel 
nu-l veți putea face plăcut celor care urăsc ne- 
dreptatea; nu-l veți face plăcut decât celor nedrepți 
care nu-l vor simţi ca pe un duşman; astfel, rămâneți 
nedrepți şi nu veți plăcea decât celor nedrepți. 

456. — Ce dereglare de judecată să se susțină că 
nimeni nu vrea să fie deasupra tuturor şi că nu-şi 
iubeşte mai mult propriul lui bine, durata fericirii şi 
a vieţii lui decât pe cele ale lumii întregi! 

457. — Fiecare este totul pentru el, căci, mort, 
totul moare pentru el. De aici vine faptul că fiecare 
crede că e totul pentru toți. Nu trebuie să judecăm 
natura după noi, ci după ea. 

*458. — „Tot ceea ce se află în lume este des- 
frânare a cărnii sau desfrânare a ochilor sau orgoliu 

al vieţii: /ibido sentiendi, libido sciendi, libido domi- 
nandi““. Nefericit pământ al blestemului pe care cele 
trei fluvii de foc mai degrabă-l aprind decât îl ră- 
coresc! Fericiți cei care, fiind pe aceste fluvii, nu 
s-au scufundat, nu s-au lăsat târâți şi au rămas drepți, 
neclătinați pe apele lui; nu în picioare, ci așezați 
într-un scăunel scund şi sigur, de unde nu se vor 
ridica înainte de a se lumina şi, după ce se vor fi 
odihnit în pace, vor întinde mâna celui care vrea să-i 
ridice pentru a-i ţine în picioare, bine statorniciți sub 
porticurile sfântului Ierusalim, unde orgoliul nu-i va 
putea înfrunta şi abate; şi, totuşi, unii plâng nu pen- 
tru că văd trecându-se toate lucrurile pieritoare pe 
care torentele le duc la vale, ci în amintirea scumpei 
lor patrii, Ierusalimul celest, despre care-şi amintesc 
mereu în interminabilul lor exil! 

459. — Fluviile Babilonului curg, se rostogolesc 
şi duc cu ele la vale. O, sfinte Sioane, unde totul este 
statornic şi nimic nu cade! 

Trebuie să stăm pe fluvu, nu dedesubt sau în 
mijlocul lor; ci deasupra; şi nu în picioare, ci aşezaţi; 
pentru a fi umili; fund aşezaţi şi 'în siguranță, dea- 
supra apelor. Dar stăm în picioare sub porticurile 
Ierusalimului. 

Să vedem dacă această plăcere este statornică 
sau schimbătoare: dacă trece, este un fluviu al 
Babilonului. 

460. — Desfrânarea cărnii, desfrânarea ochilor, 
orgoliul etc. — Există trei ordine ale lucrurilor: tru- 
pul, spiritul, voinţa. Carnalii sunt cei bogaţi, regii: 

obiectul lor este trupul. Curioşii şi savanții: obiectul 
lor este spiritul. Înţelepţii: obiectul lor este dreptatea. 

Dumnezeu domneşte peste toate şi totul se rapor- 
tează la el. În lucrurile trupului domneşte propriu-zis 
desfrânarea: în cele spirituale, curiozitatea; în înţe- 
lepciune, orgoliul. Nu pentru că nu poți fi glorios 
prin bunuri sau cunoştinţe, dar aici orgoliul nu-şi are 
rostul, căci spunând unui om că este savant, nu tre- 
buie să încetezi a-i spune că nu are dreptul să fie 
orgolios. Orgoliul îşi are locul în înţelepciune: nu 
poți să spui unui om că a devenit înțelept şi că nu 
are dreptul să fie glorios: căci aşa e drept. Astfel, 
numai Dumnezeu dă înțelepciunea; şi iată de ce: 
Qui gloriatur, in Domino glorietur?. 

461. — Cele trei feluri de desfrânări au dat naştere 
celor trei secte, iar filosofii n-au făcut decât să ur- 
meze una din aceste desfrânări. 

462. — Căutarea adevăratului bine. — Majori- 
tatea oamenilor caută binele în avere şi în bunurile 
exterioare sau măcar în petreceri. Filosofu au arătat 
deşertăciunea acestora şi le-au aşezat unde au putut. 

*463. — [Impotriva filosofilor care îl au pe Dum- 
nezeu fără lisus Christos.] 

Filosofii. — Ei cred că numai Dumnezeu e demn 
să fie iubit şi slăvit, dar au dorit să fie iubiți şi admiraţi 
de oameni. Nu-şi cunosc pervertirea. Dacă se simt 
plini de sentimente pentru a-l iubi şi slăvi pe Dum- 
nezeu şi-şi află aici bucuria cea mai mare să se so- 
cotească buni, ferice de ei! Dar dacă nu au aseme- 
nea sentimente, dacă nu au alt scop decât să-şi asi- 

gure stima oamenilor şi, când drept orice perfecţiune 
încearcă să-i facă pe oameni să-şi găsească fericirea 
iubindu-i pe ei, zic că această perfecțiune este ori- 
bilă. Cum! Ei l-au cunoscut pe Dumnezeu şi nu şi-au 
dorit decât să-i iubească oamenii, ca oamenii să se 
oprească la ei! Ei şi-au dorit să fie obiectul fericirii 
deliberate a oamenilor! 

464. — Filosofii. — Suntem plini de lucruri care 
ne scot în afara noastră. 

Instinctul ne îndeamnă să ne căutăm fericirea în 
afara noastră. Patimile noastre ne scot în afară chiar 
dacă nu există obiecte care să le ațâţe. Obiectele din 
afară ne ispitesc prin ele însele şi ne cheamă chiar 
dacă nu ne gândim la ele. Și atunci degeaba au spus 
filosofii: „Întoarceţi-vă la voi înşivă, în voi veţi găsi 
odihna“; lumea nu-i crede, iar cei care-i cred sunt 
cel mai deşerți şi mai proști. 

465. — Stoicu spun: „Retrageţți-vă în voi înşivă; 
acolo vă veți găsi odihna“. Şi nu e adevărat. 

Alţii spun: „leşiți în afară; căutați-vă fericirea în 
distracții“. Și nu e adevărat. De acolo vin bolile. 

Fericirea nu este în noi, nici în afara noastră, 
fericirea e în Dumnezeu, şi în afară şi înlăuntrul 
nostru. 

466. — Dacă Epictet ar fi văzut bine drumul 
adevărului, el ar fi spus oamenilor: , Urmaţi o cale 
falsă“; el arată că există o cale, dar ea tot nu duce la 
Dumnezeu. Aceea de a vrea ceea ce Dumnezeu vrea. 
Numai lisus Christos duce la el: Via, veritas. 

Viciile lui Zenon” chiar. 

467. — Temeiul efectelor. — Epictet. Cei care spun: 
„Vă doare capul“, nu o fac din acelaşi temei. Putem 
fi siguri de sănătate, dar nu de dreptate; şi temeiul 
lui era o nerozie. 

ȘI totuşi credea că-l poate demonstra zicând: „este 
în puterea noastră sau nu“. Dar nu băga de seamă că 
problemele inimii nu sunt în puterea noastră şi nu 
avea dreptul să argumenteze cu faptul că existau 
creştinii. 

*4608. — Nici o altă religie nu propune omului să 
se urască pe sine însuşi. Nici o altă religie nu poate 
deci să placă celor care se urăsc pe ei înşişi, căutând 
o ființă cu adevărat demnă de iubit. Și aceştia, chiar 
dacă n-ar fi auzit niciodată până atunci vorbindu-se 
despre religia unui Dumnezeu umilit, tot ar fi îm- 
brățişat-o pe loc. 

469. — Simt că s-ar fi putut întâmpla să nu fiu 
deloc, căci eul meu constă în gândirea mea; deci eu 
care gândesc s-ar fi putut să nu fiu dacă mama mea 
ar fi murit înainte de a-mi da viaţa: deci nu sunt o 
fiinţă necesară. Nu sunt etern şi nici infinit; dar văd 
bine că există în natură o ființă necesară, veşnică şi 
infinită. 

*470. — „Dacă aş fi văzut o minune m-aş fi con- 
vertit“ zic unii. Cum sunt atât de siguri că ar fi făcut 
ceea ce nu cunosc? Ei îşi imaginează că această 
convertire constă într-un fel de închinare faţă de 
Dumnezeu, ca un comerţ, ca o conversaţie închipuită 
de ei. Convertirea veritabilă constă în a se face pul- 
bere în faţa Fiinţei universale pe care au supărat-o 

de atâtea ori şi care-i poate pierde în orice clipă; în 
a recunoaşte că nu se poate nimic fără ea şi că nu 
merită nimic de la ea decât dizgeraţia; convertirea 
constă în a descoperi că există o opoziție invincibilă 
între Dumnezeu şi noi şi că, fără un mediator, nu 
putem intra în legătură cu el. 

471. — Este nedrept să ne ataşăm de cineva, cu 
toate că o facem cu plăcere şi de bunăvoie. l-aş 
înşela pe cei în care aş face să se nască această 
dorință, căci eu nu pot fi scopul nimănui şi nu pot 
să mulțumesc pe nimeni. Nu sunt eu gata să mor? 
Deci obiectul ataşamentului lor va muri. Pe cât de 
vinovat aş fi dacă aş acredita un fals, chiar mani- 
pulat cu blândeţe, crezând că poate face plăcere, 
făcându-mi şi mie astfel plăcere, la fel de vinovat aş 
fi dacă m-aş lăsa iubit şi i-aş atrage pe oameni spre 
mine să mă iubească. Trebuie să-i avertizez pe cei ce 
sunt gata să consimtă la o minciună, să nu creadă, 
orice avantaj ar avea din ea; şi să nu se ataşeze de 
mine: căci trebuie să-şi petreacă viața preocupaţi să-i 
placă lui Dumnezeu şi să-l caute numai pe el. 

*472. — Voința proprie nu ne mulţumeşte nicio- 
dată, chiar dacă ar avea în puterea ei tot ceea ce şi-ar 
dori. Fără ea, omul poate fi mulţumit, prin ea nu e 
mulțumit niciodată. 

473. — Să ne imaginăm un corp plin de membre 
gânditoare. 

*474. — Membre. Să incepem cu ele.— Pentru a 
măsura iubirea care trebuie s-o avem pentru noi 
înşine, să ne imaginăm un trup plin de membre 

gânditoare, căci noi suntem membrele întregului, şi 
să vedem atunci cum ar trebui fiecare membru să se 
iubească pe sine etc. 

*475. — Dacă picioarele şi mâinile ar avea o 
voinţă a lor specială, ele nu şi-ar avea niciodată un 
rost decât supunând această voință specială dintâi 
care guvernează întregul corp. In afara lui, ele sunt 
dezorganizate şi nefericite; dar, nedorind decât binele 
trupului, ele îşi fac lor înseși bine. 

476. — Numai pe Dumnezeu să-l iubim, să nu ne 
urâm decât pe noi. 

Dacă piciorul n-ar fi ştiut niciodată că aparţine 
trupului şi că există un trup de care depinde, dacă nu 
s-ar cunoaşte şi nu s-ar iubi decât pe sine, când ar 
descoperi că aparține unui trup de care depinde, ce 
regret, ce ruşine pentru viaţa lui trecută, de a fi fost 
inutil trupului care îi dă viaţa, care l-ar fi nimicit 
dacă l-ar fi retezat şi l-ar fi separat, ca şi cum s-ar 
fi lepădat de el! Ce rugăminți pe el să fie păstrat! Cu 
ce supunere s-ar lăsa guvernat de voinţa care călău- 
zeşte corpul, până la a consimţi să fie îndepărtat 
dacă ar fi trebuit! Sau să-și piardă calitatea lui de 
membru; căci trebuie ca orice membru să accepte să 
moară pentru trup, singurul pentru care totul există. 

+47]. — Este fals că suntem demni să fim iubiţi 
de ceilalți şi este nedrept s-o dorim. Dacă ne-am fi 
născut rezonabili şi indiferenți, cunoscându-ne pe 
noi şi pe ceilalți, n-am da deloc frâu liber acestei 
voințe a noastre. Şi totuşi ne naştem cu ea; ne naş- 
tem deci nedrepţi, căci totul tinde către sine. Faptul 

acesta e potrivnic oricărei ordini; trebuie să tindem 
spre general; înclinația spre sine este începutul 
oricărei dezordini, în organizarea administrativă, în 
economie, în corpul individual al omului. Voința este 
deci pervertită. 

Dacă membrii comunităților naturale şi civile tind 
spre binele trupului, comunitățile în sine trebuie să 
tindă spre un alt trup mai general, ai cărui membri 
sunt. Trebuie deci să tindă spre general. Ne naştem 
deci nedrepți şi pervertiți. 

*478. — Când vrem să ne gândim la Dumnezeu, 
nu există oare întotdeauna ceva care ne distrage, 
Ispitindu-ne să gândim la altceva? Acesta este un 
rău care s-a născut o dată cu noi. 

*479. — Dacă există un Dumnezeu, să-l iubim 
numai pe el şi nu fiinţele trecătoare. Raționamentul 
necredincioşilor, în Înţelepciune, nu se întemeiază 
decât pe faptul că nu există Dumnezeu. „Veniţi deci, 
spune nelegiuitul, să ne desfătăm cu făptuirile“. E 
lucrul cel mai rău dintre toate. Dacă ar exista pentru 
el un Dumnezeu de iubit, nu ar fi ajuns la această 
concluzie, ci la una cu totul contrară la cea care 
aparține înțelepţilor: „Există un Dumnezeu, să nu ne 
bucurăm deci de făpturi“. 

Deci, tot ceea ce ne îndeamnă să ne ataşăm de 
făptuiri este rău pentru că ne împiedică fie să-l slujim 
pe Dumnezeu, dacă-l cunoaştem, fie să-l căutăm, 
dacă nu-l cunoaştem. Dar noi suntem plini de des- 
frânare, plini deci de rău; de aceea trebuie să ne 

urâm pe noi înşine şi tot cea ce ne îndeamnă spre 
altă legătură decât cu Dumnezeu. 

480. — Pentru ca membrele să fie fericite, ele 
trebuie să aibă o voinţă şi aceasta să se conformeze 
trupului. 

*481. — Morțile exemplare ale lacedemonienilor 
nu ne emoționează deloc. Ce ne pot aduce ele? Numai 
moartea martirilor ne emoţionează; căci ei sunt 
„membrele noastre“. Avem o legătură comună cu ei: 
hotărârea lor o poate determina pe a noastră, nu 
numai prin exemplu, ci pentru că o poate valida pe 
a noastră. În exemplul păgânilor nu găsim nimic din 
toate acestea; nu avem nici O legătură cu ei; nu devii 
bogat văzând un străin bogat, dar te îmbogăţeşti când 
tatăl sau soţul tău este bogat. 

*482. — Morala. — Dumnezeu făcând cerul şi 
pământul, care nu simt deloc bucuria existenţei lor, 
a vrut să creeze ființe care să cunoască această bu- 
curie Şi care să alcătuiască un trup cu membre gân- 
ditoare. Căci membrele noastre nu simt deloc fericirea 
unirii lor, a admirabile: lor inteligenţe, a grijii pe 
care o are natura de a le da viaţă, de a le face să 
crească, să dureze. Cât de fericite ar fi dacă ar simţi, 
dacă ar vedea! Dar ar trebui pentru aceasta să aibă 
inteligență ca să cunoască şi bunăvoință ca să con- 
simtă la voinţa sufletului universal. Dotate cu inteli- 
genţă, dacă s-ar folosi de ea numai pentru a-şi reține 
hrana numai pentru ele însele, fără s-o lase să treacă 
spre alte membre, ar fi nu numai nedrepte, ci chiar 
ticăloase, urându-se între ele, în loc să se iubească; 

fericirea ca şi datoria lor constând în a consimțţi la 
conduita întregului suflet căruia aparţin, care le 
iubeşte mai mult decât se iubesc ele pe sine. 

483. — A fi membru şi a nu avea viaţă, fiinţă şi 
simțire decât prin spiritul trupului şi pentru trup. 

Membrul separat, nevăzând trupul căruia aparține, 
nu este decât o ființă pieritoare şi muribundă. Și 
totuşi crede că este un întreg; nevăzând deloc trupul 
de care depinde, crede că nu depinde decât de sine 
ŞI vrea să devină centru şi trup el însuşi. Dar neavând 
în sine principiu de viaţă, nu face decât să se rătă- 
cească şi să se mire în incertitudinea ființei lui, 
simțind bine că el nu e trup şi totuşi nevăzând deloc 
că e membrul unui trup. În sfârşit, când descoperă 
acest lucru, se simte parcă ar fi revenit la sine şi nu 
se mai iubeşte decât pentru trup. Și-şi plânge rătăci- 
rile lui trecute. 

El n-ar putea prin natură să iubească un alt lucru 
decât pentru sine, aservindu-l, pentru că fiecare lu- 
cru se iubeşte pe sine mai mult decât pe orice... Dar 
iubind trupul, el se iubeşte pe sine pentru că el nu 
are fiinţă decât în interiorul trupului, prin el şi pen- 
tru el: gui adhaeret Deo unus spiritus est. 

Corpul iubeşte mâna, iar mâna, dacă ar avea 
voință, ar trebui să se iubească la fel cum o iubeşte 
sufletul. Orice iubire care depăşeşte acestea este 
nedreaptă. 

Adhaerens Deo unus Spiritus est. Ne iubim pe 
noi pentru că suntem membru al lui lisus Christos, 

el este corpul căruia noi îi suntem membru. Totul 
este unul, unul este în celălalt, ca cele trei Persoane. 

*484. — Adevărata şi unica virtute este deci să ne 
urâm (pentru că suntem demni de ura prin desfrânare) 
şi să căutăm o ființă cu adevărat demnă de iubire 
pentru a iubi. Dar, cum nu putem iubi ceea ce este 
în afara noastră, ar trebui să iubim o ființă care este 
în noi şi Care nu suntem noi şi acest lucru este 
adevărat pentru fiecare om în parte. Or, aceasta nu 
poate fi decât Fiinţa universală! Regatul lui Dumne- 
zeu este în noi; binele universal este în noi, este noi 
înşine şi nu este noi înşine. 

*466.— Demnitatea omului constă, în starea lui 
de inocență, să folosească şi să stăpânească făptuirile, 
dar astăzi şi-a pierdut demnitatea şi s-a supus lor. 

*487.— Orice religie e falsă dacă, în credinţa sa, 
nu adoră pe Dumnezeu ca principiu al tuturor lucru- 
rilor şi dacă, în morala ei, nu iubeşte un singur 
Dumnezeu ca scop al tuturor lucrurilor. 

488. — ... Dar este imposibil ca Dumnezeu să fie 
scop dacă n-ar fi principiu. Ne-am înălța privirile în 
sus, dar ne-am sprijini pe nisip: pământul s-ar crăpa, 
ne-am scufunda privind la cer. 

489. — Dacă există un singur principiu al întregu- 
lui, un singur sfârşit pentru tot, atunci totul se face 
prin el, totul e pentru el. Adevărata religie trebuie 
deci să ne înveţe să nu-l slujim decât pe el. Dar cum 
suntem neputincioşi să ne închinăm cuiva pe care 
nu-l cunoaştem şi să iubim altceva decât pe noi 
înşine, religia care ne învață datoriile să ne înveţe şi 

neputințele noastre, oferindu-ne de asemenea reme- 
diile. Religia ne învaţă că printr-un om totul a fost 
pierdut, iar legătura noastră cu Dumnezeu s-a rupt, 
dar că tot printr-un om legătura s-a refăcut. 

Ne naștem atât de potrivnici acestei iubiri a lui 
Dumnezeu şi totuşi avem atâta nevoie de ea încât 
e de crezut că ne naştem vinovaţi, altfel Dumnezeu 
ar fi nedrept. 

490. — Oameni nefiind obişnuiţi să creeze va- 
loarea nu fac decât s-o răsplătească acolo unde o 
găsesc gata constituită, judecându-l pe Dumnezeu 
după ei înşişi. 

*49].— Adevărata religie trebuie să aibă drept 
semn obligația de a-l iubi pe Dumnezeu. Aşa ar fi 
drept şi totuşi nici o altă religie, în afară de a noas- 
tră, n-a făcut acest lucru. Religia trebuie să ştie ce 
este desfrânarea şi neputinţa; a noastră le ştie. Ea 
trebuie să ofere şi remediile: rugăciunea e primul 
remediu. Nici o religie nu a cerut lui Dumnezeu să 
se lase iubit şi urmat. 

*492. — Cine nu urăşte în sine amorul lui propriu 
şi acel instinct care-l face să se creadă egalul lui 
Dumnezeu, este orb de-a binelea. Cine nu vede că 
nimic nu e mai potrivnic adevărului şi dreptății? Căci 
este fals că am avea această capacitate; este nedrept 
şi imposibil s-o dobândim, pentru că toți vor acelaşi 
lucru. Ne-am născut deci într-o evidentă nedreptate, 
de care nu ne putem elibera, deşi ar trebui să ne 
eliberăm. 

Totuşi nici o altă religie n-a remarcat că e vorba 
aici de un păcat, nici că ne-am născut cu el, nici că 
suntem obligați să-i rezistăm; după cum nu s-a gân- 
dit să ne ofere remedii. 

493. — Adevărata religie ne învaţă datoriile, ne- 
putințele (orgoliu şi desfrânarea);, dar şi remediuile 
(umilinţa, mortificarea). 

494. — Ar trebui ca adevărata religie să ne înveţe 
despre măreție, despre ticăloşie, să ne inducă res- 
pectul şi ura de sine, iubirea şi ura. 

*495. — Dacă este o orbire supranaturală să 
trăieşti fără să-l cauţi pe Dumnezeu, să trăieşti în 
răutate crezând în Dumnezeu, este o orbire înspăl- 
mântătoare. 

496. — Experienţa ne învață să vedem diferenţa 
enormă între devoțiune şi bunătate. 

*497. — Împotriva celor care, încrezători în mila 
lui Dumnezeu, trăiesc nepăsători, fără să facă fapte 
bune. — Cum cele două izvoare ale păcatelor noastre 
sunt trufia şi lenea, Dumnezeu ne-a descoperit două 
calități în el pentru a ne vindeca: mila şi dreptatea 
sa. Sarcina dreptăţii este să nimicească orgoliul, oricât 
de sfinte ar fi faptele noastre, et non intres in judi- 
cium etc.” iar sarcina milei este să combată lenea, 
îndemnând la fapte bune, după cum se spune în 
pasajul următor: „Mila lui Dumnezeu cheamă la 
căință“; şi unul aparţinând niniviţilor: „Să ne căim, 
să vedem dacă nu cumva i se va face milă de noi“. 

Și astfel, nu numai că mila lui nu va îngădui 
delăsarea, dar o va combate categoric; şi atunci, în 


352 


MORALA ȘI ÎNVĂȚĂTURA 


loc să spunem: „Dacă Dumnezeu n-ar fi milostiv, ar 
trebui să facem multe eforturi întru virtute“, trebuie 
să spunem, dimpotrivă, că tocmai pentru că Dum- 
nezeu e milostiv, e necesar să facem atât de multe 
eforturi întru virtute. 

498. — E adevărat, se dobândeşte greu starea de 
pietate. Dar această greutate nu vine din pricina 
pietăţii care începe să lucreze în noi, ci din pricina 
lipsei de pietate care mai stăruie încă în noi. Dacă 
simțurile noastre nu s-ar opune căinței şi dacă per- 
vertirea noastră nu ne-ar împotrivi punităţii lui Dum- 
nezeu, n-ar fi deloc greu să devenim pioşi. Nu sufe- 
rim decât în măsura în care viciul, care ne este na- 
tural, rezistă în fața harului supranatural; inima 
noastră se simte sfâşiată între două eforturi contrare; 
dar ar fi nedrept să imputăm această sfâşiere lui 
Dumnezeu care ne atrage spre el, în loc s-o atribuim 
lumii care ne ţine pe loc. Precum un copil pe care 
mama îl smulge din braţele hoților şi care trebuie să 
sufere violența iubitoare şi legitimă a celei care-i va 
aduce libertatea şi să deteste violenţa dezlănțuită şi 
tiranică a celor care-l rețin pe nedrept. Cel mai crud 
război cu care Dumnezeu i-ar putea pedepsi pe oa- 
meni în această viață ar fi să-i lipsească de acest 
război pe care el l-a adus cu sine: „Am venit să aduc 
războiul“, spune el şi, pentru a învăţa ce este acest 
război: „Am venit să aduc sabia şi focul“. Până la 
venirea lui, lumea trăia într-o falsă pace. 

499. — Opere exterioare — Nu e nimic mai peri- 
culos decât ceea ce place şi oamenilor şi lui Dumne- 

zeu. Căci stările care-i plac lui Dumnezeu şi oame- 
nilor conțin un lucru care place lui Dumnezeu şi 
altul care place oamenilor: cum ar fi măreția sfintei 
Tereza; ceea ce-i place lui Dumnezeu este profunda 
ei umilință în revelațiile sale, ceea ce place omului 
este înțelepciunea ei. Şi fiecare pe întrecute vrea să 
imite aceste discursuri crezând că imită starea ei; şi 
nu se străduiesc să iubească ceea ce Dumnezeu 
iubeşte şi a se pune în starea care-i place lui 
Dumnezeu. 

E mai bine să nu posteşti şi să te smereşti decât 
să posteşti şi să nu fii smerit. Fariseu, vameş. 

La ce mi-ar folosi să le păzesc pe toate, când 
totul ar putea în aceeaşi măsură să mă vatăme şi să 
mă slujească, când totul depinde de binecuvântarea 
lui Dumnezeu pe care o oferă doar pentru ceea ce se 
face întru el, după porunca şi căile lui, felul cum se 
împlineşte o faptă fund la fel de important pentru 
că Dumnezeu poate din rău să facă bine, dar, fără 
Dumnezeu, omul din bine face rău. 

500. — Inţelegerea cuvintelor bine şi rău. 

501. — Prima treaptă: a fi mustrat pentru că ai 
făcut rău şi a fi lăudat pentru bine. A doua treaptă: 
să nu fn nici lăudat, nici mustrat. 

502. — Avraam nu ia nimic pentru el, ci doar 
pentru slujitorii săi; astfel, cel drept nu ia din lume 
nimic pentru sine, nici nu caută admirația lumii: 
numai de poftele lui el se slujeşte ca un stăpân 
spunând uneia: Du-te şi /celeilalte]: Vino. Sub te 
erit appetitus tuus!. Poftele sale astfel stăpânite sunt 

virtuţi: Zgârcenia, mânia, pe care Dumnezeu însuşi 
şi le atribuie, şi ele sunt tot virtuți ca şi clemența, 
mila, stăruința, care şi ele pot fi pofte. Trebuie să ne 
folosim de ele ca de nişte sclave şi, lăsându-le hrana 
lor, să împiedicăm sufletul să se hrănească din ele, 
căci, dacă poftele stăpânesc, acestea devin vicii care 
hrănesc sufletul şi-l otrăvesc. 

503. — Filosofii au consacrat viciile atribuindu-le 
chiar lui Dumnezeu: creştinii au consacrat virtuțile. 

504. — [...Lipsit de spiritul lui Dumnezeu; şi 
faptele lui ne înşeală din cauza dispariției sau între- 
ruperii spiritului lui Dumnezeu în el: şi el se căieşte 
în amărăciunea lui.] 

Cel înţelept acționează prin credință chiar în lu- 
crurile cele mai neînsemnate: când îşi mustră sluji- 
torii, el doreşte convertirea lor în duhul lui Dumnezeu 
şi-l roagă pe Dumnezeu să-i îndrepte, aşteptând tot 
atât de la Dumnezeu cât şi de la mustrările lui, rugân- 
du-l pe Dumnezeu să binecuvânteze pedepsele lui. 
Și la fel pentru toate faptele sale... 

505. — Totul ne poate fi fatal, chiar lucrurile făcute 
pentru a ne sluji; precum se întâmplă să ne ucidă 
pereţii sau treptele dacă nu călcăm drept. 

Cea mai mică mişcare este importantă pentru 
natură; marea întreagă se schimbă din pricina unei 
pietre. Astfel, în har cea mai mică faptă este impor- 
tantă prin efectele ei asupra întregului. Deci totul 
este important. 

În fiecare faptă, trebuie să privim, în afară de 
fapta în sine, starea noastră prezentă, trecută şi vii- 

toare şi starea celorlalți, acelor pentru care această 
faptă contează, şi să vedem toate legăturile dintre 
lucruri. Și atunci vom fi stăpâni pe noi. 

506. — Dumnezeu să nu ne impute păcatele noas- 
tre, adică toate consecinţele şi urmările păcatelor 
noastre, care sunt îngrozitoare, chiar ale celor mai 
MICI greşeli, dacă le ține socoteala fără milă! 

507. — Acţiunile harului, duritatea inimii; circum- 
stanțele exterioare. 

508. — Pentru a face din om un sfânt e nevoie de 
har, iar cel care se îndoieşte nu ştie ce este un sfânt 
şi ce este un om. 

509. — Filosof — Frumos lucru să sfătuieşti un 
om care nu se cunoaşte pe sine să se ducă singur 
spre Dumnezeu! Frumos lucru să i-o spui unui om 
care se cunoaşte! 

510. — Omul nu este demn de Dumnezeu, dar nu 
incapabil să devină demn de el. 

Este nedemn pentru Dumnezeu să se alăture 
unui ticălos, dar nu este nedemn să-l scoată din 
ticăloşia lui. 

511. — Dacă cineva vrea să spună că omul nu 
merită să-i vorbească lui Dumnezeu, trebuie să fie 
foarte mare pentru a avea dreptul să judece. 

512. — Întreaga Euharistie cuprinde în expresia 
ei trupul lui lisus Christos, dar nu se poate spune că 
reprezintă întregul trup al lui Christos. Dacă nu se 
produce o schimbare prin unirea celor două lucruri 
(pâinea şi vinul), nu ne este îngăduit să spunem că 
unul devine celălalt: astfel, sufletul este unit cu tru- 

pul, focul cu lemnul, fără schimbare. E nevoie de o 
schimbare pentru ca forma unuia să devină forma 
celuilalt, cum ar fi unirea Verbului cu omul. 

Pentru că trupul meu nu poate alcătui trupul unui 
om, deci sufletul meu, unit cu orice fel de materie, 
îmi va alcătui trupul. Nu se distinge condiția nece- 
sară de condiţia suficientă: unirea e necesară, dar nu 
suficientă. Braţul stâng nu este brațul drept. Impe- 
netrabilitatea este o proprietate a corpurilor. 

Identitatea de numero, dacă se produce în același 
timp, presupune identitatea materiei. Dacă Dumnezeu 
uneşte sufletul meu cu un trup din China, acelaşi 
trup, idem numero, va fi în China. Acelaşi râu care 
curge aici este idem numero cu cel care curge în 
acelaşi timp în China. 

513. — De ce a stabilit Dumnezeu rugăciunea: 

1]. Pentru a comunica făpturilor sale demnitatea 
cauzalității. 

2. Pentru a ne învăţa de la cine deţinem virtutea. 

3. Pentru a ne face să dobândim celelalte virtuți 
prin muncă. 

Dar pentru a-şi păstra întâietatea, el dă rugăciu- 
nea celui pe care-l iubeşte. 

Obiecţie: Dar se va crede că rugăciunea vine de 
la noi. 

Acest lucru este absurd, căci aflând credinţa și 
neavând virtuțile, cum am putea avea credinţă? Să 
fie oare mai mare distanța între necredință şi credință 
decât între credință şi virtute? 

Merit, un cuvânt ambiguu. 

Meruit Habere Redemptorem. 
Meruit tam sacra membra tangere. 
Dieno tam sacra membra tangere. 
Non sum dignus. 

Qui manducat indignus. 

Dignus est accipere. 

Dionare me.!! 


Dumnezeu nu ne datorează decât ceea ce ne 
promite. El a promis să ne îndreptăţească rugăciu- 
nile, dar niciodată n-a promis rugăciunea decât fiilor 
promişI. 

Sfântul Augustin a spus fără tăgadă că forţele 
pot să i se ia celui drept, dar a spus-o din întâm- 
plare; căci s-ar fi putut ca ocazia s-o spună să nu se 
ivească. Dar principiile sale dovedesc că ivindu-se 
prilejul, i-a fost imposibil să n-o spună sau să spună 
ceva potrivnic. A fost deci mai mult obligat s-o spună, 
într-o anumită împrejurare, decât că ar fi spus-o 
pentru că s-a ivit un anume prilej: una ține de nece- 
sitate, cealaltă de întâmplare. Necesitatea şi întâm- 
plarea sunt tot ceea ce putem cere. 

514. — „Lucraţi la mântuirea voastră cu teamă.“ 

Mărturia rugăciunii: Petenti dabitur!?. 

Deci stă în puterea noastră să cerem. Spre deo- 
sebire de ... Dar împlinirea pe care o cerem nu este 
în puterea noastră. Fiindcă nu suntem mântuiţi, iar 
orice împlinire se află în mântuire, ne lipseşte ru- 
găciunea. 

Cel drept n-ar trebui să spere numai în Dumne- 
zeu, pentru că nu trebuie să spere, ci să se stră- 
duiască să obțină ceea ce cere. 

Să conchidem deci că, datorită faptului că omul 
a devenit nedrept după primul păcat, şi că Dumnezeu 
nu vrea să se depărteze de el din această pricină, 
numai în starea lui dintâi stă în puterea omului să nu 
se depărteze. 

Deci cei care se îndepărtează de Dumnezeu, au 
pierdut această stare a lor dintâi, pentru că, altfel, nu 
s-ar depărta de Dumnezeu; iar cei care nu se depăr- 
tează şi-au păstrat starea lor de grație. Deci cei pe 
care i-am văzut plini de har pentru un timp, prin 
această stare dintâi, de îndată ce vor fi lipsiţi de 
acest har, vor înceta să se mai roage. 

Apoi Dumnezeu îl părăseşte pe cel dintâi în sen- 
sul că... 

*515. — Cei aleşi îşi vor ignora virtuțile, iar 
năpăstuiţii întinderea crimelor lor: „Doamne, oare 
când te-am văzut înfometat şi însetat etc.?“* 

516. — Rom., III, 27. „Atunci unde este pricina 
de laudă? A fost înlăturată. Prin care lege? Prin le- 
gea faptelor? Nu, prin legea credinţei.“ Deci credința 
nu este în puterea noastră, precum faptele legii, ea 
ne este dată într-un alt fel. 

517. — Alinaţi-vă! Nu de la voi trebuie să aşteptaţi, 
dimpotrivă, neaşteptând nimic de la voi, trebuie să-l 
aşteptaţi. | 

518. — În orice condiţie, chiar şi martirii au de ce 
se teme, prin Scriptură. 

Cel mai mare chin al Purgatoriului este incerti- 
tudinea judecății. Deus absconditus!:. 

519. — Ioan, 8, 30-32: Multi crediterunt in eum. 
Dicebat ergo Jesus: „Si manseritis..., vere mei 
discipuli eritis,; et veritas liberabit vos “. Responde- 
runt: « Semen Abrahae sumus, et nemini servi- 
mus unqguam. “1? 

Există o diferenţă între ucenici şi adevărații uce- 
nici. Ei pot fi recunoscuţi spunându-li-se că adevărul 
îi va elibera: căci dacă răspund că sunt liberi şi că 
stă în puterea lor să se elibereze din mâna diavolu- 
lui, sunt ucenici, dar nu adevărații ucenici. 

520. — Legea nu distruge natura: ea o învaţă; 
harul nu distruge legea, ci o exercită. Credinţa în 
botez este izvorul vieții creştinilor şi al celor 
convertiți. 

*52 1. — Harul va fi mereu în lume — ca şi natura 
— în aşa fel încât el este într-un fel natural. Şi vor fi 
pelagieni, şi catolici şi între ei dispute. Pentru că 
unii purced dintr-o primă naştere, iar ceilalți din grația 
celei de a doua naşteri. 

522. — Legea ne obligă la ceea ce nu ne dă, harul 
ne dă numai la ceea ce ne obligă. 

523. — Orice credinţă constă în Adam sau lisus 
Christos; şi orice morală în desfrânare sau har. 

*524. — Nu există nici o învățătură mai proprie 
omului decât aceasta care-l învaţă despre dubla lui 
capacitate de a primi şi de a pierde harul, din pricina 
dublului pericol la care este expus, al disperării sau 
al orgoliului. 

525. — Filosofii nu recomandă deloc sentimente 
pe măsura celor două stări. 

Ei inspiră mişcări de măreție pură şi nu aceasta 
este starea omului. 

Ei inspiră sentimente de umilință pură, şi nu 
aceasta este starea omului. 

Mişcările de umilinţă trebuie făcute nu prin 
natură, ci prin Căință; nu pentru a stărui în ea, ci 
pentru a ne înălța spre măreție. Înălţarea nu se face 
prin merit, ci prin har şi după ce am trecut prin 
umilință. 

*526. — Ticăloşia convinge disperarea, orgoliul 
convinge prezumția. Întruparea a demonstrat omului 
măsura ticăloşiei lui prin măsura răscumpărării ne- 
cesare. 

*527. — Cunoaşterea lui Dumnezeu fără cunoaş- 
terea ticăloşiei ființei umane dă naştere orgolului. 
Cunoaşterea ticăloşiei fiinţei umane fără cunoaşterea 
lui Dumnezeu produce disperarea. Cunoaşterea lui 
lisus Christos se află la mijloc pentru că prin el îl 
regăsim şi pe Dumnezeu şi ticăloşia noastră. 

*528. — lisus Christos este un Dumnezeu de care 
ne apropiem fără orgoliu şi la picioarele căruia ne 
aplecăm fără disperare. 

*529. — ...Nici o ticăloşie care să ne facă inca- 
pabili de bine, nici o sfinţenie scutită de rău. 

*530. — O persoană mi-a zis într-o zi că era plin 
de bucurie şi încredere când ieşea de la împărtăşanie. 
Un altul îmi spunea că stăruia în el o teamă. Mă 
gândeam că din amândoi am fi făcut unul bun şi că 

fiecăruia îi lipsea sentimentul celuilalt. Se întâmplă 
şi în alte situații. 

531. — Cel care ştie voia stăpânului său va fi mai 
aspru bătut din cauza puterii pe care o are prin 
cunoaşterea lui. Qui justusest, justificetur adhuc!'*, 
din cauza puterii pe care 1-0 dă dreptatea lui. Celui 
care a primit mai mult 1 se va cere mai mult, din 
cauza puterii care 1 s-a dat. 

532. — Scriptura conţine pasaje pentru a alina 
toate stările şi pentru a înfricoşa toate stările. 

Natura pare să fi procedat la fel prin cele două 
infinituri, natural şi moral, pentru că vom avea întot- 
deauna înălțăni şi căderi, vom fi mai luminaţi sau 
mai puțin luminaţi, mai plini de har sau mai ticăloşi, 
având în noi destule lucruri prin care să ne umilim 
dar să ne şi ridicăm din umilinţă. 

533. — Comminutum cor (Ap. Pavel), iată ca- 
racterul creştin. A/be v-a numit, eu nu vă mai cunosc 
(Corneille), iată un caracter inuman. Caracterul uman 
este cu totul altfel.!€ 

534. — Nu există decât două feluri de oameni: 
unii drepţi care se cred păcătoşi, alții păcătoşi care 
se cred drepți. 

535. — Trebuie să fim foarte îndatorați celor care 
ne atrag atenția asupra defectelor noastre, căci ei ne 
mortifică şi ne înştiințează că suntem disprețuiți; ceea 
ce nu ne opreşte să fim şi în viitor, căci mai avem 
şi alte defecte pentru a fi dispreţuiți. Dar ei pregătesc 


. .w . e. 


362 


MORALA ȘI ÎNVĂȚĂTURA 


*536. — Aşa e făcut omul că spunându-i mereu 
că e un prost până la urmă crede; şi tot spunându-i 
lui însuşi până la urmă crede. Conversaţia omului cu 
sine însuşi trebuie foarte bine supravegheată: Cor- 
rumpunt mores bonos colloguia prava!!. Trebuie să 
păstrăm tăcerea atât cât putem şi să nu vorbim decât 
cu Dumnezeu, pentru că el este adevărul şi astfel ne 
convingem pe noi înşine de acest adevăr. 

537. — Creştinismul e ciudat. El porunceşte 
omului să-şi recunoască răutatea şi chiar caracterul 
lui abominabil; şi-i porunceşte să fie asemenea lui 
Dumnezeu. Fără o asemenea contrapondere, elevația 
l-ar face îngrozitor de vanitos, iar ticăloşia teribil de 
abject. 

*538. — Cât de puţin orgoliu îi trebuie unui creş- 
tin ca să se creadă unit cu Dumnezeu! Şi cât de 
puțină abjecţie pentru a se pune în rând cu viermii 
pământului! 

Ce chip ciudat de a privi viaţa şi moartea, binele 
ŞI răul! 

*539. — Ce deosebire este între un soldat şi un 
călugăr în privinţa supunerii? Pentru că ei sunt la fel 
de supuşi şi dependenți, aflându-se în slujbe la fel 
de chinuitoare. Dar soldatul speră întotdeauna să 
devină stăpân şi nu devine niciodată, căci şi căpita- 
ni ŞI prinții sunt tot sclavi şi dependenți, dar el speră 
şi trudeşte pentru a-şi atinge scopul; în schimb, 
călugărul nu-şi doreşte niciodată decât să fie depen- 
dent. Astfel, deosebirea dintre ei nu stă în servitutea 
perpetuă căreia le sunt supuşi dintotdeauna, ci în 

speranţa pe care unul o are în permanenţă, iar celălalt 
niciodată. 

540. — Speranţa pe care o au creştinii de a ajunge 
în stăpânirea unui bine infinit este un amestec de 
bucurie şi de temere reale; căci ei nu sunt asemenea 
celor care speră la un regat din care nu vor primi 
nimic niciodată, fiindu-i supuşi; ci ei speră în 
sfinţenie, în eliberarea de nedreptate, şi chiar au câte 
puțin din toate acestea. 

*541. — Nimeni nu este fericit ca un adevărat 
creştin, nici atât de rezonabil, virtuos şi iubitor. 

542.— Numai religia creştină îl face pe om iubi- 
tor Şi fericit în acelaşi timp. Un om numai cinstit nu 
poate fi şi iubitor şi fericit în acelaşi timp. 

*543.— Prefaţă — Dovezile metafizice despre 
Dumnezeu sunt atât de departe de raţiunea umană şi 
atât de ascunse că abia dacă le zărim; şi dacă unii se 
folosesc de ele, nu le vor folosi decât o clipă, atât 
cât le văd manifestându-se, dar numai după un ceas 
încep să se teamă că s-au înşelat. 

Quod curiositate cognoverunt superbia ami- 
serunt.!* 

Aceasta este cunoaşterea unui Dumnezeu fără 
lisus Christos, dorința de a comunica fără interme- 
diar cu Dumnezeul pe care l-au cunoscut la început 
fără intermediar. În schimb, cei care-l cunosc pe 
Dumnezeu prin intermediar îşi cunosc şi ticăloşia. 

*544. — Dumnezeul creştinilor este un Dumnezeu 
care se face simțit în suflet ca unicul bine; pacea 
e în el, nu există altă bucurie decât să-l iubim pe el. 

Și tot el face ca sufletul să urască obstacolele care-l 
opresc şi-l împiedică să-l iubească pe Dumnezeu cu 
toate puterile lui. Amorul propriu şi desfrânarea care-l 
opresc îi sunt de neîndurat. Dumnezeu îl face să 
simtă existența acelui amor propriu care-l pierde şi 
că numai el singur îl poate vindeca. 

*545. — Iisus Christos n-a făcut altceva decât 
să-l înveţe pe oameni că nu fac decât să se iubească 
pe ei înşişi, că erau orbi, sclavi, bolnavi, nefericiţi şi 
păcătoşi; că era nevoie să-i elibereze, să-i lumineze, 
să-l fericească şi să-i vindece: şi că acest lucru nu se 
poate face decât urându-se pe sine, urmându-l pe el 
în chinul şi moartea pe cruce. 

546. — Fără lisus Christos, omul trăieşte în viciu 
şi ticăloşie. Cu lisus Christos omul este scutit de 
viciu şi de ticăloşie. În el este întreaga noastră 
virtute şi toată fericirea noastră. În afara lui, nu 
există decât viciu, ticăloşie, greşeală, beznă, moarte, 
disperare. 

547. — Dumnezeu prin lisus Christos. — Nu-l 
putem cunoaşte pe Dumnezeu decât prin lisus Chris- 
tos. Fără acest Mediator, orice comunicare cu 
Dumnezeu este întreruptă; prin lisus Christos, îl 
cunoaștem pe Dumnezeu. Toţi cei care au pretins 
că-l cunosc pe Dumnezeu şi-l pot dovedi, fără lisus 
Christos nu dețineau decât nişte mărturii nepu- 
tincioase. Dar, drept mărturie întru lisus Christos, 
noi deținem profețiile, mărturii solide şi palpabile. 
Aceste profeții s-au împlinit şi s-au dovedit adevărate 
prin fapte, stabilind certitudinea acestor adevăruri şi 

de aici, proba divinității lui Iisus Christos. În el şi 
prin el, îl cunoaștem pe Dumnezeu. În afara lui şi în 
afara Scripturii, fără păcatul originar, fără media- 
torul necesar promis şi sosit, nu-l putem afla nicăieri 
pe Dumnezeu, nu putem propăvădui învăţătura şi 
morala cea adevărată. Dar prin lisus Christos şi în 
lisus Christos se află mărturia întru Dumnezeu şi se 
pot propăvădui morala şi învățătura. 

Dar ne putem cunoaşte în acelaşi timp şi propria 
noastră ticăloşie, căci Dumnezeu nu este altceva decât 
marele mântuitor al ticăloşiei noastre. Astfel, nu-l 
putem cunoaşte bine pe Dumnezeu decât cunoscân- 
du-ne bine propria noastră nedreptate. Cei care l-au 
cunoscut pe Dumnezeu fără să-şi cunoască propria 
lor ticăloşie nu l-au slăvit pe el, ci s-au slăvit pe ei. 
QOuia... non cognovit per Ssapientiam... placuit Deo 
per stultitiam praedicationis salvos facere.'* 

*548. — Nu numai că nu-l putem cunoaşte pe 
Dumnezeu decât prin sus Christos, dar nici pe noi 
nu ne putem cunoaşte decât prin lisus Christos. În 
afara lui lisus Christos, nu vom şti nici ce este viața 
noastră, nici ce este moartea noastră, nu-l vom cu- 
noaşte pe Dumnezeu şi nici pe noi înşine. 

Astfel, fără Scriptură care nu-l are decât pe lisus 
Christos drept scop, nu cunoaştem nimic, nu vedem 
decât beznă şi greşeală în natura lui Dumnezeu şi în 
propria noastră natură. 

549. — Este nu numai imposibil, dar şi inutil să-l 
cunoşti pe Dumnezeu fără lisus Christos. Ei nu s-au 

depărtat unul de altul, dimpotrivă, s-au apropiat; ei 
nu s-au înjosit unul pe altul, ci... 

Quo quisquam optimus est, DESI MUs, si hoc ip- 
sum, quod optimus est, adscribat sibi.% 

550. — [Îi iubesc pe toţi oamenii ca pe fraţii mei 
pentru că sunt toți mântuiţi.] lubesc sărăcia pentru 
că şi el a iubit-o. Îmi plac averile pentru că ele îmi 
oferă mijlocul de a-i ajuta pe cei săraci. Păstrez 
credința întregii lumi şi nu răsplătesc cu rău pe cei 
care mi-au făcut rău, dar le doresc o condiţie 
asemănătoare cu a mea, unde nu mai primeşti de la 
oameni nici binele, nici răul. Încerc să fiu drept, 
adevărat, sincer şi credincios tuturor oamenilor: şi 
duioşia inimii mele se îndreaptă spre cei cu care 
Dumnezeu m-a unit mai strâns; şi fie că sunt singur 
sau amestecat printre oameni, toate faptele mele le 
aduc în fața lui Dumnezeu, să le judece, căci lui 
le-am închinat pe toate. 

Acestea sunt sentimentele mele şi binecuvântez 
în fiecare zi a vieţii mele pe Mântuitorul, care mi 
le-a dat mie şi care dintr-un om plin de slăbiciuni, 
de ticăloşie, de desfrânare, de trufie şi ambiţie a 
făcut un om eliberat de toate aceste rele prin forța 
harului său căruia toată slava i-o datorez, neprimind 
de la mine decât ticăloşia şi păcatul meu. 


551. — Dignior plagis quam osculis non timeo 
guia amo. 
552. — Mormântul lui lisus Christos. — lisus 


murise sub ochii tuturor, pe cruce. Mort, a fost apoi 
ascuns în mormânt. 

lisus a fost pus în mormânt de sfinţi. 

El n-a făcut în mormânt nici o minune. 

Acolo numai cei sfinţi au intrat. 

Acolo primeşte lisus Christos o nouă viaţă, nu 
pe cruce. 

Iisus Christos nu şi-a aflat odihna pe pământ decât 
în mormânt. 

Taina lui lisus? În patimile sale, lisus Christos 
suferea chinuit de oameni: dar în agonie suferea 
chinuit de el însuşi: turbare semetipsum”. Chinuit 
de o mână ne-umană, dar atotputernică, căci trebuie 
să fie atotputernică pentru a o îndura. 


FR 
%* %* 


[isus caută alinare în cei câțiva prieteni dragi lui, 
dar aceştia dorm; îi roagă să-i fie măcar o clipă ală- 
turi, dar ei îl părăsesc cu atâta nepăsare, având atât 
de puţină milă, că nu se pot stăpâni să rămână treji 
nici măcar o clipă. Astfel, a fost lisus lăsat singur în 
fața mâniei lui Dumnezeu. 


FR 
x * 


[isus este singurul pe pământ care nu numai că-şi 
trăieşte şi-şi împărtăşeşte singur chinul, dar şi singu- 
rul care ştie: numai cerul şi el ştiu. 


FR 

lisus se află într-o grădină, dar nu a desfătărilor, 
asemenea primului Adam, unde acesta se dăduse 
pierzării, pe el şi întreaga speţă umană, ci într-una a 
plângerii, unde întreaga speță umană a fost mân- 
tuită. EI îndură chinul, lepădat în groaza nopții. 


FR 
* x 


Cred că lisus nu s-a plâns decât o singură dată: 
dar atunci a făcut-o ca şi cum nu-şi mai putea stă- 
pâni durerea peste fire de cumplită: „Sufletul meu e 
întristat de moarte.“ 


X* X* 


lisus caută ajutor şi uşurare la oameni. Mi se 
pare că e singura dată în viaţa lui. Dar nu le primește, 
căci ucenicii lui dorm. 


X* X* 


lisus se află în agonie până la sfârşitul lumii, iar 
noi nu trebuie să dormim până în vremea aceea. 


FR 
%* %* 


lisus în mijlocul nepăsării universale şi a priete- 
nilor săi, aleşi ca să vegheze cu el, găsindu-i dor- 
mind, se supără de pericolul la care se expuneau ei 

înşişi, nu el, şi le prevesteşte mântuirea şi binele cu 
o duioşie plină de iubire, în ciuda trădării lor, ştiind 
că spiritul este întotdeauna gata, dar carnea este ne- 
putincioasă. 


X* X* 


lisus, găsindu-i dormind fără grijă de el şi de ei 
înşişi, are bunătatea să nu-i trezească, lăsându-i să 
se odihnească. 


X* X* 


|isus se roagă în nesiguranța voinței Tatălui şi 
temându-se de moarte; dar, cunoscând-o, I-a ieşit în 
întâmpinare oferindu-i-se: Eamus. Procesit (loan) 


sk 
X* X* 


lisus s-a rugat de oameni, dar ei nu l-au iertat. 


a 
* X 


lisus, în timp ce ucenicii săi dormeau, a lucrat 
pentru mântuirea lor. Fiecăruia dintre cei drepți el 
le-a făcut la fel în timp ce ei dormeau, și în nean- 
tul dinaintea naşterii lor şi în păcatul de după 
naşterea lor. 

X* X* 


Nu s-a rugat decât o dată să treacă paharul de la 
el şi de două ori să 1 se dea dacă trebuie. 


x 


lisus în chin. 


* * 
lisus, văzându-şi toți prietenii dormind şi toți 
duşmanii veghind, şi-a pus nădejdea doar în Tatăl. 
kk 


X* X* 


lisus nu vede în luda pe dușmanul său, ci po- 
runca lui Dumnezeu să-l iubească şi să mărturisească 
pentru că-i spune prieten. 


FR 
X * 


lisus smuls dintre ucenicii săi şi intrat în agonie: 
trebuie să ne smulgem dintre cei apropiați şi intimi 
pentru a-l imita. 


X* X* 


lisus fiind în agonie şi în grele chinuri să ne 
rugăm îndelung. 

E 
* * 


Il implorăm pe Dumnezeu nu să ne abandoneze 
viciilor noastre, ci să ne elibereze de ele. 


X. 
%* %* 


Dacă Dumnezeu ne-ar da stăpânii cu mâna lui, 
oh! cât de cu dragă inimă ne-am supune lor! Am 
urma infaihbil necesitatea şi întâmplările. 


FR 
* %* 


— „Alină-te, nu m-ai căuta dacă nu m-ai fi găsit“? 
X 
X* X* 


„In toată agonia mea, m-am gândit la tine şi am 
vărsat atâta sânge pentru tine.“ 


FR 
* * 


„Mă ispiteşti mai mult pe mine decât te pui pe 
tine la încercare întrebându-mă dacă ai face bine 
cutare sau cutare lucru absent: îl voi face în tine 
imediat ce se va arăta.“ 

„Lasă-te condus de poruncile mele, uite ce bine 
am călăuzit Fecioara şi pe sfinţii care m-au lăsat să 
lucrez în el.“ 


X* X* 


„Tatălui meu îi place tot ceea ce fac.“ 


FR 
X %* 


„Vrei să plătesc cu sângele trupului meu de carne, 
fără ca tu să verşi nici o lacrimă? “ 


FR 
X %* 


„Convertirea ta e preocuparea mea, nu te teme şi 
roagă-te cu încredere cum te-ai ruga mie.“ 


FR 
* * 


„IţI sunt prezent prin cuvântul meu în Scriptură, 
prin spiritul meu în Biserică, prin inspiraţia şi puterea 
mea în preoți, prin rugăciunea mea în credincioşi.“ 


X* 
X* X* 


Doctorii nu te vor vindeca, pentru că, până la 
urmă, tot vei muri. Numai eu pot vindeca şi face 
trupul nemuritor. 

x 
%* * 


„Indură lanțurile şi umilinţa trupului tău: acum 
eliberarea ta nu e decât spirituală.“ 


FR 
%* * 


Îţi sunt mai prieten decât oricine: căci am făcut 
pentru tine mai mult decât toți ai tăi la un loc, iar ei 
nu ar îndura de la tine ce am îndurat eu şi n-ar fi 
murit pentru tine în timpul necredinţei şi al sălbăticiei 
tale, cum am făcut eu, şi cum sunt gata să fac şi fac 
prin aleşii şi prin Sfânta Împărtăşanie. 


X* 
X* X* 


Dacă ţi-ai cunoaşte păcatele, ţi-ai pierde inima. 

„— O voi pierde, Doamne, căci mi-am văzut 
răutăţile arătate de tine.“ 

„— Nu, căci eu, cel prin care tu le afli, te pot 
vindeca de ele; şi dacă-ți spun acestea, e semn că 
vreau să te vindeci. Pe măsură ce le vei ispăşi, le vei 
cunoaşte şi ți se va spune: «lată păcatele tale de 
care ai fost eliberat ». 

Căieşte-te deci pentru păcatele tale ascunse şi 
pentru răutatea ascunsă a celor pe care-i cunoşti.“ 


FR 

„— Doamne, îți dau totul.“ 


X* 
X* X* 


Te iubesc mai mult decât ţi-ai iubit tu ticăloşiile, 
ut imundus pro luto”. 


X* X* 


„A mea să fie slava nu a ta, vierme şi țărână.“ 


FR 
%* * 


„Întreabă-ţi duhovnicul dacă propriile mele cu- 
vinte îți vor fi prilej de rele, de vanitate sau curio- 
zitate.“ 


X* X* 


Îmi văd abisul de trufie, de curiozitate, de des- 
frânare. Nu există nici o legătură de la mine la 
Dumnezeu, nici la lisus Christos cel drept. Dar el a 
fost învinovățit prin mine; toate relele voastre au 
căzut pe capul lui. El este mai căzut decât mine, dar, 
departe de a mă uri, se simte onorat să mă alătur lui 
şi să-l ajut. 

Dar el s-a vindecat singur şi mă va vindeca şi pe 
mine cu atât mai mult. 

Să-mi adaug rănile mele la ale lui, să mă aliez cu 
el şi mă va salva, salvându-se. Dar nu va trebui să-i 
mai adaug nimic pentru viitor. 

Eritis sicut dii scientes bonum et malum.“* Toată 
lumea judecă în locul lui Dumnezeu: „Acest lucru e 
rău, acest lucru e bun şi se supără sau se bucură prea 
mult de întâmplări.“ 

Faceţi lucrurile mici ca şi pe cele mari, cu măreția 
cu care lisus le face în noi şi care trăieşte viaţa 
noastră; şi pe cele mari le faceți ca pe cele mici şi 
uşoare, prin atotputernicia lui. 

Falsa dreptate a lui Pilat n-a folosit decât să 
sporească suferinţa lui lisus Christos; căci el a pus 
să fie biciuit prin falsa lui dreptate şi apoi l-a ucis. 
Fra mai bine dacă-l ucidea pe loc. Tot astfel şi cu 
drepții cei falşi: ei fac lucrurile rele şi pe cele bune 
pentru a fi pe placul lumii şi pentru a demonstra că 
nu sunt cu totul dăruiţi lui lisus Christos: căci le e 
ruşine: ŞI, în sfârşit, prin marile ispite şi prilejuri, ei 
îl ucid. 


X* X* 


Se pare că lisus Christos nu ne lasă să-i atingem 
rănile decât după învierea sa. Noli me tangere”. Nu 
trebuie să ne unim decât cu suferinţa lui. 

El a comunicat cu noi ca om muritor în Cina cea 
de Taină, ca înviat cu ucenicii la Emaus şi s-a înălțat 
la cer cu întreaga Biserică. 


FR 

„Să nu te compari cu alții, ci numai cu mine. 
Dacă nu mă găseşti în cei cu care te compari, te 
compari cu un răufăcător. Dacă mă găseşti în el, 
compară-te cu el. Dar cu cine-l vei compara? Cu 
tine sau cu mine cel aflat înlăuntrul tău? Dacă îl 
compari cu tine, va fi un răufăcător. Dacă-l vei com- 
para cu mine, mă vei compara pe mine cu mine. 
Căci eu sunt Dumnezeu în toate.“ 

„Îţi vorbesc şi te învăţ adesea, pentru că nu-ţi 
poate vorbi călăuza ta şi eu nu vreau să fu lipsit de 
călăuză.“ 

„ȘI poate că o fac chiar la rugămintea lui şi ast- 
fel el te călăuzeşte fără ca tu să bagi de seamă. Nu 
m-ai căuta dacă nu m-ai avea în tine.“ 

„Deci nu te nelinişti.“ 


Note 


1 „Deci eu vă vestesc vouă pe acela pe care voi îl cinstiţi 
fără să-l ştiţi.“ (Faptele Apostolilor, 17, 23.) 


? „Dezmierdându-mă pe pământul lui şi bucurându-mă de 
fini oamenilor.“ (Proverbe, 8, 31.) 

„Vărsa-voi din duhul meu peste odrasla ta.“ (/saia, 44, 3.) 

„Ci eu am socotit că sunteţi dumnezei și cu toții fiii Celui 
prea înalt.“ (Psa/mul, 82, 6.) — „Toată făptura este ca iarba 
trecătoare.“ (/saia, 40, 6.) 

„Omul s-a pus în rândul dobitoacelor şi a devenit aseme- 
nea lor.“ (Psa/mul, 49, 13.) 

„ȘI am gândit în inima mea, în privinţa fiilor omului, că 
Dumnezeu vrea să-l pună la încercare şi să le arate că ei, pentru 
ei nu sunt decât dobitoace.“ (Eclesiastul, III, 18.) 


> „Toate aceste apropieri, spune domnul Brunschvicg, sunt 
împrumutate dintr-o operă din Evul Mediu, intitulată Pugio 
Christianorum ad impiorum perfidiam jugulandam, et maxime 
Judeorum: « Pumnalul creştinilor pentru a descăpăţâna perfidia 
nelegiuților şi mai ales pe a evreilor ».“ Ea e citată adesea sub 
numele de Pugio fidei. Autorul este un dominican catalan din 
secolul al XVIII-lea, Raimond Martin. Prima ediţie a apărut la 
Paris, în anul 1651, prin grija lui Bosquet, episcop de Ledeve. 


* Pentru că tot ce este în lume, adică pofta trupului şi pofta 
ochilor şi deşarta slavă a vieţii, nu este de la Tatăl, ci este din 
lume. (Epistola I] Sobornicească a Sf. Apostol loan, 2, 16.) 


> „Căci cel care se laudă, în Domnul se laudă.“ (Epist. Sf 
Ap. Pavel către Corinteni, |, |, 31.) 


* „lisus răspunse lui: Eu sunt calea, adevărul şi viaţa. Ni- 
meni nu vine la tatăl meu fără numai prin mine.“ (Joan, 14, 6.) 

' Zenon din Kition, fondatorul stoicismului. 


5 „Pe când cel ce se uneşte cu Domnul este un singur Duh 
cu el.“ (Epist. Sf. Ap. Pavel către Corinteni, |, 6, 17.) 


? „Nu intra în judecată cu robul tău.“ (Psalmul 143, 2.) 
19 Dar tu pune stăpânire pe poftele tale...“ (Facerea, 4, 7) 


'! Pascal adună aici un anumit număr de texte pentru a 
comenta cuvântul „vrednic“ (merite) al cărui sens e uşor de 
sesizat. „El e vrednic de un mântuitor.“ — „El a fost vrednic să-l 
atingă braţele sale sfinte.“ — „Eu nu sunt vrednic...“ — „Cel 
care mânca fără să fie vrednic [din trupul lui Hristos]. — „EI 
este vrednic să-l primească.“ — „Fă-mă, Doamne, vrednic...“ 


2 | se va da celui care va cere.“ (Matei, VII, 7.) 
Dumnezeu cel ascuns. 


Mulţi au crezut în el. lisus a zis către iudeii care au 
crezut în el: „De rămâneți în cuvântul meu, sunteţi cu adevărat 
ucenicii mei şi veţi cunoaşte adevărul şi adevărul vă va eli- 
bera“. Iar ei i-au răspuns: „Noi suntem sămânţa lui Avraam şi 
niciodată nimănui n-am fost robi“. (Joan, 8, 30-32.) 


1 „Cine este drept să facă dreptate mai departe.“ (4po- 
calipsa, 22, 11.) 


1 Apleacă inima mea spre umilință.“ (Ep. Sf Ap. Pavel 
către Corinteni, 12, 6; L, 12, 6.) Pascal opune caracterului in- 
uman al tânărului Horaţiu (care pronunţă acest vers în actul II, 
scena 3) caracterul uman al lui Curiaţiu. Dar deasupra acestui 
caracter uman el pune caracterul creştin (cominutum cor „puţinul 
orgoliu“, umilinţa). 


1 „Tovărăşiile rele strică obiceiurile bune“ (Ep. Sf. Ap. 
Pavel către Corinteni, 1, 15, 33.) 


15 „Ceea ce au găsit din curiozitate, au pierdut din or- 
goliu.“ (Sfântul Augustin, Predici, 141.) 

9 Că de vreme ce lumea, prin înțelepciunea ei, n-a cunos- 
cut pe Dumnezeu bine a voit Domnul să mântuiască pc cei 
credincioşi prin nebunia propovădulrrii. (£pist. Sf. Pavel către 
Corinteni, |, |, 21.) 


2 „De eşti bun, vei deveni rău dacă-ţi atribui ţie partea 
aceea prin care eşti bun.“ (Sf. Bernard, Cantica Sermones, 84.) 


“1 „Mai vrednic de bătăi decât de îmbrăţişări, nu mă tem, 
pentru că-l iubesc.“ Domnul Brunschvicg atribuie fraza latină 
lui Pascal. 


2 Acest fragment a fost publicat pentru prima oară de 
domnul Faugere; începând cu ediţia lui, s-a instituit obiceiul de 
a fi înserat printre Cugetări. Dar trebuie să vedem în el mai 
puţin un fragment din Apologie cât un fel de meditație mistică 
al cărui ton aminteşte de extazul din Memorial. Taina lui lisus, 
spune Brunschvicg, desfide orice comentariu.Nicăieri poate nu 
izbucneşte cu o mai profundă emoție caracterul unic şi incom- 
parabil al creştinismului: concentrarea în jurul unei persoane a 
celor mai reale şi universale sentimente din câte au existat în 
inima unui om, spiritul de renunțare şi spiritul de caritate. Din 
Tuinele lui lisus, Paul Verlaine a extras cele mai frumoase versuri 
din Sagesse. 


2 ...se zgudui în duhul său şi se turbură“ (Joan, 11, 33.) 


“ Domnul V. Giraud, în ediţia sa din Cugetări (Cres, 1921) 
semnalează aici două apropieri de Confesiunile Sfântului Au- 
gustin (Cartea X, cap. 18 şi 20.) 


> „Cât de mult îi place ticălosului balta.“ (?) 


2 Veţi fi ca nişte dumnezei, cunoscând binele şi răul.“ 
(Facerea, 3, $.) 


2 Nu mă atinge. (Joan, 20, 17). 

Fundamentele religiei creştine 


*556.-— ... Ei hulesc ceea ce nu cunosc. Religia 
creştină constă în două puncte; este la fel de impor- 
tant ca oamenii să le cunoască pe cât este de primej- 
dios să nu le cunoască. Dumnezeu prin mare mila 
lui ne-a dat semn pentru amândouă. 

Și totuşi ei găsesc prilejul să conchidă că din 
aceste două puncte unul nu există, tocmai acela din 
care ar fi trebuit să fie dedus celălalt. Înţelepţii care 
au spus că nu este decât un Dumnezeu au fost 
persecutați, evreii urâţi, iar creştinii şi mai mult. Ei 
au văzut prin înțelepciunea lor naturală că, dacă există 
o religie adevărată pe pământ, aspiraţiile tuturor 
lucrurilor trebuie să tindă spre ea, ca spre un centru. 
Orice aspirație a lucrurilor trebuie să aibă drept scop 
stabilitatea și măreţia religiei; oamenii trebuie să aibă 
în €1 înşişi sentimente conforme cu ceea ce ne învață 
ea; şi, în sfârşit, ea trebuie să fie într-atât centrul şi 
scopul spre care toate lucrurile să tindă, încât oricine 
l-ar cunoaşte principiile să poată da seama de în- 
treaga natură a omului în particular şi de tot mersul 
lumii în general. 

Pe acest temei, ei hulesc religia creştină pentru 
că nu o cunosc. Ei îşi imaginează că ea constă sim- 
plu în slăvirea lui Dumnezeu, considerat a fi mare, 
puternic şi etern; ceea ce înseamnă deism, un prin- 
cipiu la fel de departe de religia creştină ca şi 
ateismul, care îi este contrar. De aici, ei conchid că 
această religie nu este adevărată, nevăzând că toate 
lucrurile concură la stabilirea acestui punct, că 
Dumnezeu nu se arată oamenilor cu toată evidența 
cu care ar putea s-o facă. 

Dar ei pot conchide ce vor împotriva deismului, 
dar nu vor putea conchide nimic împotriva religiei 
creştine care constă propriu-zis în misterul Mântui- 
torului care, unind în el două naturi, umană şi di- 
vină, i-a răscumpărat pe oameni din păcat pentru a-i 
reconcilia cu Dumnezeu în divina sa persoană. 

Religia îi învață pe oameni deci două adevăruri: 
că există un Dumnezeu de care oamenii sunt vred- 
NICI şi că există o anumită pervertire în natura lor 
care-i face nevrednici de el. Este important pentru 
oameni să cunoască ambele puncte. Este la fel de 
periculos pentru om să-l cunoască pe Dumnezeu fără 
să-şi cunoască ticăloşia şi să-şi cunoască ticăloşia 
fără să-l cunoască pe Mântuitorul care-i poate vin- 
deca. Stăpânirea numai a uneia din aceste cunoaşteri 
duce fie la trufia filosofilor care l-au cunoscut pe 
Dumnezeu, dar nu şi ticăloşia lor, fie la disperarea 
ateilor care-şi cunosc ticăloşia fără să aibă un Mân- 
tuitor. 

Și astfel, pe cât este de necesar omului să cu- 
noască cele două puncte, pe atât este de mare mila 
lui Dumnezeu de a ni le fi făcut cunoscute. Religia 
creştină o face şi aceasta este misiunea el. 

Să se examineze ordinea lumii şi să se vadă dacă 
nu toate lucrurile tind spre stabilirea celor două prin- 
cipii ale acestei religii: lisus Christos este scopul a 
toate şi centrul spre care tindem. Cine îl cunoaşte, 
cunoaște rațiunea tuturor lucrurilor. 

Cei care rătăcesc se rătăcesc pentru că nu văd 
unul din aceste principii. Putem deci cunoaşte pe 
Dumnezeu fără ticăloşia noastră şi ticăloşia noastră 
fără Dumnezeu, dar nu-l putem cunoaşte pe lisus 
Christos fără să cunoaştem totul şi pe Dumnezeu şi 
ticăloşia noastră. 

lată de ce nu mă voi apuca aici să dovedesc prin 
rațiuni naturale fie existența lui Dumnezeu sau a 
Trinității, fie nemurirea sufletului şi nici un fel de 
lucru din această natură; şi nu numai pentru că nu 
m-aş simți destul de puternic pentru a găsi în natură 
argumentele pentru a-i convinge pe ateii înverşunaţi, 
ci pentru că această cunoaştere fără lisus Christos 
este inutilă şi sterilă. Când un om va fi convins că 
proporțiile numerelor sunt adevăruri imateriale 
eterne şi dependente de un prim-adevăr în care ele 
subsistă, numit Dumnezeu, nu-l voi vedea prea înain- 
tat pe drumul mântuirii lui. 

Dumnezeul creştinilor nu constă într-un Dumne- 
zeu simplu autor al unor adevăruri geometrice şi al 
ordinii elementelor. Aceasta este partea păgânilor şi 

a epicurienilor. El nu constă într-un simplu Dumne- 
zeu care-şi exercită providența asupra vieții şi bu- 
nurilor oamenilor pentru a oferi un şir de ani fericiți 
celor care-l slăvesc; aceasta este partea evreilor. Dar 
Dumnezeul lui Avraam, Dumnezeul lui Isaac, Dum- 
nezeul lui Iacob, Dumnezeul creştinilor este un 
Dumnezeu de alinare şi iubire; este un Dumnezeu 
care umple inima şi sufletul celor care-l cunosc; este 
un Dumnezeu care-i face să simtă înlăuntrul lor 
propria ticăloşie şi nesfârşită sa milostivire; unite în 
adâncul sufletului lor, acestea îi umplu de umilință, 
de bucurie, de încredere, de iubire, incapabil de alt- 
ceva decât de a-l iubi pe el. 

Toţi cei care-l caută pe Dumnezeu în afara lui 
lisus Christos oprindu-se la natură nu vor găsi nici 
o lumină care să-i lămurească sau ajung să-şi 
făurească un mijloc de a-l cunoaşte pe Dumnezeu şi 
de a-l sluji fără intermediar căzând fie în ateism, fie 
în deism, două principii pe care religia creştină le 
respinge. 

Fără Iisus Christos, lumea nu s-ar susține, căci ar 
trebui ori să dispară, ori să se transforme în infern. 

Dacă lumea n-ar fi fost dată decât pentru a-l 
învăţa pe un om despre Dumnezeu, divinitatea lui ar 
străluci pretutindeni la un mod incontestabil; dar cum 
ea nu se ține decât prin lisus Christos şi pentru lisus 
Christos şi pentru a-i învăța pe oameni despre tică- 
loşia şi răscumpărarea lor, totul străluceşte în lume 
de mărturiile celor două adevăruri. 

Și cea ce se vede nu marchează nici o absenţă 
totală, nici o prezență manifestă a divinității, ci 
prezenţa unui Dumnezeu ascuns. Totul poartă am- 
prenta acestui caracter. 

Nu este vorba să nu vedem nimic; nu se pune 
problema nici să vedem prea mult pentru ca să cre- 
dem că ne aflăm în stăpânirea lui, ci să vedem destul 
pentru a ne da seama că l-am pierdut: căci pentru a 
şti că l-am pierdut trebuie să vedem şi să nu vedem: 
aceasta este starea în care se află natura. 

De orice parte s-ar aşeza, nu le voi da nici un 
răgaz... 

*557. — Este deci adevărat că totul îl învaţă pe 
om despre condiția lui, dar el trebuie să înțeleagă 
bine: căci nu e adevărat că Dumnezeu ne dezvăluie 
totul şi nu este adevărat că Dumnezeu ne ascunde 
totul. Dar este deopotrivă adevărat că se ascunde 
celor care-l ispitesc şi se descoperă celor care-l 
caută, pentru că oamenii sunt toți nevrednici de 
Dumnezeu şi vrednici de Dumnezeu; nevrednici prin 
ticăloşia lor, vrednici prin prima lor natură. 

558. — Ce vom conchide din toată întunecimea 
noastră dacă nu nevrednicia noastră? 

*559. — Dacă niciodată nu s-ar fi arătat nimic de 
la Dumnezeu această lipsă eternă ar fi fost echivocă 
ŞI s-ar putea raporta de asemenea la o absenţă totală 
a divinității sau la netrebnicia în care s-ar afla oame- 
nii neputând-o cunoaşte. Dar pentru că se arată câ- 
teodată, dar nu întotdeauna, echivocul dispare. Dacă 
apare o dată, el este mereu. Astfel nu se poate spune 

decât că există un Dumnezeu şi că oamenii nu sunt 
vrednici de el. 

*5600. — Noi nu putem închipui nici starea glo- 
rioasă a lui Adam, nici natura păcatului său, nici 
transferul care s-a făcut în noi. Lucrurile acestea 
s-au petrecut în starea unei naturi cu totul diferită de 
a noastră, şi care depăşeşte starea capacității noastre 
prezente. 

Toate acestea sunt inutile cunoaşterii noastre 
pentru că nu ne salvează. Tot ceea ce este important 
de ştiut este că suntem ticăloşi, corupți, despărțiți de 
Dumnezeu şi răscumpărați de lisus Christos; iată de 
ce avem admirabile mărturii pe pământ. 

Astfel, cele două mărturii ale răscumpărării se 
trag de la necredincioşii care trăiesc indiferenți față 
de religie şi de la evreii care-i sunt duşmani de 
neîmpăcat. 

561. — Există două feluri de a convinge despre 
adevărurile religiei noastre: una prin forța raţiunii, 
cealaltă prin forța autorității celui care vorbeşte. Nu 
se foloseşte ultima, ci prima. Nu se spune: „Trebuie 
să credeți, căci Scriptura care e divină o spune“, ci 
se spune: Trebuie să credeți prin cutare sau cutare 
raţionament, dar argumentele sunt slabe, raţiunea 
fund flexibilă şi putând fi aplicată la toate. 

562. — Nu există pe pământ nimic care să nu 
dovedească fie ticăloşia omului, fie milostivirea lui 
Dumnezeu; neputința omului fără Dumnezeu şi 
puterea omului în Dumnezeu. 

*5603 — Aceasta ar fi una din nedumeririle celor 
vânduți diavolului să vadă că sunt condamnați de 
propria lor rațiune prin care ei pretind să condamne 
religia creştină. 

*564. — Profeţiile, miracolele însăși şi mărturiile 
religiei noastre nu sunt de natură să se poată spune 
despre el că sunt absolut convingătoare; dar sunt şi 
atât de convingătoare cât să nu se poată spune că ar 
fi lipsit de rațiune să credem în ele. Există deci cla- 
ritate şi obscuritate pentru a-i lumina pe unii şi a-i 
întuneca pe alții. Dar orice evidenţă este de aşa natură, 
că ea depăşeşte sau cel puţin egalează evidenţa con- 
trară; încât nu raţiunea ne poate determina să nu 
urmăm religia; ci desfrânarea şi răutatea inimii. Prin 
acest mijloc, al rațiunii, există destulă evidenţă pen- 
tru a condamna şi nu suficientă pentru a convinge; 
astfel apare că în cei care o urmează, lucrează harul 
nu rațiunea; iar în cei care o resping lucrează des- 
frânarea şi nu rațiunea. 

Vere discipuli, vere Israelita, vere liberi, vere 
cibus.! 

565. — Recunoaşteţi deci adevărul religiei în chiar 
obscuritatea religiei, în puţina lumină pe care o avem, 
în indiferența de care dăm dovadă în a o cunoaşte. 

*566. — Nu se înțelege nimic din lucrarea lui 
Dumnezeu dacă nu avem drept călăuză principiul 
că el a vrut să-i orbească pe unii şi să-i lumineze 
pe alţii”. 

567. — Cele două rațiuni contrare. De aici trebuie 
să începem: fără de care nu vom înțelege nimic şi 

totul va avea un caracter eretic; şi chiar la sfârşitul 
fiecărui adevăr să adăugăm că trebuie să ne amintim 
de adevărul opus. 

568. — Obiecţie — Vizibil, Scriptura e plină de 
lucruri neinspirate de Duh Sfânt. —- Răspuns: Aces- 
tea nu vatămă credinţa. — Obiecţie. Dar Biserica a 
hotărât că totul vine de la Duhul Sfânt. — Răspuns. 
Răspund prin două lucruri: Biserica n-a decis acest 
lucru niciodată şi dacă ea I-a decis, ea îl poate susține. 

[Există multe spirite false. 

Dionisie avea un suflet caritabil: el este unul din 
aceste spirite false.] 

Profeţiile citate în Evanghelii, credeţi că ne sunt 
relatate pentru a fi crezute? Nu, dimpotrivă, pentru 
a vă îndepărta de credinţă. 

569. — Canonicii. — Ereticii, la începuturile Bise- 
TICII, drept mărturii pentru canonici. 

570. — Trebuie introdus în capitolul Fundamente 
ceea ce se află în Simboluri privind problema sim- 
bolurilor: de ce fusese profetizată prima venire a lui 
lisus Christos? De ce profetizarea era tăinuită ca 
modalitate? 

*571. — Temeiul cauzei. Simbolurile. — [Aveau 
de întreținut un popor dedat bucuriilor pământeşti 
destinat să fie păstrătorul Testamentului spiritual]; 
trebuia, pentru a întemeia credința în Mesia, să fi 
existat profeții precedente, şi ele să fie propovăduite 
de oameni demni de crezare, de o inteligenţă, de o 
fidelitate şi de un zel extraordinar, cunoscuţi pe în- 
tregul pământ. 

Pentru a reuşi toate acestea, Dumnezeu a ales 
acest popor pământean căruia i-a dat misiunea de a 
păstra profeţiile care-l vestesc pe Mesia ca eliberator 
al spiritului dar şi ca pe cel care-i va dezlega de 
bunurile pământeşti pe care acest popor le iubea atât 
de mult. Și astfel el a dat o mare putere profeților lui 
şi a pus sub ochii întregii lumi cărțile care vesteau 
pe Mesia, asigurând toate noroadele că acesta va 
veni aşa cum au prezis cărțile pe care le țineau des- 
chise pentru toată lumea. Decepţionaţi de venirea lui 
umilă şi săracă, ei au devenit cei mai înverşunați 
duşmani ai săi. În aşa fel încât, iată, poporul cel 
despre care am fi crezut cel mai puțin că ne-ar fi 
favorabil, poporul cel mai minuțios şi mai zelos 
privind propria lui lege şi pe profeții săi a păstrat 
legile şi profețiile nepervertite, în aşa fel încât cei 
care l-au negat şi l-au răstignit pe lisus, care fusese 
un răzvrătit, sunt deținătorii cărților de mărturii des- 
pre el, şi în care stă scris că va fi respins şi prigonit. 
Astfel, lepădându-se de el, ei au dovedit că el era 
acela, dovedit atât prin evreii drepți care l-au primit 
cât şi prin cei nedrepţi care l-au respins, fiind prezise 
şi una şi cealaltă. 

lată de ce profeţiile au un caracter £ ascuns, spl- 
ritual, căruia acest popor îi era duşman şi unul 
pământesc, ascunzându-l pe celălalt, căruia el îi era 
prieten. Dacă sensul spiritual ar fi fost dezvăluit, ei 
n-ar fi fost în stare să-l primească şi, neputându-l 
susține, nu ar fi avut nici interesul în conservarea 
cărților şi ceremoniilor lor; şi dacă ar fi primit aceste 

promisiuni spirituale şi le-ar fi păstrat nepervertite 
până la venirea lui Mesia, mărturiile lor n-ar fi avut 
forța necesară pentru că ar fi venit din partea unor 
prieteni. 

lată de ce e bine că sensul spiritual a fost ascuns; 
pe de altă parte, dacă acest sens ar fi fost cu totul 
ascuns, n-ar fi putut folosi drept mărturie pentru 
Mesia. Cum s-a procedat atunci? Ele au fost ascunse 
sub înțelesurile temporale în mulțimea pasajelor şi 
descoperite clar în altele; timpul şi starea lumii au 
fost prevestite mai limpede decât lumina zilei şi acest 
sens spiritual a fost atât de clar explicat în câteva 
pasaje că ar fi trebuit să fim orbi, de acea orbire pe 
care carnalul o aduce în spirit când acesta 1 se su- 
pune, pentru a nu-l recunoaște. 

lată deci cum s-a purtat Dumnezeu. Acest sens 
este acoperit de un altul într-o infinitate de pasaje, 
dar în aşa fel încât pasajele în care stă ascuns sunt 
echivoce şi pot să se preteze ambelor sensuri. În 
schimb, cele în care este dezvăluit sunt univoce şi 
nu pot fi înțelese decât în sensul spiritual. 

In aşa fel încât nu ne pot duce în eroare şi numai 
un popor atât de pământean s-a putut înșela atât 
de mult. 

Bunurile promise din abundență i-au împiedicat 
să înțeleagă adevăratele bunuri, dacă nu cumva chiar 
lăcomia lor a determinat această aplecare pentru 
bunurile pământeşti. Dar cei care nu-l aveau drept 
bun decât pe Dumnezeu îşi raportau acest bun nu- 
mai la Dumnezeu. Căci există două principii care 

împart voința oamenilor, lăcomia şi caritatea. Nu că 
lăcomia n-ar putea să stea lângă credință iar cari- 
tatea nu s-ar putea alătura bunurilor pământeşti, dar 
lăcomia uzează de Dumnezeu şi se bucură de lume 
pe când caritatea dimpotrivă. Or, scopul ultim este 
cel care dă numele lucrurilor. Tot ceea ce ne împie- 
dică să ajungem la el se numeşte dușman. Astfel, 
făpturile, cu toate că sunt bune, îi duşmănesc pe cei 
drepți dacă îi îndepărtează de Dumnezeu. Dumnezeu 
însuși este duşmanul celor tulburați de lăcomie. 

Astfel, cuvântul de duşman depinzând de scopul 
ultim, cei drepți înțelegeau prin el patimile lor, iar 
iubitorii de bunuri pământene înțelegeau pe babilo- 
nieni, astfel că aceste cuvinte nu erau de nedesluşit 
decât pentru cei nedrepţi. Aşa spunea Isaia: Siena 
legem in electis meis” iar lisus Christos va fi piatra 
de încercare. Dar, „Fericiţi cei ce nu se vor poticni 
de ea!“ spunea şi el: „Unde este înțeleptul? Acesta 
va înţelege ce voi spune. Cei drepţi îl vor înţelege, 
căci drepte sunt căile Domnului, numai cei răi se 
vor clătina pe această cale“. 

572. — Ipoteza unor apostoli mincinoşi. — Tim- 
pul clar, modalitatea obscură. — Cinci mărturii ale 
simbolurilor. 

2000 pr profeți 
400 fragmente. 

573. — Orbirea Scripturii. — „Scriptura, ziceau 
evreii, spune că nu se ştie de unde venea lisus 
Christos (loan, 7 I, 27, şi 12, 34.) Scriptura, spune 

că Christos va rămâne veşnic, iar acesta spune că 
va muri“. 

Astfel, spune Sfântul Ioan, nu credeau deloc, cu 
toate că el făcuse atâtea minuni pentru ca să se 
împlinească cuvântul lui Isaia: E/ i-a orbit etc. 

574. — Măreţie. — Religia este un lucru atât de 
mare că sunt îndreptățiți cei care nu vor să se oste- 
nească s-o cerceteze, fiind obscură, e mai bine să se 
lhpsească de ea. De ce se plâng deci dacă e în aşa fel 
întocmită că poate fi descoperită de cei care se oste- 
nesc s-o caute. 

575. — Totul este prilej de bucurie pentru cei 
aleşi, chiar şi obscurităţile Scripturii, căci ei le ono- 
rează datorită luminilor divine. Și totul este prilej de 
tristețe pentru ceilalți, chiar şi luminile divine, căci 
ei le hulesc din pricina obscurităţilor pe care nu le 
desluşesc. 

576. — Comportamentul general al lumii cu pri- 
vire la Biserică; Dumnezeu a vrut să lumineze şi să 
orbească. — Evenimentul mărturisind divinitatea 
acestor profeții şi restul profețiilor trebuie crezut. Și 
prin aceasta noi vedem ordinea lumii astfel: minu- 
nile creației şi ale potopului fiind uitate, Dumnezeu 
a instaurat legea şi l-a trimis pe Moise şi pe profeţii 
care au prevestit lucruri particulare; şi pentru a pregăti 
adevăratul miracol, el a pregătit profeţiile şi împli- 
nirea lor; dar profeţiile fiind suspecte, el a vrut să le 
facă credibile etc. 

577. — Dumnezeu şi-a orbit poporul întru binele 
celor aleşi. 

*578. — Este destulă lumină pentru a-i lumina 
pe cei aleşi şi destul întuneric pentru a-i umili. 
Este destul întuneric pentru a-i orbi pe cei respinşi 
şi destulă lumină pentru a-i condamna şi a-l face 
de neiertat; Sfântul Augustin. (după Montaigne, 
Sebonde) 

Genealogia lui lisus Christos în Vechiul Tes- 
tament este amestecată cu atâtea genealogii inutile 
că nu poate fi desluşită; dacă Moise n-ar fi ținut 
un registru decât cu strămoşii lui lisus Hristos ea 
ar fi fost mult mai limpede; dacă n-ar fi remarcat-o 
pe cea a lui lisus Christos, ea n-ar fi fost vizibilă: 
dar, până la urmă, dacă privim cu atenție, vedem 
genealogia lui lisus Christos desluşită prin Tamar, 
Ruth etc. 

Cei care ordonau sacrificiile le cunoşteau inu- 
tilitatea, cei care le declarau inutile le practicau 
neincetat. 

Dacă Dumnezeu n-ar fi îngăduit decât o singură 
religie, ea ar fi fost foarte uşor de recunoscut; dar 
dacă privim cu atenţie desluşim adevărul din această 
confuzie. 

Principiu: Moise era un om abil; chiar dacă nu 
guverna prin spiritul său, nu spunea nimic clar care 
să fi fost împotriva spiritului. 

Astfel toate slăbiciunile foarte evidente sunt forţe. 
Exemplu: cele două genealogii ale Sfântului Matei şi 
Sfântului Luca. Ce poate fi mai limpede că ele au fost 
alcătuite independent una de cealaltă? 

579. — Dumnezeu (şi apostolii) prevăzând că să- 
mânţa orgoliului va da naştere ereziilor şi, nevoind 
să le dea prilejul să apară chiar în termenii lor pro- 
prii, au introdus în Scriptură şi în rugăciunile Bise- 
ricii Cuvinte Şi sentințe contradictorii care să rodească 
în timp; aşa cum s-a introdus morala carităţii care va 
rodi împotriva desfrânării. 

580. — Natura are perfecțiuni prin care poate 
demonstra că este imaginea lui Dumnezeu şi defecte 
pentru a demonstra că nu e decât o imagine a lui 
Dumnezeu. 

*581. — Dumnezeu ar vrea să activeze mai de- 
grabă voința decât spiritul. Caritatea desăvârşită 
ar sluji spiritului, dar ar vătăma voinţa, coborând 
trufia. 

582. — Ne facem un idol din adevăr; căci adevărul 
lipsit de caritate este un Dumnezeu şi atunci ima- 
ginea sa este un idol pe care nu trebuie să-l iubim 
nici să ne închinăm lui; şi mai puţin încă să iubim 
şi să ne închinăm potrivnicului acestuia care este 
minciuna. 

Pot foarte bine să iubesc întunericul deplin. Dar 
dacă Dumnezeu îmi oferă o stare mai puţin întune- 
cată, această puţină obscuritate îmi displace şi atunci 
nu mai desluşesc nici rostul unui întuneric total şi 
nu-mi place; acesta este un defect şi un semn că 
mi-am făcut din obscuritate un idol, despărțit de or- 
dinea lui Dumnezeu. Or, nu trebuie să ne închinăm 
decât ordinii lui. 

583. — Slăbănogi sunt oamenii care cunosc ade- 
vărul, dar care nu-l susțin decât atât cât au un inte- 
res; şi, în afara acestui interes, îl abandonează. 

584. — Lumea subsistă pentru a-şi exercita mila 
ŞI judecata nu ca şi cum oamenii ar fi ieşit din mâna 
lui Dumnezeu, ci ca nişte duşmani ai lui Dumnezeu 
cărora el, prin milostivire, le oferă destulă lumină 
pentru a-i face să se întoarcă dacă vor voi să-l caute 
şi să-l urmeze şi pentru a-i pedepsi dacă ar refuza 
să-l caute şi să-l urmeze. 

*585. — Dumnezeu a vrut să râmână ascuns. 
Dacă n-ar fi existat decât o religie, Dumnezeu s-ar 
fi arătat; dacă n-ar fi fost martiri decât în religia 
noastră, la fel. 

Dumnezeu fiind astfel ascuns, orice religie care 
nu spune că Dumnezeu este ascuns nu este o religie 
adevărată; şi orice religie care nu va explica raţiunea 
acestor lucruri nu este o religie a învățăturii. A noas- 
tră o face: Vere tu es Deus absconditus". 

*586. — Dacă n-ar conține puțină obscuritate, 
omul nu şi-ar simți ticăloşia, dar dacă n-ar exista 
nici o lumină, omul n-ar spera în salvare. Astfel, că 
nu numai Că e drept, ci chiar util pentru noi ca 
Dumnezeu să fie parțial ascuns şi parțial descoperit 
pentru că e tot atât de periculos pentru om să-l 
cunoască pe Dumnezeu fără să-şi cunoască ticăloşia, 
cât şi să-şi cunoască ticăloşia fără să-l cunoască pe 
Dumnezeu. 

587. — Această religie atât de bogată în minuni, 
sfinţi, părinți ireproşabili; învățați şi mari mărturi- 

sitori; martiri, regi (David) stabiliţi; Isaia, principe 
de sânge: — atât de mare în învățătura ei, după ce 
şi-a etalat toate minunile şi toată înțelepciunea, ea le 
respinge pe toate spunând că nu are înţelepciune şi 
NICI semne, ci doar crucea şi nebunia. 

Căci cei care prin aceste semne şi înțelepciune 

merită încrederea voastră şi care v-au dovedit carac- 
terul lor vor declara că nimic din toate acestea nu vă 
poate schimba şi nu vă poate face să-l cunoaşteţi şi 
să-l iubiţi pe Dumnezeu decât virtutea nebuniei crucii, 
fără înţelepciune, fără semne; şi nici un fel de semne 
fără această virtute. Astfel religia noastră e nebună, 
privind cauza efectivă, şi înțeleaptă privind înțelep- 
ciunea care ne-o pregăteşte. 
___588. — Religia noastră e înțeleaptă şi nebună. 
Inţeleaptă pentru că ea este cea mai savantă, şi înte- 
meiată pe miracole, profeţii etc; nebună, pentru că 
nimic din toate acestea nu o face să fie ceea ce este; 
e bine să condamnăm pe cei care nu sunt şi să nu-i 
credem pe cei care sunt. Ceea ce-i face să creadă 
este crucea, ne evacuata sit crux. Şi astfel, Sfântul 
Pavel, plin de înțelepciune şi semne, spunem că nu 
e nici înțelept şi nici nu are semne; el venea doar să 
convertească. Dar cei care nu vin decât pentru a 
convinge pot spune că sunt plini de înțelepciune şi 
semne. 

588. bis — Contrarietăți. Înţelepciunea infinită şi 
nebunia religiei. 


396 


Note 


' În această frază latină, Pascal reuneşte patru pasaje din 
Sfântul loan. Se poate traduce; „Veţi fi cu adevărat ucenicii 
mei... cu adevărat iudei, cu adevărat liberi. Cu adevărat hrană.“ 
Dar ultima parte nu este inteligibilă decât completată: „Trupul 
meu vă este cu adevărat hrana, iar sângele meu adăparea“. 


? Această cugetare dovedește cât loc ocupă jansenismul în 
Apologia lui Pascal. 


? „Lega-voi această descoperire a Domnului şi voi pecetlui 
această învățătură, pentru ucenicii mel.“ 


+ „Cu adevărat tu eşti Dumnezeu ascuns.“ (/saia, 45, 15) 


5 Ca să nu rămână stearpă crucea lui Christos.“ (Epist. Sf. 
Ap. Pavel câtre Corinteni, l, l, 17) 

Secţiunea a IX-a 


Perpetuitatea 


589. — Religia creştină nu este singura adevărată. 
— Oricare ar fi rațiunea care ne-ar face să credem că 
ea nu este cea adevărată există şi una care ne face să 
vedem că ea este cea adevărată. 

590. — Vorbind despre religii, trebuie să fim sin- 
ceri: adevărați păgâni, adevărați evrei, adevărați 
creştini. 

591. — J. C. 

păgâni RD ua E, Mahomed 


Necunoaşterea lui Dumnezeu 


592. — Falsitatea altor religii. — Acestea nu au 
mărturii. A noastră are. Dumnezeu provoacă cele- 
lalte religii să-şi aducă semnele mărturisitoare: Isaia, 
43,9; 44, 8. 

*593. — Istoria Chinei'. — Nu cred decât în is- 
toriile ai căror martori s-au lăsat sugrumați. 

[Cine e mai demn de crezare, Moise sau istoria 
Chinei? 

Nu se pune problema să vedem în mare toate 
acestea. Vă spun încă o dată că vom găsi în aceste 
Istorii cu ce să orbim şi cu ce să luminăm. 

Printr-un singur cuvânt, eu pot nimici toate ra- 
tonamentele voastre. „Dar istoria Chinei este foarte 
încâlcită“, veţi spune, iar eu vă răspund: „, Este în- 
câlcită, dar găsim şi destule lucruri lămuritoare; 
căutați-le“. 

Astfel, că tot ceea ce spuneţi foloseşte unuia 
dintre scopuri şi nimic împotriva celuilalt. Aşa că 
totul este folositor şi nimic vătămător. 

Trebuie deci să cercetăm amănunțit şi să punem 
mărturiile în faţă. 

594. — Împotriva istoriei Chinei. Istoricii Mexi- 
cului, cel cu cinci sori, din care ultimul nu are decât 
opt sute de ani?. 

Diferenţa între o carte primită de un popor şi una 
care a format un popor. 

*595. — Mahomed nu are autoritate. Ar fi trebuit 
deci ca rațiunile lui să fie foarte puternice, sprijinin- 
du-se numai pe propriile-i forțe. 

Ce spune deci? Că trebuie să-l credem. 

596. — Psalmu cântați pe întreg pământul. 

Cine depune mărturie pentru Mahomed? El 
însuşi. lisus Christos nu vrea ca mărturia să se facă 
prin el. 

Calitatea de martori constă în aceea că ei sunt 
întotdeauna şi pretutindeni, iar el, umil, nu e decât 
unul singur. 

*597. — Împotriva lui Mahomed. Alcoranul nu 
este cartea lui Mahomed, cum nu e Evanghelia Sfân- 
tului Matei, căci acesta este citat de mai mulți autori, 

din secol în secol, şi chiar duşmanii, ca Celsius şi 
Porphirios, nu l-au dezavuat niciodată. 

Alcoranul spune că Matei era un om de bine. Deci 
Mahomed era un profet mincinos, fie că spunea des- 
pre oamenii de bine că erau răi, fie că nu era de acord 
cu ceea ce spuneau ei despre lisus Christos. 

*598. — Nu prin ceea ce are obscur cartea lui 
Mahomed şi care poate trece drept misterios aş vrea 
să-l judec eu pe Mahomed, ci prin ceea ce este lim- 
pede, paradisul lui şi tot restul: aici este el ridicol. 
lată de ce nu e drept să considerăm obscuritățile lui 
drept misterioase când ceea ce este limpede este 
ridicol. 

Nu acelaşi lucru se întâmplă când e vorba de 
Scriptură. Cred că există şi în ea lucruri nedesluşite, 
la fel de bizare ca şi cele din cărțile lui Mahomed, 
dar ea conţine limpezimi admirabile şi profeţii evi- 
dent împlinite. Deci situaţia nu este aceeaşi. Nu tre- 
buie să confundăm şi să egalăm lucruri care nu 
seamănă decât prin obscurități şi nu prin limpezi- 
mile care valorifică obscuritățile. 

*599. — Diferenţa între lisus Christos şi Ma- 
homed. — Mahomed n-a fost proorocit, lisus Chris- 
tos a fost. Mahomed ucide, lisus îi lasă pe ai săi să 
fie ucişi. 

Mahomed interzice cititul; apostolii îndeamnă la 
citirea Cărţii Sfinte. 

În sfârşit, deosebirea e atât de mare că, dacă 
Mahomed a luat calea izbânzii umane, lisus a ales 
calea morții umane. Şi în loc să spunem că, dacă 

Mahomed a izbândit, lisus Christos ar fi putut izbândi 
cu atât mai mult, trebuie să spunem că tocmai pen- 
tru ca Mahomed a izbândit, lisus Christos a trebuit 
să moară. 

*600. — Orice om poate face ceea ce a făcut Ma- 
homed, căci n-a făcut minuni şi n-a fost proorocit; 
nimeni nu poate face ceea ce a făcut Iisus Christos. 

*601. — Temeiul credinței noastre. — Religia 
păgână nu mai are [astăzi nici un temei. Se spune că 
altădată temeiul ei erau oracolele care vorbeau. Dar 
unde sunt cărțile care s-o dovedească? Sunt ele 
demne de crezare prin virtutea autorilor lor? Sunt 
ele păstrate cu atâta grijă încât să fim siguri că n-au 
fost pervertite?] 

Religia mahomedană are drept temei Alcoranul 
şi pe Mahomed. Dar acest profet, care trebuia să fie 
ultima aşteptare a lumii, a fost el proorocit? Ce semn 
avem că nu era un om oarecare ce şi-a zis profet? 
Ce minuni a făcut, ce taine a desluşit, chiar după 
tradiţia lui? Unde e morala, unde e fericirea? 

Religia evreiască trebuie privită la un mod di- 
ferit, după tradiţia Cărților Sfinte şi după tradiția 
poporului. Morala şi fericirea sunt ridicole în tradiția 
populară. Dar este admirabilă în cărțile sfinte (şi orice 
religie este la fel: căci şi creştinismul este diferit în 
Cărțile Sfinte şi în cazuistică.) Temeiul acestor cărți 
este admirabil, ele sunt cele mai vechi şi mai auten- 
tice din lume: în timp ce Mahomed, ca s-o facă să 
reziste pe a sa, a interzis să fie citită, Moise, pentru 


401 


PASCAL -- CUGETĂRI 


a o face să reziste pe a sa, a poruncit lumii s-o 
citească. 

Religia noastră este atât de divină că orice altă 
religie divină nu i-a putut servi decât de fundament. 

602. — Ordine — Să vedem ce este limpede şi de 
necontestat în starea evreilor. 

603. — 3 

604. — Numai ştiinţa împotriva simțului comun 
şi a naturii omului este singura care a rezistat printre 
oameni. 

*605. — Numai religia împotriva naturii, împo- 
triva simțului comun, împotriva plăcerilor este cea 
care a existat dintotdeauna. 

*606. — Nici o religie în afară de a noastră nu l-a 
învăţat pe om că s-a născut în păcat, nici o sectă a 
filosofilor nu a spus-o: nici una deci nu a spus 
adevărul. 

Nici o religie nu a existat dintotdeauna pe pământ, 
în afară de cea creştină. 

*607. — Cine va judeca religia evreilor prin inter- 
pretările ei grosolane, o va cunoaște prost; ea este 
vizibilă în Cărțile Sfinte, în tradiția profeților care 
ne-au făcut de atâtea ori să înţelegem că ei nu inter- 
pretau legea ad litteram. Astfel, religia noastră e di- 
vină în Evanghelie, în apostoli şi în tradiție; dar ea 
poate părea ridicolă în interpretările celor nepricepuți. 

Mesia, după evreii dedați bucuriilor pământeşti, 
trebuia să fie un mare prinț temporal. lisus Christos, 
după creştinii aplecați spre bucuriile pământești, ve- 
nea să ne scutească de iubirea pentru Dumnezeu şi 

să ne aducă sfintele daruri care să opereze totul fără 
participarea noastră. Aceasta nu este nici religie 
creştină, nici evreiască. 

Adevăraţii evrei şi adevărații creştini au aşteptat 
dintotdeauna pe acel Mesia care să-i facă să-l iu- 
bească pe Dumnezeu şi, prin această iubire, să-i 
învingă pe duşmani. 

*608. — Evreii, iubitori de bunuri pământeşti, țin 
calea de mijloc între creştini şi păgâni. Păgânii nu-l 
cunosc pe Dumnezeu şi nu iubesc decât viaţa pămân- 
tească. Evreii îl cunosc pe adevăratul Dumnezeu şi 
nu iubesc decât viața pământească. Creştinii îl cu- 
nosc pe adevăratul Dumnezeu şi nu iubesc deloc 
viaţa pământească. Evreii şi păgânii iubesc aceleaşi 
bunuri. Evreii şi creştinii iubesc pe acelaşi Dumnezeu. 

Evreii sunt de două feluri: unii împărtăşesc plăce- 
rile păgâne, alții pe cele creştineșşti. 

*609. — În fiecare religie sunt două feluri de 
oameni: printre păgâni, închinători ai animalelor, alții 
închinători ai unui singur Dumnezeu în religia na- 
turală; printre evrei, unii iubind plăcerile vieţii, alții 
spiritualizați, aceştia erau creștini de lege veche; 
printre creştini, evreii de lege nouă, care interpretau 
legea ad litteram. Evreii iubitori de plăceri lumeşti 
aşteptau un Mesia pe măsura lor, creştinii de lege 
nouă, păzind litera legii, credeau că Mesia va veni 
să-i scutească de iubirea față de Dumnezeu; adevărații 
evrei şi adevărații creştini se închinau unui Mesia 
care-i va face să-l iubească pe Dumnezeu. 

*610. — Pentru a arăta că adevărații evrei şi 
adevărații creştini au aceeaşi religie. După cum pare, 
religia evreilor constă în esență în paternitatea lui 
Avraam, în circumcizie, jertfe, ceremonii, arca, tem- 
plul, Ierusalimul şi, în sfârşit, în legea şi legământul 
lui Moise. 

Eu spun: 

Ea nu constă în nici unul din aceste lucruri, ci 
numa! în iubirea de Dumnezeu, iar Dumnezeu res- 
pinge toate celelalte lucruri. 

Dumnezeu n-a acceptat deloc posteritatea lui 
Avraam. Evreii vor fi pedepsiți de Dumnezeu ca 
nişte străini care-l supără. Deut. 8, 19: „Dar dacă vei 
uita pe Domnul Dumnezeul tău şi vei umbla după 
alți Dumnezei, îi vei cinsti şi te vei închina lor, vă 
mărturisesc cu tot dinadinsul că veţi fi cu toţii 
NIMICIȚI“. 

Străini vor fi primiți de Dumnezeu ca şi evreii 
dacă-l vor iubi, /s., 56, 3: „Și să nu zică cei de alt 
neam care s-au alăturat de Domnul: „,Osebi-mă-va 
Domnul de poporul său!“. Străinii care se vor lipi 
de Dumnezeu o vor face pentru a-l sluji şi a-l iubi; 
„ȘI eu îi voi duce pe muntele sfânt şi voi primi de 
la ei jertfe şi arderi de tot, căci casa mea va fi casa 
lor de rugăciune“. 

Adevăraţii evrei să nu caute slava lor decât în 
Dumnezeu şi nu în Avraam, 1s., 63, 16: „Dar tu eşti 
părintele nostru! Avraam nu ne ştie! lIsrail nu ne 
cunoaşte! Tu, Doamne, eşti Tatăl nostru şi Mântui- 
torul nostru “. — Moise însuşi le-a spus că Dumnezeu 

nu va accepta persoanele. Deuț., 10, 17: „Dumne- 
zeu... nu caută la fața nimănui nemitarnic“. — Sab- 
batul nu este decât un semn, Ex., 31, 13; în memoria 
1eşirii din Egipt, Deut., 5, 15. Deci nu mai e necesar 
pentru că Egiptul trebuie uitat. — Circumcizia nu e 
decât un semn, Facerea, 17, ll. De aici vine faptul 
că fiind ei în deşert au fost circumcişi pentru a nu fi 
confundați cu celelalte popoare: după venirea lui lisus 
Christos, circumceizia n-a mai fost necesară. 

S-a poruncit circumcizia inimii. Deut., 10, 16; 
lerem., 4, 4: „Tăiați-vă împrejur pentru Domnul 
Dumnezeul vostru şi dați la o parte netăierea îm- 
prejur a inimii voastre, voi oameni din luda şi lo- 
cuitori ai: lerusalimului, ca nu cumva urgia mea să 
izbucnească vâlvătaie şi să vă mistuiască şi să nu se 
poată stinge din pricina faptelor voastre rele; căci 
Domnul este un Dumnezeu mare, puternic şi tenbil 
care nu cată la fața nimănui“; 

Dumnezeu spune că o va face într-o zi. Deut, 
30, 6: „Atunci Domnul Dumnezeul tău va tăia inima 
ta împrejur şi inima urmaşilor tăi ca să iubeşti pe 
Domnul Dumnezeul tău din toată inima ta“; 

Cea cu inima necircumcisă vor fi judecaţi. /e- 
rem., 9, 26: „lată vin zile, — zice Domnul — când voi 
pedepsi pe cel tăiat împrejur ca şi pe cel netăiat 
împrejur şi pe poporul lui Israel, cel cu inima necir- 
cumcisă“; 

Căci exteriorul nu va fi nimic fără interior. Joi], 
2, 13: Scindite corda vestra” etc. Is., 58, 3, 4 etc. 

lubirea pentru Dumnezeu este îndemn în tot Deute- 
ronomul. Deut., 30, 19: „„Martori îmi sunt astăzi îm- 
potriva voastră cerul şi pământul! Viaţa şi moartea 
ţi-am pus dinainte, binecuvântare şi blestem! Alege 
viaţa ca să trăieşti tu şi semințţia ta! lubeşte pe Dom- 
nul Dumnezeul tău, ascultă de glasul lui şi lipeşte-te 
de el! Căci aceasta este viața ta“; 

Altfel, evreii, lipsiţi de această iubire, vor fi 
respinşi pentru păcatele lor, iar păgânu aleşi în locul 
lor, Oseea, 1, 10; Deut., 32, 20: „Ascunde-voi faţa 
mea de ei şi voi vedea ce va fi cu ei pe urmă, pentru 
că e un neam sucit, fii întru care nu este credincioşie. 
Ei m-au întărâtat la gelozie prin cei ce nu sunt 
Dumnezeu şi au aprins mânia mea cu deşerții lor 
idoli şi tot aşa îi voi face şi eu geloşi printr-un popor 
care nu e popor, printr-un popor nerod le voi aprinde 
mânia“. /s., 65, |; 

Bunurile vremelnice sunt pieritoare, adevăratul 
bine este unirea în Dumnezeu. Ps., 143, 15; 

Prăznuinile lor sunt urâte lu Dumnezeu, Amos, 
5.12; 

Jertfele evreilor sunt urâte lui Dumnezeu. /s., 66, 
1—3; 1, 1l. Ierem, 6, 20. David, Miserere” — Chiar 
când vin din partea celor buni, Expectavi. Ps., 49, 8, 
9, 10, 11, 12, 13 şi 14; 

Căci milă voiesc, iar nu jertfă, şi cunoaşterea 
lui Dumnezeu mai mult decât arderile de tot. Mi- 
heia, admirabil, 6, 6-8; 1, Romani, 15, 22; 
Ozeea, 6, 6; 

Jertfele păgânilor vor fi primite de Dumnezeu, 
dar Dumnezeu nu va binecuvânta jertfele evreilor. 
Maleahi, 1,ll. 

Când Dumnezeu va face o nouă alianţă prin 
Mesia, cea veche se va lepăda. Ierem., 31, 31: Man- 
data non bona; — lezec., 20, 25. 

Lucrurile cele vechi vor fi uitate. /s., 43, 18, 19; 
45, 17, 18. 

Nimeni nu-şi va mai aduce aminte de arcă. 
lerem., 3, 15, 16. 

Și templul va fi dărâmat. Ierem., 7, 12, 13, 14; 

Jertfele vor fi date uităru şi alte jertfe mai curate 
se vor statornici. Maleahi, 1, ll. 

Porunca de sacrificare a lui Aaron va fi respinsă, 
lar cea a lui Melchisedec introdusă de Mesia. Ps. 
Dixit Dominus". 

Această jertfă va fi eternă. Ibid. 

Ierusalimul va fi nimicit, numai Roma admisă. 
Ps. Dixit Dominus. 

Numele evreilor va fi dat uitării şi li se va dărui 
un nume nou. /s., 55, 15. 

Acest ultim nume va fi mai bun decât cel de 
evreu, şi va fi etern. 1s., 62, 5. 

Evreii nu vor mai avea profeți (Amos), rege, 
prinți, jertfe şi idoli. 

Dar poporul va dura veşnic. Ierem., 31, 36. 

61]. — Republica. — Republica creştină şi chiar 
cea iudaică nu-l are decât pe Dumnezeu stăpân, după 
cum remarcă Filon ludeul în Despre monarhie. 

Când se vor lupta nu o vor face decât pentru 
Dumnezeu; nu vor spera îndeosebi decât în Dumne- 
Zeu; îşi vor considera oraşele numai ale lui Dumnezeu 
şi le vor păzi pentru el. |. Paralip., 13, 13. 

012. — Facerea, 17, Statuam pactum meum inter 
me et faedere sempiterno... ut sim Deus tuus... 

Et tu ergo custodies pactum meum. 

*613. — Perpetuitatea. — Această religie care 
susține că omul a decăzut din starea lui de slavă şi 
de comunicare cu Dumnezeu într-o stare de jale, de 
căință, depărtat fiind de Dumnezeu, dar că, după 
această viață, el va fi răscumpărat de acel Mesia 
care va veni, a existat dintotdeauna pe pământ. Toate 
lucrurile au trecut, ea a rămas, căci toate lucrurile 
întru ea s-au făcut. 

Oamenii, în prima vârstă a lumii, au fost târâți în 
tot felul de răzvrătiri, dar au existat şi sfinți ca Enoh, 
Lameh şi alții care-l aşteptau în pace pe Christosul 
promis de la începutul lumii. Noe a văzut răutatea 
oamenilor ridicată pe treapta cea mai de sus: dar lui 
îi revine meritul de a fi salvat lumea prin persoana 
lui, prin speranța în Mesia căruia i-a fost simbol. 
Avraam era înconjurat de idolatrii când Dumnezeu 
i-a dezvăluit taina lui Mesia căruia i s-a închinat de 
departe. În vremea lui Iacob şi Isaac, ticăloşia împân- 
zise pământul, dar aceşti sfinţi trăiau în credința lor: 
şi Iacob, murind şi binecuvântându-și copiii, a strigat, 
răpit fiind în duh, care i-a întrerupt cuvântul: „Aştept 
o Dumnezeul meu, pe Mântuitorul pe care l-ai pro- 
mis: Salutare tuum exspectabo, Domine”“. Egiptenii 

erau îmbuibați de idolatrie şi magie: chiar poporul 
lui Dumnezeu se lăsa influenţat de exemplul lor: dar 
Moise şi ceilalți credeau în cel pe care nu-l vedeau 
ŞI 1 se închinau, privind darurile eterne pe care 
Domnul le pregătea pentru ei. 

Grecii şi latinii, apoi, şi-au statornicit zeii lor cei 
falşi, poeţii au inventat o sută de felurite teologii, 
filosofii s-au despărțit într-o mie de secte diferite; 
dar în inima ludeei au existat întotdeauna oameni 
aleşi care propovăduiau venirea lui Mesia pe care 
numai €i îl cunoşteau. 

Și el a venit după împlinirea vremilor şi de atunci 
am văzut născându-se atâtea schisme şi erezii, atâtea 
state prăbuşindu-se, atâtea schimbări în toate lucru- 
rile: şi această Biserică, închinându-se celui căruia 
dintotdeauna 1 s-a închinat, a rezistat fără întreru- 
pere. Admirabil şi icomparabil şi absolut divin este 
faptul că această religie a durat, lovită fiind mereu 
de vrăjmaşi. De o mie de ori s-a aflat ea în pragul 
distrugerii universale şi de câte ori s-a aflat în această 
situație, Dumnezeu a ridicat-o prin extraordinara sa 
putere. E de mirare că s-a menţinut fără să cedeze, 
fără să se plece sub puterea tiranilor. Căci nu e de 
mirare că un stat rezistă când legile sale cedează în 
fața necesității dar... (A se vedea rondul în Mon- 
taigne!9). 

*614. — Statele ar pieri dacă nu şi-ar supune 
legile necesităţii. Dar religia n-a trecut niciodată o 
astfel de situație şi n-a fost obligată să se supună 
unor asemenea necesități. Aşa cum au fost necesare 

acestor state diverse acomodări şi minuni. Și nu e de 
mirare că se pot conserva supunându-se, ceea ce nu 
înseamnă însă a se menține; şi până la urmă tot vor 
pieri cu totul: n-a existat nici unul care să dureze 
mai mult de o mie de ani. Dar religia s-a menţinut 
dintotdeauna inflexibilă, ceea ce ni se pare divin. 

615. — Orice s-ar spune, trebuie să mărturisim că 
religia creştină are ceva uimitor. — „Pentru că v-aţi 
născut în ea“, ni se va spune. — Dimpotrivă, mă ridic 
împotriva lor, chiar pe acest temei, de teamă că 
părerea lor să nu mă ademenească; chiar dacă m-am 
născut în ea, continuu s-o cred uimitoare. 

*616. — Perpetuitate.— Lui Mesia i s-a acordat 
întotdeauna crezare. Tradiția lui Adam era încă nouă 
în Noe şi Moise. Profeții l-au prevestit pe Mesia 
chiar de atunci, profetizând tot felul de lucruri ale 
căror evenimente se împlineau din când în când, sub 
ochii oamenilor, verificând adevărul misiunii lor şi, 
în consecință, a promisiunilor lor cu privire la Me- 
sia. lisus Christos a făcut minuni şi apostolii au făcut, 
convertindu-i pe păgâni. Toate profeţiile lor fund 
împlinite, cea cu privire la Mesia era dovedită pen- 
tru totdeauna. 

017. — Perpetuitate. — Să se ia în considerare că, 
de la începutul lumii, aşteptarea sau iubirea pentru 
Mesia a subzistat fără întrerupere; s-au găsit oameni 
care au spus că Dumnezeu le dezvăluise că trebuia 
să se nască un Mântuitor care-şi va salva poporul: a 
venit apoi Avraam care a avut misiunea ca acesta să 
se nască din el, printr-un fiu al său; lacob a dezvă- 

luit că din cei doisprezece copii ai săi Mesia se va 
naşte din luda; au venit apoi Moise şi profeții care 
au stabilit timpul şi felul venirii; ei au spus că legea 
pe care o aveau nu va fi decât până la venirea lui 
Mesia; că până atunci ea s-a manifestat neîntrerupt, 
dar că cealaltă va fi eternă: astfel, legea lor care era 
promisiunea pentru legea lui Mesia, va exista întot- 
deauna pe pământ; şi, într-adevăr, ea a durat: şi iată 
că lisus a venit în toate împrejurările prezise. Ceea 
ce este admirabil. 

618. — Acest lucru s-a întâmplat cu adevărat. În 
timp ce filosofii s-au despărțit în diferite secte, într-un 
colţ de lume, oamenii cei mai vechi din lume au 
spus că toată lumea se află în păcat, că Dumnezeu 
le-a revelat adevărul, că religia aceasta va exista 
întotdeauna pe pământ. Într-adevăr, toate celelalte 
secte au dispărut, ea durează de patru mii de ani. 

E: declară că ştiu de la strămoşii lor că omul a 
decăzut, pierzând comunicarea cu Dumnezeu, 
depărtându-se de Dumnezeu, dar că acesta a promis 
că-l va răscumpăra; că această doctrină va exista 
întotdeauna pe pământ; că legea lor are un dublu 
sens; că o mie şase sute de ani, au existat oameni pe 
care ei i-au crezut profeţi, care au prezis timpul şi 
felul cum va veni; patru sute de ani, ei au fost risipiţi 
pretutindeni pentru că lisus Christos trebuia preves- 
tit peste tot; lisus Christos a venit la vremea şi în 
felul în care s-a prezis; că, de atunci, evreii sunt tot 
risipiţi, trăind sub blestem, dar trăind totuşi. 

*619. — Văd religia creştină întemeiată pe o re- 
lgie precedentă şi iată ce găsesc eu că e adevărat. 

Nu vorbesc aici despre miracolele lui Moise, ale 
lui lisus Christos şi ale apostolilor pentru că la în- 
ceput ei nu păreau convingători şi eu nu vreau acum 
decât să pun în evidenţă temeiurile acestei religii 
creştine, temeiuri de neclintit care nu pot fi puse la 
îndoială de nimeni. E sigur că vedem în multe locuri 
din lume un popor special, despărțit de toate cele- 
lalte popoare ale lumii, numit poporul evreu. 

Văd un furnicar de religii, în multe locuri ale 
lumii şi în toate timpurile: dar morala lor nu-mi place, 
nici dovezile lor nu mă pot convinge, şi astfel aş fi 
refuzat în mod egal religia lui Mahomed, religia 
Chinei, a vechilor romani şi a egiptenilor din singu- 
rul motiv că nici una nu are mai multe adevăruri 
decât celelalte şi nimic care să mă convingă cu nece- 
sitate, rațiunea neputând să mă îndrepte spre una 
mai mult decât spre alta. 

Dar, luând în considerare această inconstantă şi 
bizară varietate de moravuri şi credințe, în diverse 
timpuri, descopăr într-un colț de lume un popor 
deosebit, despărțit de toate celelalte popoare ale 
pământului, cel mai vechi dintre toate, şi a cărui 
istorie precede cu mai multe secole pe cele mai vechi 
istorii ale noastre. Descopăr deci, că acest popor este 
un popor mare, numeros, născut dintr-un singur om, 
închinându-se unui singur Dumnezeu, conducându-se 
după o lege despre care ei spun că o deţin direct de 
la el. Ei susțin că sunt singurii din lume cărora 

Dumnezeu le-a relevat tainele sale: că toți oamenii 
sunt pervertiți şi urâţi de Dumnezeu; că ei sunt lăsați 
în voia simţurilor şi a minţii lor; de aici vin ciudatele 
rătăciri şi schimbări continue care se întâmplă între 
Cl, şi de religie şi de obiceiuri — în loc să rămână 
neclintiți în conduita lor; dar că Dumnezeu nu-i va 
lăsa veşnic în această beznă; că va veni un eliberator 
pentru toți şi că rostul lor în lume este să-i anunţe pe 
oameni: ei au fost educați într-adins pentru a fi pre- 
vestitorii şi crainicii acestui mare eveniment, pentru 
a chema toate popoarele la unirea cu ei în aşteptarea 
acestui eliberator. 

Intâlnirea cu acest popor mă uimeşte şi el mi se 
pare demn de atenție. Cercetez această lege cu care 
ei se laudă că ar deține-o direct de la Dumnezeu şi 
o găsesc admirabilă. Este prima lege între toate, 
existând chiar înainte ca grecii să fi folosit acest 
cuvânt, ea funcționând deja de o mie de ani la cei 
care o primiseră, urmând-o fără întrerupere. Mi se 
pare uimitor că prima lege din lume s-a nimerit să 
fie şi una atât de desăvârşită, încât marii legislatori 
au folosit-o drept model pentru a le crea pe ale lor, 
cum se pare că s-a întâmplat cu cele Douăsprezece 
Table ale Atenei, preluate apoi de romani, ceea ce ar 
fi uşor de demonstrat dacă Josephus şi ceilalți s-ar fi 
ocupat mai îndeaproape de acest subiect. 

*620. — Avantajele poporului evreu. — În această 
cercetare poporul evreu îmi atrage atenția prin marele 
număr de lucruri admirabile şi ciudate pe care le 
posedă. 

Văd că este un popor alcătuit din frați şi, spre 
deosebire de ceilalți care sunt organizaţi într-un 
ansamblu nesfârşit de familii, acesta, cu toate că e 
foarte numeros, s-a născut dintr-un singur om, fiind 
toți deci din acelaşi trup, şi constituind membre unui 
pentru alții, compunând un singur stat al unei sin- 
gure familii. Un lucru cu adevărat unic. 

Această familie sau acest popor este cel mai vechi 
pe care-l cunosc oamenii; ceea ce mi se pare că-i 
atrage o admirație deosebită şi în special în cerceta- 
rea pe care o facem pentru că, dacă Dumnezeu a 
comunicat dintotdeauna cu oamenii, la ei trebuie să 
recurgem pentru a cunoaşte tradiția. 

Acest popor nu este demn de respect numai prin 
vechimea lui; dar e singular şi prin durata sa, con- 
tinuând să existe de la apariția sa până astăzi. Căci 
spre deosebire de popoarele din Grecia, de Italia, de 
Lacedemonia, Athena, Roma şi de alte popoare care 
au apărut mult timp după el şi au pierit deja de atât 
de mult timp, aceştia dăinuie şi astăzi, în ciuda atâ- 
tor încercări ale unor puternici regi de a-i nimici un 
lung şir de ani, după cum mărturisesc istoricii lor şi 
după cum e lesne de judecat în ordinea firească a 
lucrurilor (şi această dăinuire a fost prezisă); şi durând 
el astfel, de la începuturi până astăzi, istoria lui 
închide în durata ei toate istoriile noastre [pe care le 
devansează mult în timp]. 

Legea prin care acest popor este guvernat con- 
stituie în ansamblu cea mai veche lege din lume, 
perfectă şi urmată fără întrerupere de un stat. Acest 

lucru e demonstrat admirabil de Josephus în contre 
Apion şi de Filon ludeul, în diverse pasaje, în care 
se vede că ea este atât de veche că noţiunea chiar de 
lege n-avea să fie cunoscută de cei vechi decât după 
o mie de ani. Homer care a scris istoria atâtor state 
n-a folosit-o niciodată. Este uşor să ne convingem 
de perfecțiunea ei numai printr-o simplă lectură din 
care să ne dăm seama că e înzestrată în toate cu 
atâta înţelepciune, cu atâta echitate şi judecată că cei 
mai vechi legislatori greci şi romani, cu mintea lu- 
minată, au împrumutat din ea principalele lor legi: 
după cum se vede în ceea ce ei numesc cele Două- 
sprezece Table şi în alte mărturii despre care vorbeşte 
Josephus. 

Dar această lege este în acelaşi timp şi cea mai 
severă şi cea mai riguroasă dintre toate în privința 
cultului religiei lor, obhgând acest popor, pentru a-i 
aminti necontenit datoria, la mii de reguli speciale şi 
dificile, sub pedeapsa cu moartea, încât e de mirare 
chiar că ea a fost întotdeauna neîntrerupt respectată 
de-a lungul atâtor secole de un popor rebel şi nerăb- 
dător ca acesta, în timp ce atâtea state şi-au schimbat 
din când în când legile cu toate că erau mult mai 
uşor de îndurat. 

Cartea care conține această lege, prima între toate, 
este ea însăşi cea mai veche carte din lume, cărțile 
lui Homer, ale lui Hesiod şi altele fiind cu şase, 
şapte sute de ani mai recente. 

621. — Creaţia şi potopul fiind depăşite, iar Dum- 
nezeu nemaivrând să distrugă lumea şi nici s-o mai 

recreeze, dar nici să-i mai dea multe semne despre 
el, statornici pe pământ un popor, creat special care 
trebuie să dureze până la poporul pe care Mesia îl va 
crea prin spiritul său. 

*622. — Creaţia lumii începe să fie tot mai de- 
parte, Dumnezeu însărcina un istoric unic con- 
temporan, creând un popor pentru a păstra această 
carte, pentru ca ea să fie cea mai autentică din lume 
şi pentru ca din ea să învețe toți oamenii acel lucru 
atât de necesar de ştiut şi pe care nu-l pot afla decât 
prin ea. 

623. — [lafet începe genealogia.] 

losif îşi încrucişează braţele şi preferă postul!!. 

*024. — De ce a prelungit Moise atât de mult 
viața oamenilor rezultând de aici atât de puţine 
generații? 

Pentru că nu lungimea anilor, ci mulțimea gene- 
raţiilor face ca lucrurile să devină obscure. Adevărul 
se alterează prin schimbarea oamenilor. Și totuşi, el 
situează două evenimente, cele mai importante din 
câte s-au imaginat, creația şi potopul, atât de aproape 
unul de altul că lasă impresia că se ating. 

*025. — Sem care l-a văzut pe Lameh, care l-a 
văzut pe Adam, l-a văzut şi pe lacob care i-a văzut 
pe cei care l-au văzut pe Moise: deci potopul şi 
creaţia sunt adevărate. Aşa conchid anumiţi oameni 
care înțeleg bine. 

*626. — Alt rond. — Lungimea vieții patriarhilor, 
nu lasă istoriile lucrurilor trecute să se piardă, dim- 
potrivă, contribuie la păstrarea lor. Dacă se întâmplă 

uneori ca un om să nu fie destul de învăţat în isto- 
riile acestor strămoşi, acest lucru se întâmplă din 
pricina faptului că n-a trăit deloc alături de ei sau că 
a murit înainte să fi atins vârsta rațiunii. Or, dacă 
oamenii trăiau atât de mult, copiii puteau să trăiască 
vreme îndelungată cu părinții lor, iar ei le puteau 
vorbi pe îndelete. Or, despre ce i-ar fi putut învăța 
dacă nu despre istoria strămoşilor lor, pentru că orice 
Istorie se reduce la aceasta, ci neavând studii, ştiinţe, 
arte, care ocupă o mare parte din conversațiile vieţii? 
Astfel, se vede cum în acele timpuri popoarele erau 
foarte grijulii să păstreze genealogiile. 

627. — Cred că losua este primul nume în poporul 
lui Dumnezeu, după cum lisus Christos este ultimul 
în poporul lui Dumnezeu. 

628. — Antichităţile iudaice — Ce deosebire de la 
o carte la alta! Nu mă mir că grecii au creat Iliada, 
nici că egiptenii şi chinezii istoriile lor. N-avem decât 
să vedem cum s-au născut. Aceşti istorici fabuloşi 
nu sunt contemporani cu istoriile pe care le scriu. 
Homer scrie un roman care se prezintă ca atare şi 
care este primit ca atare; căci nimeni nu se îndoia că 
Troia şi Agamemnon nu existaseră mai mult decât 
mărul de aur. Nici nu se gândeau să facă din aceste 
poveşti o istorie, ci doar un divertisment; el este 
singurul care scrie în vremea sa, iar frumuseţea operei 
o face să dureze: toată lumea o învaţă şi vorbeşte 
despre ea; toți trebuie s-o cunoască şi s-o înveţe pe 
de rost. Patru sute de ani după aceea, martorii nu 
mai sunt în viață, nimeni nu mai ştie la un mod 


417 


PASCAL - CUGETĂRI 


direct dacă e vorba de o poveste sau de o istorie: 
le-au învăţat de la strămoşi, deci poate fi şi adevărată. 

Orice istorie care nu e contemporană e suspectă: 
cărţile sibilelor şi ale Trismegistului!? şi atâtea altele 
care s-au bucurat de credit în lume sunt false şi s-au 
dovedit false cu trecerea timpului. Nu se întâmplă la 
fel cu autorii contemporani. 

Există deosebiri mari între o carte făcută de o 
persoană pe care o oferă poporului şi o carte care 
creează ea însăşi un popor. Nu ne putem îndoi că 
această carte este la fel de veche ca şi poporul. 

629. — Josephus!” ascunde ruşinea naţiunii sale. 

Moise nu-şi ascunde propria lui ruşine, nici... 

Quis mihi det ut omnes prophetent?!* 

Era obosit de popor. 

*630. — Sinceritatea evreilor. — De când n-au 
mai avut profeți (Macabeii); de la lisus Christos, 
Masor'?. 

Această carte va fi mărturie pentru vol. 

Literele defectuoase şi finale. 

Sinceri, chiar împotriva onoarei lor; murind pen- 
tru ea. E fără pereche în lume şi fără temei în ordi- 
nea naturii. 

*63 1. — Sinceritatea evreilor. — Ei păstrează cu 
lubire şi fidelitate această carte în care Moise declara 
că ei au fost ingrați față de Dumnezeu toată viaţa lor 
Şi că ştie că vor fi şi după moartea lui; dar el cheamă 
cerul şi pământul martori împotriva lor că i-a învăţat 
destul. 

El declară că Dumnezeu supărându-se pe ei i-a 
risipit printre alte popoare ale pământului pentru că 
l-au mâniat închinându-se unor zei care nu erau 
Dumnezeul lor şi că acesta îi va sfida chemând un 
popor care nu e poporul lui; şi vrea ca toate cu- 
vintele să-i fie păstrate etern, iar cartea să fie aşezată 
în arca alianţei pentru a-i servi de mărturie împo- 
triva lor. 

Isaia spune acelaşi lucru, 30, 8. 

632. — Despre Esdra.!€ — Fabulă: cărţile au fost 
arse o dată cu templul. Fals prin Macabei: „leremia 
le-a dat legea“. 

Fabulă: el recita totul pe de rost. Josephus şi 
Esdra subliniază că el citea din carte. Baron., Ann., 
p. 180: Nullus penitus Hebraeorum antiquorum re- 
peritur qui tradiderit libros periisse et per Esdram 
esse restitutos nisi in IV Esdrae. 

Fabulă: că el a schimbat scrierea. 

Filon, în Vita Moysis: Illa lingua ac character 
quo antiquitus scripta est lex sic permansit usque 
ad LXX." 

Josephus spunea că legea era în ebraică când a 
fost tradusă prin Septantă. 

Dacă sub Antiohus şi Vespasian, care au vrut să 
nimicească aceste cărți pe când profeții nu mai exis- 
tau, cu atât mai mult n-au putut s-o facă, sub babi- 
lonieni când nu s-a auzit de persecuții şi unde mul- 
țimea profeților n-ar fi putut să le lase să ardă?... 

Josephus îşi bătea joc de greci care n-ar fi su- 
ferit... 

Tertullian: Perinde potuit abolefactam eam vio- 
lentia cataclysmi in Spiritu rursus reformare, que- 
madmodum et Hierosolymis Babylonia expugnatione 
deletis, omne instrumentum judaicae litteraturae per 
Esdram constat restauratum.!* 

El mai spune că Noe ar fi putut de asemenea 
restabili spiritul cărții lui Enoh, pierdută în potop, 
că Esdra a restabilit Scriptura pierdută în timpul 
captivității. 

El afirma aceasta pentru a dovedi că nu este de 
necrezut ca Septanta să fi explicat Scripturile sfinte 
cu acea uniformitate atât de admirată. El a aflat 
acestea din Sfântul Irineu. 

Sfântul Hilarius în prefața la Psa/mi spune că 
Esdra a pus Psalmii în ordine. 

Originea acestei tradiții vine din capitolul XIV 
din cartea a patra a lui Esdra: Deus glorificatus est, 
et Scripturae vere divinae creditae sunt, omnibus 
eamdemn et eisdem verbis et eisdem nominibus re- 
citantibus ab initio usque ad finem, uti et praesentes 
gentes cognoscerent quoniam per inspirationem Dei 
interpretatae sunt Scripturae et non esset mirabile 
Deum hoc in eis operatum: quando in ea captivitate 
populi quae facta est a Nabuchodonosor, corruptis 
Scripturis et post 70 annos Judaeis descendentibus 
in regionen Suam, et post deinde temporibus Arta- 
xercis Persarum regis inspiravit Esdrae sacerdoti 
tribus Levi praeteritorum prophetaurm omnes re- 
memorare sermones, et restituere populo eam legem 
guae data est per Moysen.!* 

633. — Împotriva fabulelor lui Esdra, Il, Maca- 
bei, II; — Josephus, Ant., II, I, Cyrus a aflat de profeția 
lui Isaia că va trebui să elibereze poporul. Evreii 
trăiau paşnic pe pământurile lor sub Cyrus în Babilon, 
deci puteau să-şi practice legea. 

Josephus în toată istoria despre Esdra nu spune un 
cuvânt despre această restabilire. — IV, Regi, 17, 27. 

634. — Dacă povestea lui Esdra este adevărată 
atunci trebuie să credem că Scriptura este o Scriere 
Sfântă; căci această poveste nu se bazează decât pe 
autoritatea celor care susțin afirmaţia Septantei care 
arată că Scriptura e sfântă. 

Deci, dacă această fabulă este adevărată, găsim 
aici dovada adevărului, dacă nu, deținem adevărul 
din altă parte. Și aştfel cei care ar vrea să clatine 
adevărul religiei noastre, întemeiată pe învățătura lui 
Moise, îl restabilesc pe baza aceleiaşi autorități prin 
care o atacă. Prin această Providenţă, ea durează 
mereu. 

635. — Cronologia Rabinismului (Citatele sunt 
din cartea Pugio?0). 

Pagina 27, R. Hahadosch (anul 200), autorul cărții 
Mischna sau legea vocală, sau a doua lege?.. 

Comentariile din Miscâna (anul 340): Siphra; 
Barajetot. Talmud Hierosol. Tosiptot. 

Bereschit Rabah, prin R. Osaia Rabah, comen- 
tariu la Mischna. 

Bereschit Rabah, Bar Nachmoni, sunt discursuri 
subtile agreabile istorice şi teologice. Acelaşi autor 
a scris cărțile numite Rabot. 


421 


PASCAL - CUGETĂRI 


La o sută de ani după 7a/mud Heirosol (440), a 
fost scris Talmudul babilonic, de R. Ase, prin con- 
sințământul universal al tuturor evreilor care sunt 
obligați să păzească tot ceea ce este scris în el. 

Adăugirea lui Ase se numeşte Gemara, cu alte 
cuvinte, „comentariul“ la Miscâna. 

Talmudul conţine Mischna şi Gemara. 

636. — Dacă nu marchează indiferența: Mala- 
hie, Isaia. 

[s., Si volumus etc. 

In quacumque die. 

*037. — Profeţii. — Sceptrul n-a fost întrerupt de 
captivitatea în Babilon, din pricină că întoarcerea 
fusese promisă şi prezisă. 

*638. — Mărturiile lui lisus Christos. — Nu în- 
seamnă să fu captiv când ai speranţa eliberării peste 
şaptezeci de ani. Dar acum ei sunt fără speranță. 

Dumnezeu le-a promis că, deşi îi risipise la 
capătul lumii, dacă erau credincioşi legii, el îi va 
aduna din nou. Ei îi sunt foarte credincioşi, dar sunt 
mereu asupriţi. 

*639. — Când Nabucodonosor aduse poporul de 
teamă să nu se creadă că 1-a fost luat sceptrul lui 
luda, le-a spus dinainte că vor fi puţini şi că vor fi 
restatorniciți. Ei au fost întotdeauna încurajați de 
preoți şi şi-au păstrat regii. Dar a doua distrugere a 
fost fără nici o promisiune de restabilire, fără profeți, 
fără regi, fără mângâiere, fără speranță, pentru că 
sceptrul le fusese luat pentru totdeauna. 

*640. — Este un lucru de mirare şi demn de o 
stăruitoare atenţie să vezi acest popor evreu dăinuind 
de atâția ani, în starea lor de ticăloşie; era necesar să 
dăinuie pentru a sta mărturie întru Christos, şi să 
trăiască în ticăloşie pentru că l-au răstignit; şi cu 
toate că e ceva potrivnic să dăinui şi să fu ticăloşit, 
ei dăinuie, în ciuda ticăloşirii lor. 

*641. — Este vizibil un popor creat pentru a sta 
mărturie întru Mesia (s., 43, 9; 44, 8). Ei îşi poartă 
cărțile, le iubesc şi nu le înțeleg deloc. Şi totul a fost 
prezis: că judecata lui Dumnezeu le-ar fi fost în- 
credinţată, dar într-o carte pecetluită. 


Note 


' Pascal a citit istoria Chinei, publicată în latină de un 
iezuit, Părintele Martini, în 1658. Autorul semnala şi se stră- 
duia să rezolve dificultăţile create de comparaţia cronologiei 
biblice cu cronologia chineză. Cf. Cugetarea nr. 844. 


2 Mexicanii (Pascal găsise această informaţie în Montaigne, 
III, 6) credeau că existaseră cinci vârste ale lumii, luminate de 
CINCI Sori succesivi: ultimul soare apăruse cu opt sute de ani în 
urmă. Cum se vede din acest fragment, Pascal se bizuia să 
anuleze veridicitatea cărților chineze, invocând absurdităţile 
tradițiilor mexicane. 


3 Este o cugetare suprimată pentru că s-a recunoscut în ea 
un paragraf desprins în ediţia Port-Royal din cugetarea 737. 


* Sfâşiaţi inima noastră.“ 

* Psalmul 18. 

* Arderile noastre de tot nu le mai vreau. (Jeremia, 6, 20) 
' „Zis-a Domnul.“ (Psalmul, 110) 


* Şi voi statornici legământul meu între mine şi tine... 
spre veşnic legământ, ca eu să fiu Dumnezeul tău... Şi tu să 
păzeşti legământul meu... (Facerea, 17, 9) 


? În ajutorul tău nădăjduit-am Doamne. (Facerea, 49, 18) 


'9 Rondul lui Montaigne. Cuvântul indică, precum Cugeta- 
rea nr. 626, o trimitere, în formă de rond, scrisă de Pascal pe 
exemplarul cărții lui Montaigne. 


'! Pentru a înţelege paragraful 623, trebuie să-l citim pe 
cel de la numărul 71l, aliniatul al doilea, iar la nr. 623 să 
corectăm (conform celei de a doua copii) Iosif cu Iacob. 

'2 Cartea Sibilelor, culegere de oracole, arse în incendiul 
din anul 670 al Romei. Reconstituite din ordinul lui Augustus, 
fură din nou arse din ordinul lui Teodosie, în anul 389 după 
Christos; În Evul Mediu se invocă autenticitatea Sibilelor ală- 
turi de cea a lui David (Teste David cum Sibylla). — 7rismegis- 
tul (de trei ori mai mare) este numele pe care grecii îl dădeau 
lui Hermes sau Mercur. 1 se atribuie patruzeci şi două de 
cărți sacre din care paisprezece capitole în greceşte ne-au fost 
transmise. Aceste capitole despre care se credea că sunt foarte 
vechi şi pe care primii apologeţi creştini le invocau drept măr- 
turie erau în realitate din primul secol al erei noastre. Renaşterea 
credea şi ea în autenticitatea cărților hermetice. 


'3 Josephus. Istoricul Josephus căruia îi datorăm Istoria 
războiului evreilor impotriva romanilor, în şapte cărți precum 
şi Antichităţile ludaice, în douăzeci de cărţi, S-a născut la Ieru- 
salim în anul 37 înainte de Christos şi a murit la sfârşitul pri- 
mului secol după Christos. 


* Care va da întregului popor puterea de a profetiza“ 
(Numeri, ll, 29) 


5 Se desemnează sub numele de Masser sau Massera o 
colecție de comentarii aparţinând învățaţilor evrei privind 
versetele, cuvintele, literele, vocalele, punctele şi accentele 
textului ebraic al Vechiului Testament cu scopul de a fixa 
acest text şi de a-l feri de orice alteraţie voluntară sau acci- 
dentală. (B) 


'* Ezdra, mort în anul 587 înainte de Christos, a lăsat patru 
cărți, din care numai primele două sunt recunoscute drept cano- 
nice de către biserică. Fabula la care face aluzie Pascal este 
relatarea făcută de Ezdra în cartea a IV-a: Scriptura sfântă ar fi 
fost arsă în vremea captivității poporului evreu, iar el, Ezdra, ar 
fi reconstituit-o la dictarea lui Dumnezeu. - Baronius scria: 
„Nici unul din vechii evrei n-a relatat că aceste cărți sfinte ar 
fi pierit şi ar fi fost reconstituite de Ezdra. El este singurul care 
o spune în cartea a IV-a.“ 

'' Limba şi alfabetul în care s-a scris legea au fost aceleaşi 
până în şaptezeci. 


'* EL a putut reconstitui cu mintea această carte pe care 
violența unui cataclism o distrusese, după cum se ştie că Esdra 
a putut restaura ansamblul cărților iudaice distruse în timpul 
captivităţii babiloniene. 


'” Dumnezeu a fost slăvit şi adevăratele Scripturi divine 
au fost crezute; acestea erau recitate exact cu aceleaşi cuvinte 
de la început şi până la sfârşit, pentru ca popoarele să afle că 
Scripturile au fost interpretate prin inspiraţia divină şi nu e de 
mirare că Dumnezeu a săvârşit în ei această lucrare, pentru că, 
în timpul captivității poporului sub Nabucodonosor, Scripturile 
fuseseră distruse, iar, şaptezeci de ani mai târziu, evreii în- 
torcându-se în ţara lor, în vremea lui Artaxerxes, regele Perşilor, 
tot Dumnezeu i-a inspirat lui Ezdra, preot al tribului lui Levi, 
ideea de a-şi aminti profeţiile şi de a restitui poporului legca pe 
care el le-o dăduse prin Moise. 


2 Privind Pugio fidei. Cf. nota 3 (Secţiunea a VII-a). 


" Talmud (însemnând disciplina) este o culegere de co- 
mentarii privind Biblia, a căror redactare definitivă datează din 
secolul al V-lea al erei noastre. Ea conţine două părți: Mischna 
(a doua lege, /ex oralis) şi Ghemara (definitia). 


Secţiunea a X-a 


Simbolurile 


642. — Mărturia celor două Testamente in acelaşi 
timp. — Pentru a le adeveri pe amândouă deodată, nu 
trebuie decât să vedem dacă profețiile celui dintâi se 
împlinesc în cel de-al doilea. Pentru a examina pro- 
fețiile, trebuie să le înțelegem. Căci, a crede că ele 
nu au decât un sens, e sigur că Mesia n-ar fi venit 
niciodată; dar dacă au două sensuri, e sigur că el va 
fi venit în persoana lui lisus Christos. Deci toată 
problema este că ştim dacă ele au două sensuri. 

lată mărturiile că Scriptura are două sensuri, date 
de lisus Christos şi de apostoli: 

1. Mărturia chiar prin Scriptură; 

2. Mărturia prin rabini: Moise Maymon spune 
că aceasta are două fețe şi că profeţii n-au prevestit 
decât pe lisus Christos; 

3. Mărturia prin cabala'; 

4. Mărturia prin interpretările mistice pe care ra- 
binii înşişi o dau Scripturii; 

5. Mărturia prin principiile rabinilor care vorbesc 
despre două sensuri, două veniri, glorioasă sau umilă, 
ale lui Mesia, după meritul lor, despre faptul că 

profeţii n-au profetizat decât pe Mesia — legea nu 
este eternă, ea va fi schimbată prin Mesia — şi atunci 
nimeni nu-şi va aminti de Marea Roşie, iar evreii şi 
gentilii vor fi amestecați; 

6. [Mărturia prin cheia pe care lisus Christos şi 
apostolii ne-o oferea.] 

*6043. — Isaia, Sl. Marea Roşie, imagine a Mân- 
tuirii. Ut sciatis quod filius hominis habet potestatem 
remittendi pecata, tibi dico: Surge?. Dumnezeu, 
dorind să arate că stă în puterea lui să dea naştere 
unui popor sfânt, umplându-l de o sfinţenie inviz- 
ibilă şi de o slavă eternă, s-a manifestat prin lucruri 
vizibile. Cum natura este o imagine a harului, el a 
făcut pentru lucrurile naturii ceea ce trebuia să facă 
pentru cele ale harului, arătând că el putea crea in- 
vizibilul pentru că tot el a creat perfectul şi vizibilul. 

El a salvat deci acest popor din potop, l-a făcut 
să se nască din Avraam, l-a scos dintre duşmani şi 
l-a aşezat într-un pământ al tihnei. 

Scopul lui Dumnezeu nu era doar să-l salveze de 
potop şi să facă să se nască un întreg popor din 
Avraam pentru a-l duce în pământul făgăduinţei. 

ȘI chiar harul nu e decât simbolul slavei, el nu 
este un ultim scop. El a fost simbolizat prin lege şi 
semnifică el însuşi slava; dar ea îi este simbol, prin- 
cipiu sau cauză. 

Viaţa obişnuită a oamenilor este asemenea cu 
aceea a sfinților. Ei îşi caută toți împlinirea şi nu 
diferă decât prin obiectul prin care-şi caută împlini- 
rea; ei le spun duşmanilor celor care-i împiedică s-o 

obțină etc. Dumnezeu şi-a arătat deci puterea în lu- 
crurile invizibile prin puterea pe care a arătat-o asu- 
pra celor vizibile. 

*644. — Simboluri. — Dumnezeu, dorind să creeze 
un popor sfânt, despărțit de restul popoarelor, elibe- 
rat de duşmani, pe care să-l aşeze într-un pământ al 
tihnei, a promis că o va face şi a prevestit prin profeţii 
săi timpul şi felul cum va veni. Și totuşi, pentru a 
întări speranța aleşilor săi, el le-a arătat, în toate 
timpurile, prin viziuni, asigurându-i neîncetat în pri- 
vinţa puterii şi voinței sale de a-i salva; căci, pentru 
crearea omului, Adam i-a fost martorul şi păstrătorul 
promisiunii Mântuitorului care trebuia să se nască 
din femeie, pe când oamenii erau încă atât de aproape 
de creație, că ei nu puteau uita creația şi căderea lor. 
Când cei care l-au văzut pe Adam n-au mai fost pe 
lume, Dumnezeu l-a trimis pe Noe şi l-a salvat, după 
ce a înecat tot pământul, printr-o minune care a de- 
monstrat din plin puterea şi voința pe care o avea de 
a salva lumea şi de a face să se nască din Femeie pe 
cel pe care-l promisese. Acest miracol era de-ajuns 
pentru a întări speranța oamenilor. 

Amintirea potopului fiind atât de proaspătă printre 
oameni, pe când Noe mai trăia încă, Dumnezeu şi-a 
transmis promisiunile lui Avraam şi, pe când Sem 
mai trăia încă, Dumnezeu l-a trimis pe Moise etc. 

*645. — Simboluri. — Dumnezeu, vrând să-i lip- 
sească pe ai lui de bunurile pieritoare, pentru a dovedi 
că n-o făcea din neputinţă, a făcut poporul evreu. 

*6046. — Sinagoga n-ar fi pierit niciodată pentru 
că era un simbol, ci tocmai pentru că nu era decât 
simbolul, ea a fost aservită. Simbolul a durat până 
la revelarea adevărului, pentru ca Biserica să fie 
mereu vizibilă, fie ca o imagine a promisiunii, fie ca 
realizare. 

647. — Legea era simbolică. 

648. — Două greşeli: |. A lua totul ad /izteram, 
2. A interpreta totul la mod spiritual. 

649. —- A vorbi împotriva unor simboluri exa- 
gerate. 

*650. — Există simboluri clare şi convingătoare; 
dar există unele care par trase de păr şi care nu pot 
încredința decât pe cei care sunt deja convinşi. Aces- 
tea seamănă cu cele ale Apocalipticilor, cu deose- 
birea că pentru ei nu există nici unele indubitabile: 
nimic nu e mai fals decât intenția lor de a demonstra 
că simbolurile lor sunt la fel de bine fundamentate 
ca unele de ale noastre, deşi nici unul dintre ele nu 
pot fi atât de convingătoare ca unele de ale noastre. 
Forţele nu sunt deci egale. Și nu trebuie pus semnul 
epalităţii între aceste lucruri şi nici confundate, pen- 
tru că ele doar par asemănătoare într-un punct, dar 
sunt diferite din atâtea alte puncte; revine luminilor 
divine meritul de a clarifica obscuritățile. 

| Asemenea celor care vorbesc între ei un anumit 
limbaj necunoscut: cei care nu-l înțeleg, i-ar putea 
da sensuri greşite.] 

051. — Extravaganțele Apocalipticilor, a Preada- 
miţilor, Milenariştilor * etc. — Cel care va dori să-şi 

fundamenteze opiniile extravagante se va folosi de 
exemplul următor: s-a spus că „această generaţie nu 
va trece până când toate acestea nu se vor împlini“. 
Cu privire la aceasta voi spune că după această gene- 
rație va veni o altă generaţie şi aşa mai departe. 

Se vorbeşte în Paralipomene (Il) de Solomon şi 
despre rege ca despre două persoane diferite. Și eu 
spun că erau două. 

652. — Simboluri speciale. — Lege dublă. Duble 
table ale legii, templu dublu, dublă captivitate. 

653. — Profeții profetizau prin simbolurile cen- 
turii, ale bărbu, dându-și foc părului etc. 

654. — Diferenţa între supă şi supeu. 

În Dumnezeu cuvântul nu diferă de intenţie, 
căci el este adevărat şi cuvântul nu diferă de reali- 
zare, căci el este puternic, nici mijloacele nu diferă 
de realizare căci el este înțelept. Bern., u/t. Sermo in 
Missus€. 

Augustin, de Civ. Dei, V.10. Regula este gene- 
rală: Dumnezeu poate totul, în afară de acele lucruri 
pe care, dacă ar putea să le facă, n-ar mai fi atot- 
puternic, cum ar fi acela de a muri, de a se lăsa 
înşelat şi minţit etc. 

Mai mulți evanghelişti pentru confirmarea ade- 
vărului: diferenţele între ei sunt utile. 

Euharistia după Cină: adevăr după simbol. 

Ruina Ierusalimului: simbolul ruinei lumii, la 
patruzeci de ani după moartea lui lisus. „Nu ştiu“, 
ca om sau ca trimis. Marcu, 13, 32. 

lisus condamnat prin evrei şi păgâni. 

Evreii şi păgânu simbolizaţi prin cei doi fu. Aug., 
de Civ.,20, 29. 

655. — Cele şase vârste, cei şase părinți ai celor 
şase vârste, cele şase minuni la începutul celor şase 
vârste, cele şase răsărituri la începutul celor şase vârste. 

656. — Adam forma futuri”. Şase zile pentru a-l 
crea pe unul, şase vârste pentru a-l crea pe celălalt: 
şase zile pe care Moise le socoteşte pentru crearea 
lui Adam nu sunt decât imaginea celor şase vârste 
pentru crearea: lui lisus Christos şi Biserică; Dacă 
Adam n-ar fi păcătuit, iar lisus Christos n-ar fi venit, 
n-ar fi existat decât o singură alianță, o singură vârstă 
a oamenilor iar creația ar fi fost prezentată ca reali- 
zată într-un singur timp. 

657. — Simboluri — Poporul evreu şi egiptean 
prezisese explicit prin cele două persoane întâlnite 
de Moise: Egipteanul bătând un evreu, Moise răz- 
bunându-l prin uciderea egipteanului, pe când evreul 
se arăta ingrat. 

658. — (20) — Simbolurile Evangheliei pentru 
starea unui suflet bolnav sunt trupurile bolnave; dar 
pentru că un singur trup nu este destul de bolnav 
pentru'a exprima bine acest simbol, a fost nevoie de 
mai multe. Aşa au apărut surdul, mutul, orbul, parali- 
ticul, Lazăr mort, îndrăcitul. Toate acestea se află 
într-un suflet bolnav. 

*659. — Simboluri — Pentru a demonstra că Ve- 
chiul Testament nu este decât simbolic şi că profeții 
înțelegeau prin bunuri temporale altfel de bunuri: 

In primul rând că ar fi nedemn de Dumnezeu. 

În al doilea rând, discursurile lor exprimau foarte 
clar promisiunile unor bunuri temporale, dar 
susțineau în acelaşi timp că vorbele lor sunt obscure 
şi că sensul lor nu va putea fi pătruns. De unde se 
pare că sensul secret era altul decât cel pe care-l 
exprimau direct şi că, în consecință, ei vorbeau des- 
pre alte jertfe, despre un alt eliberator etc. Ei spu- 
neau că nu vor fi înţeleşi decât la împlinirea timpu- 
rilor. Jerem., 30, uit. 

A treia dovadă este că discursurile lor se con- 
trazic şi se anulează unul pe altul, în aşa fel încât 
dacă n-ar fi înţeles prin cuvintele lege şi jertfă alt- 
ceva decât ceea ce spuse Moise, ar fi existat între ei 
o contradicție evidentă şi grosolană. Deci ei în- 
țelegeau altceva, contrazicându-se uneori chiar în 
acelaşi capitol. 

Or, pentru a înțelege sensul unui autor... 

660. — Defrânarea a devenit firească pentru noi, 
am putea spune că e a doua natură a noastră. Astfel, 
există două naturi în noi; una bună, cealaltă rea. Şi 
Dumnezeu unde se află? Acolo unde voi nu vă aflați 
şi unde regatul lui Dumnezeu este în voi. Rabinii. 

661. — Căinţa, singura dintre toate tainele, a fost 
impusă evident evreilor prin Sfântul loan premergă- 
torul; şi apoi celelalte taine, — pentru a indica fiecărui 
om ca şi lumii întregi că această poruncă trebuie 
respectată. 

*662. — Evreii aplecați plăcerilor lumeşti nu în- 
țelegeau nici măreţia şi nici umilința lui Mesia cel 
propovăduit de profeţii lor. Ei nu l-au cunoscut în 

măreția lui vestită de profeţii lor, când se spunea că 
Mesia va fi Dumnezeul lui David, fiu al său, pe 
când el stătea înaintea lui Avraam care l-a văzut; şi 
nu credeau că e atât de mare încât să fie etern; dar 
nu l-au cunoscut nici în umilința şi moartea sa. 
„Mesia, ziceau ei, este etern, iar acesta spune că el 
va muri“. Ei l-au crezut deci nici etern, nici muritor; 
nu căutau în el decât o măreție pământeană. 

663. — Simbolic. — Nimic nu seamănă atât de 
mult carității ca desfrânarea şi nimic nu-i este atât de 
potrivnic. Astfel, evreii, făcând multe daruri care le 
măguleau lăcomia erau foarte aproape de creştini, 
dar şi foarte diferiți. Prin acest mijloc însă, ei au cele 
două calități care le erau necesare pentru a se con- 
forma lui Mesia căruia îi erau simbolul şi foarte 
potrivnici pentru a nu fi martori suspecți. 

664. — Simbolic. — Dumnezeu s-a folosit de des- 
frânarea evreilor pentru a-i oferi un prilej lui lisus 
Christos [care le-a adus leacul desfrânării lor]. 

*665. — Caritatea nu este un precept simbolic. A 
spune că lisus Christos, care a venit pentru a înde- 
părta simbolurile şi a aşeza în loc adevărul, n-ar fi 
venit decât pentru a statornici simbolul carnităţii, în 
locul realității de odinioară, este un lucru oribil. 

Dacă lumina este beznă, ce este bezna? 

*666. — Fascinaţie. Somnum suum. Figura juhus 
mundi.€ 

Euharistia. Comedes panem tuum. Panem nos- 
trum." 

Inimici Dei terram lingent; păcătoşii ling pămân- 
tul, adică iubesc plăcerile pământeşti. 

Vechiul Testament conţine simbolurile bucuriei 
viitoare, cel Nou conţine mijloacele de a o realiza. 

Simbolurile erau simboluri ale bucuriei; mijloa- 
cele, ale căinței; şi totuşi mielul pascal era mâncat 
cu lăptuci sălbatice, cum amaritudinibus. 

Singularis Sum ego dones transeam, lisus 
Christos înainte de moartea sa era aproape singurul 
martir. 

667. — Simbolisme. — Termeni spadă, scut. Po- 
tentissimet. 

668. — Nu ne îndepărtăm de Dumnezeu decât 
îndepărtându-ne de caritate. 

Rugăciunile şi virtuțile noastre sunt urâte în fața 
lui Dumnezeu dacă nu sunt rugăciunile şi virtuțile 
lui Iisus Christos. Iar păcatele noastre nu vor fi nicio- 
dată obiectul milei, ci al justiției lui Dumnezeu, dacă 
nu sunt cele ale lui lisus Christos. El şi-a asumat 
păcatele şi ne-a învoit să ne unim cu el. Căci virtuțile 
îi sunt proprii, iar păcatele străine: nouă virtuțile ne 
sunt străine şi păcatele ne sunt proprii. 

Să schimbăm regula după care judecăm până 
acum ce e bine. Până acum ne conduceam după 
propria noastră voinţă, să ne conducem de acum 
înainte după voința lui Dumnezeu; tot ceea ce el 
vrea pentru noi e bun şi drept, tot ceea ce nu vrea 
este rău. 

Tot ceea ce Dumnezeu nu vrea este interzis. 
Păcatele sunt interzise prin porunca generală a lui 

Dumnezeu, care nu le îngăduie. Alte fapte, pe care 
nu le-a pus sub semnul interdicției totale, şi care din 
această pricină ni se par permise, nu sunt totuşi în- 
totdeauna permise. Căci dacă Dumnezeu ne lipseşte 
de ceva şi, printr-un anumit eveniment care repre- 
zintă manifestarea voinței lui Dumnezeu, se vede că 
Dumnezeu nu vrea ca noi să avem acel lucru, el nu 
ne este îngăduit cum nu ne este îngăduit păcatul, 
pentru că voința lui Dumnezeu este să nu-l făptuim 
nici pe unul, nici pe celălalt. Intre un păcat şi celălalt 
nu este decât o singură diferență: dacă pe unul 
Dumnezeu nu-l îngăduie niciodată, pe celălalt îl 
mai trece cu vederea din când în când. Dar dacă 
Dumnezeu nu voieşte, noi trebuie să-l privim ca pe 
un păcat; în absenţa voinţei lui Dumnezeu, care sin- 
gură înseamnă bunătate şi dreptate, totul devine 
nedrept şi rău. 

669.— S-a schimbat simbolul din pricina slăbi- 
clunii noastre; 

*670. — Simboluri. Evreii au îmbătrânit gândind 
mereu la lucrurile lor lumeşti: Dumnezeu îl iubea pe 
părintele lor, Avraam, trupul lui şi neamul care a 
ieşit din el: din această iubire el i-a înmulțit şi i-a 
deosebit de toate celelalte popoare, neîngăduind ca 
e1 să se amestece cu ele; pe când tânjeau ei în Egipt, 
el i-a scos arătându-le mari semne în favoarea lor; 
I-a hrănit cu mâna în deşert Şi l-a aşezat într-un 
pământ mănos: le-a dat regi ŞI un templu bine clădit 
pentru ca ei să jertfească aici animale şi prin sângele 
acestora să se purifice, şi la urmă el trebuia să le 

trimită pe Mesia care să-i facă stăpâni ai lumii şi a 
prezis timpul venirii lui. 

Lumea a îmbătrânit în aceste păcate lumești, lisus 
Christos a venit în timpul prezis, dar nu în slava în 
care era aşteptat; şi n-au crezut că era el. După 
moartea sa, Apostolul Pavel a venit să-i învețe pe 
oameni că toate aceste lucruri erau simboluri: că 
regatul lui Dumnezeu nu este în trup, ci în duh; că 
duşmanii oamenilor nu erau babilonienii, ci păcatele 
lor; că lui Dumnezeu nu-i plăceau templele făcute 
de mâna omului, ci acele temple din inima omului, 
curată şi smerită; că circumcizia era inutilă, dar că 
era nevoie de o circumcizie a inimii; că Moise nu le 
dăduse pâinea cerului etc. 

Dar Dumnezeu nevoind să dezvăluie aceste lu- 
cruri poporului său pentru că nu erau demni de ele 
a voit totuşi să le propovăduiască pentru a fi cre- 
zute şi a prezis clar timpul şi s-a exprimat adesea 
limpede, dar mai mult în simboluri, pentru ca cei 
care iubesc simbolurile să se oprească la ele, iar cei 
care iubesc lucrurile simbolizate să le vadă în aceste 
simboluri. 

Tot ceea ce nu se potriveşte carității este simbol. 

Unicul scop al Scripturii este caritatea. 

Tot ceea ce nu se potriveşte acestui unic scop nu 
este decât un simbol al lui. Căci nu există decât un 
singur scop, tot ceea ce nu vorbeşte despre el la un 
mod propriu este figurat. 

Dumnezeu a diversificat astfel acest unic pre- 
cept de caritate pentru a mulţumi curiozitatea celor 

care caută diversitatea, prin acea diversitate care 
ne duce întotdeauna la perceptul unic necesar; căci 
numai un lucru e necesar, şi totuşi nouă ne place 
diversitatea; astfel Dumnezeu îi mulţumeşte pe toți 
prin această diversitate care duce la unicul scop 
necesar. 

Evreu au iubit atât de mult lucrurile figurate şi 
le-au aşteptat atât de mult că n-au mai recunoscut 
realitatea când s-a împlinit în timpul şi felul prezis. 

Rabinii luau drept simboluri sânul Soției şi tot 
ceea ce nu reprezenta unicul scop care-l aveau, bu- 
nurile temporale. Şi creştinii iau Euharistia drept 
simbol al slavei spre care tind. 

*671. — Evreii chemați să stăpânească popoare 
ŞI regi au fost sclavii păcatului, iar creştinii a căror 
vocaţie era să slujească şi să se supună sunt liberi. 

*672. — Pentru formalişti. — Când Petru şi apos- 
tolii hotărâră abolirea circumciziei ceea ce era îm- 
potriva legii, ei nu-i consultară pe profeţi, ci voiau 
doar ca Duhul Sfânt să coboare peste cei ne- 
CIFCUMCIŞI. 

Ei erau mai încredinţaţi că Dumnezeu îi va primi 
pe cei plini de Duh Sfânt şi nu neapărat pe cei care 
păzesc legea. Ei ştiau că sfârşitul legii era Duhul 
Sfânt şi pentru că-l puteau primi fără circumcizie au 
socotit că ea nu mai era necesară. 

*073. — Fac secundum exemplar quod tibi os- 
tensum est in monte.. 

Religia evreilor s-a constituit deci pe asemăna- 
rea cu adevărul lui Mesia; iar adevărul lui Mesia a 

fost recunoscut de religia evreilor care reprezintă 
simbolul acestui adevăr. 

La evrei, adevărul nu era decât simbolic, în cer 
el este descoperit. 

În Biserică adevărul e acoperit şi recunoscut în 
raport cu simbolul. 

Simbolul a fost făcut după modelul adevărului, 
iar adevărul a fost recunoscut după simbol. 

Apostolul Pavel spune că unii oameni se feresc 
de căsătorii, şi el însuşi a vorbit despre acest lucru 
corintenilor, de parcă ar fi fost un laț. Căci dacă un. 
profet spusese una, iar Apostolul Pavel ar fi spus 
altceva, el ar fi fost acuzat. 

674. — „Fă toate lucrurile după stăpânul care ţi-a 
fost arătat pe munte“. Despre acestea Apostolul Pavel 
spune că evreii au vorbit despre lucrurile din ceruri. 

*675. — Şi totuşi acest Testament făcut pentru a-i 
orbi pe unii şi a-i lumina pe alții aşeza semnul ade- 
vărului chiar în cei pe care-i orbea, adevărul care 
trebuia cunoscut de alții. Căci lucrurile vizibile pe 
care le primeau de la Dumnezeu erau atât de mari şi 
atât de dumnezeieşti încât se vedea bine că erau în 
puterea lui să le facă şi pe cele invizibile şi să le 
trimită un Mesia. 

Căci natura este o imagine a harului, iar mira- 
colele vizibile sunt imaginile celor invizibile. UZ 
sciatis... tibi dico: Surge. Isaia spune că Mântuirea 
va fi precum trecerea Mării Roşii. 

Dumnezeu a arătat deci prin ieşirea din Egipt, 
din mare, în înfrângerea regilor duşmani, prin mană, 

prin toată genealogia lui Avraam că stătea în puterea 
lui să salveze, să coboare pâinea din cer etc.; în aşa 
fel încât poporul duşman este simbolul şi reprezen- 
tarea aceluiaşi Mesia pe care ei nu-l cunosc etc. 

El ne-a învăţat, în sfârşit, că toate aceste lucruri 
nu erau decât simboluri şi ce înseamnă „cu adevărat 
liber“, „cu adevărat iudeu“, „cu adevărat circumcis*, 
adevărata pâine a cerului etc. 

În aceste promisiuni, fiecare găseşte ceea ce are 
el în adâncul sufletului, bunuri temporale şi spiri- 
tuale, pe Dumnezeu sau făpturile; cu deosebirea că 
cei care caută făpturile le vor găsi, dar pline de 
contradicții, cu porunca să nu le iubească, să nu-l 
iubească decât pe el, ceea ce este acelaşi lucru, dar 
pentru ei Mesia nu va veni; în schimb, cei care-l 
caută pe Dumnezeu îl găsesc fără nici o contradicţie, 
cu porunca de a nu-l iubi decât pe el şi cu promi- 
siunea venirii lui Mesia în timpul prezis pentru a le 
da bunurile pe care şi le doresc. 

Astfel, evreii aveau miracole, aveau profeţii şi le 
vedeau împlinindu-se; iar învăţătura legii lor era să 
nu se închine şi să nu iubească decât un singur 
Dumnezeu, legea care a funcţionat neîntrerupt. 
Aflând toate semnele unei religii adevărate, ea era 
chiar adevărată, dar trebuie să facem deosebire între 
învățătura evreilor şi legea evreilor. Or, învățătura 
evreilor nu era adevărată, în ciuda minunilor, a 
profeților şi a continuității, pentru că ea nu conţinea 
acel punct care le poruncea să nu se închine şi să 
nu-l iubească decât pe Dumnezeu. 

*66. — Vălul care acoperea aceste cărți pentru 
evrei le acoperă şi pentru creştinii cei răi şi pentru 
toți cei care nu se urăsc pe ei înşişi. Dar cât de 
capabil este să-l înțeleagă şi să-l iubească pe lisus 
Christos cel care se urăşte cu adevărat pe sine! 

677. — Simbol pentru absenţă şi prezență, pentru 
plăcere şi neplăcere. Cifru cu dublu sens: unul este 
clar şi el spune că are un sens ascuns. 

*678. — Simboluri. — Un portret poartă în el 
absenţa şi prezenţa, plăcerea şi neplăcerea. Reali- 
tatea exclude absenţa şi neplăcerea. 

Pentru a afla dacă legea şi jertfele sunt realitate 
sau simbol, să vedem dacă profeții, vorbind despre 
aceste lucruri, îşi opresc privirea şi gândul doar la 
vechiul legământ sau mai văd în ea şi realitatea pe 
care o simbolizează. Căci într-un portret vedem lu- 
crul simbolizat. Pentru aceasta, nu trebuie decât să 
cercetăm ce spun ei. 

Când spun că ea va fi eternă vorbesc oare despre 
vechiul legământ despre care tot ei spun că se va 
schimba? Și la fel în privinţa jertfelor etc.? 

Cifrul are două sensuri. Când surprindem o aser- 
iune importantă din care se desprinde un sens clar 
în care se spune totuşi că sensul este voalat şi 
nedesluşit şi că el este ascuns în aşa fel încât vedem 
expresia fără să o vedem şi o înțelegem fără s-o 
înţelegem de fapt; ce ar trebui să cred deci dacă nu 
că este un cifru cu dublu sens, cu atât mai mult cu 
cât găsim în ea contradicții manifeste dacă o anali- 
zăm în sens literal. Profeţii au spus clar că Israelul 

va fi întotdeauna iubit de Dumnezeu şi că legea va 
fi eternă, dar că sensul acestora nu va fi înțeles, el 
fiind ascuns. 

Cât de mult ar trebui să-i respectăm pe cei care 
ne desluşesc acest cifru şi ne învață să-i cunoaştem 
sensul ascuns; în special când principiile pe care le 
desprind sunt fireşti şi limpezi! Acest lucru l-au făcut 
Iisus Christos şi Apostolii. Ei au ridicat pecetea şi au 
rupt vălul dezvăluind-o în duh. Ei ne-au învăţat că 
duşmanii oamenilor sunt patimile lor; că Mântuitorul 
va fi unul spiritual, iar domnia lui una spirituală; că 
vor fi două veniri; una umilă, pentru a-l micşora pe 
cel trufaş, cealaltă va fi în slavă pentru a-l ridica pe 
cel umil; că lisus Christos va fi om şi Dumnezeu. 

679. — Simboluri. — lisus Christos le-a deschis 
mintea pentru a înţelege Scripturile. 

Acestea sunt două mari descoperiri: l. Toate 
lucrurile se vor prezenta în simboluri: vere Israeli- 
tae, vere liberi, adevărata pâine a cerului; 2. Un 
Dumnezeu umilit până la urcarea pe Cruce; a trebuit 
ca lisus să sufere pentru a-şi dobândi toată slava: 
„să învingă moartea prin moarte“. Două veniri. 

*080. — Simboluri. — De îndată ce taina a fost 
dezvăluită, este imposibil să n-o înțelegem. Să citim 
Vechiul Testament din acest punct de vedere şi să 
vedem dacă jertfele erau adevărate, dacă înrudirea 
cu Avraam era adevărata cauză a iubirii lui Dumne- 
zeu, dacă pământul făgăduit era cu adevărat acel 
pământ al tihnei? Nu; deci toate sunt simboluri. Să 

se vadă toate praznicele statornicite, toate poruncile 
care nu privesc caritatea şi se va vedea că toate sunt 
simboluri. 

Toate aceste jertfe şi praznice erau ori simboluri, 
ori prostii, ori lucrurile ținteau clar prea sus pentru 
a le considera doar niște prostii. 

Să aflăm dacă profeţii se opreau la Vechiul Tes- 
tament sau vedeau în el şi alte lucruri. 

681. — Simbolisme. — Cheia cifrului: Veri adora- 
tores.!0 — Ecce agnus Dei qui tollit peccata mundi'!. 

682. — 1s., |, 21. Schimbarea binelui în rău şi 
răzbunarea lui Dumnezeu, 10, 1; 26, 20; 28, 1. — 
Minunile: /s., 33, 9, 19; 40, 17; 41, 26; 43, 13; Ls, 
44, 20-24; 54,8; 63, 12-17; 16, 17. 

lerem., 2, 35; 4, 22-24, 5, 4, 29-31; 6, 16. 

lerem., ll, 21; 15, 12; 17, 9. Pravum est cor 
omnium et incrustabile; quis cognoscet illud'*? 
Adică, cine-i va cunoaşte răutatea? Căci se ştie deja 
că este păcătoasă. Ego Dominus etc. — 17, 17; Fa- 
ciam domui huic!” etc. — Angajare în sacramentele 
exterioare. — 22: Ouia non sum locutus!* etc. 
Esenţialul nu este jertfa exterioară. 11, 13: Secundum 
numerum!” etc. Mulțimea învățăturilor, 23, 15-17. 

*683. — Simboluri. — Litera ucide: totul se pre- 
zintă în simboluri. lată cifrul pe care ni-l desluşeşte 
Apostolul Pavel: trebuia ca Christos să sufere. Un 
Dumnezeu umilit. Circumcizia inimii, adevăratul 
post, adevărata jertfă, adevăratul templu. Profeţii au 
arătat că totul trebuia să fie spiritual. 

Nu carnea pieritoare, ci aceea care nu se trece 
niciodată. „Veţi fi cu adevărat liberi.“ Deci cealaltă 
lbertate nu este decât un simbol al libertăţii. 

„Eu sunt adevărata pâine a cerului.“ 

*684. — Contradicţie. — Nu se poate alcătui o 
adevărată fizionomie decât punând de acord toate 
contradicţiile şi nu e de ajuns să urmăm un şir de 
calități armonioase fără să armonizăm şi contrariile. 
Pentru a înţelege sensul unui autor trebuie puse de 
acord toate pasajele contradictorii. 

Astfel, pentru a înțelege Scriptura, trebuie să 
existe un sens în care toate pasajele contradictorii să 
se acorde. Nu e de-ajuns să existe un sens care să 
convină mai multor pasaje armonizate, ci de a avea 
unul în care să se armonizeze toate pasajele con- 
tradictorii. 

Orice autor are un sens în care toate pasajele 
contradictorii se acordă, altfel nimic nu are sens. Nu 
se poate spune acest lucru despre Scriptură şi profeți; 
spusele lor aveau cu siguranţă un sens foarte adânc. 
Trebuie să găsim un sens în care să se acorde toate 
contradicţiile. 

Adevăratul sens nu este cel al evreilor; numai în 
lisus Christos se armonizează toate contradicţiile. 
Evreii n-au ştiut să pună de acord sfârşitul regali- 
tății şi al principatului, prezis de Ozea prin profeția 
lui Iacob. 

Dacă luăm legea, jertfele şi regatul drept realităţii 
nu putem pune de acord toate pasajele. Este deci 
absolut obligatoriu ca ele să reprezinte simboluri. 

N-am putea pune de acord pasajele aceluiaşi autor, 
nici ale aceleiaşi cărți şi uneori nici ale unui capitol, 
ceea ce arată evident care era sensul autorului; aşa 
cum spune lezechil, 20, că lumea va trăi în porunca 
lui Dumnezeu şi nu va trăi în ea. 

*685.— Simboluri — Dacă legea şi jertfele sunt 
adevărul, ar trebui ca ele să-i placă lui Dumnezeu şi 
nu să-i displacă. Dacă sunt simboluri, ele plac şi 
displac în acelaşi timp. S-a spus că legea se va schim- 
ba, că jertfa se va schimba, că vor rămâne fără lege, 
fără căpetenie, fără jertfe; că se va face un nou 
legământ, că legea va fi reînnoită, că preceptele pe 
care le-au primit nu sunt bune, că jertfele lor sunt 
oribile şi că Dumnezeu nu le-a cerut. 

S-a spus dimpotrivă, că legea va dura veşnic, că 
legământul va fi etern, că jertfa va fi eternă, că scep- 
trul nu va ieşi niciodată dintre ei, că el nu poate ieşi 
până la venirea regelui cel veşnic? 

Toate aceste pasaje marchează ele oare o reali- 
tate? Nu. Să fie oare atunci simboluri? Nu: ele repre- 
zintă ori realitatea, ori simbolul. Dar primele, ex- 
cluzând realitatea, sunt toate simboluri: deci ele nu 
sunt o realitate, ci un simbol. 

Agnus occisus est ab origine mundi'“. Judecător 
sacrificator. 

686. — Contrarietăţii.— Sceptrul până la Mesia — 
fără rege, fără căpetenii. 

Legea eternă — schimbată. 

Legământul veşnic — noul legământ. 

Legi bune — precepte rele. lezechil. 

*687. — Simboluri. — Când cuvântul lui Dum- 
nezeu, care este adevărat, este fals în litera lui, el 
este adevărat în spirit. Sede a dextris meis!', fals 
literalmente, deci adevărat în spirit. 

În aceste pasaje se vorbeşte despre Dumnezeu 
ca despre oameni, ceea ce nu înseamnă alt lucru 
decât că intenţia pe care o au oamenii, aşezându-se 
în dreapta, ar putea s-o aibă şi Dumnezeu: este deci 
semnul unei intenţii a lui Dumnezeu nu a felului său 
de a proceda. 

Astfel, când spune: „Dumnezeu a primit mi- 
reasma arderilor voastre şi vă va da în schimb un 
pământ mănos“; adică aceaşi intenție pe care ar 
avea-o un om care, plăcându-i miresmele voastre, 
v-ar da drept recompensă un pământ mănos; Dum- 
nezeu ar avea aceeaşi intenție față de voi, pentru că 
vol aveţi aceeași intenție față de el, ca un om căruia 
1 se aduc miresme. Astfel, iratus est, „Dumnezeu 
gelos“ etc. Lucrarea lui Dumnezeu fiind inexpri- 
mabilă, ea nu poate fi spusă altfel, iar Biserica se 
mai foloseşte şi astăzi de această modalitate: Ouia 
confortavit seras!t. 

Nu ne este îngăduit să atribuim Scripturii sen- 
surile pe care ea nu le-a revelat. Astfel, spunem că 
mem-ul!'” închis al lui Isaia semnifică cifra 600, dar 
acest lucru nu ne-a fost revelat. S-a putut spune că 
acel /sad final şi acele he deficientes ar însemna 
mistere. Nu ne este îngăduit s-o spunem şi mai puţin 
că este asemenea pietrei filosofale. Dar noi spunem 


446 


SIMBOLURILE 


că sensul literal nu este cel adevărat, deoarece chiar 
profeții au spus-o. 

688. — Eu nu spun că mem este misterios. 

689. — Moise (Deut., 30) promite că Dumnezeu 
le va circumcide inimile pentru a-i face capabili să-l 
iubească. 

*690. — După un cuvânt al lui David sau al lui 
Moise, precum că „Dumnezeu le va circumcide ini- 
mile“, putem să le judecăm spiritul. Chiar dacă tot 
restul discursului lor ar fi echivoc, dacă-ar fi filo- 
sofic sau creştin, un cuvânt de o asemenea natură 
precum cel de sus determină totul, tot aşa cum un 
cuvânt al lui Epictet determină tot restul în sens 
contrar; până la cuvântul acela durează ambiguitatea, 
dar nu şi după el. 

*69]. — Două persoane spun anecdote, una spune 
din cele cu dublu sens cuprins în cabală, cealaltă din 
cele neavând decât un sens; cineva care nu le 
cunoaşte taina, auzindu-le vorbind astfel, le-ar ju- 
deca pe amândouă la fel. Dar dacă, după aceea, în 
restul discursului, o persoană spune lucruri angelice, 
lar cealaltă lucruri plate şi comune, cel care ascultă 
va pricepe că una vorbeşte tainic, iar cealaltă nu: 
una demonstrează că este incapabilă să vorbească de 
fleacuri şi capabilă să înțeleagă o taină, cealaltă că 
este incapabilă să înțeleagă o taină, ci doar să în- 
druge baliverne. 

Vechiul Testament este un cifru. 

*692. — Sunt unii care văd bine că nu Dumnezeu 
le este duşman, ci desfrânarea care-i îndepărtează de 

la Dumnezeu; că binele nu se află decât în Dumnezeu 
şi nu într-un pământ mănos. Cei care cred că binele 
oamenilor se află în trup, iar răul în ceea ce-l 
îndepărtează de la plăcerile simțurilor, să se îmbete 
şi să moară în ele; dar cei care-l caută pe Dumnezeu 
din toată inima lor şi care nu au alt necaz decât lipsa 
vederii lui şi altă dorinţă decât să-l poarte în ei, 
duşmani fiindu-le doar cei care-i îndepărtează de 
Dumnezeu, să se supere doar când se văd înconjurați 
de asemenea duşmani şi să se aline —, le voi anunța 
vestea cea bună: le voi arăta că există un eliberator 
pentru ei şi am să-l arăt lor; şi le voi arăta că există 
un Dumnezeu pentru ei; iar ceilalți nu-l vor vedea. 
Le voi arăta pe Mesia cel promis care-i va elibera 
de duşmani; dar el a venit pentru a-i elibera de ne- 
dreptate, nu de duşmani. 

Când David propovăduieşte că Mesia îşi va eli- 
bera poporul de duşmani, am putea crede la modul 
lumesc că ar fi vorba de egipteni, şi atunci nu voi 
putea să dovedesc decât că profeția s-a împlinit. Dar 
putem crede că de fapt vorbea de nedreptăţi, egip- 
tenii nefiindu-le duşmani, cum doar nedreptăţile le 
pot fi. Cuvântul acesta dușman este deci echivoc. 
Dar dacă spune în alt loc, aşa cum o face, că îşi va 
elibera poporul de păcate, cum ar fi în Isaia sau la 
alți profeți, echivocul este înlăturat, sensul dublu al 
cuvântului duşman se reduce la sensul simplu de 
nedreptate. Căci dacă se gândea la păcate, acestea 
puteau fi numite duşmani, dar dacă se gândea la 
duşmani, el n-ar fi putut să-i numească nedreptăţi. 


448 


SIMBOLURILE 


Or, Moise, David sau Isaia folosesc toți acelaşi 
termen. Cine va afirma atunci că acesta nu are acelaşi 
sens, şi că la David sensul care înseamnă evident 
nedreptăți când vorbeşte de duşmani nu este acelaşi 
ca la Moise când vorbeşte de duşmani? Daniel, 9, 
se roagă pentru eliberarea poporului său din captivi- 
tatea duşmanilor; dar el se gândea la păcate şi pentru 
a o dovedi el povesteşte că Gabriel îl vestise că 
rugăciunea lui fusese ascultată şi că nu aveau să 
treacă mai mult de şaptezeci de săptămâni până când 
poporul va fi eliberat de nedreptăți, păcatul lor anu- 
lat, iar eliberatorul, Sfântul Sfinţilor, va aduce drep- 
tatea eternă, nu pe cea legală, ci una eternă. 


Note 


' Cabala, din ebraicul Kabbala (tradiţie), doctrină secretă 
pe care anumiţi evrei pretind că o dețin direct de la Moise şi 
că ea a fost redactată şi definitivată în secolul al II-lea după 
Christos. 


2 „Ci ca să ştiţi că Fiul omului are pe pământ putere ca să 
ierte păcatele, îţi zic ție: Scoală-te!“ (Marcu, 2, 10.) 

3 Apocaliptici sunt cei care-şi bazează prezicerile pe Apo- 
calipsă; preadamiţii pretind că oamenii au existat şi înaintea lui 
Adam; milenariştii sunt cei care, bizuindu-se pe un pasaj din 
Facere, spun că sfârşitul lumii se va produce la o mie de ani 
de la naşterea lui lisus Christos. 


* Textul corect este Missus şi nu Missam, căci nu e vorba 
de o predică a sfântului Bernard, ci de un pasaj din sfântul 
Luca în care Missus (trimis) este aplicat îngerului Gabriel. 


* „Chipul celui ce era să vină.“ (Epistola Sfântului Pavel 
către Romani, 5, 14.) 


* „Somnul lor.“ (Psalmul 75.) „Chipul acestei lumi“ (Epist. 
Sf. Ap. Pavel către Corinteni, 8, 31.) 


! „Vei mânca pâinea mea, pâinea noastră“ (Deut., 8, 9.) 


* Explicaţiile acestui fragment reies clar din fragmentul 
cu nr. 760. 


? „Şi vezi să le faci pe toate după chipul care ţi s-a arătat 
ție în munte.“ (Jeșirea, 25, 40.) 


10 „Adevăraţii închinători.“ (Joan, 4, 29.) 
! „lată Mielul lui Dumnezeu cel ce ridică păcatul lumii.“ 
(Ioan, 1, 29.) 


450 


SIMBOLURILE 


> „Inima este mai adâncă decât orşice şi plină de ne- 
norocire. Cine poate să-i dea de fund? Eu, Domnul“ (Jeremia, 
17, 9-10.) 


5 „Mă voi purta cu acest templu închinat numelui meu...“ 
(Ieremia, 7, 14.) 


4 „Căci eu n-am rânduit nimic părinţilor noştri...“ (Jere- 
mia, 7, 22.) 


15 „Căci după numărul cetăților tale erau zeii tăi, o, luda...“ 
(Ieremia, ll, 13.) 


'* Mielul a fost înjunghiat de la întemeierea lumii“ (4po- 
calipsa, 13, 8.) 


17 „Aşază-te de-a dreapta mea.“ (Psalmul 119.) 


'5 (Laudă pe Domnul tău, lerusalime), căci el a întărit 
zăvoarele porţilor tale.“ (Psalmul 147) 


9 Aluzie la anumite particularităţi ale alfabetului sau, mai 
degrabă, al scrierii ebraice: sunt litere care se scriu în două 
feluri, închise sau deschise, cum ar fi mem; ori în manuscri- 
sele lui Isaia există un mem închis şi unul deschis, ceea ce-i 
schimbă valoarea numerică.“ (B.) 


Secţiunea a XI-a 


Profeţiile” 


*693. — Văzând iubirea şi ticăloşia omului, pri- 
vind universul mut şi pe om fără lumină, lăsat în 
voia lui, rătăcit în acest colț al universului, fără să 
ştie cine l-a aşezat aici, ce ar trebui să facă, ce va 
deveni după moarte, incapabil de orice cunoaştere, 
m-am îngrozit, ca şi cum, adormit, ar fi fost adus 
într-o insulă pustie şi înspăimântătoare şi s-ar fi tre- 
zit fără să ştie unde se află şi fără nici un mijloc de 
scăpare. Şi mă mir cum nu se arată disperat de o 
astfel de stare atât de netrebnică. Văd anumite per- 
soane în jurul meu, într-o asemenea condiție, îi în- 
treb dacă ei ştiu mai mult decât mine şi-mi spun că 
nu; asemenea persoane nevrednice privesc în jurul 
lor şi, văzând câteva lucruri plăcute, se dedau lor, se 
afundă în ele. În ceea ce mă priveşte, eu n-am putut 
să le îndrăgesc şi, considerând că nu sunt decât 
aparenţe, că există dincolo de ele un lucru pe care eu 
nu-l văd, am căutat urma lăsată de Dumnezeu. 

Am văzut atâtea religii potrivnice şi, plecând de 
aici, toate false, cu excepţia uneia singure. Fiecare 
vrea să fie crezută prin propria-i autoritate şi-i ame- 

ninţă pe cei ce se îndoiesc. Dar eu nu-i cred. Fiecare 
poate spune ce vrea, fiecare se poate crede profet. 
Dar văd religia creştină şi profețiile ei şi pe acestea 
nu le poate împlini oricine. 

* 694. ...$1 ceea ce încununează totul este acea 
profeție despre care nu se poate spune că este întâm- 
plătoare. 

Cel care nu are decât opt zile de trăit n-ar crede 
cu nici un chip că nu este vorba de o lovitură a 
sorții... Or, dacă patimile nu ne-ar stăpâni, opt zile 
sau o sută de ani ar însemna acelaşi lucru. 

695. — Marele Pan a murit. 

696. — Susceperunt verbum cum omni aviditate, 
scrutantes Scripturas, si ita se Haberent.? 

697. — Prodita lege — Impleta cerne. — Implenda 
collige.* 

698. — Profețiile nu sunt înţelese decât atunci 
când se împlinesc; astfel dovezile celor care se re- 
trag, în discreţie şi tăcere etc., nu sunt valabile decât 
pentru cei care ştiu şi cred. 

losif atât de interiorizat într-o lege atât de ex- 
terioară. 

Căinţele exterioare duc spre interioritate, aşa cum 
umilințele predispun la smerenie. Astfel... 

699. — Sinagoga a existat înaintea Bisericii; evreii, 
înaintea creştinilor. Profeţii i-au vestit pe creştini: 
Sfântul loan, lisus Christos. 

700. — Ce frumos lucru este să vezi cu ochii 
credinței istoria lui Irod şi a lui Cezar. 

*701. — Zelul evreilor faţă de regele şi templul 
lor (Josephus şi Filon ludeul ad Caium). A mai exis- 
tat oare un alt popor atât de zelos? Era necesar să fie 
stăpânit de un asemenea zel“. 

lisus Christos propovăduia despre timpul şi sta- 
rea lumii...ducelui i se va lua gloria şi cea de a patra 
monarhie. E un mare dar această lumină călăuzi- 
toare în întuneric. 

Cât de frumos e să vezi cu ochii credinței, pe 
Darius şi Cirus, pe Alexandru, pe romani, pe Pompei 
şi Irod acţionând, fără să ştie, pentru gloria Evan- 
gheliei”. 

702. — Zelul poporului evreu pentru legea lui a 
sporit mai ales de când n-au mai avut profeți. 

703. — Atât timp cât au existat profeţii pentru a 
menţine legea, poporul a fost nepăsător, dar, de când 
nu mai sunt profeții zelul a sporit. 

704. — Diavolul a tulburat credinţa evreilor înainte 
de venirea lui lisus Christos, cel care ar fi putut să-i 
salveze, dar nu şi după aceea. Poporul evreu batjo- 
corit de păgâni; poporul creştin persecutat. 

705. — Mărturie — Profeţii împlinite; cele care 
l-au precedat pe lisus şi cele care l-au urmat. 

*706. — Cea mai autentică mărturie în favoarea 
lui lisus Christos sunt profețiile. Dumnezeu s-a arătat 
alci cel mai darnic, căci evenimentul care le-a încu- 
nunat este acea minune care durează de la întemeierea 
Biserici până-n zilele noastre. Astfel, Dumnezeu a 
dat harul profeților timp de şaisprezece ani, iar timp 
de patru sute de ani după aceea, el a răspândit aceste 

profeții, o dată cu evreii care le cunoşteau, în toate 
colțurile lumii. lată ce a însemnat pregătirea naşterii 
lui lisus Christos a cărui Evanghelie trebuia primită 
de lumea întreagă; nu numai că au fost necesare 
profețile pentru a o face credibilă, dar mai era nevoie 
ca aceste profeții să străbată lumea, pentru ca toată 
lumea s-o primească. 

707. — Dar nu a fost de ajuns ca profețiile să 
existe: orice loc trebuie să se umple de ele şi orice 
timp să le păstreze. Şi pentru a nu lua această 
potrivire drept o întâmplare, lucrul acesta trebuia 
prevestit. 

Întru slava lui Mesia, aceste mărturii l-au însoţit, 
I-au fost uneltele pregătite de Dumnezeu. 

708. — Profeții. — Tumpul prezis prin starea popo- 
rului evreu, prin starea poporului păgân, prin starea 
templului, prin numărul anilor. 

*709. — Este un curaj să propovăduieşti aceleaşi 
lucruri în atâtea feluri: trebuia ca cele patru mo- 
narhii, idolatre sau păgâne, sfârşitul domniei lui luda 
şi cele şaptezeci de săptămâni să se întâmple în 
acelaşi timp şi înainte ca cel de-al doilea templu să 
fie distrus. 

*710. — Profeţii — Dacă un singur om ar fi alcă- 
tuit o carte de preziceri despre lisus Christos, ca 
timp şi modalitate, iar lisus Christos ar fi venit con- 
form profețiilor acestuia, şi tot ar fi fost vorba de o 
infinită forță. 

Dar aici sunt mai mulți. Este un şir de oameni 
care timp de patru mii de ani, în mod constant, inva- 

riabil, se succed, prezicând acelaşi eveniment. Un 
popor întreg îl anunţă, supraviețuind patru mii de 
ani, pentru a alcătui un corp de mărturii ale dreptății 
lor de care nu puteau să se lepede nici prin amenin- 
țări, nici prin persecuțiile la care erau supuşi; ceea 
ce ni se pare a fi un lucru extraordinar. 

711. — Preziceri ale unor lucruri deosebite.— Ei 
erau străini în Egipt, fără nici o avere, nici în țara 
aceea, nici în altă parte |nu aveau nici un fel de 
stăpânire regească, ea avea să le vină mult după 
aceea, nici acel consiliu de zece judecători, numit de 
ei sinedriu, instituit mai târziu de Moise, şi care 
avea să dureze până în vremea lui lisus Christos: 
Toate erau atât de departe de starea lor de atunci pe 
cât putea să fie Iacob care, murind şi binecuvântân- 
du-şi cei doisprezece copii, i-a încredințat că ei sunt 
stăpânii unui întins ținut şi i-a prevestit lui luda că 
regii care vor domni într-o zi vor fi din rasa lui, iar 
ceilalți vor fi supușii lor şi chiar Mesia, pe care toate 
noroadele îl aşteptau, se va naşte tot din el, iar puterea 
regească nu-i va fi luată lui luda; guvernatorii şi 
judecătorii vor fi tot din rasa lui până când Mesia 
cel aşteptat se va naşte în familia lui.] 

Acelaşi Iacob, împărțind acest pământ viitor, ca 
şi cum i-ar fi fost stăpân, i-a dat lui Iosif o parte mai 
mare decât celorlalţi: „Îţi dau o parte mai mare decât 
celorlalți frați ai tăi“. Și binecuvântându-şi cei doi 
fu, pe Manase şi pe Efraim, pe care îi adusese Iosif, 
pe cel mai mare, Manase, în dreapta, iar pe tânărul 

Efraim în stânga, el şi-a pus brațele în cruce aşezând 
dreapta pe capul lui Efraim şi stânga pe cel al lui 
Manase; iar când Iosif i-a spus că-l prefera pe Efraim, 
lacob i-a răspuns cu o admirabilă fermitate: „Știu, 
fiul meu, ştiu bine; dar Efraim va creşte cu totul 
altfel decât Manase“. (Ceea ce a fost absolut adevărat 
şi a fost atât de bogat, încât ambele descendențe 
care alcătuiau regatul se chemau în mod obişnuit 
după numele lui Efraim.) | 

Acelaşi Iosif, murind, le ceru fulor să-i poarte 
oasele cu ei, când se vor îndrepta spre acel pământ 
în care nu vor ajunge decât după două sute de ani. 

Moise, care a scris despre aceste lucruri înainte 
ca ele să se întâmple, a împărțit el însuşi pămân- 
turile celor două familii ca şi cum el ar fi fost stăpânul 
[şi a declarat că Dumnezeu va naşte din rasa lor un 
profet căruia el îi este doar un simbol şi le-a prezis 
exact tot ceea ce avea să li se întâmple pe pământul 
în care aveau să intre după moartea lui, victoriile pe 
care le vor obține prin Dumnezeu, nerecunoştinţa 
lor față de Dumnezeu, pedeapsa pe care o vor primi 
şi tot restul întâmplărilor prin care vor trece. El le-a 
dat judecători care să arbitreze între ei şi le-a dat în 
scris toate formele de guvernare, oraşele de refugiu 
pe care le vor construi şi...] 

712. — Profeţiile amestecate cu lucruri comune 
şi cu cele despre Mesia, pentru ca profețile despre 
Mesia să nu rămână fără dovezi, iar prezicerile 
obişnuite să nu rămână fără roade. 

713. — Captivitatea evreilor fără intoarcere. le- 
rem. ll, ll: „lată că voi aduce peste ei o nenorocire 
de care nu vor putea să scape“. 

Simboluri — Isaia, 5: „Prietenul meu avea o vie 
pe o coastă mănoasă. El a săpat-o, a curăţat-o de 
pietre şi a sădit-o cu viță de bun soi. Clădit-a în 
mijlocul ei un turn, săpat-a aşijderea şi teasc. Şi 
nădăjduia să facă struguri şi a făcut lăuruscă. Deci 
voi preface-o în pustietate. Nu va mai fi nici tăiată, 
nici săpată şi vor năpădi-o spinii şi bălăriile. Și voi 
porunci şi norilor să nu-şi mai reverse ploaia peste 
ea. Dar via Domnului Savaot este neamul lui Israel, 
lar oamenii din luda sunt sădirea lui cea dragă. A 
nădăjduit că acesta să fie un popor fără păcate, dar 
lată-l plin de sânge.“ 

Isaia, 8, 13-17: „Ci numai pe Savaot socotiți-l 
sfânt: de el să vă temeţi şi de el să vă înfricoşați. 

ȘI va fi pentru voi templul sfânt, dar şi piatră de 
încercare şi stâncă de poticnire pentru cele două case 
ale lui Israel, cursă şi laț pentru locuitorii lerusali- 
mului. Şi mulți se vor poticni, vor cădea şi se vor 
sfărâma, vor fi prinşi în cursă şi vor fi duşi în robie! 
Lega-voi această descoperire a Domnului şi voi pe- 
cetlui această învăţătură, pentru ucenicii mei. Și voi 
aştepta pe Domnul care îşi ascunde faţa sa de la casa 
lui Iacob şi voi nădăjdui în el.“ 

Isaia, 29, 9: „Stați încremeniţi şi înmărmuriţi, 
fiți orbi şi orbi rămâneți! Îmbătaţi-vă, dar nu de vin; 
clătinaţi-vă încoace şi încolo, dar nu de băutură! Căci 
Dumnezeu a turnat peste voi un duh de toropeală. El 

a închis ochii voştri, profeții, şi capetele voastre, 
văzătorii, le-a acoperit cu un val (Daniel, 12: „Cei 
răi nu-l vor auzi, dar cei învăţaţi îl vor auzi“. Ozea, 
ultimul capitol, ultimul verset, după binecuvântările 
temporale, spune: „Cine este înţelept să priceapă 
acestea“ etc.) — Cine este înțelegător să ia aminte! 
Căci drepte sunt căile Domnului! Şi cei drepţi um- 
blă pe ele, iar cei nelegiuiți se poticnesc şi cad. — Și 
viziunile tuturor profeților vor fi pentru voi ca o 
carte pecetluită care dată fiind unui învăţat care s-o 
poată citi, acesta va răspunde: Nu pot s-o citesc, căci 
este pecetluită, iar dacă o voi da celor care nu ştiu 
să citească, aceştia vor spune; nu cunosc literele. 

lar Domnul mi-a spus: pentru că acest popor mă 
slăveşte numai din vârful buzelor, dar inima lor e 
departe de mine (iată motivul şi cauza; dacă l-ar 
slăvi pe Dumnezeu din toată inima, ei i-ar înțelege 
pe profeţi), şi nu m-au slujit decât pe căile omeneşti: 
iată motivul pentru care voi adăuga la toate acestea, 
un fulger miraculos şi o mare şi înfricoşătoare 
minune, înțelepciunea înțelepților va pieri, iar înțele- 
gerea lor va fi întunecată. 

Profeţii. Mărturii ale Divinităţii. — Isaia, 4l: „Să 
se apropie şi să ne spună ce va fi! Dar mai întâi ce 
a fost mai înainte şi cum a fost, aceasta să ne spuneţi, 
ca să iscodim cu de-amănuntul şi apoi să iscodim şi 
viitorul pe care-l prorociţi şi vom vedea ce este. 
Vestiţi cele ce vor fi în vremea de apoi, ca să ne 
încredinţăm că sunteţi Dumnezei! Haidem! Bine sau 
rău: faceţi ca să privim şi să ne minunăm de voi. 

Dar iată că lucrarea voastră e nimic şi nimic sunteți 
ŞI Voi şi vrednic de urgie este cel ce vă alege! 
Cine ni l-a prorocit şi cine ni l-a făcut cunoscut mai 
dinainte ca să putem zice: „A avut dreptate!“ Dar 
nimeni nu l-a vestit, nimeni n-a grăit, nici n-a auzit 
cuvintele voastre.“ 

Isaia, 42; „Eu sunt Domnul şi acesta este nu- 
mele meu. Nu voi da nimănui slava mea şi nici 
chipurilor cioplite cinstirea mea. Cele prorocite altă- 
dată s-au plinit şi altele nouă vi le mai vestesc: Înainte 
să le odrăslească vi le dau de ştire.“ Cântaţi Domnu- 
lui cântare nouă, cântați din strune laudele până la 
marginile pământului! 

„Să vină poporul cel orb care are totuşi ochi şi 
cel surd care are totuşi urechi! Neamurile toate lao- 
laltă să se adune şi să se strângă popoarele! Care 
dintre ele poate să ne vestească asemenea lucruri şi 
să ne spună vechile prorocii? Să-şi aducă martorii şi 
să dovedească, să audă toți, şi să zică: Adevărat! Voi 
sunteți martorii mei — zice Domnul — şi sluga pe 
care am ales-o ca să ştiţi, şi să mă credeţi şi să 
pricepeți că eu sunt: înainte de mine n-a fost 
Dumnezeu şi nici după mine nu va fi. 

Eu sunt cel ce a vestit mântuirea şi a dus-o şia 
propovăduit-o şi nu sunt străin de voi. Voi sunteți 
martorii mei“, — zice Domnul. „Pentru voi, voi tri- 
mite prăpăd împotriva Babilonului şi pe caldei îi voi 
pune pe toți să fugă în corăbiile de care erau atât de 
mândri. Nu vă mai aduceţi aminte de lucrurile de 
altădată şi nu mai luaţi aminte la ceea ce a fost!“ 

lată că eu voi face un lucru nou care acum 
înmugureşte; nu-l vedeţi voi oare? Croi-voi în pustie 
cale, în loc deşert izvoare de apă. 

Acest popor pe care l-am zidit pentru mine ca să 
povestească falnicele mele fapte. 

„Eu sunt cel care iartă păcatele tale şi nu-şi mai 
aduce aminte de fărădelegile tale. 

Adu-mi aminte şi să ne judecăm între noi: înşiră 
una câte una îndreptările tale ca să te dezvinovăţeşti! 
Străbunul tău dintâi a păcătuit şi urmaşii tăi şi-au 
călcat credinţa față de mine.“ 

Isaia, 44: „Eu sunt cel dintâi şi cel de pe urmă, 
zice Domnul şi nu este alt Dumnezeu afară de mine! 
Cine este ca mine? Acela să vină încoace şi să strige 
ŞI s-o dea pe față şi să se măsoare cu mine! Cine a 
vestit dintru începutul începutului cele viitoare? Și 
cele ce stau să se întâmple cine poate să ni le po- 
vestească? 

Nu vă temeţi, nici vă spăimântaţi! N-am arătat 
cu odinioară şi n-am prevestit când v-am luat pe voi 
de martori.“ 

Prezicerea lui Cirus. — Isaia: „Pentru sluga mea 
lacob şi pentru Israel, alesul meu, te-am chemat pe 
nume şi am făcut de cinste numele tău, fără ca tu să 
mă cunoşti.“ 

Isaia, 45, 21: „Vorbiţi dar pe față, ţineţi sfat între 
vol! Cine a vestit acestea de mai înainte? Cine, din 
vremuri vechi, le-a făcut cunoscute? Oare nu eu 
Domnul şi nici un alt Dumnezeu, afară de mine? 

Dumnezeu drept şi izbăvitor nu este altul decât 
mine!“ 

Isaia, 46: „Aduceţi-vă aminte de cele care au 
fost în zilele străvechi, căci eu sunt Dumnezeu şi 
nimeni altul. Eu sunt Dumnezeul cel tare şi nimeni 
altul. De la început eu vestesc sfârşitul şi de mai 
înainte ceea ce are să se întâmple. Şi zic: Planul meu 
se va adeveri şi toată voia mea face-voi faptă.“ 

Isaia, 42: „Cele prorocite altădată s-au împlinit 
şi altele mai nouă vă vestesc; înainte ca să odrăs- 
lească, vi le dau de ştire. 

Isaia, 48, 3: „,Vestit-am din vremuri străvechi cele 
ce erau să se întâmple; din gura mea au ieşit şi vi le-am 
dat de ştire; dintr-o dată le-am făcut şi ele gata au fost; 
pentru că eu ştiu că tu eşti tare ca un drug de fier şi 
gâtul îți este de aramă. lată de ce am vrut să ţi le pre- 
zic înainte ca ele să se întâmple, şi ți le-am dat de veste 
ca să nu zici: Idolul meu l-a făcut, chipurile mele de 
piatră şi de fier le-a poruncit.“ 

Ele sunt zămislite azi şi nu de altădată şi mai 
înainte de ziua aceasta tu n-ai auzit nimic despre ele 
ca să nu zici: „lată, eu nu ştiu!“ Nu, tu n-ai auzit şi 
nici n-ar ştiut, fiindcă pe atunci urechea ta nu era 
deschisă; căci eu ştiu cât eşti de necredincios şi că 
numele tău este: „fără credință din pântecele maicii“. 

Lepădarea de evrei şi convertirea păgânilor. — 
Isaia, 65: „„Căutat am fost de cei ce nu întrebau de 
mine; găsit-am fost de cei ce nu mă căutau. Și am 
zis: lată-mă, aici la un neam care nu caută numele 
meu! Tins-am mâinile mele în toată vremea către un 

popor răzvrătit care mergea pe căile rele, după 
socotințele sale. Un popor care întărâta de-a pururi 
faţa mea, jertfind în grădini şi în foişoarele pardosite 
cu cărămizi arzând miresme. Eu am zidit pământul 
şi eu am făcut oamenii de pe el. Mâinile mele au 
întins cerurile şi toată oştirea stelelor eu am orân- 
duit-o. Am înălțat mâinile mele peste un popor 
necredincios care-şi urmează patimile şi merge pe 
calea cea rea prin fărădelegile pe care le făptuieşte 
sub ochii mei şi care se întrec în a jertfi idolilor etc. 
Acestea ca fumul vor pieri de mâna mea etc. Voi 
aduna fărădelegile voastre şi fărădelegile părinţilor 
voştri laolaltă“ — zice Domnul — şi le voi da răsplată 
după faptele lor şi cu măsură plină. 

Aşa grăit-a Domnul: Din iubire către robii mei, 
nu voi pierde pe toţi, ca atunci când găseşti must 
într-un bob de strugure şi zic: „Nu-l smulge, căci el 
este binecuvântarea şi speranța rodului. Astfel, îi voi 
lua de mână pe lacob şi pe luda pentru a-i face 
stăpâni peste munţii mei pe care aleşii mei şi sluji- 
torii mei îi vor moşteni, precum câmpiile roditoare 
şi mustind de bogății, dar îi voi nimici pe toți ceilalți 
pentru că l-ați părăsit pe Domnul Dumnezeul vostru 
şi ați slujit idolilor străini. V-am chemat şi nu mi-aţi 
răspuns: am vorbit şi n-aţi auzit şi aţi ales lucruri 
care nu mi-au plăcut. Și iată de ce spune Domnul: 
„lată slugile mele vor mânca, iar vouă vă va fi foame; 
el vor bea şi voi veţi fi însetaţi, ei se vor bucura, iar 
voi vă veți ruşina! Și veți lăsa aleşilor mei numele 
vostru ca vorbă de blestem. Dar slujitorii mei vor 

purta alt nume. Cine se va binecuvânta pe pământ 
binecuvântându-se întru Dumnezeul adevărului şi 
cel ce se va jura pe pământ se va jura pe Dumnezeul 
cel adevărat, căci nenorocirile din alte vremi vor 
fi uitate şi ascunse de ochii mei, căci iată: voi croi 
noi ceruri şi un nou pământ, iar lucrurile trecute 
vor fi uitate şi nu vor mai stărui în mintea voastră 
niciodată. 

Ci se vor bucura şi se vor veseli de ceea ce voi 
face acum, căci iată voi întemeia lerusalimul spre 
bucurie şi poporul meu spre desfătare. 

ȘI înainte de a mă chema pe mine, le voi răspunde 
şi înainte de a grăi, eu îi voi auzi. Lupul va paşte la 
un loc cu mielul, leul va mânca paie cu boul, iar 
şarpele cu ţărână se va hrăni, nici o pagubă şi nici 
o stricăciune nu vor căşuna în tot muntele meu cel 
sfânt“, — zice Domnul. 

Isaia, 56, 3: Aşa zice Domnul: „Păziţi pravila şi 
faceţi fapte bune, fiindcă în curând va veni mân- 
tuirea mea şi dreptatea mea se va descoperi. 

Fericit este omul care face acestea şi ține la ele; 
păzeşte ziua Sâmbetei, să nu fie pângărită şi îşi fereşte 
mâna lui ca să nu facă nici o faptă rea. 

Și să nu zică cel de alt neam care s-a alăturat de 
Domnul: „Osebi-mă-va Domnul de poporul său! Și 
famenul să nu zică: „lată eu sunt copac uscat! 

Căci aşa zice Domnul: „Famenilor care vor cin- 
sti sâmbetele mele şi vor alege ceea ce-mi este plăcut 
mie şi vor stărui în legământul meu. 

Le voi da casa mea şi înlăuntrul meu un loc şi un 
nume mai de preț decât feciori şi fete, căci le voi da 
nume veşnic şi fără pieire. 

Isaia, 59, 9: „Pentru aceasta, judecata stă departe 
de noi şi dreptatea nu ajunge până la noi. Noi aş- 
teptăm lumina, dar iată întunericul; raza zilei, dar 
umblăm în beznă. 

Mormăim toți ca urşii, guruim ca porumbiţa, 
aşteptăm dreapta hotărâre, dar nu este; aşteptăm 
mântuirea, dar ea este departe de noi. 

Isaia, 66, 18: „Dar eu cunosc faptele şi scopurile 
lor şi voi veni ca să adun toate neamurile şi toate 
limbile. Ele vor veni şi vor vedea slava mea. 

Și le voi da un semn şi pe unii din cei scăpați cu 
viaţă îi voi trimite către popoarele din Tarsis, Put, 
Lut, Mesec, Ros Tubai, lavan către ținuturile cele 
mai îndepărtate care nu au auzit de numele meu şi 
n-au văzut slava mea. Şi ei vor vesti între popoare 
slava mea. Şi din toate neamurile, vor aduce pe fraţii 
noştri prinos Domnului.“ 

Ieremia, 7, 12-14: Lepădarea de Templu: „Du- 
ceți-vă în locaşul meu din Silo, unde altădată 
sălăşluise numele meu şi vedeți ce i-am făcut din 
pricina răutății poporului meu Israel! 

Și acum fiindcă ați săvârşit aceste fapte — zice 
Domnul — când cu râvnă v-am grăit mereu şi nu 
m-aţi ascultat am strigat la voi şi nu m-aţi auzit.“ 

Mă voi purta cu acest templu închinat numelui 
meu în care voi v-aţi pus nădejdea şi cu locul pe 
care l-am dăruit vouă şi străbunilor voştri, aşa cum 

m-am purtat cu Silo. (Căci îl voi dărâma şi templul 
meu voi face în altă parte.) 

Și vă voi arunca din fața mea precum am aruncat 
pe toți fraţii voştri, pe tot neamul lui Efraim. (Le- 
pădat fără întoarcere.) Nu vă rugați deci pentru 
acest popor. 

Ieremia, 7, 22: „Căci n-am rânduit nimic părin- 
ților voştri şi nici nu le-am poruncit nimic pentru 
arderea de tot şi pentru jertfă când i-am scos din ţara 
Egiptului; ci iată le-am poruncit atunci: Ascultaţi de 
glasul meu şi eu vă voi fi Dumnezeu, iar voi îmi veţi 
fi mie popor şi umblaţi în toate căile pe care eu vă 
voi porunci, ca să vă fie bine. (Dar numai după ce 
vor fi sacrificat vițelul de aur, mă voi osteni să în- 
torc în bine un obicei rău.) 

Ieremia, 7, 4: „Nu vă puneţi nădejdea în cei care 
rostesc cuvinte înșelătoare: Templul Domnului! Tem- 
plul Domnului! Aici este Templul Domnului!“ 

714. — Evreii, martori al lui Dumnezeu. /s., 43, 
9, 44, 8. 

Profeţii implinite. — III Regi, 13, 2. — IV Regi, 
23, 16. Iosua, 6, 26, — III Regi, 16, 34. — Deut, 23. 

Malahie, 1, ll. Lepădarea de jertfa evreilor şi de 
jertfa păgânilor (chiar în afara Ierusalimului) şi în 
toate locurile. 

Moise a prevestit convertirea păgânilor înainte 
de a muri, 32, 21 şi lepădarea de evrei. 

Moise a prezis ceea ce se va întâmpla fiecărui trib. 

Profeţii. — „Numele vostru va fi blestemat pen- 
tru aleşii mei şi le voi da un alt nume.“ 

„Înăspriţi inima lor“ dar cum? Măgulindu-le 
desfrânarea şi dându-le speranța de a o împlini. 

715. — Profeţii — Amos şi Zaharia: L-au vândut 
pe cel drept şi de aceea nu vor mai fi niciodată 
chemați. — lisus Christos trădat. 

Nu-şi vor mai aduce aminte de Egipt; a se vedea 
I1s., 43, 16, 17, 18, 19; Ierem., 23, 6, 7. 

Profeţii. — Evreu vor fi risipiţi pretutindeni: /S., 
27, 6. — Noua lege. Ierem., 31, 32. 

Malahie, Grotius; — Al doilea templu glorios. 
Venirea lui lisus Christos. Ageu, 2, 7, 8 9, 10. 

Convertirea păgânilor, oil, 2, 28. Ozeea, 2, 24. 
Deut., 32, 21; Mal. |, 2. 

716. — Ozeea, 3. — Is., 42, 48, 54, 60, 61, ultimul 
verset: „Le-am prevestit de multă vreme pentru ca ei 
să afle că eu sunt“; Jaddus către Alexandru. 

717. — [Profeţii. — Jurământul lui David va avea 
în veci urmaşi /eremia. ] 

718. — Domnia veşnică a rasei lui David; II Cro- 
nici, prin toate profețiile şi prin jurământ. Şi împli- 
nirea nu a fost vremelnică; Jerem. 23, 20. 

719. — Ne-am putea gândi, de exemplu, că, dacă 
profeţii au prezis că sceptrul nu va ieşi din familia 
lui Iuda până la regele cel veşnic, ei vorbeau ca să 
linguşească poporul şi că profeţiile lor erau false 
pentru Irod. Dar pentru a arăta că sensul lor nu 
este acesta şi că ei ştiau, dimpotrivă, că acest regat 
temporal avea să înceteze, ei spuneau că vor ră- 
mâne fără rege, fără căpetenii, şi asta zile numărate. 
(Ozeea, 3, 4). 

*720. — Non habemus regem nisi Caesarem. Deci 
lisus Christos era Mesia pentru că împăratul lor era 
un străin şi nu mai voiau un altul. 

721. — Nu avem alt împărat în afară de Cesar. 

722. — Daniel, 2: „Taina pe care vrea să o afle 
împăratul nu i-o pot dezvălui nici înţelepţi, nici 
Vracii, Nici vrăjitorii, nici cititorii în stele. Există un 
Dumnezeu în cer care poate s-o facă şi care ţi-a 
revelat în vis lucruri care se vor întâmpla în vârstele 
de mai târziu. (Visul acesta îl ţinea în inima lui.) 

lar mie, mi s-a descoperit taina aceasta nu prin 
înţelepciunea care ar fi în mine mai mult ca în orl- 
care dintre cei vii, ci pentru cuvântul ca să fie dez- 
văluită împăratului tâlcuirea şi să poţi cunoaşte 
cugetele inimii tale. 

Tu, împărate, ai avut o vedenie şi ai văzut o 
statuie. Această statuie nemăsurat de mare, cu strălu- 
cirea ei neobişnuită stătea înaintea ta şi chipul ei era 
înspăimântător: capul era de aur, pieptul şi braţele 
erau de argint, pântecele şi şoldurile erau de aramă; 
pulpele de fier, iar picioarele parte de fier şi parte de 
lut. Și pe când tu te uitai, iată că o piatră desprinsă, 
nu de mână, lovi statuia peste picioarele de fier şi de 
lut şi se sfărâmară. 

Și fură sfărâmate în acelaşi timp fierul, lutul, 
arama, argintul şi aurul şi se făcură ca pleava vara 
în arie şi vântul le mătură fără să mai găsească urma 
lor, iar piatra care le-a lovit a crescut munte înalt 
care a umplut pământul întreg. lată care a fost visul, 
lar tâlcuirea o voi spune acum în fața împăratului: 

Tu, împărate, Împărat al împăraţilor, căruia 
Dumnezeul cerului i-a dat împărăția, puterea, tăria 
ŞI slava. 

În a cărui stăpânire a dat întreaga lume locuită, 
oameni, fiare, câmpurile şi păsările cerului, tu eşti 
capul de aur. 

Și după tine se va ridica o împărăție mai mică 
decât a ta apoi o a treia împărăție de aramă care va 
stăpâni peste tot pământul. 

Apoi o a patra împărăție care va fi tare ca fierul 
şi după cum fierul sfărâmă şi zdrobeşte totul, întoc- 
mai ca fierul care sfărâmă în bucăţi le va sfărâma şi 
le va preface în pulbere. 

Iar picioarele pe care le-ai văzut şi degetele, unele 
de lut de olar şi altele de fier, înseamnă că împărăţia 
va fi împărțită şi va fi tare ca fierul, după cum tu ai 
văzut fier amestecat cu lut. lar degetele de la pi- 
cloare, unele de fier altele de lut, însemnează că 
împărăţia va fi parte tare, parte sfărâmicioasă. 

Apoi că ai văzut fierul amestecat cu lutul însem- 
nează că, în pofida amestecării înrudirilor, nu vor 
putea avea nici o temeinicie, după cum fierul nu se 
poate amesteca la un loc cu lutul. 

Iar în zilele acestor împărați, Dumnezeul cerului 
va ridica o veşnică împărăție care nu va fi nimicită 
în Veci Şi care împărăție nu va fi trecută la alt popor. 
Și ea va sfărâma şi va nimici pe toate celelalte 
împărății şi numai ea va rămâne în veci. Fiindcă tu 
al văzut că o piatră s-a desprins din munte, nu de 
mână omenească, şi a zdrobit fierul, arama, lutul, 

argintul şi aurul: marele Dumnezeu a descoperit 
împăratului ceea ce va fi în viitor: visul este adevărat 
ŞI tâlcuirea lui neîndoielnică! 

Nabucodonosor căzu cu faţa la pământ etc.“ 

Daniel, 8: „Şi țapul crescu foarte şi când era în 
culmea puterii lui, cornul cel mare se sfărâmă şi 
crescură în locul lui alte patru coarne înspre cele 
patru vânturi ale cerului. 

ȘI dintr-unul dintre ele, ieşi un corn care din mic 
ce era crescu afară din cale spre miazăzi, spre răsărit 
ŞI către țara cea mândră. 

Și el se făcu mare până ce ajunse la oastea ce- 
rului şi dobori la pământ o parte de oştire şi de stele 
pe care le călca în picioare. 

ȘI ajunse tot crescând până la voievodul oștirii, 
încât îi răpi jertfa de fiecare zi şi pângări locul tem- 
plului său. 

ȘI când eu, Daniel, am văzut vedenia şi m-am 
străduit să o înțeleg, văzui dintr-o dată pe cineva 
care stătea înaintea mea şi avea chip de om. Atunci 
am auzit o voce de om deasupra fluviului Ulai, voce 
care striga şi spunea; « Gavrile, tâlcuieşte celui de 
acolo vedenia », şi el a venit în locul în care eram eu 
şi pe când se apropia, m-am spăimântat şi am căzut 
cu fața la pământ. 

Berbecul pe care l-ai văzut că avea două coarne 
însemnează împărații Mediei şi Persiei. 

lar țapul este împăratul Greciei şi cornul cel 
mare care este între ochi pe fruntea lui este împăra- 
tul cel dintâi. 

Apoi, după ce a fost sfărâmat, patru coarne au 
crescut în locul lui, asta însemnează că împărații se 
vor ridica dintr-un singur popor, însă fără să aibă 
puterea lui. Iar la sfârşitul împărăției lor, când se va 
covârşi măsura păcatelor, se va ridica un împărat cu 
un Chip semeţ şi isteț în uneltiri. Şi va fi puternic 
prin puterea lui, dar nu prin puterea lui, — şi va fi 
pricină de înfricoşat prăpăd şi în orice lucru va izbuti 
şi va prăbuşi pe cei puternici şi pe norodul sfinților. 

Din pricina istețimii lui, va izbuti înşelăciunea în 
mâna lui şi se va semeți în inima lui şi în vreme de 
pace va dobori pe mulţi. Şi se va ridica împotriva 
voievodului voievozilor, dar va fi doborât la pământ 
şi nu de mână de om. 

Daniel, 9, 20: „Și în vreme ce grăiam şi mă 
rugam şi mărturiseam păcatul meu şi păcatul popo- 
rului meu Izrael şi cădeam cu ruga mea fierbinte 
înaintea Domnului Dumnezeului meu, pentru sfânt 
muntele Dumnezeului meu. lată un om, Gavriil, pe 
care l-am văzut în vedenia mea cea de la început, în 
zbor grăbit se apropie de mine pe la vremea jertfei 
de seară. 

Și a venit şi mi-a grăit aşa: « Daniile, chiar acum 
am sosit ca să-ți deschid mintea. 

Când tu ai început să te rogi, porunca mi-a fost 
dată şi eu am venit să-ți aduc veste, fiindcă tu eşti 
un om iubit de Dumnezeu. la aminte la poruncă şi 
înţelege vedenia! 

Șaptezeci de săptămâni sunt hotărâte pentru 
poporul tău şi pentru cetatea ta cea sfântă până 

fărădelegea lui va ajunge la culme şi păcatul va 
covârşi măsura şi se va ispăşi fărădelegea, se va 
adeveri şi se va unge Sfântul Sfinților. (După care 
poporul tău nu va mai fi poporul tău, nici această 
cetate sfântă. Timpul mâniei va trece, iar anii de 
pace vor veni pentru totdeauna.) 

Să ştu deci şi să înţelegi că, de la ieşirea poruncii 
pentru zidirea din nou a Ierusalimului şi până la Cel 
Uns — voievodul — sunt şapte săptămâni şi şaizeci şi 
două de săptămâni; şi vor fi din nou pieţele şi zidul 
cel din afară, în vremi de strâmtoare. (Evreii sunt 
obişnuiţi să împartă numerele şi să-l pună pe cel mai 
mic primul; acest şapte şi şaizeci şi doi fac 69, din 
acestea, 70 reprezintă şaptezecimea, adică cei şapte 
ani despre care se va vorbi mai târziu). 

lar după cele şaizeci şi două de săptămâni, cel 
Uns va pieri fără să se găsească în el vreo vină, iar 
poporul unui principe va veni şi va dărâma cetatea 
şi templul. Şi sfârşitul cetății va veni prin potopul 
mâniei lui Dumnezeu şi până la capăt va fi război; 
prăpădul cel hotărât. 

Atunci se va încheia un legământ cu mulți într-o 
săptămână, iar la mijlocul săpămânii va începe jertfa 
şi prinosul şi în templu va sălăşlui urâciunea pus- 
turii până când pedeapsa nimicirii cea hotărâtă se va 
vărsa peste locul pustiirii. »“ 

Daniel, ll: „Şi acum îţi voi descoperi adevărul: 
lată că se vor mai ridica (după Cirus, sub care se 
întâmpla acestea) încă trei împărați din Persia (Cam- 
bus, Smerdis, Darius), iar al patrulea, care va veni 

după aceea (Xerxes) va fi cel mai bogat şi mai puter- 
NIC şi va ridica toate popoarele împotriva Greciei. 

ȘI va ieşi la iveală un împărat viteaz (Alexandru) 
şi va stăpâni peste o împărăție puternică şi va face 
numai ceea ce i se va părea bun. lar când va fi în 
culmea puterii sale, împărăția sa se va prăbuşi şi se 
va împărți după cele patru vânturi ale cerului fără ca 
să rămână urmaşilor săi (cum spusese la 6, 6; 8, 8) 
şi nu va mai fi împărăţia peste care el a domnit, 
fundcă împărăția lui va fi sfâşiată şi se va împărți la 
alții decât urmaşii săi (cei patru împărați sucesori). 

Și cel dintre cuceritorii lui care va stăpâni peste 
miazăzi (Egipt, Ptolemeu, fiul lui Lagus) va deveni 
puternic; dar unul din voievozi lui va fi mai puter- 
nic decât el şi va domni, iar împărăţia lui va fi o 
împărăție puternică (Seleucus, regele Siriei). Appia- 
nus ne spune că a fost cel mai puternic dintre succe- 
sorii lui Alexandru. 

Și după trecere de ani, se vor uni fiica împăra- 
tului de la miazăzi (Berenice), fiica lui Ptolemeu 
Filadelful (fiul celuilalt Ptolemeu) se vor duce la 
împăratul de la miazănoapte, regele Aquitaniei, (An- 
tohus al II-lea, rege al Siriei şi Asiei, nepotul lui 
Seleucus Lagidas), ca să aducă pacea, însă puterea 
brațului nu va dăinui şi nici brațul său nu va dăinui, 
ci ea va fi dată morții împreună cu cei din jurul ei, 
cu copii şi soțul ei. (Berenice şi fiul ei vor fi ucişi 
de Seleucus Callinius.) 

Apoi una dintre odraslele ieşite din neamul ei se 
va ridica în locul ei şi va porni un război împotriva 

oştirii potrivnice (Ptolemeus Evergetul, născut din 
acelaşi tată ca Berenice) şi va intra în cetatea împă- 
ratului de la miazănoapte şi se va purta aşa cum va 
socoti cu cale şi va fi puternic. 

Chiar şi dumnezeii lor, împreună cu chipurile lor 
turnate, cu odoarele de aur şi argint, vor fi duşi în 
robia Egiptului şi el va fi ani de-a rândul mai pu- 
ternic decât împăratul de la miazănoapte. 

EI va năvăli în împărăția împăratului de la miază- 
noapte, apoi se va întoarce în țara sa. 

Și feciorul lui va începe războiul şi va strânge o 
mare oaste (Seleucus, Ceranus, Antiohus Magnus) 
şi va năvăli peste el şi îl va potopi şi îl va cotropi şi 
când va face al doilea război va pătrunde până în 
cetatea lui. Atunci împăratul de la miazăzi va fi foarte 
amărât şi se va război cu el, adică cu împăratul de 
la miazănoapte (Ptolemeus Filipator împotriva lui 
Antiohus Magnus, la Rafia). Şi el va ridica o mare 
oştire, iar oştirea va cădea în mâna aceluia. Şi oştirea 
va fi nimicită şi inima lui va fi trufaşă (acest Ptole- 
meus va profana Templul: Josephus); zeci de mii va 
dobori la pământ, dar nu va fi mai puternic. Căci 
regele de la miazănoapte (Antiohus Magnus) se va 
întoarce cu o oştire şi mai puternică decât cea dintâi 
şi după un răstimp de câţva ani va da năvală peste 
el cu o mare oştire şi cu numeroasă călărime. Și în 
vremea aceea mulți se vor ridica împotriva regelui 
de la miazăzi (tânărul Ptolemeus Epifanes) şi chiar 
oameni silnici din poporul său se vor ridica pentru 
ca să se plinească vedenia, dar se vor poticni. (Cei 

care părăsiseră religia pentru a-i face pe plac Ever- 
ghetului când acesta îşi trimisese trupele la Scopas, 
căci Antiohus cuceri Scopas şi-i învinse.) lar împăra- 
tul de la miazănoapte va veni şi va ridica un val de 
pământ şi va cuprinde cetatea, iar oştirea de ajutor a 
împăratului de la miazănoapte nu va putea să ţină 
piept şi cetele de oştire ale sale vor fugi şi nu va fi 
nici un chip de stat împotrivă. Cel care va porni 
împotriva lui va face după placul său şi nimeni nu 
1 se va putea împotrivi, şi se va opri în ţara cea 
mândră (Israel) şi totul va fi în mâna lui. Şi îşi va 
îndrepta privirea să ia în stăpânire întreaga lui 
împărăție (Egiptul disprețuind tinereţea lui Epifanes, 
spune lustin) Şi va face cu el o învoială şi-i va da 
de soţie pe o fiică a sa (Cleopatra) ca să aducă piei- 
rea țării (aceasta să-şi trădeze soțul, dar Appianus 
spune că între timp Antiohus care se arătase neîn- 
crezător în puterea lui de a deveni stăpânul Egiptu- 
lui, prin forță, din pricina protecției romane, încercă 
să-l dobândească prin viclenie. Voise s-o corupă, dar 
ea nu se supuse intenţiei lui), dar aceasta nu se va 
întâmpla şi nu va duce la izbândă. Și îşi va întoarce 
privirea spre ţările de pe coastă şi va cuprinde multe, 
dar un căpitan de oştire (Scipio Africanul) va şterge 
ocara (Antiohus Magnus, îi jignise pe romani în 
calitatea lor de aliaţi) şi înşeptit îi va plăti ocara 
pricinuită de el. Se va întoarce cu faţa spre întări- 
turile ţării, dar se va poticni şi va cădea şi va pieri 
(de mâna alor să1). 

Și în locul lui va veni unul (Seleucos Philipator 
sau Soter, fiul lui Antiohus Magnus, un tiran), care 
va trimite un strângător de dări prin mândreţea 
împărăției şi în câtăva vreme va fi doborât, dar nu 
prin mânie, nici prin război. 

ȘI în locul lui va veni un om disprețuit care nici 
nu se gândea la vrednicia împărătească şi va veni 
paşnic şi prin uneltiri va ajunge stăpân pe împărăție. 

Și oştirile de ajutor vor da înapoi dinaintea lui 
şi vor fi sfărâmate, aşijderea şi principiile legă- 
mântului. 

Și după împrietenirea cu el se va sluji de vicleşug 
şi va porni şi va fi stăpân cu puţin popor. 

Și pe neaşteptate va năvăli în cele mai bogate 
ținuturi ale țării şi va face ceea ce n-au făcut părinții 
şi strămoşii lui: el va împărți cu risipă pradă şi jaf şi 
bogăţie şi va urzi planuri împotriva ţărilor întărite, 
însă numai pentru o vreme. 

723. — Profeții. — Cele şaptezeci de săptămâni 
ale lui Daniel sunt neclare în privința începutului, 
din pricina cuvintelor cuprinse în profeții şi de aseme- 
nea în privinţa sfârşitului, din cauza divergenţelor 
cronologiilor, dar orice diferență nu se întinde pe 
mai mult de două sute de ani. 

724. Preziceri. — În a patra monarhie, înainte de 
distrugerea celui de-al doilea templu, înainte ca 
stăpânirea evreilor să se prăbuşească, în a şaptezecea 
săptămână a lui Daniel, în timpul celui de-al doilea 
templu, păgânii vor fi inițiați şi aduşi spre cunoaşterea 
Dumnezeului adorat de evrei; când cei care-l iubesc 

vor fi eliberați de duşmanii lor şi plini de teamă şi 
iubire pentru el. 

Și s-a întâmplat ca în a patra monarhie, înainte 
de distrugerea celui de-al doilea templu etc., păgânii 
cu miile se închinară lui Dumnezeu, ducând o viaţă 
angelică; fetele îşi închinau virginitatea şi viaţa lor 
lui Dumnezeu; bărbaţii renunţau la toate plăcerile: 
Platon n-a reuşit să convingă o mână de oameni 
aleşi şi atât de învăţaţi, dar o forță secretă a convins 
o sută de milioane de oameni ignoranți prin virtutea 
câtorva cuvinte. 

Cei bogaţi se lepădau de bunurile lor, copiii îşi 
părăseau casele îndestulate ale părinților pentru a 
înfrunta austeritatea deşertului etc. (a se vedea Philon 
ludeul). Ce să însemne toate acestea? Aceste lucruri 
au fost prezise cu mult timp înainte. De două mii de 
ani, nici un păgân nu se închinase Dumnezeului 
evreilor, dar în timpul prezis, o mulțime de păgâni 
începură să-l adore pe acest Dumnezeu unic. Tem- 
plele sunt distruse, regi se supun crucii: Ce să în- 
semne toate acestea? Spiritul lui Dumnezeu umpluse 
pământul. 

Nici un păgân de la Moise la Iisus Christos, chiar 
după informaţiile rabinilor. Mulțimea păgânilor după 
lisus Christos crede în cărţile lui Moise, îi cerce- 
tează esența şi spiritul şi nu respinge decât ceea ce 
1 se pare inutil. 

725. — Profeţiile. — Convertirea egiptenilor (Isaia, 
19); un altar în Egipt închinat adevăratului Dumnezeu. 

726. — Profețiile. — În Egipt, Pugio Fidei, 
pag. 659, Talmudul : Exista o tradiție între noi: când 
Mesia va sosi, casa Domnului destinată să răspân- 
dească învățătura lui va fi plină de murdării, iar 
înţelepciunea scribilor va fi tulburată şi abătută; cei 
care se vor teme de păcat vor fi alungați din mijlo- 
cul poporului şi trataţi de nebuni şi smintiți. 

Isaia,. 49: „Ascultaţi la mine, ostroavelor, luați 
aminte, popoare depărtate! Domnul m-a chemat de 
la naşterea mea, din pântecele maicii mele, mi-a spus 
pe nume: Făcut-a din gura mea sabie ascuțită; as- 
cunsu-m-a în umbra mâinii sale. Făcut-a din mine 
săgeată ascuțită şi în tolba sa m-a aşezat deoparte. 

ȘI mi-a zis: Tu eşti sluga mea, Israil, întru care 
eu mă voi proslăvi. Dar eu cugetam: În deşert m-am 
trudit şi în zadar pentru nimic mi-am prăpădit puterea 
mea; căci, într-adevăr partea cuvenită mie este la 
domnul şi răsplata mea la Dumnezeul meu! Și acum 
Domnul cel care din pântecele maicii mele m-a urzit 
ca să-i slujesc lui şi să întorc pe Iacob către el şi 
să strâng la un loc pe Israel — căci aşa am fost eu 
cinstit în ochii Domnului şi Dumnezeul meu fost-a 
puterea mea. 

Și-a mai zis: Este puţin lucru să fii sluga mea, 
ca să aduci la un loc seminţiile lui Iacob şi să întorci 
pe cei ce au scăpat dintre ai lui Israel; de aceea te 
voi face lumina popoarelor, ca să aduci mântuirea 
mea până la marginile pământului! 

Aşa grăieşte Răscumpărătorul şi sfântul lui .Is- 
rael către cel disprețuit, către urâciunea neamurilor 

şi sluga tiranilor: Împărații vor vedea şi se vor ri- 
dica, voievozii se vor închina pentru Domnul cel 
credincios şi pentru Sfântul lui Israel cel care te-a 
ales!“ 

Aşa grăieşte Domnul: În vremea milostivirii te 
voi asculta şi în vremea mântuirii te voi ocroti. 
Făcutu-te-am şi te-am hotărât Legământ al poporu- 
lui ca să pui rânduială în ţară şi să dai fiecăruia 
moştenirile nimicite. 

Ca să ziceţi celor robiți: Ieşiți! şi celor care sunt 
la întuneric: Veniţi la lumină! Ca să pască de-a lun- 
gul tuturor drumurilor şi toate culmile pleşuve să fie 
păşunea lor! 

Să nu le fie nici foame, nici sete, soarele şi vân- 
tul cel arzător să nu-i atingă, fiindcă cel care se va 
milostivi de el va fi călăuza lor care-i va îndrepta 
spre izvoarele de apă. 

Voi preface toți munții în drumuri şi căile mele 
vor fi bine rânduite. 

lată că unii vin din ținuturi depărtate de la mia- 
zănoapte, de la apus, iar alții din țara siniților. 

Tresăltați ceruri de bucurie şi tu, Pământule, 
veseleştete, bucură-te! Munţilor, chiuiți de veselie 
fiindcă Domnul a mângâiat pe poporul: său şi de 
obijduiţii săi s-a milostivit. 

„Sionul zicea: Domnul m-a părăsit şi stăpânul 
meu m-a uitat! 

Oare femeia uită de pruncul ei şi de rodul sânu- 
lui ei nu are milă? Chiar când el îl va uita, eu pe tine 
nu te voi uita. 

lată te-am însemnat în palmele mele; zidurile tale 
sunt de-a pururea înaintea ochilor mei! 

Copii tăi aleargă grabnic către tine, pe când cei 
ce te-au dărâmat şi pustiit fug departe de tine. 

Ridică ochu tăi de jur-împrejur şi vezi: toți se 
adună, toți vin la tine. Viu sunt eu, zice Domnul! Tu 
te vei îmbrăca întru ei ca într-un veşmânt de po- 
doabă şi ca o mireasă te vei încinge cu el! 

Căci locurile tale părăginite şi dărâmăturile tale 
şi toată ţara ta pustie fi-va prea îngustă pentru locui- 
torii tăi, iar toți pustiitorii tăi vor fi departe. 

Ba încă vor grăi la urechile tale copiii tăi, ai 
celei ce nu mai aveai copii: Ținutul este prea strâmt 
pentru mine; fă-mi loc să stau şi eu! 

Atunci tu vei cugeta în inima ta: Cine mi-a născut 
pe aceştia? Pierdusem copiii mei şi eram stearpă, 
dusă în robie şi izgonită; dar pe aceştia cine i-a 
crescut? lată că rămăsesem singură! Dar aceştia de 
unde vin?“ 

Aşa zice Domnul Dumnezeu: lată, voi. ridica 
mâna mea către neamuri şi către noroade, voi înălța 
steagul meu. Ele vor aduce pe feciorii tăi în sân şi 
pe fiicele tale pe umeri le vor purta. 

Împărații vor fi epitropii tăi şi principesele doicile 
tale, feţele la pământ ţi se vor închina şi vor linge 
pulberea de pe piciorele tale. Atunci tu vei şti că eu 
sunt Domnul care nu face de ocară pe cei ce nădăj- 
duiesc în el! 

Oare poți celui viteaz să-i iei prada sau celui 
puternic să-i smulgi din mână pe cei robiți? 


480 


PROFEŢIILE 


„Da!“ zice Domnul. Chiar robu celui viteaz 1 se 
vor lua şi prada celui puternic smulsă îi va fi, căci 
cu mă voi război cu potrivnicii şi pe fiii tăi eu îi 
voi elibera! Atunci toată făptura va şti că eu sunt 
Domnul Mântuitorul tău răscumpărătorul tău, vitea- 
zul lui lacob.. 

Aşa zice Domnul: Unde este cartea de despărțenie 
a mamei voastre prin care eu am alungat-o? Sau 
care este datornicul meu, căruia eu v-am vândut pe 
voi? Că, iată pentru fărădelegile voastre ați fost 
vânduți şi pentru păcatele voastre am alungat pe 
mama voastră. 

Pentru ce când veneam nu găseam pe nimeni Și 
când strigam nimeni nu răspundea, oare mâna mea 
este prea scurtă ca să vă pot mântui sau n-am destulă 
putere ca să vă pot izbăvi? 

Eu îmbrac cerul cu zăbranic şi-l acopăr cu 
veşmânt de jale. 

Domnul Dumnezeul meu mi-a dat mie limbă de 
ucenic ca să ştiu să grăiesc celor deznădăjduiţi. In 
fiecare dimineaţă, el deşteaptă urechea mea ca să 
ascult ca un ucenic. 

Domnul Dumnezeul meu mi-a deschis mie 
urechi şi cu nu m-am împotrivit şi nici n-am dat 
înapol. 

Spatele meu l-am dat drept bătăii şi obrazul meu 
spre pălmuire şi faţa mea n-am ferit-o de ocara 
scuipărilor. 

Apărătorul meu este aproape. Cine vrea să se 
năpustească asupra mea? Să ne măsurăm împreună! 
Cine este potrivnicul meu? Să se apropie de mine! 

lată, Domnul Dumnezeu îmi vine într-ajutor! Cine 
mă va osândi? lată ca un veşmânt vechi toți se vor 
prăpădi şi molia îi va mânca! 

Care din voi se teme de Domnul să asculte de 
glasul slugii sale! Cel care umblă în întuneric şi este 
fără de lumină să nădăjduiască în numele Domnului 
şi să se bizuie pe Dumnezeul lui! 

Voi toți care aprindeți focul şi pregătiți săgeți 
arzătoare, aruncaţți-vă în văpaia focului vostru şi 
în săgețile pe care le-aţi aprins! Pe patul durerii vă 
veți culca. 

Ascultaţi voi care umblați după dreptate, voi care 
căutați pe Domnul! Priviţi la stânca din care aţi fost 
tăiați şi la pietrăria din care aţi fost croiţi. 

Priviţi pe Avraam, străbunul vostru, şi pe Sara 
cea care în dureri v-a născut, căci pe el singur l-am 
chemat, l-am binecuvântat şi l-am înmulţit. 

la aminte la mine, poporul meu şi voi obştea 
mea, fiți cu urechea la mine, căci de la mine va ieşi 
învățătura şi legea mea voi statornici-o lumină 
popoarelor. 

Amos, 8: „Profetul a făcut numărătoarea păca- 
telor lui Israel zicând că Dumnezeu a jurat să se 
răzbune: 

„lar în ziua aceea — zice Domnul Dumnezeu, — 
vol face să apună soarele în miezul zilei şi voi întu- 
neca pământul în ziua mare; preface-voi praznicile 
voastre şi cântecele voastre toate în tânguire! 

Pe toate coapsele voi aşterne sac şi pleşuve 
vor fi toate capetele! Voi înteţi jelania ca pentru cel 

unul născut care a murit, şi sfârşitul va fi o zi de 
deznădejde.“ 

„lată vin zile — zice Domnul Dumnezeu, — în 
care voi trimite foamete în țară, nu foamete de pâine 
şi nu sete de apă, ci de auzit cuvântul Domnului. 

Și vor rătăci de la o mare până la cealaltă şi de 
la miazănoapte la răsărit şi vor cutreiera căutând 
cuvântul Domnului, dar nu-l vor afla. 

În vremea aceea se vor usca de sete fecioarele 
cele frumoase, cu tinerii împreună. 

Ei care se jură pe păcatul Samariei şi zic: Trăiască 
Dumnezeul tău, Dane, şi trăiască Dumnezeul tău 
Beersevbe — vor cădea şi nu se vor mai scula!“ 

Amos, 3, 2: „Numai pe voi v-am cunoscut dintre 
toate neamurile pământului, pentru aceasta vă voi 
pedepsi pe voi pentru toate fărădelegile voastre!“. 

Daniel, 12, 7: Descriind toată întinderea dom- 
niei lui Mesia, spune: „Ioate aceste lucruri minunate 
se vor plini când întregul popor al lui Israel va fi 
risipit.“ 

Agheu, 2, 4: „Și acum Zorobabie, fii bărbătos — 
zice Domnul, — fn bărbătos, arhiereule Iosua, fiul lui 
loţodac, fii plin de curaj şi tu, întreg norod, şi lucraţi 
căci eu sunt cu voi — zice Domnul Savaot. | 

„Acesta este legământul pe care l-am încheiat cu 
voi când v-am scos din ţara Egiptului şi Duhul meu 
rămâne în mijlocul vostru: Nu vă temeți!“ 

Căci aşa rosteşte Domnul Savaot: „Peste puțină 
vreme, eu voi zgudui cerul şi pământul, marea şi 
uscatul; 

Voi zgudui toate neamurile şi odoarele tuturor 
neamurilor vor sosi încoace şi voi umplea de slavă 
templul acesta“. 

„Al meu este argintul, al meu este aurul“ — zice 
Domnul Savaot. (Ceea ce înseamnă că nu pentru 
acest lucru vreau să fiu slăvit, tot aşa cum spune în 
altă parte: Toate animalele câmpului sunt ale mele, 
la ce folos să le sacrificați pentru mine?); 

„ȘI slava acestui templu de pe urmă va fi mai 
mare decât a celui dintâi — zice Domnul Savaot — şi 
în locul acesta va sălăşlui pacea“, — zice Domnul 
Savaot. 

In Horeb, într-o zi, pe când eraţi adunaţi acolo şi 
spuneați: „Dumnezeu să nu ne mai vorbească direct 
nouă şi să nu mai vedem acest foc, de teamă să nu 
murim. Și Domnul mi-a spus: Rugăciunea lor e 
dreaptă: le voi trimite profet la fel ca voi, din mijlocul 
nostru, în gura căruia eu voi pune vorbele mele: şi 
el vă va spune toate lucrurile poruncite de mine: şi 
dacă se va întâmpla cineva să nu asculte de vorbele 
pe care le va rosti în numele meu, îl voi judeca eu 
însumi: 

Facerea, 49: „Pe tine, ludo, lăuda-te-vor frații 
tăi! Mâna ta va sta grea pe grumazul duşmanilor tăi. 
lar fiii tatălui tău închina-se-vor ţie! 

Pui de leu eşti tu, ludo, când te ridici de pe 
pradă, fiul meu! El îndoaie genunchii şi se culcă 
aidoma leului şi leoaicei. Cine îl va scula pe el! 

Sceptrul din luda nu va lipsi, nici toiagul câr- 
muirii dintre picioarele tale, până ce nu va veni 
Împăciuitorul şi de el asculta- -vor popoarele.“ 

727. — În vremea lui Mesia. — Aenigmatis€, 
lezechil, 17, 2. 

Și iată că eu voi trimite pe îngerul meu, Ma- 
leahi, 3. 

Căci prunc s-a născut nouă. Isaia, 9. 

Ș1 tu, Betleeme Efrata, deşi eşti cel mai mic din- 
tre neamurile lui Iuda, însă din tine va ieşi stăpânitor 
peste Israel a cărui obârşie este dintr-un început din 
veşnicie. (Miheia, 5.) 

Cu urechile să auziţi, dar să nu înțelegeți; cu 
ochii să vă uitaţi, dar să nu vedeți. Isaia, 6, 8, 29, 
etc. Și vestiți Evanghelia celor smeriți, Isaia, 29. Să 
binevestesc săracilor, m-a trimis să vindec pe cei cu 
inima zdrobită, să vestesc celor robiți liberarea şi 
celor înlănţuiți mântuirea, Isaia, 61. 

El nu va obosi şi nu-şi va irosi puterile până ce nu 
va aşeza legea pe pământ: căci învățătura lui o aşteaptă 
toate îndepărtatele ținuturi. Isaia, 55, 2, 1—7. 

Profețiile nu pot fi înțelese de necredincioşi: 
Daniel, 12. Ozeea, ultimul verset, 10, dar sunt pline 
de înţelesuri pentru cei iniţiaţi: 

Profețiile care-l înfăţişează smerit îl înfăţişează 
şi ca stăpân al noroadelor. Is. 52, 14, 53 etc.: Zaha- 
ria 9, 9. 

Profeţiile care prezic timpul nu-l prezic decât 
stăpân al păgânilor şi slăbănog, nu călătorind pe nori 
şi judecând. Dar cei care-l reprezintă astfel, judecă- 
tor şi plin de slavă, nu consemnează timpul. 

Căci el va trebui să îndure pentru păcatele oame- 
nilor, Isaia, 39, 53 etc. 

Drept aceea zice Domnul Dumnezeu: „Pus-am 
în Sion o piatră, piatra de încercare, piatra din capul 
unghiului, cea de mare preţ, bine pusă în temelie; 
cel care se va bizui pe ea nu se va clătina!“ 

ȘI va fi pentru templu sfânt şi piatră de încercare 
şi stâncă de poticnire pentru cele două case ale lui 
Israel, Isaia, 8. 

Piatra pe care au nesocotit-o ziditorii, aceea a 
fost pusă în capul unghiului. Psa/mul 18, 22. 

Dumnezeu face din această piatră, piatra din capul 
unghiului. 

Și piatra va creşte într-un munte imens şi va 
umple tot pământul. Daniel, 2. 

Puţine să fie zilele lui, iar dregătoria lui s-o ia 
alții. Psalmul 108, 8. Vândut, Zaharia, ll, 12; scui- 
pat, pălmuit, batjocorit, chinuit în mii de feluri, adă- 
pat cu fiere, Psalmul 68, străpuns, Zaharia, 12, 
mâinile şi picioarele bătute în cuie, ucis şi hainele 
jucate la sorţi. 

Dar va reînvia a treia zi. Psalmul 15, Ozeea 6, 3. 
Și se va urca la ceruri pentru a se aşeza de-a dreapta 
tatălui. Psalmul 110. Împărații se vor împotrivi lui. 
Psalmul 2. Aşezat de-a dreapta tatălui, îşi va învinge 
duşmanii. Împărații pământului şi toate popoarele i 
se vor închina Isaia, 60. 

Evreii vor subsista ca nație. /eremia. 

Că vor fi rătăcitori, fără rege, etc., Ozeea, 3, fără 
profeți, Amos, aşteptând salvarea. şi negăsind-o 
nicăieri. Isaia. 

lată, tu vei chema popoare pe care nu le-ai ştiut 
şi noroade care nu te-au cunoscut la tine vor alerga, 
pentru Domnul Dumnezeul tău şi pentru Sfântul 
lui Israel, căci el te-a preamărit, Isaia, 55, 5 etc. 
Psalmul 81. 

Ozeea, 1, 9: „Nu mai sunteți poporul meu, iar eu 
nu mai sunt Dumnezeul vostru. Ozeea 2, 1; lar 
numărul fiilor lui Israel va fi ca nisipul mării care nu 
se socoteşte, nici nu se numără. Şi atunci, în loc să 
li se zică: „Voi nu sunteţi poporul meu“, li se va 
spune: Voi sunteți fiii Dumnezeului celui viu. 

*728. — Ci locul pe care îl va alege Domnul 
Dumnezeul vostru din toate semințiile, în care să-şi 
aşeze numele său ca să sălăşluiască într-însul, să-l 
cercetaţi şi să veniţi la el. Deut., 12, 5; Deut., 14, 23; 
154.20;-.16,.21:11.15; 

Ozeea a prevestit că vor fi fără rege, fără căpe- 
tenii, fără jertfe şi fără idol; ceea ce s-a împlinit 
astăzi — jertfe legitime neputându-se face în afara 
Ierusalimului. 

*729. — Preziceri. — „lată vin zile — zice Domnul 
— şi vol ridica lui David o odraslă dreaptă, un rege 
care va domni cu înțelepciune, va judeca drept şi va 
face dreptate în țară.“ /eremia, 23, 5; Isaia, 43, 16; 
care va pune legea sa nu în exterior, ci în inimi; care 
va pune teama de afară în mijlocul inimii. Cine nu 
vede legea creştină în toate acestea? 

*730. — ...Că idolatria va fi răsturnată, că acest 
Mesia va dobori toți idolii şi-i va face pe oameni să 
se închine adevăratulur Dumnezeu. 

Templele idolilor vor fi dărâmate şi între toate 
noroadele şi în toate locurile din lume, va fi dăruită 
ostia cea curată, nu din cele ale animalelor. 

EI va fi rege al evreilor şi al păgânilor. Şi iată pe 
acest rege al regilor şi al păgânilor, oropsit de unii 
şi alții, care-i pun la cale moartea, stăpân şi peste 
unii şi peste alții, distrugând cultul lui Moise al cărui 
centru era lerusalimul, din care va face prima sa 
Biserică, precum şi cultul idolilor al cărui centru era 
Roma şi va face cea mai de seamă Biserică a sa. 

731. — Profeţii. — lisus Christos va fi la dreapta, 
în timp ce Dumnezeu îi va supune pe duşmanii lui. 
Deci el nu-şi va supune singur duşmanii. 

732. — „...Că atunci nu-l veţi învăţa pe aproapele 
vostru, zicând: „lată Domnul, căci Dumnezeu se va 
face simțit tuturor“ — „Fiii voştri vor profetiza.“— 
„Voi aşeza sfârşitul şi teama mea în inima voastră.“ 

Toate acestea înseamnă acelaşi lucru. A profetiza 
înseamnă a vorbi despre Dumnezeu, nu prin mărtu- 
rii din afară, ci prin sentimentul interior şi imediat. 

*733. — El îi va învăţa pe oameni calea cea 
dreaptă. Dar niciodată nu va veni nici înainte, nici 
după el, nici un om care să ne fi învățat ceva atât de 
divin care să semene măcar cu acestea. 

734. — ...lisus Christos va fi neînsemnat la în- 
ceputurile sale şi va creşte după aceea. Mica piatră 
a lui Daniel. 

Chiar dacă n-aş fi auzit niciodată vorbindu-se de 
Mesia, admirabilele preziceri despre ordinea lumii 
pe care le-am văzut împlinindu-se tot mi-ar fi dat 

credinţa în divinitatea lui. Și chiar dacă n-aş fi ştiut 
că aceleaşi cărți prevestesc un Mesia — tot aş fi fost 
sigur Că va veni; şi văzând că fixau venirea înainte 
de distrugerea celui de al doilea templu, tot mi-aş fi 
ZIS că trebuie să vină. 

*735. — Profeţii. — Evreu se vor lepăda de lisus 
Christos, iar ei vor fi lepădați de Dumnezeu din cauză 
că via cea aleasă n-a dat decât lăuruscă. Poporul ales 
va fi necredincios, nerecunoscător şi neîncrezător, 
populum non credentem et contradicentem.! Dom- 
nul îi va lovi cu orbire şi vor bâjbâi în plină amiază 
ca orbii. Un înaintaş va apărea înaintea lui. 

736. — Transfixerunt”, Zaharia, 12, 10. 

Va veni eliberatorul care va zdrobi capul demonu- 
lui vindecându-şi poporul de păcate, ex omnibus 
iniguitatibus”; va aduce cu el Noul Testament, cel 
veşnic; va exista o altă preoţie, după rânduiala lui 
Melchisedec: şi că aceasta va să fie eternă. Christos 
va fi plin de slavă, puternic, tare şi totuşi atât de 
sărac că nu va fi recunoscut: îl vor alunga, îl vor 
ucide. Poporul care s-a lepădat de el nu va mai fi 
poporul lui; idolatrii îl vor primi şi îi vor cere aju- 
torul: va părăsi Sionul pentru a trăi în mijlocul idola- 
trilor: dar evreii nu vor pieri niciodată; el va cobori 
din luda, în vremea în care poporul acestuia nu va 
mai avea regi. 

Note 


1 Plutarc, în tratatul său Moartea oracolelor, relatează că 
un oarecare Thamus care trăia în vremea lui Tiberius ar fi auzit 
o voce strigând: „Marele Pan a murit!“ Pan printr-o falsă eti- 
mologie simboliza marele tot; deci vocea anunţa moartea 
păgânismului. 

2 „Ei primiră cuvântul cu toată osârdia şi zilnic cercetau 
Scripturile ca să vadă dacă lucrurile sunt aşa.“ (Faptele, 17, 11.) 


Ă 3 Citeşte ceea ce s-a vestit. — Vezi ce s-a împlinit — 
Implineşte ce a mai rămas de împlinit. 


+ Filon ludeul, filosof născut în anul 30 înainte de Chris- 
tos, mort aproximativ în anul 40 după Christos, ne-a lăsat nu- 
meroase tratate în care amestecă doctrinele Scripturii şi pe cele 
ale filosofiei greceşti şi orientale. 


* Această afirmaţie este, înttr-un fel tema dezvoltată de 
Bossuet în partea a III-a a Discursului despre Istoria Univer- 
sală. Dar dacă e demn de admirat ritmul şi energia frazei, este 
exagerat să spunem că Bossuet s-a inspirat din Pascal: ideea 
este anterioară şi pentru unul şi pentru celălalt; ea se află în 
tradiția creştină. 


* Trimitere la Iezechil, vorbirea în pilde sau ghicitorile. 


' „Toată ziua întins-am mâinile mele către un popor nere- 
cunoscător şi cu vorbe răzvrătite.“ (Epist. Sf. Ap. Pavel către 
Romani, 10, 21.) 


5 Pe care l-au străpuns. 


” De toate nedreptăţile. (Psalmul 129.) 

Secţiunea a XII-a 


Mărturii despre lisus Christos 


*737. — În temeiul lor resping celelalte religii. 
Prin ele găsesc răspuns la toate obiecțiile. E drept ca 
un Dumnezeu atât de curat să nu se dezvăluie decât 
celor cu inimă curată. De aceea, iubesc această re- 
ligie şi-i găsesc destulă autoritate prin divina ei 
morală; dar descopăr în ea chiar mai mult. 

Descopăr, într-adevăr, din vremuri imemoriale, 
un popor care trăieşte şi acum, mai vechi decât ori- 
care alt popor; ei vestesc în permanență oamenilor 
că trăiesc într-un păcat universal, dar că va veni un 
Mântuitor, un întreg popor îl prevesteşte, un popor 
întreg 1 se închină după venirea lui: şi nu e un singur 
om cel care o spune, ci o infinitate de oameni, un 
popor întreg profetizând de patru mii de ani. Cărţile 
lor risipite au rezistat patru sute de ani. 

Cu cât le examinez mai mult cu atât găsesc 
adevăruri mai profunde. Şi în ceea ce a precedat şi 
în ceea ce a urmat; în sfârşit, ei, fără idoli, fără regi 
Şi cu acea sinagogă prevestită şi cei ticăloşiți care o 
urmează şi care, duşmanii noştri fiind, sunt admira- 

bilii martori ai adevărului acestor profeţii în care 
chiar ticăloşia şi orbirea lor este prevestită. 

Găsesc această înlănțuire, această religie absolut 
divină în autoritate, în durată, în perpetuitate, în 
morală, în comportament, în doctrină, în efecte; în- 
grozitoarele bezne ale evreilor fuseseră prevestite: 
„Eris palpans in meridie. Dabitur liber scienti lit- 
teras, et dicet: „Non possum legere“!: sceptrul se 
află încă în mâinile primului uzurpator străin, zvonul 
apropierii venirii lui lisus Christos. 

Astfel întind brațele Eliberatorului meu, care a 
fost prevestit patru mii de ani, şi prin harul său aştept 
moartea în pace, în speranța de a mă uni în veşnicie 
cu el şi primesc cu bucurie tot binele pe care mi-l 
dă, dar şi relele pe care mi le dă, tot pentru binele 
meu, învățându-mă să sufăr prin exemplul său. 

738. — Profeţiile, purtând anumite semne care 
aveau toate să se împlinească la venirea lui Mesia şi 
toate să se împlinească în acelaşi timp. Trebuia ca a 
patra monarhie să fie instaurată când cele şaptezeci 
de săptămâni ale lui Daniel se vor fi împlinit, iar 
sceptrul să iasă atunci din luda şi totul să se împli- 
nească fără nici o greutate. Căci atunci a sosit Me- 
sia, şi lisus Christos a venit tot atunci, cel care-şi 
spunea Mesia şi totul se înțelege cu uşurinţă, ca un 
semn al adevărului profeţiilor. 

*739. — Profeţii au prezis, n-au propovăduit. 
Sfinții apoi au propovăduit, dar n-au prezis; lisus 
Christos prezice şi propovăduieşte. 

*740. — Iisus Christos, pe care-l cuprind cele 
două Testamente, cel Vechi prin aşteptare, cel Nou 
ca pe un Model, iar amândouă ca pe un centru co- 
mun al lor. 

741. — Cele mai vechi cărți din lume sunt cărțile 
lui Moise şi ale lui Iov, unul evreu, celălalt păgân, 
dar amândoi îl privesc pe lisus Christos ca pe cen- 
trul lor comun Şi ca pe un scop al lor: Moise raportân- 
du-şi promisiunile lui Dumnezeu la Avraam, Iacob, 
etc. şi profețiile sale, iar lov: Quis mihi det ut etc. 
Scio enim quod redemptor meus vivit etc.? 

*742. — Evanghelia nu vorbeşte de virginitatea 
Fecioarei decât până la naşterea lui lisus Christos. 
Totul e în raport cu lisus Christos. 

743. — Mărturii despre lisus Christos. 

De ce a fost păstrată cartea lui Ruth? 

De ce povestea lui Thamar? 

*744. — „Rugaţi-vă, de teama de a nu vă lăsa 
duşi în ispită“. E foarte periculos să te laşi ispitit, iar 
cel care se lasă ispitit nu se roagă destul: 

Et tu conversus confirma fratres tuos. Dar mai 
înainte, conversus Jesus respexit Petrum;. 

Apostolul Petru cere îngăduința de a-l lovi pe 
Malchus şi-l loveşte înainte de a asculta răspunsul 
lui lisus Christos care va răspunde după aceea. 

Cuvântul Galileea pe care mulțimea evreilor îl 
pronunță ca din întâmplare, acuzându-l pe lisus 
Christos în faţa lui Pilat, ar fi dat ocazia lui Pilat de 
a-l trimite pe lisus Christos la Irod; s-ar fi pierdut 
astfel o taină, pentru că el trebuia judecat de evrei şi 

de păgâni. Întâmplare, în aparenţă, dar de fapt o 
împlinire a misterului. 

*745. — Cei care cred cu greutate caută o obiecție 
în faptul că evreu nu cred. „Dar dacă e atât de clar 
totul, ei de ce nu cred?“ Şi parcă ar vrea să creadă 
pentru a nu se împiedica de exemplul refuzului lor 
de a crede; dar chiar refuzul lor este fundamentul 
credinței noastre. Acum am fi mult mai puțin dispuşi 
la credință dacă ei erau de ai noştri. Am fi aflat 
atunci un pretext mai vast. Este admirabil că evreii 
erau mai amatori de lucruri prezise şi mari duşmani 
ai împlinirilor acestora. 

*746. — Evreii erau obişnuiţi cu mari şi străluci- 
toare minuni: cunoşteau despicarea Mării Roşii şi 
pământul Canaanului ca pe un fel de istorie prescur- 
tată a marilor lucrări ale acelui Mesia al lor: ei 
aşteptau deci altele şi mai strălucitoare faţă de care 
cele ale lui Moise nu erau decât nişte mici încercări. 

747. — Evreii, bucurându-se de lucrurile lumeşti, 
ca şi păgânii, au fost ticăloşi, la fel şi creştinii. Nu 
există Mântuitor pentru păgâni, pentru că nu-şi pun 
nici o speranță în el. Nu există mântuitor pentru 
evrei din pricină că-şi pun zadarnic speranţa în el. 
Nu există Mântuitor decât pentru creştini (a se vedea 
perpetuitatea). 

*748. — In timpul lui Mesia, poporul se divi- 
zează. Spiritualii îl urmează pe Mesia, ceilalți vor 
rămâne să-i fie martori. 

*749. — „Dacă acest lucru a fost clar prezis 
evreilor, ei de ce n-au crezut, şi cum de n-au fost 
exterminați, opunându-se unui lucru atât de evident?“ 

Răspund: „În primul rând, totul a fost prezis până 
şi faptul că nu vor crede în nişte lucruri atât de 
evidente şi că nu vor fi exterminați. Și nimic nu e 
mai demn de slavă la Mesia căci profeților nu le era 
de ajuns numai să existe: mai era nevoie ca ei să fie 
feriți de orice bănuială“. 

*750. — Dacă evreii ar fi fost toți convertiții de 
lisus Christos n-am fi avut decât martori suspecți. 
lar dac-ar fi fost exterminați, nu i-am fi avut deloc. 

*751. — Ce spun profeţii lui lisus Christos? Că 
acesta va fi Dumnezeu? Nu, ci că există un Dum- 
nezeu cu adevărat ascuns; că va fi necunoscut, că nu 
vor crede deloc că el este acesta: că va fi piatra de 
poticnire de care se vor lovi toți etc. Să nu ni se 
reproşeze deci lipsa de claritate, ne-am făcut din ea 
o profesiune de credință. 

— Dar, se va spune, există multe lucruri neclare. 
— Dacă ele n-ar fi fost, cum ne-am fi poticnit de 
lisus Christos şi acesta era doar unul din scopurile 
profeților: Excaeca...* Isaia, 6, 10. 

752. — Moise ne învață mai întâi despre Trini- 
tate, despre păcatul originar, despre Mesia. 

David, marea mărturie: rege bun, iertător, suflet 
frumos, spirit puternic: profetizează şi minunea se 
împlineşte; ceea ce este fără sfârşit. 

El putea spune, dacă ar fi fost un vanitos, că 
el era Mesia căci profețiile lui sunt mai clare decât 
cele ale lui lisus Christos. lar Sfântul Ioan la fel. 

*753. — Irod a crezut în Mesia. El luase sceptrul 
lui Iuda, dar el nu era iudeu. Aceştia constituiau o 

sectă puternică. Şi Barcosba şi încă unul primit de 
evrei. Şi zvonurile care circulau pretutindeni în vre- 
murile acelea. Suetoniu, Tacitus, Josephus. 

Blestemul grecilor împotriva celor care socotesc 
trei perioade de timp. 

Cum ar fi putut el să fie Mesia, pentru că în ceea 
ce privea sceptrul, acesta trebuia să se afle la Iuda, 
iar la venirea lui sceptrul îi fusese luat lui Iuda. 

Ca să-i facă să nu vadă, văzând, şi să nu audă, 
auzind, nimic nu putea fi mai bine pus la cale. 

754. — Homo existens te Deum facit. 

Scriptum est ,„, Dii estis “ et non potest solvi Scrip- 
tura. Haec infirmitas non est ad vitam et est ad 
mortem. 

„Lazarus dormit“, et deinde dixit: Lazarus mor- 
tuus est.” 

755. — Discordanţa aparentă a Evanghelulor. 

756. — Ce altceva am putea manifesta decât 
venerație pentru un om care prezice clar lucruri care 
se împlinesc şi care-şi declară deschis scopul de a 
orbi şi de a lumina, amestecând lucrurile neclare cu 
cele care se împlinesc? 

*757. — Timpul primei veniri a fost prevestit; al 
celei de-a doua nu este pentru că primul trebuia ținut 
ascuns; timpul celei de-a doua veniri trebuia să fie 
atât de strălucitor şi evident că duşmanii săi chiar ar 
fi trebuit să-l recunoască; dar cum n-a venit decât pe 
ascuns, pentru a nu fi recunoscut decât de cei care 
studiaseră Scripturile... 

*758. — Dumnezeu, pentru a-l face pe Mesia 
cunoscut celor buni şi de nerecunoscut celor răi, l-a 
prevestit în acest fel; dacă felul venirii lui Mesia ar 
fi fost prezis clar, n-ar fi existat lucruri neclare nici 
chiar pentru cei răi. Dacă timpul prezis ar fi fost 
neclar, el ar fi fost de neînțeles chiar şi pentru cei 
buni; căci bunătatea inimii nu i-ar fi ajutat să înțe- 
leagă, de exemplu, că acel mem închis înseamnă şase 
sute de ani; dar timpul a fost prezis clar; numai felul 
cum va veni a fost prezis în simboluri. 

Prin acest mijloc, cei răi luând bunurile promise 
drept bunuri materiale, se rătăciră, în ciuda unui timp 
clar prezis, dar cei buni nu s-au rătăcit, căci 
înțelegerea bunurilor promise depinde de inima care 
numeşte „bine“ ceea ce-i place ei. Inţelegerea tim- 
pului promis nu depinde de inimă. Și astfel pre- 
vestirea clară a timpului şi nedeşluşită în privința 
bunurilor nu i-a decepţionat decât pe cei răi. 

759. — Era necesar ca evreii şi creştinii să fie răi. 

*760. — Evreii îl resping, dar nu toți: sfinții îl 
primesc; şi nu cei aplecaţi spre lucrurile lumeşti. 
Dar, departe de a-i întuneca gloria, acesta a fost 
ultimul act care a încununat-o. Motivul pe care îl 
invocă şi singurul, de altfel, care se afla în scrierile 
lor, în Za/mud, şi în învăţătura rabinilor, este că lisus 
Christos n-a supus noroadele cu arma în mână, g/a- 
dium tuum, potentissime [Doar atât aveau de spus? 
lisus Christos a fost ucis, spun ei; a fost înfrânt; nu 
I-a convertit pe păgâni prin forța sa; nu ne-a adus 
trofeele lor; nu ne-a dat bogății. Atât au doar de 

spus? Dar eu pe acesta îl iubesc. Eu nu-l vreau pe 
acela pe care şi-l închipuie ei]: este evident că doar 
viaţa lui i-a împiedicat să-l primească; şi tocmai prin 
acest refuz, ei sunt acei martori ireproşabili şi, chiar 
mai mult, ei sunt cei care împlinesc profeţiile. 

[Prin faptul că acest popor nu l-a primit s-a îm- 
plint următoarea minune: profețiile sunt singurele 
minuni durabile care se pot face, dar sunt adesea 
supuse contrazicerilor. ] 

*761. — Evreii ucigându-l ca să nu-l preamărească 
ca pe Mesia au adeverit ultimul semn că el era chiar 
Mesia. 

Și continuând să nu-l recunoască, au devenit 
martorii ireproşabili; şi ucigându-l şi continuând 
să-l renege, ei împlinesc profețiile (Isaia, 60, Psal- 
mul 70). 

*762. — Ce puteau face evreii, duşmanii lui? 
Dacă-l primeau îl adevereau prin chiar primirea lor, 
căci ei erau cei care-l aşteptau pe Mesia, dacă l-au 
respins, l-au adeverit chiar prin refuzul lor de a-l 
recunoaşte. 

763. — Evreii, încercând să afle dacă el este Dum- 
nezeu, au dovedit că era om. 

*764. — Bisericii 1-a venit la fel de greu să demon- 
streze că lisus Christos era om împotriva celor care-l 
negau pe cât îi venea de greu să demonstreze că el 
era Dumnezeu; iar evidenţele erau atât de clare. 

*765. — Izvoarele contradicțiilor. — Un Dumnezeu 
umilit până la moartea lui pe cruce, un Mesia trium- 

fător al morţii prin moarte. Două naturi în lisus 
Christos, două veniri, două stări ale naturii omului. 

*766. — Simboluri. — Mântuitor, tată, jertfitor, 
ostie, hrană, rege, înțelept, legislator, necăjit, sărac, 
dând naştere unui popor pe care trebuia să-l con- 
ducă şi să-l hrănească şi să-l statornicească în pămân- 
turile lui... 

lisus Christos. Oficii. — El singur trebuia să dea 
naştere unui mare popor ales, sfânt şi cultivat; să-l 
conducă, să-l hrănească; să-l aşeze într-un loc de 
tihnă şi sfințenie; să-l facă sfânt pentru Dumnezeu; 
ei templu să-i fie lui Dumnezeu, să-i împace cu 
Dumnezeu, să-l salveze de mânia lui Dumnezeu, să-i 
elibereze de jugul păcatului care-l stăpâneşte vizibil 
pe om; să dea legi acestui popor, să scrie aceste legi 
în inima lui; să se ofere lui Dumnezeu pentru ei, să 
se sacrifice pentru ei, să fie o ostie neprihănită şi el 
însuşi Jertfitorul; trebuind să se ofere pe el însuşi, 
trupul şi sângele lui, pentru a fi, cu toate acestea, 
pâinea şi vinul lui Dumnezeu... 

Ingrediens mundum 

„Piatră pe piatră“. 

Ceea ce a fost şi ceea ce a urmat. Evreii toți 
supraviețuind rătăcitori. 

767. — Din tot ceea ce există pe pământ, el nu se 
împărtăşeşte decât din chinuri şi nu din plăceri; lisus 
îŞI iubeşte aproapele, dar caritatea lui nu se mărgi- 
neşte doar la atât, el o oferă şi duşmanilor, şi apoi 
celor ai lui Dumnezeu. 

*768. — Iisus Christos simbolizat prin Iosif: odo- 
rul tatălui său, trimis de el să-şi vadă frații etc., ino- 
cent vândut de frații săi pe douăzeci de dinari şi prin 
acest fapt devenit stăpânul şi salvatorul lor şi al străi- 
nilor şi salvatorul lumii: deci planul lor de a-l ucide, 
de a-l vinde, de a se lepăda de el nu era fără rost. 

In închisoare, Iosif, inocent, inocent între doi 
criminali; lisus Christos pe cruce între doi hoţi. El 
prezice salvarea pentru unul şi moarte pentru celă- 
lalt, având aceleaşi mărturii. lisus Christos îi sal- 
vează pe aleşi şi-i condamnă pe cei de care se leapădă 
pentru aceleaşi crime. Iosif nu face decât să prezică: 
lisus chiar împlineşte. Iosif cere celui care se va 
salva să-şi aducă aminte de el când va fi pe culmile 
gloriei; cel pe care-l salvează lisus Christos îi cere 
să-şi aducă aminte de el când se va fi urcat în re- 
gatul său. 

*769. — Convertirea păgânilor nu este posibilă 
decât prin harul lui Mesia. Evreii au luptat împotriva 
lor foarte mult timp fără succes: tot ceea ce a spus 
Solomon şi profeţii a fost inutil. Înţelepţii ca Platon 
sau Socrate nu i-au putut convinge. 

*770. — După ce mulți oameni i-au ieşit în întâm- 
pinare, a sosit şi lisus Christos zicând: „lată-mă şi 
lată timpul. Ceea ce profeții au spus că trebuie să se 
întâmple de-a lungul timpurilor, apostolii mei vor 
împlini. Evreu vor fi respinşi, Ierusalimul curând 
distrus, lar păgânii îl vor cunoaşte pe Dumnezeu. 
Apostolii mei le vor împlini după ce voi îl veţi fi 
ucis pe moștenitorul viei“. 

ȘI apoi apostolii au spus evreilor: „Veţi fi bleste- 
maţi“ (Celsus râdea batjocoritor); şi păgânilor: „Il 
veți cunoaşte pe Dumnezeu“. Și acest lucru s-a 
împlinit atunci. 

*77]. — Iisus Christos a venit să-i orbească pe 
cei care vedeau clar şi să dea lumină orbilor; să 
vindece bolnavii şi să-i lase să moară pe cei sănătoşi: 
să cheme la căinţă şi să îndreptățească păcătoşii, iar 
pe cei drepți să-i lase în păcatele lor; să-i îmbogă- 
țească pe săraci şi să-i sărăcească pe bogați. 

772. — Sfinţenie. Effundam spiritum meum.! Toate 
popoarele trăiau în necredință şi desfrânare, întreg 
pământul se umple de caritate, prinții îşi vor părăsi 
onorurile, fiicele vor suferi martiriul. De unde vine 
această forță? Sosise Mesia; acestea erau rezultatul şi 
semnele venirii sale. 

773. — Ruina evreilor şi a păgânilor prin lisus 
Christos: omnes gentes venient et adorabunt eum. 
Parum est ut, etc. Postula a me. Adorabunt eum 
omnes reges. Testes iniqui. Dabit maxillan percu- 
tienti. Dederunt fel in escam.E 

*774. — Isus Christos pentru toţi. Moise pentru 
un singur popor. Ă 

Evreii binecuvântați în Avraam: „Ii voi binecu- 
vânta pe cei ce te vor binecuvânta“. Dar: „toate 
noroadele din sămânţa lui vor fi binecuvântate“. 
Parum est ut etc. 

Lumen ad revelationem gentium. 

Non fecit taliter omni nationi”, spunea David 
vorbind despre lege. Dar, vorbind despre lisus Chris- 

tos, trebuie spus: Fecit taliter omni nationi'. Parum 
est ut, etc. Isaia. Lui lisus Christos îi revine misiu- 
nea de a fi universal; Biserica nu oferă jertfa decât 
pentru credincioşi: lisus Christos a oferit jertfa crucii 
pentru toți. 

775. — Este o erezie să se explice întotdeauna om- 
nes tuturor şi o erezie să nu se explice uneori totul. 
Bibite ex hoc omnes: Hughenoții, ereticii, cu excepția 
copiilor celor credincioşi. Trebuie deci să-i urmăm pe 
Părinţii Bisericii şi tradiția pentru a şti când, altfel 
erezia ne pândeşte şi dintr-o parte şi din cealaltă. 

776. — Ne timeas pussillus grex. Timore et tre- 
more. — Quid ergo? Ne timeas, [modo] timeas: Nu 
vă temeți dacă vă temeţi; dar dacă nu vă temeți, 
temeţi-vă; 

Qui me recipit, non me recipit, sed eum qui me 
MISut. 

Nemo scit; neque Fillius. 

Nubes lucida obumbravit.! 

Sfântul loan trebuia să convertească inimile taților 
pentru copiii, iar lisus Christos să aducă vrajba. Fără 
contradicție. 

777. — Efectele, in communi şi in particulari'?. 
Pelagienii se rătăcesc spunând despre in comuni ceea 
ce nu este adevărat decât in particulari; calvinişti 
spunând in particulari ceea ce este adevărat in co- 
muni (aşa mi se pare). 

718. — Omnis Judaea regio, et Jerosolomytae 
universi, et baptizabantur'?. Din cauza diversităţii 
condițiilor oamenilor care veneau acolo. 


502 


MĂRTURII DESPRE IISUS CHRISTOS 


Pietrele pot fi copui lui Avraam. 

719. — Dacă l-am şti bine pe Dumnezeu, el ne-ar 
vindeca şi ne-ar ierta. Ne convertantur et sanem eos, 
et dimittantur eis peccata.!* 

780. — lisus Christos n-a condamnat niciodată 
fără să asculte. Lui luda: Amice, ad guid venisti'*? 
Și celui care nu avea roba nupțială, la fel. 

781. — Simbolurile totalității răscumpărării care 
precum soarele îi luminează pe toți nu semnifică 
decât o totalitate; aşa cum simbolurile excluderii, 
cum ar fi cele ale evreilor aleşi prin excluderea păgâ- 
nilor, marchează excluderea. 

„lisus Christos mântuitorul tuturor“. — Da, căci 
el s-a oferit ca om care răscumpără pe toţi cei care 
vin spre el. Cei care mor pe drum, e nefericirea lor, 
dar, în ceea ce-l priveşte, el a oferit mântuirea tutu- 
ror. Acest exemplu e bun pentru cazul în care cel 
care răscumpără şi cel care se împotriveşte morții 
sunt doi, dar nu în lisus Christos care este şi unul şi 
celălalt. Nu, căci lisus Christos, în calitatea lui de 
mântuitor, nu este poate stăpânul tuturor şi astfel, în 
măsura în care suntem în stăpânirea lui, el este mân- 
tuitorul tuturor. 

Când se spune că lisus Christos n-a murit pentru 
toți, abuzăm de un viciu al oamenilor care-şi aplică 
necontenit această excepţie favorizând disperarea; 
în loc să-i întoarcem spre speranță, căci aşa s-ar 
acomoda unor virtuți interioare prin obişnuințe ex- 
terioare. 

782. — Victoria asupra morţii. La ce-i foloseşte 
omului să câştige o lume dacă-şi pierde sufletul? 
Cine vrea să-şi păstreze sufletul şi-l va pierde. 

„Nu am venit să distrug legea, ci s-o împlinesc.“ 

„Mieii nu mântuie păcatele lumii, dar eu sunt 
mielul care poate vindeca lumea de păcate.“ 

„Moise nu v-a dat mană. Moise nu v-a scos din 
captivitate şi nu v-a făcut cu adevărat liberi.“ 

*783. — Atunci lisus Christos va spune oame- 
nilor că nu au alți duşmani decât pe ei înşişi, adică 
patimile lor care-i îndepărtează de Dumnezeu care 
vine tocmai pentru a le anula şi a dărui harul, făcând 
din ei toți o Biserică sfântă în care va aduna evrei şi 
păgâni, distrugând idoli unora şi superstițiile celor- 
lalţi. Dar toți oameni s-au împotrivit nu numai dintr-o 
firească potrivnicie a desfrânării, dar pe deasupra 
toți regii pământului s-au unit pentru a distruge 
această religie abia născută aşa cum fusese prevestit 
(Proph.: Quare fremerunt gentes... reges terrae... 
adversus Christum!S). 

Tot ceea ce era mărire pe pământ s-a unit, învăţaţi, 
înţelepţi, regi. Unui scriu, alții condamnă, alții ucid, 
Și totuşi, în ciuda acestor potrivnici, oamenii simpli, 
lipsiți de forța de a se opune acestor puteri, îi supun 
chiar pe toți aceşti regi, învăţaţi şi înţelepţi, curățând 
pământul de idolatrie. Și totul s-a împlinit prin forţa 
celui care o prevestise. 

*784. — Iisus Christos a refuzat mărturia de- 
monilor, a celor fără chemare; s-a bizuit doar pe 

mărturia lui Dumnezeu şi a Sfântului loan Bote- 
zătorul. 

785. — Îl contemplu pe lisus Christos în toate 
Persoanele şi în noi înşine: lisus Christos ca tată 
întru Tatăl său, lisus Christos ca frate întru frați săi, 
lisus Christos ca sărac întru săraci, lisus Christos ca 
bogat întru bogați, lisus Christos, învăţat şi preot 
întru preoți, lisus Christos suveran şi prinţ. Căci este 
prin slava lui tot ceea ce e mai măreț, fiind Dumnezeu 
şi prin viața sa muritoare tot ceea ce e mai slab şi 
mai demn de dispreț. Tocmai de aceea a primit 
această condiție nefericită, pentru a putea fi în toate 
persoanele şi model pentru orice stare. 

*786. — lisus Christos ignorat (După cum soco- 
teşte lumea ignorarea), într-o asemenea măsură încât 
Istoricii, nescriind decât despre importantele eveni- 
mente ale statului, abia dacă l-au băgat în seamă. 

787. — Despre faptul că nici Josephus, nici Taci- 
tus, nici alți istorici n-au vorbit despre lisus Chris- 
tos. — Departe de a fi un argument potrivnic, el ple- 
dează în favoarea lui. Căci e sigur că lisus Christos 
a existat şi că religia sa a făcut multă vâlvă, iar 
oamenii aceştia auziseră vorbindu-se despre el şi este 
vizibil că au ţinut totul ascuns cu un anume scop; se 
poate ca ei să fi consemnat şi cuvintele lor să fi fost 
şterse sau schimbate. 

788. — „Am cruțat şapte mii“ — Îmi plac închină- 
torii necunoscuţi lumii şi chiar profeților. 

*789. — Cum lisus Christos a rămas necunoscut 
printre oameni aşa şi adevărul lui a rămas pentru 

mințile comune fără nici o deosebire pe dinafară. 
Cum ar fi Euharistia față de pâinea obişnuită. 

790. — Iisus Christos n-a vrut să fie ucis fără 
formele legale căci e mult mai ignobil să mori prin 
justiție, decât printr-o revoltă nedreaptă. 

791. — Falsa justiție a lui Pilat l-a făcut pe lisus 
să sufere: căci îl biciue în numele falsei sale justiţii 
şi apoi îl ucide. Ar fi trebuit să-l ucidă dintru în- 
ceput. Aşa şi cu drepți cei mincinoşi; fac lucruri 
bune sau rele ca să placă lumii şi să se arate că nu 
sunt cu totul de partea lui lisus Christos, căci le este 
ruşine cu el. Şi până la urmă, ispitiţi şi prinşi de 
împrejurări îl ucid. 

792. — Care dintre oameni a avut vreodată mai 
multă strălucire? Întregul popor evreu l-a prevestit 
înainte de venirea lui. Păgânii i s-au închinat după 
ce a venit. Cele două popoare, păgân şi evreu, îl 
privesc ca pe un centru al lor. 

Și totuşi care om s-a bucurat vreodată mai puţin 
de această strălucire? Din treizeci şi trei de ani, el 
trăieşte treizeci fără să apară. Trei ani trece drept un 
impostor; preoţii şi principii îl neagă, prietenii şi 
semenii îl dispreţuiesc. În sfârşit, moare trădat de 
unul de ai săi, renegat de altul şi părăsit de toți. 

Ce parte are el din această strălucire? Niciodată 
vreun om n-a avut atâta strălucire, niciodată vreun 
om n-a îndurat atâta ruşine. Toată strălucirea lui nu 
ne-a folosit decât nouă pentru a ne ajuta să-l 
recunoaştem: dar el din strălucirea lui nu s-a 
împărtăşit. 

*793. — Distanţa infinită de la trup la spirit sim- 
bolizează distanța infinit mai mare de la spirit la 
caritate, căci ea este supranaturală. 

Toată strălucirea măririlor nu au valoare pentru 
oameni care sunt în căutarea spiritului. 

Măreţia oamenilor de spirit este invizibilă regilor, 
bogaţilor, căpeteniilor şi tuturor celor aplecați spre 
lucrurile lumeşti. 

Măreţia înţelepciunii, care nu e nimic dacă nu 
vine de la Dumnezeu, este invizibilă oamenilor de 
lume şi oamenilor de spirit. Acestea sunt trei ordine 
diferite ca gen. 

Marile genii îşi au imperiul lor, lumina lor, 
măreția lor, biruinţa lor, gloria lor şi nu au nevoie de 
mărețiile lumeşti cu care nu au nici o legătură. Nu 
cu ochii se văd acestea, ci cu spiritul. 

Sfinţii îşi au imperiul lor, strălucirea lor, izbânda 
lor, şi nu au nevoie de măririle lumeşti, care nici nu 
adaugă, nici nu scad. Ei sunt văzuți de Dumnezeu 
şi de îngeri, nicidecum de trupuri sau spiritele cu- 
rioase: Dumnezeu le este de ajuns. 

Arhimede, fără strălucire, ar fi demn de aceeaşi 
venerație. El n-a purtat bătălu de ochii lumii, ci a 
oferit tuturor spiritelor invențiile sale. Oh! Și ce 
strălucire a fost el pentru spirite! 

lisus Christos, fără bunuri, fără altă activitate în 
afara ştiinţei sale, se afla în ordinul lui de sfinţenie. 
N-a descoperit nimic; n-a stăpânit: dar a fost umil, 
răbdător, sfânt, sfântul lui Dumnezeu, înfricoşător 
pentru demoni și fără păcat. Oh! Cu ce mare alai şi 

cu ce slavă a venit pentru ochii inimii care-i văd 
înțelepciunea. 

Ar fi fost inutil pentru Arhimede să facă pe prințul 
în cărțile sale de geometrie, cu toate că a fost. 

Ar fi fost inutil Domnului nostru lisus Christos, 
strălucind în regatul lui de sfinţenie, să se arate ca 
un rege: dar a venit cum se cuvine cu strălucirea 
ordinului său! 

E ridicol să ne scandalizăm de familia simplă a 
lui lisus Christos ca şi cum această simplitate ar fi 
fost de acelaşi ordin cu măreţia pentru care venise să 
depună mărturie. 

Ar fi mai bine să-i socotim măreția în ordinea 
vieţii sale, a patimilor, a umbrei în care se află, a 
morţii lui, în alegerea apostolilor, în lepădarea lor, în 
tainica lui înviere şi în tot restul şi vom vedea cât e 
de strălucitor şi cum nu există nici un motiv să ne 
mirăm de simplitatea condiţiei sale care nu există în 
toate acestea. 

Dar sunt unii care nu pot admira decât măreţiile 
lumeşti ca şi cum cele spirituale n-ar exista; şi alții 
care nu le admiră decât pe cele spirituale ca şi 
cum n-ar exista o infinitate de lucruri măreţe în 
înţelepciune. 

Trupurile, cerul, stelele, pământul cu regatele lui 
nu valorează nici cât cel mai neînsemnat spirit, căci 
acesta le cunoaşte pe toate şi pe sine, pe când trupul 
nu cunoaşte nimic. 

Toate trupurile luate la un loc şi toate spiritele 
luate la un loc şi tot ceea ce fac acestea nu valorează 

cât un dram de caritate. Aceasta este de un ordin 
infinit superior. 

Toate corpurile luate împreună n-ar reuşi să al- 
cătuiască nici un gând: e imposibil, pentru că el ține 
de un alt ordin. Toate corpurile şi spiritele laolaltă 
n-ar putea oferi nici un dram de adevărată caritate, 
lucru imposibil pentru că ea este de un cu totul alt 
ordin, supranatural. 

794. — De ce lisus Christos n-a venit în toată 
slava lui în loc să-şi dovedească existenţa prin 
profețiile anterioare? De ce a fost prevestit în sim- 
boluri? 

*795. — lisus Christos n-ar fi venit decât pentru 
a sanctifica, întreaga Scriptură şi toate lucrurile ar fi 
participat la ea şi atunci ar fi fost uşor de convins 
necredincioşii; dacă lisus Christos n-ar fi venit decât 
pentru a orbi, tot comportamentul lui ar fi fost con- 
fuz şi n-ar mai fi avut nici un mijloc de a-i convinge 
pe necredincioşi. Dar cum a venit in sanctificatio- 
nem et in scandalum, cum spune Isaia, noi nu-i putem 
convinge pe necredincioşi, iar ei nu ne pot convinge 
pe noi, dar îi convingem chiar prin acest fapt, zicând 
că în puritatea lui nu există nici un punct de sprijin 
pentru a convinge, nici de o parte, nici de cealaltă. 

*796. — Iisus Christos nu spune că el nu e din 
Nazaret, pentru a-i lăsa pe cei răi în orbirea lor, nici 
că nu este fiul lui Iosif. 

*797. — Mărturii pentru lisus Christos. — Iisus 
Christos a spus lucruri mari atât de simplu de parcă 
NICI nu s-ar fi gândit la ele vreodată şi totuşi atât de 

limpezi că se vede foarte bine că s-a gândit. Această 
limpezime adăugată acestei naivități este admirabilă. 

*798. — Stilul Evangheliei este încântător în atâtea 
feluri şi, între altele, şi pentru că nu conține nicio- 
dată o invectivă împotriva călăilor şi duşmanilor lui 
Iisus Christos; nici un istoric nu are nimic împotriva 
lui luda, a lui Pilat sau a evreilor. 

Dacă această modestie a istoricilor evangheliei 
ar fi fost prefăcută, cum prefăcute ar fi fost alte 
trăsături de caracter la fel de frumoase, şi dacă s-ar 
fi prefăcut doar pentru a atrage atenţia şi neîndrăz- 
nind s-o evidențieze ei înşişi, şi-ar fi descoperit prie- 
teni care ar fi făcut aceste remarci în avantajul lor; 
dar cum ei au acţionat fără nici un fel de prefăcăto- 
rie, dintr-un sentiment absolut dezinteresat, n-au atras 
atenția nimănui. Şi eu cred că multe lucruri de acest 
fel n-au fost remarcate până acum, ceea ce dovedeşte 
detaşarea cu care s-au abordat faptele. 

799. — Un meşteşugar care vorbeşte despre 
bogați, un procuror care vorbeşte despre război, 
despre regalitate etc., dar numai cel bogat vorbeşte 
bine despre bogați, regele cu detaşare despre o 
donație pe care tocmai a făcut-o, iar Dumnezeu 
vorbeşte bine despre Dumnezeu. 

800. — Cine i-a învăţat pe evanghelişti calitățile 
unui suflet perfect eroic, pentru a le zugrăvi atât de 
desăvârşit în lisus Christos? De ce e slab în agonia 
lui? Nu puteau să zugrăvească şi o moarte la fel? Ba 
da, căci acelaşi Sfânt Luca vorbeşte despre moartea 

Sfântului Ştefan, mult mai eroică decât a lui lisus 
Christos. 

Ei deci l-au prezentat ca pe un om capabil de 
teamă înainte de a se supune morții, iar mai pe urmă 
ca pe un om foarte puternic. 

Dar îl arată tulburat în clipa în care el însuşi se 
arată tulburat: dar când oamenii îl tulbură, atunci el 
se arată foarte tare. 

*801. — Mărturii pentru lisus Christos. — Ipo- 
teza unor apostoli vicleni este absurdă. S-o cerce- 
tăm în detaliu; să ne imaginăm pe cei doisprezece 
oameni adunați după moartea lui lisus Christos, 
punând la cale un complot.pentru a-l da drept inviat. 
Ar fi atacat prin aceasta toate puterile. Inima omului 
este aplecată spre ușurință, schimbare, promisiuni, 
bunuri. Dacă măcar unul dintre ei ar fi dezminţit, 
lăsându-se ispitit de toate acestea sau poate chiar 
mai mult, supus închisorii, torturii şi morții, ei ar fi 
fost cu toții pierduţi. E un lucru care dă de gândit. 

*802. — Apostolii s-ar fi lăsat înşelați sau ne-au 
înşelat: e greu de admis asemenea lucruri, căci nu te 
poți înşela luând un om drept un înviat... In timp ce 
lisus Christos era alături de ei, îi sprijinea; dar, după 
aceea, dacă nu le-ar fi apărut, cine i-ar fi îndemnat 
la fapte? 


SI] 


Note 


! „Ca să umbli dibuind în miez de zi“ (Deut., 28, 29). — Şi 
dacă o dai cuiva care ştie carte şi-i zici: „Citeşte!“ el îţi va 
răspunde; „nu ştiu carte!“ Isaia, 29, 12. 


2 O de-ar scrie cineva cuvintele mele! De le-ar scrijeli pe 
aramă! Dar eu bine ştiu că Mântuitorul meu trăieşte şi el ri- 
dicase-va cel din urmă pe pământ.“ (Iov, 19, 23-5) 


3 Ioan, 22, 32. loan, 22, 61. 


+ Împietreşte inima poporului acestuia; astupă-i urechile şi 
închide-i ochii. /saia, 6, 10. 


* Căci om fiind, te faci pe tine Dumnezeu. — lisus le-a dat 
răspuns: Nu e scris în legea voastră: — Zis-am eu: Dumnezei 
sunteţi? Căci aşa stă scris: „Voi sunteţi dumnezei“, iar scriptura 
nu se poate desființa. Această boală nu este spre viață, ci spre 
moarte. „Lazăr a adormit“, pentru ca după aceea să spună: 
„Lazăr a murit“. (loan, ll, ll, 14.) 


* Jertfă şi prinos n-ai ivit, dar mi-ai întocmit un trup. (Evrei, 
10, 5.) Ci lisus răspuns-a lui: „Te uiţi la aceste mari clădiri? Nu 


va rămânea piatră pe piatră care să nu se risipească.“ (Marcu, 
13, 2.) 


' „lară după aceea voi turna duhul meu peste tot trupul...“ 
(Joil, 3, 1.) 


* Şi toate popoarele vor veni să i se închine. (Psalmul 30, 8.) 
Este puţin lucru să fu sluga mea. (/saia, 49, 6.) 

Cereţi (şi vă voi da popoarele moştenire). (Psa/mul 2, 8.) 
Și regii toţi 1 se vor închina. (Psalmul Il, 2.) 

Martorii mincinoşi (se vor arăta). (Psalmul 34.) 

Şi-i va întinde obrazul celui care-l va lovi. (Plângerile lui 
Ieremia, 3, 30.) 
Și mi-au turnat fiere în mâncare. (Psalmul 48, 22.) 


? „Și n-a făcut la fel pentru toate popoarele.“ (Psalmul 117.) 
'9 A făcut la fel pentru toate popoarele. 


'! Nu te teme, turmă-mică... (Luca, 12, 32.) 

Cu frică şi cu cutremur... (Epist. Sf. Ap. Pavel către Fili- 
peni, 2, 12.) 

Să nu vă fie teamă doar dacă nu vă temeți. 

Și oricine Mă primeşte nu pe Mine mă primeşte, ci pe Cel 
ce m-a trimis pe Mine... (Marcu, 9, 37.) 

Nimeni nu ştie, nici Fiul... (Marcu, 13, 32.) 

Pe când vorbea, iată un nor luminos i-a umbrit... (Matei, 
17, 5.) 


'2 În comun şi în particular. 


'* Şi au ieșit la el tot ţinutul Iudeii şi toţi cei din Ierusalim 
ŞI se botezau (Marcu, 1, 5.) 


'* Ca uitându-se cu ochii să nu vază şi auzind cu urechile 
să nu înţeleagă ca nu cumva să se întoarcă şi să li se ierte 
păcatele. (Marcu, 4, 12.) 


> Prietene, de ce ai venit? (Matei, 26, 50.) 


15 Pentru ce se zbuciumă păgânii? Împărații pământului 
împotriva lui Christos? (Psalmul 2.) 

Secţiunea a XIII-a 


Minunile 


*803. — Începutul. — Minunile lămuresc învăţă- 
tura, învățătura lămureşte minunile. 

Au existat minuni adevărate şi minuni false. 
Avem nevoie de un semn spre a le recunoaşte; altfel, 
nu ne-ar fi de nici un folos. Or, ele ne sunt necesare 
pentru că ele sunt temeiurile. 

E nevoie ca semnul pe care ni-l dau să fie în aşa 
fel încât să nu distrugă mărturia pe care adevăratele 
minuni O aduc despre adevăr care este scopul lor cel 
mai important. 

Moise a consemnat două reguli: să nu asculte de 
tâlcuitorii de semne şi de vrăjitori, Deut., 13; şi să 
nu se închine altor dumnezeii, Deur., 13, iar lisus 
Christos una. 

Dacă doctrina reglează minunile, acestea sunt 
inutile pentru învățătură. Dacă minunile reglează... 

Obiecţie la regulă. — Discernământul timpurilor. 
O regulă pentru vremea lui Moise, altă regulă astăzi. 

804. — Minune. — Acesta este un efect care depă- 
şeşte forța naturală a mijloacelor întrebuințate: şi 
minune nu este dacă nu depăşeşte forţa naturală a 


514 


MINUNILE 


mijloacelor întrebuințate. Astfel, cei care vindecă prin 
invocarea diavolului nu fac minuni: căci nu depăşesc 
forța naturală a diavolului. Dar... 

605. — Cele două temeiuri, unul interior, altul 
exterior: harul, minunile; amândouă supranaturale. 

806. — Minunile şi adevărul sunt necesare, pen- 
tru că ele trebuie să convingă pe om în întregul lui, 
în trup şi în suflet. 

807. — Întotdeauna oamenii au vorbit adevăra- 
tului Dumnezeu sau adevăratul Dumnezeu a vorbit 
oamenilor. 

*808. — Iisus Christos a dovedit că el era Mesia 
nu prin învățătură şi scriptură, ci întotdeauna prin 
minuni. 

El dovedeşte că poate vindeca de păcate printr-o 
minune. 

Nu vă bucurați de minunile pe care le faceţi, 
spune lisus Christos, ci de faptul că numele voastre 
sunt înscrise în ceruri. 

Dacă nu l-ar fi crezut pe Moise, n-ar fi putut 
crede într-un om înviat. 

Nicodim recunoaşte, prin minunile sale, că în- 
vățătura sa este de la Dumnezeu: Scimus quia venisti 
a Deo magister; nemo enim potest haec signa 
facere quae tu facis nisi Deus fuerit cum eo.! El 
nu judeca minunile prin învățătură, ci doctrina prin 
minuni. 

Evreii aveau o învăţătură a lui Dumnezeu, cum 
avem ŞI noi o învățătură a lui lisus Christos şi con- 
firmată de minuni, şi interdicția de a crede în făcă- 

torii de minuni şi, mai mult chiar, porunca de a re- 
curge la marii preoți şi de a-i asculta pe aceştia. 

Și astfel toate temeiurile pe care le avem noi ca 
să refuzăm pe profeți tocmai pentru minunile lor şi 
pe lisus Christos; n-ar fi fost vinovaţi dacă n-ar fi 
văzut minunile: Nisi fecissem...peccatum non habe- 
rent?. Deci toată credința se bazează pe minuni... 

Profeția nu se numeşte minune: Sfântul loan 
vorbeşte de prima minune de la Cana, apoi despre 
ceea ce lisus Christos spune Samaritencei care-i 
povesteşte viaţa sa ascunsă şi despre cum acesta 
vindecă pe fiul unui dregător împărătesc şi Sfântul 
loan spune că acesta este al doilea semn. 

809. — Îmbinarea minunilor. 

810. — O a doua minune o poate presupune pe 
prima, dar prima minune nu o poate presupune pe 
a doua. 

811. — N-am fi păcătuit dacă n-am fi crezut într-un 
lisus Christos fără minuni. 

812. — N-aş fi creştin fără minuni, spune Sfântul 
Augustin. 

813. — Minuni. Cât de mult îi urăsc pe cei care 
se îndoiesc de minuni! Montaigne vorbeşte cum se 
cuvine despre ele în două locuri. Se vede într-un loc 
cât este de prudent, dar în alt loc se arată încrezător 
şi râde de neîncrezători. 

Oricum ar fi, dacă n-ar exista minunile, Biserica 
n-ar avea mărturii. 

814. — Montaigne împotriva minunilor. 

Montaigne în favoarea minunilor. 

815. — Nu este posibil să gândeşti rezonabil îm- 
potriva minunilor. 

816. — Neîncrezătorii, cei mai încrezători. Cred 
în minunile lui Vespasian ca să nu creadă în minu- 
nile lui Moise”. 

*817. — Titlu: De unde vine credința în mincinoşii 
care spun că ei au văzut minuni şi necredința în cei 
care spun că ei dețin secrete pentru a-l face pe om 
nemuritor, sau pentru a-l intineri. — Cercetând de 
unde vine atât de mare încredere în impostorii care 
spun că ei dețin leacuri încât uneori ne punem viața 
în mâinile lor, mi se pare că adevărata cauză este că 
sunt printre ele unele adevărate, căci n-ar fi posibil 
dacă ele ar fi toate false; şi nu li s-ar acorda atâta 
credință, dacă n-ar fi şi adevărate printre ele. Dacă 
n-ar fi existat niciodată nici un leac pentru nici un 
fel de rău şi toate relele ar fi fost incurabile, ar fi fost 
Imposibil ca oamenii să-și imagineze că acestea ar fi 
tămăduitoare; şi cu atât mai puțin să dea crezare 
celor care se laudă că le posedă. Tot aşa cum pe un 
om care se laudă că poate împiedica moartea, ni- 
meni nu-l va crede pentru că nu are nici o dovadă. 
Dar, cum exista o mare cantitate de leacuri care s-au 
dovedit valabile, prin cunoaşterea lor chiar de către 
unii mari înţelepţi, oamenii li s-au încredinţat. Căci 
poporul judeca în mod obişnuit astfel: „Dacă un lucru 
este posibil, înseamnă că este adevărat: pentru că un 
lucru nu poate fi negat la un mod general, pentru că 
există efecte speciale care se dovedesc adevărate şi 
atunci poporul care nu poate discerne care efecte 

sunt adevărate, le crede pe toate. Tot aşa cum se 
crede în acele efecte false ale lumii, dintre care unele 
sunt adevărate, cum ar fi fluxul mării. 

La fel se întâmplă şi cu profețiile, cu minunile, 
cu descifrarea viselor, cu farmecele etc. Căci dacă 
nimic n-ar fi crezut niciodată în ele, astfel, în loc 
să conchidem că nu există minuni adevărate pentru 
că există atât de multe mincinoase, ar trebui, dimpo- 
trivă, să spunem că există cu siguranță minuni 
adevărate tocmai pentru că există cele mincinoase şi 
că sunt şi din cele mincinoase tocmai pentru că 
sunt şi din cele adevărate. Obiecţia ar fi că şi săl- 
baticii au o religie, dar pot răspunde la aceasta că ei 
au religie numai pentru că au auzit vorbindu-se 
despre ea, cum ar fi potopul, circumcizia, crucea 
Sfântului Andrei etc. 

818. — Cercetând de unde apar atâtea false mi- 
nuni, atâtea false revelații şi farmece etc., mi s-a 
părut că adevărata cauză se află în faptul că printre 
ele sunt şi unele adevărate, căci altfel n-ar fi posibil 
să existe atâtea false minuni, dacă n-ar fi şi unele 
adevărate, nici atâtea false revelații dacă n-ar fi fost 
şi veritabile revelații, nici atâtea religii false dacă 
n-ar fi existat măcar una adevărată; căci, dacă nimic 
din toate acestea n-ar fi fost, era imposibil ca oame- 
nii Să şi le imagineze şi cu atât mai puţin să le creadă, 
dar cum sunt multe lucruri mari adevărate şi ele au 
fost crezute de oameni înţelepţi, s-a ajuns ca oame- 
nii să le creadă şi pe cele false. 

Și astfel în loc să conchidem că nu există minuni 
adevărate pentru că sunt atâtea false, trebuie să spu- 
nem că există adevărate minuni pentru că sunt şi 
false şi că cele false nu sunt decât pentru că există 
ŞI cele adevărate şi că nu există religii false decât că 
există una adevărată. — Obiecţie; sălbaticii au şi ei o 
religie dar ei au auzit doar vorbindu-se de una ade- 
vărată, cum ar fi crucea Sfântului Andrei, potopul, 
circumcizia etc. Acest lucru vine din aceea că min- 
tea omului, aplecată să creadă tot ceea ce este 
adevărat, e susceptibilă în acelaşi timp să dea cre- 
zare şi lucrurilor false. 

819. — Ieremia, 32, 23; „Da! Sunt împotriva proo- 
rocilor care spun visuri mincinoase“ — zice Domnul. 
În ebraică şi Vatable, acestea sunt uşurințe. 

Minune nu înseamnă întotdeauna minune. | Regi, 
15, minune mai înseamnă şi temere şi tot astfel şi în 
ebraică. La fel şi în Jov, şi în /saia, 21, 4; Ieremia, 
44, 12. Prevestirea înseamnă prezentare simbolică, 
Ieremia, 50, 38, şi la fel în ebraică şi în Vatable, 
Isaia, 8, 18: lată eu şi pruncii pe care mi-a dat 
Dumnezeu spre semne mai presus de fire şi minuni 
în Israel. 

820. — Dacă diavolul ar favoriza învăţătura care-l 
distruge el ar fi fost împărțit, cum spune lisus Chris- 
tos; dacă Dumnezeu ar fi favorizat învățătura care 
distruge Biserica, el ar fi fost împărțit; Omne reg- 
num divisum“. Căci lisus Christos acţiona împotriva 
diavolului, distrugând stăpânirea lui asupra inimilor, 
având ca simbol exorcizarea; pentru a aşeza în loc 

regatul lui Dumnezeu. Şi astfel adaugă: „In digito 
Dei... regnum Dei ad vos". 

*821. — Există o mare diferenţă între a ispiti şi 
a induce în eroare. Dumnezeu ispiteşte, dar nu duce 
în eroare. A ispiti înseamnă a oferi prilejuri care 
nu-ți sunt de nici o trebuinţă şi în care, neiubindu-l 
pe Dumnezeu, faci anumite lucruri. A induce în 
eroare înseamnă a-l pune pe un om în situația să 
accepte şi să urmeze un lucru neadevărat. 

822. — Avraam, Ghedeon: (semne) mai presus de 
revelație. Evreii se orbeau singuri judecând minu- 
nile prin Scriptură. Dumnezeu nu s-a lepădat nicio- 
dată de adevărații lui închinători. 

Mă bucur să-l urmez pe lisus Christos mai mult 
decât pe oricine altul pentru că el se află în minuni, 
în profeții, în învățătură, perpetuitate etc. 

Donatiştii: nici o minune care să ne oblige să 
spunem că acesta este diavolul. 

Cu atât mai mult se particularizează Dumnezeu, 
lisus Christos, Biserica... 

*823. — Dacă n-ar fi fost atâtea false minuni, am 
fi avut o certitudine. Dacă nu exista o regulă pentru 
a le discerne, minunile ar fi fost inutile şi n-ar fi 
existat nici o rațiune să credem în ele. 

Or, umană nu este siguranţa umană, ci rațiunea. 

*824. — Sau Dumnezeu a confundat falsele mi- 
nuni sau le-a prezis; şi într-un caz şi într-altul, el s-a 
ridicat peste ceea ce este supranatural în privinţa 
noastră şi ne-a ridicat şi pe noi. 

825. — Minunile nu folosesc la convertire, ci la 
condamnare, (2, 113, A. 10, Ad. 2.) 

826. — Temeiuri pentru a nu crede deloc. 

loan, 12, 37. Cum autem tanta signa fecisset, 
non credebant in eum, ut sermo Isaiae impleretur. 
Excaecavit etc. 

Haec dixit Isaias quando vidit gloriam ejus et 
locutus est de eo. 

„Judaei signa petunt et Graeci sapientiam 
quaerunt, nos autem Jesum crucifixum. “ „Sed ple- 
num Signis, sed plenum sapientia; vos autem Chris- 
tum non crucifixum et religionem sine miraculis et 
sine sapientia.““ 

Ceea ce-i face pe oameni să nu creadă în 
adevăratele minuni este lipsa carităţii. Ioan: Sed 
vos non creditis; quia non estis ex ovibus!. Şi tot 
lipsa carității îi face să creadă în mărturiile minci- 
noase, | Jes., 2. 

Temeiul religiei. Acestea sunt minunile. Ce alt- 
ceva? Vorbeşte Dumnezeu împotriva minunilor, 
împotriva temeiurilor credinţei pe care o avem în el. 

Dacă există un Dumnezeu, credinţa în Dumnezeu 
trebuie să existe pe pământ: or minunile lui lisus 
Christos nu sunt prevestite de Antichrist, dar minu- 
nile Antichristului sunt prevestite de Iisus Christos: 
astfel, dacă lisus Christos n-ar fi fost Mesia el ne-ar 
fi dus în eroare; dar Antichristul nu poate duce pe 
nimeni în eroare. Când lisus Christos a prezis minu- 
nile Antichristului, s-a temut de el cumva că va dis- 
truge credința în propriile-i minuni? 

Moise l-a prevestit pe Iisus Christos şi a porun- 
cit să fie urmat. lisus Christos l-a prevestit pe Anti- 
christ şi a interzis să fie urmat. 

În vremea lui Moise, credința în Antichrist nu 
exista întrucât acesta le era necunoscut; dar e mult 
mai uşor, în vremea Antichristului să crezi în lisus 
Christos pe care-l cunoşteau. 

Nu există nici un motiv să credem în Antichrist 
care să nu fie la fel de valabil şi pentru credinţa în 
lisus Christos, dar există motive să credem în lisus 
Christos care nu mai sunt valabile pentru credinţa în 
celălalt. 

627. — Judecători, 13, 23: „Dacă i-ar fi fost Dom- 
nului voia să ne omoare, nu ne-ar fi arătat câte 
ne-a arătat şi nici nu ne-ar fi vestit acum un lucru 
ca acesta.“ 

lezechil. Senncahenb. 

Ieremia. Anania, falsul profet, mort în luna a 
șaptea. 

II Macab., 3: Templul gata să fie jefuit, miracu- 
los salvat. — II Macab., 15. 

III Regi, 17: Văduva lui Elie care reînviase copil 
fund: „Prin asta am cunoscut că vorbele tale sunt 
adevărate.“ 

III Regi, 17: „Ele cu profețu lu Baal. 

Niciodată, în disputa adevăratului Dumnezeu 
despre adevărata religie, minunea nu s-a produs de 
partea erorii, ci întotdeauna de partea adevărului. 

*828. — Contestaţie. — Abel, Cain, Moise, magi- 
cieni, Elie, falsul profet; Ieremia, Anania, Miheia, 

falşi profeți: lisus Christos, fariseii, Sfântul Pavel, 
Barjesu; apostolii, exorciştii. Creştinii şi necredin- 
CIoşii, catolicii, ereticiui; Elie, Enoh; Antihrist. 

Întotdeauna adevărul prevalează în minuni. Cele 
două cruci. 

*829. — lisus Christos spune că Scriptura mărtu- 
riseşte despre el, dar nu spune în ce. 

Nici profețiile nu puteau folosi drept mărturii 
pentru lisus Christos în timpul vieţii. De aceea oame- 
nii n-ar fi fost vinovaţi că n-au crezut în el înainte 
de moartea lui, dacă minunile n-ar fi fost suficiente 
fără învățătură. Or cei care n-au crezut în el pe când 
era încă viu păcătuiau, cum le-a spus el însuşi, şi nu 
au nici o scuză. Le trebuia deci o învățătură pe care 
să se sprijine. Or ei nu aveau învăţătura noastră, ei 
aveau numai minunile; dar ele sunt suficiente când 
învăţătura nu le este potrivnică şi pot fi crezute. 

Ioan, 7, 40. Disputa intre evrei ca şi între creştinii 
de astăzi. Deci mulți din gloată, auzind cuvintele 
acestea, ziceau: Cu adevărat, acesta este prorocul. 
lar alţii ziceau: Acesta este Christos. Alții însă întâm- 
pinau: Oare din Galileea să vie Christos? N-a zis 
oare Scriptura că Christos va să vie din sămânța lui 
David şi din Betleem? Și astfel pentru el s-a făcut în 
norod dezbinare. Căci minunile sale erau convin- 
pătoare, pretindeau să li se lămurească pretinsele 
contradicții ale învăţăturii sale față de Scriptură. 
Tot aşa, cei care refuză să creadă în minunile de 
astăzi, pentru o pretinsă himerică contradicție, nu 
sunt de iertat. 

Poporul care credea în el pentru minunile lui; 
dar fariseii ziceau: „Dar gloata aceasta care nu 
cunoaşte legea este blestemată. Nu cumva crezut-a 
în el cineva dintre fruntaşi sau dintre farisei? Căci 
noi ştim că din Galileea nu se ridică proroc“. Nicodim 
a răspuns: „Osândeşte oare legea noastră pe un om 
până nu-l ascultă şi nu ştie mai întâi ce a făcut, (şi 
mai ales când e vorba de un om care a făcut aseme- 
nea minuni)“. 

830. — Profeţiile erau confuze: acum nu mai sunt. 

831. — Cinci propoziţii erau echivoce, acum nu 
mai sunt. 

832. — Minunile nu mai sunt necesare tocmai 
pentru că ele s-au produs. Dar când tradiţia nu mai 
este ascultată, când doar Papa decide în cazul în 
care se întâmplă o minune, excluzând astfel adevăra- 
tul izvor al adevărului care este tradiția, pe care Papa 
ar trebui s-o cunoască, el fund păstrătorul ei, adevărul 
nu se mai poate manifesta în toată libertatea: atunci 
oamenii nu mai vorbesc despre adevăr, ci adevărul 
trebuie să vorbească el însuşi oamenilor. Ceea ce s-a 
întâmplat în timpul lui Arius. (Minunile din vremea 
domniei lui Dioclețian şi a lui Arius.) 

*833. — Minune. — Poporul conchide singur, dar 
dacă ar trebui să vă explice şi temeiul... 

E supărător să trăieşti în afara unei ordini. Este 
nevoie chiar să fu aspru şi să te împotriveşti oricărei 
excepții de la reguli. Dar, totuşi, cum e sigur că 
există excepţii de la regulă, trebuie să judecăm se- 
ver, dar drept. 

834. — Joan, 6, 26: Non quia vidistis signa, sed 
guia saturati estis?. 

Cei care-l urmează pe lisus Christos pentru minu- 
nile lui, îi cinstesc puterea în toate minunile pe care 
le face; dar cei care, doar prefăcându-se că-l ur- 
mează pentru minunile sale şi nu-l urmează decât 
pentru că el îi consolează şi-i umple de bunurile 
lumii aceştia necinstesc minunile sale când sunt 
constrânşi în libertățile lor. 

Ioan, 9: Non est hic homo a Deo qui sabbatum 
non custodit; Alii: OQuomodo potest homo peccator 
haec signa facere!?. 

Care e mai limpede? 

Această casă nu este a lui Dumnezeu: căci nu se 
crede că cele cinci propoziții se găsesc în Jansenius. 
— Ceilalți: această casă este a lui Dumnezeu, căci 
Jansenius a făcut aici ciudatele lui minuni. 

Care e mai clar? 

Tu quid dicis? Dico quia propheta est. Nisi esset 
hic a Deo, non poterat facere guidquam.!! 

835. — În Vechiul Testament, când suntem înde- 
părtaţi de Dumnezeu. În Noul Testament, când 
suntem îndepărtați de Iisus Christos. Aceste minuni 
sunt singurele cărora nu trebuie să li se dea crezare. 
Dar tuturor celorlalte trebuie să li se dea crezare. 

Putem trage de aici concluzia că ei ar fi avut 
dreptul să nu-i creadă pe nici unul din profeţii care 
li s-au arătat. Nu. Ei au păcătuit pentru că au dat 
crezare celor care-l negau pe Dumnezeu şi că n-au 
crezut în cele care-l mărturiseau pe Dumnezeu. 

Deci, dacă se arată o minune, trebuie ori s-o 
acceptăm ori s-o respingem dacă semnele ei sunt 
potrivnice. Trebuie să vedem dacă-l neagă pe Dumne- 
zeu, pe lisus Christos sau Biserica. 

*836. — Există o diferenţă chiar mare între a nu 
fi cu lisus Christos şi a mărturisi, şi a nu fi cu lisus 
Christos şi a te preface că eşti. Unii pot face minuni, 
nu şi ceilalți. Căci e limpede că unii sunt împo- 
triva adevărului nu şi ceilalți; şi astfel minunile sunt 
mai Clare. 

837. — E atât de evident că trebuie să iubim un 
singur Dumnezeu că nu avem nevoie de minuni 
pentru a o dovedi. 

*838. — lisus Christos a făcut minuni şi apoi 
după el, apostolu şi primii sfinţi, într-un număr foarte 
mare; pentru că profețiile nefiind încă împlinite şi 
împlinindu-se prin ei, nu există nici o dovadă care 
să mărturisească pentru ei, în afara minunilor. S-a 
prorocit că Mesia va converti noroadele. Cum să se 
împlinească o asemenea profeție fără convertirea 
noroadelor? Și cum ar fi putut noroadele să se con- 
vertească întru Mesia dacă n-ar fi văzut acest ultim 
efect al profețiilor care să-i convingă? Inainte deci 
de a muri, de a învia şi de a converti noroadele, 
nimic nu era încă împlinit; şi de aceea a fost nevoie 
în tot acest timp de minuni. Acum ele nu mai sunt 
necesare împotriva evreilor, căci profețiile împlinite 
sunt o minune durabilă. 

839. — „Dacă nu credeţi în mine, credeţi în minu- 
nile mele.“ EI îi trimitea la ceea ce putea să mărtu- 
risească mai puternic pentru el. 

S-a spus evreilor, ca de altfel şi creştinilor, să nu 
creadă întotdeauna profețiile; şi totuşi fariseu şi scribii 
fac mare caz de aceste minuni, încercând să arate că 
sunt false sau punându-le pe seama diavolului: era 
necesar să fie convinşi pentru a le recunoaşte că vin 
de la Dumnezeu. 

Astăzi nu mai întâmpinăm nici 0 greutate pentru 
a face discernământul; cei care nu-l neagă pe Dum- 
nezeu sau pe lisus Christos nu fac decât minuni foarte 
adevărate. Nemo facit virtutem in nomine meo, et 
cito possit de me male loqui.!? 

Dar acum nu mai avem nevoie de un efort pen- 
tru a discerne. Uite o relicvă sfântă. Uite un spin din 
coroana Mântuitorului lumii asupra căruia prințul 
lumii nu are nici o putere şi care face minuni prin 
puterea sângelui vărsat pentru noi. lată cum Dum- 
nezeu alege el însuşi această casă pentru a arăta 
strălucirea puterii lui. 

Nu oamenii fac aceste minuni printr-o virtute 
necunoscută şi îndoielnică, obligându-ne la un efort 
de discernământ; ele sunt făcute chiar de Dumnezeu. 
Aceşti oameni sunt doar instrumentul patimilor Fiu- 
lui său unic, care, aflându-se pretutindeni, îl alege 
pe acela să adune oameni de pretutindeni pentru a le 
oferi prin minuni O uşurare a durerilor lor. 

840. — Biserica are trei feluri de duşmani: evrtii 
care n-au făcut niciodată parte din ea; ereticii care 
au abandonat-o şi creştinii răi care o dezbină din 
interior. 

Aceste trei feluri de adversari o combat de obi- 
cei prin mijloace diferite. Dar în această chestiune 
mijloacele lor sunt aceleaşi. Cum ei nu pot face nici 
unul minuni, lar Biserica a mărturisit împotriva lor 
întotdeauna prin minuni, ei sunt toţi interesaţi să le 
ocolească, folosindu-se cu toţii de următoarea jude- 
cată greşită: că învăţătura nu trebuie judecată după 
minuni, ci minunile trebuie judecate prin învățătură. 
Între cei care-l ascultau pe lisus Christos erau două 
tabere: una care-l urma pe lisus Christos pentru minu- 
nile sale, alta care zicea... Au existat două tabere şi 
pe vremea lui Calvin... lar acum iezuiţii etc. 

*841. — Minunile desluşesc lucrurile îndoielnice: 
între poporul evreu şi cel păgân, între evreu şi creştin; 
între catolici şi eretici; între calomniaţi şi calomnia- 
tori, între cele două cruci. 

Dar pentru eretici, minunile sunt inutile, căci 
Biserica, autorizată de minunile care au întemeiat 
credinţa, ne spune că adevărata credință nu e de 
partea lor. Nu e nici o îndoială că nu sunt în adevărata 
credință pentru că primele minuni ale Bisericii ex- 
clud credinţa în cele făcute de ei; există astfel minune 
contra minune şi cele dintâi şi cele mai mari sunt de 
partea Bisericii. 

Aceste călugăriţe, uimite de ceea ce li se spune, 
că s-ar afla pe calea pierzaniei, că duhovnici lor 
le-ar duce la Geneva, că aceştia le-ar învăţa că lisus 
Christos nu se află în Euharistie şi nici de-a dreapta 
Tatălui: ele ştiu că toate aceste lucruri sunt false şi 
atunci se oferă lui Dumnezeu în această stare: Wide 

si via iniquitatis in me est'5. Ce se întâmplă? Locul 
despre care se spune că ar fi templul Diavolului, 
Dumnezeu l-a făcut al lui. S-a spus că ar trebui înde- 
părtați copiii: Dumnezeu i-a vindecat aici. S-a spus 
că ar fi arsenalul Infernului: Dumnezeu l-a făcut 
sanctuar pentru harul lui. În sfârşit, erau amenințate 
cu furia şi răzbunarea cerului: Dumnezeu le-a dăruit 
lor toate favorurile. Ar trebui să-ți pierzi ultima pică- 
tură de bun-simţț pentru a conchide că ele se află pe 
calea pierzaniei. (S-au făcut aici aceleaşi semne ca 
sfântul Atanasie.) 

*842. — Si tu es Christus, dic nobis. 

Opera quae ego facio in nomine patris mei, haec 
testimonium perhibent de me. Sed vos non creditis 
quia non estis ex ovibus meis. Oves mei vocem meam 
audiunt. 

Ioan, 5, 30: Quod ergo tu facis signum ut videa- 
mus et credamus tibi? Non dicunt: Quam doctrinam 
praedicas ? 

Nemo potest facere signa quae tu facis nisi Deus 
fuerit cum €o.. 

II Macab, 14, 15. Deus qui signis evidentibus 
Suam portionem protegilt. 

Volemus signum videre de coello tentantes eum. 
Luca, ll, 16. 

Generatio prava signum quaerit: et non dabitur. 

Et ingemiscens ait: Quid generatio ista signum 
quaerit?'* (Marcu, 8, 12.) Ea cere un semn fiind rău 
intenționată. 

Et non poteral facere. > Şi totuşi el le-a promis sem- 
nul lui Iona, a învierii, semnul cel mare, incomparabil. 

Nisi videritis signa, non creditis. ' BI nu-i bla- 
mează pe cei care nu cred dacă nu văd cu ochii lor 
— Antihristul in signis mendacibus!”, spune Sfântul 
Pavel, Il Tes., 2. 

Secundum operationem Satanae, in seductione 
iis qui pereunt eo quod charitatem veritatis non ut 
receperunt ut salvi fierent, ideo mittet illis Deus 
optationem erroris credant mendacio.!* 

Ca în pasajul lui Moise: tentant enim vos Deus, 
utrum diligatis eum!” 

Ecce praedixi vobis: vos ergo videte.* 

*843. — Nu este aici ţara adevărului, acesta rătă- 
ceşte necunoscut printre oameni. Dumnezeu l-a aco- 
perit cu un val pentru a nu-l arăta celor care nu-l 
aud. Locul e deschis hulei şi chiar asupra unor ade- 
văruri evidente. Dacă s-ar da la iveală adevărurile 
Evangheliei, s-ar putea să apară şi cele potrivnice 
care ar încâlci înțelesurile, iar poporul n-ar mai putea 
discerne nimic. Şi ar întreba: „Ce temeiuri aveţi ca 
să credem mai mult în voi decât în ceilalți? Ce semne 
aveţi? Nu faceţi decât să vorbiți ca şi noi! Dar dacă 
ar fi minunile, ei, atunci!“ Acesta este un adevăr că 
învățătura trebuie susținută prin minuni de care se 
abuzează tocmai pentru a huli învățătura. Şi dacă 
minunile apar, se spune că ele sunt suficiente dacă 
nu există şi învățătura: şi acesta este un alt adevăr de 
hulă pentru minuni. 

Iisus Christos l-a vindecat pe orbul din naştere şi 
a făcut un mare număr de minuni în ziua sabatului. 
Aşa îi orbea el pe fariseii care ziceau că minunile 
trebuie judecate prin învățătură. 

„Noi îl avem pe Moise: dar pe acesta nu-l ştim 
de unde vine“. Tocmai acest lucru este admirabil că 
nu ştiţi de unde vine şi totuşi face asemenea minuni. 

Iisus Christos nu vorbea nici împotriva lui Dum- 
nezeu, nici împotriva lui Moise. 

Antichristul şi falşii profeţi, prevestiți de cele 
două Testamente, vor vorbi deschis împotriva lui 
Dumnezeu şi a lui lisus Christos. Ei nu s-au as- 
cuns... Pe duşmanii ascunși, Dumnezeu nu 1-a în- 
voit să facă minuni pe faţă. Niciodată, într-o dispută 
publică în care ambele tabere se declară a fi de partea 
lui Dumnezeu, a lui lisus Christos sau a Bisericii, 
minunile nu vor apărea la falşii creştini, ci se vor 
arăta întotdeauna la cealaltă parte. 

Dar alţii răspundeau: Vorbele acestea nu sunt 
vorbe de demonizat. Şi cum poate un demon să 
deschidă ochiu orbilor?“ (Joan, 10, 21.) 

Mărturiile pe care lisus Christos şi apostolii le 
aduc prin minuni nu sunt evidente: căci ele spun 
doar că Moise a spus că un profet va veni, dar nu se 
poate dovedi că este chiar acesta şi aici este toată 
problema. Aceste pasaje nu folosesc decât pentru a 
se demonstra că ceea ce se întâmplă nu era împo- 
triva Scripturii şi că nu-l respingeau, dar nici că ar 
fi fost de acord cu el. Dar prin minuni s-a dobândit 
credința. 

Există o datorie reciprocă între Dumnezeu şi 
oameni pentru a face şi pentru a da. Venite. Ouid 
debuit??! „Să ne judecăm“, spune Dumnezeu în 
Isaia. 

Dumnezeu trebuie să-şi împlinească promisiu- 
nile etc. 

Oamenii trebuie să primească religia pe care le-o 

trimite Dumnezeu. Dumnezeu este dator oamenilor 
să nu-i ducă în eroare. Or, e. ar fi duşi în eroare dacă 
făcătorii de minuni ar vesti o învățătură care să nu 
apară falsă la prima vedere a simțului comun şi dacă 
un mare făcător de minuni nu l-ar avertiza că nu 
trebuie să le dea crezare. 
__ Astfel, dacă se iveşte vrajba în sânul Bisericii, 
lar arienii, de exemplu, care se bizuie tot pe Scrip- 
tură, ca şi catolicii, spun ei, ar fi făcut minunile şi nu 
catolicii, atunci ar fi fost o înşelătorie. 

Căci în acelaşi fel în care un om care ne dezvă- 
luie tainele lui Dumnezeu nu este demn de crezare 
bizuindu-se doar pe autoritatea sa particulară, şi de 
aceea necredincioşii se îndoiesc, pe un altul care-şi 
dovedeşte legătura cu Dumnezeu înviind morții, 
prezicând viitorul, mutând mările, vindecând bol- 
navii, nu există nici un necredincios care să nu-i dea 
crezare, lar necredinţa în Pharao şi cea a fariseilor 
este efectul unei înverşunări supranaturale. 

Deci când minunile şi adevărata învăţătură sunt 
de aceeaşi parte, nu există nici o dificultate; dar când 
minunile şi o doctrină suspectă sunt de aceeași parte, 

atunci trebuie cercetat; care e mai clară. lisus Chris- 
tos era suspect. 

Brjesu orbit. Forţa lui Dumnezeu e mai mare 
decât a duşmanilor săi. 

Exorciştii evrei bătuți de diavol zicând: 

„IL cunosc pe lisus şi pe Pavel, dar voi cine 
sunteți?“ 

Minunile sunt pentru învățătură şi nu învăţătura 
pentru minuni. 

Dacă minunile sunt adevărate, am putea convinge 
cu orice doctrină? Nu, pentru că nu se vor împlini. 
Si angelus...* 

Regula: Să judecăm învățătura prin minuni, să 
judecăm minunile prin învățătură. Totul e adevărat 
fără să se contrazică. 

Căci trebuie făcută distincția de timpuri. 

Cât vă este de uşor să aflați regulile generale, 
crezând că astfel tulburați totul şi zădărniciţi totul! 
Dar Tatăl meu vă va împiedica: adevărul este unul 
ŞI temeinic. 

Este imposibil, prin datoria lui Dumnezeu, ca un 
om ascunzându-şi falsa învățătură şi declarându-se 
de acord cu Dumnezeu şi cu Biserica să facă minuni 
pentru a întemeia pe nesimţite o doctrină falsă şi 
subtilă; acest lucru nu se poate. 

Dumnezeu, cunoscând inimile, cu atât mai puțin, 
va face vreo minune în favoarea unui asemenea om. 

844. — Cele trei semne ale religiei: perpetuitatea, 
viaţa cea dreaptă, minunile. Ei distrug perpetuitatea 
prin probabilitate, viaţa dreaptă prin morală, minu- 

nile prin distrugerea fie a adevărului, fie a conse- 
cințelor acestui adevăr. 

Dacă i-am crede, Bisericii i-ar deveni inutile per- 
petuitatea, sfințenia şi minunile. Ereticii le neagă sau 
le neagă consecinţele; iar acestea toate îi neagă pe 
el; dar trebuie să nu ai nici un dram de sinceritate 
pentru a le nega sau o adevărată sminteală ca să le 
negi consecinţele. 

Nimeni nu s-a lăsat martirizat pentru minunile 
pe care susține că le-a văzut; pentru cele pe care 
turcii le cred prin tradiţia lor, nebunia oamenilor ar 
ajunge până la martiriu, dar nu pentru cele pe care 
le-au văzut. 

845. — Ereticii au combătut întotdeauna semnele 
pe care ei nu le-au putut dobândi. 

846. — Prima obiecție: „Înger al cerului. Să nu 
judecăm adevărul prin minuni, ci minunile prin 
adevăr: deci minunile sunt nefolositoare.“ 

Dar ele sunt folositoare şi nu trebuie să ne îm- 
potrivim adevărului, a spuselor părintelui Lingedes 
că „Dumnezeu n-ar îngădui o minune care să ducă 
în eroare“... 

Dac-ar exista o contestare chiar în sânul aceleiaşi 
Biserici minunea este cea care hotărăşte. 

A doua obiecţie: „Dar şi Antichristul va face 
semne.“ 

Magicienii din Pharao nu înşeală. Astfel nu se va 
putea spune lui lisus Christos cu privire la Anti- 
christ: „„Ne-ai dus în eroare.“ Căci Antichristul le va 

face împotriva lui lisus Christos şi ele nu vor putea 
înşela pe nimeni. Pentru că Dumnezeu nu va îngă- 
dui falsele minuni sau va face altele şi mai mari. 

(De la începuturile lumii lisus Christos este viu; 
o mărturie mai durabilă decât toate minunile Anti- 
christului). Dacă în aceeaşi Biserică se întâmplă 
minuni printre eretici putem fi înşelați. Schisma e 
vizibilă, minunea e vizibilă. Dar schisma este un 
semn mai mare de eroare decât eroarea unei minuni 
fără adevăr; deci minunea nu poate fi înşelătoare. 

Dar, în afara schismei, eroarea nu este atât de 
vizibilă pe cât este minunea şi deci minunea ar putea 
să ne înşele. Ubi est Deus tuus?** Minunile ni-l dez- 
văluie şi ele sunt asemenea fulgerului. 

847. — Unul din refrenele vecerniuilor de Cră- 
ciun: Exortum est in tenebris lumen rectis corde.* 

848. — Bunătatea lui Dumnezeu este atât de mare 
că ea ne învaţă întru mântuire, chiar dacă el se as- 
cunde, care va fi lumina pe care trebuie s-o aşteptăm 
când va fi ca el să ni se dezvăluie nouă? 

849. — Estet non est? va fi în credinţă cum este 
în minuni? Şi dacă acestea sunt de nedespărțit şi în 
celelalte... Când sfântul Xavier face minuni. — [Sfân- 
tul Hilariu — Ticăloşi care ne obligă să vorbim des- 
pre minuni.] 

Judecători nedrepţi, nu faceți legi noi, judecați 
după cele stabilite şi prin voi înşivă. Vae qui conditis 
leges iniquas.2€ 

Minuni continue, falsuri. 

Pentru a vă slăbi adversarii ați fi capabili să 
dezarmați întreaga Biserică. 

Dacă ei spun că salvarea noastră depinde de 
Dumnezeu, sunt „eretici“, dacă spun că se supun 
papei este o ipocrizie, dacă sunt gata să subscrie 
tuturor hotărârilor, tot nu-i de ajuns, dacă spun că 
nu trebuie să ucizi pentru un măr „ei combat morala 
catolică.“ Dacă se fac minuni printre ei nu este semn 
de sfinţenie ci o bănuială de erezie; faptul că Bise- 
rica a continuat să existe e o mărturie că adevărul ei 
este incontestabil şi dacă este contestabil, a existat 
un papă, a existat Biserica. 

*850. — Cele cinci propoziţii condamnate, nici o 
minune, căci adevărul nu poate fi atacat, dar Sor- 
bona... dar Bula... 

Este imposibil că aceia care-l iubesc pe Dumne- 
zeu din toată inima lor să nu recunoască Biserica în 
toată evidenţa el. 

Este imposibil ca cei care-l iubesc pe Dumnezeu 
să se lase convinşi de Biserică. 

Minunile au o asemenea forță că a trebuit ca 
Dumnezeu să-i avertizeze pe oameni să nu le creadă 
dacă acestea ar fi fost împotriva lui, oricât de lim- 
pede ar fi că există un Dumnezeu; fără această 
intervenție divină, minunile ar fi răspândit multă 
confuzie în lume. 

Și astfel pasajele din Deur., 13, departe de a fi 
împotriva autorității minunilor, nu fac decât să le 
sporească şi mai mult forța. Și la fel şi pentru An- 

tichrist: „Ducându-i în ispită chiar pe cei aleşi, dacă 
ar fi fost posibil“. 

851. — Minunea orbului din naştere. 

Ce spune Sfântul Ap. Pavel? Face el o relatare a 
profeților de fiecare chpă? Nu, el relatează minu- 
nea. Ce spune lisus Christos? Face el o relatare a 
profețiilor? Nu, acestea nu fuseseră încă împlinite 
prin moartea lui; dar spune: si non fecissem. Credeţi 
în fapte. 

Două temeiuri supranaturale ale religiei noastre 
supranaturale: unul vizibil, altul invizibil. Minuni cu 
har şi minuni fără har. 

Sinagoga care a fost iubită ca simbol al Bisericii 
şi urâtă pentru că nu era decât un simbol a fost 
ridicată în clipa în care era gata să se prăbuşească, 
aflându-se în relaţii bune cu Dumnezeu, ceea ce este 
larăşi un simbol. 

Minunile mărturisesc puterea lui Dumnezeu asu- 
pra inimilor prin puterea pe care o au asupra tru- 
purilor. 

Niciodată Biserica n-a autorizat vreo minune 
printre eretici. Minunile, sprijin al religiei; ele i-au 
format pe evrei, ele i-au format pe creştini, pe sfinţi, 
pe inocenți, pe adevărații credincioşi. 

O minune între schismatici nu este chiar atât 
de primejdioasă, căci schisma care e mai vizibilă 
decât minunea amplifică vizibil eroarea: dar, dacă 
nu există schismă, iar eroarea este disputabilă, minu- 
nea hotărăşte. 

Si non fecissem quae alius non fecit. Aceşti 
ticăloşi care ne obligă să vorbim despre minuni. 

Avraam, Ghedeon mărturisesc credinţa prin mi- 
nuni: ludita. În sfârşit, Dumnezeu vorbeşte pentru 
ultimele oprelişti. 

Dacă răceala lipsei de caritate lasă Biserica 
aproape fără adevărații ei închinători, minunile aduc 
alții. Este unul din ultimele efecte ale harului. 

Dacă ar face o minune şi pentru iezuiţi! 

Când minunea înşeală aşteptările celor în pre- 
zența cărora se face şi când există o disproporţie 
între starea credinţei lor şi instrumentul minunii, 
atunci acesta îi poate schimba. Numai la voi e altfel. 
Există tot atâta temei în această afirmaţie ca şi când 
al spune că dacă Euharistia învie un mort atunci mai 
bine devii calvinist decât catolic. Dar când minunea 
încununează aşteptările şi când cei care au sperat că 
Dumnezeu va binecuvânta leacurile se văd vindecaţi 
fără leacuri... 

Nelegiuiţii. — Nici un semn din partea Diavolu- 
lui, fără un semn mai puternic din partea lui Dum- 
nezeu sau cel puţin o înştiinţare că se va întâmpla. 

852. — Nedrepţi vrăşmaşi ai celor pe care Dum- 
nezeu îi protejează evident: dacă vă reproşează ex- 
cesele, „vorbesc ca nişte eretici“; dacă spun că harul 
lui lisus Christos ne deosebeşte „sunt eretici“; dacă 
fac minuni, acestea sunt semnul „ereziei lor“. 

S-a spus: „Credeţi în Biserică“, dar nu s-a spus: 
„Credeţi în minuni“, din pricină că ultima este fi- 

rească. Nu prima. Numai una avea nevoie de un 
precept nu şi cealaltă. 

lezechil. — S-a spus: iată poporul lui Dumnezeu 
care vorbeşte astfel. 

Sinagoga era simbolul şi de aceea n-avea să 
piară, dar nefiind decât un simbol, va pieri. Era un 
simbol care conţinea un adevăr şi a durat până când 
el s-a pierdut. 

Părinte, totul se petrecea în simboluri. Alte re- 
ligii pier, aceasta nu va pieri niciodată. 

Minunile sunt mai importante chiar decât credeți, 
ele au folosit Bisericii ca temeiuri şi vor folosi ca 
temeiuri în continuare până la venirea Antichristu- 
lui, până la sfârşit. 

Cei doi martori. 

Și în Vechiul Testament şi în cel Nou, minunile 
sunt făcute prin legătura simbolurilor. Mântuire sau 
lucru inutil, măcar face dovada că trebuie să ne su- 
punem Scripturii: simbol al sacramentelor. 

853. — [Poruncile divine trebuie judecate cu so- 
brietate. Părinte. Sfântul Pavel în insula Malta.] 

Duritatea iezuiţilor depăşeşte pe cea a evreilor 
pentru că aceştia nu refuzau să-l creadă pe lisus 
Christos nevinovat decât din pricină că se îndoiau că 
minunile lui vin de la Dumnezeu. În timp ce iezuiţii 
nu se pot îndoi că minunile de la Port-Royal nu vin 
de la Dumnezeu, neîncetat bănuitori cu privire la 
inocenţa acestei case a lui Dumnezeu. 

855. — Presupun că lumea crede în miracole. 
Corupeţi religia fie în favoarea adepților voştri, fie 

împotriva dușmanilor voştri. Dispuneţi de ea după 
bunul vostru plac. 

856. — Despre minune. — Aşa cum Dumnezeu 
n-a fericit mai mult o familie, fie să nu găsească una 
mai plină de recunoştinţă.” 


Note 


' Aceasta a venit noaptea la Iisus şi i-a vorbit: Rabi, ştiam 
că de la Dumnezeu venit-ai învăţător, căci nimeni nu poate 
face aceste minuni pe care le faci tu, dacă nu este Dumnezeu 
cu el. 


2 Dacă n-ar fi făcut între ei lucruri pe care nimeni altul nu 
le-a făcut, păcat ar avea. (Joan, 15, 24.) 


3 Dar deşi a făcut atâtea minuni înaintea lor, ei nu credeau 
în el (Joan, 12,37.) — Zis-a Isaia acestea, fiindcă a văzut slava 
lui Şi a grăit despre el. (Joan, 12, 41.) — „Iudeii cer minuni, iar 
Elinii caută înţelepciune; ci noi propăvăduim pe Christos cel 
răstignit“... dar plin de semne, plin de înţelepciune; „ceea ce 
vreţi voi este un Christos nerăstignit, o religie fără minuni şi 
fără înţelepciune“. Prima parte a acestui citat este din Sfântul 
Ap. Pavel (I, Cor, 1, 22.); partea a doua aparține lui Pascal care 
pare să se adreseze iezuiţilor. 


* Orice împărăție dezbinată (Joan, Il, 17). 


* Dacă eu cu degetul lui Dumnezeu...atunci a ajuns la voi 
împărăţia lui Dumnezeu (Joan, 11, 20). 


* Dar deşi a făcut atâtea minuni înaintea lor, ei nu credeau 
în €l, ca să se împlinească cuvântul prorocului Isaia. 

„Zis-a Isaia acestea, fiindcă a văzut slava lui şi a grăit 
despre el“ (Joan 12, 41). 

„ludeii cer minuni, lar elinii caută înțelepciune, ci noi 
propăvăduim pe Christos cel răstignit: pentru iudei sminteală 
pentru păgâni nebunie. 

Dar plin de semne, plin de înţelepciune, noi propovăduim 
un Christos răstignit şi o religie fără minuni şi fără înţelepciune.“ 


541 


PASCAL -- CUGETĂRI 


? „Dar voi nu credeţi, căci nu sunteţi dintre oile mele.“ 


* E vorba de cele cinci propoziţii extrase din Augustinus 
de Jansenius şi condamnate de Sorbona. Toată această parte a 
Cugetărilor este mai mult polemică decât apologetică. 


> „Mă căutaţi nu pentru că aţi văzut minuni, ci pentru că 
ați mâncat din pâini şi v-aţi săturat.“ (Joan, 6, 26.) 


9 Acest om nu este de la Dumnezeu, fiindcă nu păzeşte 
Duminica. lar alţii întâmpinau: cum poate un om păcătos să 
facă asemenea minuni? (Joan, 9, 16) 


" Şi tu ce zici despre el, căci a deschis ochii tăi? Răs- 
puns-a el: Eu zic că e proroc. Dacă n-ar fi fost acestea de la 
Dumnezeu, nimic n-ar fi putut face (Joan, 9, 17 şi 33) 


12 „căci nu e nimeni care făcând minuni în numele meu, 


să poată degrabă după aceea să mă vorbească de rău. (Marcu, 
10, 3) 


3 Vezi dacă în mine este calea nedreptăţii“ (Psalmul 137). 


1 Dacă tu eşti Mesia, spune-ne-o nouă pe faţă (Ioan 10, 
24). Iisus a răspuns: V-am spus-o şi nu credeţi. Lucrurile pe 
care le fac în numele Tatălui meu, acestea mărturisesc pentru 
mine. Dar voi nu credeţi pentru că nu sunteți dintre oile mele. 
Oile mele ascultă glasul meu şi eu le cunosc pe ele şi ele vin 
după mine. (Joan, 10, 25-27.) 

Dar ce minuni faci tu, ca să vedem şi să credem în tine? 

Fi nu spun: ce învățătură propăvăduieşti tu? (Pascal) 

Căci nimeni nu poate face aceste minuni pe care le faci tu 
dacă Dumnezeu nu este cu el. (Joan, 3, 2.) 

Il Macabei, 14, 15: Cel care întemeiase poporul său pe 
veci ȘI care fățiş de-a pururi ocrotise moştenirea sa. 

Luca ll, 6: Iar alți ispitindu-l, cereau de la el să le dea 
semn. din cer. 

Matei 12, 49: Neam viclean şi preacurvar cere semn, dar 
semn nu i se va da, fără numai semnul lu: Iona prorocul. 

Marcu 8, 12: Dar lisus, suspinând în cugetul său, a zis: 
Pentru ce neamul acesta cere semn? 


5 Marcu 6, 5: Şi n-a putut acolo. să facă nici o minune. 


'* Ioan 4, 48: Atunci lisus i-a zis; dacă nu vedeţi semne şi 
minuni nu credeţi. 


7 Semne, minuni, vise (Sf Ap. Pavel, II Tesaloniceni, 2) 


'5 Sf Ap. Pavel Ep. Tes. 2, 9: lar inima aceluia va fi prin 
lucrarea lui Satan, însoțită de tot felul de semne şi de minuni 
mincinoase. 


9 Căci Dumnezeu vă pune la încercare pentru a vedea 
dacă-l iubiţi. (Deur. 19, 3.) 


% lată v-am spus de mai înainte. (Matei, 24, 25.) 


21 Ce ar mai fi fost de făcut la via mea şi n-am făcut 
(Isaia, 5, 4) 


*2 Chiar dacă un înger. (Sf Ap. Pavel, Epistola către Gala- 
teni, |, 8.) 


25 Unde este Dumnezeul tău? (Psalmul 41.) 


24 O lumină s-a ridicat din beznă pentru cei cu inima 
curată.“ (Psalmul 109, 4.) 


25 Este şi nu este. 
2 Vai de legiuitorii care fac pravile nedrepte.“ (Isaia, 10, 1.) 


2 E vorba aici de minunea Sfântului Spin. Vindecarea Mar- 
pueritei Perier la mănăstirea Port-Royal din Paris este consi- 
derată de Pascal ca un semn al lui Dumnezeu în favoarea fami- 
liei sale şi a cauzei janseniste. Poate chiar această minune l-a 
hotărât pe Pascal să scrie Apologia. 

Fragmente polemice! 


857. — Claritate, obscuritate.— Ar fi prea multă 
obscuritate dacă adevărul n-ar avea semnele lui vizi- 
bile. Și e un lucru admirabil că el s-a păstrat într-o 
biserică şi într-o adunare de oameni vizibile. Ar fi 
fost şi mai multă claritate dacă ar fi fost unire în 
această Biserică; dar adevărul a constituit unirea ei 
dintotdeauna, căci el a fost durabil şi nici un fals n-a 
dăinuit niciodată în sânul ei. 

*858. — Istoria Bisericii ar putea fi pe drept cu- 
vânt numită istoria adevărului. 

*859. — E plăcut să te afli pe o corabie bântuită 
de furtună când eşti sigur că nu vei pieri. Persecuţiile 
care hărțuiesc Biserica sunt de acest fel. 

860. — După atâtea semne de pietate, mai suferă 
încă persecuții care sunt cel mai adevărat semn al 
pietății. 

861. — Frumoasă stare a Bisericii când nu e sus- 
ținută decât de Dumnezeu! 

*8602. — Biserica a fost mereu combătută de erori 
potrivnice ei, dar niciodată în acelaşi timp, ca acum. 
Și chiar dacă îndură mai mult din pricina mulțimii 

erorilor, tot ea sporeşte, căci acestea se distrug unele 
pe altele. 

Ea se plânge din pricina a două erori, şi mai 
mult de cea calvinistă, care a provocat schisma. 

E sigur că dacă există mai mult de două lucruri 
potrivnice sunt erori; ele trebuie îndepărtate. 

Credinţa îmbrățişează mai multe adevăruri care 
par să se contrazică. Vreme de râs, vreme de plâns 
etc. Responde, Ne respondes etc. 

Sursa lor se află în cele două naturi ale lui lisus 
Christos şi în cele două lumi (crearea unui nou cer 
ŞI a unui nou pământ; o nouă viaţă, o nouă moarte: 
toate lucrurile se dublează, dar numele lor rămân 
aceleaşi); şi, în sfârşit, cei drepți care poartă în ei 
două naturi umane (căci ei reprezintă cele două lumi, 
un membru şi o imagine a lui lisus Christos. Şi astfel 
toate numele sunt acceptate: drepţi, păcătoşi; mort. 
viu; viu, mort; ales, respins etc.). 

Există deci o mare varietate de adevăruri, atât de 
credinţă cât şi de morală, care par să se contrazică 
una pe alta şi care totuşi viețuiesc împreună într-o 
admirabilă rânduială. Sursa tuturor ereziilor este ex- 
cluderea unora din aceste adevăruri, iar sursa tuturor 
obiecţiilor pe care ni le fac ereticii este ignorarea 
unora dintre adevărurile noastre. De obicei, neputând 
concepe raportul între două adevăruri opuse şi 
crezând că mărturisirea unuia cheamă excluderea 
celuilalt, se leagă de unul, se leapădă de celălalt şi 
cred că noi facem acelaşi lucru, dar invers. Or exclu- 

derea este cauza ereziei lor, iar ignoranţa că noi 
deținem un alt adevăr le prilejuieşte obiecțiile. 

Primul exemplu: lisus Christos este Dumnezeu 
şi om. Arienii, neputând alia aceste două adevăruri 
pe care le credeau incompatibile, ziceau că lisus 
Christos a fost om; şi aici ei erau de partea catolici- 
lor. Dar negau că ar fi fost şi Dumnezeu, devenind 
astfel eretici. Ei pretind că noi îi negăm umanitatea, 
dar aici ei se înşeală. 

Al doilea exemplu: cu privire la Euharistie. Noi 
credem că substanța pâinii, schimbată şi trans- 
substanţiată în corpul Domnului Nostru, lisus 
Christos se află prezent la un mod real în ea. lată 
unul din adevăruri. Un alt adevăr este că Euharistia 
este şi un simbol al crucii şi al slavei şi o come- 
morare a amândorura. lată credinţa catolică cuprin- 
zând două adevăruri care par potrivnice. 

Erezia de astăzi, neconcepând că Euharistia 
conține şi prezenţa lui lisus Christos şi simbolul ei, 
că este sacrificiu şi comemorare a sacrificiului, crede 
că nu se poate admite unul din aceste adevăruri fără 
a-l exclude pe celălalt din acest motiv. 

Ei se leagă numai de acest punct vorbind doar 
de Euharistie simbolică. Şi aici ei nu sunt eretici. Ei 
cred că noi excludem acest adevăr. De aici vine faptul 
că ne aduc atâtea obiecții cu privire la pasajele 
Sfinţilor Părinţi care le consemnează. În sfârşit, ei îi 
neagă prezenţa; şi aici sunt eretici. 

AL treilea exemplu: indulgenţele. 

lată de ce, cel mai direct mijloc de a împiedica 
ereziile este să dezvăluim toate adevărurile. Şi cel 
mai sigur mijloc de a le vedea respinse este să le 
acceptăm pe toate; căci ce vor spune ereticii? 

Pentru a şti dacă un sentiment vine de la Tatăl... 

*863. — Toţi rătăcesc cu atât mai primejdios cu 
cât urmează fiecare un adevăr al lui. Greşeala lor 
nu e că urmează o cale falsă, ci că nu pot urma şi un 
alt adevăr. 

864. — Adevărul era atât de neclar în acel timp, 
lar minciuna se lăfăia într-atât încât, dacă nu iubea: 
adevărul, nu aveai nici o posibilitate să-l cunoşti. 

865. — Dacă există vreodată un timp în care tre- 
buie să crezi în două adevăruri contrare, acela va fi 
când se vor auzi reproşuri că s-a omis unul. Deci 
lezuiții şi janseniştii nu au dreptul să le ascundă; 
janseniştii cu atât mai puţin au acest drept, pentru că 
iezuiții au ştiut să le propovăduiască mai bine pe 
amândouă. 

866. — Două feluri de oameni stau sub semnul 
egalității, precum sărbătorile şi zilele lucrătoare, 
creştinii cu preoții şi toți păcătoşii între ei. Şi de aici 
unii conchid că ceea ce e rău pentru preoți este rău 
şi pentru creștini, iar ceilalți că ceea ce nu face rău 
creştinului este permis şi preoților. 

867. — Dacă vechea Biserică trăia în greşeală, 
Biserica s-ar fi prăbuşit. Dacă ar fi astăzi în eroare, 
n-ar fi acelaşi lucru, căci ea a moştenit superioritatea 
tradiției de la vechea Biserică şi astfel supunerea şi 
conformitatea cu vechea Biserică revede şi corec- 

tează totul. Dar vechea Biserică nu bănuia viitoarea 
Biserică şi nu o privea cum o presupunem Şi o privim 
noi pe cea veche. 

868. — Ceea ce ne împiedică să comparăm ceea 
ce s-a petrecut altădată în Biserică cu ceea ce se 
vede acum este faptul că, în mod obişnuit îi privim 
pe Sfântul Atanasie, pe Sfânta Tereza şi pe alţii, 
încununaţi de glorie şi (acţionând față de noi) ca 
nişte dumnezei. Asta se vede acum după ce trecerea 
timpului a lămurit lucrurile. Dar în timpul în care 
erau persecutați, acest mare sfânt nu era decât un 
om care se numea Atanasie, iar Sfânta Iereza o 
călugăriță; „Ilie era şi el om ca şi noi şi supus ace- 
loraşi patimi ca şi noi“, spune Sfântul Iacob pentru 
a-l vindeca pe creştini de această falsă idee care ne 
face să respingem exemplul sfinţilor ca nepotrivit cu 
starea noastră. „Erau sfinţi, spunem noi, nu erau ca 
noi“. Ce se întâmpla deci pe atunci? Sfântul Ata- 
nasie era un om care se numea Atanasie, acuzat de 
crime, condamnat într-un conciliu sau altul, pentru 
una sau alta din crime. Episcopii consimţeau şi până 
la urmă şi papa. Ce li se spunea celor care se opu- 
neau? Că tulbură pacea, că provoacă schisme etc. 

Zelul, Lumina. Patru feluri. de persoane: zelosul 
fără ştiinţă; ştunţa fără zel; nici ştiinţă, nici zel şi zel 
şi ştiinţă. Primele trei îi condamnă, a patra îi iartă şi 
sunt excomunicați din Biserică ei care salvează totuşi 
Biserica. 

869. — Dacă Sfântul Augustin venea astăzi şi ar 
fi fost tot atât de puţin autorizat ca şi duşmanii săi, 

n-ar fi făcut nimic. Dumnezeu şi-a condus Biserica, 
trimiţându-l cu mult mai înainte şi plin de autoritate. 

870. — Dumnezeu n-a vrut să absolve de păcat 
fără Biserică. Cum ea are parte de persecuții, ea 
trebuie să participe şi la iertare. Dumnezeu o aso- 
ciază la puterea lui cum fac regii cu Parlamentul. 
Dar dacă ea absolvă sau condamnă fără Dumnezeu, 
ea nu se mai poate numi Biserică; la fel ca în Par- 
lament: chiar dacă regele alege pe un om al lui, 
acesta trebuie să primească şi aprobarea Parlamen- 
tului, iar dacă Parlamentul alege fără să-l consulte 
pe rege sau refuză să-l aleagă pe cel propus de rege, 
acesta nu mai este un Parlament al regelui, ci o 
instituție răsculată. 

87]. — Biserica. Papa. Unitate. Multitudine. — 
Considerând Biserica o unitate, papa care este căpe- 
tenia ei, este ca un întreg. Considerând-o ca pe o 
multitudine, papa nu este decât o parte din ea. Părinţii 
Bisericii l-au considerat când într-un fel, când într-al- 
tul: şi au vorbit în diverse feluri despre papă (sfântul 
Ciprian: Sacerdos Dei.) Dar, stabilind unul din 
aceste două adevăruri, ei nu l-au exclus pe celălalt. 
Multitudinea care nu se reduce la unitate este o 
confuzie; unitatea care depinde de multitudine este 
tiranie. Numai în Franța este permis să se spună că 
un Conciliu este deasupra papei; 

872. — Papa este cel dintâi. Cine altul e mai cunos- 
cut decât el? Cine e recunoscut de toți, având puterea 
de a pătrunde întregul corp pentru că el stăpâneşte 
ramura cea mai importantă care se insinuează pre- 

tutindeni? Cât de uşor poate degenera totul în ti- 
ranie! lată de ce lisus Christos le-a impus acest pre- 
cept: Vos autem non sic?. 

873. — Papa îi urăşte şi se teme de învățații care 
nu 1 se supun de bunăvoie. 

874. — Nu trebuie să judecăm ce este papa din 
cele câteva cuvinte ale Părinților (cum spuneau grecii 
într-un conciliu, — regulă importantă!) ci prin faptele 
Bisericii şi ale Părinților şi prin canoane. 

Duo. aut tres in unum.* Unicitatea şi multitudi- 
nea: e o greşeală să se excludă unul din termeni, 
cum fac papistaşii care exclud multitudinea sau 
hughenoţii care exclud unitatea. 

875. — Cum să fie dezonorat un papă pentru că 
deține lumina de la Dumnezeu şi din tradiţie; l-am 
dezonora dacă l-am despărți de această sfântă uniune. 

876. — Dumnezeu nu face minuni în conduita 
obişnuită a Bisericii sale. Ar fi o ciudăţenie dacă 
infaibilitatea ar sta într-o singură minune, dar, aşa, 
aflându-se în multitudine, totul pare atât de firesc că 
purtarea lui Dumnezeu este ascunsă sub acest firesc, 
ca de altfel toate faptele sale. 

877. — Regii dispun de regatele lor, dar papii nu 
pot dispune de al lor. 

878. — Summum jus, Summa injuria. 

Pluralitatea este calea cea mai potrivită pentru că 
e valabilă şi are forța de a se face ascultată; şi totuşi 
aceasta este părerea celor mai puţini abili. 

Dacă s-ar fi văzut acest lucru, s-ar fi pus forţa în 
mâna justiției, dar cum forța nu se lasă manevrată 

după placul numănui pentru că este o calitate palpa- 
bilă, în loc ca justiția să fie o calitate spirituală de 
care să dispunem cum vrem, ea a fost pusă în mâna 
forței: şi astfel se numește justiție ceea ce suntem 
obligați să respectăm. 

De aici provine dreptul spadei, căci spada con- 
feră un drept adevărat. Altfel, am vedea violența de 
o parte şi justiția de cealaltă (Sfârşitul celei de a 
douăsprezecea Provinciale). De aici vine nedreptatea 
Frondei care ridică pretinsa ei justiție împotriva forței. 
În Biserică nu se întâmplă astfel, căci aici justiţia 
este una adevărată, fără nici o constrângere violentă. 

879. — Injustiţie.— Jurisdicția nu se dă pentru cel 
care judecă, ci pentru cel judecat. E periculos s-o 
spui poporului; dar poporul are prea mare încredere 
în VOL; nu-l Nici un rău în asta şi vă poate fi de folos. 
Deci puteţi s-o faceți publică. Pasce oves meas, non 
tuas. Îmi datoraţi dreptul de păşune. 

880. — Lumea iubeşte starea de siguranţă. Lumii 
îl place ca papa să fie infailibil în credinţă, iar învățați 
sobni în moravuri, pentru a găsi în ei un sprijin. 

881. — Biserica învaţă şi Dumnezeu inspiră, şi 
unul şi altul infailibil. Operația Bisericii nu face decât 
să pregătească iertarea sau condamnarea. Ceea ce 
face ea ajunge pentru a condamna nu şi pentru a 
inspira. 

882. — De fiecare dată când iezuiții îl surprind pe 
papă, întreaga creştinătate devine sperjură. 

Papa este foarte uşor de surprins din pricina tre- 
burilor sale şi a încrederii pe care o are în iezuiți; iar 

iezuiții sunt foarte capabil să-l surprindă din pricina 
calomniei. 

883. — Ticăloşii care m-au obligat să vorbesc 
despre temeiurile religiei. 

884. — Păcătoşii dezlegați fără penitenţă; drepţi 
îndreptățiți fără caritate, creștini toți fără harul lui 
Iisus Christos, Dumnezeu fără putere asupra voinței 
oamenilor, o predestinare fără mister, o răscumpărare 
fără certitudini. 

*885. — Se face preot cine vrea, cum se întâmplă 
sub lereboam. E un lucru oribil să ni se propună 
disciplina Bisericii de astăzi drept atât de întemeiată 
că ar fi o crimă să fie schimbată. Altădată era in- 
failibil bună şi totuşi a suferit schimbări fără păcat: 
şi astăzi, aşa cum €, nu poţi să-i doreşti nici o schim- 
bare! S-a îngăduit schimbarea cutumei de a nu preoții 
decât cu atâta circumspecție că aproape nu se află 
nici unul demn să devină preot: dar nu ne este per- 
mis să ne plângem de cutunia care hirotoniseşte atâția 
nedemni. 

886. — Ereticii. — lezechil. Toţi păgânii vorbeau 
de rău Israelul, dar şi pe profetul lui, încât israeliții 
n-au fost departe de a-i spune: „Vorbeşti ca păgânii“ 
şi că forţa lui vine din faptul că vorbeşte ca păgânii. 

887. — Janseniştii seamănă cu ereticii în refor- 
marea moravurilor; dar voi le semănați în rău. 

888. — Nu cunoaşteţi profeţiile dacă nu ştiţi că 
totul trebuia să se împlinească: prinți, profeți, papa 
şi chiar preoții: şi totuşi Biserica trebuia să dureze. 
Prin harul lui Dumnezeu n-am ajuns până acolo. 

Blestem asupra acestor preoţi, dar sperăm că 
Dumnezeu să se milostivească de noi, să nu le 
semănăm în nici un fel. 

Sfântul Apostol Petru, cap. II: falşi profeţi ai tre- 
cutului, imaginea celor care vor veni. 

869. — ...Iot aşa cum e adevărat că, pe deo 
parte, unii călugări lepădaţi şi câțiva cazuişti corupți, 
care nu fac parte din ierarhie, s-au tăvălit în desfrâu, 
este la fel de adevărat că, pe de altă parte, adevărații 
păstori ai Bisericii, adevărați păstrători ai cuvântu- 
lui divin l-au apărat cu străşnicie împotriva celor 
care au încercat cu tot dinadinsul să-l distrugă. 

Și astfel credincioşii nu pot avea nici un temei să 
urmeze aceste erezii oferite de mâinile străine ale 
acestor cazuișşti, în locul sfintei învățături oferite de 
mâna părintească a propriilor lor păstori. lar nele- 
giuiții şi ereticii nu au nici un temei să prezinte aceste 
abuzuri drept semne ale slăbiciunii providenței lui 
Dumnezeu asupra Bisericii sale pentru că Biserica, 
aflându-se la propriu în corpul ierarhiei, departe de 
a se putea conchide din starea prezentă a lucrurilor 
că Dumnezeu ar fi abandonat-o corupției niciodată 
n-a fost mai evident decât astăzi că Dumnezeu o 
apără de desfrâu. 

Căci, unii din aceşti oameni care, printr-o vocaţie 
extraordinară au voit să părăsescă lumea şi să îm- 
brace rasa călugărească pentru a trăi într-o stare 
perfectă, mai presus de starea creştinilor obişnuiţi, 
au căzut în nişte rătăciri care-i îngrozesc pe creştinii 
de rând, devenind printre noi ceea ce erau printre 

evrei falşii profeți; este o nefericire particulară şi 
personală care trebuie deplânsă şi din care nu tre- 
buie să conchidem nimic cu privire la grija lui 
Dumnezeu pentru Biserica lui; pentru că toate aceste 
lucruri au fost atât de clar proorocite, iar ispitele, 
venind din partea unor asemenea persoane, au fost 
de atâta vreme vestite că, dacă se cercetează adânc, 
se văd mai degrabă semnele prezenţei lui Dumnezeu 
decât a lepădării de noi. 


890. — Tertulian: nunguam Ecclesia refor- 
mabitur“. 
891. — Trebuie să le facem cunoscut ereticilor 


care se prevalează de doctrina iezuiţilor că aceasta 
nu este învățătura Bisericii... și că vrajbele dintre 
noi nu ne îndepărtează de altar. 

892. — Dacă diferenţiind am condamna, ați avea 
dreptate. Uniformitatea fără diversitate este inutilă 
celorlalți, diversitatea fără uniformitate ruinătoare 
pentru noi. — Una e vătămătoare în interior, cealaltă 
în exterior. 

693. — Arătând adevărul, îl faci credibil, dar 
arătând nedreptatea miniştrilor nu-i corectezi: îţi 
asiguri conştiinţa arătând falsitatea; dar nu-ți asiguri 
punga arătând nedreptatea. 

894. — Cei care iubesc Biserica se plâng văzând 
moravurile corupte, dar măcar legile ei subzistă; dar 
aceştia îi corup chiar legile; modelul este rău. 

*895. — Niciodată nu faci un rău mai deplin şi 
mai cu mare plăcere decât când îl faci conștient. 

896. — În zadar a statornicit Biserica vorbe ca 
păcat, anatemă, erezie etc.: acestea sunt folosite 
împotriva el. 

897. — Sluga nu ştie niciodată ce face stăpânul, 
căci stăpânul îi spune numai ce să facă nu şi scopul: 
lată de ce el se supune umil şi păcătuieşte adesea 
împotriva scopului. Dar lisus Christos ne-a spus 
scopul. lar voi distrugeți acest scop. 

898. — Nu pot dobândi perpetuitatea şi-şi doresc 
universalitatea şi de aceea spun despre Biserică că e 
coruptă pentru ca să treacă ei drept sfinți. 

899. — Împotriva celor care abuzează de pasaje 
din Scriptură şi se prevalează de ceea ce găsesc în 
ea, părându-li-se că le justifică eroarea.— Vecerniile, 
duminica patimilor, ovaţia pentru rege. 

Explicația acestor cuvinte: „Cine nu este cu mine 
este împotriva mea“ şi altele: „Cine nu e împotriva 
noastră e cu noi“. Unei persoane care spune: „Eu nu 
sunt nici pentru, nici împotrivă“; trebuie să 1 se 
răspundă... 

900. — Cine vrea să dea un sens Scripturii şi 
dacă acesta nu se află în ea este duşmanul Scripturii 
(Augustin). 

901. — „Humilibus dat grațiam 
dedit humilitatem ? 

„Sui eum non receperunt,; quotquot autem non 
receperunt “ an non erant sui?! 

902. — E chiar bine, spune le Feuillant, să nu 
fie foarte sigure, căci contestarea este semnul incer- 

titudini (Sfântul Atanasie, Sfântul Hrisostom: mo- 
rala, necredincioşii). 

lezuiţii n-au făcut adevărul nesigur, ci doar ne- 
legiuirea lor. 

Contradicția a fost întotdeauna lăsată pentru a-i 
orbi pe cei răi, căci tot ceea ce este potrivnic adevă- 
rului sau carității este rău: acesta este adevăratul 
principiu. 

*903. — Toate religiile şi secretele din lume au o 
rațiune firească drept călăuză. Numai creştini au fost 
constrânşi să-şi extragă regulile din afara lor şi să 
înveţe din cele pe care Iisus Christos le-a lăsat celor 
vechi pentru a fi transmise credincioşilor. Această 
constrângere îi oboseşte pe unii Părinți. Ei ar vrea, 
precum la alte popoare, să aibă libertatea de a-şi 
urma fanteziile lor. În zadar le strigăm, cum făceau 
altădată profeţi evreilor: „Intraţi în sânul Bisericii, 
învățați legile pe care cei vechi vi le-au lăsat şi urmați 
căile lor“. Ei au răspuns asemenea evreilor: „Nu vom 
urma acele căi; noi vom urma cugetul inimii noas- 
tre“; şi ne-au spus: „Suntem asemenea celorlalte 
popoare.“ 

904. — Ei fac excepția de la regulă. 

Cei vechi au dat absoluția înainte de căință? 
Aplicaţi-o ca pe o excepţie. Dar din excepție, voi aţi 
făcut o regulă fără excepţii, în aşa fel încât nu vreți 
nici măcar ca regula să aibă o excepție. 

905. — Confesiunea şi absoluția fără semnul 
căinței. — Dumnezeu nu vorbeşte decât lăuntrului 
nostru. Biserica nu judecă decât din exterior. 

Dumnezeu absolvă imediat ce vede căinţă în inimă, 
Biserica când o vede în fapte. Dumnezeu va construi 
o Biserică pură pe dinăuntru care să unească prin 
sfințenia sa interioară şi pe de-a întregul spirituală 
impietatea interioară a înţelepţilor trufaşi şi a 
fariseilor: iar biserica va constitui o adunare de oa- 
meni ale căror moravuri exterioare să fie atât de 
pure încât să topească în ele moravurile păgâne. Dacă 
există ipocriți, dar atât de bine ascunşi că ea nu le 
poate detecta veninul, ea îi îndură, căci aceştia nu 
vor fi primiți de Dumnezeu, care nu poate fi înşelat, 
ŞI până la urmă sunt doar nişte oameni care înşeală 
pe alţi oameni. Și astfel Biserica nu se va simți 
dezonorată prin purtarea lor care pare sfântă; dar voi 
ați vrea ca Biserica să nu judece, mci din interior, 
pentru că aceasta îi aparține lui Dumnezeu, nici din 
exterior pentru că pe Dumnezeu nu-l interesează 
decât lăuntrul; şi luându-i astfel posibilitatea de a-şi 
alege oamenii, rămân în Biserică desfrânații, cei care 
o dezonorează atât de mult, dintre acei pe care sina- 
gopile evreilor şi sectele filosofilor i-ar fi exilat ca 
nedemni Şi i-ar fi urât ca pe nişte nelegiuiți. 

*906. — Condiţiile în care se poate trăi după rân- 
duiala lumească sunt foarte uşoare, e foarte greu de 
trăit după rânduiala lui Dumnezeu; şi dimpotrivă: 
nimic nu e atât de dificil după rânduiala lumii decât 
viața religioasă, nimic nu e mai uşor decât s-o pe- 
treci fără Dumnezeu. Nimic nu e mai uşor decât să 
ai funcţii înalte şi averi după rânduiala lumească: 
nimic nu e mai greu decât să trăieşti după rânduiala 

lui Dumnezeu fără să mai participi la plăcerile 
lumeşti. 

907. — Cazuiştii îşi supun decizia unei raţiuni 
corupte şi alegerea deciziilor unei voințe corupte, în 
aşa fel încât tot ceea ce e corupt în natura omului să 
se regăsească în purtarea sa. 

*908. — Este oare probabil ca probabilitatea să 
dea siguranță? 

Diferenţa între tihna şi siguranța conştiinţei. 
Nimic nu-ți dă siguranță decât adevărul; nimic nu 
aduce tihna decât cercetarea sinceră a adevărului. 

909. — Toţi aceşti cazuişti adunați la un loc nu 
pot da nici un fel de asigurări conştiinţei în eroare; 
lată de ce este important să-ţi alegi bune călăuze. 

Astfel, vor fi de două ori vinovați: că au urmat 
căi pe care n-ar fi trebuit să meargă şi au ascultat de 
învățații de care n-ar fi trebuit să asculte. 

910. — Oare nu complezenţa lumii va face să 
credeți că lucrurile sunt probabile? Vreţi să ne faceți 
să credem că acesta ar fi adevărul şi că dacă moda 
duelului n-ar exista, aţi descoperi probabilitatea de a 
vă putea bate, privind lucrul în sine? 

911. — Ar trebui să ucidem ca să nu mai existe 
răii pe lume? Ar însemna să facem doi răi în loc de 
unul: Vince in bono malum:. 

912. — Universal. — Morala şi limbajul sunt ştiinţe 
speciale dar universale. 

913. — Probabilitatea. — Fiecare poate adăuga 
ceva, dar nimeni nu poate lua. 

9]4. — Ei lasă să acționeze desfrânarea şi sto- 
pează scrupulul când ar fi trebuit să facă invers. 

915. — Montalte. — Opiniile delăsătoare plac atât 
de mult oamenilor că ar părea ciudat dacă nu le-ar 
plăcea. Pentru că au depăşit orice măsură. ȘI, pe 
deasupra, sunt mulți oameni care văd adevărul şi 
care nu pot ajunge la el. Dar sunt puţini cei care nu 
ştiu că puritatea religiei este potrivnică ticăloşiei 
noastre. E ridicol să spui că o recompensă eternă se 
oferă unor moravuri escobartine. 

916. — Probabilitatea. — Ei au câteva principii 
adevărate, dar abuzează de ele. Or abuzul adevăru- 
rilor trebuie pedepsit exact ca şi introducerea unei 
minciuni! 

Ca şi cum ar exista două infernuri, unul pentru 
păcătoşii împotriva carități, celălalt pentru păcatele 
împotriva dreptății! 

917. — Probabilitatea. — Ardoarea sfinţilor în cău- 
tarea adevărului ar fi fost inutilă dacă probabilul ar 
fi fost sigur. Teama sfinților care au urmat întot- 
deauna calea cea mai sigură (Sfânta Tereza şi-a ur- 
mat întotdeauna duhovnicul). 

918. — S-o lipseşti de probabilitate este un lucru 
neplăcut lumii: dar se va bucura dacă-i vei oferi 
probabilitatea. 

919. — Acestea sunt efectele păcatelor noroade- 
lor şi ale iezuiţilor: cei mari doresc să fie flatați; 
iezuiții au dorit să fie iubiți de cei mari. Erau toţi 
capabili să se lase în voia spiritului minciunii, unii 
pentru a înşela, alții pentru a se lăsa înşelați. Ei erau 

avari, ambiţioşi, dedați la voluptăți. Coacervabunt 
sibi mafistros.” Demni discipoli de asemenea maeştri, 
digni Sunt, şi-au căutat măgulitori şi i-au găsit. 

920. — Dacă renunţă la probabilitate, maximele 
lor cele bune vor fi la fel de puţin sfinte ca şi cele 
rele, căci îşi au temeiul în autoritatea omenească; şi 
astfel, dacă sunt mai drepte, vor fi mai rezonabile, 
dar nu mai sfinte. Ele se țin pe aceea tulpină sălba- 
tică pe care au fost altoite. 

Dacă ceea ce vă spun nu vă luminează, ele vor 
fi de folos poporului. 

Dacă acesta va tăcea, pietrele vor vorbi. 

Tăcerea este cea mai mare persecuție: niciodată 
sfinţii n-au tăcut. E adevărat, că este nevoie de che- 
mare, dar nu din hotărârile Conciliului vom afla dacă 
avem chemare, ci din nevoia de a vorbi. Or, după ce 
Roma a vorbit şi s-a crezut că ea condamnă adevărul, 
el l-au scris: dacă acele cărți care au spus contrariul 
au fost cenzurate, trebuie să ridicăm vocea cu atât 
mai tare cu cât această cenzură este mai nedreaptă, 
dorind violent înăbuşirea adevărului până când va 
veni un papă care să asculte ambele părți şi să cer- 
ceteze pe cei vechi pentru a face dreptate. Papii cei 
buni vor găsi Biserica plină de vuet. 

Inchiziția şi Societatea, cele două flageluri ale 
adevărului. 

De ce nu le acuzaţi de arianism? N-au spus ei 
oare că lisus Christos este Dumnezeu: poate că ei 
aşa înțeleg, nu prin natură, ci după cum s-a spus, 
Dii estis. 

Dacă scrisorile mele sunt condamnate la Roma, 
ceea ce eu condamn în ele este condamnat în cer: Ad 
tuum Domine Jesu, tribunal appello'?. 

Voi înşivă sunteţi coruptibili. 

Mă tem să nu fi scris prost, văzându-mă con- 
damnat; dar exemplul atâtor scrieri pioase mă fac să 
cred contrariul. Nu este îngăduit să scru bine, atât de 
coruptă şi ignorantă e Inchiziția! 

„E mal bine să asculți de Dumnezeu decât de 
oameni.“ 

Nu mă tem de nimic, nu sper nimic. Episcopii 
n-ar trebui să fie aşa. Port-Royal se teme şi este o 
proastă politică de a-i ține la distanță, căci în curând 
nu se vor mai teme şi vor deveni de temut. Eu nu 
mă tem de cenzurile voastre personale dacă nu sunt 
întemeiate pe cele ale tradiției. Puteţi oare cenzura 
totul? Oare? Chiar respectul meu? Nu. Deci spuneți 
ce, altfel nu veţi face nimic dacă nu desemnați 
răul şi nu explicaţi de ce e rău. lată ce este foarte 
greu de făcut. 

Probabilitate. — Ei au explicat cu multă bună- 
voință siguranța; căci după ce au stabilit că toate 
căile lor sunt sigure, n-au mai numit-o sigură pe cea 
care duce la cer, temându-se că nu vor ajunge acolo, 
Ci ceea ce în mod sigur ne va scoate de pe această cale. 

Ce ați câştigat acuzându-mă că am batjocorit cele 
sfinte? Nici atât n-o să câştigaţi, acuzându-mă de 
impostură. 

Încă n-am spus totul, veţi vedea voi... 

92]. — ...Ci sfinții despică firul în patru pentru 
a-şi găsi păcate şi a-şi acuza cele mai bune fapte. 
Dar aceştia apelează la subtilități pentru a le scuza 
pe cele mai rele. 

O clădire frumoasă pe dinafară, dar cu fundația 
şubredă construiesc înțelepții cei păgâni şi diavolul 
îl înşeală pe oameni prin această asemănare 
aparentă, susținută de un temei cu totul diferit. 

Niciodată un om n-a avut un scop mai frumos 
decât al meu; şi niciodată nimeni nu şi-a dat mai 
bine seama decât voi. 

Cu cât vorbesc mai mult despre semnele slăbiciu- 
nii mele cu atât ei sporesc autoritatea cauzei mele: 

Spuneţi că sunt eretic. E oare îngăduit? Dacă nu 
vă temeţi că oamenii îmi vor face dreptate, nu vă 
temeți că Dumnezeu mi-o va face? 

Veţi simți forţa adevărului şi veți ceda... 

Există ceva supranatural într-o asemenea orbire 
nefirească Diqna necesitas!!. 

Falsă pietate, dublu păcat. 

Sunt singur împotriva a treizeci de mii? Nicide- 
cum. Păstraţi-vă Curtea, voi, impostori; eu am ade- 
vărul: aceasta este forța mea; dacă-l pierd sunt pier- 
dut. Nu-mi vor lipsi acuzațiile şi persecuțiile. Dar eu 
dețin adevărul şi vom vedea cine va învinge. 

Nu-mi revine mie onoarea de a apăra religia, dar 
NICI vouă onoarea de a apăra eroarea şi nedreptatea. 
Fie ca Dumnezeu prin marea lui milostivire să nu 
țină cont de răul care e în mine, ci de binele care se 

află în voi şi să fie voia lui ca adevărul să nu moară 
în mâinile mele, iar minciuna... 

922. — Probabil. — Să se vadă dacă cineva îl 
caută cu sinceritate pe Dumnezeu prin compararea 
lucrurilor pe care le iubeşte: probabil că această carne 
nu mă va otrăvi: probabil că nu voi pierde procesul 
nesolicitând... 

923. — În Sfânta căință nu iertarea curăță de păcat, 
Cl sincera remuşcare, care nu e adevărată dacă nu 
vrea să se sfinţească. 

924. — Oameni fără cuvânt, fără credință, fără 
onoare, cu inima şi limba vicleană, semănând acelui 
animal, cum vi s-a reproşat odinioară, amfibia din 
parabolă, din pricina stării lui ambigue, între pasăre 
şi peşte... 

Este imoral pentru regi, pentru părinţi, să cin- 
stească pietatea: iată de ce sunt obligați să vi se 
mărturisească vouă. 


Note 


' În această secțiune, domnul Brunschvicg a adunat frag- 
mente din scrierile lui Pascal din vremea când scria Provin- 
cialele şi care nu fac parte din materialele pregătite pentru 
Apologie. 


> Dar voi să nu fiți astfel. (Lucu, 22, 26.) 


* Şi prorocii să vorbească unul sau doi, iar ceilalți să as- 
culte. (Sf Ap. Pavel, Ep. către Cor II, Il, 29.) 


* Paşte oile mele, nu pe ale tale. (Joan, 21, 17.) 
* Niciodată Biserica nu va fi reformată. 


* Dumnezeu celor smeriţi le dăruieşte dar. (Sf Ap. Iacob — 
Epistola 4, 6.) 
Și atunci cum nu ne-a dat smerenia? (Pascal) 


' Ela venit întru ale sale şi ei nu l-au primit. Cei care l-au 
primit nu erau de-ai lui? 


“ A învinge răul prin bine. (Sf. Ap. Pavel, Ep. către Rom. 
35215 


” Îşi vor grămădi învățătura după poftele lor. (Sf Ap. Pavel, 
Tim. II, 4, 3.) 


'% Si mă supun Doamne lisuse judecății tale. 


'! Dreapta nevoie. (Înţelepciunea, XIX, 4.) 

